“PĂRINTELE ARSENIE- 


"OMUL ÎMBRĂCAT 
CU HAINĂ DE IN” 
ȘI 
"ÎNGERUL CU CĂDELNIȚA 


Închin această carte cu smerenie și 
recunoştinţă prea cuvioasei maici Zamfira 
Stavrofora Constantinescu (1925-2005). 


„Cuvântul lui era precum tunetul pentru că 
viaţa lui era ca fulgerul.” 

(Sfântul Grigorie Teologul despre sfântul Vasile cel Mare, P.G. 38,74). 
„Aşa au trăit părinţii noştri, aşa L-a aflat pe 
Dumnezeu Părintele nostru Arsenie.” 

(Pateric XVII,2). 


DANIIL STOENESCU 


PĂRINTELE ARSENIE- 
"OMUL IMBRACAT 
CU HAINA DE IN” 
ȘI 
“INGERUL CU CADELNIȚA 
DE AUR” 

VIATA LUI LISUS 
ŞI 
CARTEA VIEŢII NOASTRE 


A-I scrie o carte, chiar bună, a rămas şi rămâne o neputinţă; 
pentru că lisus e singurul om care nu şi-a dezminţit niciodată obârşia 
divină. lar a scrie o „Viaţă” a lui Dumnezeu, nici a îndrăzni nu se poate. 
Singura „carte” pe care o scriem — şi o scriem şi fără să vrem — e cartea 
vieţii noastre, cu care mergem înaintea Lui. Şi mergem nu odată, la 
sfârşitul vieţii, ci în fiecare zi şi în tot ceasul, pentru că El e atotprezent 
și în categoriile vieții noastre. 

El ne face corectura, întrucât noi Îi scriem viața Lui în viaţa 
noastră, dar nu destul de bine; de aceea, peste planurile şi dorinţele 
noastre, care merg ca o linie înainte, El coboară câte o linie de-a 
curmezişul, însemnând o cruce a vieţii, iar noi îi zicem răscruce. Căci 
„În El trăim, ne mişcăm şi suntem” (Fapte 17,28). 

Ştergerea greşelilor ne obligă la întârzierea în viaţă; — nu putem 
intra fiecum în Împărăţia luminii — ne-ar arde. De aceea trebuie să ne 
răbdăm şi pe noi înşine, nu numai pe alţii, aşa cum suntem, dar 
strigându-L dintru adâncuri de conştiinţă, până când Lumina — lubirea — 
Desăvârşirea, ne va face „cu vremea” asemenea ei. 

Uneori strigătul acesta al continuității de conştiinţă, în 
atotprezenţa lui Dumnezeu, nu capătă nici un răspuns toată viaţa. Deşi e 
o răbdare mântuitoare, o mucenicie, dar ne izbăveşte viaţa de orice fel 
de iluzie. Dar izbăvirea vieţii de iluzie e ridicarea ei, a vieţii, la fiinţă, — 
singura Fiinţă, Fiinţa Întrupată în isus (6 &v). 

Acesta este începutul şi sfârşitul cărții vieţii noastre, pe care 
ne-am legat s-o scriem împreună. 


S. 3,X,1985. 
Sinaia, Părintele Arsenie (n.n.) 

„CUVÂNT BUN RĂSPUNS-A INIMA MEA” 
(Psalmul 44,1) 


O carte despre Părintele Arsenie Boca (1910-1989) — atât de 
necesară astăzi, mâine şi poimâine — s-ar fi cuvenit să fie scrisă fie în 
chilia dăltuită și săpată de sfinţia Sa în stânca de sub Fereastra Sâmbetei 
— adevărată clopotniță a Catedralei Mântuirii Neamului —, fie lângă 
izvorul sfinției Sale de la lacul Bucura din munţii Retezat, fie din altarul 
bisericii pictate de la Drăgănescu sau, mai degrabă, de lângă crucea 
mormântului sfinției Sale de la sfânta mânăstire Prislop, încununat 
neîncetat cu flori. Crucea de lemn de la mormântul Părintelui nostru 
Arsenie este martoră a atâtor gânduri, glasuri, rugăciuni şi plânsuri ale 
miilor de credincioşi, care vin şi revin aici, pentru a o pecetlui mereu cu 
evlavia curată şi ortodoxă față de Părintele nostru Arsenie. 

Dacă pentru sfântul Timotei, episcopul Efesulu (| Timotei 1,3), 
poarta Damascului a fost întâlnirea cu sfântul apostol Pavel (Faptele 
Apostolilor 16,1-3), prin care s-a întâlnit cu Hristos, acelaşi lucru l-a 
însemnat pentru mulți dintre noi întâlnirea providenţială cu Părintele 
Arsenie. De aceea, în drumurile noastre sinodale de la Vârşeţ către 
Sfânta Patriarhie de la Bucureşti, am ales însă la răstimpuri, popasurile 
duhovniceşti la Sinaia, pentru a începe să scriem, după putinţă, cu 
ajutorul lui Dumnezeu, cu rugăciunile Maicii Domnului şi cu 
binecuvântarea Părintelui nostru Arsenie, această carte, nu atât cu 
caracter strict biografic, cât mai ales în duh aghiografic, respectiv chilia 
sfinţiei Sale de la Aşezământul monahal de aici, chilie de o austeritate 
monahală atonită, care adună, păstrează şi concentrează deplin în spaţiul 
ei lăuntric, duhul şi darul tuturor locurilor sfinte amintite mai sus, legate 
între ele ca într-o salbă de numele, personalitatea și pomenirea Prea 
Cuviosului Părintelui nostru Arsenie. În această sfinţită chilie Părintele 
Arsenie şi-a petrecut cei din urmă doisprezece ani din viaţa pământească 
şi tot aici s-a săvârşit în Domnul, trecând la cele veşnice în ziua de 28 
noiembrie 1989. Toate cele din chilia Părintelui Arsenie de la Sinaia 
— candela aprinsă, sfintele icoane şi cărțile de seamă — se păstrează cu 


5 + DANIIL STOENESCU 


multă evlavie, venerație şi dragoste, aşa cum au rămas şi au fost lăsate 
de sfinția Sa. 

Urcând înspre chilia Părintelui Arsenie de aici, pe scara de lemn 
în spirală, ne întâmpină mai întâi icoana reprezentând Arătarea 
Mântuitorului Iisus Hristos în dimineaţa Învierii înaintea sfintei Maria 
Magdalena, pictată de Părintele. În latura dreaptă se află micul atelier de 
pictură al Părintelui în care se mai păstrează încă şevaletul, mai multe 
vopsele în culori și nuanțe diferite, desene, manuscrise şi cărți, precum 
şi două icoane lucrate, una, de dimensiuni mai mari, reprezentând 
Botezul Domnului, iar cealaltă, o gravură cu totul extraordinară a 
Mântuitorului lisus Hristos, sub care se află aşezat un mic desen în 
creion al clopotniţei de la Prislop. În latura stângă din capul scării se află 
chilia Părintelui. 

Între cărţile de seamă păstrate aici, remarcăm în mod deosebit o 
Biblie a Părintelui, ediţia Sfântului Sinod din 1914, cu semnătura 
„Arsenie” pe foaia de titlu şi trei Liturghiere folosite de Părintele în 
vremea slujirii liturgice de la Sâmbăta şi Prislop, pe care se află câteva 
însemnări ale Părintelui Arsenie. Pe coperta interioară a celui dintâi este 
scrisă de mâna Părintelui o ectenie specială: „Ca nişte robi nemernici 
cădem către Tine Mântuitorule şi cu umilință ne rugăm: iartă și 
miluieşie pe robii Tăi cei ce au ostenit până la acest sfânt lăcaş, şi toată 
dorirea noastră fă-o ca să fie după voia Ta; nu ne lăsa Doamne întru 
Ispite mai presus de putere; Doamne, nu pomeni păcatele tinereţelor 
noastre, nici ale părinților noştri cele din neştiinţă, ci ca un milostiv şi 
bun, uşurează toată durerea noastră, — rugămu-ne Ţie, Doamne, auzi-ne 
şi ne miluieşte.” La sfârşitul Liturghierului, pe lângă începutul Slujbei 
Învierii scrisă de Părintele pe trei pagini adăugate, citim cuvintele scrise 
în mod sigur după 1948: „Avem puţină iubire de vrăjmaşii noştri şi 
cu atât mai puţină față de vrăjmaşii lui Hristos.” Pe fila interioară 
găsim: „Bouțari (loc. în Caraş-Severin n.n.): Vin la voi în numele 
Stăpânului meu lisus Hristos. E greu să fii tată şi mamă, având a da 
seamă de copii, dar ma: grea e datoria unui preot şi mai ales a unui 
episcop (800 de sate). Oamenii-s împărțiți: unii pentru Dumnezeu, alţii 
împotriva lui Dumnezeu. (Mâna lui Dumnezeu)” ne-a făcut iarăşi una. 
S-a făcu cu ştirea şi cu voia lui Dumnezeu. Dumnezeu ştie ce ne așteaptă 
în viitor: să apărăm toţi împreună crucea lui Hristos.” (Credem că aici 
Părintele se referă la întoarcerea greco-catolicilor la Ortodoxie n.n.). 

Puțin mai jos citim pe aceeaşi pagină: „A iubi pe vrăjmaşi; a 
binecuvânta pe cei ce te blastămă... iată ceva cu totul pe dos de firea 
omenească — împotriva firii chiar. Ca să poţi face acestea aşa, înseamnă 
să fie mai tare Dumnezeu în tine decât eul tău. La aşa restaurare poate 
aduce porunca aceasta pe om, încât el începe să aibă însuşiri 
dumnezeieşti. Ocările nu-l mai rănesc, fiindcă mândria lui a încetat. 
Dimpotrivă îi vor mări strălucirea. Omul nu poate face acestea; numai 
Dumnezeu, dacă El se va găsi în om.” Pe cea de-a doua copertă 
interioară se află scris de Părintele un citat din sfântul Maxim 
Mărturisitorul (II, 52): „Mintea împreunându-se cu Dumnezeu şi 
petrecând în El prin rugăciune şi dragoste, se face înțeleaptă, bună, 
puternică, iubitoare de oameni, milostivă, îndelung răbdătoare, şi, 
simplu vorbind, poartă în sine aproape toate însușirile dumnezeieşti.” Pe 
un alt Liturghier din cele trei găsim la început această dedicație de 
suflet: „Prea Cuviosului Părinte Arsenie, cu frăţească întru Hristos 
dragoste şi preţuire şi cu rugămintea de a mă pomeni în rugăciunile sale 
către Dumnezeu. Arad, în 16 Ianuarie 1954. Preot Dr. Gheorghe Liţiu 
vicar eparhial, Arad”, iar la sfârşitul Liturghierului, după o pagină scrisă 
de mâna Părintelui cu rânduiala scoaterii sfintei Cruci, descifrăm 
înscrisul sfinţiei Sale cu litere mărunte în creion: „A nu greşi e 
mândrie; a drege greşala e smerenie.” 

Între manuscrisele din chilia Părintelui — care ar merita un capitol 
separat şi detaliat — semnalăm un volum nepaginat, scris de mână, legat 
în coperţi tari şi purtând două peceţi în limba greacă ale sfântului Munte 
Athos şi trei ale sfintei Mânăstiri Brâncoveanu de la Sâmbăta de Sus, pe 
care îndrăznim să-l numim „Filocalia de la Sfântul Munte a Părintelui 
Arsenie” şi care cuprinde, conform însemnării Părintelui de pe ultima 
filă, mai multe cuvinte şi texte filocalice „Scrise cu ajutorul Domnului şi 
cu al Maicii Sale dimpreună cu blagoslovenia Părintelui meu duhovnic 
Starețul Antipa, cât am petrecut în Sfântul Munte: Martie, Aprilie şi Mai 
1939, de pe manuscrisele Stareţului. — Dumnezeu să-i primească 
ostenelile.” Părintele Arsenie se va fi întors prin urmare din Sfântul 
Munte cu acest manuscris alăturat celor două volume mari ale Filocaliei 
greceşti pe care părintele Stăniloae avea să le traducă în limba română. 

Purcedem aşadar la scrierea şi citirea acestei cărți despre Părintele 
Arsenie, fără pretenția de a fi completă sau definitivă, inspirați mai ales 
de cel de-al doilea exemplar al Bibliei din chilia sfinţiei Sale (ediţia 


+ DANIIL STOENESCU 


1936), care poartă o pecete: „Sfânta Patriarhie Română” şi alte cinci 
peceți: „Sf. Mânăstire Brâncoveanu. Sâmbăta de Sus — Jud. Făgăraş”) în 
care, deschizând-o şi răsfoind-o cu evlavie, am descoperit pe un petic de 
hârtie această însemnare: „Pomenire în contul împlinirii unei a doua 
maturităţi a vieţii — 60 de ani — Sept. 970.” şi: „Cât trebuie să treacă 
până ce Împărăţia lui Dumnezeu cea dinlăuntrul nostru, capătă 
evidenţa supremului sens al vieţii acesteia ?” Pe o altă fonţă de hârtie 
am găsit scrise mărunt aceste rânduri: „Brad, 12 Oct. 1969. Zilele 
centenarului Liceului”, iar pe verso: „Familiei Prof. Popa. Simplă 
consemnare a Recunoștinței. În care suni cuprinşi: Înaintaşii — părinţii 
noştri — cei de faţă şi urmaşii. Că din curtea acestei case, în ceasuri târzii 
de meditaţie, mi-am luat zborul, aprinzându-mi destinul, de Duhul care a 
scris oamenilor această carte. Arsenie, iconar şi călugăr, Brad 
12.X.1969 în zilele Centenarului”. Între acestea, pe o bucată de hârtie de 
calc se află un desen în creion al Părintelui reprezentând o pasăre mare 
în zbor, iar dedesubt cuvintele: pt. „Vârful cu dor” — care se zăreşte 
înspre asfințit în Bucegi, prinire crengi de brad, chiar din chilia 
Părintelui de la Sinaia. La sfârşitul acestei Sfinte Scripturi a Părintelui 
Arsenie, plină de însemnări cu creion colorat în urma citirii de o viaţă, 
sunt scrise aceste cuvinte: „Lucrul slab, mai slab chiar ca un prunc, 
ajunge tare într-o zi, dacă este un lucru adevărat. Nu e nevoie de un 
suflet mare pentru a face un erou; e nevoie de un suflet creat de 
Dumnezeu, care să nu-şi desmintă obârşia; acesta, va fi un suflet mare !” 
Th. Carlyle; iar puţin mai jos citim aceste patru însemnări: „Ce vei cere 
tu la altul, aceea să vie peste tine”; „De la porunci are înţelepciunea: de 
9 ori să taci şi o dată să vorbeşti, şi atunci puţin”, „Cine ştie (ŞI) poate să 
tacă, vorbeşte cel mai bine” şi: „Ceea ce eşti, vorbeşte mai tare decât 
ceea ce spui.” Tot în exemplarul Bibliei Părintelui Arsenie, pe două 
bucăţi de hârtie, una obişnuită, cealaltă de calc, sunt scrise cuvintele de 
pe Sfânta Evanghelie pe care Mântuitorul Iisus Hristos o ţine deschisă în 
mână în icoana împărătească de la Prislop. Pe un carton 12 x 13cm sunt 
însemnate de mâna Părintelui cele patrusprezece versete şi trimiteri 
biblice, rezumate în mesajul-testament „Nu te teme turmă mică 1...” 
până la „Îndrăzniţi deci, Eu am biruit lumea !” şi „lată stau la uşa ta și 
bat...” astfel: Lc. XII 32. Mt. XVIII 20. In. VI 56. Mt XXVIII 20. Mt. V 
8. Le. XII 31. Le. VIII 14. Pilde XIII 26. Le. IX 23. Le. XIV 26,33. Mt. 
V 11. Le. XXI, 28. In. XVI, 33. Apoc. III 20. Pe o altă bucată de hârtie 

îndoită sunt scrise cinci locuri biblice: Levitic 26, 3: „De veţi umbla 
după legile Mele şi de veţi păzi poruncile Mele...” 6: „Voi trimite pace pe 
pământ şi nimeni nu vă va tulbura...” 14: „lar de nu Mă veţi asculta...” 
31: „Voi pustii locaşurile voastre cele sfinte...” 33: „Sabia vă va mânca 
pe voi şi va fi pământul vostru pustiu”; | Tes. 5,3: „Când vor zice pace şi 
linişte ! atunci tără de veste dă peste ei pieirea”, Lc. 21,35: „Ca un laţ, 
căci veni-va peste toți cei ce locuiesc peste faţa a tot pământul”, Isaia 
13, 9-13 cataclism cosmic. Dies irae. (Ziua mâniei n.n.) şi II Cor. 19,20: 
„Aşadar, pentru Hristos vă rugăm ca şi cum Dumnezeu v-ar îndemna 
prin noi. Rugându-vă în locul lui Hristos: Împăcaţi-vă cu Dumnezeu !” 
urmate de concluzia Părintelui, înscrisă într-o primă variantă în 
reprezentarea Patriarhului Iustin din pictura de la Drăgănescu: „Nu va 
putea omul avea pace pe pământ câtă vreme-i în război cu Dumnezeu.” 
Tot în Biblia Părintelui Arsenie, izvor al Cărării Împărăției de la 
Sâmbăta, al Predicilor sfinţiei Sale de la Prislop şi al picturii de la 
Drăgănescu, am mai descoperit pe o hârtie de calc 19 x 9 cm chipul unui 
sfânt înger înaripat, cu steaua Naşterii în colţul din stânga sus, iar în 
partea de Jos, un peisaj transilvan de iarnă având în centru o străveche 
cruce înclinată înspre biserica maramureşană din dreapta, iar în stânga, 
un copac înzăpezit şi aplecat spre ramurile unui brad, imagine care, după 
ştiinţa noastră, n-a mai ajuns a fi şi pictată de Părintele undeva. 

Chiha Părintelui Arsenie este vegheată de candela nestinsă a celor 
şapte icoane: a Naşterii Domnului, a Mântuitorului lisus Hristos şi a 
sfântului Nicodim cel sfinţit de la Vodița, Tismana și Prislop, pictate de 
Părintele şi patru icoane vechi pe sticlă: Bunăvestirea (1863), două cu 
sfântul mare mucenic Gheorghe, purtătorul de biruinţă (una nedatată iar 
cealaltă purtând anul 1889) şi una cu sfântul mucenic Haralambie 
împreună cu sfinții Trei Ierarhi (1892). Din chilie nu lipsește Patericul 
egiptean (ediția Râmnic 1930), colecţia volumelor Filocaliei în limba 
română şi alte cărți teologice care ne vor însoţi în drumul nostru şi în 
încercarea de a zugrăvi prin cuvinte culese, alese şi potrivite, o icoană 
cât mai apropiată de chipul duhovnicesc şi statura profetică, apostolică 
şi patristică a sfinției Sale, deşi nu ne-ar ajunge pentru aceasta nici „trei 
mii de pilde şi o mie cinci cântări” (III Regi 4,32). Astfel la începutul 
volumului IV al Filocaliei găsim scris de mâna Părintelui: „Credinţa e 
simţul anticipaţiei adevărului”; la pg. 102: „Ei (demonii) «îmbie» 
mintea la conspirație împotriva Legii lui Dumnezeu. Dacă mintea «se 

prinde» o silesc la faptă, aşa începe robia şi căderea din fiu al lui 
Dumnezeu în fiu al diavolului. De cine asculți, al aceluia fiu eşti. Ştii 
sau fără să ştii, ai ajuns ce-ai ajuns. Deci trebuie să ştii şi «războiul».” 
La pg. 113: „„Aci eram; dar dacă tu nu M-ai chemat... ?!” (Pateric), iar la 
pg. 300 acest text, de asemenea pe marginea filei: „Una-i a-ţi imagina 
înălțimea şi alta-i a ajunge acolo” (Brâncuşi). 

Chilia Părintelui Arsenie de la Sinaia şi atelierul de pictură al 
sfinției Sale, pe care îndrăznim să le asemănăm cu gura peşterii de la 
Horeb a sfântului prooroc Ilie și cu turnul cel de veghe al sfântului 
prooroc Avacum, sunt şi vor rămâne pline de har, de comori ortodoxe şi 
taine duhovniceşti, sfinţite de cel ce a trăit, s-a rugat, s-a nevoit, a trudit 
şi s-a sfinţit în ele. Din acestea năzuieşte a se adăpa atât autorul, cât şi 
cititorii acestei scrieri. Această carte despre Părintele Arsenie — „Omul 
îmbrăcat în haină de in” şi „Îngerul cu cădelnița de aur” se doreşte a 
fi mai întâi mărturia mea de suflet şi datoria mea de conştiinţă, expresie 
a iubirii, mulțumirii şi recunoştinței mele veşnice pentru Omul 
providenţial din viața mea, smeritul meu mănunchi de flori duhovniceşti 
la mormântul sfinției Sale şi untdelemnul sufletului meu picurat în 
candela nestinsă de la crucea sfinţiei Sale, dar poate şi o modestă 
călăuză pentru cei ce vin şi aleargă din cele patru vânturi şi zări, cu 
problemele, necazurile, durerile, dramele, rugăciunile şi speranţele lor, 
înspre mormântul de la Prislop, precum cei doi ucenici, Petru şi loan, la 
Mormântul Mântuitorului, în dimineaţa Învierii (loan 20,1-10). Şi, 
pentru că noi purtăm urmele timpului şi timpul poartă urmele noastre, aş 
dori ca aceste pagini să fie, la vremea potrivită, un argument umil şi un 
temei necesar pentru canonizarea Părintelui Arsenie, cel ce încă din 
timpul vieții şi mai ales după moarte, s-a bucurat şi se bucură de 
canonizarea de suflet din inimile miilor şi zecilor de mii de creştini 
ortodocşi români de pretutindeni. Într-un anumit fel, la aproape douăzeci 
de ani de la trecerea Părintelui Arsenie la cele veşnice, această scriere 
s-ar vrea ţesută din firul gândurilor cuvioase, din simțirile inimilor 
curate şi din rugăciunile înlăcrimate ale tuturor celor ce-l vor fi strigat 
sau chemat, de departe sau de aproape, pentru a le veni în ajutor cu 
rugăciunea de foc a sfinţiei Sale, deoarece viaţa Părintelui Arsenie a fost 
o bineprimită jerită a lui Abel, un luminos curcubeu de har şi dar peste 
țară şi popor, un statornic şi neclintit stejar de la Mamvri răsărit în 
spaţiul nostru carpatic, o preaînaltă scară românească a lui Iacob, un rug 

aprins de Duhul Sfânt în pustiul veacului XX, un stâlp de foc călăuzitor 
al neamului nostru spre Hristos în cadrul şi spațiul Bisericii Ortodoxe 
Române și un car de foc înălțător al rugăciunilor mijlocitoare către cer. 

Poate că dacă sfântul Atanasie cel Mare, arhiepiscopul 
Alexandriei n-ar fi scris „Viaţa sfântului Antonie”, dacă episcopul 
Paladiu de Helenopolis n-ar fi scris „Viaţa sfântului loan Gurădeaur”, 
iar cuviosul Nichita Stethatos n-ar fi alcătuit „Viaţa sfântului Simeon 
Noul Teolog”, teologia patristică în general şi literatura aghiogratică în 
special, ar fi fost mai puţin bogate. De aceea, „în numele Domnului 
nostru lisus Hristos, adunându-vă voi — cititorii — şi duhul meu, cu 
puterea Domnului nostru lisus Hristos” (1 Corinteni 5,4), am purces la 
alcătuirea acestei cărți născută „din sânul vijelie:” (lov 38,1) munţilor 
Făgăraş şi „din mijlocul furtuni” (lov 40,6) munţilor Retezat, atât de 
iubiți şi contemplaţi tainic de Părintele Arsenie, şi înmiresmată de 
mireasma sfinţenie: izvorâtă din mormântul sfinției Sale, mireasmă 
simțită de mine personal — iau martor cerul — a treia zi după 
înmormântare, în ziua de 6 decembrie 1989, pomenirea sfântului ierarh 
Nicolae, făcătorul de minuni. Şi nu în ultimul rând, această carte, închisă 
între cei doi pereţi ai ei, este rodul deopotrivă al celei dintâi strângeri de 
mână din partea Părintelui Arsenie, din ziua sfântului mare mucenic 
Dimitrie, izvorâtorul de mir, 26 octombrie 1970, cu prilejul celei dintâi 
întâlniri, în casa parohială ortodoxă din Drăgănescu şi al celei din urmă 
sărutări de mână din partea mea, în ziua de 18 decembrie 1988, ziua 
celei din urmă întâlniri, convorbiri şi plecări a Părintelui de la sfânta 
mânăstire Prislop. 

Sfârşind această predoslovie şi gustând duhovniceşte din pâinea 
sfinţită la cel din urmă Paşte al Părintelui Arsenie la Prislop şi din 
anafora celei din urmă Sfinte Liturghii slujită de sfinţia Sa la străvechiul 
altar ortodox şi românesc din Ţara Hațegului în primăvara anului 1959 — 
păstrate cu sfințenie în chilia sfinţiei Sale — exciamăm într-un glas: 
Fericit eşti tu, străvechi pământ al Daciei milenare și al României de azi 
şi de mâine, pentru că ai dăruit cerului de deasupra ta un asemenea om 
al lui Dumnezeu, slujitor al Bisericii lui lisus Hristos şi mijlocitor şi 
sirăjer al neamului ! Această carte despre Părintele Arsenie — „Omul 
îmbrăcat în haină de in” şi „Îngerul cu cădelniţa de aur”, s-ar fi putut 
subintitula tot aşa de bine: „Avva Arsenie — profet, apostol şi părinte”. 
„Omui îmbrăcat în haină de in” este chipul vieții pământeşti al Părintelui 

Arsenie, iar „Îngerul cu cădelnița de aur” este imaginea slavei cereşti de 
după moarte a sfinției Sale, amândouă întregind şi conturând icoana 
bisericească ce i se cuvine, la vremea-i rânduită şi mult aşteptată, ca pe 
unul pe care-l ştim „ziditor de neam” şi-l contemplăm în „Norul de 
martori” (Evrei 12,1) al Mântuitorului lisus Hristos, Cel ce şade de-a 
dreapta Tatălui. 

Ramurile crengilor de brad se leagănă în vânt, precum talerele 
balanței sufletului nostru înaintea lui Dumnezeu, după vânturile care-l 
bat... La urma urmei, scriem această carte pentru ca pietrele să nu 
osândească tăcerea noastră prin strigarea lor... (cf. Luca 19,40). 


Seara Sâmbetei, 
Sinaia — 23 februarie 2008 + DANIIL 

„OMUL CEL ÎMBRĂCAT ÎN HAINĂ DE IN” 
(lezechiel 9,3; 10,2 şi 6) 


Revelația carului de foc al heruvimilor de la râul Chebar din 
prologul cărţii sfântului prooroc lezechiel, se continuă prin cuvintele: 
„Și a chemat Domnul pe omul cel îmbrăcat în haină de in, care avea 
la brâu unelte de scris, şi i-a zis Domnul: «Treci prin mijlocul cetăţii, 
prin Ierusalim, şi însemnează cu semnul crucii pe frunte, pe oamenii 
care gem şi care plâng din pricina multelor ticăloşii care se săvârşesc în 
mijlocul lui»” (lezechiel 9,3-4), pentru a se desăvârşi în capitolul 
următor al cărți protetului: „Și a zis Domnul către omul cel îmbrăcat 
în haina de in: «Intră între roţile cele de sub heruvimi şi umple-ţi 
mâinile de cărbuni aprinşi, pe care-i vei lua dintre heruvimi, și-i aruncă 
asupra cetății !» Şi el a intrat acolo... Când a dat Domnul poruncă 
omului celui îmbrăcat cu haină de in şi i-a zis: «Ia foc dintre roțile 
cele dintre heruvimiy, şi când a intrat el şi a stat lângă roţi, atunci unul 
din heruvimi şi-a întins mâna în focul cel dintre heruvimi, a luat şi a dat 
în mâini celui îmbrăcat în haină de in, iar el, luându-l, a ieşit” (lezechiei 
10,2 şi 6-7). 

Dacă teologul ortodox rus Serghei Bulgakov, scria în „Cuvântul 
adresat credincioşilor ruşi în 1933, la împlinirea a o sută de ani de la 
trecerea în veşnicie a Prea Cuviosului Părinte Serafim de Sarov” un text 
de o mare adâncime teologică şi înălțime duhovnicească, intitulat: 
„Sfântul Serafim de Sarov — Jăratecul înflăcărat al Ortodoxiei” 
(vezi „Credinţa Străbună” — Alba Iulia, nr. 1/2008, pg.] şi 4), în care îl 
asemăna pe sfânt cu serafimul din vedenia proorocului Isaia care l-a 
cuminecat şi purificat pe evanghelistul Vechiului Testament, prin 
desprinderea în zbor şi prin apropierea şi atingerea de gura profetului a 
cărbunelui de jar euharistic, purtat de serafim în mână şi luat cu cleştele 
de pe aitar (Isaia 6,6-7) — icoană a cuminecării sfintei Rusii de către 
„sărmanul Serafim” —, îndrăznim şi noi să-l asemănăm teologic pe Prea 
Cuviosul Părintele nostru Arsenie, la propriu şi la figurat, cu „omul 
îmbrăcat în haină de in” din revelația sfântului prooroc şi „preot 

Jezechiel, fiul lui Buzi, preotul, la râul Chebar, în ţara Caldeilor” 
(lezechiel 1,3), unde a fost peste el mâna Domnului. Dumnezeu a 
chemat pe „omul îmbrăcat în haină de in” — Arsenie şi i-a poruncit ca 
trecând prin mijlocul cetăţii țării, pe la Sâmbăta, Prislop, Drăgănescu şi 
Sinaia, să însemneze și să pecetluiască cu semnul crucii neamul și 
veacul; să intre între roțile cele de sub heruvimi ale cerului şi să-şi 
umple mâinile de cărbunii cei aprinşi al cunoaşterii lui Dumnezeu, pe 
care să-i ia dintre heruvimi şi să-i arunce asupra cetăţii neamului. „la 
foc dintre roțile cele dintre heruvimi”, este porunca divină de-a pururi 
actuală pentru orice creştin, laic credincios, monah sau cleric şi cu atât 
mai mult pentru un ierarh şi mai ales pentru sfinţi. „la foc dintre roțile 
cele dintre heruvimi” înseamnă o lucrare sfântă și duhovnicească mai 
mult decât prometeică, pentru că poartă pecetea apostoliei profetice şi 
patristice. 

Cărbunii aprinşi ai Părintelui Arsenie luaţi dintre heruvimi, i-am 
simțit în mâinile sfinției Sale. Cărbunii aprinşi ai Părintelui Arsenie îi 
simțim pe urmele sfinţiei Sale. Cărbunu aprinşi ai Părintelui Arsenie îi 
simţim pe paginile Liturghierului sfinției Sale de la Sâmbăta şi Prislop. 
Cărbunii aprinşi ai Părintelui Arsenie îi contemplăm înrămaţi în icoanele 
sfinţiei Sale, iar focul harului Duhului Sfânt, luat dintre roţile cele dintre 
heruvimi, arde ca un rug aprins în pictura bisericii de lângă București. 
Focul cărbunilor aprinşi ne-a însufleţit, încălzit şi aprins viaţa. Focul 
cărbunilor aprinși ai omului lui Dumnezeu îmbrăcat în haină de in — 
precum în fotografia-i cunoscută — arde în cuvintele sfinției Sale, 
precum şi în acesta: „Să nu credeţi că veți intra «după moarte» în 
Împărăţia în care n-aţi trăit de pe pământ” — şi care este înlăuntrul 
nostru (Luca 17,21). 

Precum serafimul din Scriptură şi precum sfântul Serafim de 
Sarov — faţă de care Părintele avea o evlavie deosebită — şi sfinţia Sa a 
zburat spre noi, împărtăşindu-ne cu cărbunele cel ceresc, luat cu cleștele 
liturgic şi mistagogic de pe jertfelnicul cel de sus — Hristos Arhiereul cel 
veşnic. | 

„ÎNGERUL CU CĂDELNIȚA DE AUR” 
(Apocalipsă 8,1-6) 


„ȘI când Mielul a deschis pecetea a şaptea, s-a făcut tăcere în cer, 
ca la o jumătate de ceas. Şi am văzut pe cei şapte îngeri, care stau 
înaintea lui Dumnezeu şi li s-au dat lor şapte trâmbiţe. Şi a venit un alt 
înger şi a stat la altar, având cădelniță de aur, şi i s-a dat lui tămâie 
multă, ca s-o aducă împreună cu rugăciunile tuturor sfinţilor, pe altarul 
de aur dinaintea tronului. Şi fumul tămâie! s-a suit, din mâna îngerului, 
înaintea lui Dumnezeu, împreună cu rugăciunile sfinților. Și îngerul a 
luat cădelniţa şi a umplut-o din focul altarului şi a aruncat pe pământ; şi 
s-au pornit tunete şi glasuri şi fulgere şi cutremur. lar cei şapte îngeri, 
care aveau cele şapte trâmbiţe, s-au gătit ca să trâmbiţeze.” (Apocalipsă 
8,1-6). „Oarecari frați au venit la avva Antonie şi au pus înaintea lui un 
cuvânt din cartea preoţiei. Deci a ieșit bătrânul în pustie şi a mers avva 
Ammona pe urma lui în ascuns, ştiind obiceiul lui şi după ce s-a depărtat 
bătrânul, stând la rugăciune a strigat cu glas mare: Dumnezeule, trimite 
pe Moise ca să mă înveţe cuvântul acesta ! Şi a venit glas vorbind cu 
dânsul. Deci: a zis avva Ammona: glasul care vorbea, l-am auzit, dar 
puterea cuvântului n-am înțeles-o.” (avva Antonie 28). 

Doamne, trimite pe sfântul apostol şi evanghelist loan ca să ne 
înveţe cuvântul acesta despre „îngerul cu cădelniţa de aur”, am putea 
spune şi noi, deodată cu sfântul Antonie cel Mare. „Cădelniţa de aur” 
din mâna îngerului înfăţişat înaintea dumnezeiescului altar ceresc — după 
desfacerea celor şapte peceţi ale Cărţii şi mai înainte de răsunetul celor 
şapte trâmbiţe şi revărsarea celor şapte potire ale mâniei lui Dumnezeu — 
este ea însăşi un Potir prea sfânt al rugăciunilor tuturor sfinţilor, de la 
jertfa lui Abel până la cea din urmă Liturghie ce se va săvârşi pe 
pământ, ridicându-se înaintea lui Dumnezeu împreună cu fumul de 
tămâie din mâna îngerului. Dimpreună cu cele şapte steşnice de aur, în 
mijlocul cărora sfântul apostol şi evanghelist loan îl contemplă pe 
Mântuitorul lisus Hristos cel înviat (Apocalipsă 1,12-13), cu cununile de 
aur ale celor douăzeci şi patru de bătrâni, care stau împrejurul tronului 

ceresc într-o neîncetată închinare în Duh şi adevăr (Apocahpsă 4,4), şi 
laolaltă cu cele şapte trâmbiţe, şapte potire şi cu chivotul legământului 
(Apocalipsă 11,19), „cădelniţa de aur” din mâna îngerului Domnului 
întregeşte inventarul cel fără de sfârșit al sfintelor „obiecte” şi vase 
liturgice, care slujesc la săvârşirea neîncetată a cosmicei Liturghii 
Arhiereşti din sfânta carte a Apocalipsei sau a Revelaţiei. „Cădelniţa de 
aur” din Apocalipsă este pendulul veşniciei. Prin ea dumnezeirea 
tămâiază cu har necreat cerul şi pământul întreg, facerea lumii şi 
inspirația Scripturii, istoria Bisericii şi viaţa creştină. Fiecare făptură a 
Creației şi fiecare pagină a Bibhei este înmiresmată de fumul de tămâie 
al „cădelniţei de aur”, învăluind în taina Golgotei toate altarele Sfintei 
Scripturi şi jertfele ce se aduc pe ele. Atârnată de Crucea Mântuitorului, 
„cădelnița de aur” din mâna îngerului se mişcă între „altarul tămâierii” 
din Vechiul Testament, făcut de Moise (Exod 30,1) şi „ceasul tămâierii” 
din Noul Testament (Luca 1,10), în care se regăseşte preotul Zaharia, 
tatăl sfântului loan Botezătorul. Scrierile sfinților Părinţi ai Bisericii, 
Liturghiile ortodoxe, toate Tainele şi ierurgiile, poartă pecetea mirosului 
de bună mireasmă duhovnicească a „cădelniţei de aur.” Pentru ea magii 
aduc daruri: aur, tămâie şi smirnă (Mate: 2,11), iar mironosiţele, 
dimpreună cu Iosif „cel cu bun chip” şi Nicodim, pregătesc miresme şi 
miruri la Punerea în mormânt şi Învierea Domnului. 

„Cădelniţa de aur” este sâmburele norului de tămâie liturgic- 
ortodox, ce cheamă cu dor şi lacrimi norul Parusiei. Ea este jarul și focul 
rugăciunilor tuturor sfinţilor, pomenite la fiecare otpust sau apolis. 
„Cădelniţa de aur” 1-a înmiresmat pe patriarhi, i-a făcut pe regi să-şi 
plece capetele, i-a inspirat pe profeţi, i-a înflăcărat pe apostoli şi i-a 
iluminat pe sfinţii Părinţi. „Cădelniţa de aur” o vedem atârnând deasupra 
altarului şi jertfei lui Abel, a lui Noe, a lui Avraam, Isaac şi lacob, a lui 
Aaron şi Samuel, a lui Solomon la sfințirea Templului şi a sfântului 
prooroc Ilie pe Carmel. În cultul Bisericii Ortodoxe, „cădelniţa de aur” 
se mişcă nevăzut printre cuvintele ecteniilor, rugăciunilor şi epiclezei 
Liturghiilor sfântului Vasile cel Mare, a sfântului loan Gurădeaur şi a 
Darurilor mai înainte sfințite. „Cădelniţa de aur” dă sens liturgic 
Discului și Potirului şi rost euharistic Antimisului de pe Sfânta Masă. În 
„cădelniţa de aur” — de Ofir — se întâlnesc rugăciunile tuturor sfinților şi 
se aprinde tămâia iubirii şi a credinţei tuturor creştinilor. De aceea o 
„cădeiniţă de aur” trebuie să fie şi sufletul şi mintea și inima noastră a 

tuturor. În eshaton, „cădelnițţa de aur” va trece din mâna îngerului- 
arhidiacon în dreapta Arhiereului Hristos Fiul lui Dumnezeu. De aceea 
Biserica cântă prin cuvintele psalmistului, împreună cu cetele îngereşti 
şi cereşti: „Să se îndrepteze rugăciunea mea, ca tămâia — din «cădelnița 
de aur» — înaintea Ta !” (Psalmul 140,2), iar noi ne rugăm „O, Doamne, 
fie ca la ieșirea din trup, sufletul nostru să fie învăluit în fumul de tămâie 
al rugăciunilor mijlocitoare ale tuturor sfinților Tăr şi ale Născătoarei de 
Dumnezeu, din «cădelniţa de aur» !” Amin. 

„Îngerul cu cădelnița de aur” din Apocalipsă este imaginea 
oricărui sfinţit slujitor al lui Hristos, vestitor înflăcărat al Evangheliei 
Sale şi liturghisitor smerit în Biserica Lui. Toţi proorocii, apostolii şi 
sfinţii Părinți, ca mari dascăli ai lumii, ierarhi şi teologi se regăsesc în 
icoana îngerului cu cădelnița de aur, ca şi oricare episcop, preot şi 
diacon. Cu atât mai mult oamenii sfinți ai lui Dumnezeu plini de Duh 
Sfânt în viaţa, trăirea şi lucrarea lor pe pământ şi în mijlocirea lor către 
Dumnezeu în ceruri. Icoana îngerului cu cădelniţa de aur o socotim 
potrivită şi în ceea ce-l priveşte pe Prea Cuviosul Părintele nostru 
Arsenie de la Prislop, din mâna căruia se ridică neîncetat către 
Dumnezeu fumul de tămâie al rugăciunii şi iubirii „împreună cu 
rugăciunile sfinţilor.”  Mireasma duhovnicească care răzbate din 
cădelniţa de aur a Părintelui Arsenie la Sâmbăta, Prislop, Drăgănescu şi 
Sinaia, umple, precum nardul Mariei din Betania, întreaga ţară şi 
poporul, împlinindu-i profeticele cuvinte: „Va lua țara foc din Prislop.” 
Pentru aceea punem cartea de față sub adumbrirea teologică şi inspirația 
duhovnicească a icoanei îngerului cu cădelniţa de aur, încercând a rupe 
tăcerea „de o jumătate de ceas” despre sfinția Sa, neuitând cele ce ne 
învaţă Patericul egiptean: „Se spunea despre avva Pimen că de şedeau 
bătrânii înaintea lui şi grăiau despre bătrâni şi îl pomeneau pe avva 
Sisoe, zicea: lăsaţi cele despre avva Sisoe, că nu vin la măsură de 
povestire cele despre dânsul !” (avva Pimen 186). Tot aşa „nu vin la 
măsură de povestire” cele despre Prea Cuviosul Părintele nostru 
Arsenie. 

„AM AUZIT UN SFÂNT VORBIND...” 
(Daniel 8,13) 


Aşa ar putea mărturisi şi adeveri, împreună cu sfântul prooroc 
Daniel, orice credincios care l-a întâlnit, văzut şi auzit vorbind pe 
Părintele Arsenie, la Sâmbăta, Prislop, Drăgănescu şi Sinaia. Şi acest 
adevăr îl mărturisim şi întărim şi noi arhiereşte. Sfinţia Sa vorbea din 
cuvântul lui Dumnezeu şi din partea lui Dumnezeu, sau altfel spus, 
Dumnezeu ne vorbea prin sfinția Sa. Cel puţin eu personal — şi răspund 
pentru ceea ce spun — n-am auzit vreodată în viaţa mea pe vreun om 
„vorbind ca omul acesta” (cf. loan 7,46), deoarece ne învăţa ca unul care 
avea putere, după pilda Mântuitorului Hristos (Matei 7,29), întrucât 
cuvintele îi erau „cuvinte vii”. Cuvântul Părintelui Arsenie era plin de 
har, cumpătat, echilibrat, blând, iubitor, luminat, dar şi hotărât şi chiar 
mustrător atunci când era cazul. Cuvântul Părintelui izvora din credinţa, 
rugăciunea, tăcerea şi iubirea aprinsă a sfinției Sale față de Dumnezeu şi 
oameni. De aceea era extrem de responsabil pentru tot ceea ce spunea 
sau scria. L-am auzit spunând odată la Prislop cum că se cuvine să fim 
foarte atenți la cuvintele pe care le rostim, deoarece fiind vii, ne vor 
însoți până la Judecată, după cum spune Evanghelia că „din cuvintele 
tale vei fi mântuit şi din cuvintele tale vei fi osândit” (Matei 12,37) şi cu 
toții vom da seama de orice cuvânt nefolositor pe care l-am scos din 
gura noastră. 

Prin cuvântul Părintelui Arsenie fiecare „am auzit cele ce s-au zis 
celor de demult” (cf. Matei 5,27) — prin prooroci, apostoli, evangheliști 
şi sfinții Părinţi. Precum orice cuvios părinte plămădit din tămâie şi 
smirnă, din tămâia lui Hristos şi smirna Duhului Sfânt, Părintele Arsenie 
a întrupat Patericul şi Filocalia, aceste două mari vaduri patristice care 
izvorăsc din raiul Scripturilor şi udă tot pământul Ortodoxiei. În cea 
dintâi zi în care Dumnezeu mi-a îndreptat pașii înspre sfinţia Sa, mi-a 
spus: „Studiază Filocalia şi Patericul”, iar cu mulţi ani înainte de a-mi 
susține un doctorat despre Teologia Patericului la Tesalonic, mi-a spus 
pe când eram doctorand la Bucureşti: „De va fi să mergi la studii în 

străinătate, să mergi într-o țară ortodoxă” — după cum şi sfinția Sa 
ucenicise la sfântul Munte Athos — Horebul Ortodoxiei. 

„Am auzit un sfânt vorbind” precum l-au auzit ninivitenii pe Iona. 
„Am auzit un sfânt vorbind” precum l-au auzit galatenii, efesenii, 
filipenii, tesalonicenii, corintenii şi cei din Troa şi Milet pe sfântul 
apostol Pavel. „Am auzit un sfânt vorbind” precum antiohienii pe 
sfântul Ignatie Teoforul şi sfântul loan Gurădeaur. „Am auzit un sfânt 
vorbind” precum smirnenii pe sfântul Policarp şi cartaginenii pe sfântul 
Ciprian. „Am auzit un sfânt vorbind” precum alexandrinenii pe sfântul 
Atanasie cel Mare şi ierusalimitenii pe sfântul Chiril al Ierusalimului şi 
pe sfântul loan Damaschin. „Am auzit un sfânt vorbind” precum 
capadocienii pe sfinții Vasile cel Mare, Grigorie Teologul şi Grigorie de 
Nyssa. „Am auzit un sfânt vorbind” precum nord-africanii pe fericitul 
Augustin. „Am auzit un sfânt vorbind” precum constantinopolitanii pe 
sfântul Simeon Noul Teolog şi din nou tesalonicenii pe sfântul Grigorie 
Palama. „Am auzit un sfânt vorbind” precum părinţii şi fraţii pe sfântul 
Macarie Egipteanul (avva Macarie 40). „Am auzit un sfânt vorbind” 
precum monahii sinaiți pe sfântul loan Scărarul şi pravoslavnicii ruşi pe 
sfântul Serafim de Sarov ! 

„Am auzit un sfânt vorbind...” şi pentru aceea scriem cele ce le 
scriem. 

„AM GĂSIT ȘI EU CU CALE, PREAPUTERNICE 
TEOFILE”>” (Luca 1,3) 


„Deoarece mulţi au încercat să alcătuiască o istorisire despre 
faptele deplin adeverite între noi aşa cum ni le-au lăsat cei ce le-au văzut 
de la început şi au fost slujitori ai Cuvântului, am găsit şi cu cu cale, 
preaputernice Teofile, după ce am urmărit toate cu de-amănuntul de la 
început, să ţi le scriu pe rând, ca să te încredințezi despre temeinicia 
învățăturii pe care ai primit-o...” (Luca 1,1-4). Aşa începe sfântul 
evanghelist Luca cea de-a treia Evanghelie din Noul Testament şi nu 
trebuie să mire pe nimeni faptul că s-au rânduit aceste cuvinte inspirate 
de Duhul Sfânt şi la începutul unei alcătuiri aghiografice despre 
Părintele Arsenie, pentru că viaţa tuturor sfinților şi a fiecăruia în parte 
este o evanghelic a Duhului Sfânt, izvorâtă din Evanghelia lui Hristos 
Fiul lui Dumnezeu. Calea pe care a găsit-o sfântul evanghelist Luca, şi 
despre care îi scrie preaputernicului Teofil, nu este alta decât drumul 
spre Emaus, parcurs alături de Cleopa, împreună cu lisus Hristos cel 
Înviat „Calea, Adevărul şi Viaţa” (Ioan 14,6). Pe fiecare dintre noi 
Mântuitorul ne-a însoţit şi ne însoţeşte tainic pe drumul vieții în mod 
direct şi prin sfinţii Săi. Prin Părintele Arsenie am simțit că Dumnezeu a 
intervenit în viaţa noastră, însoţindu-ne şi călăuzindu-ne pe un drum 
propriu fiecăruia dintre noi, înspre acelaşi Emaus veşnic. 

Dacă sfântul evanghelist Luca avea ca prim destinatar al 
Evangheliei sale pe preaputernicul Teofil, noi adresăm această scriere 
despre Părintele Arsenie miilor şi zecilor de mii de Teofili, adică iubitori 
de Dumnezeu, prin iubirea şi evlavia lor faţă de sfinți, şi iubiţi de 
Dumnezeu, prin aceiaşi sfinţi ocrotitori, rugători şi mijlocitori. 

„FOST-A OM TRIMIS DE LA DUMNEZEU” 
(loan 1,6) 


„Fost-a om trimis de la Dumnezeu, numele lui era loan” (loan 
1,6), scrie sfântul apostol şi evanghelist loan în prologul Evangheliei 
sale, referindu-se la sfântul loan Botezătorul și Înaintemergătorul 
Domnului. „Fost-a om trimis de la Dumnezeu” — numele lui este 
Părintele Arsenie. „Acesta a venit spre mărturie — în sânul poporului 
român — ca să mărturisească despre Lumină, ca toţi să creadă prin el. Nu 
era el Lumina, ci ca să mărturisească despre Lumină” (loan 1,7-8). 
Neîndoielnic Părintele nostru Arsenie a avut o apostolie şi are încă o 
trimitere în mijlocul poporului nostru şi în sânul Bisericii Ortodoxe 
Române, după cum însuşi scrisese înlăuntrul bătrânului Liturghier de la 
Sâmbăta și Prislop: „Vin la voi în numele Stăpânului meu Iisus Hristos.” 
Abia la Înfricoşătoarea Judecată de Apoi, unde puterea lui Dumnezeu îl 
va aduce martor pentru toate câte ne-a spus şi ne-a zis, după cum însumi 
l-am auzit adresându-se cândva obştii de la Prislop, vom putea vedea 
desluşit şi contempla cu adevărat raţiunea divină sădită şi odrăslită în 
destinul sfinţici Sale, ca şi în al fiecăruia dintre noi. Aşa după cum 
vârful Omu îşi are propria altitudine, personalitate şi frumuseţe 
carpatică, tot aşa am putea spune şi despre Părintele nostru Arsenie 
„omul lui Dumnezeu” că îşi are propria „statură a bărbatului desăvârşit” 
(Efeseni 4,13) şi propria altitudine spirituală prin harul şi darul Duhului 
Sfânt şi prin nevoinţele şi ostenelile personale, numai de Dumnezeu 
ştiute, altitudine şi înălțime spirituală în spaţiul ortodox românesc, care 
nu-şi are asemănare şi egal de la sfântul apostol Andrei „cel întâi 
chemat” să fie apostolul tuturor românilor, până la sfinţia Sa. Şi afirmăm 
aceasta cu toată responsabilitatea de episcop, înaintea lui Dumnezeu şi a 
oamenilor. Părintele Arsenie a fost şi este trimis de către Dumnezeu să 
ne iasă întru întâmpinare pe calea vieţii noastre, să ne izbăvească ca un 
bun samarinean ori de câte ori am căzut între tâlhari şi să ne scoată 
adeseori din valuri, întinzându-ne mâna, precum Hristos lui Petru. 

HERUVIM CU SABIA DE FOC ȘI STRĂJER AL 
CASEI DOMNULUI 


Cuvintele lui Moise din cartea Facerii: „Și a pus heruvimi şi sabie 
de flacără vâlvâitoare, să păzească drumul către pomul vicții” (Facere 
3,24), se regăsesc şi se împlinesc şi în apoftegma unui cuvios părinte din 
Patericul egiptean, rostită în ceasul morții: „Avva Visarion murind, 
zicea, că trebuie să fie călugărul ca heruvimii și serafimii, tot ochi” 
(avva Visarion 11). Fiecărui monah sau călugăr, ca şi fiecărui creştin sau 
mai ales cleric, i se cuvine ca, prin darul lui Dumnezeu şi nevoinţe, să 
tindă înspre starea şi lucrarea de heruvim și serafim, prin sabia 
vâlvâitoare a neîncetatei rugăciuni de foc şi prin întrariparea întru 
doxologie cerească a vedeniei lui Isaia din templu. Această taină 
duhovnicească şi prefacere mistică se întâmplă mai ales în viaţa marilor 
cuvioşi părinți şi sfinți al lui Hristos. Şi pentru ca să ne convingem că 
acest lucru nu este cu neputinţă, ne vine întru ajutor cuvântul sfântului 
Antome cel Mare, căruia „i s-a descoperit în pustie, că în cetate este 
oarecine asemenea lui, doctor cu ştiinţa, carele din prisosinţa lui dă celor 
ce au trebuință şi în toate zilele cântă «Sfinte Dumnezeule» cu 
îngerii” (avva Antonie 26). Pentru aceea credem că şi Prea Cuviosul 
Părintele nostru Arsenie, începând de la sfântul Munte Athos, trecând şi 
slujind prin sfintele altare de la Sâmbăta şi Prislop, pictând la Schitul 
Maicilor şi la Drăgănescu şi nevoindu-se în chilia de la Sinaia — într-un 
exil interior din Patmos „pentru cuvântul lui Dumnezeu şi pentru 
mărturia lui lisus” (Apocalipsă 1,9) — va fi cântat împreună cu îngerii în 
fiecare zi „Sfinte Dumnezeule”, pentru ca acum, în ceruri, să cânte 
neîncetat împreună cu toți sfinții: „Sfânt, Sfânt, Sfânt, Domnul 
Dumnezeu Atotţiitorul, Cel ce era şi Cel ce este şi Cel ce vine” 
(Apocalipsă 4,8). 

Pentru aceea încă din tinereţile sfinţiei Sale, Părintele nostru 
Arsenie a fost rânduit de către Dumnezeu, conform cuvântului 
proorocului ce s-a învrednicit de marea revelaţie a heruvimilor de la râul 

Chebar, străjer al casei Domnului, pentru Biserică, neam şi țară, şi nu 
numai: „Fost-a cuvântul Domnului către mine şi mi-a zis: «Fiul omului, 
rosteşte cuvânt către fiii poporului tău şi le spune: De voi aduce sabie 
asupra unei țări şi poporul țării aceleia va lua din mijlocul său un om şi 
îl va pune străjer, şi el văzând sabia venind împotriva țării, va trâmbiţa 
din trâmbiţă şi va vesti poporul; De va auzi cineva sunetul trâmbiţei, dar 
nu se va păzi, când va veni sabia şi-l va prinde, sângele aceluia va fi 
asupra capului său. Pentru că a auzit glasul trâmbiţei şi nu s-a păzit, 
sângele lui va fi asupra lui; iar cel ce se va păzi îşi va scăpa viaţa sa. 
Dacă însă străjerul a văzut sabia venind şi nu a sunat din trâmbiță şi 
poporul n-a fost vestit şi va veni sabia şi va ridica viaţa cuiva, acela a 
fost răpit pentru păcatele lui, dar sângele lui îl voi cere din mâna 
străjerului. Şi pe tine, fiul omului, te-am pus Eu străjer casei lui Israel 
şi tu vei auzi cuvânt din gura Mea şi îl vei vesti din partea Mea.y” 
(Iezechiel 33,1-7). Cele trei trâmbiţe ale Părintelui Arsenie, care răsună 
şi vor răsuna cu putere, sunt „Cărarea Împărăției”, „Cuvinte vii” şi 
„Smerita mărturisire ortodoxă de credinţă exprimată plastic” a picturii 
sfinției Sale. Iată tot atâtea temeiuri pentru încercarea noastră nevrednică 
de a zugrăvi, prin cuvinte alese şi culese din Sfânta Scriptură şi de la 
sfinții Părinți, o icoană duhovnicească despre misiunea, slujirea, 
mărturia și apostolia Părintelui Arsenie, ca heruvim cu sabie de foc şi 
străjer al casei Domnului. 

„ÎN ACEEAŞI CLIPĂ AU IEȘIT DEGETELE 
UNEI MÂINI DE OM...” (Daniel 5,5) 


„Regele Belşaţar a făcut un mare ospăț pentru o mie din dregătorii 
săi şi în faţa celor o mie a băut vin. Belşaţar, când era în toiul ospăţului, 
la băutul vinului, a poruncit să aducă vasele de aur şi de argint pe care 
Nabucodonosor, tatăl său, le luase din templul din Ierusalim, ca regele 
să bea, vin din ele, împreună cu dregătorii săi, femeile sale ŞI 
concubinele sale. Atunci au fost aduse vasele de aur şi de argint care 
fuseseră luate din templul lui Dumnezeu din Ierusalim şi au băut din ele 
regele şi dregătorii săi, femeile sale şi concubinele sale. Ei au băut vin ȘI 
au preamărit pe dumnezeii de aur, de argint, de aramă, de fier, de lemn 
şi de piatră. În aceeaşi clipă au ieşit degetele unei mâini de om, care 
au scris în faţa sfeşnicului celui mare pe tencuiala peretelui 
palatului regal, şi regele a văzut vârful degetelor mâinii care scria. 
Atunci fața regelui s-a îngălbenit şi gândurile lui s-au tulburat; 
încheieturile coapselor sale au slăbit, iar genunchii i se izbeau unul de 
altul neîncetat. 

Regele a început să strige din toate puterile să i se aducă 
prezicătorii, caldeii şi tâlcuitorii de semne. Atunci el a prins a grăi şi a 
zis tuturor înțelepţilor din Babilon: «Oricine va citi scrisul acesta şi îmi 
va arăta tâlcuirea lui va fi îmbrăcat în veşmânt de purpură, lanţ de aur i 
se va pune împrejurul gâtului lui şi va cârmui ca al treilea în regatul 
meu !» Atunci au venit toţi înțelepţii regelui, dar nu au putut citi scrisul, 
nici să-i facă cunoscut înțelesul lui. Regele Belșaţar s-a înspăimântat 
foarte, faţa lui s-a îngălbenit, iar dregătorii lui au rămas înmărmuriţi. 

Regina, auzind strigătul regelui şi al dregătorilor, s-a dus în 
cămara de ospăț. Ea a început a grăi şi a zis: «O, rege, să trăieşti în 
veac ! Gândurile tale să nu te înspăimânte, şi chipul feţei tale să nu se 
schimbe ! În regatul tău se află un om care are în el Duhul lui 
Dumnezeu celui Sfânt şi în vremea domniei tatălui tău a fost 
descoperită în el lumină, pricepere şi înţelepciune, ca înțelepciunea 

dumnezeiască, iar regele Nabucodonosor, tatăl tău, l-a pus mai-marele 
tâlcuitorilor de semne, al caldeilor, al cititorilor în stele şi al înțelepților. 
Din pricină că s-a descoperit în Daniel un duh înalt, o ştiinţă şi o 
pricepere de a tâlcui visele, de a dezlega lucrurile greu de înţeles şi de a 
descoperi tainele, pentru aceasta regele i-a dat numele de Beltşaţar. Deci 
cheamă pe Daniel, şi el îţi va arăta tâlcuirea.y» 

Daniel a fost adus înaintea regelui. Regele a zis atunci lui Daniel: 
«Tu eşti Daniel, cel dintre robii iudei pe care i-a adus tatăl meu din 
luda ? Am auzit că în tine este Duhul lui Dumnezeu şi că în tine se 
află lumină, pricepere şi înţelepciune fără seamăn. Acum au fost 
aduşi la mine înţelepţii şi prezicătorii ca să-mi citească scrisul acesta şi 
să-mi facă cunoscută tâlcuirea lui, dar nu au fost în stare să-mi spună 
tâlcuirea acestor cuvinte. Şi eu am auzit despre tine că tu poţi să 
tâlcuieşti visele şi să dezlegi cele tainice. Acum, dacă tu eşti în stare să 
citeşti scrisul şi să-mi faci cunoscută tâlcuirea lui, vei fi îmbrăcat în 
veşmânt de purpură şi lanț de aur vei avea împrejurul gâtului tău şi vei 
cârmui ca al treilea în regatul meu.» 

Atunci Damel a început să vorbească şi a grăit regelui: «Darurile 
tale poţi să le păstrezi pentru tine, iar lucrurile de preţ dă-le altora; căci 
cu voi citi regelui scrisul şi îi voi face cunoscută tâlcuirea lui. O, rege ! 
Dumnezeu cel Preaînalt a dat lui Nabucodonosor, tatăl tău, regatul, 
mărirea, cinstea şi strălucirea. lar din pricina puterii pe care El i-o 
dăduse, toate popoarele, neamurile şi limbile erau înfricoşate şi tremurau 
înaintea lui; el omora pe cine voia şi lăsa în viaţă pe cine voia, înălța pe 
cine voia şi cobora pe cine voia. Şi pentru că inima lui se trufise şi duhul 
lui se împietrise până la mândrie, a fost coborât de pe scaunul regatului 
său şi vrednicia lui i-a fost luată; şi a fost izgonit din neamul omenesc, 
iar inima 1 s-a făcut asemenea dobitoacelor, şi a locuit cu asinii sălbatici, 
mâncând iarbă ca boii şi şi-a udat trupul din roua cerului până a 
recunoscut că Dumnezeu cel Preaînalt are putere peste împărăţia 
oamenilor şi aşază peste ea pe cine vrea. Şi tu, fiul său, Belşaţar, tu nu 
ești smerit cu inima, măcar că tu știi toate acestea. Şi te-ai ridicat 
împotriva Stăpânului cerului şi ai adus vasele templului Său înaintea ta, 
şi ai băut vin din ele, tu şi dregătorii tăi, femeile tale şi concubinele tale, 
şi ai preamărit dumnezei de argint, de aur, de aramă, de fier, de lemn şi 
de piatră, dumnezei care nu văd, nici nu aud şi nici nu cunosc nimic, iar 
pe Dumnezeul în mâna Căruia este suflarea ta şi toate căile tale, nu L-ai 

cinstit. Atunci a trimis el vârful mâinii care a scris aceste cuvinte. 
lată inscripţia care a fost scrisă: Mene, mene, techel ufarsin. Aceasta este 
tâlcuirea cuvântului mene: Dumnezeu a numărat zilele regatului tău şi 
i-a pus capăt. Techel: l-a cântărit în cântar şi l-a găsit uşor. Peres: a 
împărțit regatul tău şi l-a dat Mezilor şi Perşilor». 

Atunci a poruncit Belşaţar şi au îmbrăcat pe Daniel în veşmânt de 
purpură şi i-au pus lanţ de aur la gâtul lui şi au dat de veste că el va 
cârmui ca al treilea în împărăție. Chiar în noaptea aceea a fost omorât 
Belșaţar, împăratul Caldeilor.” (Daniel 5,1-30). 

Cuvintele Sfintei Scripturi „În aceeaşi clipă au ieşit degetele 
unei mâini de om...” (Daniel 5,5) sau „Vârful mâinii” (Daniel 5,24), 
îndrăznim să le aplicăm în relaţie și cu cele privitoare şi referitoare la 
Părintele nostru Arsenie, raportându-l la veacul nostru şi la spaţiul 
nostru ortodox românesc, deoarece şi prin Sfinţia sa Dumnezeu a scris 
şi a tâlcuit mesajul Său duhovnicesc pe „pereţii” acestui veac şi neam, 
asemenea „degetelor ca zece făclii de foc” ale avvei Iosif din Panefo, în 
vremea rugăciunii de foc din Pateric (avva Iosif din Panefo 7). Părintele 
Arsenie a fost un om plin de Duhul lui Dumnezeu celui Sfânt, 
descoperindu-se la sfinția Sa, atât în timpul vieţii, cât şi după moarte 
„lumină, pricepere şi înţelepciune.” Părintele ne-a ajutat să ne înţelegem 
şi să ne descitrăm sensul şi menirea noastră pe pământ ca şi creştini şi ca 
oameni creați după chipul şi asemănarea lui Dumnezeu, înscriind, 
luminând şi tâlcuind voia lui Dumnezeu pe pereţii sufletului nostru şi pe 
tablele inimii noastre (II Corinteni 3,3). 

Dar Părintele Arsenie a fost şi mâna ajutătoare și călăuzitoare pe 
care Dumnezeu ne-a întins-o şi ne-o întinde, precum în minunea din 
Pateric: „A purces odată avva Ammona să meargă la avva Antonie şi a 
pierdut drumul. Şi şezând, a adormit puţin. Şi sculându-se din somn, s-a 
rugat lui Dumnezeu, zicând: mă rog Ţie, Doamne Dumnezeul meu, să 
nu pierzi zidirea Ta. Şi i s-a arătat lui ca o mână de om atârnată din 
cer, arătându-i drumul, până când a venit şi a stătut deasupra peşterii 
lui avva Antonie.” (avva Ammona 7). 

„PROOROC PUTERNIC ÎN FAPTĂ ŞI ÎN 
CUVANT...” (Luca 24,19) 


Cuvintele sfinților ucenici de la Emaus, Luca şi Cleopa, rostite pe 
drum în însăşi prezența ascunsă a Celui Înviat, „despre Iisus 
Nazarineanul, Care era prooroc puternic în faptă şi în cuvânt înaintea lui 
Dumnezeu şi a întregului popor” (Luca 24,19), deşi sunt rostite prin 
inspirație dumnezeiască cu referire prin excelență la Mântuitorul, 
credem că se pot potrivi, într-un fel, cu toţi proorocii, apostolii şi 
oamenii sfinţi ai lui Dumnezeu, puternici fiecare prin Cel Atotputernic 
„în faptă şi în cuvânt”. Și Moise a fost neîndoielnic „prooroc puternic în 
faptă şi în cuvânt”, ca şi Samuel și David, Ilie şi Elisei, Isaia, Ieremia, 
Iezechiel şi Daniel, precum şi toţi proorocii mari şi mici, scriitori şi 
nescriitori. Proorocul Daniel a fost „puternic în faptă şi în cuvânt” în 
Babilon; profetul Iona a fost „puternic în faptă şi în cuvânt” în Ninive, 
iar sfântul loan Botezătorul a fost „prooroc puternic în faptă şi în 
cuvânt” în pustia Iordanului şi în temniţa lui Irod. 

La fel a fost şi Prea Cuviosul Părintele nostru Arsenie „prooroc 
puternic în faptă şi în cuvânt, înaintea lui Dumnezeu şi a întregului 
popor” românesc de pretutindeni. Cine nu s-a convins de darul înainte- 
vederii cu Duhul şi al pătrunderii duhovniceşti al sfinției Sale ? Cine nu 
s-a minunat de descoperirea tainelor proprii ale gândurilor, minţii, inimii 
și sufletului în prezenţa și înaintea sfinţiei Sale ? În chilia sfinţiei Sale 
de la Prislop — care acum nu mai este — eu însumi l-am auzit citând 
cuvintele proorocului care zice: „Domnul nu face nimic fără să fi 
descoperit taina Sa proorocilor, slujitorii Lui !” (Amos 3,7). Cuvântul 
Părintelui Arsenie, ca al oricărui sfânt, era puternic, pentru că 
puternică-i era fapta şi cutremurătoare tăcerea. Această putere primită de 
la Dumnezeu răzbate şi străbate încă predicile, scrierile, lucrările şi 
iconografia sfinţiei Sale. De aceea, deşi „ochii noştri erau ţinuţi ca să 
nu-l cunoască” (Luca 24,16), atunci când „ardea în noi inima noastră, 
când ne vorbea pe cale — la Sâmbăta, Prislop, Drăgănescu şi Sinaia — şi 

ne tâlcuia Scripturile” (Luca 24,32), Patericul şi Filocaliile, ne minunăm 
cu înțeleptul care scrie despre „calea vulturului pe cer”, pe care nu o 
putem pricepe (Pilde 30,19). Pentru că aşa a fost viaţa Prea Cuviosului 
Părintelui nostru Arsenie: „ca lumina dimineţii când răsare soarele”, ca 
seninul din „dimineaţa fără nori, ca razele după ploaie ce fac să răsară 
iarbă din pământ” (II Regi 23,4). 

Icoana Părintelui Arsenie sau a „arhanghelului” de la Prislop, se 
cuvine a fi contemplată și zugrăvită în cuvintele celor nouă ipostaze: 
omul lui Dumnezeu, mărturisitor al lui Hristos, slujitor al Bisericii, 
povăţuitor al creştinilor, îndreptător al monahilor, pildă a preoţilor, 
ocrotitor al celor necăjiţi, mijlocitor al neamului şi rugător pentru pacea 
lumii, conform cuvântului nostru arhieresc de la pomenirea sfinţiei Sale 
de la Prislop din 28 noiembrie 2004, căci „toată mulțimea se bucura de 
faptele strălucite săvârşite de EI” (Luca 13,17) prin el, adică de Hristos 
prin Părintele nostru. De aceea putem spune că vremea slujirii, 
propovăduirii şi lucrării Prea Cuviosului Părinte Arsenie la Sâmbăta, 
Prislop şi Drăgănescu, se poate asemăna în spaţiul nostru ortodox 
românesc, cu timpul rodirii „celor şapte spice pline şi frumoase” din 
visul lui Faraon tâlcuit de dreptul Iosif (Facere 41,22). 

PROFETUL ŞI NEAMUL SĂU, SAU 
PĂRINTELE ARSENIE ŞI NEAMUL 
ROMÂNESC 


Profetul este un trimis al lui Dumnezeu în neamul său şi în 
vremea sa, pentru ca să lumineze, să îndrepteze şi să ridice neamul său 
la nivelul destinului rânduit şi voit de Dumnezeu. Pe de o parte profetul 
vine la şi către neamul său, pe de altă parte el se ridică din adânc de 
istorii, redescoperind neamului temeliile propriei lui fiinţe, luminându-i 
rădăcinile, transfigurându-i sensul şi arătându-i menirea creştină. 
Profetul pregăteşte în neam şi pentru neam „căile Domnului”, 
îndreptându-i cărările prin viaţa, mesajul şi faptele sale, chiar dacă va 
trebui să plătească cu preţul propriei vieţi misiunea sa primită de la 
Dumnezeu, precum Isaia, sfântul loan Botezătorul sau sfântul arhidiacon 
Ştefan. Profetul coboară pentru ca neamul să se ridice, profetul vorbeşte 
pentru ca neamul să se trezească. Profetul este un apostol al neamului, 
un păstor al lui, un mijlocitor înaintea lui Dumnezeu pentru neam; el 
este din neamul lui, dar în acelaşi timp este mai presus decât cei din 
neamul său. De obicei contemporanii nu-l înțeleg, căpeteniile îl 
marginalizează, cărturarii îl prigonesc şi doar posteritatea începe să-l 
recunoască. Atunci când neamul sau poporul se îndoieşte, împietrirea 
acestuia se spulberă doar prin semne: plăgile Egiptului pe vremea lui 
Moise sau jertfa sfântului Ilie de pe Carmel. 

Profetul nu este trimis la întâmplare, el vine să coboare din cer 
sau să redescopere atât Tablele legii evanghelice pentru vremea sa, cât şi 
pentru a suna din trâmbiţă ca străjer al casei Domnului. La rândul său, 
neamul îi este dator profetului cu ascultare şi fidelitate. Viaţa profetului 
este o parte din crucea neamului sau mai bine-zis, profetul este un 
Simon Cireneanul care-şi ajută neamul să-şi înțeleagă şi să-şi poarte 
crucea pe urmele lui Hristos. Profetul se identifică cu neamul său până 
la contopire, el spală zidurile Ierusalimului sau ceea ce a mai rămas din 
ele, precum Ieremia, cu lacrimi şi le sfinţeşte cu rugăciuni, restaurând 

altarele părăsite. Profetul călăuzeşte poporul prin pustie, îl adapă cu apă 
din stâncă, îl hrăneşte cu mană din cer, îl conduce până la trecerea 
lordanului, îl încredințează urmașului său rânduit şi moare învăluit în 
mister şi taină, precum Moise în munţii Moabului. Alteori, profetul îşi 
însoţeşte poporul în robie, precum lezechiel şi Daniel, sau îl întoarce din 
robie, precum Agheu şi Zaharia. Profetul, viaţa şi mesajul lui sunt ca un 
fulger ce luminează într-o clipită în noaptea lungă şi neagră a istoriei 
neamului. Prin el Dumnezeu fie lucrează revelația către neamul 
respectiv — Moise şi sfântul Ilie — fie o tâlcuieşte şi o înnoieşte, 
„aducând-o la zi”. Văzând sabia, el sună din trâmbiţă, văzând potopul 
care vine, el pregăteşte corabia, precum Noe. 

Profetul exprimă şi surprinde energia cea mai curată şi sfântă a 
neamului, pe care o captează, o concentrează şi o canalizează 
orientând-o înspre Cel ce este Alfa şi Omega. El este luat din neam, 
pentru neam, el este rânduit să fie conştiinţa trează a neamului. În urma 
lui profetul lasă semne și scrieri, precum Moise şi Samuel, sau numai 
fapte şi minuni, precum [Ilie şi Elisei. Profetul îşi aduce neamul său până 
la poalele Sinaiului sau Taborului, unde vine ca martor la Schimbarea la 
Faţă. Profetul se sileşte şi se străduieşte să-şi înduplece neamul pentru 
a-şi pleca genunchii sub Crucea lui Hristos Cel Înviat, pogorând peste 
acesta prin mijlocire, binecuvântarea şi harul lui Dumnezeu. Neamul 
profetului este atât cel din care răsare omul lui Dumnezeu, cât şi cel la 
care este trimis uneori. Mai mult decât Israel, neamul cu care lona s-a 
identificat au fost ninivitenii ! Unora dintre profeți Dumnezeu le 
încredințează mai multe misiuni şi revelații, altora una singură. În rândul 
celor dintâi este sfântul Ilie şi Elisei şi cei patru prooroci mari: Isaia, 
Ieremia, lezechiel şi Daniel, iar în rândul celor de-al doilea: Avdie, care 
profeţeşte împotriva Edomului, Naum, care prooroceşte împotriva 
Ninivei sau Agheu, care stăruieşte pentru rezidirea templului. 

Moise a fost legiuitor pentru Israel, pentru vremea lui şi profet 
mesianic. David a fost rege pentru vremea lui, profet pentru vremuri 
îndepărtate şi psalmist pentru toate vremurile. Sfântul Ilie a fost profet 
pentru vremea lui şi va fi din nou în vremurile de pe urmă, ca 
înaintemergător al celei de a Doua Veniri a lui Hristos. Daniel a fost 
profet atât pentru vremea lui, cât şi pentru cele următoare, dar şi pentru 
cele de pe urmă. Iona a fost profet doar pentru o zi de propovăduire, 
căreia i-au urmat trei zile de pocăință a ninivitenilor, iar prin minunea cu 

chitul a fost semn pentru Fiul Omului, dat neamului lui Israel. Unii 
dintre profeţi au proorocit şi vestit pentru mai multe neamuri sau chiar 
pentru toate neamurile, după cum sfântul Pavel avea să fie trimis şi 
numit „apostolul neamurilor”. În general profeţii sunt înaintemergători 
al lui Hristos, după cum apostolii sunt următori ai Lui. Toţi proorocil se 
regăsesc şi se împlinesc în Hristos „Proorocul cel Mare”; la fel arhierei 
şi împărații, prin întreita demnitate, slujire şi misiune a Fiului lui 
Dumnezeu întrupat. Legătura dintre profetism şi chenoză se exprimă și 
prin legătura dintre profetism şi eshatologie, lucrată de Acelaşi Duh 
Sfânt prin Biserică. Astfel, cu cât se apropie tot mai mult „plinirea 
vremii”, cu atât profeții şi profeţiile tac ! A se vedea, spre exemplu, 
vremea de aproape trei sute de ani de la profetul Maleahi până la sfântul 
loan Botezătorul. La fel, cu cât se apropie tot mai mult cea de „a doua 
plinire a vremii” — şi noi ne apropiem de ea —, cu atât aşteptarea este mai 
tăcută şi ma! tainică şi Parusia mai cutremurătoare. 

Chiar dacă uneori profetul este prigonit, întemnițat, alungat sau 
tăiat cu fierăstrăul, ucis cu pietre sau răstignit de cei din neamul său, el 
strigă în vremea Păresimilor vieții lui: „Lumina lui Hristos luminează 
tuturor !” iar în Noaptea Învierii de Apoi îi cheamă pe toţi: „Veniţi de 
luaţi lumină !” Aşa a fost şi este legătura dintre Părintele Arsenie şi 
neamul nostru românesc „cel creştinesc şi de Hristos iubitor”, pe al 
cărui Liturghier de slujbă, am găsit scris de sfinția Sa la sfârşit, 
rugăciunea din vremea Ceasurilor din sfântul şi marele Post: 
„Dumnezeule, milostiveşte-Te spre noi şi ne binecuvintează, luminează 
faţa Ta peste noi şi ne miluieşte !” 

TALANȚII ŞI CUNUNA PĂRINTELUI ARSENIE 


Sau Părintele Arsenie în mai multe ipostaze. După cum în Vechiul 
Testament Moise este deopotrivă legiuitor, prooroc şi propovăduitor, 
după cum David a fost rege, prooroc şi psalmist, după cum sfântul Ilie a 
fost profet, pustnic şi mărturisitor, după cum lona a fost şi profet şi 
apostol în Ninive, iar Daniel prooroc, tâlcuitor și teolog în Babilon, tot 
aşa și în Noul Testament sfântul Ioan Botezătorul este deopotrivă profet, 
Înaintemergător, mărturisitor şi martir, sfinții Petru şi Pavel sunt 
apostoli, mărturisitori și mucenici, sfântul Ştefan este arhidiacon şi 
protomartir, iar sfântul loan, ucenicul iubit al Domnului, ca şi sfântul 
Matei apostolul şi evanghelistul, este şi apostol prin Evanghelia sa şi 
prooroc prin Apocalipsă. Lucrarea Duhului Sfânt în viaţa oamenilor 
aleşi ai lui Dumnezeu şi ai siinţilor lui lisus Hristos este totdeauna 
multiplă şi felurită. Sfântul Antonie cel Mare a fost monah, pustnic, 
mărturisitor şi văzător cu duhul. Ipostazele multiple ale sfinților sunt 
rodul şi expresia talanţilor lor primiţi de la Dumnezeu, pe care i-au pus 
în lucrare sinergetică. 

Încercând o interpretare a pildei talanților în lumina istoriei 
Revelaţiei sau a descoperirii dumnezeiești, putem spune că cei cinci 
talanți câștigați de Moise, omul lui Dumnezeu (cf. titlului Psalmului 89), 
sunt cele cinci cărți ale sale, Pentateuhul cu care începe Biblia: Facerea, 
leşirea, Leviticul, Numerii şi Deuteronomul; cei cinci talanți câştigaţi 
sau dobândiţi de către sfântul apostol şi evanghelist Ioan sunt cele cinci 
cărți ale sale din Noul Testament: Evanghelia, cele trei Epistole 
soborniceşti şi Apocalipsa, cu care se încheie Biblia. Cei doi talanţi 
câştigaţi de sfântul evanghelist Luca sunt Evanghelia care-i poartă 
numele şi cartea Faptele Apostolilor; iar cei doi talanți ai sfântului 
apostol Petru sunt cele două Epistole soborniceşti. Talanţii lui David 
sunt Psalmii săi şi darul cântării din hartă, iar talanții lui Solomon sunt 
Pildele, Ecclesiastul, Cântarea Cântărilor şi templul zidit de el în 
Ierusalim. Talanţii sfântului prooroc Ilie au fost rugăciunea şi cuvântul 
său de foc şi minunile sale. Talanţit sfântului apostol Pavel sunt 

Epistolele sale, talantul sfântului apostol şi evanghelist Matei este 
Evanghelia sa, la fel şi al sfântului evanghelist Marcu. Talantul sfântului 
apostol Iacob este Epistola sa sobornicească. 

Talantul dreptului losif în Egipt şi al proorocului Daniel în 
Babilon a fost tâlcuirea viselor profetice şi primirea descoperirilor 
dumnezeieşti şi a revelațiilor apocaliptice. Talantul sfântului prooroc 
lona a fost predica sa din Ninive şi cartea care-i poartă numele. Acelaşi 
talant al predicii sau propovăduirii puternice şi arzătoare l-a avut şi 
sfântul arhidiacon şi întâiul mucenic Ştefan în Faptele Apostolilor. 
Talanţii sutașului Corneliu din Cezareea au fost „rugăciunile şi 
milosteniile” sale, care „s-au suit înaintea lui Dumnezeu spre pomenire” 
(Faptele Apostolilor 10,4). Talantul sfântului Timotei a fost episcopatul 
din Efes, iar al sfântului Tit a fost episcopatul din Creta. Talantul lui 
Apollo a fost faptul că era „iscusit la cuvânt şi puternic în Scripturi” 
(Faptele Apostolilor 18,24). „Şi ce vom mai zice, căci nu ne ajunge 
vremea, ca să vorbim” (Evrei 11,32) despre talanţii lui Noe la facerea 
corabiei şi ai meşterilor la facerea cortului sfânt, despre talanţii lui 
Avraam şi ai lui Isaia, ai lui lov și ai sfântului loan Botezătorul, ai lui 
Samuel şi Ieremia, ai lui lezechiel, Ezdra şi Neemia. Talantul femeii 
păcătoase şi al Mariei din Betania a fost vasul de alabastru cu mir de 
nard „curat, de mare preţ” (Luca 7,37; loan 12,3), iar talantul lui Terţiu a 
fost caligrafia Epistolei către Romani, scrisă la dictarea inspirată a 
sfântului apostol Pavel (Romani 16,22). 

Cei cinci talanţi ai sfântului Grigorie Teologul sunt cele „Cinci 
cuvântări teologice”, perle sau mărgăritare ale teologiei dogmatice 
patristice. Talanţii sfântului loan Gurădeaur sunt Liturghia care-i poartă 
numele, tratatul „Despre preoţie” şi predicile „Despre statui”. Talanţii 
sfântului Maxim Mărturisitorul sunt „Ambigua”, „Răspunsuri către 
Talasie”, cele „Patru sute de capete despre dragoste” şi „Mistagogia”. 
Talanţii sfântului loan Damaschin sunt „îngropaţi” în „Dogmatica” sa, 
în „Canonul Naşterii” şi în „Canonul Învierii”. Talanţii sfântului loan 
Scărarul îi contemplăm pe treptele „Scării raiului”, iar talanţii sfântului 
Simeon Noul Teolog strălucesc în „Imnele dragostei divine”. Talanţii 
binecredinciosului împărat Justinian îi admirăm în arhitectura şi 
structura catedralei Sfânta Sofia din Constantinopol, „cea fără de 
asemănare”. Talanţii sfinților, ca daruri şi roade ale Duhului Sfânt, sunt 
învăluiți în ştergarul dragostei (cf. Luca 19,20), ascunşi într-o prăpastie 

de smerenie (cf. Isaac Sirul) și îngropaţi în pământul discreţiei, pentru ca 
să strălucească mai mult atunci când „va veni Stăpânul acelor slugi” 
(Matei 25,19). Talanţii Împărăției luminează şi revelează punctele 
cardinale ale Bibliei şi împodobesc iconostasul Bisericii lui Hristos. 

La fel îl putem vedea, contempla şi înţelege pe Părintele nostru 
Arsenie, profet al neamului, apostol al lui Hristos, preoi şi slujitor al 
Bisericii, mărturisitor al Evangheliei, pătimitor pentru dreapta credință, 
văzător cu duhul şi, aşa cum se numea pe Sine — pe o foiţă de hârtie 
găsită în Biblia sfinţiei Sale — dintr-un adânc de smerenie, „iconar şi 
călugăr”, iar Nichifor Crainic, maestru, într-ale teologiei mistice şi 
esteticii ortodoxe, al Părintelui, l-a definit atât de plastic şi adevărat: 
„pictor de suflete după modelul Domnului nostru lisus Hristos.” Toate 
acestea nu sunt altceva decât petalele de nea ale aceluiaşi crin 
înmiresmat de har — floarea preferată şi sculptată de Părintele pe poarta 
de lemn a Aşezământului monahal de la Sinaia, expresie a crinului 
Buneivestiri din dreapta arhanghelului, adus şi oferit Maicii Domnului. 

Mai înainte de toate acestea, Părintele Arsenie a fost un 
credincios, un rugător şi un trăitor, un slujitor arzând de dragoste față de 
Hristos şi un duhovnic luminând de dragoste față de oameni, un zugrav 
de biserici şi iconar din dragoste faţă de Ortodoxie. Talanţii, lucraţi în 
filigran şi înmulţiţi prin dar, ai Părintelui Arsenie, străluminează în toate 
cele lucrate, executate, lăsate şi rămase după sfinția Sa, cum sunt 
epitaful de la Sâmbăta, clopotniţa, sfântul chivot, iconostasul şi icoanele 
de la Prislop, necunoscutele obiecte, icoane şi podoabe de artă 
bisericească de la Schitul Maicilor, pictura de la Drăgănescu, casa de la 
Sinaia, precum şi „Cărarea Împărăției” şi „Cuvinte vii”. Lucrarea 
duhovnicească a unui sfânt se multiplică şi se diversifică după 
nenumăratul razelor luminii divine necreate care-i aprinde inima, îi 
luminează mintea şi-i încălzeşte sufletul în dogoarea dragostei 
dumnezeieşti şi în revărsarea limbilor de foc ale Duhului Sfânt de la 
Rusalii. Cândva, Părintele Arsenie spunea cuiva: „Dac-ai avea un dar, 
le-ai avea pe toate”, după cuvintele sfântului apostol Pavel: „darurile 
sunt felurite, dar acelaşi Duh. Şi felurite slujiri sunt, dar acelaşi Domn. 
Şi lucrările sunt felurite, dar este acelaşi Dumnezeu care lucrează toate 
în toţi. Şi fiecăruia se dă arătarea Duhului spre folos” (1 Corinteni 
12,4-7). 

Prin urmare, Părintele Arsenie şi-a înmulțit talanţii pe multiple 
planuri: intelectual-teologic, filocalic-artistic şi monahal-misionar. Peste 
puţine a fost pus, în condițiile şi în vitregiile vremii, dar peste multe se 
va pune în lumina veşniciei, întru bucuria Domnului nostru (cf. Matei 
25,21). Talanţii Părintelui Arsenie suni împletirea darului lui Dumnezeu 
şi a geniului sfinţiei Sale, iar punerea lor în lucrarea virtuţilor, precum 
lumina în sfeşnic, i-au împodobit prin credință, nădejde, dragoste, 
înţelepciune, rugăciune, smerenie, tăcere şi răbdare, „cununa cea 
nevestejită a slavei” (1 Petru 5,4). 

Numai cineva înzestrat şi dăruit cu vederea cea duhovnicească, 
precum Părintele Arsenie, putea scrie şi spune în schiţa unei predici 
din 6 februarie 1943 de la Mânăstirea Sâmbăta, intitulată „Sita cu 
două margini”: „Apele diavolului umblă prin sângele oamenilor şi-i 
otrăveşte” (prin patimi şi păcate n.n.). 

„LUAȚI DEGRABĂ UN ULCIOR CU APĂ...” 


„Mergând odată la avva Antonie doi fraţi şi lipsindu-le lor apa de 
drum, unul a murit, iar celălalt urma să moară. Deci nemaiputând să 
meargă, zăcea şi el pe pământ, așteptând să moară. În acest timp 
Antonie, şezând în munte, strigă doi monahi ce se întâmplau să fie acolo 
şi le zise: «Luaţi degrabă un ulcior de apă şi alergaţi pe drumul spre 
Egipt; că dintre doi oameni care vin încoace, unul a murit, iar 
celălalt e pe cale să moară, de nu vă grăbiţi. Aceasta mi s-a arătat în 
vreme ce mă rugamy. Deci venind cei doi monahi, au aflat pe unul 
zăcând mort şi l-au îngropat, iar pe celălalt l-au înviorat cu apă şi l-au 
dus la bătrân, care se afla la cale de o zi.” (Din viaţa cuviosului 
părintelui nostru Antonie, Filocalia rom. vol. VII, pg. 13). 

Ulciorul cu apă al sfântului Prea Cuviosului Părintelui Antonie cel 
Mare din istorisirea ucenicului său, sfântul Atanasie cel Mare, 
arhiepiscopul Alexandriei, pare a nu fi diferit şi deosebit de ulciorul cu 
apă al sfântului prooroc Ilie Tesviteanul adus de îngerul Domnului lângă 
ienupărul din pustia Beer-Şeba, la începutul drumului de patruzeci de 
zile al profetului, până la muntele lui Dumnezeu, Horeb (III Regi 19,3- 
8). Ulciorul cu apă este semnul purtării de grijă al lui Dumnezeu faţă de 
noi prin sfinți. Ori de câte ori am mers însetaţi sufletește şi duhovniceşte 
la Părintele Arsenie, pe când trăia, slujea și mărturisea pe Hristos, fie la 
Sâmbăta şi Prislop, sau la Drăgănescu şi Sinaia, am simţit că ne aştepta 
sau ne alerga înainte cu un ulcior cu apă vie, scos din aceeaşi fântână a 
lui Iacob din care Mântuitorul a adăpat-o pe femeia samarineancă şi pe 
atâția alții de atunci încoace. Cuvântul duhovnicesc al sfinţiei Sale era 
totdeauna proaspăt ca o apă vie de izvor de munte, care ne răcorea, ne 
astâmpăra setea şi ne spăla faţa, adeseori înlăcrimată şi brăzdată de 
plânsul dorului după Dumnezeu sau de lacrimile pocăinţei şi ale durerii 
necazurilor, pentru păcatele noasire. 

Același ulcior cu apă de aghiasmă îl simţim tainic la fiecare mare 
praznic de peste an al sfintei Mânăstiri Prislop — 8 mai, ziua hramului, 
14 septembrie, Ziua Crucii şi 28 noiembrie, pomenirea sfinţiei Sale — şi 

ori de câte ori ajungem să atingem cu mâna, cu buzele sau cu gândul 
crucea de la mormântul sfinției Sale, ancoră şi axă, catarg şi reazim 
pentru atâţia dintre noi. În fiecare loc pe unde sfinția Sa şi-a purtat paşii 
călăuziți de Dumnezeu, a deschis şi a lăsat în urmă, de-a pururea 
curgător, câte un izvor duhovnicesc, asemenea stâncii de la Rafidim, din 
care Moise, lovind cu toiagul, a adăpat poporul lui Dumnezeu în pustie 
(Exod 17,1-6). De aceca dorim ca şi această smerită carte dedicată 
personalităţii şi spiritualităţii Părintelui Arsenie, să nu-şi aibă altundeva 
rădăcina şi izvorul, decât în ulciorul cu apă vie al Sfinţiei Sale, primit de 
la Hristos, prin Duhul Sfânt. 

PAŞII CĂLUGĂRULUI ŞI PICĂTURILE DE APĂ 


„Zis-a iarăşi: de este cu putinţă, câţi paşi face călugărul, sau câte 
picături bea în chilia sa, trebuie cu îndrăzneală să le vestească bătrânilor, 
ca nu cumva să greşească întru dânsele.” (avva Antonie 40). Aceste 
cuvinte ale sfântului Antonie cel Mare, cu care se încheie duhovniceştile 
sale apottegme din Patericul egiptean, sunt un îndemn mereu valabil de 
deschidere şi destăinuire sufletească deplină a ucenicului faţă de 
părintele sau îndrumătorul său duhovnicesc, rânduit de Dumnezeu, 
mărturisindu-i şi descoperindu-i acestuia până și „câţi paşi face” sau 
„câte picături — de apă — bea în chilia sa.” În acelaşi timp, cuvintele 
patriarhului monahismului creştin pot avea şi un sens duhovnicesc, 
tainic şi mistic, fiind vorba şi de paşii călugărului şi ai creştinului pe 
calea lui Hristos şi de picăturile de lacrimi, precum cele de apă. Aici 
includem şi paşii pelerinilor făcuţi la mormântul Părintelui Arsenie de la 
Prislop şi aghiasma lacrimi cu care aceştia îi stropesc crucea şi 
mormântul, venind de departe, de aproape sau de foarte departe: „Un 
bătrân şedea în pustie, departe de apă ca la douăsprezece mile. Şi 
mergând într-o zi să aducă apă, s-a supărat şi a zis: de ce este nevoie de 
osteneala aceasta ? Voi veni şi voi petrece aproape de apă. Aceasta 
zicând, a simţit pe cineva venind după dânsul. Şi întorcându-se, l-a 
văzut pe cel ce venea după el, că îi număra pașii. Şi l-a întrebat bătrânul: 
cine eşti ? lar el i-a zis: îngerul Domnului sunt şi sunt trimis 
să număr paşii tăi şi să-ţi dau plata. Aceasta auzind bătrânul, 
întărindu-se cu sufletul, s-a făcut mai osârduitor. Şi a mai adăugat încă 
cinci mile, adică a locuit mai înăuntrul pustiei, departe de apă 
şaptesprezece mile.” (Pateric XXI,9) 

Conform mărturiei unei credincioase din Braşov, prezentă 
împreună cu alţi credincioşi la mijlocul Săptămânii Patimilor anului 
1988 la Drăgănescu, Părintele Arsenie le-ar fi spus: „Eu plec de aici. Să 
nu mai veniți, că nu mă mai găsiți (aici n.n.), dar cine vine la această 
biserică, paşii lui sunt numărați.” Paşii Părintelui şi picăturile de apă îşi 
au începutul în părțile Bradului din Țara Moților. Neuitând vreodată de 

unde a plecat şi nici pe cei ce i-au îndrumat întâi paşii în viaţă, sfinția Sa 
avea să înscrie, ca act umil de recunoştinţă, pe foaia de titlu a unui 
exemplar dăruit din Filocalha vol. I (Sibiu, 1946), aceste cuvinte: 
„Director Școlar Vasile Crucin — Nu uit niciodată că începutul meu cu 
şcoala, ţi-l datorez ţie şi stăruinţelor tale pe lângă ai mei. Ieromonahul 
Arsenie.” Pentru că spune dumnezeiasca Scriptură în cântarea Anei, 
mama sfântului prooroc Samuel: „Paşii sfinților Săi EI îi păzeşte” 
(| Regi 2,8). 

Inspirate de Duhul Sfânt, cuvintele acestei cântări proclamă acest 
mare adevăr şi lucrare a providenţei lui Dumnezeu în viaţa sfinților. 
Acest cuvânt din Cuvântul lui Dumnezeu, „Paşii sfinulor Săi EL îi 
păzeşte”, ne propune, ne determină şi ne ajută să contemplăm paşii 
tuturor sfinţilor Săi din Sfânta Scriptură şi istoria Bisericii, prin care 
cerul a punctat şi a însemnat umbletele lor pe pământ, pe „calea lui 
Dumnezeu” (Matei 22,16; Faptele Apostolilor 18,26). În lumina acestui 
cuvânt vedem paşii lui Enoh care „a umblat înaintea lui Dumnezeu, 
după naşterea lui Matusalem, două sute de ani şi 1 s-au născut fiii şi 
fiice. lar de toate, zilele lui Enoh au fost trei sute șaizeci şi cinci de ani. 
Și a plăcut Enoh lui Dumnezeu şi apoi nu s-a mai aflat, pentru că l-a 
mutat Dumnezeu” (Facere 5,22-24). În cuvântul sfintei Ana contemplăm 
paşii lui Noe spre uşa corabiei de pe vremea potopului, spre altarul de 
jertfă de după potop şi spre sădirea viței de vie. Prin acelaşi cuvânt 
urmăm paşii lui Avraam din Urul Caldeni prin Haran în Canaan, cu o 
descindere în ţara Egiptului şi cu o alta în ţara filistenilor. Acest cuvânt 
ne ajută să mergem pe urmele paşilor lui lacob de la Betel în 
Mesopotamia şi înapoi, până în Egipt, unde paşii patriarhului aveau să 
se reîntâlnească, după mulţi ani, cu paşii fiului său iubit Iosif, cel vândut 
de frații săi. 

Paşii lui Moise din Egipt în Madian şi din Egipt în Sinai, prin 
Marea Roşie, ca și paşii lui Iosua, paşu judecătorilor, paşii şi urmele lui 
David şi ai lui Solomon, paşii sfinţiți ai sfântului prooroc Ile, de la 
pârâul Cherit în Sarepta Sidonului şi de aici pe Carmel, iar din Beer- 
Șeba la Horeb şi de aici până dincolo de Iordan, de unde avea să fie 
înălțat la cer, ca şi paşii proorocului lona de pe țărmul mării până în 
Ninive, pot fi contemplaţi, urmăriţi şi urmaţi în lumina acestui cuvânt al 
Sfintei Scripturi: „Paşii sfinților Săi EI îi păzeşte”. 

„Și ce vom mai zice ? Căci nu ne ajunge vremea” (cf. Evrei 
11,32) să vorbim cu de-amănuntul despre paşii sfântului apostol Pavel şi 
ai sfântului apostol Petru din Faptele Apostolilor, pe urmele paşilor 
dumnezeieşti ai Mântuitorului lisus Hristos din sfintele Evanghelii. De 
acest cuvânt atârnă paşii sfântului Ignatie din Antiohia la Roma, paşii 
sfântului Atanasie cel Mare exilat de cinci ori pentru adevărul dogmei 
ortodoxe de la Niceea, paşii sfântului Grigorie Teologul din Arianz la 
Atena, împreună cu sfântul Vasile cel Mare, iar din Constantinopol 
retras la Nazianz, paşii sfântului loan Gurădeaur de la Antiohia ca preot, 
la Constantinopol ca patriarh, iar de aici, pe calea exilului nedrept, în 
Armenia Mică, paşii sfântului Maxim Mărturisitorul din Constantinopol 
în Alexandria şi de aici la Roma, ca şi paşii sfântului Grigorie Palama 
din Constantinopol la sfântul munte Athos şi de aici la Tesalonic. 

Prin cuvântul „paşii sfinților Săi EI îi păzeşte”, sfânta Ana se va fi 
gândit, în ziua încredințării fiului ei Samuel spre povaţa preotului Eli, la 
cortul sfânt de la Şilo (1 Regi 3,1), la privegherea Domnului asupra 
întregii vieţi şi a tuturor paşilor fiului ei iubit pe „calea Domnului” (Isaia 
40,3), de la Şilo la Rama şi de aici la Eben-Ezer, până la ungerea lui 
Saul şi apoi a lui David, ca regi ai lui Israel, la porunca Domnului: 
„Umple cornul tău cu mir” (| Regi 16,1). Paşii vieţii sfântului prooroc 
Samuel sunt marcați de rugăciunea mamei sale şi însemnați de cântarea 
acesteia şi pecetluiţi de chemarea minunată a lui Dumnezeu din 1 Regi 
3,1-21. Viaţa sfântului Samuel se relaţionează la tatăl său Elcana, la 
mama sa Ana, la povăţuitorul său Eli, la regele Saul și la ucenicul său 
iubit, psalmistul, regele şi proorocul David. Paşii vieţii lui Samuel stau 
sub semnul ceresc al trăznetului, al tunetului, al ploii îmbelşugate 
(1 Regi 7,10; 12,17-18) şi al pietrei de hotar de la Eben-Ezer (| Regi 
7,12). „Paşii sfinţilor Săi EI îi păzeşte” înseamnă în cele din urmă, „că 
îngerilor Săi va porunci pentru tine ca să te păzească în toate căile tale. 
Pe mâini te vor înălța, ca nu cumva să împiedici de piatră piciorul tău. 
Peste aspidă şi vasilisc vei păși şi vei călca peste leu şi peste balaur.” 
(Psalmul 90,11-13). 

Aşa au fost păziți şi paşii Prea Cuviosului Părintelui nostru 
Arsenie. 


PĂRINTELE ARSENIE — „OMUL ÎMBRĂCAT ÎN HAINĂ DE IN” 43 


„ÎN ZILELE PĂRINTELUI ARSENIE, ÎN 
ROMANIA...” 


„ŞI le-a zis: Adevărat zic vouă că nici un prooroc nu este bine 
primit în patria sa. Şi adevărat vă spun că multe văduve erau în zilele lui 
Ilie, în Israel, când s-a închis cerul trei ani şi şase luni, încât a fost 
foamete mare peste tot pământul. Şi la nici una dintre ele n-a fost trimis 
Ilie, decât la Sarepta Sidonului, la o femeie văduvă. Şi mulți leproşi erau 
în Israel în zilele proorocului Elisei, dar nici unul dintre ei nu s-a 
curăţat, decât Neeman Sirianul.” (Luca 4,24-27). După cum Mântuitorul 
lisus FHristos a definit vremea şi timpul în care au trăit sfinţii prooroci 
Ilie şi Elisei în Israel, ca fiind „în zilele lui Ilie” şi „în zilele proorocului 
Elisei”, când cerul, din pricina leproşilor idolatri s-a încuiat vreme de 
trei ani şi şase luni, iar prin rugăciunea ucenicului proorocului de foc s-a 
deschis deasupra apelor Iordanului, ca să-l vindece de lepră pe generalul 
sirian şi după cum în aceeaşi Evanghelie Mântuitorul se referă la vremea 
potopului cu apă şi a pedepsirii Sodomei şi Gomorei, folosind expresiile 
„în zilele lui Noe” şi „în zilele lui Lot” (Luca 17,26 şi 28), tot aşa 
credem şi noi că s-ar putea şi am putea defini veacul al XX-lea 
românesc, ca fiind şi purtând numele „în zilele Părintelui Arsenie, în 
Româna.” Afirmăm şi susţinem aceasta pentru că sfinţii sunt cei care 
marchează şi punctează veacul în care trăiesc, se nevoiesc, 
propovăduiesc şi, nu de puţine ori, pătimesc. Prin sfinți Dumnezeu 
pecetluieşte vremurile şi veacurile, pentru că ei nu se ridică doar 
deasupra mulțimilor, ci înalță vremea vieții lor spre zarea veşniciei, 
coborând eternitatea nesfârşită a lui Dumnezeu în potirul timpului, spre 
împărtăşirea contemporanilor din roadele sfinţeniei şi spre mărturie 
generaţiilor viitoare. 

Neîndoielnic şi Părintele Arsenie şi-a pecetluit timpul şi veacul, 
de aceea nu întâmplător poetul şi filosofui Lucian Blaga i s-a adresat la 
sfârşitul anilor '40, cu prilejul unei întâlniri la Cluj: „Fericit eşti Părinte 
Arsenie, că ai ajuns un mit !” La care Părintele, după cum însuşi mi-a 

mărturisit-o personal, a replicat: „Maestre, căciula aceasta eu nu o port.” 
La care filosoful, la întâlnirea cu omul lui Dumnezeu, a conchis: „Ba, ai 
s-o porţi, căci poporul are nevoie de aşa ceva !” 

„În zilele Părintelui Arsenie, în România” domnea duhul lui Ahab 
şi al Izabelei şi în vâltoarea vremurilor vedem cum ia proporţii cultul 
idolului viţelului de aur de astăzi. „În zilele acelea cuvântul Domnului 
era rar şi nici vedeniile nu erau dese” (I Regi 3,1), după cum ne descrie 
Sfânta şi dumnezeiasca Scriptură vremea de dinaintea chemării 
minunate de către Dumnezeu a profetului Samuel la apostolat, în taina 
Miezonopticii din cortul sfânt. „În zilele Părintelui Arsenie, în 
România” „omul cel înţelept va tăcea, că este vreme rea” (Amos 5,13) — 
Părintelui nu i s-a mai îngăduit să liturghisească şi să predice — deşi era 
foamete pe pământul ţării, dar „nu foamete de pâine şi nu sete de apă, ci 
de auzit cuvintele Domnului” (Amos 8,11). Dar Părintele Arsenie 
propovăduia tăcând şi pictând, pentru că „ceea ce eşti, vorbeşte mai tare 
decât ceea ce spui” (însemnare a Părintelui la sfârşitul Bibliei sfinţiei 
Sale). 

Pentru aceea, cei ce l-am întâlnit, cunoscut şi am simţit puterea 
cuvântului, tăria harului şi minunea darului sfinţici Sale, nu putem să nu 
ne aducem mereu aminte de cuvintele Domnului spuse către ucenicii 
Săi: „Veni-vor zile când veți dori să vedeți una din zilele Fiului 
Omului, şi nu veţi vedea.” (Luca 17,22). „Una din zilele Fiului Omului” 
este cu siguranță „una a Sâmbetelor” sau Ziua Învierii în care se 
luminează popoarele. Din multele sau puţinele „zile ale Părintelui 
Arsenie”, în care am fost învredniciţi a-l vedea sau auzi, zile de care ne 
este un dor mistuitor, ne-a mai rămas una singură, în care se 
recapitulează şi se adună toate şi pe care o repetăm an de an — 28 
noiembrie, ziua pomenirii sfinției Sale, în care, de fiecare dată, dorim fie 
a întoarce timpul înapoi, fie a-l grăbi spre întâlnirea cu Hristos şi sfinții 
Săi, după cuvântul Scripturii: „Şi a zis (lezechia) către Isaia: «Care este 
semnul că Domnul mă va vindeca şi că mă voi duce a treia zi în templul 
Domnului ?» lar Isaia a zis: «lată semn de la Domnul că-și va împlini 
Domnul cuvântul pe care I-a rostit: Vrei să treacă umbra la ceasul de 
soare cu zece trepte înainte sau să se dea cu zece trepte înapoi ?» 
lezechia a zis: «E uşor ca umbra să se mişte cu zece trepte înainte. Nu, 
ci să se dea umbra cu zece trepte înapoi». Şi a strigat Isaia proorocul 
către Domnul şi s-a dat înapoi cu zece trepte.” (IV Regi 20,8-11). 

RUGĂCIUNEA DE FOC A AVVEI ARSENIE 


„Un frate s-a dus la chilia lui avva Arsenie la schit şi s-a uitat prin 
fereastră şi a văzut pe bătrânul peste tot ca un foc, căci era vrednic 
acel frate de a vedea lucruri minunate. Şi cum a bătut, a ieşit bătrânul şi 
văzând pe frate ca şi spăimântat, i-a zis lui: este multă vreme de când 
baţi ? Nu cumva ai văzut ceva ? ȘI i-a răspuns lui fratele: nu! Și după 
ce a vorbit cu el, i-a dat drumul.” (avva Arsenie 27). 

N-am fost şi nu suntem vrednici, precum fratele sporit din Pateric, 
care l-a văzut pe avva Arsenie cel Mare în vremea rugăciunii învăluit în 
foc, să-l vedem pe Părintele nostru Arsenie la fel — precum l-a văzut 
oarecine în vremea slujirii unei sfinte Liturghu la Sâmbăta —, dar 
„fericiţi cei ce n-au văzut şi au crezut” (loan 20,29). La fel s-a 
învrednicit avva Zosima de a o vedea pe sfânta Mana Egipteanca în 
pustie, învăluită în focul harului Duhului Sfânt, în vremea rugăciunii, şi 
înălţată de la pământ. Ori de câte ori venim la sfânta Mânăstire a 
Prislopului, fie la praznicul sfinţilor loan Evanghelistul şi Arsenie cel 
Mare din 8 mai, fie la pomenirea Părintelui nostru Arsenie din 28 
noiembrie, ne uităm pe fereastra hramului și a sărbătorii, precum îratele 
din Pateric, înspre chilia sfinţilor de dincolo de zarea acestei lumi, 
împărtăşindu-ne cel puţin de o rază de lumină din Lumina lui Hristos 
care luminează tuturor, prin harul Duhului Sfânt revărsat în sfinții Săi, în 
a căror ceată îl știm și îl credem şi pe Părintele. 

Este multă vreme de când batem şi mai multă vreme de când am 
bătut întâia dată la „uşa chiliei” sfintelor biserici de la Sâmbăta, Prislop 
şi Drăgănescu. Nu cumva am văzut ceva ? Nu cumva am simţit ceva ? 
Nu cumva ne-a înspăimântat ceva ? Dacă n-ar fi fost aşa, nici noi n-am 
scrie, nici voi n-aţi citi acestea ! 

Rugăciunea de foc a Părintelui Arsenie continuă şi în cer, mai 
mult decât pe pământ, pentru că este izvorâtă şi aprinsă din rugăciunea 
neîncetată, isihastă şi ortodoxă, după cum însuşi sfinția Sa a împodobit 
uşa Filocaliei românești, a sfintelor nevoinţe ale desăvârşirii, însemnând 
coperta cu cuvintele sfântului apostol Pavel: „Rugaţi-vă neîncetat”. 

(1 Tesaloniceni 5,17). Rugăciunea de foc a Părintelui Arsenie, ca şi a 
tuturor sfinților lui Hristos, este o flacără din harul limbilor de foc ale 
Cincizecimii, o candelă aprinsă în mijlocul rugului devenit stâlp de foc 
pentru noi toți. Dar stinsa noastră rugăciune nu va putea ajunge vreodată 
rugăciune de foc fără a trece mai întâi prin mulțime şi felurime de ispite, 
prilejuri, necazuri şi încercări sufleteşti şi duhovniceşti, după cuvântul 
Părintelui din această carte: „Fără vânt paiul de grâu n-ar avea nici o 
rezistență. Dar aşa, e mai rezistent ca un pai de oţel”, 


PĂRINTELE ARSENIE — „OMUL ÎMBRĂCAT ÎN HAINĂ DE IN” 47 


FUNIA ÎMPLETITĂ DE ÎNGERUL 
DOMNULUI 


„Sfântul avvă Antonie, şezând odată în pustie, a venit în lenevie şi 
în multă întunecare de gânduri și zicea către Dumnezeu: Doamne, 
voiesc să mă mântuiesc şi nu mă lasă gândurile. Ce voi face în scârba 
mea ? Cum mă voi mântul ? Şi, sculându-se puţin, a ieşit afară şi a 
văzut deodată pe cineva ca pe sine, şezând şi împletind o funie, apoi 
sculându-se de la lucru şi rugându-se şi iarăşi şezând şi împletind funia; 
apoi iarăşi sculându-se la rugăciune. Acesta era îngerul Domnului, 
trimis spre îndreptarea şi întărirea lui Antonie. Şi a auzit pe înger zicând: 
aşa fă şi te mântuieşte. lar el auzind aceasta, a luat multă bucurie şi 
îndrăzneală şi făcând aşa se mântuia.” (avva Antonie 1) 

Funia împletită cu rugăciunea de către îngerul Domnului întru 
rucodelie, în vedenia sfântului Antonie cel Mare, nu numai că deschide 
Patericul, precum o cheie mistică, prin apoftegma-prolog a avvei 
Antonie cel Mare, ci şi leagă interior şi duhovnicește Patericul egiptean, 
desfăcându-i rând pe rând peceţile şi trecând prin „ușile încuiate” ale 
sfintelor apoftegme, cuvinte şi învățături ale sfinţilor Părinţi ai pustiei. 
Funia împletită de îngerul Domnului uneşte pe toți sfinţii Părinţi între ei, 
adună cuvintele lor, mărturiseşte faptele şi nevoinţele lor şi strigă 
minunile lor pretutindeni. Funia împletită de îngerul Domnului nu este 
altceva decât mănunchiul de raze duhovnicești, flacăra de har ceresc şi 
sulița de foc a înțelepciunii şi a cuvântului „cu putere multă”. Funia 
îngerului din vedenie străbate nu numai Patericul egiptean de la un capăt 
la altul, ct şi întreaga spiritualitate ortodoxă, patristică şi filocalică. 

Funia împletită de îngerul Domnului se prelungeşte într-o 
apoftegmă a avvei Macarie Egipteanul: „S-a dus avva Macarie cel Mare 
la avva Antonie în munte şi bătând în uşa lui, a ieşit la dânsul şi i-a zis: 
tu cine eşti ? Iar el a zis: eu sunt Macarie. Și încuind uşa a intrat şi l-a 
lăsat pe el. Şi văzând răbdarea lui, i-a deschis şi glumind cu dânsul 
zicea: de multă vreme doream să te văd, auzind cele despre tine. Şi 

găzduindu-l, l-a odihnit, căci era trudit de multă osteneală. Iar după ce 
s-a făcut seară şi-a muiat luişi avva Antonie stâlpări de finic. Şi i-a zis 
lui avva Macarie: porunceşte ca să-mi moi şi eu pentru mine. lar el a zis: 
moaie-ți. Şi făcând o legătură mare, a muiat-o. Şi şezând de cu seară, 
vorbind despre mântuirea sufletelor, împletea, şi funia se pogora pe 
fereastră în peşteră. Şi intrând dimineaţa fericitul Antonie, a văzut 
mulțimea împletiturii lui avva Macarie şi zicea: multă putere iese din 
mâinile acestea.” (Avva Macarie 4). 

Într-o altă apofiegmă, tot a avvei Macarie, funia împletită de 
îngerul Domnului este surprinsă în rama de icoană a sfintei rugăciuni 
isihaste a celor doi fraţi tineri veniți întru ucenicie la sfântul Macarie, 
care, vizitându-şi ucenicii pustnici după trei ani de zile, s-a rugat lui 
Dumnezeu să-i descopere taina lucrării lor ascunse: „.... Şi a zis cel mai 
mare numai acest cuvânt: vrei să citim cei doisprezece psalmi ? lar eu 
i-am răspuns: da, să citim psalmi, câte şase stihuri şi un Aliluia. Şi la 
fiecare stih ieşea câte o făclie de foc din gura lui (a fratelui mai mic), 
care se suia la cer. Aşijderea şi cel mai mare, când deschidea gura şi 
cânta, ca o funie de foc ieşea şi ajungea până la cer. Şi eu am grăit 
puţin de rost şi ieşind afară, le-am zis: rugaţi-vă pentru mine ! lar ei 
mi-au făcut metanie tăcând...” (Avva Macarie 32). La funia împletită de 
îngerul Domnului trudesc toţi lucrătorii rugăciunii „Doamne Lisuse...” 

La funia de aur împletită de îngerul Domnului spre pildă sfântului 
Antonie şi tuturor urmaşilor săi întru monahism, am încercat și ne-am 
străduit şi noi, din adânc de neputinţe, să aducem un braţ de smicele sau 
ramuri de finic, din care, prin darul lui Dumnezeu şi binecuvântarea 
Părintelui Arsenie, să împletim un mănunchi de cuvinte duhovnicești 
culese şi alese din Sfânta Scriptură şi Patericul egiptean, despre sfinția 
Sa şi spre folosul cititorilor, după cuvintele sfântului apostol Pavel: 
„Aduceţi-vă aminte de mai-marii voştri, care v-au grăit vouă cuvântul 
lui Dumnezeu; priviţi cu luare aminte cum şi-au sfârşit viaţa şi urmaţi-le 
credinţa, (căci) lisus Hristos, ieri şi azi şi în veci, este acelaşi.” (Evrei 
13,7-8). 

„ADUCEŢI-MI PE VASUL PUSTIULUI !” 


(avva Sisoe 14) 


„Aduceţi-Mi pe vasul pustiului !” — veacului XX: „Se spunea 
despre avva Sisoe, că atunci când cra să se săvârşească, şezând părinții 
lângă dânsul, a strălucit faţa lui ca soarele. Şi le-a zis lor: iată avva 
Antonie a venit ! Şi după puţin, a zis: iată ceata proorocilor a venit ! Şi 
iarăşi faţa lui, mai mult a strălucit. Şi a zis: iată ceata apostolilor a venit. 
Şi s-a îndoit faţa lui iarăşi. Şi se părea, ca şi cum el ar fi vorbit cu cineva 
şi s-au rugat bătrânii de el zicând: cu cine vorbeşti părinte ? lar el a zis: 
iată îngerii au venit să mă ia şi mă rog să fiu lăsat să mă pocăiesc puțin. 
ŞI i-au zis lui bătrânii: nu ai trebuinţă să te pocăieşti, părinte. Şi le-a zis 
lor bătrânul: cu adevărat, nu mă ştiu pe mine să fi pus început. Atunci au 
cunoscut toţi că este desăvârşit. Şi iarăşi, de năprasnă s-a făcut faţa lui 
ca soarele şi s-au temut toți. El le-a zis lor: vedeţi, Domnul a venit. lar 
Domnul a zis: aduceţi-Mi pe vasul pustiului ! Şi îndată şi-a dat duhul. 
Şi s-a făcut ca un fulger şi s-a umplut toată casa (locul) de bună 
mireasmă.” (avva Sisoe 14). 

De asemenea, „Avva Theofil arhiepiscopul (7412) vrând să se 
săvârşească, a zis: Fericit eşti, avvo Arsenie, că de acest ceas îţi 
aduceai aminte pururea !” (avva Theofil arhiepiscopul Alexandriei 5). 
„Povestit-au unii despre avva Pamvo, că vrând să se săvârşească, la 
însuşi ceasul morţii, a zis sfinților bărbaţi care stăteau împrejurul lui: De 
când am venit la locul acesta şi mi-am zidit chilia şi am locuit într-însa, 
afară de mâinile mele nu-mi aduc aminte să fi mâncat pâine, nici nu 
m-am căit de cuvântul pe care l-am grăit până în ceasul acesta. Și aşa 
mă duc către Dumnezeu, ca şi cum nici n-am început să-l slujesc 
Lui.” (avva Pamvo 14). 

Îngenunchind pe pragul morţii se va fi săvârşit, trecând la Domnul 
şi Dumnezeul şi Mântuitorul nostru lisus Hristos, şi Prea Cuviosul 
Părintele nostru Arsenie, în amiaza zilei de 28 noiembrie 1989, 
pomenirea sfântului mucenic Ştefan cel Nou — la a cărui pictură, în 
partea dreaptă a absidei altarului de la Drăgănescu, l-am regăsit într-o zi 
a anilor '80, când ne-am nimerit singuri, pentru câteva ceasuri, în sfânta 

biserică și în sfântul altar. Îmi aduc aminte de mărturisirea pe care mi-a 
făcut-o sfinția Sa atunci — şi pe care am înţeles-o abia după plecarea 
dintre noi —, legată de evlavia deosebită şi iubirea aparte pe care a 
simţit-o şi a avut-o dintotdeauna, față de cuviosul şi mucenicul lui 
Hristos din vremea prigoanei iconoclaste din Bizanţ — sfântul Ştetan cel 
Nou. De aceea tema meditaţiei capitolului prezent se vrea o reflecţie 
legată de momentul trecerii la cele veşnice şi ceasul morții unor mari 
sfinți şi oameni ai lui Dumnezeu din Sfânta Scriptură şi din istoria 
primară a Bisericii, care ne pot ajuta şi pregăti prin exemplul lor, pe 
fiecare dintre noi, pentru marele pas şi salt dincolo. 

Mai înainte de moarte Iosua, urmaşul lui Moise, avea să rostească 
celebrele cuvinte: „lată eu astăzi plec în calea în care merg toți 
pământenii” (Iosua 23,14), cuvinte pe care avea să le repete mult mai 
târziu însuşi regele, psalmistul şi proorocul David, în pragul morţii: 
„Apropiindu-se vremea lui David ca să moară, a lăsat el fiului său 
Solomon acest legământ: «lată, eu mă duc pe drumul pe care toţi 
pământenii se duc; fii tare şi să fii bărbat.»” (III Regi 2,1-2). Patriarhul 
Avraam „s-a adăugat la poporul său” la adânci bătrâneţe ca şi Isaac, mai 
apoi şi lacob, ai cărui ochi i-a închis fiul său Iosif în Egipt. Aaron s-a 
săvârşit pe muntele Hor, iar Moise a trecut la Domnul pe muntele Nebo. 
Judecătorul Samson a murit deodată cu filistenii sub dărâmăturile casei 
acestora din Gaza. Proorocul lona s-a săvârşit lângă Ninive, iar 
proorocul Daniel în Babilon. Dreptul Simeon a adormit în Ierusalim, 
curând după Întâmpinarea Domnului. Sfântul loan Botezătorul a murit 
muceniceşte în temniță, prin tăierea capului cu sabia. Mântuitorul lisus 
Hristos S-a săvârşit pe cruce, „pentru noi oamenii şi pentru a noastră 
mântuire”, rostind cunoscutele-l șapte cuvinte dumnezeieşti. Tâlharul 
de-a dreapta a murit pe cruce mântuit, curând după Mântuitorul, prin 
zdrobirea fluierelor picioarelor. Sfântul arhidiacon Ştefan a murit ca 
mucenic, ucis cu pietre, în urma mărturisirii făcute, a predicii rostite şi a 
revelaţiei din sinedriu primite. Sfântul apostol Iacob a murit ucis cu 
sabia (Faptele Apostolilor 12,1-2), ca şi sfântul apostol Pavel mai târziu 
la Roma, iar sfântul apostol Petru prin răstignirea cu capul în jos. 

Sfântul Ignatie Teoforul moare sfâşiat de dinţii fiarelor în capitala 
imperiului, sfântul Policarp al Smirnei moare ars pe rug, iar sfântui 
Ciprian al Cartaginei, de asemenea prin tăierea capului cu sabia. Avva 
Sisoe cel Mare se săvârşeşte în adânc de smerenie şi cu faţa strălucindu-i 

ca soarele, înconjurat în mod văzut de părinții şi fraţii care-l jeleau şi 
în mod nevăzut, dar real, de avva Antonie, de ceata proorocilor şi 
a apostolilor şi de sfinţii îngeri, cărora Însuşi Domnul venind, le 
poruncește: „Aduceți-Mi pe vasul pustiului !” (avva Sisoe 14). 
Cuvintele avvei Sisoe rostite în pragul morţii: „Cu adevărat, nu mă 
ştiu pe mine să fi pus început” sunt identice cu cele ale celuilalt mare 
mistic al Patericului, avva Pamvo: „Şi aşa mă duc către Dumnezeu, ca 
şi cum nici n-am început să-l slujesc Lui.” (avva Pamvo 14). Avva 
Sisoe se ruga în pragul morţii ca să fie lăsat pentru a se mai pocăi puţin, 
fapt care avea să-i facă pe ceilalţi să recunoască că este desăvârşii, 
strălucindu-i faţa ca soarele. Avva Pamvo, despre care se spune că „nu 
putea cineva să se uite la faţa lui, de slava care o avea”, pentru că „faţa 
lui avva Pamvo, ca fulgerul strălucea şi era ca un împărat şezând pe 
tron” — de aceeaşi lucrare fiind şi avva Siluan şi avva Sisoe — (avva 
Pamvo | şi 2), mărturiseşte că se duce către Dumnezeu trecând pragul 
morții, ca şi cum nici n-a început să-l slujească Lui. 

În amândouă cazurile avem deopotrivă culmea sfinţeniei şi a 
desăvârşirii corespunzând cu adâncul smereniei şi al nevredniciei şi 
confirmând cunoscutele cuvinte de mai târziu ale sfântului Isaac Sirul, 
care spune că „desăvârșirea este o prăpastie de smerenie.” În concepția 
marilor sfinţi, avva Pamvo şi avva Sisoe, îngenuncheaţi pe pragul 
morții, începutul slujirii lui Dumnezeu sau începutul cel bun este o 
lucrare tainică, mistică şi spirituală care ar începe cu adevărat doar prin 
trecerea dincolo şi împreună-slujirea cu „miile de mii şi miriadele de 
miriade”, care stau înaintea tronului „Celui Vechi de Zile” (Daniel 
7,9-10), viaţa pământească neavând alt rost decât adâncirea întru 
smerenie şi întru conştiinţa păcătoşeniei şi a celui dintâi dintre păcătoşi. 
Îngenuncheat astfel pe pragul morții, creştinul, monahul sau clericul nu 
se aruncă în gol, ci se abandonează în braţele milei, iertării şi iubirii 
veşnice a lui Dumnezeu, rostind ca şi sfântul loan Gurădeaur: „Slavă lui 
Dumnezeu pentru toate !” Sufletul credincios îngenunchează smerit pe 
pragul morţii, îmbrăcat în haina de nuntă a curăţiei şi a harului Duhului 
Sfânt şi cu candela aprinsă în iubire faţă de Mântuitorul lisus Hristos, 
Mirele cel veşnic şi Dreptul Judecător. Îngenunchind pe pragul morţii şi 
ieşind din trup, sufletul „s-a mutat din moarte la viaţă” (loan 5,24) şi de 
pe pământ la cer (cf. Canonul Învierii). Îngenunchind pe pragul morţii 
nu mai priveşti înapoi precum femeia lui Lot, ci, precum sfântul apostol 

Pavel, „uitând cele ce sunt în urma mea şi tinzând către cele dinainte, 
alerg la ţintă, la răsplata chemării de sus, a lui Dumnezeu, întru Hristos 
lisus” (Filipeni 3,14). Îngenunchind şi noi la vremea rânduită de 
Dumnezeu pe pragul morţii, după pilda sfinţilor, zicem, acum şi atunci, 
ca şi tâlharul pocăit: „Pomeneşte-mă, Doamne, când vei veni întru 
Împărăţia Ta” (Luca 23,42) şi precum sfântul arhidiacon Ștefan: 
„Doamne, lisuse, primeşte duhul meu !” (Faptele Apostolilor 7,59). 

ȘI Părintele Arsenie a fost cu adevărat „un vas ales” al lui Hristos 
(Faptele Apostolilor 9,15), un „vas al pustiului” lumii şi veacului în care 
a trăit şi în care noi încă ne zbatem. Cetele sfinţilor prooroci, apostoli şi 
îngeri vor îi primit, întâmpinat și condus „ca un şuvoi de foc” sufletul 
Prea Cuviosului Părintelui nostru Arsenie spre Hristos Domnul, 
făcându-se ca un fulger ce străluminează şi umple, începând cu chilia şi 
mormântul sfinției Sale, glia neamului cu buna mireasmă a Duhului 
Sfânt, prin personalitatea, exemplul şi scrierile sfinției Sale. Cuvioşia Sa 
însuşi a scris, inspirat de Duhul Sfânt, pe latura stângă a absidei drepte a 
picturii: „Sufletele drepţilor însă ca un şuvoi de foc urcă la cer, ca 
unele ce s-au îmbogăţit în Focul Duhului Sfânt.” De aceea, la una 
dintre primele pomeniri de la Prislop, am parafrazat spunând: „lată, 
Părinte Arsenie, ceata braşovenilor şi făgărăşenilor a venit și ceata 
sibienilor şi hunedorenilor a sosit...!” Iar el ne-a zis, precum avva Sisoe 
în Pateric: „Vedeţi, Domnul a venit !” 

AVVA ARSENIE ŞI DUHUL LUI DUMNEZEU ÎN 
CORABIA BISERICII ORTODOXE ROMÂNE 


„Se spunea pentru un frate care a venit la schit, ca să vadă pe 
avva Arsenie, că venind la Biserică, se ruga clericilor ca să se 
întâlnească cu avva Arsenie. Deci i-au zis lui: odihneşte-te puţintel, 
frate, şi-l vei vedea. Iar el a zis: nu gust nimic de nu mă voi întâlni cu el. 
Au trimis dar un frate ca să-l ducă, că era departe chilia lui. Şi bătând în 
uşă, au intrat amândoi şi închinându-se bătrânului, au şezut tăcând. Deci 
a zis fratele cel de la schit: eu mă duc, rugaţi-vă pentru mine ! Iar fratele 
cel străin neaflând îndrăzneală către bătrânul, a zis fratelui: vin şi eu cu 
tine. Şi au ieşit împreună. L-a rugat însă fratele cel străin zicând: ia-mă 
şi la avva Moise cel din tâlhari. Şi venind ei la acela, i-a primit cu 
bucurie şi găzduindu-i, i-a slobozit. Şi i-a zis fratele cel ce-l ducea: iată, 
te-am dus la cel străin şi la egiptean; care dintre amândoi ţi-a 
plăcut ? Iar el răspunzând, a zis: mie, astădată, egipteanul mi-a plăcut. 
Şi auzind unul din părinţi acestea, s-a rugat lui Dumnezeu, zicând: 
Doamne, arată-mi lucrul acesta, că unul fuge pentru numele Tău, iar 
altul îmbrățișează pentru numele Tău. Şi iată i s-au arătat două corăbii 
mari pe râu şi a văzut pe avva Arsenie și pe Duhul lui Dumnezeu 
plutind cu linişte într-una; iar avva Moise şi îngerii lui Dumnezeu 
plutind în alta, şi îl hrăneau pe el cu faguri de miere.” (avva Arsenie 38). 

Prea Cuviosul Părintele nostru Arsenie, deopotrivă a fugit şi s-a 
retras adeseori pentru numele Domnului — neuitând nici o clipă sfatul 
glasului ceresc dat sfântului al cărui nume îl purta: „Arsenie, fugi de 
oameni şi te vei mântui” (avva Arsenie 1) — şi, în acelaşi timp, a 
îmbrățișat, tot pentru numele Domnului, primind cu dragoste pe cei ce-l 
căutau cu necazuri şi pentru nevoi sufleteşti. De aceea în „„vedenia” 
noastră teologică din alcătuirea acestei cărţi, îl contemplăm pe Părintele 
Arsenie, precum pe avva Arsenie din Pateric, învăluit şi ascuns în Duhul 
lui Dumnezeu şi plutind cu linişte desăvârşită în corabia Bisericii 
Ortodoxe Române, fiind în acelaşi timp hrănit de îngerii lui Dumnezeu, 

precum avva Moise din acelaşi Pateric, „cu fagurii de miere” ai 
cuvântului şi harului lui Dumnezeu, şi gustăm şi noi, după putinţă şi 
nevoinţă, din firimiturile aceloraşi faguri duhovniceşti. După cum avva 
Arsenie cel Mare plutea învăluit de Duhul lui Dumnezeu în corabia de 
pe râu — precum Moise în coşul de pe Nil —, tot aşa şi Părintele Arsenie 
este pe veci nedespărțit de corabia Bisericii Ortodoxe Române în care a 
slujit, s-a nevoit şi s-a sfinţit, chiar dacă, cu regret şi cu părere de rău o 
spunem — pentru că trebuie să o spunem —, mai marii Bisericii noastre, la 
un moment dat, pentru a-şi întreţine şi întări prietenia cu cezarul 
(cf. loan 19,12), l-au despărțit, fără motiv şi fără vreo judecată 
bisericească, vreme de 30 de ani (1959-1989) de la slujirea Sfintei şi 
dumnezeieştii Liturghii, pe cel mai vrednic dintre ei şi dintre noi ! 

Părintele Arsenie a iubit şi a slujit Biserica Ortodoxă Română, 
bucurându-se de ocrotirea, atât cât s-a putut, a marelui Patriarh 
Justinian, după scoaterea — asemenea trimiterii sfântului loan Gurădeaur 
în exil — din sfânta Mânăstire Prislop, în mai 1959, Sfinţii români se 
regăsesc pictaţi la Drăgănescu; icoana sfântului Iosif cel Nou de la 
Partoş este chivotul luminos al reşedinţei Arhiepiscopiei Timişoarei şi 
Mitropoliei Banatului, Voroneţul, cu albastrul său celest şi românesc, 
este ținut de braţele încrucișate ale sfinţilor apostoli Petru şi Pavel, în 
latura stângă a iconostasului aceleiaşi biserici; biserica de lemn a lui 
Horia se regăseşte în desenele rămase de la sfinţia Sa; iar fericiţii întru 
adormire Patriarhi Justinian şi Iustin sunt vii în pictura sfinției Sale, 
pentru a o străjui, confirma şi mărturisi, peste ani şi generații. Pe 
exemplarul tezei de doctorat al părintelui Mircea Păcurariu, dăruit 
Părintelui Arsenie în 19 octombrie 1968, Mitropolitul Nicolae Mladin 
scria şi semna: „Părintelui Arsenie, un mic dar — cu mulţumiri” (posibil 
pentru mitra arhierească lucrată și dăruită de Părintele confratelui de la 
sfânta Mânăstire Sâmbăta, ajuns Mitropolit al Ardealului). 

Experienţa mistică şi tainică a sfinţiei Sale răzbate şi transpare din 
explicaţia picturii „Biserica şi lumea”: „Cu atât mai puternică e 
chemarea Domnului Hristos către creștini: «Veniţi la Mine», cu cât e 
mai dureroasă smulgerea din cuie a mâinii (a Providenţii pe tot 
intervalul până la sfârşitul lumii) răstignite. Cine a văzut o clipă chipul 
lui lisus Hristos îndurerat, privind prin toţi oamenii chemându-i, 
confirmă și mărturiseşte această chemare şi privire.” (Albumul picturii 
ps. 178). De aceea Prea Cuviosul Părintele nostru Arsenie a intrat şi a 

fost primit cu siguranţă în „Duminica tuturor sfinţilor români”, fiind, 
împreună cu toți cei ştiuți şi neştiuţi, candela de rugăciune aprinsă şi 
nestinsă a neamului nostru, pregătindu-ne pentru a ieşi la vreme „întru 
Întâmpinarea Mirelui.” „Căci voi ați murit şi viaţa voastră este ascunsă 
cu Hristos în Dumnezeu” (Coloseni 3,3). 

„DACĂ AŞ FI AVUT UNUL DIN GÂNDURILE 
AVVEI ANTONIE...” (avva Sisoe 9) 


„A venit cineva dintre fraţi la avva Sisoe în muntele lui avva 
Antonie. Și vorbind ei, l-a întrebat pe avva Sisoe: nu ai ajuns la măsurile 
avvei Antonie, părinte ? Şi i-a zis lui bătrânul: dacă aş fi avut unul din 
gândurile avvei Antonie, m-aş fi făcut tot ca focul; însă ştiu un om 
care cu osteneală poate să poarte cugetul său” (avva Sisoe 9). 

Provocat de către unul dintre frații anonimi ai pustiei Egiptului, 
preocupat de măsurile duhovnicești ale sfântului Antonie cel Mare, avva 
Sisoe, care a vieţuit călugăreşte şaptezeci şi doi de ani „în muntele avvei 
Antonie” (avva Sisoe 28), rosteşte una din cele mai profunde apoftegme 
din Patericul egiptean: „Dacă aș fi avut unul din gândurile avvei 
Antonie, m-aş fi făcut tot ca focul” (vezi şi avva Iosif din Panefo 6 şi 7). 
Cuvintele inspirate de Duhul Sfânt ale avvei Sisoe cel Mare despre 
„gândurile avvei Antonie”, ne deschid fereastra minţii înspre perspectiva 
de lumină cu privire la cugetarea sau gândurile sfinţilor lui Hristos, la 
gândirea lor teologică şi duhovnicească și la „lucrarea minţii” lor, din 
perspectivă filocalică. Cuvintele avvei Sisoe exprimă mai întâi smerenia 
sa adâncă şi reflectă cugetarea sa profundă privitoare la „gândurile avvei 
Antonie”. Vieţuind zeci și zeci de ani „în muntele avvei Antonie”, adică 
în locul de nevoință, de sfințire şi desăvârşire a marelui sfânt al 
deşertului egiptean, sfântul Sisoe cel Mare nu gândea şi nu cugeta diferit 
de sfântul Antonie cel Mare. Acest lucru îl dovedeşte faptul că, atât unul 
cât și celălalt, sunt considerați ca fiind printre cei mai mari sfinţi ai 
Patericului egiptean, amândoi purtând supranumele de „cel Mare”. 
Mărturie stă şi prezenţa sfântului Antonie cel Mare, după şaptezeci şi 
doi de ani de la trecerea sa la cele veşnice, în ziua şi în ceasul săvârșirii 
în Domnul a sfântului Sisoe, care, aflându-se pe patul morţii şi 
strălucindu-i faţa ca soarele, a zis plin de bucurie şi uimire tuturor celor 
de faţă: „lată, avva Antonie a venit !” (avva Sisoe 14). Sfântul Sisoe 
cel Mare, numit și „vasul pustiului” (avva Sisoe 14), spune plin de 

smerenie şi umilință: „dacă aş fi avut unul din gândurile avvei Antonie, 
m-aş ti făcut tot ca focul”. Sfântul Sisoe, care avea să mărturisească în 
ceasul morţii că nu se ştie pe sine să fi pus început bun (avva Sisoe 14), 
nici nu putea să spună altfel sau altceva, când a fost provocat de 
anonimul frate şi atras într-o discuţie despre „măsurile avvei Antonie”. 

Cuvintele avvei Sisoe ne inspiră şi ne propun spre meditaţie 
duhovnicească tema gândurilor sfinţilor, pline de lumină, iubire, 
smerenie şi cunoaştere a lui Dumnezeu, prin rugăciune în Duhul Sfânt, 
ca şi nevoia sau necesitatea transplantării şi strămutării unui gând din 
mintea şi cugetarea sfinților, în mintea noastră, a păcătoşilor. Mintea 
oamenilor obişnuiţi este goală şi pustie fără un gând al sfinţilor, care au 
ajuns la nivelul duhovnicesc de a avea „mintea lui Hristos”, după 
cuvintele sfântului apostol Pavel (1 Corinteni 2,16). Cuvintele avvei 
Sisoe cel Mare: „Dacă aş fi avut unul din gândurile avvei Antonie, m-aş 
Fi făcut tot ca focul”, ne coboară o rază izvorâtă din limbile de foc ale 
Rusaliilor, cu privire la gândurile sfinţilor. Gândurile sfinţilor nu sunt 
altceva decât scară către cer, raze de soare şi rouă aducătoare de har, sau 
crini în mijlocul spinilor, pentru că mintea sfinţilor a ajuns altar şi 
templu al lui Dumnezeu, prin rugăciune, nevoinţă şi har dumnezeiesc. 
Gândurile avvei Antonie cel Mare, la care se referă avva Sisoe, sunt 
funie de aur împletită de îngerul Domnului, după vedenia sfântului 
(avva Antonie 1). 

Expresia „gândurile avvei Antonie” ne face să cugetăm la 
gândurile sfinţilor şi ne ajută să contemplăm duhovniceşte curcubeul 
gândurilor lui Noe, cerul înstelat al gândurilor patriarhului Avraam, 
scara cerească a gândurilor patriarhului Iacob, rugul aprins al gândurilor 
lui Moise, candela gândurilor lui Samuel, harfa gândurilor lui David, 
înțelepciunea gândurilor lui Solomon, carul de foc al gândurilor 
sfântului Ilie, templul gândurilor lui Isaia şi lezechiel, vedenia 
gândurilor proorocului Daniel, turnul cel de veghe al gândurilor lui 
Avacum, vulturul gândurilor sfântului apostol şi evanghelist loan şi 
mintea lui Hristos a gândurilor sfântului apostol Pavel. Gândurile avvei 
Antonie fac trimitere la gândurile sfinţilor prooroci, şi ale sfinților 
apostoli şi evangheliști, care gândeau, cugetau şi meditau la tot ceea ce 
au văzut, au auzit şi au simţit în prezenţa Domnului şi Mântuitorului 
nostru lisus Hristos. Cuvintele „de aș avea unul din gândurile 
avvei Antonie...” se pot prelungi şi extinde în sensul lor teologic şi 

duhovnicesc, astfel: „De aş avea unul din gândurile sfinților Trei 
lerarhi...”; „De aş avea unul din gândurile sfântului Maxim 
Mărturisitorul...”; „De aş avea unul din gândurile sfântului Simeon Noul 
Teolog...” sau unul din gândurile sfântului Grigorie Palama, sau ale 
sfântului Serafim de Sarov... 

Din cuvântul avvei Sisoe rostit în muntele avvei Antonie, ne 
răsare şi nouă un gând: „De aş avea unul din gândurile părintelui 
Arsenie Boca...” Atunci mintea ne-ar fi mai luminată, cuvântul mai clar, 
mai adunat şi mai hotărât şi fapta mai dreaptă şi mai puternică ŞI ne-am 
face ruguri şi fecioare cu candele aprinse...! 


PĂRINTELE ARSENIE — „OMUL ÎMBRĂCAT ÎN HAINĂ DE IN” 59 


ÎN POTIRUL TIMPULUI DUHUL SFÂNT 
PREFACE EUHARISTIA VEȘNICIEI 


Aşa am învăţat şi am înţeles de la Prea Cuviosul Părintele nostru 
Arsenie — pe care-l contemplăm acum scoțând miride la proscomidia 
Liturghiei cosmice — taine ale teologiei izvorâtă din Revelaţie, pe care 
am început a le pricepe, în parte, abia în timp. Pentru Părintele Arsenie 
şi pentru noi, teologia este, precum Biserica, „una, sfântă, sobornicească 
şi apostolească.” Teologia este una pentru că „Unul este Dumnezeu, 
Unul este şi mijlocitorul între Dumnezeu şi oameni: omul Hristos lisus” 
(1 Timotei 2,5) — Fiul lui Dumnezeu şi Fiul Omului. Una este Revelația 
dumnezeiască, una este Sfânta Scriptură şi Sfânta Tradiţie şi una este şi 
Biserica lui Hristos în care se păstrează şi se tâlcuiesc acestea. Teologia 
este sfântă pentru că Sfânt este Cel despre Care teologhisim şi sfinţită se 
cuvine şi trebuie să fie viaţa teologului. Teologia este sobornicească 
pentru că ca se face şi se preface în Biserică, în comuniune desăvârşită 
cu soborul Bisericii, atât al celei văzute sau luptătoare, cât mai ales al 
celei nevăzute sau biruitoare. Teologul leologhiseşte în acord şi cu 
binecuvântarea soborului sfinţilor teologi şi Părinţi ai Bisericii. Teologia 
este şi apostolică, precum este şi profetică şi patristică, aşa precum 
spune sfântul Grigorie Palama, că Duhul Sfânt a vorbit prin profeți în 
Vechiul Testament, prin apostoli în Noul Testament şi prin sfinții Părinți 
în viața şi istoria Bisericii. Teologia este apostolică pentru că sfinţii 
apostoli sunt cei dintâi teologi ai Evangheliei şi Persoanei divino-umane 
a lui lisus Hristos. Ei au început a teologhisi atât pe Tabor la 
Schimbarea la Faţă, cât şi la Cina cea de Taină şi prin Arătările de după 
Înviere, dar mai ales la Cincizecimea de după Înălţarea la cer. Ce altceva 
este mărturisirea sfântului Toma „Domnul meu şi Dumnezeul meu !” 
decât o supremă teologhisire, ca şi predica sfântului apostol Petru din 
Duminica Rusaliilor sau a Pogorârii Duhului Sfânt. Teologia este 
apostolică şi pentru faptul că prin teologhisire se continuă apostolia lui 
Hristos şi a sfinților Săi ucenici în istorie şi în lume. 

Toate acestea şi altele asemenea lor, le-am surprins şi le-am 
deprins prin binecuvântarea personalității neopatristice a Părintelui 
nostru Arsenie. Prin urmare, pe Discul pământului sau al creaţiei şi în 
Potirul timpului sau al vremii — sub care adeseori este bietul om şi 
sărmanul creştin —, Duhul Sfânt lucrează începând de la Cincizecime şi 
preface prin Biserică, Euharistia veşniciei în Liturghie cosmică. 
Euharistia veşnică are nevoie de Potirul timpului, după cum Sfânta 
Sfintelor altarului ceresc are nevoie de naosul pământului, pentru ca 
„toată suflarea să laude pe Domnul !” (Psalmul 150,6), într-un cer nou 
pe un pământ nou (II Petru 3,13; Apocalipsă 21,1). Şi pentru că „Duhul 
lui Dumnezeu se purta pe deasupra apelor” (Facere 1,2), adevărata 
teologie este după chipul şi asemănarea adevăratei Biserici. 

Hristos cel Înviat și Înălţat la cer — „Viţa cea adevărată” (loan 
15,1) — este „Strugurele din Eşcol” (Numeri 13,24) şi din visul 
paharnicului lui faraon, tâlcuit de dreptul Iosif, — stors în paharul 
timpului şi în potirul veşniciei, spre împărtăşire liturgică şi euharistie 
veşnică (Facere 40,11). 

LEMNUL USCAT AL AVVEI IOAN COLOV 


„Povestit-au unii pentru avva loan Colov, că mergând către un 
bătrân tebeu la Schit, şedea în pustie şi luând avva al lui un lemn uscat, 
l-au răsădit şi 1-a zis lui: în fiecare zi adapă acest lemn cu câte un 
ulcior de apă, până ce va face roadă. Şi era departe apa de dânşii, 
încât se ducea de cu seară şi venea dimineaţa. lar după trei ani, a trăit 
lemnul şi a făcut roadă şi luând bătrânul rodul lui, l-a dus la biserică, 
zicând fraţilor: luaţi, mâncaţi rodul ascultării” (avva loan Colov 1). 
Lemnul uscat al avvei loan Colov, care a odrăslit şi a rodit, nu are 
asemănare în istoria spiritualității biblice şi patristice decât cu toiagul 
înflorit al lui Aaron (Numeri 17,8), care avea să fie păstrat în chivotul de 
la cortul sfânt şi de la templu, alături de tablele legii şi de năstrapa cea 
de aur cu mană. Dacă toiagul înflorit al lui Aaron este semnul preoţiei 
levitice, împlinită şi desăvârșită în Hristos Arhiereul cel veşnic, lemnul 
înverzii al avvei loan Colov este pecetea duhovnicească neşiearsă a 
virtuţii ascultării, ilustrată într-un mod unic, în apoftegma de mai sus. 
Ascultarea de fiecare zi şi noapte, vreme de trei ani de zile, a avvei loan 
Colov este unică în spiritualitatea monahală ortodoxă, putând avea 
asemănare doar cu cele o mie de nopți petrecute în rugăciune de către 
sfântul Serafim, mult mai târziu, pe tainica piatră din pădurile Sarovului. 
Lemnul uscat, udat în fiecare zi cu câte un ulcior cu apă, este mai întâi 
simbolul oricărui suflet aflat întru uscăciune duhovnicească, în al doilea 
rând este simbolul lumii uscate din pustiul existenţei noastre, iar în al 
treilea rând, lemnul uscat al avvei loan Colov este icoana oricărei 
comunități creştine, parohiale, mânăstireşti sau eparhiale, ce ți s-a 
încredinţat de la Dumnezeu printr-un „bătrân tebeu”, pentru a o readuce 
la viaţă duhovnicească în Hristos, prin darul şi harul Duhului Sfânt. 
Ascultarea desăvârşită a avvei loan Colov, după modelul lui Hristos şi 
după pilda sfinţilor, nevoinţele şi rugăciunea lui, lacrimile lui şi 
contemplațiile de care s-a învrednicit sub nopțile înstelate ale celor trei 
ani, fac toate cu putință minunea înverzirii, înfloririi şi rodirii lemnului 
ce fusese mai înainte uscat şi a „cinei celei de taină” din biserica 

Schitului, prin cuvintele marelui şi înțeleptului avvă anonim: „Luaţi, 
mâncaţi rodul ascultării !” ca semn, dovadă şi expresie a roadei Duhului 
Sfânt (Galateni 5,22) din sufletul, viața şi trăirea avvei loan Colov. 
Lemnul uscat şi înverzit mai apoi, al avvei loan Colov, se păstrează de-a 
pururi în mare cinste şi evlavie în chivotul de aur duhovnicesc al 
Patericului egiptean. 

Lemnul uscat pe care Părintele nostru Arsenie, pogorându-se în 
mormânt, ne cere să-l udăm şi să-l adăpăm cu apa cea vie a harului 
rugăciunii, până ce va odrăsli, va înverzi şi va face roadă — precum 
toiagul lui Aaron - suntem mai întâi noi înşine, cu rădăcina uscată a 
vieţii din noi, cu florile virtuţilor ofilite, sfârşiţi de sete şi foamete 
duhovnicească. Dar lemnul uscat înfipt în pământ, pe care avva așteaptă 
să-l udăm cu câte un ulcior cu apă duhovnicească la praznice ŞI 
pomeniri, este şi crucea de la mormântul sfinţiei Sale, care va rodi 
întru canonizare, atunci când Sfântul Sinod, umbrit şi inspirat de Duhul 
Sfânt, va rosti într-un glas în mijlocul Bisericii: „Luaţi, mâncaţi rodul 
ascultării !” Până atunci, să mergem de cu seară şi să venim dimineaţa... 

SCHITUL ATÂRNAT DE DEGETUL CEL MIC 
AL AVVEI (avva loan Colov 36) 


„A zis unul din părinți despre dânsul: Cine este loan ? Căci cu 
smerenia lui, a atârnat tot Schitul de degetul lui cel mic” (avva loan 
Colov 36). 

În lumina acestei apofiegme a unui părinte anonim din Patericul 
egiptean, contemplăm o întreagă comunitate monahală de la cumpăna 
veacurilor IV-V din pustia Schetică, ca atârnând simbolic, tainic şi 
mistic de degetul cel mic al smeritului avvă loan Colov, ca de un inel de 
aur. „Zis-a avva loan, că poarta cerului este smerenia. Şi părinții noștri, 
prin multe ocări bucurându-se au intrat în cetatea lui Dumnezeu” (avva 
loan Colov 40). Prin adânca virtute a smereniei, avva loan Colov atârna 
cu desăvârşire de cer, de aceea, atâţia alţii, părinţi, fraţi şi fii 
duhovniceşti atârnau de el. Cine atârnă prin smerenie şi dragoste cu 
desăvârşire de Hristos, face ca şi alţii să atârne de el, adică, de sfatul, 
cuvântul, rugăciunea şi mijlocirea lui către Dumnezeu pentru ei. Astfel 
putem vedea întreg pustiul Egiptului atârnând de degetul avvei Antonie 
cel Mare, „patriarhul monabhismului creştin”, Sinaiul atârnat de degetul 
sfântului loan Scărarul, Athosul atârnat de degetul sfântului Atanasie 
Athonitul, Constantinopolul atârnat de degetul sfântului Simeon Noul 
Teolog, Tesalonicul atârnat de degetul sfântului Grigorie Palama, 
Sarovul atârnat de degetul sfântului Serafim de Sarov, sau Prislopul 
atârnat de degetul părintelui Arsenie. 

Spiritualitatea sau mistica ortodoxă pare a atârna de degetele 
aprinse în rugăciune, ca nişte făclii de foc, ale avvei Iosif din Panefo 
(avva Iosif din Panefo 7). Orice mânăstire atârnă de stareț şi duhovnic, o 
parohie atârnă de preot, o eparhie atârnă de episcop, o mitropolie atârnă 
de un mitropolit şi o patriarhie atârnă de patriarh, precum poporul lui 
Israel atârna în pustie de Moise, iar pe vremea regatului, de David şi 
Solomon. Biserica primară din Ierusalim şi Antiohia atâma de sfinţii 
apostoli, Bisericile Asiei, Macedoniei şi Greciei atârnau de asemenea de 

sfântul apostol Pavel. La fel atârna Antiohia mai târziu de sfântul Ignatie 
Teoforul, Smirna de sfântul Policarp, Cartagina de sfântul Ciprian, 
Alexandria de sfântul Atanasie, Nazianzul şi Constantinopolul de sfântul 
Grigorie Teologul şi sfântul loan Gurădeaur, Cezareea Capadociei de 
sfântul Vasile cel Mare şi Roma de papa Leon cel Mare. 

Biserica, lumea şi omenirea atârnă de Hristos Pantocrator, prin 
Duhul Sfânt, precum Petru scos din valuri, de mâna lui lisus. „Sunt 
candelă aprinsă sub bolțile divine, în haos spânzur, dar atârn de Tine” 
(Nichifor Crainic). Lumea atârnă de cei smeriţi pentru că ei înşişi atârnă 
doar de Dumnezeu. „A fost odată o cetate mică, locuită de oameni puţini 
și împotriva ei a pornit un rege vestit, care a împresurat-o ŞI a ridicat de 
jur împrejur întărituri puternice. Într-însa se afla un sărac înţelept care 
a scăpat cetatea prin înţelepciunea lui şi nimeni nu-şi mai aduce aminte 
de acel om sărman” (Ecclesiastul 9,14-15). 

ŞI noi ne simţim atârnând de degetul cel mic al Părintelui Arsenie. 
Chilia de sub Fereastra Sâmbetei atârnă de sfinţia Sa, ca şi clopotniţa 
Prislopului, pictura Drăgănescului şi Aşezământul de la Sinaia. Dar de 
sfinția Sa mai atârnă, prin Hristos şi Duhul Sfânt, o mulţime din cinul 
monahal, numeroşi părinți din soborul preoţesc, o mână de ierarhi ŞI 
nenumărați creștini şi credincioşi. Cu toţii îl rugăm smeriţi, precum 
ucenicii de la Emaus pe Iisus cel Înviat: „Prea Cuvioase Părinte Arsenie, 
rămâi cu noi, căci se face noapte şi ziua aproape a trecut.” 

AŞTEPTÂND CA SOARELE SĂ RĂSARĂ 
ÎNAINTEA NOASTRĂ... 


Sau rugăciunea de toată noaptea din „seara sâmbetelor”, a 
avvei Arsenie cel Mare, apoftegmă atât de preţuită de Părintele Arsenie 
Boca: „Se spunea iarăşi pentru el, că în seara sâmbetelor, pe când se 
lumina spre duminică, lăsa soarele înapoia lui şi întindea mâinile la cer, 
rugându-se, până iarăși strălucea soarele în faţa lui şi aşa şedea.” (avva 
Arsenie 30). 

„Scara sâmbetelor”, timp liturgic între Vecernie şi Liturghia de 
Duminică, umplut de Miezonoptică şi priveghere de toată noaptea de 
către sfântul Arsenie cel Mare, care, lăsând soarele înapoia sa la asfinţit, 
îşi întindea şi îşi ridica mâinile spre cer, rugându-se cu stăruință, 
umilință şi lacrimi, până ce iarăşi soarele strălucea în faţa lui prin răsărit, 
este o seară de Emaus în pustia egipteană. Aceasta este noaptea tainică 
ce începea „în seara sâmbetelor, pe când se lumina spre Duminică”, 
noapte liturgică şi mistică, învăluită în taină, isihie şi tăcere sub cerul 
înstelat şi luminat al Egiptului, peste nisipul rece şi răscolit al deşertului. 
Aceasta este Miezonoptica Patericului egiptean şi a Părinților deşertului, 
noaptea patriarhului Avraam contemplând cerul plin de stele (Facere 
15,5), noaptea trecerii prin Marea Roşie, noaptea chemării lui Samuel 
prin Miezonoptica din cortul sfânt, noaptea sfântă a Naşterii Domnului, 
noaptea convorbirii lui lisus cu Nicodim (loan 3,2) şi noaptea luminoasă 
a slăvitei Învieri sau a sfintelor Paşti. Noaptea de rugăciune a sfântului 
Arsenie cel Mare trebuie să fi fost o reeditare a nopţii de la Peniel, în 
care patriarhul Iacob s-a luptat cu îngerul lui Dumnezeu în rugăciune, 
până la cuvintele: „Lasă-mă să plec căci se revarsă zorile !” (Facere 
32,26). | 

Rugăciunea din „seara sâmbetelor”, a avvei Arsenie cel Mare, 
va fi cuprins cu iubire nesfârșită şi cu umilință negrăită pe toţi părinţii 
şi fraţii din pustie, pe toţi locuitorii Egiptului şi ai Alexandriei, pe 
toţi cetăţenii imperiului roman, în capitala căruia avva Arsenie fusese 

demnitar „în palatele împărătești” (avva Arsenie 1), „făcându-se părinte 
al fiilor împăratului Teodosie cel mare, Arcadie şi Onorie” (avva 
Arsenie 42), şi pe toți membrii şi fiii ştiuţi şi neştiuţi ai Bisericii 
creştine. Rugăciunea mistică a avvei Arsenie din „seara sâmbetelor” stă 
sub semnul cerului înstelat al patriarhului Avraam, al stelei Naşterii 
Domnului, călăuzitoare a magilor de la răsărit și al fulgerului Parusiei 
Domnului. Lacrimile sfântului Arsenie (avva Arsenie 41), rugăciunea 
lui de foc (avva Arsenie 27), alfabetul duhovnicesc al ţăranului egiptean 
(avva Arsenie 6), sunetul trestiei din luncă (avva Arsenie 25), fuga lui de 
oameni pentru Dumnezeu (avva Arsenie 1; 13 şi 37) şi cuvintele şi 
întâmplările din apoftegmele lui, se regăsesc toate în privegherea de 
noapte din „seara sâmbetelor”, arătându-l, în vedenie, plutind într-o 
corabie pe râu, învăluit de Duhul lui Dumnezeu, alături de avva Moise 
înconjurat de îngeri (avva Arsenie 38). 

Rugăciunea de toată noaptea dintre asfinţitul unei sâmbete şi 
zorile răsăritului unei Duminici are o dimensiune cosmică şi creaturală, 
fiind cumpăna dintre lumea veche și lumea nouă în Hristos, dintre 
Vechiul și Noul Testament, dintre moarte şi înviere, dintre sâmbătă ŞI 
Duminică, dintre lumea aceasta şi lumea care va să vină, dintre cerul ŞI 
pământul de acum şi cerul cel nou şi pământul cel nou (cf. Apocalipsei 
21,1). De aceea rugăciunea avvei Arsenie are o dimensiune morală şi 
ascetică, teologică şi liturgică, cosmică şi ecclesiologică, mistică şi 
eshatologică. Răsăritul de soare, pe care-l aştepta avva Arsenie, nu era 
numai cel natural, ciclic şi zilnic, cât mai ales cel duhovnicesc şi mistic, 
după cuvintele sfântului apostol Petru: „până va străluci ziua şi 
Luceafărul va răsări în inimile voastre” (II Petru 1,19), adică Hristos — 
„Soarele dreptăţii” (Maleahi 3,20) şi „Steaua care străluceşte dimineaţa” 
(Apocalipsă 22,16). Rugăciunea avvei Arsenie l-a făcut pe marele sfânt 
al pustiei sfeşnic luminător al monahismului şi creştinismului, rug aprins 
şi stâlp de foc şi candelă care cuprinde, ascunde şi descoperă o limbă de 
foc a Duhului Sfânt de la Rusalii, mai ales în ziua prăznuirii avvei, la 8 
mai, în fiecare an. Rugându-ne şi noi după putinţă în noaptea vieţii 
noastre, să aşteptăm ca Soarele să răsară înaintea noastră, în zorii unui 
alt nivel de existenţă. „Şi aşa vom şedea...” 

„ARSENIE, FUGI, TACI, LINIŞTEŞTE-TE !” 


(avva Arsenie 2) 


Dar îngăduieşte-ne şi nouă să alergăm după sfinția ta, ajută-ne şi 
pe noi nevrednicii să vorbim despre tăcerea cuvioşiei tale şi 
învredniceşte-ne să ne liniştim prin liniştea pe care ţi-a dăruit-o „pacea 
lui Dumnezeu, care covârşeşte toată mintea” (Filipeni 4,7). 

„Avva Arsenie, fiind încă în palatele împărăteşti, s-a rugat lui 
Dumnezeu, zicând: Doamne, îndreptează-mă, ca să ştiu cum mă voi 
mântui ? ŞI i-a venit lui glas zicându-i: Arsenie, fugi de oameni şi te vei 
mântui. Acesta, după ce s-a dus la viaţa călugărească, iarăşi s-a rugat, 
zicând acelaşi cuvânt. Şi a auzit glas zicându-i: Arsenie, fugi, taci, 
linişteşte-te, că acestea sunt rădăcinile nepăcătuirii !” (avva Arsenie 1 şi 
2). Aceste seminţe de cuvinte din apoftegmele sfântului Arsenie cel 
Mare din Pateric, înfloresc înmiresmate şi dincolo de mormântul 
Părintelui Arsenie, care se ascunde liniştindu-se în tăcerea Duhului, 
precum însuşi a spus: „Eu sunt precum pasărea care îmi cânt 
cântecul şi mă duc !” Dar aşa după cum Mântuitorul nostru lisus 
Hristos spune. în sfânta şi dumnezeiasca Sa Evanghelie: „Tatăl Meu 
până acum lucrează şi Eu de asemenea lucrez” (loan 5,17), sfinţii își 
continuă la nesfârşit epectaza în ceruri — începută pe pământ prin 
enstază şi extază, după sfântul Grigorie de Nyssa — adică creşterea şi 
progresul veşnic în cunoaşterea, iubirea şi împreună-lucrarea infinită cu 
Dumnezeu. 

„Atunci au venit Amaleciţii să se bată cu Israeliţii la Rafidim. lar 
Moise a zis către losua: «Alege-ţi bărbaţi voinici şi du-te de te luptă cu 
Amaleciţii ! lar eu mă voi sui mâine în vârful muntelui şi toiagul lui 
Dumnezeu va fi în mâna mea». A făcut deci Iosua cum îi zisese Moise şi 
s-a dus să bată pe Amaleciţi; iar Moise cu Aaron şi Or s-au suit în vârful 
muntelui. Când îşi ridica Moise mâinile, biruia Israel; iar când îşi lăsa 
el mâinile, biruiau Amaleciţii. Dar obosind mâinile lui Moise, au 
luat o piatră şi au pus-o lângă el şi a şezut Moise pe piatră; iar Aaron şi 
Or îi sprijineau mâinile, unul de o parte şi altul de altă parte. Şi au stat 

mâinile lui ridicate până la asfinţitul soarelui. Și a zdrobit Iosua pe 
Amalec şi tot poporul lui cu ascuţișul sabiei. Atunci a zis Domnul către 
Moise: «Scrie acestea în carte spre pomenire şi spune lui losua că voi 
şterge cu totul pomenirea lui Amalec de sub cer !» Atunci a făcut Moise 
un jerttelnic Domnului şi i-a pus numele: «Domnul este scăparea mea !» 
Căci zicea: «Pentru că mi-au fost mâinile ridicate spre scaunul 
Domnului, de aceea va bate Domnul pe Amalec din neam în neam !” 
(Exod 17,8-16). 

Prea Cuviosul Părintele nostru Arsenie, precum oarecând Moise 
pe munte şi Mântuitorul lisus Hristos pe crucea Golgotei, îşi ridică 
mâinile neîncetat în cer către Dumnezeu, prin rugăciune negrăită pentru 
noi, pentru poporul său şi pentru întreaga lume, până la apusul soarelui 
sau sfârşitul veacului, pentru ca amaleciţii nevăzuţi ai patimilor să fie 
biruiți din neam în neam, prin Cel ce a zis la Cina cea de Taină: „Fără 
Mine nu puteţi face nimic” (loan 15,5). 

De acolo de sus, de dinaintea tronului Prea Sfintei Treimi şi din 
soborul tuturor sfinților, Prea Cuviosul Părintele nostru Arsenie, 
pomenindu-ne şi aducându-și aminte de noi — mai mult decât noi de 
sfinția Sa — ne acoperă şi ne ocroteşte, lăsând iubitor să-i cadă mantia, 
precum sfântul Ilie lui Elisei şi poporului drept-credincios: „Atunci, 
luând Ilie mantia sa şi strângând-o vălătuc, a lovit cu ea apa şi aceasta 
s-a strâns la dreapta şi la stânga şi au trecut ca pe uscat. lar după ce au 
trecut, a zis Ilie către Elisei: «Cere ce să-ţi fac, înainte de a fi luat de la 
tine». lar Elisei a zis: «Duhul care este în tine să fie îndoit în mine !» 
Răspuns-a Ilie: «Greu lucru ceri ! Dar de mă vei vedea când voi fi luat 
de la tine, va fi aşa; iar de nu mă vei vedea, nu va fi». Pe când mergeau 
ei aşa pe drum şi grăiau, deodată s-a ivit un car şi cai de foc şi, 
despărțindu-i pe unul de altul, a ridicat pe Ilie în vârtej de vânt la cer. lar 
Elisei se uita şi striga: «Părinte, părinte, carul lui Israel şi caii lui !» Şi 
apoi nu l-a mai văzut. Şi apucându-şi hainele le-a sfâşiat în două. Apoi, 
apucând mantia lui Ilie, care căzuse de la acesta, s-a întors înapoi şi s-â 
oprit pe malul Iordanului. Şi a luat mantia lui Ilie care căzuse de la 
acesta şi a lovit apa cu ea, zicând: «Unde este Domnul Dumnezeul 
lui Ilie ?» Şi lovind, apa s-a tras la dreapta şi la stânga şi a trecut Elisei. 
Iar fiii proorocilor cei din Ierihon, văzându-l de departe, au zis: «Duhul 
lui Ilie s-a odihnit peste Elisei !» Şi au ieşit înaintea lui și i s-au plecat 
până la pământ.” (IV Regi 2,8-15). 

Aşadar, să lovim, să despărţim şi să limpezim şi noi, cu mantia 
Părintelui Arsenie, apele tulburi ale vremurilor şi timpului nostru, pentru 
a face loc curgerii întru har a albiei veşniciei. 

„Spuneau unii despre avva Isaac, că vrând să se săvârşească, s-au 
adunat la dânsul bătrânii şi ziceau: ce vom face după tine, părinte ? lar 
el a zis: ați văzut cum am umblat înaintea voastră ? De voiţi şi voi să 
urmaţi şi să păziți poruncile lui Dumnezeu, va trimite darul Său şi va 
păzi locul acesta. lar de nu veți păzi, nu veţi petrece în locul acesta. Că 
şi noi când urmau să moară părinţii noştri ne mâhneam. Dar poruncile 
Domnului şi ale lor păzindu-le, am stătut, ca şi cum ar fi ei cu noi. Aşa 
şi voi faceţi şi vă mântuiţi.” (avva Isaac, preotul Chiliilor 11). 

„LUAŢI ARIPI DE FOC ŞI VENIȚI LA MINE !” 


(avva loan Colov 14) 


„Zis-a avva loan, că a văzut oarecare din bătrâni în vedenie, cum 
trei călugări stau de această parte de mare. Şi s-a făcut glas către dânşii 
din cealaltă parte, zicând: luaţi aripi de foc şi veniţi la mine ! Şi doi au 
luat şi au zburat de cealaltă parte; iar celălalt a rămas; şi plângea foarte 
şi striga. Apoi, mai pe urmă s-au dat și lui aripi, însă nu de foc, ci slabe 
şi neputincioase şi cu ostencală cufundându-se şi ridicându-se, cu necaz 
mult a venit de cealaltă parte. Aşa şi neamul acesta, deşi ia aripi, însă nu 
de toc, ci slabe şi neputincioase.” (avva loan Colov 14). 

Precum în istoria biblică a lui Iosif, a fraţilor săi şi a lui Beniamin, 
vedem sacii plini cu grâu şi cu argintul pus deasupra, iar în sacul lui 
Beniamin este ascuns potirul de argint al lui Iosif (Facere 44,1-2), tot 
aşa şi în Patericul egiptean — atât de citit, iubit şi recomandat de 
Părintele Arsenie — putem contempla sacii plini cu merinde şi cu grâu 
duhovnicesc al sfinților Părinţi celor „cu nume”, începând de la avva 
Antonie până la avva Or, precum şi potirele cele de argint din sacii cu 
mană duhovnicească ale sfinţilor Părinţi sau bătrâni „fără de nume”, din 
cea de-a doua parte a Patericului. Astfel, în cea de-a patrusprezecea 
apoftegmă a avvei loan Colov, întâlnim o vedenie sau descoperire a unui 
părinte fără de nume, citat de avva loan Colov, din potirul de argint al 
căreia îndrăznim a ne împărtăși duhovniceşte cu adâncă smerenie, cu 
frică de Dumnezeu, cu credinţă şi cu dragoste, legând această apofiegmă 
cu fir de aur şi de Părintele Arsenie. 

Descoperirea de la avva loan Colov citire este una dintre multele, 
minunatele şi preafrumoasele descoperiri, vedenii sau viziuni patristice, 
care împodobesc Sfânta şi dumnezeiasca Tradiţie a spiritualităţii 
ortodoxe. Pe lângă descoperirea înfricoşătoare a avvei Antonie cel Mare 
cu privire la rai şi iad (avva Antonie 2), pe lângă revelaţia realităţii 
euharistice din apotiegmele avvei Daniil (avva Daniil 7 şi 8), pe lângă 
viziunea prilejuită de trecerea la Domnul a sfântului Sisoe cel Mare 
(avva Sisoe 14), pe lângă icoana războiului nevăzut descoperită avvei 

Moise (avva Moise 1) şi pe lângă atâtea alte multe viziuni, vedenii şi 
descoperiri ale sfinților Părinţi din pustie, descoperirea de la avva Ioan 
Colov 14 ne oferă perspectiva patristică şi mistică asupra realităţilor 
duhovniceşti de alaltăieri, de ieri şi de azi, din lumea noastră creştină. 

„Luaţi aripi de foc şi veniți la Mine !” este chemarea glasului lui 
Dumnezeu din ziua Cincizecimii sau a Pogorârii Duhului Sfânt sub chip 
de limbi de foc, adresată lumii întregi prin Biserica lui Hristos. După 
pilda sfinţilor şi dumnezeieştilor apostoli, care s-au umplut de Duh 
Sfânt, cei dintâi creştini, şi în urma lor sfinţii Părinţi, au luat aripi de foc, 
precum cei doi monahi din vedenia bătrânului necunoscut, relatată de 
avva loan Colov, cu care „au zburat de cealaltă parte”, adică dincolo de 
marea cea sărată a acestei vieţi, în Împărăţia lui Dumnezeu, la Cina cea 
cerească şi la Nunta Fiului de Împărat. Aripile de foc nu sunt altceva 
decât limbile de foc ale Rusaliilor în lucrare şi întru sinergism. Aripile 
de foc însumează dorul aprins după Dumnezeu, dragostea înflăcărată 
față de Hristos, rugăciunea arzătoare a minţii din candela inimii şi 
lacrimile curăţitoare ale pocăinţei, întru adâncă smerenie, umilință şi 
tăcere. Cel de-al treilea monah, care a rămas singur și care „plângea 
foarte şi striga”, ne reprezintă pe noi şi în el ne regăsim noi, cei cu aripi 
„slabe şi neputincioase” şi care, cu osteneală cufundându-ne şi 
ridicându-ne, precum apostolul Petru din mare, chiar cu mult necaz, nu 
ştim de vom ajunge „de cealaltă parte”. „Aşa şi neamul acesta, (adică 
generaţia aceasta, contemporaneitatea noastră), deşi ia aripi, însă nu de 
foc, ci de abia slabe şi neputincioase”. 

Aripi de foc va fi avut cu siguranţă sfântul Arsenie cel Mare, prin 
desăvârşita lui tugă de lume şi de oameni, prin marea iubire de linişte 
sau isihie, prin adânca-i tăcere şi mai ales prin rugăciunea arzătoare şi 
înflăcărată, după cum a fost văzut, din rânduială şi îngăduință 
dumnezeiască, de un ucenic al său, prin fereastra chiliei, învăluit în foc 
în vremea rugăciunii (avva Arsenie 27). Aripi de foc vor fi avut marii 
mistici ai Patericului, avva Pamvo, avva Sisoe şi avva Siluan (avva 
Pamvo 2), precum şi avva Iosif din Panefo, care-i spune avvei Lot: „Nu 
poți să te faci călugăr, de nu te vei face ca focul arzând tot” (avva Iosif 
din Panefo 6), cuvinte duhovniceşti care izvorăsc din următoarea 
apoftegmă: „A mers avva Lot la avva Iosif şi 1-a zis: Avvo, după puterea 
mea îmi fac puţină pravilă şi puţinul post şi rugăciunea şi citirea 
şi liniştea şi după puterea mea sunt curat cu cugetele. Ce dar am a mai 


+ DANIIL STOENESCU 


face ? Deci, sculându-se bătrânul, şi-a întins mâinile la cer şi i s-au tăcut 
degetele ca zece făclii de foc. Şi i-a zis: De voiești, fă-te tot ca focul.” 
(avva losif din Paneto 7). 

„Luaţi aripi de foc şi veniţi la Mine !” se potriveşte în mod 
deosebit sfintei preacuvioasei maicii noastre Maria Egipteanca, care, 
conform relatării din Viața ei, scrisă de sfântul Sofronie al Ierusahmului, 
a fost văzută de către avva Zosima în pustia Iordanului, învăluită în foc 
în vremea rugăciunii şi ridicată cu trupul ca la un metru de la pământ, 
dovadă şi expresie a urcării ei, prin nevoinţe, pe treptele Scări cereşti a 
lui Iacob, în lumina, harul şi taina carului de foc al sfântului Ilie. 
Imaginea de icoană a sfintei Maria Egipteanca, învăluită în foc şi 
ridicată de la pământ în vremea rugăciunii, concentrează şi cuprinde tot 
ce are mai frumos și sublim aghiografia ortodoxă. Rugul aprins al 
rugăciunii sfintei Maria Egipteanca de la Iordan ne îndeamnă la 
lepădarea încălțămintelor, precum Moise înaintea rugului aprins din 
Sinai, mai ales acum când, ni se potrivesc şi nouă tuturor cuvintele 
sfântului Efrem Sirul: „Timpul deşartei mele vieți este către ceasul al 
unsprezecelea”. 

Cu prilejul popasurilor duhovniceşti şi al pelerinajelor de la sfânta 
Mânăstire Prislop — 8 mai, 13-14 septembrie şi 28 noiembrie — auzim şi 
noi tainic prin glasul Părintelui Arsenie, chemarea sfântă din Pateric: 
„Luaţi aripi de foc şi veniţi la mine !” la Prislop, la mormântul meu şi la 
crucea mea, locul nostru de întâlnire pe pământ, pentru ca după aceea, la 
vremea rânduită fiecăruia, Duhul Sfânt să împlinească cuvintele 
Domnului cu fiecare dintre voi: „Să fiți şi voi unde sunt Eu. Şi unde Mă 
duc Eu, voi ştiţi şi ştiţi şi calea” (loan 14,3-4). Căci pentru aceasta v-am 
scris şi v-am lăsat Cărarea... 

La pomenirile Părintelui Arsenie, ca şi la ale tuturor sfinților, 
Patericul egiptean ne întâmpină cu cuvântul avvei: „Oare nu auziţi că 
îngerii cântă în ceruri ?” „Spunea ucenicul unui bătrân iscusit: cândva 
mergând noi se cam oprea bătrânul şi i-am zis: părinte, mai mergi măcar 
un pic. Şi mi-a răspuns: oare, nu auzi că îngerii cântă în ceruri ? lar noi 
nu ne trezim, pentru că a zis părintele Antonie: nu se cade monahului să 
se îngrijească de nimic, decât pentru mântuirea sufletului său.” (Pateric 
XXI11,13). De asemenea, de fiecare dată, stejarul cu crucea din vremea 
studenţiei mele, se pleacă tainic înaintea lui Dumnezeu și a mormântului 
Părintelui, precum în minunea din Pateric: „Povestesc unii despre un 

bătrân, că viețuia în Siria, lângă calea pustiului şi aceasta era lucrarea 
lui: în ce ceas venea vreun călugăr din pustie, cu bună nădejde îi făcea 
odihnă. Deci a venit oarecând un sihastru la dânsul şi i-a făcut lui 
odihnă, dar acela nu voia, zicând că posteşte astăzi. Şi, i-a zis lui: nu 
trece cu vederea pe robul tău, rogu-mă ţie, să pleci aşa, ci vino să ne 
rugăm și iată aici un copac, care se va apleca plecându-ne noi genunchii. 
Plecându-şi dar sihastrul genunchii la rugăciune, nimic nu s-a 
întâmplat ! Deci şi-a plecat şi primitorul de străini genunchii şi 
îndată s-a aplecat şi copacul cu dânsul şi încredințându-se, a mulţumit 
lui Dumnezeu.” (Pateric XVI,2). 

Ascultând chemarea lui Dumnezeu, a sfinţilor şi a Părintelui şi 
luând după puteri „aripi de foc”, zicem „Să murim dar și împreună să 
trăim cu omul acesta, că drept ne povăţuieşte pe noi către Dumnezeu.” 
(avva Psantaie 1). 

„ZI VREUN CUVÂNT EPISCOPULUI, CA SĂ SE 
FOLOSEASCA” 


„Dacă de tăcerea mea nu se foloseşte...” „Acest avva Theofil 
arhiepiscopul s-a dus odată la Schit. Şi adunându-se fraţii, au zis lui 
avva Pamvo: zi vreun cuvânt episcopului, ca să se folosească. Zis-a lor 
bătrânul: dacă nu se foloseşte de tăcerea mea, nici de cuvântul meu nu 
poate să se folosească.” (Pateric, pentru Theofil, arhiepiscopul 
Alexandriei 3). 

Zi, Prea Cuvioase Părinte Arsenie, iară şi iară, un cuvânt 
episcopului — sau episcopatului — ca să se folosească şi să folosească pe 
popor, căci n-am ajuns la măsura părintelui din Pateric care zicea avvei 
Antonie cel Mare: „Destul îmi este numai să te văd, părinte !” „Trei 
părinți aveau obiceiul, în tot anul, de mergeau la fericitul Antonie. Şi cei 
doi îl întrebau pentru gândurile lor şi pentru mântuirea sufletului, iar al 
treilea totdeauna tăcea, neîntrebându-l nimic. lar după multă vreme i-a 
zis avva Antonie lui: iată, atâta vreme ai de când vii aici şi nimic nu mă 
întrebi ! Şi răspunzând fratele, i-a zis: destul îmi este numai să te văd, 
părinte.” (avva Antonie 29). Căci era o vreme când ne era de ajuns 
numai să-l vedem şi să-l ştim sau să ne știm aproape de Părintele 
Arsenie şi în prezenţa sfinţiei Sale, pentru că l-am ştiut, l-am simţit şi îl 
mărturisim pe Părintele ca fiind „stâlp în templul lui Dumnezeu” în 
Biserica Ortodoxă a lui lisus Hristos şi în templul sau Catedrala 
Mântuirii Neamului: „Pe cel ce biruieşte îl voi face stâlp în templul 
Dumnezeului Meu şi afară nu va mai ieși şi voi scrie pe el numele 
Dumnezeului Meu şi numele cetăţii Dumnezeului Meu, — al noului 
Ierusalim, care se pogoară din cer, de la Dumnezeul Meu — şi numele 
Meu cel nou.” (Apocalipsă 3,12). Sfinţii lui Dumnezeu sunt stâlpi şi 
stâlpnici, de aceea sfântul apostol Pavel îi socotea şi îi recunoștea pe 
sfinții apostol: Petru, Iacob şi Ioan „a fi stâlpi” (Galateni 2,9) ai Bisericii 
apostolice primare şi ai creştinismului universal, stâlpi la care avea să se 

adauge şi apostolul neamurilor şi toţi sfinţii din veac în veac şi din neam 
în neam. 

lar cuvântul de care trebuie şi putem să ne folosim este îndoit: 
„Oriunde veţi auzi că este Arsenie, să (nu) vă apropiaţi.” „A venit odată 
fericitul Theofil arhiepiscopul cu un boier oarecare la avva Arsenie şi l-a 
rugat pe acest bătrân, ca să audă de la el vreun cuvânt. lar bătrânul, 
tăcând puţintel, a răspuns către dânsul: dar dacă voi spune un cuvânt, îl 
veţi păzi ? lar ei au făgăduit că-l vor păzi. Şi le-a zis lor bătrânul: 
oriunde veţi auzi că este Arsenie, să nu vă apropiaţi” (avva Arsenie 7). 

De asemenea, credem că se cuvine să aducem „gardul” Părintelui 
Arsenie la locul lui, conform cuvântului Scripturii: „Nu muta hotarul 
străvechi pe care l-au însemnat părinţii tăi” (Pilde 22,28), şi apoftegmei 
din Pateric: „Se spunea despre avva Siluan, că a ieşit Zaharia, ucenicul 
lui, fără dânsul; şi luând pe fraţi, a mutat gardul grădinii şi mai mare l-a 
făcut. Aflând bătrânul, şi-a luat cojocelul său şi a ieşit, zicând fraţilor: 
rugați-vă pentru mine ! lar ei văzându-l au căzut la picioarele lui, şi au 
Zis: spune-ne, părinte, ce este, ce ai ? lar el a zis către dânşii: nu intru 
înăuntru, nici se pogoară cojocelul de pe mine, până ce nu vei aduce 
gardul la locul lui cel dintâi. lar ei au întors gardul şi l-au făcut aşa 
cum a fost. Abia aşa bătrânul s-a întors la chilia sa.” (avva Siluan 8). 

A aduce gardul la locul lui, însemnează a pune în practică şi în 
aplicare cuvintele, sfaturile, povetele, învăţăturile și rânduielile, cu 
privire la viaţa noastră personală, familială, monahală, clericală şi 
ecclesială în Hristos, pentru că, spunea şi pecetluia sfinţia Sa: „A te sili 
să ai cât mai luminat în minte Revelația creştină ca şi concepţie de viaţă, 
aceasta înseamnă coitul mântuirii” (ct. Efeseni 6,17). 

„DACĂ NU SE FOLOSEȘTE DE TĂCEREA MEA, 
NICI DE CUVÂNTUL MEU NU POATE SĂ SE 
FOLOSEASCĂ” 


„Acest avva Theofil arhiepiscopul s-a dus odată la Schit. Şi 
adunându-se fraţii, au zis lui avva Pamvo: zi vreun cuvânt episcopului, 
ca să se folosească. Zis-a lor bătrânul: dacă nu se foloseşte de tăcerea 
mea, nici de cuvântul meu nu poate să se folosească” (pentru Theofil 
arhiepiscopul Alexandriei 3). lată una din cele mai profunde apoftegme 
sau cuvinte duhovniceşti din întreg Patericul egiptean, prin care se pun 
în cumpănă tăcerea şi cuvântul, taina şi exprimarea, apofaticul şi 
catafaticul. Şi episcopii veneau şi vin la Schit să se folosească. Şi 
episcopii au nevoie de cuvânt duhovnicesc, ziditor şi folositor, de aceea, 
adunându-se fraţii, îi zic lui avva Pamvo şi nu oricui: „Zi vreun cuvânt 
episcopului ca să se folosească”. Avva Pamvo avea o uriaşă autoritate 
duhovnicească, izvorâtă dintr-o profundă trăire religioasă şi o bogată 
experiență mistică. Despre el, Patericul spune printre altele: „A fost un 
om care se numea avva Pamvo şi despre acesta se povesteşte că trei ani 
a petrecut rugându-se lui Dumnezeu şi zicând: să nu mă slăveşti pe 
pământ ! Şi atât l-a slăvit Dumnezeu încât nu putea cineva să se 
uite la faţa lui, de slava care o avea. Se spunea despre avva Pamvo, că 
precum a luat Moise icoana slavei lui Adam, când s-a slăvit faţa lui, aşa 
şi faţa lui avva Pamvo, ca fulgerul strălucea şi era ca un împărat 
şezând pe tron. De aceeaşi lucrare erau şi avva Siluan şi avva Sisoe”. 
(avva Pamvo 1 şi 2). l-ar fi fost de ajuns arhiepiscopului Theofil să 
privească faţa luminoasă şi strălucitoare ca fulgerul a avvei Pamvo, care 
„era ca un împărat șezând pe tron”, dar fraţii, rugându-l pe marele avvă 
să spună un cuvânt folositor ierarhului, îl provoacă, involuntar, să 
rostească inspirat de Duhul Sfânt, una din cele mai frumoase apoftegme 
din colecţia de cuvinte, întâmplări şi minuni a Părinților pustiei: „Dacă 
nu se foloseşte de tăcerea mea, nici de cuvântul meu nu poate să 
se folosească”, pentru că „Zis-a avva Pamvo: cu darul lui Dumnezeu, de 

când m-am lepădat de lume, nu m-am căit de vreun cuvânt ce l-am 
grăit” (avva Pamvo 6). De asemenea: „Zis-a avva Pamvo: de ai inimă 
trează, poţi să te mântuieşti” (avva Pamvo 9). „Aceasta însă o avea mai 
mult decât mulți, că de era întrebat de vreun cuvânt al Scripturii sau 
duhovnicesc, nu răspundea îndată, ci zicea că nu ştie cuvântul; şi de era 
întrebat mai mult nu răspundea” (avva Pamvo 13). 

Avva Pamvo ştia că „tăcerea cu înţelegere este maica prea 
înţeleptelor gânduri” (Pateric 1,10) de aceea cl, ca şi avva Arsenie cel 
Mare şi alți mari sfinți Părinţi ai pustii, practica și cultiva în mod 
deosebit virtutea tăcerii. Cu alte cuvinte, mai mult decât de cuvintele 
sfintei Evanghelii, ne-am putea folosi de tăcerea lui Dumnezeu şi a 
Mântuitorului lisus Hristos înaintea lui Pilat ? Sau, tăcerea sfântului 
apostol Pavel este mai profundă decât cuvintele inspirate ale epistolelor 
sale ? De asemenea, folosindu-ne de cuvintele revelaţiei dumnezeieşti 
din Apocalipsă, am putea la fel de mult, sau multi mai mult, să ne 
folosim de „tăcerea de o jumătate de ceas din cer” (Apocalipsă 8,1). Prin 
urmare, folosindu-ne de cuvântul lui Dumnezeu, să încercăm să ne 
folosim şi de tăcerea Lui. Hrănindu-ne din cuvintele evanghelice ale 
Mântuitorului, să ne adăpăm şi din tăcerea Lui. Apoftegma de mai sus 
ne învaţă ca, citind, cunoscând şi folosindu-ne de cuvintele duhovniceşti 
ale sfinților, să învăţăm să ne folosim şi să ne zidim şi din tăcerea lor, 
din taina lor şi din lucrarea lor ascunsă. Tăcerea este rădăcina, temelia şi 
piatra cea din capul unghiului a cuvântului. Tăcerea, după sfântul Isaac 
Sirul este „limbajul îngerilor” şi „taina veacului viitor”. Această limbă 
îngerească şi această taină veşnică se cuvine să o învăţăm, să o exersăm 
şi să o deprindem, conform cuvântului: „Laci tu şi lasă să vorbească 
faptele tale”. 

Tăcerea avvei Pamvo — icoană a tăcerii Părintelui Arsenie — de 
care s-a putut folosi arhiepiscopul, era reflexul transfigurării lui şi a 
trăirii minunii taborice prin harul Duhului Sfânt. El trăia cu Moise şi Ilie 
experiența Taborului şi era căzut cu faţa la pământ, împreună cu Petru, 
lacob şi loan, înaintea Celui veşnic schimbat la Faţă. EI depăşise 
cuvântul ca exprimare şi trăia contemplaţia ca tăcere. 

ÎNSEMNĂRI ȘI CONSEMNĂRI DESPRE 
PICTURA PĂRINTELUI ARSENIE 


Fără îndoială, cea mai competentă — şi inegalabilă — mărturie 
scrisă despre pictura Prea Cuviosului Părintelui nostru Arsenie de la 
biserica din Drăgănescu, este cea cuprinsă în scrisoarea pe care teologul, 
poetul și publicistul Nichifor Crainic i-a înmânat-o Părintelui, după 
vizita ctitorului catedrei de Teologie Mistică şi întrevederea, de câteva 
ceasuri, care a avut loc între cei doi, cu acel prilej din toamna anului 
1971, la biserica unde, de aproape patru ani, Părintele nostru începuse să 
lucreze. Această scrisoare, rămasă neterminată, deoarece în anul următor 
Dumnezeu avea să-l cheme la Sine pe „Crainicul” Său, purtător de 
biruinţe în grele lupte — după cum i se poate tâlcui sensul pseudonimului 
—, este în, acelaşi timp, cea mai grăitoare şi expresivă mărturie a 
legăturii personale şi duhovniceşti profunde dintre cei doi ŞI noi „Luca şi 
Cleopa”, pe drumul românesc spre Emaus: 


Iubite Părinte Arsenie, 


A fost o vreme când te-am ştiut pictor de suflete după modelul 
Domnului nostru lisus Hristos. Ce vreme înălțătoare când toată ţara lui 
Avram lancu se mişca în pelerinaj, cântând cu zăpada până la piept, spre 
Sâmbăta de Sus, ctitoria voevodului martir ! O fi fost aşa de la 
Dumnezeu ca toată acea bulboană spirituală uriaşă să se desumfle la 
comandă ca şi cum n-ar fi fost ? 

Ceea ce am admirat la Sfinţia Ta e că nu te-ai lăsat. Din zugrav 
de suflete, fericite să se modeleze după Domnul tuturor, iată-te zugrav 
de biserici, adică al celor ce poartă pe chipurile cuvioase reflexul 
desăvârşirii Fiului lui Dumnezeu. E o mare mângâiere, acum când nu 
mai ai prilejul să desăvârşeşti pe aspiranţi, să poţi mângâia cu penelul pe 
cei desăvârşiţi pentru a-i da pildă pe zidurile sacre. 

Mica biserică de la Drăgănescu are norocul să simtă pe zidurile ei 
zugrăvite predicile fierbinţi, pe care miile de oameni le ascultau la 
Sâmbăta de Sus. 

E o pictură nouă ca şi predica de-atunci. 

Nimic întunecat în această primăvară care îmbracă cu plai înflorit 
bolțile bisericii. E o lumină de tonuri deschise către lume ca spiritul şi 
chipul Mântuitorului coborât să ne aducă lumina de sus, ce iradiază din 
pictura Sfinţiei Tale. E un stil nou, e o pictură nouă, după viziunea 
nouă pe care o porţi în suflet. 

Pictura sacră e istoria în imagini a vieţii Mântuitorului şi a celor 
transfiguraţi de EI. Adică imaginea raiului. Sfinţia Ta ai înţeles să faci o 
pictură transfigurată în nuanţe clare şi deschise, paradiziace pentru a 
sugera lumea feerică de dincolo. Biserica de la Drăgănescu iradiază 
ilumina raiului. Ceea ce domină în ea până acum e imaginea Maicii 
Domnului. Cea care ocroteşte biserica din bolta altarului e pur şi simplu 
magnifică în milostivirea ei de mijlocitoare a lumii către dumnezeiescul 
ei Fiu. Cea care pluteşte vizionar peste Sinodul de la Efes e făcută din 
atâtea nuanţe şi numai din nuanţe încât nici nu pare pictură, ci o apariţie 
vaporoasă şi diafană care, cu cerescul Prunc în braţe, apare să întărească 
pe sinodali că ea e într-adevăr Maica lui Dumnezeu — OsoTOKkoc. 


ii 


Pe sfânta Evanghelie a bisericii de la Drăgănescu (ediția 1964) 
se află următoarele însemnări cu greutate: „Pictura artistului — 
duhovnicesc — Arsenie ieromonahul e o viziune unică, dar ortodoxă. 
Răpește sufletul în uimire, unind — cum se cuvine în Biserică — cerul cu 
pământul. 

Prea Sfântă Treime, binecuvintează, mângâie, mântuie pe robi 
Tăi: slujitorul acestui sfânt locaş, părintele Savian, pe maestrul Arsenie 
ieromonahul și pe întregul popor drepteredincios.” 

Smeritul între ierei Constantin (Galeriu) (fără dată n.n.) 


„Am cercetat acest sfânt lăcaş cu frică de Dumnezeu Şi dragoste 
de arta noastră românească, de zugrăvirea bisericească, care a fost ŞI este 
cartea de învăţătură, catehismul poporului nostru. 

Binecuvintez şi felicit pe părintele paroh Bunescu Savian care a 
avut inspiraţia şi răbdarea de a angaja ca pictor pe adormitul în Domnul 
Părintele Arsenie.” 

+ Gherasim, Episcopul Râmnicului, 6 IX 1990. 


Pe o altă sfântă Evanghelie din biserică (ediţia 2001), cu prilejul 
celei dintâi vizite canonice în această parohie, cel dintâi arhipăstor al 
Giurgiului, consemna cu atâta dragoste şi evlavie: „Prea Sfinţitul 
Episcop Ambrozie al Episcopiei Giurgiului, venind în prima vizită 
canonică la biserica cu hramul „Sfântul Ierarh Nicolae” — Drăgănescu, 
s-a închinat cu emoție şi bucurie sfântă, a binecuvântat comunitatea şi 
preotul paroh şi ne-am amintit cu toţii de cuvintele, învățăturile şi viaţa 
Părintelui Arsenie, care a ostenit, s-a rugat şi a pictat, lăsându-ne a 
înțelege trăirea profundă pe care a experiat-o şi spre care ne îndeamnă 
tainic să ne ostenim. Slăvit să fie Domnul Dumnezeu Cel care cu flacăra 
sfântă a dumnezeirii Sale atinge creaţia Sa şi o transfigurează, sfinţind-o 
pe ca.” 

+ Ambrozie, Episcopul Giurgiului, 27 mai 2006. 

ÎNSEMNĂRI PE O BIBLIE A PĂRINTELUI 
ARSENIE 


Întreaga teologie a Părintelui Arsenie — pe care o putem defini „o 
privire în rai” (Cuvinte vii, pg. 280) — începută prin copierea „Filocaliei 
de la sfântul Munte” din martie, aprilie, mai 19309 şi până la dezvăluirea 
„frumuseţii dintr-o altă lume” prin icoanele de la Prislop, are ca axă 
adevărul dogmatic despre „Cel vechi de zile”, Carele făcu pe om şi 
Carele, pentru noi oamenii „S-a făcut Om” — conform iconografiei de pe 
bolia altarului pictat de sfinţia Sa —, iar în centru Sfânta şi dumnezeiasca 
Liturghie „care mai ţine lumea” (Cărarea Împărăției, pg. 123). 
Curcubeul de lumină al teologiei sfinţiei Sale însă, contemplat în cele 
patrusprezece medalioane de pe sfânta Masă a Nunții Fiului de Împărat, 
de la „Omul, zidirea lui Dumnezeu” şi până la „Nu găsesc la voi nici o 
asemănare cu Mine !” se întemeiază şi se sprijină pe Sfânta şi 
dumnezeiasca Scriptură — „Cartea vieţii”. Inspirându-se din Biblie, pe 
care a citit-o şi a studiat-o cu sârguinţă, Părintele Arsenie a identificat cu 
precizie „viruşii gândirii” persoanei umane, ai comunităţii şi ai 
societăţii, oferind ca remediu şi terapie „Revelația creştină ca şi 
concepție de viaţă”, cuprinsă în Sfânta Scriptură şi Sfânta Tradiţie, şi 
păstrată în Biserică spre propovăduirea și tâlcuirea prin Duhul Sfânt. 

Trei sunt exemplarele Sfintei Scripturi aflate printre lucrurile 
sfinției Sale: Biblia Sfântului Sinod din 1914, care i-a călăuzit tinereţea, 
studiile şi formarea duhovnicească, Biblia Patriarhului Miron Cristea din 
1936, care stă la baza „„Cărării Împărăției” şi a Predicilor — intitulate de 
noi „Cuvinte vii” — şi Biblia Patriarhului Justinian din 1968, care este 
temelia și inspirația picturii de la Drăgănescu. Dacă Biblia din 1914 
este doar însemnată cu numele „Arsenie”, Biblia din 1936 — stropită 
cu multe lacrimi — este plină de sublinieri și semnalări de versete, 
purtând doar câteva însemnări în creion, cum sunt: la Facere 14,18 
este monograma Mântuitorului, ca şi la Tezechiel cap.37; loan 13,19; 
1421-23; II Petru 1,19; la Ieşire 2,5: „iconomie” şi la 27,17: „baterie 

electrică”; la Levitic 19,23: „pomii” şi 19,28: „tatuaj”; la Deuteronom 
18,15: „„Mesia” şi monograma Mântuitorului, însemnată în mai multe 
locuri în Biblia Părintelui; la | Regi 2,25 (în legătură cu neascultarea 
fiilor lui Eli, hotărâți pedepsei Domnului): „aşa şi mucării, de nu se 
întorc”; 16,14-15 şi 28,15: este desenată steaua lui David; la II Regi 
16,7: „ispăşirea (lui David n.n.) — îţi auzi păcatele”; 16,9: „ispita îl 
asaltează. Încă o moarte”; 16,10; „cunoaşterea legii divine. 
Înţelepciunea lui Solomon 11,16”; 16,12: „folosul răbdării”: la 
II Regi 19,19: „Întoarcerea la bine a celui ce l-ai răbdat, pocăinţa 
celui ce ţi-a greşit”; La Isaia 44,14-15: „mucării zic de icoane”; la lov 
36,20 şi la Isaia 59,13: „ateismul”; la lezechiel 3713-14: „semnul lui 
Ilona. ultimul argument — Învierea”; la loil 4,12: „jurul pământului”; 
La Avdie 1,15: „Legea ispăşirii”; la Baruh 2,3: „carne de om”; la Isus 
Sirah 42,31: „Dialectică universală”; la Matei 3,11: „la sfârşit”; la 
Matei 7,23: „mucării”; la Matei 17,11-14 (despre Înaintemergătorul 
celei de A Doua Veniri a lui Hristos): „Şi va avea să vie Şi a treia oară. 
Maleahi 3,23; la Matei 19,28: „la naşterea din nou a lumii”; la Matei 
24,11 (despre proorocii mincinoşi): „n-au sfânta cruce”; la Marcu 4,24: 
„Legea ispăşirii”; la loan 13,16: „smerenia”, iar la 13,17: „încă o 
fericire”; la Romani 1,22: „ciuma”, la 1 Corinteni 11,27-30 (despre 
împărtăşirea cu nevrednicie): „Luda”; la 1 Timotei 1,20 (despre afurisirea 
de către sfântul Pavel a lui Imeneu şi Alexandru şi a incestuosului din 
Corint — cf. | Corinteni 5,5): „trei inşi Satanei — canon — ” la Evrei 
11,1: „definiţia” (credinţei); la 1 Petru 4,18: „DREPTUL”; la II Petru 
3,10: „Explozia nucleară” şi la 1 loan 2,6: „Calea lui lisus”. 

Foarte interesante şi grăitoare ni se par două însemnări ale 
Părintelui pe marginea Apocalipsei. Astfel, la Apocalipsă 12,16, 
deasupra, avem însemnarea „Sodoma”; iar dedesubtul capitolului, sub 
trimiteri, citim: „Î) vremea vieţii fiecăruia, vremea lumii acesteia, 
vremea propovăduirii mântuirii încă e scurtă, mai încolo i se ia 
puterea”, iar la Apocalipsă 16,13-14, este însemnat: „Duhurile (rele 
n.n.) în Slujba lui Dumnezeu.” Însă poate cea mai interesantă 
însemnare a Părintelui din acest exemplar al Bibliei din 1936, este cea 
de la Ioan 14,30: „Nu voi mai vorbi multe cu voi, căci vine stăpânul 
acestei lumi. Cu Mine nu are nici un amestec”, în stânga căruia 
Părintele a subliniat însemnând: „Muntele” — care, printr-o credinţă cât 

un grăunte de muştar, poate fi aruncat în mare, precum porcii 
gadarenilor ! 

Exemplarul Bibliei din 1968 al Părintelui Arsenie poartă mult 
mai multe însemnări, pentru descifrarea cărora, ca şi a celor de mai sus, 
ne-am slujit de lupa sfinţiei sale de care s-a folosit la executarea 
miniaturilor sfintelor icoane de la Drăgănescu și Prislop. Părintele a 
început citirea acestui exemplar al Sfintei Scripturi în vremea celor 
dintâi ani ai lucrării providențiale de la Drăgănescu, după încheierea 
activităţii la atelierele Sfintei Patriarhii de la Schitul Maicilor. Ținând cu 
nevrednicie în mâini această Biblie a Părintelui Arsenie, aud şi simt prin 
filele ei ecoul sfintelor cântări ale harfei atârnate în sălcii (cf. Psalmul 
136,2) din vremea exilului de la Bucureşti. Sfinţia Sa a început citirea în 
23 decembrie 1974, conform însemnării cu creionul în stânga sus de pe 
cea dintâi pagină a Facerii şi a sfârşit-o la 1 iulie 1975, conform 
însemnării din partea de jos a celei din urmă pagini a Apocalipsei. Acest 
exemplar al Bibliei este izvorul picturii de la Drăgănescu. Având mult 
mai puţine semnalări şi sublinieri de versete decât Biblia sfinţiei Sale 
din 1936, iar monograma doar la Facere 3,15; 22,18; 49,10; Isaia 53; 
Mihea 5,1; Zaharia 9,9; 10,4 şi 11,13; Înţelepciunea lui Solomon 2,16; 
5,1-5, Biblia din 1968 este mult mai bogată în însemnări, toate scrise 
mărunt cu creionul pe marginea paginilor, mai ales la cele dintâi cărți 
ale Sfintei Scripturi. 

Astfel, la: Facere 1,27: „aşa sunt după chip. După asemănare, 
în N.T.. în Hristos, când nu mai sunt bărbat şi femeie” (după sfântul 
Pavel n.n.);, Facere 2,1: „lerarhia cerească.”; 2,3: „ordinea naturii”; 
2,19-20: „De atunci le tot numeşte până acum şi nu se ştie dacă le va 
găta de numiti până la sfârşit.”; 3,1: „bănuiala, îndoiala „oare” — 
criza provocată în „obiect” (şi) „subiect” specifică cunoaşterii 
luciferice.”; 3,4: „Împotrivirea, Răzvrătirea.”; Facere 3,6: „Şi de- 
atunci mănâncă toți şi devin nişte „„dumnezei” în mizerie 
(Heidegger)”; 3,8: „... nu L-au mai văzut; dar s-au văzut pe ei, goi”; 
3,16: „constrânsă biologic chiar. Nu are autonomie şi nici egalitate.”; 
3,21-24: „Să fi fost ei mai eterici înainte şi mai materiali acum ? — că 
tare-s pământeşti... oamenii...”, 22: „amară ironie divină a SF. 
Treimi. 24. De atunci obârşia Nostalgiei paradisului... în cultura 
omenească. Poate chiar asta e obârşia culturii.”; 4,17: (despre Enoh) 
— „fiul lui Cain”; 4,24: „conştienţi de legea ispăşirii”; 6,12: „cale pusă 

în ziua Creaţiei. Fac. 2,3”; 6,19: „Dinosauri, brontosauri, mamuţi, 
nimic. La petrol !”; 7,4: „pentru vina omului sufere toată creaţia”; 
76: „Diluviul”; 7,11: „Cataelismul diluviului, când s-a format 
petrolul şi cărbunii.”; 7,14: „Toată zoologia”; 7,19: „Himalaia ?”; 9: 
„...până şi unii de alții”; 9,5-6: „Legea ispăşirii”; 11,6: „Planul de 
„asigurare” s-a pedepsit cu babilonia”; 14,18; (Melhisedec regele) 
„păcii”; 19,4-5: sodomia — „cunoaştere”; 19,24: „atomic”, 19,25: 
„Hiroşima”; 19,37: „şi hotărâți pierzării”; 22,1: „Încercările sunt 
condiția creşterii spirituale”; 25,1: „vechi de zile (24,1); 25,2: „6 
CopI”. 

La Ieşirea 3,6: Pascal, „memorial”; 4,3: „transformism” şi: „şarpe 
în aur ai întors” — sf. Spiridon; 4,11: „Genetie, dar cu motive”; 4,16: 
„tălmaciu”; 4,17-18: „deci «mutaţiile-s» nimica, față de un băț, ce se 
transformă la voinţa credinciosului într-o vietate”; 13;14-15: „Leit- 
motiv, din neam în neam, aducerea aminte dar şi continuitate a 
mesianismului.”; 14,31: „credinţa: concluzie”, 19,15: „condiție”; 
20,5: „al S-lea nu mai apare”; 20,7: „înjurăturile”; 21,24: „Talionul”; 
33,3: „Nu învaţă din nicio pedeapsă. Urmarea e ultima pedeapsă: 
moartea”. La Levitic 7,37: „Avea dreptate sfântul Pavel”; 1621: 
„tapul ispăşitor”. La Deuteronom 13,9: Talmud: „Tob şebe goim 
harog ! Ştefan”; 14,8: „atunci de ce îi cresc 7”, 28,53: „Veţi mânca 
carne de om. Ceea ce li s-a şi întâmplat”. La losua 6,5: „rezonanţa”. La 
Judecători 9,16: „făcuse efod din aurul prăzilor”; 15,4-5: „şi ce tâlcuire 
face sf. Maxim Mărturisitorul „vulpilor” de gânduri...” 21,25: 
„leit-motiv al regretului”. La 1 Regi 2,10: „oful lui Israel”; 2,35: 
„antropomorfizare”; 7,7: „Vă lipiră de pământ”; 8,11: „apare armata 
regulată.”; 8,12: „industria de război”; 8,18: „absolutismul; 10,2: 
„concordanța viitorului la clipe şi locuri”; 31,4: „ultima vină: 
chemase pe morți”. 

La cartea lov 5,23: „cu sf. Sava în peşteră dormea şi un leu”; 
6,l: „în cumpăna lui lov” de Leon Scheştov. La Ecclesiast 3,15: 
„amintiri despre viitor”, 5,1: „Karl Barth”. La Isaia 11,1: „A Treia 
Faţă”; 11,4: „Pe Antihrist”, 14,12: „Lucifer”, 44,24 şi 498: 
G (enetica); 54,5: „vezi sf. Maxim Mărturisitorul”. La Ieremia 10,4: 
„aşa zic sectarii despre sfintele icoane”; 10,23: „dacă ar fi să facă un 
pas măcar după toată ştiinţa şi coordonările care le-ar cere, nu le-ai 
mai isprăvi înainte de moarte”; 19,9: „carne de om”. La lezechiel 33: 

„responsabilitatea”; 44,2: „Maica Domnului”. La Ioil 3,1: „Botezul”. 
Deasupra cărții lona „Semnul lui lona”, iar la lona 4,1! „Maxim 
Mărturisitorul”. La Maleahi 3,1: „loan Botezătorul”. La III Ezdra 5,88: 
„vezi Maxim Mărturisitorul, Filocalia 3,288. La Înţelepciunea lui Isus 
Sirah 23,2: „conştiința”, 23,27: „Codul genetic”; 29,24: „de-om avea 
ce mânca şi cu ce ne vom îmbrăca” (sfântul Pavel n.n.). 

La Matei 11,12: „cu năvală”; 14,29-30: „credinţă și raționalism”; 
18,5 şi 14: „mamelor !” (cu referire precisă la avorturi n.n.); 22,12: 
26,50 „luda”; 26,50: „22,12”, 26,64: „confirmat”. La Luca 7,20: „în 
iad”; 12,48: „lezechiel 33”; 21,31: „întâi cataclismul. Neamuri ciclice 
2, 22,24: „ce contrast sau «satană»...” La loan 1,l: „Logos” (cu 
caractere greceşti n.n.). La Romani 2,15: „conştiinţa”. La Galateni 6,7: 
„lege”. La Efeseni 2,12: „ateii” (cu litere greceşti n.n.). La II Timotei 
2,9: „ştie de lanţuri” şi la I loan 2,11: „nurorile care-şi urăsc soacrele”. 

Biblia Prea Cuviosului Părintelui nostru Arsenie este şi mai plină 
de sublinieri şi însemnări de versete, cum este şi cel din Înţelepciunea 
lui Isus Sirah 2,4: „Tot ce ţi se va întâmpla, primeşte cu plăcere şi în 
necazurile tale fii îndelung — răbdător”, însemnat cu semnul sfintei 
cruci pe margine. Aceste însemnări, sublinieri şi consemnări ale 
Părintelui, ne aduc aminte de cuvintele sfântului Sisoe cel Mare din 
Patericul egiptean: „Dacă aş fi avut unul din gândurile avvei Antonie, 
m-aş fi tăcut tot ca focul”, arzând (avva Sisoe 9), îndeamnându-ne să 
rostim: De-am avea şi noi unul din gândurile avvei Arsenie din vremea 
citirii Sfintelor Scripturi...! 


Y DANIIL STOENESCU 


MICUL ATELIER DE PICTURĂ ŞI CHILIA 
PĂRINTELUI 


Urcând fizic şi spiritual pe scările de lemn în spirală, dai în 
dreapta de micul atelier de pictură al Părintelui Arsenie, de numai un 
metru pătrat, spre care te conduce un coridor de un metru lăţime şi trei 
lungime, formând împreună litera L, cu fereastra spre „Vârful cu dor”. 
Nu cred să fi existat în istoria artei bisericeşti un atelier mai mic ca 
acesta, dar aici s-au născut toate sfintele icoane ale iconostaselor de la 
Drăgănescu şi Prislop, înaintea cărora se închină astăzi, copleşiți de 
evlavie creştinească şi de admiraţie estetică, mii şi mii de pelerini şi de 
credincioşi. De aceea nu greşim dacă numim atelierul de pictură al 
Părintelui ca fiind „cuptorul cel de foc”, după asemănarea metaforică cu 
al celor trei confraţi ai „bărbatului doririlor”, cât şi rugul aprins, în care 
sfinția Sa a ars, topindu-se şi identificându-se cu sfintele Sale icoane, 
despre care spunea la Prislop unei cuvioase maici proinstarițe de la 
Horezu: „Aceste icoane vor fi făcătoare de minuni, dar nu acum; CI mai 
târziu !” (— în vremea canonizării Părintelui ?! n.n.) 

Micul atelier de pictură al Părintelui, spaţiul şi locul atâtor 
contemplații mistice şi inspiraţii artistice, altar de pictură al sfinţiei Sale, 
pe lângă o mulţime de desene, pensule şi culori ce se păstrează, fiind 
vegheat de o neasemuit de frumoasă pictură şi imagine a Mântuitorului 
Hristos lucrată de Părintele Arsenie — vezi coperta 1 a acestei cărţi —, 
poartă încă neatins Duhul şi jarul contopirii, rugăciunii şi sfintelor 
icoane lucrate aici. De aceea putem asemăna acest mic atelier atât cu 
gura peşterii de la Horeb a sfântului Ilie, cât şi cu turnul cel de veghe al 
proorocului Avacum. 

În partea stângă a scării ni se deschide uşa chiliei cu duh atonit a 
Părintelui, de nouă metri pătraţi, încărcată şi plină de acelaşi Duh ȘI 
stare, înlăuntrul căreia intrând, ne emoţionăm şi ne înfiorăm simțind — 
pe cât ni se putea — taina şi cutremurul, focul şi darul şi harul atâtor 
rugăciuni, tăceri, lacrimi, gânduri, citiri şi metanii, numai de Dumnezeu 

ştiute. Chilia Părintelui Arsenie este fereastră deschisă a corabiei lui Noe 
şi fereastra proorocului Daniel din Babilon, deschisă înspre Ierusalim. 
Chilia Părintelui Arsenie — atât cea din munţi cât şi cea de sub munţi — 
este chivotul mișcării de trezire şi înviorare filocalică începută la 
Sâmbăta şi pecetluită aici, în ziua de 28 noiembrie 1989. De aceea ca 
mai este şi locul „de dincolo de Iordan” atins de carul de foc al Duhului 
Sfânt în ceasul săvârşirii şi trecerii la Domnul. Chilia Părintelui Arsenie 
este vârful Nebo de pe care Părintele a contemplat — asemenea lui Moise 
Canaanul — vremurile, valurile, vijeliile, învolburările şi seninul, atât cât 
este, de după „vărsarea de sânge din decembrie”. Chilia Părintelui 
Arsenie mai este şi coliba lui Iona de la răsărit de Ninive, aşteptând sub 
vrejul brazilor pocăința şi întoarcerea spre Dumnezeu a românilor, 
precum lona a ninivitenilor, după înflăcărata propovăduire de cincizeci 
de ani a sfinției Salc, prin spaţiul ninivitean românesc |! 

Aici a liturghisit Părintele în tainic sobor de sfinţi, Liturghia 
mistică a închinării în Duh şi Adevăr, auzind şi ascultând în Duminici şi 
sărbători clopotele sfintei Mânăstiri de la Sinaia... Şi câte taine, minuni 
şi descoperiri de la Dumnezeu primite şi de El ştiute, nu s-or mai fi 
petrecut aici, şi care au rămas pentru totdeauna sub obrocul sfeşnicului 
şi a plecat cu ele în lumina de dincolo, pentru că eu însumi l-am auzit 
zicând că n-are cui să le spună ?! Aici a rostit sfinţia Sa în flacăra 
gândului, pe crucea călugărului răstignit: „Slavă lui Dumnezeu pentru 
toate !” precum sfântul loan Gurădeaur; „În mâinile Tate încredinţez 
sufletul meu” precum sfântul Vasile cel Mare şi „Săvârşitu-s-a !” 

Chilia Părintelui Arsenie este cumpăna dintre Betania Sâmbetei şi 
Emausul Prislopului. 


bă DANIIL STOENESCU 


„FILOCALIA DE LA SFÂNTUL MUNTE” A 
PĂRINTELUI ARSENIE 


Între manuscrisele Părintelui Arsenie, un loc cu totul deosebit îl 
ocupă necunoscuta — până acum — „Filocalie de la sfântul Munte”, scrisă 
de sfinția Sa în lunile martie, aprilie şi mai 1939, după originalul 
starețului Antipa Dinescu de la Schitul românesc Prodromul, conform 
însemnării de pe ultima pagină. Având aproximativ dimensiunile 
viitoarei ediții a Filocaliei româneşti tipărite, în traducerea părintelui 
Stăniloae, „Filocalia de la sfântul Munte” a Părintelui Arsenie, cu care 
sfinția Sa s-a întors de la Athos la sfânta Mânăstire Brâncoveanu, 
numără 382 de pagini împodobite de scrisul curat, mărunt şi 
inconfundabil al sfinţiei Sale, având şi câteva însemnări ulterioare în 
creion, pe margine. Manuscrisul poartă, la început şi la sfârşit, două 
peceţi în limba greacă ale conducerii sfântului Munte, fără de care, acest 
manuscris n-ar fi putut ajunge în ţară, precum şi trei ştampile ale sfintei 
Mânăstiri de la Sâmbăta de Sus. 

După audierea cu entuziasm la Bucureşti a cursurilor de Teologie 
mistică, înflăcărate, ale lui Nichifor Crainic, ajungerea şi şederea cu 
folos la sfântul Munte Athos — mărturie a acestui manuscris — avea să fie 
piatra cea din capul unghiului a formării duhovniceşti şi filocalice a 
Părintelui nostru Arsenie. După o însemnare pe foaia de titlu despre 
cuvintele cuviosului Isihie preotul către Teodul, de o altă mână decât cea 
a Părintelui — poate a starețului Antipa — între paginile 1-58 avem: „Ale 
lui Isihie preotul. Către Teodul: Cuvinte folositoare de suflet pentru 
trezvie (atenţie) şi fapte bune; prin capete, învăţătură pentru luminarea 
sufletului şi pentru adevărata învăţătură. Răspunsuri şi îndemnuri.” Între 
paginile 59-182 se află „Ale celui dintru Sfinţi Părintelui nostru 
MAXIM, Cele pentru dragoste 400 de capete.” Între paginile 183-198 
găsim „Înainte cuvântare la Capetele Fericitului Filotei Sinaitul.” De 
la 198-214 citim „Înainte cuvântare, alcătuită de P.C. Stareţ Vasile, de 
la Poiana Mărului, jud. Buzău.” (la cuvintele sfântului Grigorie Sinaitul 

n.n.). La pagina 215 ne deschide „Sfântul loan Gurădeaur: Cuvântul II. 
din trimiterile către monahi”, care se închide la pagina 226. Între 227 şi 
269 avem: „Sfântul Grigorie Sinaitul. Pentru Isichie.” De la 270 la 285 
ne întâmpină „Sfântul Simion Noul Teolog. Cuvântul XXIII. Pentru cea 
fără de vreme sfărâmare a inimii, şi pentru lacrimi. Pentru învierea 
sufletului şi pentru altele foarte folositoare”, iar de la pagina 286 până la 
304: „Învăţături ale aceluiaşi pentru rugăciune.” Între 304 şi 320 citim 
„Cuvintele fericitului Nil Sorschi”, iar între 321 şi 352: „Ale fericitului 
Nil, pustnicul dela Sorski. Înainte cuvântare. În care se arată, dela cari 
s-au zis pentru lucrarea cea de gând, şi cum vom putea să ne învăţăm 
aceasta.” Manuscrisul pe care l-am intitulat „Filocalia de la sfântul 
Munte” a Părintelui Arsenie se încheie cu „Ale Preacuviosului Părintelui 
nostru Ieognost. 75 Capete. Pentru lucrare, pentru vedere şi pentru 
Preoţie; cu adresa aceasta: C.C. Părinți Lazăr şi Valaam, Teognost cel 
preaprost şi nevrednic de toată lumea”, între pg. 353 şi 382. La sfârşitul 
manuscrisului, după „Sfârşit şi lui Dumnezeu laudă”, viitorul Părinte 
Arsenie însemna: „Scrise cu ajutorul Domnului şi cu al Maicii Sale 
dimpreună cu blagoslovenia Părintelui meu Duhovnic Starețul Antipa, 
cât am petrecut în Sfântul Munte: Martie, Aprilie şi Mai 1939 de pe 
manuscrisele Stareţului. — Dumnezeu să-i primească ostenelile.” 

„Filocalia de la sfântul Munte” a Părintelui Arsenie vorbeşte de la 
sine despre preocupările duhovniceşti extrem de serioase ale sfinţiei 
Sale, garanție a staturii şi aureolei neofilocalice cu care îl încununează 
pe drepti cuvânt Tradiţia dinamică a Bisericii Ortodoxe Române, pentru 
că, după cum apoftegmele Patericului egiptean sunt cărbunii aprinşi ai 
spiritualității pustiului, cuvintele Filocaliei sunt jarul limbilor de foc ale 
Ortodoxiei. 


? DANIIL STOENESCU 


UN PROIECT VIZIONAR AL 
PĂRINTELUI ARSENIE 


Printre multele desene rămase de la Părintele Arsenie şi păstrate la 
Aşezământul monahal de la Sinaia, se află unul cu totul şi cu totul 
deosebit, inedit, vizionar şi de-a dreptul extraordinar. Pe o foiţă de 
calc de 22,5 x 14,5 cm este abia schiţat sus, în partea centrală, chipul 
Mântuitorului Hristos. Mai jos, o rază de lumină dumnezeiască coboară 
şi se deschide peste capetele înaureolate a doi sfinţi, despre care credem 
a fi, unul, sfântul loan Gurădeaur, șezând pe un tron arhieresc la o masă 
de scris, cu condeiul în mâna sprijinită pe un tom deschis, având omofor 
cu două cruci pe piept, iar celălalt, sfântul apostol Pavel, asistându-l pe 
marele patriarh în vremea tâlcuirii epistolelor sale, conform descoperirii 
sfântului Proclu. Dinapoia sfinţilor se află o clădire uriaşă, care seamănă 
tot mai mult cu casa proiectată de Părintele Arsenie pentru stânca 
Prislopului, având patru sau cinci nivele, cu două turle patrulatere 
străjuite de cruce, construcţie pe a cărei latură din stânga este schiţată o 
bibliotecă cu opt rafturi pline de cărţi, pe care citim „SCRIERILE 
SFINŢILOR PĂRINŢI”. Deasupra complexului clădirii se află cineva 
îngenuncheat pe un semicerc, având braţele ridicate în rugăciune către 
cer, precum Moise pe munte, iar înapoia sa, se înalță turle de biserici sau 
vârfuri de munţi. În faţa construcţiei, contemplăm în partea stângă 
imaginea bisericii Mânăstirii Cozia, în mijloc icoana bisericii Mânăstirii 
Voroneţ, iar înspre dreapta sus, biserica de lemn a lui Horea — splendide 
imagini Şi simboluri care alcătuiesc icoana unității neamului românesc 
din cele trei provincii istorice. Deasupra se întrevăd culmi carpatine de 
dealuri şi munţi, cu crucea de pe Caraiman în vârf, cu o ceată de sfinţi 
dincolo de zare şi cu un colț de cetate cu creneluri, din care se înalță 
ameninţător un minaret cu semilună. În latura din dreapta observăm 
mucenicia, prin tăierea capului, a doi creştini, unul prin sabia romană, 
celălalt prin iatagan — probabil martiriul sfinților brâncoveni. Unul 
din sfinți este îngenuncheat, având mâinile legate la spate, deasupra unei 

mulțimi de creştini călăuzită spre cer de sfântul apostol Andrei, 
apostolul tuturor românilor, sprijinit de crucea care-i poartă numele. În 
fața bisericii Mânăstirii Cozia se află şezând un monah iconar ce 
lucrează la o icoană, iar în colţul din dreapta jos întâlnim o altă mulţime 
de creştini, care privesc înspre un cuvios părinte ce le iese întru 
întâmpinare, ținând în mâini un sfânt potir euharistic, din foişorul de 
lemn al unui altar de vară — imagine posibilă a lucrării Părintelui de la 
Mânăstirea Sâmbăta. În marginea din dreapta vedem un împărat creştin 
călare pe un cal, care seamănă cu sfântul Ştefan cel Mare al Moldovei, 
privind spre profilul unui cardinal sau franciscan, din colţul din dreapta 
jos, sau al papei care l-a numit „atletul lui Hristos.” Vizavi de clădirea şi 
biblioteca sfinţilor Părinţi observăm „zidul plângerii”, în faţa căruia 
cinci credincioşi se roagă cu capetele aplecate. Deasupra zidului se 
înalță o monumentală biserică ortodoxă în stil rusesc, cu trei turle şi cu 
două cruci cu trei braţe, în zarea cărora este schiţat profilul unui sfânt, 
poate al sfântului Serafim de Sarov. În spatele zidului plângeri vedem 
sediul Naţiunilor Unite cu celebrul monument inspirat din cuvintele 
irenice ȘI eshatologice de la Isaia 2,4: „Să prefacem săbiile în fiare de 
plug”. În stânga zidului plângerii îl vedem pe Michelangelo sculptând 
Picta, iar puţin mai sus pe Leonardo Da Vinci pictând Cina cea de 
Taină, iar deasupra, binecuvintează „urbi et orbi”, un personaj care 
seamănă a fi un pontif roman, din faţa profilului catedralei Nâtre-Dame 
din Paris. În colțul din stânga sus se află un chip feminin modern şi 
indefinibil, probabil imaginea Babilonului din Apocalipsă. 

Acest desen al Părintelui Arsenie sub formă de triptic, demn de a 
fi pictat în viitoarea Catedrală Patriarhală a Mântuirii Neamului — 
adevărată sinteză grafică a teologiei istoriei — care pare a înmănunchea 
întâlnirea, în viitorul eshatologic, a Ortodoxiei cu Catolicismul sau a 
Răsăritului cu Apusul întru întâmpinarea Celui ce vine pe nori, nu este 
exclus să fi fost o alternativă sau o variantă la compoziţia mesajului 
ecumenic şi testamentar al Părintelui, de sub crucea Mântuitorului 
Hristos din. scena „Biserica şi lumea” de la biserica din Drăgănescu, 
unde, în cele din urmă, sfinția Sa a pictat Catedrala Sfânta Sofia din 
Constantinopol și biserica Sfântul Petru din Roma, învăluite amândouă 
în lumina Aceluiaşi Duh Sfânt şi Soare al dreptăţii. 


+ DANIIL STOENESCU 


„EXPLICAREA SCENEI NUNTA DIN CANA 
GALILEII” 


Într-un plic de culoarea cerului senin, pe care se află scrise de 
Părintele Arsenie cuvintele de mai sus, am descoperit pe trei jumătăţi de 
filă următoarele: Pe pagina dintâi: „Una dintre cele mai impresionante 
pagini, datorată lui Dostoievski, este aceea din Frații Karamazov, unde 
se descrie scena cu Alioşa, care stă de veghe cufundat în amintiri şi în 
durerea clipei, lângă sicriul stareţului Zossima. Un călugăr slujitor întru 
cele veşnice citeşte rugăciuni pentru mort. Alioşa aude, ca prin vis, 
evanghelia despre nunta de la Cana. Prin atmosfera de contrast cu 
situația reală rumoarea aceasta de vis, această evanghelie citită lângă un 
mort e desigur ciudată şi merită să stârnească nedumeriri şi sugestii. 
Aloşa, copleşit de păreri de rău, în preajma sfântului stareţ, învățătorul 
său, întins în sicriu, se simte sub sugestia scripturii despre nunta de la 
Cana, transportat într-o viziune... | se pare dintr-odată că odaia se 
lărgeşte. (Ce minunată expresie a orizontului spaţial rusesc — această 
viziune despre lărgirea repetată a odări ! Nu se va lărgi odaia într-atâta 
ca să cuprindă tot pământul ?) Dar printre oaspeţi, dintr-odată tânărul 
Alioşa vede pe Zossima ! Cum ? Şi el a fost poftit să ia parte la ospăț ? 
Dar el zăcea adineauri în sicriu. Nu, el e aici, Zossima se găsește printre 
oaspeţii nunţii de la Cana, şi acum iată-l că se apropie fără ezitare de 
Aloşa şi-i spune: «Să ne bucurăm, să bem vin nou, vinul marii 
bucuri...» Și Alioşa destrămat în lacrimi de bucurie, iese din cameră în 
noapte. Deasupra, el vede cerul înstelat şi Calea Lactee şi în clipa 
aceasta, fără să ştie de ce, cade ca secerat, şi sărută pământul. În acest 
moment de extaz, pământul devine pentru Alioşa un echivalent al 
cerului. Realitatea morţii se preface pentru Alioşa într-o viziune a vieţii, 
această veşnică nuntă de la Cana. Alioşa sărută plângând de bucurie 
pământul, ca mare păstrător al vieţii. Organicul cu toate aspectele şi 
valorile sale e încoronat de diadema Căii Lactee. Pământul însuşi devine 
cer.” (L. Blaga, Spiritualităţi bipolare, în Spațiul mioritic, Buc. 1933, pg. 
44-45.) 

Pe partea dinlăuntru a filei împăturate, scrisul Părintelui continuă: 
„Pentru Dante, raiul şi iadul sunt, ca să ne exprimăm astfel, perspective 
exterioare omului, care încep dincolo de hotarul morţii. Pentru 
Dostoievski, ele se deschid înăuntrul omului actual. Poetul catolic le 
vede ca existențe eshatologice; romancierul ortodox ca existenţe 
psihologice, ca realităţi imanente mai înainte de a fi transcendente.” 
(Nichifor Crainic, Prefaţă la Pr. Şt. Dobra, Dostoievski şi tineretul, Buc. 
1938, pg. III-IV. în Dinu Pillat, Dostoievski în conştiinţa literară 
românească. eseu. Buc. Cartea românească, 1976.) 

Pe o altă îilă mai mică îndoită înlăuntrul celei cu texte din Blaga 
şi Crainic, găsim tâlcuirea propriu-zisă a Părintelui Arsenie, ca o 
mărturie personală, scrisă cu litere foarte mici, pentru descifrarea cărora 
ne-am folosit de însăși lupa Părintelui: „Pe când repartizam subiectele 
picturii bisericii, Maestrul — în mod sigur Nichifor Crainic n.n. — m-a 
rugat să nu uit Nunta din Cana. Ştiam că are preferință pentru acest 
subiect întrucât e „naş” la peste 100 de fini. 

De data aceasta e „naşul” acestei compoziţii. I-am promis fără 
să-mi dau seama pe moment la ce greutăți mă angajez: armonie 
compoziţională de scară cu restul, dezvoltare teologică a subiectului, 
registrele etc. 

Aveam nevoie de un etaj mai amplu, etajul spiritual al Nunții. Aşa 
a apărut Nunta Fiului de Împărat, subiect dominant al compoziţiei. 

Aşa am legat cele două nunţi de pe cele două planuri de existenţă. 

Cum însă Nunta din Cana acoperea-devenea în registrul 
pământean o suprafaţă axială, dar restrânsă, locurile disponibile din 
dreapta şi din stânga, îmbiau la comentarii patristice şi interpretări 
contemporane. 

Că toți îndrăgostiţii lumii alătură iubirea şi moartea — bipolaritatea 
vieţii —, e lucru îndeobşte cunoscut. Acest fapt a adus (de) aceea şi 
bipolaritatea vieţii pe plan religios după cum se vede. 

Moartea celor 40 de mucenici, toți în floarea vârstei, e, în plan 
spiritual, chemare la Nuntă. De asemenea, în partea simetrică din stânga 
e arătată pogribania (înmormântarea) stareţului Zossima din Fraţii 
Karamazov, unde printre cerniţii asistenți ce şi Alioşa — Vladimir 
Soloviev — prietenul lui Dostoievski.” 

Aceste pagini scoase la lumină prin punere în sfeşnic şi care nu 
mai au nevoie de nici un comentariu, grăiesc de la sine despre profunda 

legătură intelectuală şi spirituală dintre Părintele Arsenie şi filosoful de 
la Lancrăm pe de o parte şi dintre sfinţia Sa şi teologul Nichifor Crainic, 
pe de altă parte, toţi trei culmi şi piscuri de înaltă cugetare, trăire şi 
gândire românească ortodoxă. Fiind eu însumi martor în anii '80 ai 
veacului trecut la o tâlcuire a picturii de la Drăgănescu făcută de însuşi 
Părintele Arsenie, îmi aduc aminte de spusele sfinţiei Sale în legătură cu 
cele trei căi de acces la Nunta cerească a Fiului de Împărat, reprezentate 
plastic în registrul de jos al scenei: căsătoria creştină, călugănia ortodoxă 
ŞI mucenicia martirică. 

„SABIA PEDEPSEŞTE PE UCIGAŞI ŞI 
CONFIRMĂ PE SFINŢI” 


Aceste cuvinte cu totul originale şi sentinţă a Părintelui Arsenie, 
care cuprind împreună o întreagă teologie, au fost încrise de sfinţia Sa 
pe sabia amenințătoare şi însângerată din mâna dreaptă a ucigaşului 
Cain, care pare a domni peste pământul răvăşit şi înroşit şi încins în 
centura cuvintelor biblice: „Fărădelegile atrag pustiirea pe pământ” 
(Înţelepciunea lui Solomon 5 „23). Tâlcuirea acestor cuvinte ne-o oferă 
tot Părintele prin cele scrise de sfinţia Sa împrejurul scutului din mâna 
stângă a lui Cain: „Legea ispăşirii: Cine ia pe altul rob, de robie are 
parte. Toţi cei ce scot sabia, de sabie vor pieri” (Matei 26,52). Privitor ia 
legea ispăşirii, ale cărei rădăcini sfinţia Sa le identifica în Exod 20,5-6, 
precum și în: Facere 9,6; lov 14,1; Isaia 4,4; 33,1; Psalmul 136%; 
Înţelepciunea lui Solomon 11,16; 12,23; 18,19; Înţelepciunea lui Isus 
Sirah 32,28; 49,7-8; Matei 26,52 și Apocalipsă 13,10, ca fiind urmări ŞI 
întâmplări neplăcute şi consecințe dureroase — pe care le numim 
îndeobște necazuri — pentru şi din pricina păcatelor personale, părinteşti 
sau strămoşeşti, l-am auzit pe sfinţia Sa rostind cândva la Prislop, 
desigur metaforic: „Aceasta este dogma mea !” [ar într-o însemnare a 
sfinției Sale citim: „Ne întâlnim în prezent cu... viitorul trecutului”, 
adică culegem azi ceea ce am sădit ieri şi secerăm mâine ceea ce 
semănăm azi. 

„Sabia pedepseşte pe ucigaşi şi confirmă pe sfinţi”. Acest adevăr 
este ascuns în teaca lui Petru, în care Mântuitorul îi spune în Ghetsimani 
să-şi bage sabia, „pentru că toţi cei ce scot sabia, de sabie vor pieri”, cu 
ecouri şi mai transparente în Apocalipsă: „Cine duce în robie de robie 
are parte; cine cu sabia va ucide trebuie să fie ucis cu sabie. Aici este 
răbdarea şi credinţa sfinţilor” (Apocalipsă 13,10) confirmaţi de aceeaşi 
sabie. Punând la cale uciderea lui Urie Heteul pentru a-i lua nevasta, 
regele David nu ştia ceea ce avea să-i descopere Dumnezeu prin 
proorocul Natan: „Pe Urie Heteul tu l-ai lovit cu sabia, şi pe femeia lui 

ţi-ai luat-o de soţie, iar pe el l-ai ucis cu sabia amoniţilor. Deci nu se va 
depărta sabia de deasupra casei tale în veac, pentru că tu M-ai 
nesocotit pe Mine şi ai luat pe femeia lui Urie Heteul, ca să-ţi fie 
nevastă” (II Regi 12,9-10). Pentru uciderea lui Abner, fiul lui Ner, mai 
marele oştirii lui Israel şi a lui Amasa, fiul lui leter, mai marele oştirii 
lu: Iuda, generalul loab avea să plătească cu propria-i viaţă, la începutul 
domniei lui Solomon (III Regi 2,5-6 şi 28-34), iar pentru punerea la cale 
a uciderii nevinovatului Nabot Izreeliteanul, pentru via pe care o 
râvneau Ahab şi Izabela, la cuvântul sfântului prooroc Ilie şi aceştia vor 
plăti cu moarte pentru păcatul lor de moarte: „Atunci a fost cuvântul 
Domnului către Ilie Tesviteanul: «Scoală şi ieși în întâmpinarea lui 
Ahab, regele lui Israel, care este în Samaria, că iată acum e la via lui 
Nabot, unde s-a dus ca să o ia în stăpânire, şi spune-i: Aşa grăieşte 
Domnul: Ai ucis şi vrei încă să intri în moştenire ? Şi să-i mai spui: Aşa 
zice Domnul: În locul unde au lins câinii sângele lui Nabot, acolo vor 
linge câinii şi sângele tău !»” (III Regi 21,17-19) — sentinţă 
înfricoşătoare, dar dreaptă, evidentă şi astăzi prin faptul că, nu de puţine 
ori, în aceleaşi spitale în care mamele îşi ucid copiii prin avort, ajung 
mai apoi în grele operații şi boli şi chiar sfârșesc acolo ! 

Ucigând cu sabia pe sfântul apostol Iacob, fratele sfântului loan 
Evanghelistul, regele Irod Agripa n-a ucis doar un om, ci şi un martor al 
minunii de pe Tabor şi, vrând să facă același lucru şi cu sfântul Petru — 
mai înainte de vremea lui Nero — n-a mai apucat, pentru că „îndată 
îngerul Domnului l-a lovit, pentru că nu a dat slavă lui Dumnezeu. Şi 
mâncându-l viermii a murit. lar cuvântul lui Dumnezeu creştea şi se 
înmulţea” (Faptele Apostolilor 12,1-4 şi 20,24). 

Dar aşa cum îi pedepseşte şi îi va pedepsi pe ucigași, strălucind 
lumina dreptăţii divine, sabia îi confirmă şi pe sfinţi, în lumina iubirii 
divine, ca unii ce sunt aprinşi și cuprinși de „sabia de foc a Duhului 
Sfânt” (cf. Efeseni 6,17). Aşa a confirmat sabia sfințenia lui Abel, 
mucenicia sfântului Ştefan, răstigmrea sfântului apostol Petru, 
decapitarea sfântului apostol Pavel şi a sfântului Ciprian al Cartaginei, 
mărturisirea sfinților Gheorghe purtătorul de biruință şi Dimitrie 
izvorâtorul de mir, pentru a nu aminti decât doar câţiva din nesfârşita 
mulțime a sufletelor sfinţilor de sub jertfelnic — şi din sinaxar şi calendar 
— „celor înjunghiaţi pentru cuvântul lui Dumnezeu şi pentru mărturia 
pe care au dat-o. Şi strigau cu glas mare şi ziceau: Până când, Stăpâne 

sfinte şi adevărate, nu vei judeca şi nu vei răzbuna sângele nostru, faţă 
de cei ce locuiesc pe pământ ? Şi fiecăruia dintre ei i s-a dat câte un 
veşmânt alb şi li s-a spus ca să stea în tihnă, încă puţină vreme, până 
când vor împlini numărul şi cei împreună-slujitori cu ei şi fraţii lor, 
cei ce aveau să tie omorâţi ca şi ei.” (Apocalipsă 6,9-11). 

„NU VA PUTEA OMUL AVEA PACE 
PE PAMANT CATA VREME-I ÎN RAZBOI 
CU DUMNEZEU” 


Aceste cuvinte ale Părintelui Arsenie le-am găsit pe o bucată mică 
de hârtie îndoită şi aşezată în Biblia sfinţiei Sale de la Sâmbăta și Prisop, 
la stârşit, după ultima filă. Pe faţă sunt scrise cinci locuri biblice: Levitic 
26, 3: „De veţi umbla după legile Mele şi de veţi păzi poruncile Mele...” 
6: „Voi trimite pace pe pământ şi nimeni nu vă va tulbura...” 14: „lar de 
nu Mă veți asculta...” 31: „Voi pustii locaşurile voastre cele sfinte...” 33: 
„Sabia vă va mânca pe voi și va fi pământul vostru pustiu”; 1 Tes. 543: 
„Când vor zice pace şi linişte ! atunci fără de veste dă peste ei pieirea”; 
Le. 21,35: „Ca un laţ, căci veni-va peste toţi cei ce locuiesc peste faţa a 
tot pământul”; Isaia 13, 9-13 cataclism cosmic. Dies irae. (Ziua mâniei 
n.n.) şi II Cor. 5,20: „Aşadar, pentru Hristos vă rugăm ca şi cum 
Dumnezeu v-ar îndemna prin noi. Rugându-vă în locul lui Hristos: 
Împăcaţi- -vă cu Dumnezeu !” Înlăuntrul hârtiei îndonte, sus, sunt scrise 
de mâna Părintelui aceste cuvinte, ca o primă variantă în reprezentarea şi 
mesajul Patriarhului Iustin din pictura de la Drăgănescu: „Nu va putea 
omul avea pace pe pământ câtă vreme-i în război cu Dumnezeu.” 
Cea de a doua variantă, pe care ne-o aducem aminte din relatarea sfinţiei 
Sale era: „Nu va putea omul avea pace pe pământ câtă vreme-i în 
conflict cu Dumnezeu.” Datorită situaţiei cunoscute din anii '80 ai 
veacului trecut, Părintele Arsenie a atenuat şi a îndulcit în cele din urmă 
— la intervenţia prudentă şi îngrijorată a părintelui paroh Savian Bunescu 
de atunci — mesajul destul de categoric, care se află astăzi înscris pe 
pictură, în forma actuală: „Nu va putea omul avea pace pe pământ de 
nu va avea pace cu Dumnezeu.” Socotim însă de datoria noastră să 
facem cunoscută cea dintâi intenţie a Părintelui, care are greutatea unui 
diagnostic fără greş al realităţii, izvorât din cea mai profundă teologie a 
ISTOrIe1. 


PĂRINTELE ARSENIE — „OMUL ÎMBRĂCAT ÎN HAINĂ DE IN” 99 


Într-o vreme când se dărâmau biserici şi se înălţau idoli, când pe 
toate căile şi prin toate mijloacele se promova ateismul împotriva 
credinței în Dumnezeu, iar vârfurile Bisericii erau supuse presiunii 
compromisurilor, Părintele Arsenie voia să spună răspicat adevărul că 
„Nu va putea omul avea pace pe pământ câtă vreme-i în război cu 
Dumnezeu.” lar războiul se ducea încă din vremea scolasticii şi a 
umanismului, a renaşterii şi a iluminismului și a revoluțiilor pe care 
le-au zămislit. Sau mai bine-zis, războiul împotriva lui Dumnezeu 
începuse prin neascultarea protopărinţilor în rai, prin fratricidul lui Cain, 
prin rătăcirea de dinainte de potop şi de dinaintea pedepsirii Sodomei şi 
Gomorei, prin facerea viţelului de aur şi prin înclinarea poporului ales 
spre idololatrie — împotriva căreia se ridică în mod deosebit sfântul 
prooroc Ilie prin jertfa de pe Carmel. Războiul împotriva lui Dumnezeu 
s-a dezlănţuit cu şi mai multă putere în pustia Carantaniei, în Vinerea 
Patimilor prin Răstignirea Fiului lui Dumnezeu și curând după 
Cincizecime, prin prigonirea sfinţilor apostoli, uciderea sfântului 
arhidiacon Ştefan şi persecutarea celor dintâi creştini. Războiul 
împotriva lui Dumnezeu, cauză şi pricină, atât în trecut cât şi astăzi a 
lhpsei păcii pe pământ şi a buneivoiri între oameni — cum ne 
îndemnaseră colindând îngerii de la Betleem — s-a continuat vreme de 
trei veacuri, prin persecuțiile romane, până la sfântul împărat Constantin 
cel Mare şi maica sa Elena, „cei întocmai cu apostolii.” 

Alternativa la războiul împotriva lui Dumnezeu, nu a fost şi nu 
este altceva decât pacea lui Hristos, prin credinţa în EI şi prin orânduirea 
vieţii, a comunității şi a societății după dumnezeieştile Lui porunci 
evanghelice din constituția Predicii de pe munte. Căci doar El a putut 
zice: „Pacea Mea o las vouă, pacea Mca o dau vouă, nu precum dă 
lumea vă dau Eu. Să nu se tulbure inima voastră, nici să se înfricoşeze” 
(loan 14,27). lar sfântul Pavel, care dintr-un războinic împotriva lui 
Hristos, a devenit prin convertire „apostolul neamurilor”, adaugă: „Şi 
pacea lui Dumnezeu, care covârşeşte orice minte, să păzească inimile 
voastre şi cugetele voastre, întru Hristos lisus” (Filipeni 4,7). Pacea lui 
Hristos, în concepţia filocalică şi în cugetarea şi învăţătura Părintelui 
Arsenie, nu se poate dobândi şi înstăpâni fără a duce și a învăţa 
„războiul nevăzut” prin rugăciune, atenţie sau trezvie, smerenie şi iubire, 
împotriva „duhurilor răutăţii, care sunt în văzduhuri” (Efeseni 6,12). 

Drept concluzie a celor scrise mai sus, iată o imagine întâlnită 
recent în lecturile mele: Pe câmpul înflorit din primăvara lumii, o copilă 
rupe încet şi rând pe rând petalele unei margarete, iar atunci când ultima 
petală zboară şi cade în vânt, la orizont se ridică în mod neaşteptat 
cumplita şi înfricoşătoarea ciupercă nucleară... 

Oare câte petale au mai rămas ?! 

„AȚI ÎNCEPUT SFÂRȘITUL LUMII... !> 


Acestea sunt poate cele mai cutremurătoare cuvinte-testament, 
înscrise de Prea Cuviosul Părintele nostru Arsenie pe pereții sfintei 
biserici de la Drăgănescu, puse în gura îngerului ca un avertisment şi 
ultimatum dat omului contemporan, care vrea până şi lui Dumnezeu să-i 
dea replică prin telefon la chemarea cerească. La chemarea îngerului 
Domnului: „Sus totul este gata, veniți la nuntă...” omul de astăzi 
răspunde, în viziunea Părintelui Arsenie, prin cuvintele: „M-am însurat, 
mi-am rotunjit țarina, mi-am cumpărat cinci milioane de cai putere, caut 
locuinţă pe altă planetă, aşa că... rogu-te să mă îierţi — nu pot veni. Nu 
mai avem această preocupare.” La acestea, îngerul lui Dumnezeu are 
ultimul cuvânt — sentință: „Ce-ai câştigat dobândind lumea toată, dar 
ţi-ai pierdut sufletul ?! Cu ştiinţa aţi dezlănțuit cataclismul ştiinţelor 
(stihiilor) asupra voastră. Aşa vă trebuie ! Aţi început sfârşitul lumii...” 
(vezi „Capela Sixtină a Ortodoxiei româneşti” pg. 164). 

Aceste cuvinte care răsună din trâmbiţa Părintelui Arsenie, nu 
contravin şi nu contrazic nicidecum cuvintele Mântuitorului: „Nu este al 
vostru a şti anii sau vremurile pe care Tatăl le-a pus în stăpânirea Sa” 
(Faptele Apostolilor 1,7), pentru că ele izvorăsc mai degrabă din 
îndemnul sfântului Ignatie 'Feoforul, episcopul Antiohiei, dat ca o 
poruncă sfântului Policarp, episcopul Smirnei, în epistola către acesta: 
„Citeşte vremurile !” lar Părintele a citit, a înțeles şi a descitrat, prin 
darul lui Dumnezeu, cele ce sunt şi cele ce negreşiit vor mai veni. 
„Aţi început sfârşitul lumii !” poate însemna pentru creştini „începutul 
durerilor” (Matei 24,8). Întrebarea noastră este dacă ceea ce s-a început 
deja mai poate fi oprit, amânat sau întârziat. Noi credem că Da! — în 
aceeaşi măsură în care vom dovedi pocăinţa ninivitenilor în urma 
propovăduirii proorocului Iona: „Patruzeci de zile mai sunt, şi Ninive va 
fi distrusă ! Atunci ninivitenii au crezut în Dumnezeu, au ţinut post şi 
s-au îmbrăcat cu sac, de la cei mai mari şi până la cei mai mici. Şi a 
ajuns vestea până la regele Ninivei. Acesta s-a sculat de pe tronul său, 
şi-a lepădat veşmântul lui cel scump, s-a acoperit cu sac şi s-a culcat în 

cenuşă. Apoi, din porunca regelui şi dregătorilor săi, s-au strigat şi s-au 
zis acestea: «Oamenii şi animalele, vitele mari şi mici să nu mănânce 
nimic, să nu pască şi nici să bea apă; iar oamenii să se îmbrace cu sac şi 
către Dumnezeu să strige din toată puterea şi fiecare să se întoarcă de pe 
calea lui cea rea şi de la nedreptatea pe care o săvârşesc mâinile lui: 
poate că Dumnezeu Se va întoarce şi Se va milostivi şi va ţine în loc 
luțimea mâniei Lui ca să nu pierim !» Atunci Dumnezeu a văzut faptele 
lor cele de pocăință, că s-au întors din căile lor cele rele. Şi i-a părut rău 
Domnului de prezicerile de rău pe care li le făcuse şi nu le-a împlinit” 
(lona 3,4-10). 

Odată, cu prilejul unei veniri şi şederi la Prislop, Părintele Arsenie 
ne spunca: „Noi creştinii trebuie să ne bucurăm că sunt pe lume semnele 
apropierii celei de A Doua Veniri a lui Hristos.” lar aceste cuvinte 
spuse, dimpreună cu cele înscrise pe peretele din dreapta bisericii de la 
Drăgănescu, corespund, ca două oglinzi paralele, cu imaginile 
apocaliptice şi scenele de cataclism din cele două colţuri de sus ale 
celebrei şi unicei picturi „Învierea Domnului”, de pe peretele din stânga 

— imagini pe care le-am putea intitula „oraşe în flăcări la Drăgănescu” 
— „sânge, foc şi fumegare de fum. Soarele se va schimba în întuneric — 
întocmai cum a pictat şi Părintele aici — şi luna în sânge, înainte de a 
veni ziua Domnului, cea mare şi strălucită. Şi tot cel ce va chema 
numele Domnuiui se va mântui.” (loil 3,3-5; Faptele Apostolilor 2,19- 
21). Dar prin Părintele nostru Arsenie, ca şi prin toţi sfinţii, Mântuitorul 
lisus Hristos cel Răstignit ne cheamă cu dreapta-l desprinsă din cui — 
reprezentare unică în arta bisericească — zicându-ne „Veniţi la Mine !” 
pentru că altfel vom fi cărămizi în arhitectura vremurilor 
Apocalipsei prin evenimentele ce se petrec sub ochii noştri. 

„CONCORDANȚŢA VIITORULUI LA CLIPE ŞI 
LOCURI” 


„Atunci, luând Samuel vasul cel cu untdelemn, a turnat pe capul 
lui Saul şi l-a sărutat, zicând: «dată Domnul te unge pe tine cârmuitor 
al moştenirii Sale; vei domni peste poporul Domnului şi-l vei izbăvi din 
mâna vrăjmaşilor celor dimprejurul lor. Iată care-ţi va fi semnul că 
Domnul te-a uns rege peste moştenirea Sa: Când vei pleca acum de la 
mine, vei întâlni doi oameni aproape de mormântul Rahilei, în hotarele 
lui Veniamin, la Ţelţah şi aceia îţi vor spune: S-au găsit asinele după 
care ai umblat şi le-ai căutat şi iată tatăl tău, uitând de asine, este 
neliniștit pentru voi, zicând: «Ce este cu fiul meu ?» Mergând apoi de 
acolo mai departe şi ajungând la dumbrava Tabor, te vor întâmpina 
acolo trei oameni, care merg la Dumnezeu în Betel: unul duce trei 
iezi, altul duce trei pâini, iar al treilea duce un burduf cu vin. Aceia, 
după ce te vor saluta, îți vor da două pâini şi tu le vei lua din mâinile 
lor.»” (I Regi 10,1-4). 

Recitind aceste dumnezeieşti cuvinte din Sfânta Scriptură, Prea 
Cuviosul Părintele nostru Arsenie evidenția esenţa acestora printr-o 
scurtă însemnare în creion la marginea versetelor de mai sus, pe un 
exemplar al Bibliei din 1968, astfel: concordanța viitoruiui la clipe şi 
locuri. Aceasta este una dintre cele mai interesante, grăitoare şi 
profunde însemnări de pe Biblia Părintelui, pe care le-am prezentat 
într-un alt capitol al acestei cărţi, de aceea raza de lumină ce străluceşte 
în ele, precum în stropii de rouă, ne inspiră şi ne invită la încercarea de a 
le adânci, comenta şi tâlcui, meditând asupra lor cu atenţie. 
„Concordanţa viitorului la clipe şi locuri” este bolta curcubeului întins şi 
deschis între clipele şi locurile prezente aie vieţii şi tainele viitorului şi 
chiar ale veşniciei, deoarece toate clipele şi locurile din viaţa şi existenţa 
omului, au rezonanţă şi concordanţă în viitor. Clipele şi locurile nasc şi 
cresc viitorul. Cu ele ne întâlnim în viitor şi în veşnicie. Clipele şi 
locurile sunt temeliile, pietrele şi cărămizile viitorului. Clipele şi locurile 

sunt urmele paşilor noştri în viitor, sunt seminţele şi sâmburii, mai buni 
sau mai puţin buni, ai viitorului personal şi ai veşniciei colective. 
Clipele şi locurile sunt legate de fapte, cuvinte şi gânduri pe care acestea 
le exprimă şi le definesc. Clipele şi locurile poartă preaplinul prezenţei 
şi providenţei lui Dumnezeu, de aceea ne vor fi străjeri sau martori la 
Judecata de Apoi. 

Chpele şi locurile, înţelese, descifrate şi contemplate în 
perspectiva concordanţei cu viitorul şi cu veşnicia ne ajută şi ne 
eliberează sufletul „zidit” între pereți trupului, mai înainte de otpustul 
vieţii noastre. Prin clipe şi locuri ne vorbeşte şi ne cheamă Dumnezeu, 
fie direct, precum pe Avraam, Moise, Samuel, sfinții apostoli şi sfântul 
apostol Pavel, fie indirect, cum l-a chemat Dumnezeu pe David prin 
Samuel, pe Elisei prin sfântul Ilie sau pe Timotei prin apostolul 
neamurilor. Clpele şi locurile exprimă intersecția sau răscrucea dintre 
timp şi spaţiu. Clpele şi locurile sunt cele două braţe ale crucii, pe care 
primim de bunăvoie răstignirea împreună cu Hristos, spre înviere şi 
transfigurare. 

Căutând asinele tatălui său, Saul primeşte de la Dumnezeu, prin 
Samuel, regatul, fără să caute şi fără să se aştepte. Din nefericire, 
datorită neascultării lui faţă de Dumnezeu şi faţă de proorocul Samuel, 
în viaţa lui Saul avea să apară mai târziu o gravă discordanță între 
planul divin al alegerii lui ca rege al lui Israel, prin harul clipei şi 
locului, şi libertatea voinţei lui. lar un alt exemplu de neconcordanţă şi 
lipsă de rezonanţă la clipe şi locuri, ni-l oferă în Sfânta Evanghelie 
tânărul bogat, care n-a înţeles nici pentru ce şi nici cu Cine stă de vorbă. 
De aceea a plecat întristat în urma întâlniri cu lisus. 

leşind la arat cu douăsprezece perechi de boi, Elisei primeşte 
alegerea de ucenic şi urmaş al sfântului Ilie. Întrocându-se de la țarină, 
Simon Cireneanul îşi regăseşte clipa împreună cu Hristos şi locul sub 
crucea Lui. Mergând spre Emaus, sfinții ucenici Luca şi Cleopa își 
desăvârşesc clipa la cină, prin arătarea lui lisus Hristos cel Înviat, şi 
locul în lerusalim, unde se întorc ca să vestească Învierea. Sfântul 
apostol Pavel îşi converteşte clipa şi locul prin întoarcerea lui la Hristos 
pe drumul Damascului, iar sfântul apostol şi evanghelist loan îşi înţelege 
clipa exilului în locul ce se cheamă Patmos, prin primirea celei din urmă 
Apocalipse a Bibliei. 

„Concordanţa viitorului la clipe şi locuri” — însemnată de 
Părintele pe Biblie — o consemnăm şi noi în scriptura vieţii, pomenind 
clipa şi locul întâlnirii cu sfinția Sa şi cu Hristos, prin sfinția Sa. lată 
cum o smerită rază de soare din stropii de rouă ai unui cuvânt inspirat, 
se deschide luminându-ne întreg câmpul vieţii, precum îngerul 
Domnului, câmpia păstorilor de la Betleem din Noaptea Naşterii...! 

„ACELE LACRIMI SUNT BUNE CARE 
CURG DE LA SINE” 


Fiind nevrednic preot slujitor la sfânta Mânăstire Prislop, am avut 
din darul lui Dumnezeu, împreună cu cinstita obşte, de mai multe ori, 
bucuria unor adevărate „săptămâni luminate.” Acestea erau zilele sfinte, 
săptămânile binecuvântate şi de câteva ori chiar lunile pline de har şi 
mult așteptate când, cu discreţia cuvenită și cu „disciplina arcana” 
autoimpusă şi împreună stabilită, Prea Cuviosul Părintele nostru Arsenie 
venca de la Sinaia, împreună cu prea cuvioasa maică Zamfira, de câteva 
ori pe an şi rămânea atâta vreme cât era nevoie pentru supravegherea, 
îndrumarea şi coordonarea lucrărilor multiple care se executau şi se 
făceau atunci la Prislop, dar și pentru folosul nostru duhovnicesc şi 
zidirea noastră lăuntrică în Hristos. Cel din urmă prilej binecuvântat de 
acest fel — fără a şti atunci că este ultimul — s-a petrecut aproximativ de 
la jumătatea lunii octombrie până după jumătatea lunii decembrie a 
anului 1988. Cu ocazia celei din urmă întâlniri şi întruniri a Părintelui cu 
noi în chilia mare a casei celei vechi, după ce sfinţia Sa ne-a vorbit 
despre mai multe lucruri şi taine, cu iubire, înţelepciune şi chiar cu 
dojană, ca de fiecare dată, luându-și rămas bun de la noi toţi înspre 
după-amiaza zilei de 16 decembrie, sfinţia Sa s-a retras în chilie, 
îngăduindu-mi să-l urmez. Am izbucnit dintr-o dată în plâns, în vreme 
ce obştea de maici şi surori cântau la uşă colindul „O, ce veste 
minunată !” Plângea şi Părintele, plângeam și eu, plângeau şi maicile de 
dincolo de ușa chiliei. 

Nu ştiam că era plânsul celei din urmă întâlniri, plâns care şi 
astăzi şi până voi închide ochii, mă linişteşte, mă hrăneşte şi-mi 
astâmpără dorul, după sfatul şi îndemnul avvei Zosima către ucenicul şi 
fiul său duhovnicesc Alioşa: „Găseşte-ţi fericirea în lacrimi.” Era prima 
dată când îl vedeam pe Părintele plângând. Dar avea să fie şi ultima şi 
singura dată, lucru pe care eu nu-l ştiam, nu-l bănuiam şi nu-l intuiam 
nicidecum. Dar Părintele Arsenie ştia. Cu siguranţă şi cu certitudine. 

Pentru mine erau lacrimi şi plâns de umilință, de dragoste faţă de 
Dumnezeu şi față de Părintele meu duhovnicesc. Dar erau lacrimi şi de 
recunoştinţă. Se adunau acolo toate lacrimile vremurilor de la 
Drăgănescu, ale celor câtorva zile de la Sinaia şi ale mai multor ani de la 
Prislop. Pentru sfinția Sa era plânsul despărțirii trupeşti de noi şi 
speranţa reîntâlnirii dincolo. 

A doua zi, 17 decembrie 1988, de pomenirea sfântului prooroc 
Daniel şi a celor tre: tineri din cuptorul Babilonului, Părintele Arsenie 
pleca pentru ultima dată de la Prislop. Sfinția Sa ştia, noi nu o ştiam. 
L-am însoțit din chilie unde l-am văzut făcându-şi trei închinăciuni mari 
înaintea sfintei icoane de pe peretele de răsărit. Mi-a îngăduit să-i duc 
geanta până la maşină, trecând prin fața uşii sfintei biserici şi 
închinându-se. Înainte de a ne despărţi, i-am dăruit mănuşile de lână 
— pe care le păstrez cu evlavie. Atunci mi-a spus cele din urmă cuvinte: 
„Iu rabzi frig pentru mine. Bine !” Peste aproape un an de zile Părintele 
Arsenie avea să se întoarcă pentru totdeauna în cimitirul de la Prislop, 
aşteptând Învierea cea de Apoi. Plânsul zilelor de priveghere şi al celei 
de prohodire din 4 decembrie 1989 avea să se unească cu lacrimile 
picurate cu un an în urmă, sporind, an de an, la răstimpurile de pomenire 
ale sfinţiei Salc şi păstrând, precum stropii de rouă razele soarelui, ecoul 
cuvintelor: „Când nu vo! mai fi, veţi veni aici la mormântul meu şi vă 
veţi aduce aminte de toate cuvintele pe care vi le-am spus.” 

Acel plâns avea să tie şi să rămână pentru totdeauna semnul 
legăturii sufleteşti şi duhovniceşti celei mai profunde, prin lacrimile în 
care strălucea mila lui Dumnezeu, ca soarele picurii de rouă. (Părintele 
Arsenie, Cuvânt înainte la „Cărarea Împărăției”). 

PENTRU „VÂRFUL CU DOR” 


Aşa scria Prea Cuviosul Părintele nostru Arsenie pe un petic de 
hârtie de calc găsit în Biblia sfinției Sale de la Sâmbăta și Prislop, 
dedesubtul unui desen în creion cu imaginea unei mari păsări albe în 
zbor — pentru mine, icoană a duhului sfinției Sale ! Părintele Arsenie a 
atins, ca puţini pământeni, o culme a „dumnezeiescului dor”, de pe al 
cărui vârf contemplă acum şi cerul şi pământul. „Vârful cu dor” este 
Sinaiul şi Horebul; „Vârful cu dor” este Taborul şi Patmosul; „Vârful cu 
dor” este Betania, Emausul și Poarta Damascului. „Vârful cu dor” este 
răpirea sfântului apostol Pavel la al treilea cer și strălucirea luminii 
dumnezeieşti pe faţa sfinților Pamvo, Siluan și Sisoe (avva Pamvo 2), a 
sfântului Simeon Noul Teolog sau a sfântului Serafim de Sarov. „Vârful 
cu dor” este dorul omului după Dumnezeu și nostalgia paradisului 
pierdut, dar și dorul negrăit al lui Dumnezeu după om. Pentru om, 
„Vârtul cu dor” este lumina lui Dumnezeu cea necreată şi iubirea Lui 
cea nemăsurată. Pentru Dumnezeu însă, „vârful cu dor” este inima şi 
sufletul omului şi chipul Său din adâncul din nor. Aceste două „vârfuri 
cu dor” se întâlnesc în chenoza Fiului şi elanul sufletului. „Dumnezeu 
S-a făcut Om, pentru ca omul să se poată face dumnezeu” spune sfântul 
Atanasie cel Mare în numele întregii Sfinte Tradiţii, dogmatici şi 
spiritualități ortodoxe. „ŞI a plecat cerurile şi S-a coborât şi negură era 
sub picioarele Lui. Şi S-a suit pe heruvimi şi a zburat; zburat-a pe 
aripile vântului” (Psalmul 17,11-12) — spre „Vârful cu dor”. 

„Spuneau părinţii pentru Avva Macarie cel mare, că s-a făcut, 
precum este scris, dumnezeu pământesc. Căci precum este Dumnezeu 
acoperind lumea, aşa s-a făcut şi Avva Macarie acoperind greşelile care 
le vedea, ca şi cum nu le-ar fi văzut şi care le auzea, ca şi cum nu le-ar fi 
auzit.” (avva Macarie 31). „Vârful cu dor” este şi dorul nostru după 
Dumnezeu şi după omul ales al lui Dumnezeu, Părintele Arsenie, căruia 
îi cerem iertare pentru că n-am dat ascultare cuvântului avver Pimen 
despre avva Sisoe: „Se spunea despre avva Pimen că de şedeau bătrânii 
înaintea lui şi grăiau despre bătrâni şi îl pomeneau pe avva Sisoe, zicea: 

lăsaţi cele despre avva Sisoe, că nu vin la măsură de povestire cele 
despre dânsul !” (avva Pimen 186). Cu adevărat, „nu vin la măsură de 
povestire cele despre” Părintele Arsenie, de aceea nici n-am îndrăznit a 
ne apropia de semnele sau minunile sfinției Sale, pe care le lăsăm 
ascunse şi pecetluite în „apofatismul” sfinților, mulțumindu-ne doar cu 
firimiturile „catafaticului” din care ne-am străduit a aduna bucăţi de 
anafură, spre folosul nostru, al credincioşilor şi al urmaşilor, peniru 
slava lui Dumnezeu şi doxologia sfinţilor, pentru ale căror rugăciuni 
nădăjduim să ne întâlnim cu toţii pe „Vârful cu dor” al Împărăției de 
dincolo. 

„CLIPA DESFĂŞURATĂ O VIAŢĂ ÎNTREAGĂ 
INTRE OAMENI...” 


„De câte ori nu v-am cântat Cântările 
Sionului şi urechile voastre nu le-au 
prins.” (Părintele Arsenie) 


În seara binecuvântată a zilei de joi, 21 februarie 2008, am 
descoperit într-un caiet cu însemnări ale Părintelui Arsenie, acest text de 
o pagină, între două linii, care confirmă cuvintele sfântului apostol 
Pavel: „Dacă trebuie să mă laud, nu-mi este de folos, dar voi veni totuşi 
la vedenii şi la descoperiri de la Domnul” (II Corinteni 12,1) şi care 
adevereşte ceea ce ştiam din auzite: 


„Cu oamenii nu poţi face nimic. 

Oamenii vor ca tu să asculți de ei, ei să te conducă, ei să-ţi spuie 
ce trebuie să faci sau să nu faci. Ba mai mult: să faci şi pe Dumnezeu să 
asculte E] de ei, nu ei de Dumnezeu. 

Discreţia de care-i rogi: «să nu ştie stânga ce face dreapta», e cea 
mai călcată în picioare poruncă a Mântuitorului, şi încă de cei mai 
«credincioşi» ucenici. 

O, sanctas simplicitas ! 

Nici sfinţii n-au avut altă soluție decâi fuga de oameni. 

— Decât dacă te hotărăşti să te laşi «vorbi, «discutat, 
„strâmbat”, denunţat și chiar vândut, şi încă de cei mai buni credincioşi, 
ei fiind de cea mai naivă bună credință că «nu-ţi fac nici un rău». 

Cu alte cuvinte, între oameni trebuie să devii — în mic — la scară 
smerit omenească un mântuitor pe cruce. 


e 
Oare nu la aşa ceva m-am legat când L-am văzut într-o gară, 
privind peste hărmălaia lumii, la tragedia ce avea să vie a doua zi: al 


doilea război mondial, cu nişte ochi de o frumuseţe divină şi cu o 
infinită durere şi că ne vedea pe toţi ? 

Nu-l voi uşura întrucâtva imensa Lui cruce pe care o duce printre 
oameni până la sfârşitul lumii, luându-mi partea mea ? Căci nu 1 ne 
putem asemăna în nici unul din atributele Lui divine, decât în această 
cruce între oameni, pe care ei mereu ne-o pun în spate, până când vor 
veni şi cei ce ne vor bate în piroane, «găsind» viaţa noastră o «infamie». 


Această experiență mistică şi mărturie a sfinției Sale, răzbate şi 
din cunoscutele-i cuvinte: „A fi creştin însemnează mai mult decât 
apartenenţa ta doctrinară la creştinism. A crede în lisus înseamnă mai 
mult decât semnifică vorbele. lată ce însemnează: a te strămuta din tine 
în EL; însemnează a-L face pe El inima ta; însemnează să ai un moment, 
o clipă în viața ta în care te-ai întâlnit real cu lisus, — clipă, pe care 
să nu-ţi ajungă viața întreagă de-a-o desfăşura între oameni. De 
altfel acesta şi e semnul că eşti un convertit al lui lisus: că te-ai dedicat 
Lui irevocabil. Toată vremea ta viitoare nu-i decât desfăşurarea clipei 
aceleia, decizia, a cărei bogăţie nu se mai termină.” 

Prin aceasta, Părintele Arsenie este un Sadhou Sundar Singh al 
României... ! 

Clipa din ceasul întâlnirii sale cu Dumnezeu în lumina rugului 
aprins din Sinai, Moise şi-a desfășurat-o o viaţă întreagă între oamenii 
timpului său şi în sânul poporului ales, marcând toate veacurile până la 
Hristos. Clipa tainică a chemării sale cereşti din Cortul Sfânt, proorocul 
Samuel avea să şi-o desfăşoare o viaţă întreagă în Israel până la ungerea 
lui David ca rege şi prooroc urmaş al său. Clipa viziunii serafimilor din 
Templu avea să şi-o desfăşoare proorocul Isaia în întreaga sa viaţă şi în 
cartea care-i poartă numele, până sub dinţii fierăstrăului care i-au curmat 
vremelnicia. Clipa descoperirii carului de foc al heruvimilor de la râul 
Chebar, avea să fie desfăşurată de proorocul lezechiel în întreaga sa 
viaţă, până la viziunea câmpului plin cu oase omeneşti şi descoperirea 
Noului Ierusalim de la sfârşitul cărții sale. Sfântul apostol şi evanghelist 
loan, ca şi sfântul Petru şi sfântul lacob, avea să-şi desfăşoare între 
oameni în întreaga sa viaţă clipele petrecute pe Tabor şi cele cu capul 
plecat pe pieptul Mântuitorului la Cina cea de Taină, ceasurile rămânerii 
statornice şi iubitoare lângă crucea Mântuitorului, alergarea împreună cu 
Petru la mormântul Domnului în Dimineaţa Învierii precum şi momentul 
suprem al reîntâlnirii cu lisus Hristos în insula Patmos. Sfântul apostol 
Pavel, la rândul lui, avea să-şi desfăşoare între iudeii sinagogii şi 

creştinii Bisericii din imperiu, în întreaga sa viaţă, curmată de sabia 
romană, clipa revelației dumnezeieşti de pe drumul Damascului şi a 
răpirii la la treilea cer. Doar tâlharul de pe cruce şi sfântul arhidiacon şi 
întâiul mucenic Ştefan n-au mai avut timp şi vreme să-şi desfăşoare între 
oamenii clipa supremă a întâlnirii lor cu Hristos, tâlharul ca martor al 
Răstignirii, iar sfântul Ştefan ca martor al Şederii Mântuitorului de-a 
dreapta Tatălui, prin revelaţia din sinedriu (Faptele Apostolilor 7,55-56), 
cel dintâi sfârşind prin zdrobirea fluierilor picioarelor, iar cel de-al 
doilea sub o grămadă de pietre. De astfel de clipe supreme și sublime ale 
întâlnirii cu Mântuitorului lisus Hristos, desfăşurate între oameni, s-au 
mai învrednicit: femeia păcătoasă, Zaheu vameşul, Nicodim, femeia 
samarineancă, orbul din naştere, sfinţii apostoli Petru și Andrei, lacob şi 
loan, Matei vameşul, Lazăr din Betania şi surorile sale, sfinţii ucenici 
Luca şi Cleopa pe drumul spre Emaus, şi atâţia alți sfinţi, mucenici, 
ierarhi, cuvioşi şi mărturisitori, până la sfântul Simeon Noul Teolog, 
sfântul Serafim de Sarov şi Părintele nostru Arsenie. 

Caietul de însemnări al Părintelui, fără dată, cuprinzând cea mai 
importantă mărturie şi mărturisire din viața sfinţiei Sale, poartă pe 
copertă acest titlu: 


„Spune-le să nu moară în 
neştiință: de ce pătimesc 
atâtea rele câte pătimesc !” 


Înţelepciunea lui Solomon. 


Tema leit-motiv 
a acestor note. 


Ne întâlnim în prezent cu... 
viitorul trecutului. 


Ş 


Aceeaşi experiență mistică de care s-a învrednicit Prea Cuviosul 
Părintele nostru Arsenie, răzbate şi din textul de mai jos, necunoscut 
până acum şi găsit de asemenea între manuscrisele sfinţiei Sale, în seara 
zilei de 1 martie 2008. Pe şase pagini A4, Părintele a concentrat şi a 
ilustrat cu patru desene, esența raportului dintre viaţă şi moarte, suflet şi 


trup, veşnicie şi vremelnicie, existență şi judecată, din perspectiva 
revelaţiei creştine, spunând atât de frumos: „Pâinea şi Adevărul sunt 
condițiile existențe: omenești. Nu umblăm pe două cărări, ci trăim pe 
două nivele.” 

Principiul spiritual al vieţii, sufletul, intră, prin naştere, în lumea 
fizică, într-un corp, cu care duce împreună — sub legea sau categoria 
timpului, o durată determinată — durata vieții acesteia —. 

În momentul naşterii sufletul pierde cunoştinţa de sine, în sensul 
că nu-şi mai aduce aminte, nu mai ştie despre anterioritatea sa nimic. 

Fenomenul tare se aseamănă cu intrarea unei nave cosmice în 
păturile dense ale atmosferei terestre, când, potrivit unghiului calculat de 
intrare în vederea aterizării, capsula se învăluie în flăcări la mii de grade 
şi legătura radio cu pământul se întrerupe. 

Aşa ceva se petrece şi în perioada intrării sufletului, entitate 
spirituală, în pătura densă a biologiei, în lumea fizică. Poate că de aci 
vine „convingerea” că intrând în trup am intrat în temniţă şi întuneric şi 
în lanţurile patimilor, care au acest specific că ne leagă de modul acestei 
vieţi fizice, cu tendinţa de-a ne convinge că aceastai singura viaţă 
existentă. 

Deci, prin natura lucrurilor, situația de fapt — total independentă 
de noi — ca oameni, suntem deodată şi fiinţe ale lumi fizice, iar prin 
suflet şi fiinţe ale lumii spirituale sau metafizice. 

Ca să trăim în lumea fizică ne trebuie pâine. 

Ca să trăim în latura spirituală ne trebuie o concepţie de viaţă — ne 
trebue Adevărul. 

Pâinea și Adevărul sunt condiţiile existenţei omeneşti. 

Nu umblăm pe două cărări, ci trăim pe două nivele. 

Cei ce se mulţumesc cu „pâine şi circ” („panem et circenses”) 
multă vreme, duc numai o viaţă fizică, se auto-limitează la obârşia 
biologică şi treptat-treptat pierd cunoştinţa despre suflet. Rațiunea e 
„învăluită” şi „cumpărată” de simţuri, viaţa biologică se instalează ca 
ultim rost al vieţii şi sufletul îşi pierde evidenţa și se întunecă până la 
aparența inexistenței. 

E într-aceasta o auto-mutilare, o anulare, preludiul unui 
dezechilibru. 

Toată această perspectivă lugubră se evită când apare în suflet, în 
conștiință, în aparatura noastră logică întrebarea sinceră: oare aşa stau 
lucrurile cu adevărat ? — necesitatea sufocantă a unei concepții de viață 
coerentă în ansamblul ei, în toate dimensiunile şi nivelele ei posibile. 

De aci urmează o perioadă de căutări, documentări, frământări, 
confruntări: drama cunoaşterii care adesea se loveşte de „plafonul” 
existenţei fizice, de cele vreo 13 categorii intelectuale ale filosofiei, care 
asigură „temniţa” peste noi, întrucât noi, cu puterile naturale ale minții, 
nu-l putem străbate, nu putem „ieşi” la libertatea spiritului, la o 
cunoştinţă desăvârşită a existenţei. 

În realitate, unul din rosturile duratei noastre în zona densă a vieții 
acesteia, este şi acesta de-a ne zbate să ajungem la o cunoaştere, cât mai 
deplină posibil, despre noi înşine: ca obârşie, ca destinaţie în lume, şi 
ca finalitate. 

Documentaţie aflăm; nu ne putem plânge. 

Ce se află mai rar între oameni e angajarea vieţii înseşi, în toate 
consecințele ei, într-o concepţie de viață: angajarea existenţei în 
Adevăr. Adică să devii martor pe viaţă şi pe moarte al Adevărului. 

Frumoasă, poate cea mai frumoasă interpretare a vieţii acesteia. 

Și nu cu gălăgie, nu cu înfruntarea nimănui. 

Cel ce suie pe-un munte nu stinghereşte cu nimic pe cei ce umblă 
pe vale. 

E drept că suişurile au şi prăpăstiile lor. 

Nu-ţi lărgeşti orizontul cunoaşterii decât suind pe verticală. 

Suişul pe verticală e un suiş moral: efortul de a te depăşi pe tine 
ca omenesc, ca patimi, ca interese, ca egoism. 


Dacă am reveni la reprezentarea schematică a acestor idei de până 
aci, am avea un grafic destul de curios: 


Observăm că la un moment al duratei noastre apare 0 „discuţie” 
între trup şi suflet. Unul o ia în sus, altul îşi vede orizontal de ale lui. 
Unul mereu trage în jos de celălalt, chiar dacă întrucâtva urcă ŞI el. 
Discrepanţă; desolidaritate; criză. 

Toate aceste zigzaguri sunt în realitate eforturile sufletului de a-şi 
ridica convivul la un orizont mai înalt de viață, dar nu prea reuşeşte 
mulțumitor şi se iveşte, uneori, aşa o desolidalizare, încât „discuţia” 
seamănă a dezechilibru. 

Situaţia se explică în faptul că între instincte şi rațiune, între 
instincte şi morală se iveşte o tensiune, o competiție, în care cel mai 
adesea, factorul moral iese înfrânt. 

Această înfrângere morală constituie păcatul. 

Răfuiala, ca să nu se ajungă la un dezechilibru iremediabil, clinic, 
psihiatric, se poate preveni. O ființă, un om mai antrenat spiritual în 
această competiție poate efectiv ajuta pe acest om, împrumutându-l pur 
şi simplu cu energic, care să-l reechilibreze pe o „linie de plutire”. 

Frumos ar fi un grafic ca acesta: 

Adică de la momentul când apare necesitatea unei rânduieli a 
vieţii, sufletul şi trupul să urmeze o ascensiune solidară şi fără dialog în 
contradictoriu. 

Se înţelege că o linie ascendentă a duratei noastre se realizează cu 
forţa credinţei, de unde forţa morală își are izvoarele. 

În cazuri cu totul rare se întâmplă şi lărgiri neobişnuite ale 
capacităţii noastre de cunoaştere; adevărate experiențe metafizice. 

Grafic ar fi cam aşa: 

Schema ar vrea să spună că, în efortul existenţial al cunoaşterii 
Adevărului lucrurilor poate interveni fenomenul extazului. Avem acest 
fenomen semnalat de Plotin şi de o mulțime de sfinți şi mistici creştini, 
ca metodă de luare ia cunoștință despre lumea metafizică. Nu e departe 
de noţiunea extazului nici iraționalismul lui Bergson cu intuiţia ca 
metodă de cunoaştere a realităţii. 

Ce se petrece de fapt: 

Partea spirituală a fiinţei omeneşti e pur şi simplu răpită în modul 
metafizic al existenţei, eliberându-se inexplicabil de toate vămile 
cunoaşterii (cele 13 categorii intelectuale ale raţiunii care frânează 
rațiunea de la orice zbor „de aici”), de însuşi trupul în care petrece 
închisă în lume şi cunoaşte direct, imediat, față către faţă, Adevărul. Prin 
el cunoaşte şi obârşia sa şi caracterul de „tranzit” al duratei sale 
pământeşti şi relativitatea lumii fizice şi rostul ei şi al trecerii sale prin 
ea şi o mulţime de alte întrebări pământeşti i se dezleagă desăvârşit. 


PĂRINTELE ARSENIE — „OMUL ÎMBRĂCAT ÎN HAINĂ DE IN” 117 


Și-apoi revine iarăşi la trup, pe care-l lăsase în neştire, inert dar 
VIU, şi-şi continuă con-vieţuirea, păstrând dintr-o lume „de dincolo” 
cunoştinţe şi impresiile sublimului. 

Prin viaţa lor corectă ei sunt crezuţi pe cuvânt şi ei se silesc în 
consecință să transmită aceste adevărate revelații ale cunoaşterii şi 
contemporanilor lor, solicitați la tensiunile cunoaşterii metafizice. 

Adevărul e fiinţă supremă, ființă de dincolo de lume, dar 
străbătând şi lumea fizică, ţinându-o în echilibrul existenței. Avem şi noi 
pământenii adevăruri matematice, concordanţe logice, convenţii, cărora 
le zicem adevăruri, în sfârşit cultură și civilizație. Una absoarbe spiritul 
nostru, alta fizicul şi bunăstarea lui în lume, prin capacitatea invențiilor 
şi nesfârşita lor varietate. Cultura ar vrea să prindă, să reflecte ca o 
oglindă, o lume ideală, o lume care să corespundă naturii noastre 
spirituale. Cele mai expresive forme ale culturii sunt acelea ce izbutesc 
cel mai bine să evoce sau să apropie spiritul de nostalgia unui Rai 
pierdut, sau de o Împărăţie a spiritului spre care nizuieşte religia să-i 
ridice pe oameni. 

Astăzi numai religia mai afirmă existența sufletului, ca existenţă 
spirituală independentă de trup, cu toată convieţuirea lor laolaltă pe o 
durată limitată de timp. 

„Aici” creşte şi sufletul, se conturează, se maturizează „se 
îmbracă” în lumina unei cunoașteri. Deci va ieşi din lume, din trup — 
în momentul morţii — la o frumuseţe sau la o urâţenie, după concepţia de 
viaţă în „lumina” căreia a înţeles să-şi interpreteze „viaţa”: tranzitul său 
prin lume, intervalul dintre intrarea şi ieşirea lui din lumea fizică. 

Deci viaţa nu e de disprețuit nicidecum, chiar cu scăderile şi 
neajunsurile sale. Toate au un rost şi totul e de folos, dar e bine să nuo 
declarăm scop în sine, sau că-i singura existentă. 

Paralel cu această viaţă în lume, noi mai purtăm în noi şi o lume 
metafizică de unde şi prin care avem eternitatea. Căci aceea nu e supusă 
piericiunii ŞI relativităţii ca aceasta, în care ne facem verificarea. 

RUGĂCIUNEA PĂRINTELUI ARSENIE 


„Doamne, Cela ce vii în taină între oameni, ai milă de noi: 


Că umblăm împiedicându-ne prin întunerec, 

patimile ne-au pus tină pe ochiul minții, 

uitarea s-a întărit în noi ca un zid, împietrind inimile noastre, 
şi toate împreună au făcut temniţa în care Te ţinem: 

Bolnav, Flămând şi fără haină. 

ŞI aşa risipim în deşertăciune zilele noastre, 

umiliți şi dosădiţi până la pământ. 


Doamne, Cela ce vii în taină între oameni, ai milă de noi: 


Pune foc temniţei în care Te ţinem, 
aprinde dragostea Ta în inimile noastre, 
arde spinii patimilor 

ŞI fă lumină sufletelor noastre. 


Doamne, Cela ce vii în taină între oameni, ai milă de noi: 


Vino şi Te sălășluieşte întru noi împreună cu Tatăl şi cu Duhul, 
precum al zis, 

că Duhul Tău Cel Sfânt se roagă pentru noi 

cu suspine negrăite, când graiul şi mintea noastră 

rămân pe Jos, neputincioase. 


Doamne, Cela ce vii în Taină între oameni, ai milă de noi: 


Că nu ne dăm seama ce nedesăvârşiţi suntem, 
cât eşti de aproape de sufletele noastre 
ȘI cât Te depărtăm prin micimile noastre. 
Ci luminează lumina Ta peste noi, 
ca să vedem lumea prin ochii Tăi, 
să trăim în veac prin Viaţa Ta, 
Lumina şi Bucuria noastră, 
Slavă Ție ! AMIN. 

CENUŞA DIN „CĂDELNIŢA DE AUR” 


„Se spunea pentru avva Isaac, că cenușa cădelniţei din vremea 
Liturghiei cu pâinea sa o mânca.” (avva Isaac, preotul chiliilor 6). 
Apoftegma avvei Isaac, preotul chiliilor — Chelia — din Patericul 
egiptean, este o lacrimă de smirnă pe un cărbune aprins din „cădelniţa 
de aur” a îngerului sfânt din Apocalipsă (8,1-6). Patriarhul Avraam 
se socotea, după Teofania de la stejarul Mamvri, „pământ şi 
cenuşă” (Facere 18,27), iar regele necunoscut al Ninivei se pocăieşte 
acoperindu-se cu sac şi culcându-se în cenuşă (Ilona 3,6), în urma 
propovăduirii înfricoşătoare a proorocului izbăvit din pântecele chitului 
şi din adâncul mării. Cuviosul preot Isaac din Pateric însă împlineşte nu 
numai la figurat, ci şi la propriu, cuvintele inspirate ale psalmistului: 
„Că cenuşă am mâncat, în loc de pâine, şi băutura mea cu plângere am 
amestecat-o” (Psalmul 101,10). Avva Isaac se hrănea deopotrivă cu 
pâine şi cu „cenuşa cădelniţei din vremea Liturghiei”, pentru că ştia şi 
simţea că aceasta păstrează la un loc dogoarea focului şi mireasma 
tămâliei sfântului altar ortodox şi patristic. 

La fel şi noi, să îndrăznim şi să încercăm să ne hrănim 
duhovnicește din cenuşa mistică a „cădelniţei de aur” din mâna îngerului 
Domnului, arhanghel al Liturghiei cosmice, împrumutată şi încredinţată 
pentru clipa acestei cărți Prea Cuviosului Părintelui nostru Arsenie, 
„înger în îrup” şi „îngerul cu cădelniţa de aur”, pentru noi şi neamul 
nostru, amestecând-o cu pâinea lacrimilor pentru a ne împărtăşi din 
Hristos — „Pâinea cea vie care s-a pogorât din cer” (loan 6,51). 

ŞI pentru că „am auzit un sfânt vorbind” (Daniel 8,13) pe când 
trăia, de dincolo de mormânt, sfinția Sa ne aşteaptă răspunsul la 
cuvântul pătristic: „Spuneţi-mi ce vedeţi la mine şi cu vă voi spune ce 
văd la voi...” (cf. Avva Sisoe 51). 


120 Ț DANIIL STOENESCU 


„NE ÎNTÂLNIM ÎN PREZENT CU... 
VIITORUL TRECUTULUI” 


Descoperite ca sâmbure al unui manuscris al Părintelui Arsenie 
intitulat „„Note” la o posibilă alcătuire de Antropologie pastorală — 
publicate în volumul de faţă — cuvintele: „Ne întâlnim în prezent cu... 
viitorul trecutului”, exprimă esenţa şi substanța tablelor Legii 
ispăşirii, redescoperite şi pogorâte de sfinția Sa, din Sinaiul teologiei, 
în pustiul vieţii şi lumii contemporane, lumină, stâlp de foc şi nor 
făgăduinţei lui Hristos. „Ne întâlnim în prezent cu... viitorul trecutului” 
este o constatare şi o concluzie clarvăzătoare, luminată de Duhul Sfânt, 
a Părintelui Arsenie, în ceea ce priveşte viața creştină actuală — la două 
milenii după Hristos — pe care nu ne-am sfiit a o asemăna uneori cu 
„naufragiul din insula Malta” (cf. Faptele Apostolilor 27-28). „Ne 
întâlnim în prezent cu... viitorul trecutului” este diagnosticul precis şi 
exact pus de Părintele miilor de credincioşi, în mii de situaţii cu care s-a 
întâlnit şi confruntat, la Sâmbăta, Prislop şi Drăgănescu, ascultându-le 
cu răbdare necazurile, limpezindu-le ca un părinte sufletele şi 
rezolvându-le iubitor problemele, prin darul lui Dumnezeu şi harul lui 
Hristos. „Ne întâlnim în prezent cu... viitorul trecutului” este şi 
diagrama timpului pe care l-a trăit Părintele, a vremurilor pe care le 
trăim noi şi a celor care vor veni peste cei de după noi. 

„Ne întâlnim în prezent cu... viitorul trecutului” ne invită la o 
desluşire, tâlcuire şi desfăşurare a firului de aur inspirat de Duhul şi 
ascuns în aceste cuvinte, spre luminarea minţii, spre înţelegerea 
contextului vieţii şi spre o mai limpede privire în ceața viitorului. „Ne 
întâlnim în prezent cu... viitorul trecutului” înseamnă a surprinde faptul 
că pe spiţa prezentului apasă obezile de noroi ale trecutului. Altfel 
spus, prezentul nostru se află neîncetat sub presiunea alunecării de 
teren a trecutului provocată și declanşată de noi, prin faptele noastre. 
„Ne întâlnim în prezent cu... viitorul trecutului” înseamnă adeseori — la 

nivel personal, familial, colectiv, social şi chiar global — o adevărată 
avalanşă a trecutului, care se prăvăleşte strivind prezentul şi provocând 
naufragii în viitorul imediat şi mai îndepărtat. „Ne întâlnim în prezent 
cu... viitorul trecutului”, fie sub binecuvântare, fie sub blestem, fie sub 
Har, fie sub Judecată — cum spunea Părintele în acelaşi text al 
manuscrisului. Şi ca să demonstrăm că focul patimilor atrage, aprinde şi 
întreţine focul pedepselor, este destul să ne amintim de nimicirea 
Sodomei şi a Gomorei (Facere 19,1-29). 

„Viitorul trecutului” s-a prăbușit rostogolindu-se ca o revărsare de 
ape, la propriu şi la figurat, peste „prezentul” potopului de pe vremea lui 
Noe, „Viitorul trecutului” depărtării poporului de Dumnezeu, cu care 
s-au luptat profeţii mari şi mici, a dus în cele din urmă la „prezentul” 
robiei babiloniene şi la „atârnarea harfelor în sălcii” (Psalmul 136,2) 
vreme de șaptezeci de ani. „Viitorul trecutului” neprimirii şi răstignirii 
de către iudei a Celui care „întru ale Sale a venit, dar ai Săi nu L-au 
primit” (loan 1,11), a dus la „prezentul” cuceririi şi dărâmării 
Ierusalimului de către romani, împlinindu-se profeția Mântuitorului. „Ne 
întâlnim în prezent cu... viitorul trecutului” şi în cele privitoare la 
sfârşitul lumii şi la cele de dinaintea celei de A Doua Veniri a lui 
Hristos, sau a Parusiei-Prezenţei Domnului, întrucât „viitorul trecutului” 
se deschide — cutremurător şi senin — dincolo de pragul şi uşa 
„prezentului”. „Ne întâlnim în prezent cu... viitorul trecutului” sunt 
cuvinte care luminează cu lumina Duhului Sfânt intrarea lui Hristos cel 
Înviat, Înălţat la cer şi Care şade de-a dreapta Tatălui „prin uşile cele 
încuiate” (loan 20,19) ale treimii timpului — trecut, prezent şi viitor. 

În adâncul şi „prezentul” Mării Roşii, faraon şi oastea lui s-au 
întâlnit cu „viitorul trecutului” împotrivirii planului lui Dumnezeu 
(Exod 1423-30). În „prezentul” morţii pe Munţii Ghelboa (| Regi 
31,1-13; Il Regi 1,1-27) — blestemaţi de David ca să nu mai cadă peste 
ei „nici rouă, nici ploaie” (II Regi 1,21) — regele Saul s-a întâlnit cu 
„Viitorul trecutului” neascultării lui faţă de Dumnezeu şi de Samuel şi al 
prigonirii lui David. Strâns de funia „prezentului”, Iuda Iscarioteanul s-a 
întâlnit cu „viitorul trecutului” iubirii de argint, al trădării şi vinderii 
Fiului lui Dumnezeu. De asemenea, regele Irod Agripa s-a întâlnit în 
„prezentul” morţii, mâncat de viermi, cu „viitorul trecutului” tăierii 
capului sfântului apostol Iacob, al întemnițării sfântului apostol Petru şi 

al neslăvirii numelui lui Dumnezeu, fapt pentru care a fost lovit de 
îngerul Domnului (Faptele Apostolilor 12,1-5 şi 20-23). 

Dar tot aşa, în „prezentul” cuptorului aprins al Babilonului şi al 
gropii celei cu lei, cei trei tineri şi sfântul prooroc Daniel, s-au întâlnit 
cu „viitorul trecutului” neînchinării înaintea chipului de aur şi al întreitei 
rugăciuni zilnice a „bărbatului doririlor”, având fereastra deschisă înspre 
Ierusalim. În „prezentul” pântecelui chitului şi al adâncului mării, 
sfântul prooroc Ilona s-a întâlnit cu „viitorul trecutului” apostoliei sale, 
ca şi cu „„viitorul” pocăinței ninivitenilor. În „prezentul” alipirii unei 
vipere de mâna sfântului apostol Pavel, lângă focul din insula Malta, 
apostolul neamurilor a rămas nevătămat pentru că s-a întâlnit cu 
„viitorul trecutului” convertirii de pe drumul Damascului şi al 
propovăduirii Evangheliei lui Hristos în toată lumea romană (Faptele 
Apostolilor 28,3-5). La fel și sfântul apostol şi evanghelist Ioan, s-a 
întâlnit în „prezentul” exilului din insula Patmos cu „viitorul trecutului” 
aplecării capului pe pieptul Mântuitorului la Cina cea de Taină, al 
rămânerii ca martor lângă Crucea Domnului și al alergării şi ajungerii, 
cel dintâi, la mormânt, în Dimineaţa Învierii. Pentru aceea s-a 
învrednicit de primirea revelaţiei Apocalipsei. 

În „prezentul” răstignirii sale împreună cu Hristos (Galateni 2,20), 
tâlharului celui de-a dreapta i s-a şters cu desăvirşire „viitorul trecutului” 
său, prin mărturisirea credinţei şi a pocăinţei: „Pomeneşte-mă, Doamne, 
când vei veni întru Împărăţia Ta !” primită şi pecetluită de Fiul 
Dumnezeului milei şi al îndurărilor: „Astăzi vei fi cu Mine în rai” (Luca 
2342-43). 

Cuvintele Părintelui Arsenie: „Ne întâlnim în prezent cu... viitorul 
trecutului”, confirmă cele spuse de sfinția Sa în Cărarea Împărăției, 
despre „Legile care atârnă peste fărădelegi” şi adeveresc minunea: 
trecerii neîncetate a lui Iisus Hristos cel Înviat prin „ușile cele încuiate” 
ale timpului, întru veşnică Arătare şi fericită contemplare (loan 
20,19 şi 26). 

„CÂND SE UMPLE MĂSURA, ATUNCI VINE 
MASURA...” (Părintele Arsenie) 


Aceste cuvinte inspirate sintetizează şi exprimă concepţia şi 
viziunea teologică a Prea Cuviosului Părintelui nostru Arsenie, 
întemeiată pe Sfânta Scriptură şi Sfânta Tradiţie, privitoare la cunoscuta 
lege a ispăşirii. În acest sens, tot Sfinpa Sa amintea şi scria adeseori 
despre „Legile care atârnă peste fărădelegi”, adică legile, poruncile şi 
hotărârile divine, care atârnă și, nu de puţine ori, se pogoară peste 
fărădelegile noastre, ale oamenilor, greşeli, păcate şi fărădelegi prin care 
de atâtea ori încălcăm dumnezeieştile legi cuprinse şi ascunse în 
porunci, chemări, îndemnuri şi sfaturi. „Când se umple măsura, atunci 
vine măsura”, însemnează depăşirea de către noi, prin păcate, patimi şi 
fărădelegi, a nevăzutelor şi necunoscutelor hotare ale milei, îndurării, 
iertării şi bunătăţii dumnezeieşti şi silirea, prin nepocăinţa noastră, a 
manifestării dreptății sau justiției divine, prin necunoscute și neaşteptate 
măsuri dureroase şi usturătoare, ce au ca rost şi scop atât penalizarea 
răului săvârşit şi înmulţit, pentru a-l stăvili şi îngrădi, cât şi îndreptarea 
noastră, deoarece păcatul ne îndepărtează de la calea lui Dumnezeu, iar 
măsurile divine, ca nişte corecții, ne readuc din rătăcire la cale. Pentru 
aceasta, vom întări cuvintele Părintelui Arsenie cu câteva exemple, 
dovezi şi argumente biblice, cum sunt cele despre potopul cu apă de pe 
vremea lui Noe (Facere 6-9), nimicirea Sodomei şi Gomorei (Facere 
19,1-29), pieirea lui Faraon şi a oastei sale în adâncul Mării Roşii (Exod 
14, 21-31), sfârşitul cumplit al lui Abesalom, fiul răzvrătit al lui David 
(II Regi 18,6-18) şi pedepsirea lui Ahab şi a Izabelei (III Regi 22,34-38; 
IV Regi 9,30-37), ducerea poporului ales în robia babilonică şi 
pedepsirea Ierusalimului prin Nabucodonosor (IV Regi 25,1-30; II 
Cronici 36,1-23), iar mai târziu prin romani (Matei 24, 1-51), pedepsirea 
lui Nabucodonosor şi sfârşitul lui Belşaţar (Daniel 4,1-34; 5,1-30), 
lovirea de către înger a lui Irod Agripa şi sfârşitul acestuia mâncat de 

viermi (Faptele Apostolilor 12,1-4 şi 19-23), precum şi canonirea 
Izabele: din Tiatira (Apocalipsă 2,20-23). 

Atunci când oamenii de pe vremea lui Noe şi-au umplut măsura 
nelegiuirilor şi păcatelor lor, a venit de la Dumnezeu măsura potopului: 
„Văzând însă Domnul Dumnezeu că răutatea oamenilor s-a mărit pe 
pământ şi că toate cugetele şi dorinţele inimii lor sunt îndreptate la rău 
în toate zilele, I-a părut rău şi S-a căit Dumnezeu că a făcut pe om pe 
pământ. ŞI a zis Domnul: «Pierde-voi de pe faţa pământului pe omul pe 
care l-am făcut ! De la om până la dobitoc şi de la târâtoare până la 
păsările cerului, tot voi pierde, căci Îmi pare rău că le-am făcut». Noe 
însă a aflat har înaintea Domnului Dumnezeu. lată viața lui Noe: Noe 
era om drept şi neprihănit între oamenii timpului său şi mergea pe 
calea Domnului. Şi i s-au născut lui Noe trei fii: Sem, Ham și lafet. 
Pământul însă se stricase înaintea feţei lui Dumnezeu şi se umpluse 
pământul de silnicii. Şi a căutat Domnul Dumnezeu spre pământ şi iată 
era stricat, căci tot trupul se abătuse de la calea Sa pe pământ. Atunci a 
zis Domnul Dumnezeu către Noe: «Sosit-a înaintea feţei Mele sfârşitul a 
tot omul, căci s-a umplut pământul de nedreptăţile lor, şi iată Eu îi voi 
pierde de pe pământ... Şi iată Eu voi aduce asupra pământului potop 
de apă ca să pierd tot trupul de sub cer, în care este suflare de viaţă, şi 
tot ce este pe pământ va pieri»” (Facere 6,5-13 şi 17). 

Despre umplerea măsurii nelegiuwirilor omeneşti îi vorbeşte 
Dumnezeu şi lui Avraam: „La asfințitul soarelui, a căzut peste Avram 
somn greu şi iată l-a cuprins întuneric şi frică mare. Atunci a zis 
Domnul către Avram: «Să ştii bine că urmaşii tă vor pribegi în pământ 
străin, unde vor fi robiţi și apăsaţi patru sute de ani; dar pe neamul acela, 
căruia ei vor fi robi, îl voi judeca Eu şi după aceea ei vor ieşi să vină 
aici, cu avere multă. lar tu vei trece la părinții tă! în pace şi vei fi 
îngropat la bătrâneți fericite. Ei însă se vor întoarce aici, în al patrulea 
veac de oameni, căci nu s-a umplut încă măsura nelegiuirilor 
Amoreilory»” (Facere 15,12-16). 

Peste Sodoma şi Gomora a venit măsura dreptății divine a 
nimicirii acestor cetăți în urma umplerii măsurii destrăbălărilor lor: „lar 
oamenii Sodomei erau răi şi tare păcătoşi înaintea Domnului” (Facere 
13,13). „Zis-a deci Domnul: «Strigarea Sodomei şi a Gomorei e mare şi 
păcatul lor cumplit de greu. Pogorâ-Mă-voi deci să văd dacă faptele lor 
sunt cu adevărat aşa cum s-a suit până la Mine strigarea împotriva lor, 


PĂRINTELE ARSENIE — „OMUL ÎMBRĂCAT ÎN HAINĂ DE IN” 125 


iar de nu, să ştiu». De acolo doi din Oamenii aceia, plecând, S-au 
îndreptat spre Sodoma, în vreme ce Avraam stătea încă înaintea 
Domnului. Şi apropiindu-se Avraam a zis: «Pierde-vei oare, pe cel drept 
ca şi pe cel păcătos, încât să se întâmple celui drept ce se întâmplă celui 
nelegiuit ?»” (Facere 18,20-23). „Când s-a ridicat soarele deasupra 
pământului a intrat Lot în Ţoar. Atunci Domnul a slobozit peste 
Sodoma şi Gomora ploaie de pucioasă şi foc din cer de la Domnul. 
Și a stricat cetăţile acestea, toate împrejurimile lor, pe toţi locuitorii 
cetăților şi toate plantele ținutului aceluia. Femeia lui Lot însă s-a uitat 
înapoi şi s-a prefăcut în stâlp de sare. lar Avraam s-a sculat dis-de- 
dimineaţă şi s-a dus la locul unde stătuse înaintea Domnului. ȘI, căutând 
spre Sodoma şi Gomora şi spre toate împrejurimile lor, a văzut 
ridicându-se de la pământ fumegare, ca fumul dintr-un cuptor” (Facere 
19,23-28). 

Când Faraon şi egiptenii săi şi-au umplut măsura împotrivirii lor 
contra planului lui Dumnezeu de a pune capăt robiei egiptene, a venit 
măsura groaznicului sfârşit al acestora în adâncurile Mării Roşii: „lar 
Moise şi-a întins mâna sa asupra mării şi a alungat Domnul marea toată 
noaptea cu vânt puternic de la răsărit şi s-a făcut marea uscat, că s-au 
despărțit apele. Şi au intrat fiii lui Israel prin mijlocul mării, mergând ca 
pe uscat, iar apele erau perete, la dreapta şi la stânga lor. lar Egiptenii 
urmărindu-i, au intrat după ei în mijlocul mării toți cau lui Faraon, 
carele şi călăreții lui. Dar în straja dimineţii a căutat Domnul din stâlpul 
cel de foc şi din nor spre tabăra Egiptenilor și a umplut tabăra 
Egiptenilor de spaimă. ŞI a făcut să sară roțile de la carele lor, încât cu 
anevoie mergeau carele. Atunci au zis Egiptenii: «Să fugim de la faţa lui 
Israel, că Domnul se luptă pentru ei cu Egiptenii !» lar Domnul a zis 
către Moise: «Întinde-ţi mâna asupra mării, ca să se întoarcă apele 
asupra Egiptenilor, asupra carelor lor şi asupra călăreților lon>. ŞI şi-a 
întins Moise mâna asupra mării şi spre ziuă s-a întors apa la locul ei, iar 
Egiptenii fugeau împotriva apei. Și aşa a înecat Dumnezeu pe Egipteni 
în mijlocul mării. lar apele s-au tras la loc şi au acoperit carele şi 
călăreții întregii oştiri a lui Faraon, care intrase după Israeliţi în mare, şi 
nu a rămas nici unul dintre ei. Fiii lui Israel însă au trecut prin mare ca 
pe uscat şi apa le-a fost perete la dreapta şi la stânga lor. Aşa a izbăvit 
Domnul în ziua aceea pe Israeliţi din mâinile Egiptenilor; şi au văzut fii 
lui Israel pe Egipteni morţi pe malurile mării. Văzut-a Israel mâna cea 

tare pe care a întins-o Domnul asupra Egiptenilor, şi s-a temut poporul 
de Domnul şi a crezut în Domnul şi în Moise, sluga Lui” (Exod 
14,21-31). 

Îngerul Domnului îl loveşte pe regele Irod pentru uciderea 
sfântului apostol Iacob, pentru întemnițarea sfântului apostol Petru şi 
pentru hulă împotriva lui Dumnezeu: „Şi în vremea aceea, regele Irod 
(Agripa) a pus mâna pe unii din Biserică, ca să-i piardă. Şi a ucis cu 
sabia pe lacov, fratele lui loan. Şi văzând că este pe placul 1udeilor, a 
mai luat şi pe Petru (şi erau zilele Azimelor). Pe care şi prinzându-l l-a 
băgat în temniţă, dându-l la patru străji de câte patru ostaşi, ca să-l 
păzească, vrând să-l scoată la popor după Paşti... lar Irod cerându-l şi 
negăsindu-l, după ce au fost cercetaţi paznicii, a poruncit să fie ucişi. ŞI 
el, coborând din ludeea la Cezareea, a rămas acolo. Şi Irod era mânios 
pe locuitorii din Tir şi din Sidon. Dar ei, înțelegându-se între ei, au venit 
la el şi câştigând pe Vlast, care era cămărașul regelui, cereau pace, 
pentru că ţara lor se hrănea din cea a regelui. Şi într-o zi rânduită, lrod, 
îmbrăcându-se în veşminte regeşti şi șezând la tribună, vorbea către ei; 
iar poporul striga: Acesta e glas dumnezeiesc, nu omenesc ! Și îndată 
îngerul Domnului l-a lovit. pentru că nu a dat slavă lui Dumnezeu. 
Şi mâncându-l viermii, a murit.” (Faptele Apostolilor 12,1-4; 19-23). 

Umplerea măsurii prin păcatele personale, atrage boală pentru 
Izabela din Tiatira şi moarte pentru fiu ei, ca măsură dumnezeiască: 
„Dar am împotriva ta faptul că laşi pe femeia Izabela, care se zice pe 
sine proorociţă, de învaţă şi amăgeşte pe robii Mei, ca să facă desfrânări 
şi să mănânce cele jertfite idolilor. Şi i-am dat timp să se pocăiască şi 
nu voiește să se pocăiască de desfrânarea ei. lată, o arunc pe ea 
bolnavă la pat şi pe cei ce se desfrânează cu ea, în mare strâmtorare, 
dacă nu se vor pocăi de faptele lor. Şi pe fiii ei cu moarte îi voi ucide şi 
vor cunoaște toate Bisericile că Eu sunt Cel care cercetez rărunchii şi 
inimile şi voi da vouă, fiecăruia, după faptele voastre.” (Apocalipsă 
2,20-23). 

Doar ninivitenii, deşi şi-au umplut măsura, au evitat măsura, prin 
pocăinţa lor deplină şi unică, în urma propovăduirii sfântului prooroc 
lona (lona 1-4). Când se umple măsura ridicării oricărui turn Babel 
interior, atunci vine măsura pustiirii şi dărâmării lui (cf. Facere 11,1-9), 
a tăierii copacului din visul lui Nabucodonosor (Daniel 4,20), a 
sfârşitului lui Abesalom cu părul încâlcit în crengile copacului (II Regi 

18,6-18), a lui Ahab şi a Izabelei, care au dus poporul lui Israel în 
idololatrie pe vremea sfântului Ilie (III Regi 22,34-38; IV Regi 9,30-37) 
şi a lui Belşaţar, fiul şi urmașul lui Nabucodonosor (Daniel 5,30). 
Cuvintele Părintelui Arsenie „Când se umple măsura, atunci vine 
măsura”, explică şi luminează ca o strălucire de fulger pe cerul 
existenței noastre pământeşti nenumăratele şi chiar nesfârşitele 
întâmplări şi evenimente neaşteptate şi dureroase, dramatice şi tragice 
din viaţa oamenilor şi istoria lumii, care nu pot fi înţelese şi explicate 
decât în lumina providenţei şi judecății lui Dumnezeu, căci tot binele se 
răsplăteşte şi orice rău se pedepsește. 

PRILEJURILE — ÎNTRE GHETSIMANI ȘI 
EMAUS 


Pornind de la ideea ascunsă într-un cuvânt duhovnicesc al Prea 
Cuviosului Părintelui nostru Arsenie, care spunea că niciodată prilejurile 
nu te lasă unde te-au găsit, fie te cresc şi te ridică dacă le primeşti, fie te 
pogoară dacă le refuzi şi le respingi, adăugăm tâlcuind următoarele: 
prilejul, denumire filocalică a ispitei şi specific vieţii călugăreşti de 
obşte, presupune cel puţin două persoane: cel care, conştient sau 
inconştient, voluntar sau involuntar, dă prilejul şi cel care, bucuros, 
primeşte, pătimeşte sau suferă prilejul, care-i iese întru întâmpinare. 

Dreptul şi datoria de a da prilejuri le au de la Dumnezeu, doar 
răspunzătorii peste oameni înaintea Lui, povăţuitorii duhovniceşti, 
stareţul sau conducătorul de obşte. În orice prilej sau încercare se 
întâlneşte voia sau îngăduinţa lui Dumnezeu pe de o parte şi lucrarea 
vrăjmaşului pe de altă parte. Prilejul are un mijlocitor: cel prin care vine, 
şi un destinatar, cel către care se îndreaptă. Prilejul este un examen, o 
probă sau un prag duhovnicesc, fie te crește dacă-l primeşti, fie te 
pogoară şi ie scade dacă-l pierzi. 

Orice prilej este înaintemergător şi deschizător de drum al unei 
cununi pogorâte din cer, precum peste sfinții mucenici din iezerul 
Sevastiei. Cununa prilejului are două văluri sau mahrame: mai întâi 
cununa de spini ca parte văzută şi cununa slavei, ca parte nevăzută. 
Primind prilejul, ne încununăm, refuzând prilejul, pierdem cununa. 
Sfinții nu dau „prilejuri”, ci poveţe cum să le primim întru răbdare. Cum 
am mai spus, povăţuitorii au chiar datoria să ne dea prilejuri. A se vedea 
prilejul suferit de avva Moise Etiopianul chiar în ziua hirotonirii lui ca 
preot, când a fost scos şi alungat din sfântul altar, îndată după hirotonie, 
tocmai de cei care-l chemaseră înăuntru (avva Moise 4). Un alt exemplu 
de primire cu bucurie a prilejului ni-l oferă sfântul Macarie Egipteanul, 
care se bucura ori de câte ori i se aducea aminte că furase odată săpun în 
tinerețe, pentru a-l vinde, pe vremea când era cămilar (avva Macarie 30). 

Însuşirile, caracteristicile sau trăsăturile care definesc prilejul 
sunt: venirea întotdeauna pe ncanunţate, fără de veste şi prin 
surprindere; prilejul vine cu un scop şi poartă un rost rânduit şi îngăduit 
de Dumnezeu, pentru a ne descoperi gândurile inimii şi a ne răscoli 
străfundul sufletului. Prilejul se cere primit cu cele două braţe deschise 
ale sufletului: iubirea şi smerenia, iar faţă de cei prin care ne vine 
prilejul se cuvine să avem recunoştinţă, şi lui Dumnezeu să-i aducem 
mulţumire. 

lată câteva exemple de prilejuri biblice: regele David rabdă cu 
mulțumire batjocurile şi blestemele lui Şimei (Il Regi 16,5-13), dar 
blestemul proorocului Elisei cheamă din pădure doi urşi, care ucid 
patruzeci şi doi de copii dintre cei care-l batjocoriseră (IV Regi 2,23- 
24). Dreptul Iov este ispitit prin îngăduința lui Dumnezeu de către 
diavol şi încercat în același timp prin prilejul mustrării celor trei prieteni 
ai săi, care veniseră „să-l mângâie” (lov 2,11-13). 

Orice prilej ascunde o intenţie a lui Dumnezeu de a prăvăli de 
peste noi, în fiecare zi, „lespedea mormântului”, precum la învierea lui 
Lazăr (loan 11,39): nepăsarea, neatenţia, neluarea aminte, lipsa de 
trezvie şi mai ales împrăştierea sau risipirea minţii şi consecinţa directă 
a acesteia — împietrirea inimii. Creştinului în general şi monahuiui în 
special i se cuvine ca, în orice prilej, să audă glasul tainic al Domnului 
din Sfânta Evanghelie: „Prietene, (stră)mută-te mai sus !” prin prilejurile 
care-ţi vin. 

Prilejul este ulciorul cu apă al avvei loan Colov turnat la rădăcina 
lemnului uscat din noi. Prilejul este condiţia creşterii duhovnicești, a 
înverzirii, înfloririi şi rodirii, precum toiagul lui Aaron. Arătând măsura 
iubirii noastre faţă de Dumnezeu şi de aproapele, precum şi hotărârea de 
lepădare de sine prin smerenie, prilejurile care vin, sunt bătaia Domnului 
Hristos la ușa inimii noastre (Apocalipsă 3,20); prilejurile primite sunt 
haina sufletului pe care noi I-o întindem pe cale la Duminica Floriilor, 
iar prilejurile dorite sunt asemenea loviturilor de ciocan pe 
îmbrăcămintea de aur a icoanei chipului lui Dumnezeu din noi. Deşi la 
vedere orice prilej poartă în adierea măslinilor din Ghetsimani 
amărăciunea paharului, în adâncurile de taină, orice prilej voit, rânduit şi 
îngăduit de Dumnezeu, este o părtăşie cu Hristos cel Înviat pe drumul 
spre Emaus şi o împărtăşire cu El la Cina de la capătul drumului. 

Între Ghetsimani şi Emaus, prilejurile ne trec prin Cruce şi Înviere. 

„FĂRĂ VÂNT PAIUL DE GRÂU N-AR AVEA 
NICI O REZISTENTA. DAR AŞA, E MAI 
REZISTENI CA UN PAI DE OŢEL”. 


lată încă un cuvânt inspirat şi luminat de Duhul Sfânt al Prea 
Cuviosului Părintelui nostru Arsenie privitor la ispite, încercări şi 
necazuri şi la necesitatea lor, rânduită şi îngăduită de Dumnezeu în viaţa 
noastră a creştinilor, pe calea mântuirii în Hristos. „Fără vânt paiul de 
grâu n-ar avea nici o rezistenţă. Dar aşa, e mai rezistent ca un pai de 
oțel”. Pentru că vântul ispitelor și furtuna necazurilor au întărit paiul de 
grâu al lui losit cel vândut în Egipt, încât a putut tâlcui visul lui faraon 
despre cele şapte spice pline şi şapte spice goale. Vântul ispitelor şi 
furtuna necazurilor au întărit paiul de grâu al lui Moise în Egipt, Madian 
şi Sinai rodind în țarina tablelor legii. Vântul ispitelor şi furtuna 
necazurilor au întărit spicul de grâu al lui David copt în pâinile punerii 
înainte. Vântul ispitelor şi furtuna necazurilor au întărit spicul dreptului 
Iov rodind și înmiresmând pe grămada de gunoi a lumii. Vântul ispitelor 
şi furtuna necazurilor au întărit spicul de grâu al sfântului prooroc 
Daniel care a îmblânzit firea leilor în groapa din Babilon. Vântul 
ispitelor şi furtuna necazurilor au întărit spicul de grâu al sfinţilor 
apostoli Petru şi Pavel şi al sfântului arhidiacon Ştefan, rodind 
duhovniceşte în Faptele Apostolilor. Vântul ispitelor şi furtuna 
necazurilor au întărit spicul de grâu al sfântului apostol şi evanghelist 
loan rodind în pustiul insulei Patmos revelaţia Apocalipsei. Vântul 
ispitelor şi furtuna necazurilor au întărit spicul de grâu din viaţa 
sfântului loan Gurădeaur, a sfântului Maxim Mărturisitorul, a sfântului 
Simeon Noul Teolog şi a tuturor sfinţilor. Spicele de grâu ale acestor 
sfinți şi ale tuturor celorlalţi, adunate în snopul de grâu încins cu crini 
din Cântarea Cântărilor, 1-a făcut mai rezistenți şi mai tari ca un pai de 
oţel, în lumea în care aveau să aibă necazuri (loan 16,33). 

Vântul încercărilor şi furtuna necazurilor din viaţa Prea 
Cuviosului Părintelui nostru Arsenie, au întărit spicul de grâu al sfinţiei 

Sale făcându-l mai rezistent decât un pai de oţel, încât snopul de grâu îi 
stă şi-i va sta de-a pururi în picioare înaintea lui Dumnezeu şi a 
oamenilor primind plecăciunea snopilor noştri, precum în visul lui losif: 
„Parcă legam snopii în țarină şi snopul meu parcă s-a sculat şi stătea 
drept, iar snopii voştri s-au strâns roată şi s-au închinat snopului meu” 
(Facere 37,7). Aşa se adună snopii noştri, precum cei ai fraţilor lui Iosif, 
împrejuruj snopului nevăzut, dar real şi viu şi roditor în Duhul Sfânt 
(Galateni 5,22), de pe mormântul Părintelui Arsenie de la Prislop, 
praznic de praznic, an de an și veac de veac. 

CĂLUGĂRUL RĂSTIGNIT 


Tema călugărului răstignit este tot atât de veche precum 
monahismul ortodox. Continuând şi actualizând Răstignirea Domnului 
prin martiriul mucenicilor, călugărul răstignit, ca icoană autentică a 
monahismului, străbate veacurile până la noi. Călugărul răstignit poartă 
crucea monahismului şi poate chiar a creștinismului, prin asceză şi 
nevoinţe, ca răstignire de bunăvoie. Această temă care defineşte viaţa şi 
exprimă personalitatea Părintelui Arsenie, i-a fost dragă şi scumpă şi nu 
a putut lipsi din concepția, convingerea şi învăţătura sfinţiei Sale, încât a 
exprimat-o plastic în mărturisirea de credinţă ortodoxă a picturii bisericii 
de la Drăgănescu. Călugărul răstignit din pictură este, împreună cu 
chipul sfântului loan Botezătorul de la intrarea din biserică, un 
aotoportret al Părintelui. Călugărul răstignit este reflexul lui Hristos Cel 
Răstignit din scena „Biserica şi Lumea”, după pilda sfântului apostol 
Petru din acelaşi registru, răstignit cu capul în jos. Cele două făclii, ale 
dragostei şi smereniei, ca virtuţi esenţiale şi fundamentale îl ţin pe 
călugăr răstignit de bunăvoie pe crucea înfiptă în temelia-Hristos 
(| Corinteni 3,11), iar spinii cununii sunt transfiguraţi în cuvintele: 
„Fericiţi cei cu inima curată că aceia vor vedea pe Dumnezeu” (Matei 
5,8). Aceasta este „Calea contemplaţiei, a nevoinţelor cu dreaptă 
socoteală, a smeritei rugăciuni şi atenţii, prin ascultarea de Dumnezeu şi 
lepădarea de sine.” Călugărul răstignit Îl aduce pe Hristos în mijlocul 
nostru, împlinind cuvintele sfântului apostol Pavel: „Căci am judecat să 
nu ştiu între voi altceva, decât pe lisus Hristos, şi pe Acesta răstignit.” 
(I Corinteni 2,2). Apărat de sabia de foc a îngerului Domnului, călugărul 
răstignit, întemeiat pe smerenie şi transfigurat prin iubire, „nu cade 
niciodată” de pe cruce (1 Corinteni 13,8). 

Călugărul răstignit este imaginea tuturor celor răstigniţi cu capul 
în Jos şi traşi pe roata istoriei. Pentru Hristos, Biserică, credinţă, adevăr 
şi mântuirea neamului. Părintele Arsenie este călugărul răstignit al 
neamului şi Bisericii noastre. Cercetat, anchetat, întemnițat, deportat la 
Canal, supravegheat, alungat din mânăstire, marginalizat şi oprit treizeci 

de ani de la slujirea Sfintei și dumnezeieştii Liturghii și de la 
propovăduirea Evangheliei lui lisus Hristos, în vremuri de necredinţă, 
rătăcire, prigonire şi compromisuri, sfinția Sa a primt şi a acceptat toate 
aceste piroane şi cununi de spini, pe care iată, acum, Dumnezeu le 
rânduieşte şi poporul le mărturiseşte întru transfigurare, înviere 
Şi... canonizare ! Căci se făcuse mai înainte întuneric peste țărâna 
pământului românesc, „de la ccasul al şaselca (1959) până la ceasul al 
nouălea” (1989), când catapeteasma vremurilor contemporane nouă s-a 
sfâşiat în două de sus până jos şi cutremur s-a făcut în istoria noastră 
recentă şi pietre, care ascundeau tainice înțelesuri, s-au despicat şi 
morminte din sufletele oamenilor s-au deschis și multe duhuri de sfinți 
adormiţi au intrat în cetatea sfântă a Bisericii şi neamului, arătându-le 
multora „Cărarea Împărăției” şi calea mântuiru prin „Cuvinte vii” 
(cf. Matei 27,45 şi 51-53). Pentru aceea se cade să fim Marii şi 
Magdalene, Ioane şi Salomii şi ucenici iubiți, ascultând cuvintele de pe 
cruce ale călugărului răstignit din această carte. În ipostaza călugărului 
răstignit de-a dreapta Domnului, prin ispite, încercări şi prileşuri, se 
cuvine să ne strămutăm şi noi cu toţii, ca să putem auzi 
cuvintele „Astăzi vei fi cu Mine în rai !” prin rugăciunea neîncetată: 
„Pomeneşte-mă Doamne, când vei veni întru Împărăţia Ta (Luca 
2342-43). 

Călugărul răstignit nu este altcineva decât „omul îmbrăcat în 
haină de in” şi „îngerul cu cădelniţa de aur”, în viaţa căruia s-au împlinit 
şi întrupat cuvintele sfântului apostol Pavel: „M-am răstignit împreună 
cu Hristos; şi nu mai trăiesc eu, ci Hristos trăieşte întru mine” (Galateni 
2,20). De aceea se adună credincioşii lângă crucea şi mormântul 
călugărului răstignit de la Prislop. 

ÎNTÂLNIREA CELOR DOUĂ „CEASURI” 


„Dar acesta este ceasul vostru şi stăpânirea întunericului” (Luca 
22,53); „Dar pentru aceasta am venit în ceasul acesta” (loan 12,27). 

Întâlnirea celor două „ceasuri” este titlul unei predici gândite, dar 
nerostite şi nescrie a Părintelui Arsenie, iar cuvintele evanghelice de mai 
sus sunt punctul de pornire şi coordonatele acestei meditații, ce ar fi 
urmat să fie scrisă pe o coală de hârtie rămasă goală şi aflată între 
manuscrisele sfinției Sale, din vremea slujirii la Prislop. Trebuie să fi 
fost vreo Săptămână a Patimilor anilor '50 sau după aceea, vreme în care 
Părintele a cugetat şi a asociat aceste două cuvinte ale Mântuitorului, 
rostite la răstimp de câteva zile. Astfel, după învierea lui Lazăr şi 
Intrarea în Ierusalim şi după primirea elinilor „din cei ce se suiseră să se 
închine la sărbătoare” (loan 12,20), Mântuitorul lisus Hristos — care la 
nunta din Cana Galileii spusese Sfintei Fecioare Maria că „Încă n-a 
venit ceasul Meu” (Ioan 2,4) — avea să rostească: „A venit ceasul ca să 
fie preaslăvit Fiul Omului... Acum sufletul Meu e tulburat, şi ce voi 
zice ? Părinte, izbăveşte-Mă de ceasul acesta. Dar pentru aceasta am 
venit în ceasul acesta. Părinte, preamăreşte numele Tău ! Atunci a venit 
glas din cer: Şi L-am preaslăvit şi iarăşi Îl voi preaslăvi” (loan 12,23 şi 
21-28) — L-am preaslăvit la Iordan şi pe Tabor şi iarăşi Îl voi preaslăvi 
prin Înviere, Înălțare, Cincizecime şi Parusie. După Cina cea de Taină 
Mântuitorul Îşi î începe Rugăciunea arhiereasăcă către Dumnezeu Tatăl, 
zicând: „Părinte, a venit ceasul ! Preamăreşte pe Fiul Tău, ca şi Fiul Tău 
să Te preamărească pe Tine” (loan 17,1), pentru ca puţin după aceea să 
rostească în grădina Ghetsimani cuvintele amare: „Ca la un tâlhar aţi 
ieşit cu săbii şi cu toiege. În toate zilele fiind cu voi în templu, n-aţi 
întins mâinile asupra Mea. Dar acesta este ceasul vostru şi puterea 
întunericului.” (Luca 22,52-53). 

„Ceasul vostru” şi „ceasul Meu” se întâlnesc în Săptămâna 
Patimilor, în Vinerea mare, în cele trei ceasuri ale întunericului de pe 
cruce şi în clipa rostirii cuvântului: „Săvârşitu-s-a ! Şi plecându-Şi 
capul, Şi-a dat duhul” (loan 19,30). „Ceasul Meu” este expresia luminii 

şi a iubirii dumnezeieşti, a creației lumii şi a omului, a Revelaţiei şi a 
Răscumpărării, a Învierii şi a Parusiei. „Ceasul vostru” este umbra 
căderii în păcat a strămoşilor şi a izgonirii din rai, răutatea fraților lui 
Iosif şi împotrivirea lui faraon, neascultarea lui Saul şi răzvrătirea lui 
Abesalom, căderea poporului în idolatrie pe vremea lui leroboam şi 
Ahab şi uciderea pruncilor de către lrod. „Ceasul vostru” este 
întunecarea minţii nazarinenilor şi intenţia lor de a-L arunca pe 
Mântuitorul în prăpastie (Luca 4,29-30) şi luarea pietrelor în mână de 
către iudei şi renunțarea la a-L lovi, „pentru că încă nu venise ceasul 
Lui” (loan 7,30; 8,20). „Ceasul vostru” este sfatul ţinut de sinedriu 
împotriva lui lisus şi trădarea şi vinderea Domnului de către Iuda. 
„Ceasul vostru” este prinderea şi legarea Celui nelegat în grădina 
Ghetsimani, ducerea la Anna şi Caiafa, la Pilat şi Irod, judecata 
nedreaptă şi osândirea la moarte pe cruce. „Ceasul vostru” sunt 
biciuirea, trestia şi hlamida roşie, cununa de spini, batjocurile, scuipările 
şi pălmuirile ostaşilor, răstignirea pe cruce, hulele trecătorilor şi ale 
celor de faţă, batjocura tâlharului de-a stânga, buretele, oţetul şi fierea 
(loan 19,1-30). 

„Ceasul Meu” este Învierea cea de a treia zi, trecerea prin uşile 
încuiate, Arătările de după Înviere, drumul şi cina din Emaus, 
mărturisirea lui Toma, iertarea şi primirea lui Petru, Înălţarea la cer şi 
Șederea de-a dreapta Tatălui. „Ceasul Meu” este Pogorârea Duhului 
Sfânt, întemeierea Bisericii, descoperirea de pe drumul Damascului, 
propovăduirea şi răspândirea Evangheliei în toată lumea şi revelaţia 
Apocalipsei. „Ceasul vostru” este uciderea cu pietre a sfântului Ştefan şi 
tăierea capului sfântului apostol Iacob — precum al sfântului loan 
Botezătorul mai înainte şi al sfântului apostol Pavel mai apoi. „Ceasul 
vostru” este prigonirea creştinilor şi a tuturor celor care „vor să trăiască 
cucernic în Hristos lisus” (II Timotei 3,12). „Ceasul vostru” sunt 
vremurile şi zilele lui antihrist. „Ceasul Meu” este A Doua Venire a 
Domnului, pe norii cerului, Învierea morților şi Judecata de Apoi. 

Atunei se vor despărți pentru totdeauna cele două „ceasuri” ce 
s-au întâlnit în Săptămâna Mare a Patimilor, a istoriei şi a vieţii. 

„PÂINEA ŞI ADEVĂRUL SUNT CONDITIILE 
EXISTENŢEI OMENEȘTI” (Părintele Arsenie) 


„Pâinea noastră cea de toate zilele” şi Adevărul cel de toată 
veşnicia sunt condițiile existenţei omeneşti, în teologia Prea Cuviosului 
Părintelui nostru Arsenie. Pâinea câştigată în sudoarea feţei lui Adam 
(Facere 3,19) şi Adevărul încercat în sudoarea picăturilor mari de sânge 
din Ghetsimani (Luca 22,44). Între material şi spiritual, între pământ și 
cer, între trup şi suflet pendulează efortul, strădania şi nevoința umană 
de a depăşi în lumina revelaţiei creştine „goana după vânt” (Ecclesiast 
1,14). Pâinea este darul pământului sub binecuvântarea cerului, iar 
Adevărul este Întruparea Cuvântului spre Răstignire şi Înviere. Cel ce 
este deopotrivă Pâine şi Adevăr — deoarece „harul şi adevărul au venit 
prin lisus Hristos” (loan 1,17) — a zis: „Eu sunt Pâinea Vieţii” (loan 
6,48) şi „Eu sunt Calea, Adevărul şi Viaţa” (loan 14,6). Pâinea 
însemnează truda de păstor a lui Abel, lacob, Moise și David; munca de 
agricultor a lui Booz, Elisei şi Simon Cireneanul; osteneala facerii 
corturilor sfântului apostol Pavel şi a lu: Acvila şi Priscila, ca şi 
negustoria Lidiei din Filipi, „„vânzătoare de porfiră din cetatea 
Tiatirelor” (Faptele Apostolilor 16,14). Adevărul însă însemnează 
revelația dumnezeiască a Vechiului şi a Noului Testament, împlinită şi 
desăvârşită „la plinirea vremii” (Galateni 4,4) în lisus Hristos, întru Care 
„sunt ascunse toate comorile înțelepciunii şi ale ştiinţei” (Coloseni 2,3) 
şi întru Care „locuieşte trupeşte toată plinătatea dumnezeirii” (Coloseni 
2,9). Adevărul revelaţiei dumnezeieşti este temeiul, temelia și 
fundamentul concepţiei creştine despre lume şi viaţă, împărtăşit tuturor 
prin Biserică. După cum pâinea hrăneşte şi întreţine trupul, tot aşa 
Adevărul hrăneşte şi întreține sufletul. Pâinea este condiţia vieţii 
biologice şi pământeşti, iar Adevărul este condiţia vieţii spirituale şi 
veşnice. Dacă lipseşte pâinea moare trupul, iar dacă lipseşte Adevărul 
suferă sufletul. Prin urmare: „Căutaţi Pâinea vieţii veşnice, nu tărâțele 
vieţii vremelnice”, ne îndeamnă Părintele Arsenie în această carte. 

„ÎNTRE OAMENII TIMPULUI SĂU...” 
(Facere 6,9) 


„lată viața lui Noe: Noe era om drept şi neprihănit între oamenii 
timpului său şi mergea pe calea Domnului” (Facere 6,9). Aceste 
dumnezeieşti şi inspirate cuvinte ale Sfintei Scripturi îl definesc pe 
patriarhul din vremea potopului şi îi zugrăvesc icoana unică a sfințeniei 
lui, ca prototip al lui Hristos, paradigmă a tuturor sfinților şi pildă pentru 
oamenii din toate timpurile. Expresia „între oamenii timpului său” îl 
individualizează, îl ridică şi îl învăluie în nimb de lumină pe dreptul 
ascultător de Dumnezeu şi făcător al corabiei din lemn de salcâm, care 
avea să fie icoană a Bisericii mântuitoare prin Hristos şi Duhul Sfânt. 
Patriarhul Noe s-a remarcat şi evidențiat „între oamenii timpului său”, 
fiind drept, neprihănit şi mergând pe calea Domnului, de aceea a şi fost 
ales de Dumnezeu ca al doilea părinte şi strămoş al neamului omenesc, 
ce avea să se înmulțească pentru a doua oară, prin sine şi prin fiii şi 
urmaşii săi, sub semnul ramurei de măslin şi sub lumina curcubeului 
legământului dintre Dumnzeu şi om, prin Noe. „Între oamenii timpului 
său” s-a remarcat, la vremea sa, fiecare sfânt, prooroc, apostol sau 
Părinte al Bisericii. Patriarhul Avraam s-a învrednicit de o chemare şi 
alegere deosebită „între oamenii timpului său”. La fel patriarhul Iacob 
prin scara cerului de la Betel şi fiul său Iosif prin Golgota din Egipt şi 
tâlcuirea viselor lui Faraon. Altfel decât „oamenii timpului său” a fost 
marele Moise, prin rugui aprins, stâlpul de foc şi primirea Legii pe 
muntele Sinai. „Între oamenii timpului său”, deosebit a fost Samuel, 
David şi Solomon. Superior „oamenilor timpului său” a fost sfântul 
prooroc Ihe în Israel, iar mai apoi sfântul prooroc Daniel în Babilon. 
„Între oamenii timpului lor” au ieşit în evidență sfântul Ioan 
Botezătorul, sfinţii apostoli Petru, lacob şi loan şi sfântul apostol Pavel. 

În viața şi istoria Bisericii creştine s-au remarcat „între oamenii 
timpului lor” părinţii apostolici: sfântul Ignatie Teoforul şi sfântul 
Policarp al Smirnei; între apologeți: sfântul Iustin Martirul şi Filosoful, 
Tertulian şi Origen; iar între sfinţii mari dascăl ai lumii şi ierarhi au 

strălucit: sfântul Atanasie cel Mare, sfântul Vasile cel Mare, sfântul 
Grigorie Teologul, sfântul Grigorie de Nyssa, sfântul Ioan Gurădeaur, 
fericitul Augustin, sfântul Grigorie Palama. Tot între teologi avem pe 
sfântul Maxim Mărturisitorul, sfântul loan Damaschin şi sfântul Simeon 
Noul Teolog. Între cuvioşi amintim pe sfinţii Antonie cel Mare, Arsenie 
cel Mare, Macarie Egipteanul, loan Scărarul şi Isaac Sirul, după cum 
între mucenici şi martiri luminează: sfântul arhidiacon Ştefan, sfântul 
mare mucenic Gheorghe şi sfântul Dimitrie izvorâtorul de mir, ca ŞI 
atâția alți sfinţi din „norul de martori” (Evrei 12,1). „Între oamenii 
timpului său” a strălucit în Biserica rusă sfântul Serafim de Sarov, iar în 
spaţiul ninivitean românesc, Prea Cuviosul Părintele nostru Arsenie. 
Cine poate îndrăzni astăzi să nu recunoască faptul şi adevărul că 
Părintele Arsenie a fost cu totul altfel şi mai presus decât „oamenii 
timpului său”, prin viață creştină, trăire în Hristos, dar de la Duhul 
Sfânt, prigonire şi marginalizare, înţelepciune şi tăcere, cunoştinţă şi 
putere, propovăduire şi slujire, povăţuire şi sfătuire, rugăciune Şi 
mijlocire ? 

Sfinţii sunt mai presus decât „oamenii timpului lor”, pentru că ei 
trăiesc discret şi tainic şi coboară mărturisind în contemporaneitate, 
adevărul veşniciei lui Dumnezeu care străbate, străluminează ŞI 
transfigurează timpul. Oamenii timpului lui Noe s-au scufundat ŞI au 
pierit în apele potopului pe deasupra cărora patriarhul plutea în corabia 
vegheată de mâna lui Dumnezeu. Mulţi dintre contemporanii sfinților 
trălesc şi se sfârșesc în ignoranță, necredință şi necunoaştere, refuzând 
cu îndârjire, prin împietrire, mărturia şi mărturisirea sfântului, care îi 
deranjează. Așa s-a întâmplat şi cu fariseii, saducheii, cărturarii, 
arhiereii, bătrânii și mai marii poporului din vremea Mântuitorului Iisus 
Hristos. Oare nu se repetă istoria evanghelică cu contemporanii fiecărui 
sfânt ?! „Şi toţi care voiesc să trăiască cucernic în Hristos lisus vor fi 
prigoniți” (II Timotei 3,12). 

„DUHUL SFÂNT ESTE DUHUL 
CREȘTINISMULUI” (Părintele Arsenie) 


Și aceste cuvinte, găsite între însemnările Prea Cuviosului 
Părintelui nostru Arsenie, grăiesc şi spun foarte mult — dacă mai era 
necesar — despre marea putere de pătrundere teologică şi luminare 
duhovnicească a sfinţiei Sale. „Duhul Sfânt este Duhul Creştinismului — 
care a luminat fața lui Ştefan ca a unui înger”. Duhul Sfânt străbate 
istoria creştinismului ca un pârjol de foc, revărsat prin limbile 
Rusaliilor, până la contemplarea eshatologică a norului de slavă al 
Parusiei. „Duhul Sfânt este Duhul Creştinismului” însemnează că 
acelaşi Duh inspiră Evangheliile, Faptele Apostolilor, Epistolele şi 
Apocalipsa. „Duhul Sfânt este Duhul Creştinismului” adevereşte 
minunea prefacerii euharistice şi recapitularea tuturor Sfintelor Liturghii 
creştine în aceeaşi unică Cină de Taină a creştinismului. „Duhul Sfânt — 
Duhul Creştinismului” prelungeşte şi extinde Cina cea de Taină din 
Ierusalim în toată lumea şi istoria Bisericii, până la Cina eshatologică 
din Emaus şi Nunta Fiului de Împărat din taina zilei a opta. „Duhul 
Sfânt este Duhul Creştinismului” prin teologia patristică şi tâlcuirile 
sfinților Părinți. „Duhul Sfânt este Duhul Creştinismului” prin 
propovăduirea sfintei Evanghelii la toate neamurile şi până la marginile 
pământului. „Duhul Sfânt este Duhul Creştinismului” prin jertfa 
mucenicilor şi nevoința cuvioşilor, prin încununarea sfinţilor și 
statornicia creştinilor. 

„Duhul Sfânt este Duhul Creştinismului” care învinge duhul 
antihristic al lumii şi cele şapte duhuri ale patimilor care se luptă cu 
sufletul. „Duhul Sfânt este Duhul Creştinismului” prin candelele aprinse 
ale celor cinci fecioare înțelepte, prin limbile de foc ale Rusaliilor, prin 
harul sfintelor Taine, prin prefacerea euharistiei veşniciei în potirul 
timpului, prin strălucirea şi lumina hainei de nuntă a Miresei Domnului 
Hristos şi prin pogorârea Noului Ierusalim din cer. „Duhul Sfânt este 
Duhul Creştinismului” ca râu al vieţii celei veşnice care „udă toată 

grădina Edenului” Bisericii. „Duhul Sfânt este Duhul Creştinismului” 
prin împrăştierea şi risipirea limbilor de foc ale Rusaliilor în toţi cei 
botezați şi îmbrăcaţi în Hristos, în minţile cele cugetătoare, în inimile 
cele iubitoare, în sufletele cele curate şi în vieţile călăuzite după Predica 
de pe Munte. Duhul Sfânt umple creaţia de ruguri aprinse, Biserica de 
icoane ale asemănării cu Hristos şi cerul de sfinţi. „Duhul Sfânt este 
Duhul Creştinismului” ca râu de foc ce se revarsă şi iese — prin 
purcedere — din tronul Celui Vechi de Zile (Daniel 7,9-10). 

Duhul Sfânt călăuzeşte, conduce şi inspiră creştinismul pentru că 
este stâlpul de foc al Bisericii lui Hristos. Duhul Sfânt sculptează şi 
dăltuieşte creştinismul după chipul şi asemănarea Sa, „prin suspine 
negrăite”. Duhul Sfânt este dogoarea dragostei creştine, lumina 
învăţăturii lui Hristos, tăria credinţei ortodoxe, înălțimea cunoştinţei de 
Dumnezeu întru adâncul smereniei. Cea dintâi lucrare a Duhului Sfânt a 
fost hirotonia sfinţilor apostoli în ziua Cincizecimii, darul vorbirii în 
limbi şi întemeierea Bisericii. Cea din urmă lucrare a Duhului Sfânt va fi 
arătarea sfintei Cruci pe cer ca „semn al Fiului Omului”, şi învierea 
„câmpului plin cu oase omeneşti” — precum în vedenia lui lezechiel — al 
omenirii, pentru întâmpinarea Celui ce vine pe norii cerului spre 
despărțirea oilor de capre. „Duhul Sfânt este Duhul Creştinismului” 
pentru ca „Dumnezeu să fie totul în toţi” (I Corinteni 15,28), într-un „cer 
nou şi un pământ nou” (Apocalipsă 21,1). 

„lar dacă cineva nu are Duhul lui Hristos, acela nu este al Lui” 
(Romani 8,9). 

MORMÂNTUL SFÂNTULUI PROOROC ELISEI 
ȘI MORMANTUL PARINTELUI ARSENIE 


„Apoi a murit Elisei şi l-au îngropat, iar în anul următor au intrat 
în țară cete de Moabiţi. Dar iată, odată, când îngropau un mort, 
s-a întâmplat ca cei ce-l îngropau să vadă una din aceste cete şi, 
speriindu-se, au aruncat mortul în mormântul lui Elisei. Căzând acela, 
s-a atins de oasele lui Elise: şi a înviat şi s-a sculat pe picioarele sale.” 
(IV Regi 13,20-21). În Sfânta şi dumnezeiasca Scriptură, sfântul prooroc 
Elisei face parte, împreună cu losua şi Timotei, din treimea smeriţilor 
ucenici ai marilor sfinți: Moise, sfântul Ie şi sfântul apostol Pavel. 
Ales, chemat şi rânduit de Dumnezeu ca prooroc, ucenic şi urmaş al 
sfântului Ilie, sfântul prooroc Elisei s-a pogorât în mormânt împodobit 
cu virtutea ascultării față de sfântul Ilie, a urmării neabătute şi a 
fidelității statornice faţă de proorocul de foc şi încununat de darul 
sfințeniei şi al facerii de minuni: vindecarea de lepră a lui Neeman 
Sirianul, învierea fiului femeii din Şunem, descoperirea cetelor îngereşști 
şi a oştilor cerești de la Dotan, precum şi învierea anonimului repausat, 
aruncat şi abandonat în mormântul său. Mormântul sfântului prooroc 
Elisei este o icoană a mormântului Învierii lui Hristos, de care 
atingându-ne prin credinţă, înviem sufletește şi duhovniceşte. Minunea 
învierii, săvârşită de sfântul Elisei după moarte, este unul din cele mai 
puternice argumente biblice şi teologice pentru cinstirea sfintelor 
moaşte, dogmă ce s-a stabilit şi s-a hotărât la cel de-al şaptelea sinod 
ecumenic din anul 787 de la Niceea. 

Ori de câte ori cetele nevăzuţilor moabiți năvălesc în ţara sau în 
spaţiul ecclesial al noului Israel, prin alergarea şi atingerea de 
mormintele, moaştele şi relicvele sfinţilor, noi înviem din moartea 
păcatului, ne revigorăm şi ne reînnoim suileteşte şi duhovniceşte, 
sculându-ne pe picioarele noastre. Această tainică şi duhovnicească 
lucrare se întâmplă adeseori şi cu cei ce vin şi se apropie cu credinţă, 
evlavie şi cu dragoste de mormântul Prea Cuviosului Părintele nostru 

Arsenie de la sfânta mânăstire Prislop. De aceea, n-am putut găsi, în 
întreaga Siântă şi dumnezeiască Scriptură, o altă asemănare mai 
potrivită şi un alt argument sau temei mai nimerit pentru evlavia 
credincioşilor faţă de Părintele Arsenie şi cinstirea mormântului mereu 
împodobit cu flori şi adeseori stropit cu lacrimi al Sfinţiei Sale, decât 
cele referitoare la mormântul sfântului prooroc Elisei şi la minunea 
petrecută acolo. Toţi paşii făcuţi la mormintele sfinţilor, toate lumânările 
aprinse şi florile aduse, toate rugăciunile înălțate şi lacrimile picurate, nu 
vor rămâne nerăsplătite, aici şi la Învierea cea de Apoi. O dovadă sunt 
toate nădejdile înviate şi feţele înseninate ale credincioşilor cinstitori de 
sfinți mijlocitori şi prieteni ai lui Hristos (loan 15,14). În Ziua cea de 
Apoi siîinţii vor învia purtând înaintea tronului Judecăţii, pomelnicul 
tuturor celor ce i-au cinstit, iubit, strigat şi chemat în ajutor vreodată şi 
le-au sărutat sfintele icoane, sfintele moaşte din racle sau sfintele cruci 
de la morminte. La Învierea cea de Apoi, cel mort şi înviat prin 
atingerea de mormântul şi osemintele sfântului Elisei, îl va avea în mod 
sigur sprijinitor pe sfânt, precum Lazăr din Betania pe Hristos. Aşa va fi 
cu cinstitorii tuturor sfinților şi cu închinătorii la crucea de la mormântul 
Părintelui Arsenie. 

Dar învierea celui pus în grabă în mormântul sfântului prooroc 
Elisei, este şi o prefigurare a învierii noastre prin mormântul lui Hristos 
cel Înviat. Aşa au înviat mai înainte de Învierea cea de Apoi sfânta 
Maria Magdalena, sfinţii apostoli Petru şi loan, sfinţii ucenici Luca şi 
Cleopa, toți ceilalţi sfinţi apostoli, sfântul arhidiacon Ştefan, precum şi 
sfântul apostol Pavel pe drumul Damascului. Taina minunii şi puterea 
harică a mormântului lui Elisei constă în faptul că acolo odihneşte 
singurul martor pământesc al răpirii sau înălţării sfântului prooroc Ilie la 
cer. Dacă răpirea lui Enoh la cer s-a petrecut fără de martori, iar 
înălțarea sfântului Ilie la cer a avut un singur martor, pe sfântul Elisei, 
Înălţarea Domnului i-a avut ca martori pe Muntele Măslinilor pe sfinţii 
apostoli şi pe cei dintâi ucenici. 

Mormântul sfinților este un rug aprins în care străluceşte nevăzut 
lumina Învierii lui Hristos şi în fața căruia se cuvine să ne lepădăm 
încălțămintea din picioare, precum Moise... 

„CÂT DE PREZENT E UNEORI... VIITORUL” 


(Părintele Arsenie) 


Aceste cuvinte ale Părintelui Arsenie, găsite într-un carneţel pe 
care Sfinţia Sa îl intitulase „Expresii”, sunt o mărturie în plus, dovadă, 
expresie şi evidenţă a darului duhovnicesc al înaintevederii cu duhul de 
care Părintele s-a învrednicit de la Dumnezeu, în timpul vieţii, harismă 
de care ne-am dat seama atât de mulţi şi pe care a exprimat-o, a 
precizat-o şi a concentrat-o inspirat în aceste cuvinte: „Cât de prezent e 
uneori... viitorul.” Părintele Arsenie Boca a fost cu adevărat „ca un pom 
răsădit lângă izvoarele apelor” (Psalmul 1,3) — psalm pe care Sfinţia Sa 
mi l-a cântat cândva, aşa cum se cântă la începutul Vecerniei cu Litie, 
recomandându-mi-l ca model şi principiu de viaţă, ca şi cuvintele 
sfântului apostol Pavel de la Filipeni 3,7-11, într-un alt context. Tot 
Sfinția Sa a fost, după cuvintele aceluiaşi psalmist, „ca un măslin roditor 
în casa lui Dumnezeu” (Psalmul 51,7), a Bisericii Ortodoxe ŞI a 
neamului nostru. Cuvintele de foc, rugăciunile mijlocitoare, predicile 
înălțătoare,  meditaţiile adânci, pictura  transfigurată, sfaturile 
competente, îndemnurile clare, calde şi precise şi faptele Sfinţiei Sale, 
nu puţine purtând taina şi pecetea minunii, au fost şi sunt roade ale 
Duhului Sfânt, date la vremea sa (cf. Galateni 5,22; Psalmul 1,3). Un 
astfel de rod duhovnicesc este şi cuvântul de mai sus. 

„Cât de prezent e uneori... viitorul” este un cuvânt al Părintelui 
Arsenie care şi prin care ni se dezvăluie o parte din tainele profeției sau 
proorociei biblice şi patristice. Viitorul este prezent prin Cel 
Atotprezent, prin Dumnezeu în Care și la Care nu este trecut, prezent şi 
viitor, ci un veşnic „Acum”. Noi cunoaştem în parte trecutul şi trăim 
prezentul, dar viitorul ne este cu desăvârşire necunoscut. Nu acelaşi 
lucru se întâmplă la Dumnezeu Cel Atotştiutor şi Atotînţelept. De aceea 
nu este de mirare dacă El descoperă din când în când, după a Sa 
bunăvoință şi alegere, ce vrea, cât vrea şi cui vrea din tainele viitorului. 
Părintele Arsenie a fost unul dintre cei aleşi, inspirați şi asistați de Duhul 
Sfânt. În vremea unei convorbiri tainice şi a unei întâlniri de suflet în 

chilia Sfinţiei Sale de la Prislop, Părintele Arsenie îmi amintea și-mi 
accentua cuvintele profetului: „Dumnezeu nu face nimic fără să fi 
descoperit taina Sa proorocilor, slujitorii Lui !” (Amos 3,7). Astfel 
Dumnezeu îi descoperă lui Moise și lui David, cu multe veacuri înainte, 
venirea lui Mesia-Hristos. Bunavestirea este prezentă în Isaia 7,14. 
Naşterea Domnului este prezentă în Mihea 5,1. Intrarea în Ierusalim este 
prezentă în cartea proorocului Zaharia 9,9. Răstignirea Domnului este 
prezentă în capitolul 53 al cărţii sfântului prooroc Isaia. Învierea 
Domnului este prezentă în viziunea proorocului Avacum 3,4. Pogorârea 
Duhului Sfânt sau Rusaliile sunt prezente în cartea proorocului Ioel 3,1. 
Învierea cea de Apoi este prezentă în vedenia din capitolul 37 al 
proorociei lui lezechiel. Parusia Domnului şi Judecata de Apoi sunt 
prezente în capitolul 7 al cărții proorocului Daniel, ca şi în capitolul 25 
al Evangheliei de la Matei. Viitorul nimicirii cetăţii Ninive este prezent 
în viziunea şi propovăduirea proorocului Iona şi amânat cu aproximativ 
o sută de ani în urma pocăinţei ninivitenilor. Dărâmarea Ierusalimului şi 
sfârşitul lumii sunt prezente şi prezentate în cuvintele profetice ale 
Mântuitorului lisus Hristos din capitolul 24 al Evangheliei de la Matei. 
Viitorul Apocalipsei este prezent în revelaţia sfântului apostol şi 
evanghelist loan din insula Patmos. 

Viitorul foametei celei mari din toată lumea „care a şi fost în 
zilele lui Claudiu”, este prezent în cuvintele proorocului Agav care „a 
arătat prin Duhul” cele ce aveau să fie (cf. Faptele Apostolilor 11,27- 
30). Viitorul patimilor pentru Hristos şi al pătimirilor sfântului apostol 
Pavel este prezent în gestul şi cuvintele aceluiași tainic prooroc Agav 
din veacul apostolic, care, coborând din ludeea în Cezareea, în casa 
diaconului Filip, unde se afla de mai multe zile apostolul neamurilor, 
„venind el la noi, a luat brâul lui Pavel şi, legându-şi picioarele şi 
mâinile, a zis: Acestea zice Duhul Sfânt: Pe bărbatul al căruia este acest 
brâu, aşa îl vor lega iudeii la Ierusalim şi-l vor da în mâinile neamurilor. 
ŞI când am auzit acestea, îl rugam şi noi, şi localnicii să nu se suie la 
Ierusalim. Atunci a răspuns Pavel: Ce faceţi de plângeţi şi-mi sfâşiaţi 
inima ? Căci eu sunt gata nu numai să fiu legat, ci şi să mor în Ierusalim 
pentru numele Domnului lisus. Şi neînduplecându-se el, ne-am liniştit, 
zicând: Facă-se voia Domnului.” (Faptele Apostolilor 21,10-14). 

„Trecutul se ţine de noi ca prezent şi ne așteaptă ca viitor” 

(Părintele Arsenie). 

Multe din tainele viitorului nostru personal sau obştesc, Părintele 
Arsenie ni le-a văzut şi despre unele ne-a înștiințat. Multe din 
necunoscutele viitorului lumii, al ţării şi al poporului nostru, Sfinţia Sa 
le-a întrevăzut, despre unele ne-a vorbit iar pe altele le-a ascuns sub 
vălul picturii Bisericii de la Drăgănescu. „Cât de prezent e uneori... 
viitorul” pentru sfinţi şi cât de legată le este uneori limba în a-l dezvălui. 
Însuşi Mântuitorul Iisus Hristos le spunea sfinţilor Săi ucenici şi apostoli 
la Cina cea de Taină: „Și acum v-am spus acestea înainte de a se 
întâmpla, ca să credeți când se vor întâmpla” (loan 14,29); şi: „Încă 
multe am a vă spune, dar acum nu puteţi să le purtaţi. lar când va 
veni Acela, Duhul Adevărului, vă va călăuzi la tot adevărul; căci nu va 
vorbi de la Sine, ci câte va auzi va vorbi şi cele viitoare vă va vesti” 
(loan 16,12-13). A se vedea şi cap. 67 intitulat: „Cum se face întipărirea 
proorocilor” și cap. 68: „Iarăşi despre întipăriri şi despre felurite vederi”, 
din Cele 100 de capete ale lui Calist şi Ignatie Xanthopol, Filocalia rom. 
vol. VIII, Bucureşti — 1979, pg. 143-151. 

SFINȚII ȘI VEACUL LOR 


Legătura dintre sfinți şi veacul lor este umbra legăturii dintre 
Hristos cel Înviat şi veşnicie. Stinții răsar în veacul lor, după 
necunoscuta rânduială a Providenţei, veac pe care îl transfigurează prin 
sfințenia vieţii, chiar dacă adeseori veacul este cel care îi răstigneşte şi-i 
pironeşte pe cruce. Deşi ascunși, necunoscuţi și nebăgaţi în seamă în 
vremea sau în veacul lor, sfinţii îşi pecetluiesc veacul şi îşi însemnează 
pentru totdeauna veacurile de după ei. Adeseori, veacul în care trăiesc 
sfinții este Golgota lor, dar veacurile de după ei sunt învierea şi slava 
lor. Veacul îi înmormântează, pogorându-i de pe cruce după ce i-a 
pironit, dar veacurile de după ei îi ridică întru slavă, nemurire ŞI 
„pomenire din neam în neam”. 

Patriarhul Avraam şi-a însemnat veacul lui — sau cele două 
veacuri, pentru că a trăit 175 de ani — dar şi veacurile de după el, „până 
la David”, „strămutarea în Babilon” şi „până la Ilristos” (Matei 1,17). 
Moise şi-a marcat veacul său în Egipt şi Sinai şi toate veacurile de după 
el, din istoria lui Israel. Sfântul prooroc Ilie şi-a pecetluit veacul său, 
pogorând foc din cerul pe care l-a încuiat şi l-a descuiat şi fiind răpit în 
car de foc pentru a se întoarce a doua oară, împreună cu Enoh, ca să 
desfacă şi să desluşească pecetea veacurilor mai înainte de A Doua 
Venire a Domnului. Toţi sfinţii prooroci, începând cu Samuel şi David 
şi până la sfântul loan Botezătorul, şi-au „pietruit” fiecare veacul, în 
Ierusalim şi în regatul lui Iuda, în Israel şi Samaria, în Ninive şi în 
Babilon, sau în pustiul Iordanului, „pregătind calea Domnului” (Marcu 
1,3). Sfinţii apostoli şi evangheliști şi-au însemnat veacul lor apostolic, 
după Înălţarea Mântuitorului la cer şi Pogorârea Duhului Sfânt, mergând 
în toată lumea - şi propovăduind Evanghelia la toată făptura (Marcu 
16,15) învățând toate neamurile, „botezându-le în numele Tatălui ŞI 
al Fiului şi al Sfântului Duh” (Matei 28,19) şi fiind martori şi martiri 
ai lui lisus Hristos „în Ierusalim şi în toată Iudeea şi în Samaria şi până 
la marginea pământului” (Faptele Apostolilor 1,8), călăuzind şi 
transfigurând în acest fel toate veacurile de după ei din viaţa Bisericii, 

într-un tainic drum spre Emaus, până în vremea de apoi sau sfârșitul 
veacurilor. Sfântul apostol Pavel, ca şi sfântul apostol Petru şi sfântul 
apostol şi evanghelist Ioan, a zugrăvit chipul lui Hristos pe pânza 
veacului său, prin sfintele lui călătorii misionare, prin epistolele lui 
inspirate de Duhul Sfânt și prin toată lucrarea săvârşită de Hristos prin el 
şi prin propovăduirea sa apostolică. Sfinţii Părinţi ai Bisericii şi-au 
însemnat fiecare veacul lor, precum sfinţii prooroci în Vechiul 
Testament şi sfinţii apostoli în Noul Testament. 

La urma urmei, Hristos cel Înviat şi Înălţat la cer şi Care şade de-a 
dreapta Tatălui, este Cel care însemnează, vorbeşte, pecetluieşte şi 
sfinţeşte fiecare veac de după EI şi de sub EI, prin sfinţii Săi, cunoscuţi 
şi necunoscuţi, mari şi mici (Apocalipsă 20,12), teologi sau făcători de 
minuni, însemnați sau mai puţin însemnați, din punctul de vedere al 
veacului. Sfinţii îşi străbat veacul lor cu sufletul înduhovnicit în trup, iar 
veacurile de după ei cu duhul îndumnezeit. De aceea se poate întâmpla 
ca veacurile de după sfinţi, să simtă mai mult, mai puternic şi mai intens 
dogoarea duhului sfinților decât veacul contemporan cu ei. Dacă în 
veacul lor sfinții merg „din putere în putere”, în veacurile de după ei, ei 
merg „din slavă în slavă”. Bând paharul lui Hristos până la capăt şi 
botezându-se cu botezul cu care S-a botezat Hristos până la sfârşit 
(Matei 20,22-23; Marcu 10,38-39), sfinţii fiecărui veac au stors — 
precum paharnicul lui faraon (Facere 40,11) — în paharul veacului spre 
cuminecare, strugurele cuvântului Evangheliei lui Hristos, pregătind şi 
întinzând spre împărtăşire şi potirul veacurilor. 

Sfinții îşi depăşesc ŞI îşi transcend veacul, pregâtind şi deschizând 
uşa veacurilor de după ei, atâtea câte vor mai fi, spre veşnicie. În această 
ceată intră şi în această stare se află şi Prea Cuviosul Părintele nostru 
Arsenie ! 

DARUL PROFETIC AL PĂRINTELUI ARSENIE 


Oricine, ispitit fiind din necredinţă, ar încerca să mai pună la 
îndoială harul de la Dumnezeu şi darul profetic al Prea Cuviosului 
Părintelui nostru Arsenie, cred că riscă să alunece în păcatul împotriva 
Duhului Sfânt, în legătură cu care ne atrage atenția Mântuitorul (Matei 
12,32). Mu şi mii de credincioși s-au convins în diferite împrejurări şi 
ocazii din viață de harisma Părintelui Arsenie. Duhul, harul şi darul 
profetic şi înainte-văzător cu care Dumnezeu l-a înzestrat şi învrednicit 
pe Părintele nostru, spre folosul duhovnicesc al tuturor, răzbate însă atât 
din scrierile sfinției Sale, „Cărarea Împărăției” ŞI „Cuvinte vi”, cât şi 
din iconografia Bisericii de la Drăgănescu (vezi cap. „Aţi început 
sfârşitul lumii !”), asupra cărora nu revenim. Un cuvânt necunoscut până 
acum şi găsit în însemnările sfinției Sale de început de la Sâmbăta, din 
ziua de | martie 1943, adevereşte şi întăreşte o dată în plus cele spuse de 
NOI. 

„În vremea prin care trecem şi pentru vremea şi mai grea ce se 
arată să vie peste toată lumea, a mai despărţi pe oameni şi a-i învăjbi — şi 
lucru de mirare în numele lui Dumnezeu — a-i mai învrăjbi zic, a-i sminti 
de la lucrarea mântuirii, a-i mai ţine în întunerec, e mai mult decât un 
păcat, mai mult ca o greșală, e o prostie, căci un păcat ţi-l iartă 
Dumnezeu dacă te pocăieşti de el; o greşelă ţi-o iartă, că n-ai ştiut. — 
Prostia însă nu ştim dacă o iartă, căci aceea dovedeşte rea credință şi stă 
împotriva adevărului. 

De aceea la pacea trecută când s-a făcut unirea tuturor 
românilor (| Decembrie 1918 n.n.) s-a făcut greşelă că nu s-a făcut şi 
unirea tuturor sufletelor încât ne rămâne nouă celor de azi să 
ștergem de pe haina sufletului nostru vicleşugul de la 1700. 

Așa că pe faţă, întoarceţi-vă acasă la confesiunea ortodoxă şi 
aşa tot neamul prinde putere pentru ziua care are să vie. N-aşteptaţi 
s-o zică Domnii, ci ascultați ce zice Domnul.” 

Acest cuvânt vizionar al Părintelui Arsenie, chemare de pe atunci 
şi îndemn actual către fraţii greco-catolici, anticipa cu cinci ani şi 

jumătate mai devreme ceea ce avea să se întâmple în toamna anului 
1948 prin „revenirea” de voie, de nevoie de atunci. Cuvântul Părintelui 
Arsenie: „N-aşteptaţi s-o zică Domnii, ci ascultați ce zice Domnul” are 
greutatea, valoarea şi puterea unui cuvânt profetic biblic. Părintele a 
văzut şi a prevăzut de atunci ceea ce avea să vină peste ţară şi ceea ce va 
veni peste lume, după cum ne spunea şi la Prislop cu câţiva ani mai 
înainte de a pleca la Domnul: „Rugaţi-vă să nu vină şi peste voi ceea ce 
o să vină peste lumea întreagă !” Cuvântul „N-aşteptaţi s-o zică Domnii, 
ci ascultați ce zice Domnul” pare a se termina pe marginea cascadei, 
căci prin nimeni altul nu zicea Domnul cele zise mai sus, decât prin 
Părintele Arsenie. 

Trei sunt stadiile duhovniceşti în viaţa aleşilor lui Dumnezeu şi a 
sfinților lui Hristos prin Duhul Sfânt: A vorbi cu Dumnezeu, precum 
rugătorii şi închinătorii; a vorbi despre Dumnezeu, precum predicatorii 
şi mărturisitorii şi a vorbi Dumnezeu prin tine, precum prin profeţi, 
apostoli şi sfinții Părinţi. Toate aceste trei trepte spirituale şi mistice le-a 
suit în mod desăvârşit Părintele Arsenie prin viața, rugăciunea, trăirea, 
slujirea, propovăduirea, lucrarea, misiunea şi mijlocirea sfinţiei Sale. 

„N-aşteptaui s-o zică Domnii, ci ascultați ce zice Domnul” 
înseamnă şi: credeți, mărturisiţi şi întăriți şi voi, ca să nu strige pietrele 
în locul vostru... (Luca 19,40). 

„SEMNELE UNUI APOSTOL LE-AŢI AVUT 
PRINTRE VOI...” (1 Corinteni 12,12) 


Aşa scrie stântul apostol Pavel înspre sfârşitul celei de a doua 
epistole către Corinteni. Aşa mărturisim şi noi despre Părintele Arsenie: 
profet vizionar, apostol mărturisitor şi părinte slujitor al Bisericii lui 
Hristos, ajuns la „statura bărbatului desăvârșit, la măsura vârstei 
deplinătăţii lui Hristos” (Efeseni 4,13). „Dovezile mele de apostol s-au 
arătat la voi în toată răbdarea, prin semne, prin minuni şi prin puteri” (Il 
Corinteni 12,12). Răbdare, semne, minuni şi puteri, iată cele patru 
dimensiuni teologice şi spirituale care definesc peste veacuri şi în timp 
pe un adevărat apostol al lui Hristos. „Căci mi se pare că Dumnezeu, pe 
noi, apostolii, ne-a arătat ca pe cei din urmă oameni, ca pe nişte osândiţi 
la moarte, fiindcă ne-am făcut privelişte lumii şi îngerilor şi oamenilor. 
Noi suntem nebuni pentru Hristos; voi însă, înţelepţi întru Hristos. Noi 
suntem slabi; voi însă sunteți tari. Voi sunteţi întru slavă, iar noi suntem 
întru necinste ! Până în ceasul de acum flămânzim şi însetăm; suntem 
goi şi suntem pălmuiţi şi pribegim. Şi ne ostenim, lucrând cu mâinile 
noastre. Ocărâţi fiind, binecuvântăm. Prigoniţi fiind, răbdăm. Huliţi 
fiind, ne rugăm. Am ajuns ca gunoiul lumii, ca măturătura tuturor, până 
astăzi. Nu ca să vă ruşinez vă scriu acestea, ci ca să vă dojenesc ca pe 
nişte copii ai mei iubiţi. Căci de aţi avea zeci de mii de învăţători în 
Hristos, totuşi nu aveţi mulţi părinţi. Căci eu v-am născut prin 
Evanghelie în lisus Hristos. Deci vă rog să-mi fiți mie următori, precum 
şi eu lui Hristos.” (1 Corinteni 4,9-16). 
lată icoana sfinților apostoli zugrăvită pentru veşnicie de sfântul apostol 
Pavel pe catapeteasma Bisericii. „Căci în toate înfăţişându-ne pe noi 
înşine ca slujitori ai lui Dumnezeu, în multă răbdare, în necazuri, în 
nevoie, în strâmtorări, în bătăi, în temnițe, în tulburări, în osteneli, în 
privegheri, în posturi, în curăţie, în cunoştinţă, în îndelungă-răbdare, în 
bunătate, în Duhul Sfânt, în dragoste nefăţarnică, în cuvântul adevărului, 
în puterea lui Dumnezeu, prin armele dreptăţii cele de-a dreapta şi cele 

de-a stânga, prin slavă şi necinste, prin defăimare şi laudă; ca nişte 
amăgitori, deşi iubitori de adevăr, ca nişte necunoscuţi, deşi bine 
cunoscuţi, ca fiind pe pragul morții, deşi iată că trăim, ca nişte pedepsiţi, 
dar nu ucişi, ca nişte întristaţi, dar pururea bucurându-ne, ca nişte săraci, 
dar pe mulți îmogăţind, ca unii care n-au nimic, dar toate le stăpânesc. 
O, corintenilor, gura noastră s-a deschis către voi, inima noastră s-a 
lărgit.” (I Corinteni 6,4-11). O, românilor, gura noastră s-a deschis către 
voi, inima noastră s-a lărgit pentru voi, rugăciunea noastră s-a înălțat 
pentru voi, cuvântul nostru s-a aprins pentru voi, scrisul nostru rămâne 
pentru voi ! 

Vorbind despre sine însuşi, sfântul apostol Pavel adaugă: „Sunt ei 
slujitori ai lui Hristos ? Nebuneşte o spun: Eu sunt mai mult ca ei! În 
osteneli mai mult, în închisori mai mult, în bătăi peste măsură, la moarte 
adeseori. De la iudei de cinci ori am luat patruzeci de lovituri de bici 
fără una. De trei ori am fost bătut cu vergi; o dată am fost bătut cu 
pietre; de trei ori s-a sfărâmat corabia cu mine; o noapte şi o zi am 
petrecut în largul mării; în călătorii adeseori, în primejdii de râuri, în 
primejdii de la tâlhari, în primejdii de la neamul meu, în primejdii de la 
neamuri, în primejdii în cetăţi, în primejdii în pustie, în primejdii pe 
mare, în primejdii între fraţii cei mincinoşi; în osteneală şi în trudă, în 
privegheri adeseori, în foame şi în sete, în posturi de multe ori, în frig şi 
în lipsă de haine. Pe lângă cele din afară, ceea ce mă împresoară în toate 
zilele este grija de toate Bisericile.” (II Corinteni 11,23-28). 

După cum corintenii au avut semnele unui apostol între ei, tot aşa 
şi noi, cei ce l-am cunoscut sau nu l-am cunoscut pe Părintele Arsenie, 
am avut semnele unui profet, apostol şi părinte între noi şi printre noi, 
semne care au rămas şi rămân ca nişte urme sfinte pe care suntem datori 
să le păstrăm şi să păşim mai departe pe ele prin Duhul Sfânt spre 
Hristos „Calea, Adevărul și Viaţa” (loan 14,6). De aceea, îndreptăţit 
fiind, sfântul apostol Pavel scrie galatenilor: „De acum înainte, nimeni 
să nu-mi mai facă supărare, căci eu port în trupul meu semnele 
Domnului lisus” (Galateni 6,17), iar Părintele nostru Arsenie poartă de 
asemenea pentru totdeauna semnele și insemnele unui profet, apostol, 
părinte, mărturisitor şi sfânt. De aceea, vom încheia cuvântul nostru 
despre personalitatea complexă şi harismatică a Părintelui Arsenie — 
călăuză pe Cărarea Împărăției — şi despre teologia mărturisitoare 
a sfinţiei Sale cu acest cuvânt-rază de lumină care-i aparţine: „Cât de 

prezent e uneori... viitorul”, pentru că: „Prezentul e arătat cu degetul 
dinspre viitor. Voi semănați acum. Vă arăt ce veţi culege, ce vor culege 
fii şi nepoţii voştri şi voi veți fi traşi la răspundere... că vi s-a spus şi 
n-aţi ascultat...” 

„ÎNSĂȘI EXISTENŢA ESTE DOVADA 
ASISTENŢEI” (Părintele Arsenie) 


Auzindu-l pe Părintele nostru Arsenie rostind inspirat aceste 
cuvinte în Biserica din Drăgănescu, am încercat să înțeleg atunci şi 
pentru totdeauna felul în care sfinția Sa a exprimat şi a pronunţat în mod 
transfigurat argumentul cosmologic al existenţei lui Dumnezeu. „Însăși 
existenţa este dovada Asistenţei” vrea să spună că existenţa sau fiinţarea 
lumii ca şi creaţie a lui Dumnezeu, a omului ca şi chip al lui Dumnezeu 
şi a noastră a tuturor ca obiect al providenţei sau purtării Lui de grijă, 
este dovada de netăgăduit şi argumentul de nezdruncinat al Asistenţei 
lui Dumnezeu, adică a lucrării Lui creatoare, proniatoare, mântuitoare şi 
sfințitoare, prin Fiul Său sus Hristos în Duhul Sfânt. Existenţa noastră 
pământească, nemuritoare şi eternă îşi are rădăcina şi izvorul în 
Asistenţa binevoitoare, veghetoare şi iubitoare a lui Dumnezeu. Faptul 
că existența nu este de la sine şi prin sine, ci este reflexul şi umbra 
Asistenţei, dovedeşte o dată în plus Existenţa veşnică a lui Dumnezeu, 
prin lucrarea Asistenţei Lui în timp, asupra existenţei noastre. „Însăşi 
existența este dovada Asistenţei” înseamnează că lăpturile creaţiei, 
purtătoare ale raţiunilor divine devenite rațiuni ale lucrurilor, sunt în 
legătură şi depind existențial de Creatorul lor, care nu este şi nici nu 
poate să fie şi să rămână indiferent faţă de făpturile şi lucrările Sale. 
„Însăşi existența este dovada Asistenţei” se traduce prin cuvântul 
psalmistului: „Cerurile spun slava lui Dumnezeu şi facerea mâinilor Lui 
o vestește tăria” (Psalmul 18,1). „Însăşi existenţa este dovada 
Asistenţei” se întrupează, împlinindu-se prin cuvântul Mântuitorului: 
„lată Eu cu voi sunt în toate zilele, până la sfârşitul veacului. Amin.” 
(Matei 28,20). Asistenţa crează existența. Asistenţa proniază existenţa, 
purtându-i de grijă. Asistenţa călăuzeşte existenţa, o îndrumă şi o ţine de 
mână, pentru a nu se întoarce în neant. Asistenţa dăltuieşte, sculptează, 
modelează, şlefuieşte şi desăvârşeşte existenţa. A lumii şi a omului. 

Existenţa este corabia lui Noe, iar Asistenţa este mâna lui 
Dumnezeu care închide corabia. Existenţa este altarul patriarhului, iar 
Asistenţa este curcubeul de lumină al legământului. Existenţa este 
pribegia lui Moise în pământul Madianului, iar Asistenţa este revelaţia 
lui Dumnezeu din rugul aprins. Existenţa este tânărul Samuel care 
doarme în cortul sfânt, iar Asistenţa este glasul lui Dumnezeu care îl 
cheamă pe nume. Existenţa este David care paşte oile tatălui său, iar 
Asistenţa este ungerea lui cu untdelemn de către Samuel, ca rege al lui 
Israel. Existenţa este Elisei aflat la arat cu douăsprezece perechi de boi, 
iar Asistenţa este alegerea lui ca ucenic şi urmaş al sfântului Ilie prin 
aruncarea mantiei de către acesta. Existenţa este fuga lui Iona cu corabia 
la Tarsis, iar Asistenţa este aruncarea lui pe țărm din pântecele chitului, 
la porunca lui Dumnezeu. Existenţa este truda de toată noaptea a 
pescarilor galilceni, iar Asistenţa este pescuirea minunată prin Cel ce-i 
cheamă: „Veniţi după Mine şi vă voi face pescari de oameni”. Existenţa 
este apostolul Petru care se afundă în valuri, iar Asistenţa este mâna 
întinsă a lui lisus care-l ridică grabnic din ape. Existenţa este „pârâul 
Cedrilor”, iar Asistenţa este Muntele Măslinilor. Existenţa sunt Luca şi 
Cleopa, iar Asistenţa este Hristos cel Înviat care-i însoţeşte pe drumul 
spre Emaus. Existenţa sunt scrisorile lui Saul către sinagogile din 
Damasc, iar Asistenţa este inspirația epistolelor sfântului apostol Pavel. 
Existenţa este mormântul lui Lazăr, iar Asistenţa este învierea celui mort 
de patru zile. Existenţa este Ghetsimani şi Golgota, iar Asistenţa este 
Schimbarea la Faţă şi Învierea. 

Dintotdeauna şi pentru totdeauna, de la începutul timpului şi 
pentru veşnicie, Asistenţa lui Dumnezeu este mereu îndreptată cu faţa 
înspre existența noastră. Dacă Asistenţa şi-ar întoarce fața dinspre 
existență, într-o clipită s-ar împlini cuvintele din psalmul Vecerniei: 
„Dar întocându-Ţi Tu fața Ta, se vor tulbura; lua-vei duhul lor şi se vor 
sfârși şi în țărână se vor întoarce” (Psalmul 103,30). Existenţa lumii şi a 
făpturilor creației nu-şi întoarce faţa dinspre Asistenţă. Doar omul, prin 
păcat şi neascultare, şi-a întors şi îşi întoarce adeseori faţa existenţei 
dinspre Asistenţă. Dar, prin Hristos: „Trimite-vei Duhul Tău şi se vor 
zidi şi vei înnoi faţa pământului” (Psalmul 103,31). Hristos este Cel care 
ține şi menţine corabia existenţei dependentă prin ancora Duhului, de 
Asistenţă. Existenţa lumii, a creaţiei şi a cosmosului este vegheată 
şi asigurată de Asistenţă prin rațiunile divine necreate sau prin gândurile 

veşnice ale lui Dumnezeu. Existenţa omului este salvată, sfinţită şi 
îndumnezeită de către Asistenţă prin Întruparea Fiului lui Dumnezeu, 
prin Jertfa de pe cruce, prin Învierea cea din morţi şi prin Înălţarea la cer 
şi Şederea de-a dreapta Tatălui. Astăzi, lucrarea Asistenţei se săvârşeşte 
şi se desăvârşeşte de către Hristos, Cel ce şade de-a dreapta Tatălui, prin 
Dubul Sfânt, trimis şi pogorât prin Biserică în lume, până la cea de A 
Doua Venire a Domnului, când, prin Învierea morților şi Judecata de 
Apoi, existenţa va da seamă Asistenţei. Până atunci, existența este 
datoare să urmeze Asistenţei, urmând lui Hristos şi Evangheliei Sale, 
pentru că Asistenţa este cea care poartă crucea existenței spre învierea 
cea veşnică. Atunci existenţa va sta de-a dreapta Asistenţei ! 

lată o mulțime de seminţe într-un singur sâmbure rostit de 
Părintele Arsenie, de aceea exprimarea: „Însăși existența este dovada 
Asistenţei” este, precum toate celelalte, un cuvânt-fulger, plin de lumină 
dumnezeiască, al Prea Cuvioşiei Sale, care ne luminează şi ne 
străluceşte în noaptea şi în bezna existenţei, precum raza stelei naşterii 
din nou, căci spune sfinţia Sa în această carte, ca o concluzie la cele 
scrise de noi: „Precum omul se menține în viaţa văzută prin sufletul 
său nevăzut, aşa și lumea văzută toată, se menţine în existență prin 
existența nevăzută a lui Dumnezeu.” 

„APOCALIPSUL E ACEST VARF VULCANIC 
AL ISTORIEI” 


«Ne gândim cu mare dragoste şi la toată opera de mântuire a 
oamenilor, care se desăvârşeşte şi în cele mai apocaliptice file ale 
istoriei marelui prezent. O lărgire de orizont e o mare bucurie, cum n-o 
ai decât de pe un vârf de munte. Apocalipsul e acest vârf vulcanic al 
istoriei.” Aceste cuvinte inspirate şi protetice ale Prea Cuviosului 
Părintele nostru Arsenie sunt învăluite în giulgiurile unui manuscris 
inedit revelator al sfinției Sale, fără dată şi loc, care poate fi citit în 
partea a doua a acestei cărţi. „Apocalipsul e acest vârf vulcanic al 
istoriei” priveşte trecutul revelaţiei dumnezeieşti împlinită în lisus 
Hristos, prezentul ce se clatină sub picioarele noastre şi înaintea ochilor 
noștri şi mai ales viitorul anilor şi vremurilor pus de Tatăl întru a Sa 
stăpânire (Faptele Apostolilor 1,7). „„Apocalipsul e acest vârf vulcanic al 
istoriei” poate fi definiţia revelaţiei eshatologice şi metafora ei. Trăim în 
Apocalips, printre puhoaiele potopului, dar în sânul corabiei mântuirii 
prin Biserica lui Hristos, vegheată de porumbelul Duhului Sfânt sub 
chip de limbi de foc. Vulcanul Apocalipsei pe care ne ducem existenţa 
la diferite altitudini şi pe versanți diferiți a tost contemplat mai întâi de 
către patriarhul Avraam prin nimicirea Sodomei și a Gomorei, de către 
sfântul prooroc Daniel în cartea profeției sale, de sfântul apostol Petru la 
sfârşitul celei de a doua epistole soborniceşti şi mai ales de către sfântul 
apostol şi evanghelist loan în Apocalipsa din insula Patmos. De o astfel 
de contemplaţie se va fi învrednicit şi Părintele Arsenie, spre a noastră 
înştiinţare, pentru că altfel nu ne-ar fi lăsat înscrise cuvintele: 
„Apocalipsul e acest vârf vulcanic al istoriei”. Cred că sfinția Sa a văzut 
Şi a întrevăzut izbucnirea vulcanului Apocalipsei, pentru că altfel n-ar 
fi scris la Drăgănescu: „Aţi început sfârşitul lumii... !” şi n-ar fi spus 
ia Prislop: „Pleavă dragă fă-te grâu, că vine focul şi te arde !” Şi tot 
acolo a zis: „Nu înmulţiţi, nu sporiţi şi nu îngreunaţi norul de păcat 
al omenirii !” de unde vin tunetele, fulgerele și pietrele de grindină ale 

mâniei dreptății lui Dumnezeu, când Lot, rămas singur, fără ceilalți nouă 
drepţi — cum s-a tocmit Avraam cu Dumnezeu — n-a mai putut scăpa 
Sodoma şi Gomora de la pieire (Facere 18,32). „Apocalhpsul e acest vârf 
vulcanic al istoriei”, istorie care a fost şi este mai mult Golgotă decât 
Tabor, mai mult Ghetsimani decât Eden, mai mult Babilon decât 
Ierusalim, chiar după ce Fiul lui Dumnezeu „întru ale Sale a venit, dar ai 
Săi nu L-au primit” (loan 1,11). 

Grămada de gunoi a păcatelor omului şi a omenirii întregi pe care 
şedea Iov în Vechiul Testament, încăpută toată în paharul Mântuitorului 
sus Hristos din Ghetsimani, în Noul Testament, atrage măsura dreptății 
divine atunci când se umple măsura păcatelor noastre, după acelaşi 
cuvânt inspirat al Părintelui Arsenie. Săvârşite, adunate, uitate, repetate 
şi neiertate, nepocăite şi neispăşite, păcatele omului şi ale lumii nasc o 
presiune şi o tensiune în creație şi în persoana umană, fiind totodată 
combustibilul focului iadului după moarte şi rădăcina tuturor necazurilor 
şi durerilor noastre din această viață. Acumulate şi îngrămădite peste 
măsură păcatele dau naştere la cutremur, fumegare şi erupția vulcanului 
în Apocalips. „Pământul se cutremură de păcate” spune o stihire 
bisericească a Mineiului din ziua de 26 octombrie a fiecărui an, când, pe 
lângă sărbătoarea sfântului mare mucenic Dimitrie izvorâtorul de mir, sc 
face şi „pomenirea groaznicului cutremur”. „Apocalipsul e acest vârt 
vulcanic al istoriei” când „pământul, cu tot ce este pe el, va arde” pentru 
a fi „un cer nou şi un pământ nou” (II Petru 3,10-13), inaugurat prin 
norul de slavă al Parusiei şi prin tronul Judecăţii de Apoi. Atunci se vor 
împlini cuvintele proorocului Ioel din gura sfântului apostol Petru de la 
Rusalii: „ŞI minuni voi face sus în cer şi jos pe pământ semne: sânge, 
foc şi fumegare de fum. Soarele se va schimba în întuneric şi luna în 
sânge, înainte de a veni ziua Domnului, cea mare şi strălucită. ŞI tot cel 
ce va chema numele Domnului se va mântur” (Faptele Apostolilor 2,19- 
21). Cuvintele Părintelui Arsenie: „Apocalipsul e acest vârf vulcanic al 
istoriei” se pot „vedea” limpede şi în cele din urmă trei medalioane de 
pe faţa de masă cerească a Nunții Fiului de Împărat din pictura Bisericii 
de la Drăgănescu şi din albumul acestei picturi, la pagina 202. 

„ATOTPREZENȚŢA LUI DESPARTE ÎN NOI OILE 
DE CAPRE” (părintele Arsenie) 


Atotprezenţa lui Dumnezeu şi a lui lisus Hristos Fiul Său prin 
Duhul Sfânt şi conştientizarea acestei atotprezenţe, care ne face 
contemporani cu El, a fost o temă predilectă în cuvintele, scrierile ŞI 
învățătura Părintelui nostru Arsenie. Dar cuvântul inspirat de mai sus: 
„Atotprezenţa Lui desparte în noi oile de capre” este, după cuvintele 
sfântului apostol Pavel, ascuţit precum o sabie a Duhului Sfânt care 
„pătrunde până la despărțirea sufletului şi a duhului” (Evrei 4,12; 
Efeseni 6,17), anticipând, strămutând şi interiorizând Judecata de Apoi 
în noi, ca o permanență în conştiinţă. Oile şi caprele care umplu lumea, 
istoria şi viaţa Bisericii, ne umplu şi sufletul şi viaţa noastră personală, 
prin puterea, lumina și vizunea acestui cuvânt. Mai înainte de a ne 
decide veşnic şi definitiv între oi sau capre şi de a fi rânduiţi de-a 
dreapta sau de-a stânga, se pare că trebuie să păstorim şi să sporim oile 
din noi şi să scăpăm şi să stârpim caprele din noi. Oile şi caprele din noi 
sunt mai întâi omul cel nou în Hristos şi omul cel vechi în Adam, care 
coexistă până la biruinţa finală a celui dintâi, creat după chipul şi 
asemănarea lui Dumnezeu, în defavoarea celui adamic, caricaturizat, 
deformat şi strâmbat după chipul şi asemănarea vrăjmaşului şarpe. 

Oile și caprele din noi, despărțite de atotprezenţa lui Dumnezeu, 
sunt gândurile bune şi gândurile rele, cuvintele bune şi vorbele deşarte, 
faptele bune şi cele mai puţin bune, virtuțile şi păcatele, sau îmbogățirea 
în Dumnezeu şi sărăcirea cea întru „deşertăciunea deşertăciunilor”. Oile 
din noi sunt grâul, iar caprele din noi sunt neghina. Oile din noi pasc ŞI 
cresc în lumina Duhului Sfânt, iar caprele din noi poartă umbra morţii şi 
a întunericului celui mai dinafară. Astfel fiecare suntem de mai multe ori 
păstorul oilor şi ciobanul caprelor, după cum în corabia lui Noe erau 
deopotrivă adunate şi îngrămădite animale curate şi necurate. Fiecare 
suntem în miniatură o corabie a potopului, dar sub lumina curcubeului 
Noului Legământ în Hristos şi sub întrariparea porumbelului Duhului 

Siânt în chip de limbi de foc, care se roagă în noi cu suspine negrăite 
(Romani 8,26), păzind şi erijind ramura de măslin a chipului întru 
asemănare. Oile din noi sunt candelele aprinse din noi iar caprele sunt 
candelele cele stinse. Turme de oi şi ciopor de capre străbat pe fiecare 
om în durata vieții lui pământești. Prin dobândirea Sfântului Duh 
dumnezeiesc, ca scop al vieţii noastre, cum spune atât de frumos sfântul 
Serafim de Sarov şi repetă atât de des şi insistent Părintele Arsenie, 
rostul nostru ca şi creştini este acela de a converti neîncetat caprele din 
noi în oi, prin purificarea firii de către har, prin învingerea trupului de 
către duh şi prin biruirea lumii din noi de către Hristos, Cel ce a zis la 
sfârşitul cuvântării de la Cina cea de Taină: „dar îndrăzniţi: Eu am biruit 
lumea” (loan 16,33). Această continuă lucrare a harului sfintelor Taine 
și sforțare a noastră are darul de a împiedica repetarea şi actualizarea 
visului lui faraon din cartea Facerii, când caprele cele slabe dar îngrăşate 
de patimi, ar putea înghiţi oile care nu ascultă glasul Păstorului (loan 
10,3), iar neghina ar putea înghiţi „cele şapte spice, frumoase şi pline, de 
grâu” (Facere 41,7). Oile din noi ascultă glasul Lui şi pasc mereu de-a 
dreapta Lui „ia loc de păşune şi la apa odihnei” (Psalmul 22,2). Caprele 
din noi se sălbăticesc şi ne sălbăticesc, prăvălindu-ne pe râpele 
întunecate, de-a stânga dreptului Judecător. „Atotprezenţa Lui desparte 
în noi oile de capre”, iar Parusia Lui va face acelaşi lucru. Atunci ca şi 
acum să ne fie ocrotitoare Maica Domnului, mijlocitoare ceata sfinților 
şi rugător Părintele Arsenie. 

„Plânsul este un ac de aur al sufletului scăpat de orice țintuire şi 
alipire şi înfipt de tristeţea cuvioasă în lucrarea de cercetare a inimii” 
(Sfântul loan Scărarul, Scara raiului, VIL,2). 

lată acul de aur găsit în carul cu fân ! 

SĂ FIM ÎNȚELEȘI: NU INTRI DUPĂ MOARTE 
ÎN ÎMPĂRĂȚIA ÎN CARE NU AI TRĂIT ÎNCĂ DE 
PE PĂMÂNT” 


Este o înştiinţare, un avertisment şi o chemare a lui Dumnezeu 
prin Părintele Arsenie: „Nu intri după moarte în Împărăţia în care nu ai 
trăit încă de pe pământ”. În pictura Bisericii de la Drăgănescu siinția Sa 
a înscris acelaşi lucru: „Să nu credeţi că veţi intra «după moarte» în 
Împărăţia în care nu aţi trăit de pe pământ !” pentru că, la Judecata de 
Apoi, Mântuitorul Hristos ne va zice: „Nu găsesc la voi nici o 
asemănare cu Mine !” (Albumul Bisericii de la Drăgănescu, pg. 174 şi 
193). Aşa rămân pe dinafară bogatul nemilostiv şi tâlharul de-a stânga, 
cel lipsit de haină de nuntă şi fecioarele cu candelele stinse sau caprele 
de-a stânga. „Iar partea celor fricoşi şi necredincioşi şi spurcaţi şi ucigaşi 
şi destfrânaţi și fermecători și închinători de idoli şi a tuturor celor 
mincinoşi este în iezerul care arde, cu foc şi cu pucioasă, care este 
moartea a doua” (Apocalipsă 21,8), deoarece „afară (sunt) câinii şi 
vrăjitorii şi desfrânaţii şi ucigașii şi închinătorii de idoli şi toţi cei ce 
lucrează și iubesc minciuna !” (Apocalipsă 22,15). 

„Împărăţia lui Dumnezeu — care este înlăuntrul nostru (Luca 
17,21) — nu este mâncare şi băutură, ci dreptate şi pace şi bucurie în 
Duhul Sfânt” (Romani 14,17), de aceea scrie sfântul apostol Pavel în 
epistolele sale: a) „Nu ştiţi oare că nedrepţii nu vor moşteni Împărăţia lui 
Dumnezeu ? Nu vă amăgiţi: nici desfrânaţii, nici închinătorii la idoli, 
nici adulterii, nici malahienii, nici sodomiţii, nici furii, nici lacomii, nici 
beţivii, nici batjocoritorii, nici răpitorii nu vor moşteni Împărăţia lui 
Dumnezeu” (| Corinteni 6,9-10). b) „lar faptele trupului sunt cunoscute, 
şi ele sunt: adulter, desfrânare, necurăţie, destrăbălare, închinare la idoli, 
fermecătorie, vrajbe, certuri, zavistii, mânii, gâlcevi, dezbinări, eresuri, 
pizmuiri, ucideri, beţii, chefuri şi cele asemenea acestora pe care vi le 
spun dinainte, precum dinainte v-am şi spus că cei ce fac unele ca 
acestea nu vor moşteni Împărăţia lui Dumnezeu” (Galateni 5,19-2]). 

Cc) „Căci aceasta s-o ştiţi bine, că nici un desfrânat sau necurat sau lacom 
de avere, care este un închinător la idoli, nu are moştenire în Împărăţia 
lui Hristos şi a lui Dumnezeu. Nimeni să nu vă amăgească cu 
cuvinte deşarie căci pentru acestea vine mânia lui Dumnezeu peste 
fiii neascultării” (Efeseni 5,5-6). d) „Drept aceea, omorâţi mădularele 
voastre cele pământeşti: desfrânarea, necurăţia, patima, pofta rea şi 
lăcomia, care este închinare la idoli, pentru care vine mânia lui 
Dumnezeu peste fiii neascultării” (Coloseni 3,5-6; | Petru 4,3-5). 

Se dă „cu bogăţie intrare în veşnica Împărăţie a Domnului nostru 
şi Mântuitorului lisus Hristos” (II Petru 1,11), tâlharului celui de-a 
dreapta, răstignit, pocăit şi mântuit, săracului Lazăr şi lui Lazăr prietenul 
Domnului, fecioarelor cu candelele aprinse, sfintelor femei mironosiţe şi 
sfinților ucenici Luca şi Cleopa, sfântului arhidiacon Ștefan şi tuturor 
sfinților, patriarhi, prooroci, apostoli, evangheliști, mari dascăli ai lumii 
şi ierarhi, mucenici, cuvioşi, mărturisitori şi tuturor drept-credincioşilor 
creştini. Drept aceea mulţumim „cu bucurie Tatălui Celui ce ne-a 
învrednicit pe noi să luăm parte la moştenirea sfinţilor, întru lumină, 
(căci) El ne-a scos de sub puterea întunericului şi ne-a strămutat în 
Împărăţia Fiului iubirii Sale, Întru Care avem răscumpărarea prin 
sângele Lui, adică iertarea păcatelor” (Coloseni 1,12-14). Prin Hristos 
Împărăția lui Dumnezeu s-a apropiat de noi (Matei 4,17). Prin Hristos 
căutăm mai întâi Împărăţia lui Dumnezeu şi dreptatea Lui (Matei 6,33). 
Prin Hristos moştenim Împărăţia Tatălui cea pregătită nouă de la 
întemeierea lumii (Matei 25 „34). lar prin Duhul Sfânt ne rugăm în 
rugăciunea Tatăl nostru: „Vie Împărăția Ta!” (Matei 6,10; Luca 11,2). 

„Şi mi-a zis: Scrie: Fericiţi cei chemaţi la cina nunţii Mielului ! 
Și mi-a zis: Acestea sunt adevăratele cuvinte ale lui Dumnezeu” 
(Apocalipsă 19,9). „Şi în cetate nu va intra nimic pângărit şi nimeni care 
e dedat cu spurcăciunea şi cu minciuna, ci numai cei scrişi în Cartea 
vieții Mielului” (Apocalipsă 21,27). „Fericiţi cei ce spală veșmintele lor 
ca să aibă stăpânire peste pomul vieţii şi prin porţi să intre în cetate !” 
(Apocalipsă 22,13). 

»„TIMEO DEUM TRANSEUNTEM !” 
(Fericitul Augustin) 


„Mă tem ca nu cumva Dumnezeu să treacă şi să nu sesizez !” 
mărturisea pătruns de un sfânt fior fericitul Augustin ( 430), aşa cum a 
sesizat femeia cananeeancă trecerea Mântuitorului lisus Hristos prin 
părțile Tyrului şi ale Sidonului, ieşind în calea Lui, sau orbul Bartimeu 
la intrarea în Ierihon şi Zaheu vameșul în cetate, când mulţimea 
adeverea spunând că „Trece lisus Nazarineanul !” (Luca 18,37). „Voi 
face să treacă pe dinaintea ta toată slava Mea”, îi spune Dumnezeu lui 
Moise pe muntele Sinai atunci când acesta a cerut zicând: „Arată-mi 
slava Ta !” (Exod 33,18-19). Patriarhul Avraam a conştientizat trecerea 
lui Dumnezeu prin Vechiul Testament cu prilejul Teofaniei de la stejarul 
Mamwvri. David a sesizat trecerea lui Dumnezeu în istoria lui Israel prin 
zgomotul ca de paşi de la „dumbrava murelor” şi din vârful arborilor 
de la „dumbrava duzilor” (II Regi 5,23-24; 1 Cronici 14,14-15). 
Sfântul prooroc Ilie s-a încredinţat de trecerea lui Dumnezeu în timp 
prin adierea blândă şi liniştită a Duhului Sfânt din faţa peşterii de la 
Horeb (III Regi 19,11-13). Sfinţii apostoli Petru, lacob şi loan au fost 
copleşiți de prezența dumnezeiască şi supraluminoasă a lui Hristos în 
Noul Testament prin Teofania de la Schimbarea la Faţă, iar sfinţii 
ucenici Luca şi Cleopa prin însoţirea de pe drumul spre Emaus şi 
arătarea euharistică şi eshatologică de la cina din Emaus. Sfântului 
apostol Pavel i s-a încrucişat pe drumul vicţii călătoria spre Damasc cu 
arătarea întru slavă a lui Hristos cel Înviat de la poarta Damascului. 

lar eu mă tem şi mă cutremur ca nu cumva Dumnezeu să fi trecut 
prin lerihonul românesc și să ne fi vorbit prin viaţa, cuvintele şi lucrările 
Părintelui Arsenie, şi noi să nu fi sesizat îndeajuns ! „Limeo Deum 
transeuntem !” 

TEOLOGIA ȘI TEOLOGHISIREA 
PĂRINTELUI ARSENIE 


Prea Cuviosul Părintele nostru Arsenie a teologhisit scripturistic şi 
ne-a învăţat să teologhisim sub lumina curcubeului lui Noe şi de pe 
treptele scării cerului de la Betel. 

Părintele Arsenie a teologhisit profetic şi ne-a învățat să 
teologhisim din mijlocul rugului aprins şi al stâlpului de foc al Duhului 
Sfânt din Sinai. 

Părintele Arsenie a teologhisit apostolic și ne-a învăţat să 
teologhisim „din sânul vijeliei” şi „din mijlocul furtunii” (lov 38,1; 
40,6). 

Părintele Arsenie a teologhisit evanghelic şi ne-a învăţat să 
teologhisim ortodox din gura peşterii de la Horeb. 

Părintele Arsenie a teologhisit patristic şi ne-a învăţat să 
teologhisim din carul cel de foc al sfântului Ilie şi din carul heruvimilor 
de la Chebar. 

Părintele Arsenie a teologhisit după Pateric şi ne-a învăţat să 
teologhisim din mijlocul cuptorului celui aprins al Babilonului. 

Părintele Arsenie a teologhisit filocalic şi ne-a învăţat să 
teologhisim din sânul norului supraluminos de pe Tabor şi de pe 
Muntele Măslinilor. 

Părintele Arsenie a teologhisit duhovniceşte şi ne-a învăţat să 
teologhisim din „Poarta cea frumoasă” a templului cosmic şi ecclesial al 
lui Dumnezeu (Faptele Apostolilor 3,2 şi 10). 

Părintele Arsenie a teologhisii eshatologic şi ne-a învăţat să 
teologhisim îngenunchind smeriţi pe pragul uşii revelaţie: celei deschise 
în cer prin Hristos—,Uşa oilor” (Apocalipsă 4,1; loan 10,7). 

Părintele Arsenie a teologhisit doxologic şi ne-a învăţat să 
teologhisim liturgic de la altar, amvon şi scaun de spovedanie. 

De la Părintele Arsenie am învăţat să privim, să înţelegem şi să 
contemplăm lumea deopotrivă din perspectiva celor doi poli: grămada 
de gunoi a lui Iov şi carul cel de foc al sfântului Ilie. 

Prin Părintele Arsenie ni s-a adeverit, confirmat şi întărit 
definiţia teologiei, din „Cuvântul de mulţumire” al sfântului Grigorie 
Taumaturgul, ca fiind „paradisul desfătărilor spirituale”. 


* 
„Mă voi întâlni cu fiecare dintre voi. Toţi ne vom întâlni de 
mai multe ori, peste hotarele mormântului.” (Părintele Arsenie, 


însemnare la sfârşitul unei schițe de predică „Despre pomenirea 
morţilor” de la sfânta Mânăstire Sâmbăta de Sus, din 23 ianuarie 1943). 


PĂRINTELE ARSENIE — „OMUL ÎMBRĂCAT ÎN HAINĂ DE IN? 165 


„HIROTESIA” UNUI ÎNGER 


In ziua canonizării sfântului, 
îngerul lui păzitor 
avea să fie „hirotesit”... 


întru arhanghel. 


Drept aceea: 


rugare către sfântul apostol Pavel să-şi continue astăzi 


predica întreruptă în Atena... 


şi către Părintele Arsenie să-şi continue slujirea 


liturgică întreruptă la Prislop... 


Hăţăgel — 26 mai şi Vârşeţ — 9 iunie 2008 

MANUSCRISE INEDITE ALE PĂRINTELUI 
ARSENIE 


„Să ne adunăm la lucrurile Părintelui.” 
(Maica Zamfira) 

se 


Această carte nu este o carte despre viaţa Părintelui Arsenie. 
Această carte nu este o carte despre semne, minuni sau miracole. 
Această carte este mărturia noastră personală — a celui mai mic, mai 
neînsemnat şi mai nevrednic dintre toţi cei care l-au întâlnit sau 
cunoscut vreodată pe Părintele — despre personalitatea harismatică 
uriaşă şi multiplă a sfinției Sale, şi despre învăţătura şi teologia Sa. De 
aceea, textele inedite din manuscrisele sfinției Sale ce urmează şi care 
cuprind predici, meditații, cuvinte duhovniceşti, fragmente, note, schiţe, 
reflecţii şi însemnări ale Părintelui Arsenie, confirmă cu prisosință cele 
afirmate şi susţinute de noi. În săptămânile din februarie — martie 2008, 
când am cercetat întâia dată manuscrisele sfinţiei Sale, m-am convins 
pentru totdeauna că nimeni vreodată n-a mai scris pe pământ românesc 
cum a scris Părintele, precum nimeni n-a mai vorbit şi cred că nu va mai 
vorbi precum sfinția Sa. De aceea am socotit să nu mai zăbovim în a 
pune în brațele şi în sufletul poporului drept-credincios acest tezaur. 

Aceste manuscrise inedite sunt pline de însemnări din anii de 
început de la Sâmbăta, din perioada de la Prislop, din vremea pregătirii 
documentaţiei la Bucureşti pentru pictura de la Drăgănescu și din cei din 
urmă ani de la Sinaia. De aceea, socotindu-le deosebit de importante din 
punct de vedere teologic şi de mare folos duhovnicesc, obştesc şi 
personal, ne-am luat îngăduinţa şi responsabilitatea publicării lor, în 
această a doua parte a cărții noastre dedicată sfinţiei Sale: Părintele 
Arsenie — „omul îmbrăcat în haină de in” şi „îngerul cu cădelniţa de 
aur”. Textele inedite ale Părintelui Arsenie le prezentăm cititorilor 
într-o aproximativă ordine tematico-cronologică, care ar putea constitui 
temelia pentru structura unei alte lucrări, dedicată în detaliu şi în 
profunzime teologiei sfinției Sale. Astfel avem: note și schiţe de predici 
de la Mânăstirea Sâmbăta, predici, meditații, cuvântări şi cuvinte 
duhovniceşti de la Mânăstirea Prislop, fragmente, reflecții, cugetări, 
sfaturi şi îndemnuri de la Bucureşti şi Drăgănescu și cele mai de pe 
urmă însemnări şi cuvinte duhovniceşti de la Sinaia. Textele inedite care 
urmează ne vorbesc, pe de o parte, despre varietatea şi diversitatea 
preocupărilor teologice, duhovniceşti, pastorale, iconografice şi 
neofilocalice ale Părintelui Arsenie, iar pe de altă parte, despre 
profunzimea şi înălțimea, concizia şi precizia, claritatea şi limpezimea 

de cristal a gândirii, cugetării şi concepţiei existenţial-creştine a sfinției 
Sale, întemeiată întru totul pe Revelația dumnezeiască. Întâlnim aici 
predici inedite, cuvântări, meditații, fragmente, note, însemnări, cugetări 
şi reflecții, sfaturi și îndemnuri, rostite inspirat şi scrise cu grijă, în 
diferite ocazii şi împrejurări şi pline de adevărate „comori ascunse în 
nisip” (Deuteronom 33,19), precum sunt în mod deosebit însemnările 
sfinţiei Sale pentru o mult dorită alcătuire de antropologie ortodoxă, care 
însă n-a mai ajuns să fie finalizată şi definitivată. De aceea am socotit de 
cuviință a le scoate de sub obroc şi a le pune cu grijă şi cu dragoste în 
sfeşnic, ca să lumineze minţile, sufletele şi viața tuturor celor din casă 
(Matei 5,15). 


Sinaia, 30 iunie 2008 + Daniil 
Soborul Sfinților Apostoli 


= A SE > 


Pai 

NOILE ŞI SCHIŢE DE PREDICI DE LA 
MANASTIREA SAMBATA 


VIZIUNEA DIN GARĂ 


Cu oamenii nu poţi face nimic. 

Oamenii vor ca tu să asculți de ei, ei să te conducă, ei să-ţi spuie 
ce trebuie să faci sau să nu faci. Ba mai mult: să faci şi pe Dumnezeu să 
asculte EI de ei, nu ei de Dumnezeu. 

Discreţia de care-i rogi: „să nu ştie stânga ce face dreapta”, e cea 
mai călcată în picioare poruncă a Mântuitorului, şi încă de cei mai 
„Credincioşi” ucenici. 

O, sanctas simplicitas ! 

Nici sfinţii n-au avut altă soluţie decât fuga de oameni. 

- Decât dacă te hotărăşti să te laşi „vorbit”, „discutat”, „strâmbat”, 
„denunţat” şi chiar „vândut”, şi încă de cei mai buni credincioşi, ei fiind 
de cea mai naivă bună credinţă că „nu-ţi fac nici un rău”. 

Cu alte cuvinte, între oameni trebuie să devii — în mic — la scară 
smerit omenească, un mântuitor pe cruce. 


Li 


Oare nu la aşa ceva m-am legat când L-am văzut într-o gară, 
privind peste hărmălaia lumii, la tragedia ce avea să vie a doua zi: al 
doilea război mondial, cu nişte ochi de o frumuseţe divină şi cu o 
infinită durere şi că ne vedea pe toţi ? 

Nu-l voi uşura întrucâtva imensa Lui cruce pe care o duce printre 
oameni până la sfârşitul lumii, luându-mi partea mea ? Căci nu Il ne 
putem asemăna în nici unul din atributele Lui divine, decât în această 
cruce între oameni, pe care ei mereu ne-o pun în spate, până când vor 
veni şi cei ce ne vor bate în piroane, „găsind” viaţa noastră o „infamie”. 

1. Care-i slujba care trebuie ? 


Vin oamenii aici: 

1. pentru Cuvântul lui Dumnezeu 

2. strâmtoraţi de necazuri 

3. să învrăjbească oamenii. 

Cei mai mulți sunt necăjiţi şi bolnavi. (Neemia 9). 

Află aici că păcatele-s izvorul tuturor bătăilor de la Dumnezeu. 
Bate Dumnezeu păcatele să te laşi de ele. Tu, nepricepând, zăboveşti 
în ele, ba şi la vrăjitoare te duci, să îți facă pe întors — că aşa-i orbia 
neștiinţei: te gândeşti la orice, numai la păcatele tale nu. 

Dar tu nici nu ştii că ai păcate şi care anume. Nu ştii pentru care 
pricină are Dumnezeu vrajbă cu tine de-ţi merge rău. 

Aşa fund, vu să dai slujbă: aici banii tăi nu se primesc: aici ţi se 
cere un lucru mai mare: ceea ce cere Dumnezeu de la tine: să-ți 
mărturiseşti asupra ta păcatele tale şi de-acu încolo să nu le mai faci 
şi nu va mai fi bătaia lui Dumnezeu peste tine, ci darul lui 
Dumnezeu. 

Pentru aceasta, însă trebuie: 

1. Post 

2. rugăciune 

3. vreme (grăbiţii întârzie) 

Adică: Biserică, şcoală, spital, căci relele ce au intrat în 30 de ani, nu ies 
în 3 zile sau 3 minute. Trebuie răbdarea de o vreme mai lungă. 

Cine rabdă ajunge la o bună cunoştinţă de sine şi de 
Dumnezeu. Abia de aci încolo e nădejde să schimbe Dumnezeu cele 
rele de pe tine şi să-ţi dea cele bune, nu numai aici, ci şi în viaţa 
veşnică. (Ezechiel 18; Faptele Apostolilor 3). 

Nu vrea Dumnezeu să rămâi în întuneric până în sfârşit, ci te mai 
trimite la şcoală. Aşa şi voi. 


31.1.42. 
2. Prietenul vameşilor şi al păcătoşilor 


- „In casa ta vreau să vin” 
- „Doamne, jumătate din avuţia mea o dau săracilor...” 
- „Astăzi s-a făcut mântuire casei acesteia...” (Luca 19,1-10). 

Vameşii vremii de-atunci şi vameşii vremii noastre în aceleaşi ape 
necurate sunt, nu se satură nici de-ar înghiţi lumea toată, pentru că nu 
lumea aceasta este lumea noastră; de vreme ce noi de la Dumnezeu 
am venit în lume, nu vom avea odihnă sufletului nostru, până ce 
iarăşi la Dumnezeu ne-om întoarce, izvorul vieţii noastre. 
Dumnezeu este dorul şi foamea noastră, nu lumea aceasta. 

Cred greşit cei ce cred că se vor sătura când vor stăpâni pământul 
= sunt cei pe care i-a biruit „stăpânul lumii acesteia” (loan 14,30) 
care a îndrăznit să ispitească şi pe Mântuitorul cu selipirile tuturor: (de 
plăcere, de avere, mărire, putere) împărăţiilor pământului. E un soare 
mincinos ce sclipeşte o clipă şi ia vederea la oameni. Singură lumina 
lui Hristos, care luminează pe tot omul ce vine în lume (loan 1,9), 
dovedește minciuna luminilor lăcomiei. Atunci tânjeşti după lumina 
cea adevărată, doreşti să o vezi, şi să ştii că și ea doreşte să vie la 
tine. 

Dorul lui Dumnezeu, după cel mai mare păcătos, este mai mare 
decât dorul celui mai mare sfânt, după Dumnezeu. 

Află că întreaga Sfântă Treime vrea să vie la tine şi să 
locuiască la tine. (loan 14,23). Când vine Dumnezeu la tine, te lapezi 
de toate, de toate până şi de viaţa aceasta, de altfel numai în schimbul 
acesteia vei şi primi pe cealaltă. 

Avem un singur suflet şi două vieţi; de care dintre aceste două 
vieţi ne va fi lipită inima mai tare, de aceea vom avea parte. Milostivirea 
lui Dumnezeu însă caută pe toţi cei ce s-au amăgit de sclipirea 
mincinoasă a lumii acesteia, să-i desfacă de marea minciună. 

Poţi cunoaşte cine ţi-i stăpânul: Hristos sau lumea ? 

Cei ce ÎI primesc pe Hristos şi împlinesc cuvintele Sale, le-a 
dat putere ca să fie fiii lui Dumnezeu. (loan 1,12) până la aşa 
milostivire cheamă Dumnezeu vameșii și păcătoasele... 


a 
3. Din osândirea aproapelui îți vor veni peste cap o mulţime de 
primejdii şi anume să vă spun numai două: vei cădea şi tu în toate 
păcatele pe care le-ai osândit la alţii — ca drept învăţătură de la 
Dumnezeu, că erai dator să te milostivești, iar nu să osândești. 

Drept aceea când vezi vreun păcat la fratele tău, fă lucrul lui 
Dumnezeu, roagă-te pentru el să-l ierte Dumnezeu şi să te ierte şi pe tine 
şi adu-ți aminte: oare nu-l vei fi făcut şi tu ? 

Dumnezeu îndeamnă la milostivire, diavolul la osândire. „Puteţi 
vedea care-i mai aproape de voi !” 

A doua primejdie: în osândirea de-aproapelui alunecă: 

1. Toţi cei ce nu iartă 
2. Toţi iubitorii de sine 
3. Toţi cei ce se îndreptăţesc pe sine înaintea lui Dumnezeu. 

Aceştia nu se pot pocăi de păcatele lor şi se îndrăcesc la minte şi 
cad din Duhul lui Dumnezeu într-un duh protivnic, despre care scrie că 
nu vor avea iertare în veacul veacului. „Dracii n-au iertare, iar cine 
dintre oameni nu iartă, va avea plată cu dânşii.” 

Ce este postul ? — ucigașul păcatelor. 

Vremea postului: 

- vremea pocăinţei 

- vremea mărturisirii păcatelor 
- vremea iertării 

- vremea însănătoşirii de boli 
- vremea înfrânării poftelor. 

De ce ? Ca să fie peste noi ocrotirea lui Dumnezeu. 

Căci necazurile-s multe şi zilele sunt grele (Efeseni 5,16). 

Luaţi pilda tuturor ostenitorilor sfinților Părinţi a căror pomenire 
facem şi darul care a fost cu dânşii va fi şi cu noi cu toţi, Amin. 1.VI.42 


% 


4, 6.1.43 
1. Începutul mântuirii e Botezul. 

2. Începutul lucrului de mântuire al lui lisus a fost Botezul în 
lordan de la loan. 

3, Când S-a înălțat de pe pământ la cer, acest cuvânt l-a lăsat 
apostolilor: „Mergând în toată lumea...” (Matei 28,19). 

4. Botezul Mântuitorului şi botezul nostru. El 2, noi 3. „Am un 
botez...” (Luca 12,50). 

5. a) Smerenia lui loan botezând pe Domnul. (Matei 3,14; loan 
3,30). 

b) şi asprimea lui botezând pe farisei (Matei 3,7). 
6. Mâna care s-a atins de Domnul 
7. Cele trei botezuri... 


Naşterea. 

A.n. om nou — 1 Sim. St. 
2 V.c.m. 

1. Botezul 

2. Postul 


3. Ispitirea 
4. Predica pocăinţei 


8.1.43 
5. Păcatele (C): 


Adică ce necazuri pățeşte omul care îşi risipeşte sămânța fără rost, 
biruit de momeala plăcerii. 
Aştia se numesc: C. (curvari) Pe. (preacurvari) sodomiţi, 
desfrânaţi, onaniţi şi alte numiri mai au. 
|. Sau mai pe nume: 
. Toţi necununaţii. 
. Toţi cei ce C. Ci silesc Taina (!) 
. Toţi Pe. 
. Toţi ce-s neamuri — şi nu deslg. L.a. (la avere n.n.). 
„ Toţi cei cu 10 — 12 — 20 ani deosebire. 
. Toţi cei cu F. 
. Toţi cei ce lapădă copiii, Av. R. 
. Toţi cei ce e cu mâna lor. 
. Toţi cei ce ce cu dobitoace. 
10. Toţi cei beţivi şi necredincioşi. 
11. Toţi cei ce nu păzesc Z. şi P (zilele şi posturile). 
12. Toţi cei ce-şi spurcă privirea. 
II. Vremule oprite (căs. leg.) 
|. Sărbători şi posturi. (2 z.) 
2. Vremea sarcinei. 9 I(uni)+ 40 z.(ile) 
Cancer, lepră: 3. Vremea „lunaria” 


SD OO A ÎN W p VW D= 

4. Vremea de slăbiciune. 
5. vremea după Răzb. 
III. De ce atâta oprelişte ? 


Cum bate a) — urmările: — 
Dumnezeu (C) |. debilitatea copiilor. 

2. COPII VICIOŞI, neasc. ind. Loviţi de epilepsie, de 
Scurtează viaţa boale grele — li se stinge neamul. 


Destr. Stinge neamul... mor mici. 
b) Urmările în suflet: 
„Duh de toropeală” Scăderea chiar pierderea de tot a credinţei şi a 
Se răresc Păstorii temeri! de Dumnezeu, dov. înjur. 
„Îi voi da în mâinile copiilor lor” = fui neascultării, ai mâniei, ai 
desfrânării, în loc să fie copii din rugăciune. 
Urmările (FE): 
1. Bolnăvirea fem. 
2. Av. 
3. sterilitatea 
4. Moartea pe picioare 
5. Traiul rău. 
Ce se mai poate face ? Răspunderile. 


% 


9.1.43 
6. |. Cum cheamă Dumnezeu pe oameni: 


1. Prin glasul conştiinţei. 

2. Cu glas din afară — glasul preoţilor Bisericii. 

3. Cu necazurile şi toată strâmtorarea: beteşuguri, pagube. 

4. Războaie, cutremure, foamete. 

5. Anarhia sau secera morții peste toți oamenii de pe faţa a 
tot pământul (Apocalipsă 14,14-20). 

6. Chinurile din urmă de la Antihrist, care va chinui pe 
oameni prin draci. 

7. Timp nu va mai fi (Apocalipsă 10,6). Dumnezeu Însuşi îi 
va chema pe oameni în chip înfricoșat la Judecata din urmă. Vine 
Dumnezeu tot mai aproape de oameni. Ce-i de făcut ? Pocăinţă. 

II. La calea mântuirii. Adică la o desfacere a dragostei noastre 
de lumea aceasta — căci noi nu suntem din lumea aceasta — ci străini şi 
călători pe-aici. 

Ca de pildă omul ce-ar merge undeva într-o cale şi pe cale ar 
vedea la dreapta şi la stânga ba una, ba alta, și ar sta şi-ar tot sta şi-ar 
pierde vremea uitându-se ba la pictri, ba la lemne, ba la dealuri şi la 
celelalte şi l-ar prinde noaptea pe cale, când nu mai ştie şi nu mai poate 
merge. 

Calea mântuirii e o cale a lui Dumnezeu spre EI, şi cu învăţătură 
să nu pierdem vremea mergând sau să ne prindem inima în cele ce se 
arată pe lângă cale, că se poate întâmpla să pierdem calea cu totul, şi 
trece şi ziua. Și ce-am făcut ? 

Mântuirea = fapta lui Dumnezeu prin care ne scoate din 
legăturile păcatului dacă vrem şi ostenim şi noi — căci Dumnezeu nu 
mântuiește cu sila. 

În calea mântuirii întâlnim 3 feluri de piedici: 1) lumea; 
2) trupul; 3) diavolul. 

Biserica — locul de plecare al căii — dă învăţătură cum se biruie 
piedicile: 

1) Lumea o biruim prin: răbdare, iertare şi rugăciune; 

2) Trupul îl biruim prin: foame, osteneală şi lepădarea de sine; 

3) Pe diavol îl biruim prin: rugăciune, cruce şi Numele lui lisus. 

Calea mântuirii e o cale de pe pământ la cer. Din Biserica 
luptătoare în Biserica biruitoare, a sfinţilor. 


* 


Duminică, 10.1.43 
7. Despre pocăință. 


I. Tatăl, Cel ce a trimis pe loan Înaintemergătorul ca să boteze, a 
propoveduit prin gura aceluia către păcătoşi, zicând: „Pocăiţi-vă !” 
(Matei 3,2). 

II. Fiul, când S-a arătat în lume, acest cuvânt a pus ca începătură 
şi temelie a propoveduirii Sale: „Pocăiţi-vă, că s-a apropiat Împărăţia 
Cerurilor !” (Matei 4,17). 

III. Duhul cel Sfânt, când s-a pogorât în chipul limbilor de foc, 
acelaşi cuvânt a grăit prin apostolul Petru: „Pocăiţi-vă !” (Faptele 
Apostolilor 2,38). 

„Dumnezeu, trecând cu vederea veacurile neştiinţei, vesteşte 
acum pe oameni, ca toți, pretutindeni, să se pocăiască” (Faptele 
Apostolilor 17,30). 

Pocăinţa = Botezul al doilea, singurul care se poate repeta. 

Acestea zice Domnul către oameni. lată ce zice Satana < > (sic). 
Omul ce alege — aceea va avea. 

„De aceea, precum zice Duhul Sfânt: «Dacă veți auzi astăzi glasul 
Lui, nu vă învârtoșaţi inimile voastre...»... Ci îndemnaţi-vă unii pe alții, 
în fiecare zi, până ce putem să zicem: astăzi ! ca nimeni dintre voi să nu 
se învârtoşeze cu înşelăciunea păcatului.” (Evrei 3,7-8 şi 13). 


% 


11.1.43 
8. Războaiele diavolului cu sufletul (Luca 22,31-32). 


1. Treptele păcatului: 

„momeala 

„ asupreala 

. lupta 

. învoiala 

. fapta 

„a doua fire 

. robia desăvârşită asupra trupului şi a minţii 
„ deznădejdea 

. omorârea de sine. 


OD OA NU PUD = 


Biruie diavolul, fie: 
|. partea poftitoare, „plăcerea” 
2. partea iuţoasă (irascibilă n.n.) „aprinderea 
mâniei” 
3. partea cugetătoare: mândrie şi întunecare 
aprinzându-le sau întunecându-le. 
2. Bătăile prin draci, sunt cu ştirea şi îngăduirea lui Dumnezeu — 
căci omului multă vreme i-a plăcut lucrul lor. Şi prin lucrul care i-a 

plăcut îşi ia canonul. Nu lasă Dumnezeu ispite peste putere şi ştie de 
toată osteneala. Exemplu: mândria duce la îndrăcirea minţii. 

Prin pocăință: cunoscând primejdia în care erai şi lepădând 
lucrul diavolului din minte, el caută să intre iarăşi, să te întoarcă la cele 
dintâi. Şi are omul mare război în urma pocăinţei — dar ostenind, 
ispăşeşte vremea cealaltă. 

Sita cu două margini: mândria şi deznădejdea. 

Răbdarea în ispite, îi biruie, 

Semnul Sfintei Cruci, îi arde, 

Postul şi rugăciunea, îi alungă, 

lar smerenia te scoate din sită. 

Şi să mai fie cineva să-ţi ajute ţie în vremea ostenelii tale. 

Smerenia este: lucrarea Duhului Sfânt de cunoaştere a 
păcatelor (fără deznădejde) 

- a te socoti cel mai de pe urmă (I Timotei 1,15) 

- a te socoti o grămadă de păcate (lov 2,8) 

- vrednic de toată ocara şi pedeapsa (II Regi 16,10) 

- o mare dragoste de Dumnezeu cu deosebire când te ceartă 
(Evrei 12,6). 


12.1.43 
9. Unde ţi-i scris numele ? În Cartea Vieţii sau în Cartea neagră ? 


„Bucuraţi-vă nu pentru că fug dracii de voi, ci bucuraţi-vă că 
numele voastre se află scrise în Ceruri” (Luca 10,20). 

Ca să ştii dacă ai sau nu ai scris numele tău în Cartea Vieţii 
veşnice (Filipeni 4,3; Apocalipsă 20,12 şi 15), e destul să cauţi în Cartea 
neagră, şi dacă te vei afla pe-acolo — află că nu eşti scris în două locuri — 
urmează să te osteneşti după lege şi să te ştergi din Cartea neagră şi pe 
măsură ce se şterg semnele tale din Cartea neagră, pe aceeaşi măsură 
încep să se arate semnele numelui tău în Cartea Vieţii. Şi cu cât osteneşti 
mai mult și ceri mai mult mila lui Dumnezeu, cu atât mai luminos se va 
scrie numele tău în Cartea Vieţii. 

Ştergeți numele voastre din Cartea neagră. 

lată cine-s scrişi pe câteva foi din Cartea neagră: 

(1 Corinteni 6,9-10; Galateni 5,19-21). 

Tâlcuiri. 

„Ucenicul” adevărului, iar când vremea o va cere „mucenicul” 
adevărului. 

În ce te află ceasul morţii în aceea vei fi socotit. 

Nu lăsa de „azi” pe „mâine”, căci e socotire vicleană şi te prinzi 
într-însa. 

Toate cele ale Cărţii negre apropie pe diavol de suflet, şi aşa se 
face că intră „urâciunea pustiirii în locul cel sfânt” (Matei 24,15). 

ȘI cu atare lucru în tine nu poți să fii scris în Cartea Vieţii, după 
cum este scris „nimic necurat nu va intra în Împărăţia lui Dumnezeu” 
(Efeseni 5,5). 

Osteniţi şi vă curățiţi după calea rânduită vouă, calea Pocăinţei, ca 
să se şteargă numele voastre din Cartea neagră şi să se scrie în Cartea 
Vieţii. 

* 
13.1.43 

10. Calea pierzării sau unde duce neascultarea: 


Pe calea mântuirii nu poţi merge singur, ci dus de mâna nevăzută 
a lui Dumnezeu, prin mâna văzută a slujitorilor Săi: preoții Bisericii = 
ascultarea din dragoste = smerenie. 

De îndată ce umbli de capul tău, te faci bucurie dracilor, orice ai 
face. „Cine vrea să se mântuiască, cu întrebarea să călătorească” — că 
altfel tu nu poți descbilini între cele ce-s: 1) de la Dumnezeu; 2) de la 
fire şi 3) de la diavol. Că diavolul umblă să ţi le bage în minte şi să te 
facă să le crezi ca ale tale sau chiar ale lui Dumnezeu, ori ele erau ale lui 
şi tu nu ştiai şi nici pe cine ştie nu te lasă să întrebi; că bagă bucurie 
necurată în tine şi mândrie cum că tu eşti mai deştept ca alţii, şi aşa să 
nu întrebi pe cine știe şi să prinzi tâlharul. 


ci 


lată cum l-a prins pe Saul, căci cu o neascultare de duhovnicul său 
Samuel, l-a atras desăvârşit în calea pierzării. 

1) Porunca; 2) Saul a făcut altceva; 3) Samuel îi arată greşala; 
4) Saul face pocăință mincinoasă; 5) Samuel e trimis pentru alt rege; 
6) În Saul intră duh necurat; 7) Umblă să omoare, omoară preoți; 8) Vin 
necazurile, filistenii; 9) Merge la vrăjitoare; 10) Vorbeşte cu Morţii — cu 

diavolul; 11) Diavolul îi prooroceşte moartea: 12) Se şi omoară. 
Invăţătura Scripturii (vezi Cartea I-a a Regilor). 
% 


Legea peste păcate este aceeaşi, după cum şi Dumnezeu este: 
ieri, azi şi în veci, Acelaşi (Evrei 13,8). 

De la neascultare şi nepocăință începe calea pierzării şi sfârşeşte 
cu pierzarea veşnică. 

Omorârea de sine este păcat împotriva Duhului Sfânt şi n-are 
iertare pentru că după el nu mai este pocăință. 

lată cum se ajunge din greşală în greşală şi din ce în ce tot mai 
mari, până la cuprinderea desăvârşită a sufletului de către diavol. 
— Dumnezeu îl chemase... 


14.1.43 
1]. Pocăinţa lui David. (II Regi 12,1-14). 


Este pildă de ascultare, când va fi „vremea mântuirii” (Isaia 49,8; 
II Corinteni 6,2) — că pe vremea lui David nu era mântuire. 

|. Păcatul lui David (II Regi 11,15-27). Dumnezeu îi trimite un 
duhovnic. Prooroc către prooroc. (Il Regi 12,1). 

II. David se mărturiseşte vinovat şi primeşte partea pocăinței: 
Dezlegarea. (Il Regi 12,13). 

III. Urmează partea a doua a Pocăinţei: ispăşirea (II Regi 12,14; 
13; 15,30; 16, Naum 1,3). 

|. Se vede strâmtorat să părăsească tronul, ca să nu facă 
război cu fiul său (II Regi 15,30), deci iarăşi vărsare de sânge. 

2. Îşi aude păcatul pe nume (II Regi 16,7). 

3. Diavolul îl ispiteşte printr-unul din însoțitorii săi, să mai 
facă măcar o moarte (Il Regi 16,9) şi, având ocrotirea lui Dumnezeu, e 
smerit întru cunoştinţă. 

4. Dar ca unul ce-şi mărturiseşte păcatul şi ca unul ce 
cunoaşte lucrarea diavolului cea peste păcate, înlătură ispita 
diavolului, răbdând în ispite (II Regi 16,10): 

5. Folosul acestei răbdări: umilinţa (II Regi 16,12). 

6. Întoarcerea celor ce ți-au greşit (II Regi 19,19). 

Umilinţa sau răbdarea răului este cea mai mare putere din 
lumea asta asupra răului. Cu umilinţa, care ştii ce putere are, stingi 
desăvârşit toate flăcările răului. 

Chip de umilință desăvârşită, ne-a dat Mântuitorul pe cruce: EI, 
Slava lui Dumnezeu, trecând prin cea mai mare umilire cu putinţă pe 
pământ — dar ştiind ce putere are —, a biruit nu numai răutatea dracilor 
din oameni, ci însăşi puterile iadului le-a rupt, şi a scos oamenii din iad 
şi de-atunci este mântuire pe pământ. 

Mântuirea este roada umilinței desăvârşite a Fiului lui 
Dumnezeu, din care acum pot să mănânce oamenii, şi să se 
mântuiască. (Pomul de odinioară şi pomul de acum). 

Să mănânce fără frică ! 

Învățăturile lui David către oameni: Psalmul 31,3-7; 33,4-7 

1. „Păcatul meu, înaintea mea este pururea” (Psalmul 50,4). 

2. „Mi s-a dat îmbolditor trupului, ţepuşa Satanei, ca să nu mă 
înalț (Il Corinteni 12,7). Umilinţa nu şade cu mândria la un loc. 


e 


16.1.43 
12. Păcatele osândirii (toate vârstele) adică acelea care nu te lasă 
să ierți pe nimeni. 


lerţi, te iartă Dumnezeu, nu ierţi tu, nici Dumnezeu nu te iartă. 
Păcatele osândirii sunt păcate ale minţii: 
1. iubirea de sine 
2. slava deşartă 
3. mândria sau semeţia. 
Cei ce pătimesc de la acestea, nu iartă nici când te rogi de iertare. 
Unii ca aceştia totdeauna se îndreptățesc pe sine; unii ca aceştia sunt şi 
cei ce au începuturi de virtute, dar au rămas pe loc, zicând că față de 
alţii, atâta le ajunge, şi multă laudă primesc de la draci pentru virtuțile 
lor. | 
Păcatele minţii (1,2,3) nu se tămăduiesc decât cu armele cele 
de-a stânga: certarea, înfruntarea, ocara şi ruşinarea înaintea oamenilor. 
De ce aşa ? — Pentru că astea le sunt leacul împotrivă: smerenia 
care este începătura pocăinței. Câtă vreme are cineva pe acestea trei 
(1,2,3) îi este cu neputinţă să facă pocăință adevărată. Peste iubirea de 

sine, peste slava deşartă şi peste mândrie, mântuirea n-a venit 
niciodată, ci bătaie de la Dumnezeu. 

Și iată cum bate Dumnezeu păcatele osândirii: iubirea de sine, 
slava deşartă şi mândria: 

„„Ceartă pe înţelept şi mai înţelept se face, ceartă pe nebun și ţi-l 
faci vrăjmaş” (Pildele lui Solomon 9,8-9). 

Are Dumnezeu două feluri de bătăi: una prin care te cheamă şi 
una prin care te lapădă. 

Mândrii şi iubitorii de sine şi toţi osânditorii — când le dai leacul, 
sau când Dumnezeu le rânduie leacul, armele dreptăţii cele de-a 
stânga, dacă nu-s învechiţi în rele, se vor tămădui, dacă-s învechiţi în 
rele, şi mai mult se vor sminti. Dacă-s învechiţi în rele, smerirea-i 
îngrozeşte şi neputându-se smeri, sar în sminteală şi prin sminteală 
intră Satana în minte. Asta-i cearta sau bătaia lui Dumnezeu prin care 
te-a lepădat Dumnezeu, şi aşa te muncesc dracii încă din lumea aceasta. 

Nu te plec: sfatului părintesc al slujitorilor lui Dumnezeu, va fi 
musai să te pleci chinuirii prin draci: ca totuşi să vii la smerenie şi la 
mântuire şi tu cel ostenit şi împovărat de durere şi să te mântuieşti 
şi tu. 


17.1.43 
Pilda celor zece leproşi (Luca 17,11-19) 


1. 1. Mulţumirea şi nemulţumirea 
2. Darul lui Dumnezeu şi peste unii şi peste alții, şi peste 
vrednici şi peste nevrednici — ca doară-doară bagă de seamă şi aceștia, 
să îşi schimbe viaţa. 
3. Mila lui Dumnezeu biruie preştiinţa — învăţătură pentru noi ca 
ŞI noi să avem milă „căci judecata va fi fără milă pentru cei ce n-au făcut 
milă” (lacob 2,13). 
4. Lepra (Numeri 5,1-2) pedeapsă pentru necredință. Preoţii 
trebuiau să priceapă şi medicină. 
5. Leproşi: „miluieşte-ne pe noi...” 
6. lisus: I-a tămăduit numai cu cuvântul: „Duceţi-vă...” (Luca 
17,14). 
lisus a cinstit ceata preoțească. 
1:10 

II. Pentru care păcate ceartă Dumnezeu cu lepră ? 

. Pe sora lui Moise pentru invidie (Numeri 12,2). 

2. Pe Neeman Sirianul pentru păcat (IV Regi 5,1) şi pentru 
trufie. Elisei, i-a tămăduit mai întâi mândria, că n-a ieşit să-l vadă, ci 
i-a trimis vorbă, să se spele de şapte ori în Iordan şi se va curăţi (II Regi 
5,10-14). S-a mâniat, dar s-a plecat sfatului slugilor sale totuşi. 
Primirea de sfat e semnul înțelepţirii, chiar de-l primeşti de Ia cei 
mai mici ca tine. Nu ştii prin cine te sfătuieşte Dumnezeu. 

Domnii, să se păzească de mândrie ca nu cumva să le stea 
Dumnezeu împotrivă că-i mai tare ca ei. Căci față de mândri e 
nemilostiv — capătă bătaie peste mândrie ca să-şi vedă neputința şi apoi 
va fi milostiv şi cu tine, ba chiar prieten. 

3. Pe Gbhiezi, sluga lui Elisei, pentru lăcomie de daruri şi 
pentru minciună (I] Regi 5,22-24). 

4. Pentru amestec din mândrie în treburile preoțești. Ozia 
împăratul a luat pe sine cinstea preoțească să slujească în Biserica lui 
Dumnezeu ca preot şi, la certarea arhiereului, i-a apărut lepră pe frunte, 
că n-a vrut să asculte (II Cronici 26,16-23). 

5. Pe nepoții lui Ioab, căci unchiul lor omorâse, şi l-a certat 
până și în nepoții săi, pe aceştia lovindu-i cu lepră. 

Mila lui Dumnezeu față de pedepsiţii Săi: a venit să-i caute şi 
să-i curăţească. 

1. Lepra noastră: păcatele. 

2. Minunea tămăduirii noastre: ascultarea de Dumnezeu, 
arătarea leprei la preoții Bisericii — că printr-înşii caută Dumnezeu 
și astăzi pe pedepsiţii Săi. Ascultaţi glasul Domnului şi-l împliniţi şi 
veți vedea minunea: Astăzi ascultarea e minunea cea mai mare. 


ii 


19.1.43 
„Omul care ascultă de Dumnezeu şi Dumnezeu ascultă de el.” 
Pe calea mântuirii: 
13. Viaţa sfântului Macarie Egipteanul. 
(Pateric, avva Macarie 1-40) 

- Copil dobândit din rugăciune. Fiu de preot. 1 se arătase Avraam 
în vis; un înger l-a tămăduit de-o boală, ca să creadă puterea lui 
Dumnezeu (din pricina nerodirii se opriseră de traiul însoțirii). 

- Numit cu numele fericirii „Macarie”. 

- Au vrut să-l însoare. Nunta, fuga în Pustia Nitriei. (Antonie şi 
Pavel). 

- I-a rânduit Dumnezeu povăţuitor un bătrân. 

- După mutarea părinților, a împărţit toate. 

- Ispite: nerăbdarea, mutarea, pocnea şi se cutremura casa. Lupta. 

- Învinuit de (C) — bătaie — naşterea. 

- Fuga lui din smerenie — la Antonie, ucenic. 

- Luptele cu diav: ... „una este cu care mă biruiești pe mine” . 
Care ? — „Smerenia ta şi pentru ea nu-ți pot sta împotrivă.” 

- La 40. Darul tămăduirii şi al proorociei, (in. Ved.) 

(Pc). „voi sunteţi dobitoace, de vreme ce aveţi ochii răi, iar 
ea precum este rămâne, femeie: Apă sfinţită... 

- Tămăduia de boli sufletești: mândria, rătăcirea credinţei. 

- Învia morţii: - 1. „Mare este răul căci şi pe Dumnezeu Îl ispitim 
ca pentru un îndrăcit să se facă un semn aşa de mare”. 

- Ba un P. ci pentru o eparhie înt. 
(dialog la morminte). 

Ep. - „Nu s-a suit gând de slavă omenească ? 

- Inima, întru nevoinţă se află, temându-se să nu cadă. 

2. cu zălogul. „Pentru văduvă a făcut Dumnezeu 
milă. Însă să ştiţi aceasta că Dumnezeu voieşte ca sufletul să fie fără de 
păcat, şi atunci ce va cere va primi.” 

3. Într-o pricină de omor. 

4. Tivga. Chinurile celor ce nu cunosc pe 
Dumnezeu... „dar sub noi se chinuiesc cei ce au cunoscut pe Dumnezeu 
însă poruncile Lui nu le-au împlinit în şi mai grozave chinuri se află”. 

- Pe cale, ucenicul lui, a bătut un popă idolesc. Vorba bună ce 
putere are: „cuv. cel rău şi pe cei buni îi face răi; iar cuvântul bun şi pe 
cei răi îi face bun”. 

Înv: 

- „Spune-ne cuvânt.” „Am văzut călugări.” Dar „eu nu sunt.” 

- Ocărăşte şi laudă morţii — ce-ţi vor răspunde ei, aceea răspunde 
şi tu: „Ocara ca lauda”. 

- Rug, sfântului Macarie pentru ucenicul său în ispită (C). 
= Sfinții Antonie şi Pahomie îi vestesc mutarea cu 9 zile 
înainte. (Era încredințat unui heruvim) 

„Scoală-te şi mergi cu noi... vezi soborul Apostolilor, Proorocilor, 
mulțimea mucenicilor, ceata arhiereilor etc... Dă-mi sufletul tău care mi 
l-a încredințat Dumnezeu ca să-l păzesc în trup; iar acum despărțindu-te 
de legăturile trupeşti, ca pe-o bogăţie să-l iau cu cinste şi trecându-l 
prin puterile cele protivnice să-l aduc înaintea dumnezeiescului Scaun 
al Stăpânului să se veselească cu toți sfinții cei din veac.” 

= Vedenia unuia despre trecerea sfântului Macarie prin vămi: 
diavolul: „, - O, de ce slavă te-ai învrednicit Macarie !? 

- Nu, căci încă mă tem — nu ştiu să fi făcut vreun bine. 
- A1 scăpat de noi Macarie ! 
- Încă n-am scăpat de voi. 

(Intrând): - A scăpat de noi... 

- Cu adevărat am scăpat de voi, cu puterea lui Hristos fiind 
îngrădit.” „dincolo de uşi !” 


19.1.43 
14. IL. Despre copii 


1 — Chemaţi pe lume de părinți cu frica lui Dumnezeu şi cu 
ținerea poruncilor, sunt o binecuvântare şi toată tragerea vor avea-o 
către Dumnezeu = copiii din rugăciune: Samuel, Sfântul loan 
Botezătorul, Maica Domnului Sfânta Născătoare de Dumnezeu 
(| Regi 1,28). 

2 — Aduşi pe lume de părin desfrânaţi sau trăind în fărădelegi, 
copiii lor le sunt blestem, că nu trag spre Dumnezeu, ci spre păcat — dacă 
peste tot mai sunt întregi la trup şi suflet. (| Regi 2,12-36; Înţelepciunea 
lui Solomon 4,3; Psalmul 57). 

3 — Bătaia lui Dumnezeu peste aceştia, nu-i până în sfârşit, ci 
până se vor cuminţi şi nu vor face faptele părinţilor lor. (lezechiel 18,23 
ŞI 32). 

Cine au copii de aceştia ? 

1. Toţi necununaţii. 

2. Toţi cei ce sunt rudenii laolaltă (dacă peste tot au copii şi 
aceştia). 

3. Băutorii, cei bântuiţi de duhuri, bolnavii: epilepticii, sifiliticii. 
4. Nepotriviţii cu vârsta. 
Aceștia sunt copiii vil. 


II. Copiii morţi: 

1. Din nepotrivire de vârstă, cu o (?) de F(emeie) c-apoi se fac) şi 
natura de ţi-i mai da, se răzbună. 

2. Din L(epădare) ridicături, răceală, negrijă. 

3. Sar. 


FII. Avorturile 

- moarte de om, cer cap de mamă 

- păcat strigător la cer. 

În ce-ai greşit în aceeași să te îndrepți. Ce-i de făcut ? 

Milostenia cu osteneală biruie înaintea judecății lui Dumnezeu, 
căci va fi cu milă celor ce-au făcut milă. 

Cum strâmtorează Dumnezeu casa şi avuţia unora ca acestora 
şi pe ei înşişi ? Cu: 

1. vrajbă, bătaie, omoruri. 

2. Soții în primejdie de moarte în război. 

3. Primejdii de moarte năpraznică, nespovediți, neîmpărtăşiți. 

4. Pustiirea avuţiei prin foc, prin duhuri rele. 

5. Lepădarea de Dumnezeu. 

Şi păcatele strigătoare la cer capătă iertare, dacă strigi şi tu 
până mai ai vreme. 


20.1.43 
15. Despre cele două duhuri 


Alt copil din rugăciune (unul sfântul Macarie) altul sfântul 
Eftimie cel Mare povăţuitor de suflete către Dumnezeu. 

Azi, tânguirea poporului, că nu aud cuvântul lui Dumnezeu, 
că şi păstorii, ca şi ei, au poveri din naştere ȘI dacă nu se îndreaptă 
purtarea oamenilor nu li se vor mai naşte povăţuitori, ci chinuitori. „i 
voi da în mâinile copiilor lor.” 

Duhul temerii de Dumnezeu de la naştere începe, precum şi duhul 
răzvrătirii tot de atunci începe. Sufletul Dumnezeu îl dă şi e curat, 
însă forma în care lucră el în lume, atârnă de părinţi. Unii trag spre 

Dumnezeu, alții spre păcat. Unu se apropie de Dumnezeu, alții de 
Satana. Asta din părinţi atârnă. Z P.Sar....? (zile, posturi n.n.) 

Vieţile sfinţilor toate se aseamănă. Cetele sfinţilor de aci se trag: 
cuvioşii, mucenicii, mărturisitorii şi propoveduitorii. 

În toţi aceştia a lucrat Duhul Sfânt, aducându-i în bună 
cunoştinţă de sine şi de Dumnezeu, sporind în ei smerenia, care e grea 
de înţeles, că-i dar mai presus de fire şi de înțelegere: ploaia de aur care 
creşte pe om de la chipul lui Dumnezeu la asemănare, care-i face 
dumnezei după dar şi lucrători de fapte dumnezeieşti. Aceştia pe 
măsură ce-i luminează Darul lui Dumnezeu pe aceeaşi măsură se văd 
mai păcătoşi decât toți oamenii. 

I. Prin Darul lui Dumnezeu ajungi la lumina nemincinoasă care 
în arată toată nemernicia față de sfințenia lui Dumnezeu = duhul 
smereniei. 

II. Duhul Satanei, sau al mândriei, încă are o lumină, însă o 
lumină mincinoasă care ascunde dinaintea ochilor tăi păcatele tale, şi te 
umfli de părere că tu eşti sfânt. 

1. Sfinţii (duhul supunerii) — faptele le sunt dovada, roadele — 
s-au numit pe sine păcătoşi chiar când le strălucea faţa ca soarele (avva 
Sisoe 14). 

2, Îndrăciţii (duhul îndărătniciei) — se numesc pe sine sfinţi, şi 
defaimă tot ce-i sfânt în Cer şi pe pământ. „Nu voi crede...” 

Desăvârşirea ? „O prăpastie de smerenie.” (Sfântul Isaac 
Sirul). 

Lasă-te duhul din tine să te numești păcătos ? — ŞI ştii ce duh e în tine. 


x 


21.1.43 
16. Despre spaimă şi curaj 


Sfântul Maxim Mărturisitorul. Mucenia lui pentru credința 
adevărată. Dovedirea cu minune: graiul fără limbă; i-au tăiat şi mâna; 
surghiunia; 3 lumini din mormânt; semnul Sfinte: Cruci 3/2 degete. 

Propovăduirea de Dumnezeu în lumea aceasta, întotdeauna a fost 
împreunată cu primejdii de moarte, de aceea pe Dumnezeu nu L-au 
putut propovădui decât cei ce s-au lepădat cu totul şi de propria lor viaţă. 


155 Y DANIIL STOENESCU 


Luptarea cu cei trei vrăjmaşi ai mântuirii (3) sporeşte puterile 
sufletului şi pe aceeaşi măsură coboară Dumnezeu darul şi întărirea 
adevărului în inimă. Adevărul este o realitate vie şi în cine sălășşluieşte 
adevărul, e din ce în ce mai viu. 

Viaţa nerisipită în patimi o ocrotește Dumnezeu şi oriunde 
ocroteşte Dumnezeu nu este frică de moarte, ci dimpotrivă (Psalmul 
35,9). 

Cei ce-s streini şi călători aici pe pământ (Evrei 11,13), n-au frică 
de moarte, ci ca pe-o dezlegare din cele de aici, aşa o socotesc. Unii ca 
aceştia nu se înfricoşează de nimic din lumea aceasta — afară de păcat. 

Viaţa curată e cheia mărturisirii neînfricate a lui Dumnezeu: rostul 
vieţuirii noastre. Aceştia, când va veni ziua de târg, nu-şi vor pierde 
capul, ci se împlineşte cu ei cuvântul Scripturii: „Când vine prăpădul, 
inima lor prinde putere”. Cu totul întors, în ce priveşte spaima. 

Iată cine pătimeşte de spaimă: cei ce au în ei lucrarea morţii, 
pătimaşii care-şi irosesc rădăcinile vieţii, vlaga vieţii — vrăjiţi de 
momeala plăcerilor. 

Păcatul e lucrătorul morții, şi cei ce se sperie şi de umbra lor sunt 
cei încărcați de săgețile morţii. Scoateţi-le afară şi se vor tămădui ranele 
voastre şi spaimele vor fugi de la voi. 

Cuvântul Scripturii: „Inima înrăită e plină de spaimă...” 
(Înţelepciunea lui Solomon 17,10). Iar când vine prăpădul spaima creşte 
şi mai mare. „Fricoşii” (Apocalipsă 21,8). 

De la părinţi pricină: Cu ce sămânță 1-ai chemat în lume, ca să le 
ştii sfârşitul. 

- Părinți desfrânaţi, aduc copii cu aplecare spre păcat şi păcatul: 
spaimele morţii, vedenii chinuitoare, că oriunde sunt clenciurile 
diavolului, nu întârzie să vie şi să-şi facă lucrul. Asta-i neghina lui pe 
care trebuie să o alegem afară din sămănătura de oameni (Matei 
13,24-30). 

% 
22.1.43 
17. Despre darul preoţiei 


Preoţia Mântuitorului = Jertfa de pe cruce şi preoţia noastră. 
1. Mântuitorul: Impărat, Arhiereu şi Profet. 


PĂRINTELE ARSENIE — „ÎNGERUL CU CĂDELNIȚA DE AUR” 189 


2. Apostolii şi urmaşi lor preoţii sunt slujitorii în lume ai acelei 
Preoţii: a Mântuitorului. „lată dau vouă cheile (cunoştinţei) Împărăției 
Cerurilor... Cine vă primeşte pe voi, pe Mine...” (Matei 16,19; 10,40). 

Iar după Înviere: „Datu-Mi-S-a toată puterea...” 

La Înălţare i-a binecuvântat (Luca 24,51). 

La Pogorârea Duhului Sfânt i-a botezat cu Duh Sfânt numai pe 
apostoli (Faptele Apostolilor 2,3). 

3. De atunci până astăzi s-a nădit un lanţ neîntrerupt al 
slujitorilor acelei Preoţii a Mântuitorului, încât fiecare dintre noi, 
avem purtând pe cap mâna înaintaşului nostru, iar acela a înaintașului 
său — şir neîntrerupt până la Mântuitorul, Care este primul şi singurul 
Preot Mântuitor al sufletelor noastre din Împărăţia întunerecului şi 
împreună lucrător cu noi, în toate zilele până la sfârşitul veacurilor 
(Matei 28,20). lar începătura mântuirii a fost Jertfa de pe cruce. Deci 
lisus Hristos Fiul lui Dumnezeu n-a tăgăduit crucea ci a adus jertfa 
(cea mai curată jerttă) şi printr-însa mântuirea. De aci începe 
arhieria mântuitoare, căci până aci jertfele vechi nu aveau puterea 
aceasta. Aşadar, cine tăgăduieşte crucea, tăgăduieşte şi lucrarea de pe 
cruce şi se află în afară de lucrarea ei. „Îi arde Taina Crucii”, 

Aceştia-s „cu domnul fără cruce” care este diavolul, sau 
hristos mincinos şi acuma-s mulţi de aceştia printre oameni 
(sectari n.n.). 

Treptele preoţiei, iată-le de la început. Sfântul Apostol Timotei: 
Diacon, Preot şi Arhiereu şi apoi el la rândul lui, primind sfatul de la 
sfântul Apostol Pavel să fie cu grijă pe cine-şi pune mâna ca să-l 
primească în preoţie, în şirul neîntrerupt până în zilele noastre. 

Prin urmare cine se află în afară de ascultarea de acest şir 
neîntrerupt al Preoţiei, se află în afara mântuirii — ascultând de diavol — 
domnul fără cruce. 


1. Răspunderea Preoţiei. 
2. Răspunderea ascultătorilor. 


* 

231.43 
Despre pomenirea morţilor 


Pe oameni îi sperie moartea numai pentru că nu-s gata de ea. 
Îi mai sperie şi pe aceia ce peste măsură s-au lipit de firea pământească a 
vieţii; iar când vine ceasul despărțirii se înfricoşează văzându-şi încă pe 
patul morţii rătăcirea în care le-a plăcut. 

Atunci trebuie să vadă toţi, că nu în firea aceasta avem cetatea 
stătătoare (Evrei 13,14), ci pe firea cea veşnică trebuie s-o câştigăm: 
firea cea dumnezeiască, la care eram chemaţi. 

„Oricât s-ar părea de neînțeles, e un adevăr ce nu se poate tăgădui: 
că venim în lumea aceasta, nu ca să venim într-nsa, ci ca să ne 
scăpăm de ea. După cum merg oamenii la război nu ca să rămâie în 
război, ci ca să scape de el. În nădejdea păcii, oamenii merg la război.” 

„Aşa şi noi pentru Împărăţia Cerurilor, ne cercăm pe pământ, 
pentru viața veşnică ne luptăm în viaţa aceasta.” 

„Adevăraţii credincioşi n-au socotit viaţa aceasta altfel, decât ca 
un stagiu militar. Toţi ostaşii trebuie să-şi facă vremea de cătănie şi apoi 
să meargă acasă. Şi precum ostaşii numără zilele şi se gândesc cu 
bucurie la întoarcerea acasă, la fel şi creştinul luminat cugetă neîncetat 
la sfârşitul stadiei şi la întoarcerea Acasă, la întoarcerea la Tatăl.” 
(Velimirovici). 

Pe cei ce au tocmirea aceasta, moartea nu îi mai sperie — după 
cum pe unul din temniţă, ziua ieșirii dintr-însa. Numai cât să nu iasă cu 
de la sine putere, că mai mare rău păţește. 

Nu e cum li se pare la oameni „că morţii au murit”. Morţii sunt 
mai vii ca noi. Ori că sunt la bine, ori că sunt la rău — un loc la mijloc 
nu este, Mântuitorul ar fi spus-o. Cel mult viaţa aceasta, asta da — că de 
aici poţi merge ori la bine, ori la rău. 

In câte feluri pot muri oamenii ? 

1. Copii mici: ucişi de părinţii lor; 

nebotezaţi; 
botezați. 
2. Oameni mari: în pocăință; 
în necredinţă; 
în păcate; 
în ucidere de sine după suflet sau după trup; 

în moarte năpraznică. 

Mulţi au avut însă vreme de pocăință alţii n-au mai avut, exemplu 
în războl. 

3. „Mutarea sfinţilor” 

În obştea Bisericii nu este granița morţii. Între Biserica luptătoare 
şi Biserica biruitoare este o mare legătură şi cine-i curat are parte de ea. 
„Comuniunea sfinţilor...” 

Puterea rugăciunii pentru morţi. (II Macabei 12). 

1. Pomenirea morţilor 

2. Liturghiile pentru morţi. 

Cercetarea sufletului şi mărturia duhovnicului. Mă voi întâlni cu 
fiecare din voi. Toţi ne-om întâlni de mai multe ori, peste hotarele 
mormântului. 


25.1.43 
18. Ce propovăduiesc oamenii ? 


- unii: lumea aceasta; 

- alţii: pe ei înşişi; 

- unii: pe diavolul şi lucrările lui; 

- iar alţii propovăduiesc pe Dumnezeu, singurii care vor şi vedea 
fața lui Dumnezeu (Matei 5,8). 

Cei dintâi propovăduiesc tocmai lucrurile de care trebuie să ne 
izbăvim: cele trei piedici în calea mântuirii. Aceştia sunt mulți, mulți de 
tot şi sunt şi cu nume de creştini. 

Cei de-al doilea sunt puţini, însă propovăduirea lor neînfricată, a 
Împărăției lui Dumnezeu, i-a făcut vestiți din neam în neam până la 
marginile lumii, şi când vrea Dumnezeu, prin cei puţini biruie pe cei 
mulți. Pe cuvântătorii de Dumnezeu, depărtarea de vremi, trupul sau 
mormântul nu-i desparte — căci ei trăiesc după Duhul lui Dumnezeu 
pentru care nu sunt granițe. 

Între Biserica luptătoare sau popovăduitoare şi între Biserica 
biruitoare din ceruri, sunt mai multe legături: Hristos Dumnezeu ŞI 
sfinții şi firul de rugăciuni ale noastre către Dumnezeu şi sfinți: toţi în 
acelaşi Duh. 

Propovăduirea de Dumnezeu neînfricată vine de acolo că într-unii 
ca aceştia Dumnezeu şi-a făcut sălaş (loan 3,34) şi Dumnezeu este Cel 

ce Se propovăduieşte pe Sine prin unealta Sa. Singur Dumnezeu 
preabunul are dreptul să Se propovăduiască pe Sine. 

Orice altă propovăduire e în afară de Dumnezeu, dacă nu chiar 
protivnică. 

„Tot cel ce nu e cu Mine, e împotriva Mea” (Matei 12,30). 

Propovăduirea de Dumnezeu vine pe măsura lepădării de sine şi 
de orice altă propovăduire, ca să faci loc lui Dumnezeu, căci EI este 
grăitorul neînfricat. 


De ce se răresc păstorii ? 

De ce slăbeşte propovăduirea lui Dumnezeu între oameni ? 

În ce-L priveşte pe Dumnezeu -— trimițătorul sufletelor în lume 
— nu e EI de vină, ci de la părinţii de pe pământ pricină, iubitori de 
păcate fiind — îi încarcă cu poveri şi-i bagă într-o temniţă grea şi 
nestrăvezie spre Dumnezeu de unde au venit şi unde trebuie să se 
întoarcă, şi încă nu singuri. 

lar după naştere, văzându-i că sunt răi — cum i-au făcut aşa îi au — 
îi mai încarcă şi mai mult dându-i la toţi răii, crezând că aşa-i îndreaptă. 
Unii ca aceștia greu vor putea propovădui pe Dumnezeu, ei vor 
propovădui din piedicile, păcatele în care s-au născut. lar Dumnezeu ca 
plată, va da pe părinţi în mâinile copiilor (Înţelepciunea lui Solomon 
11). 

Urmările desfrânării: ce copii aduci pe lume: 

- părinţii necununaţi (Înţelepciunea lui Solomon 4,6): debilitate 
congenitală fizică, psihică, boli; 

- părinţii beţivi: copii epileptici — îndrăciți, nebunie; 

- părinţi cu grad de rudenie: nervoşi, criminali. 

Necredincioşi în Dumnezeu — propovăduitori ai diavolului. 


% 


26.1.43 
-19. Cum cheamă Dumnezeu pe oameni 


1. Prin glasul tainic al conştiinţei; 

2. Prin glasul dinafară al slugilor Sale — preoții; 

3. Certându-i cu necazuri şi toată strâmtorarea: beteşuguri, pagu- 
be; 

4. Cu bătaia războaielor, foametea. 

5. Cu pustiirea anarhiei, sau vitorul morții peste toţi oameni de pe 
faţa pământului când: timp nu va mai fi (Apocalipsă 10,6). Ci cei ce 
vor pomeni măcar numele lui Dumnezeu, se vor mântui şi aceia (loil 
3,5; Faptele Apostolilor 2,21). 

6. Chinurile din urmă de la Antihrist, care va chinui pe oameni 
prin draci; 

7. A Doua Venire a Mântuitorului: Dumnezeu Însuşi îi va 
chema pe oameni şi pe morţii din morminte, în chip înfricoşat la 
Judecata din urmă. Atunci mulţi ar vrea să moară însă nu mai pot, 
ci vor trebui să-şi primească plata veşnică (Matei 25,3 1-46). 

Prin urmare, pe măsură ce cheamă Dumnezeu pe oameni și 
oamenii nu se desfac de rele, pe aceeaşi măsură vin pedepse tot mai 
mari peste biata lume. Cheamă Dumnezeu pe oameni la Pocăinţă căci 
numai aşa se vor cunoaşte pe sine şi pe Dumnezeu. Caută Dumnezeu 
pe oameni să îi scrie în CARTEA VIEŢII VEȘNICE „lar viaţa 
veşnică este aceasta: să Te cunoască pe Tine, Dumnezeule cel veşnic 
şi pe lisus Hristos pe Care l-ai trimis lumină în lume...” (loan 17,3). 

Iar slugile Sale, glasurile de dimineaţă ale fiecărei vremi, (la 
Acelaşi) cheamă pe oameni, la Hristos cel răstignit. Ca tot cel ce crede şi 
face poruncile Lui, să nu piară ci să aibă viaţă de veci. 

Căci: Nu este alt nume în Cer sau pe pământ în care să ne 
mântuim, decât piatra din marginea unghiului: Hristos Fiul lui 
Dumnezeu (Faptele Apostolilor 4,12). Prin El ne cheamă Dumnezeu iar 
acum ne-o strigă cu tunul (Faptele Apostolilor 3,19). Fericit cine ascultă 
şi înţelege ce aude... glasul de dimineaţă... 

7. Atunci va veni pe văzutele (Luca 17,20; 18,8; 21). 


Xe 


28.1.43 
20. Calea mântuirii 


Din apele diavolului cu care îneacă lumea, nu este scăpare, decât 
în corabia mântuirii: Biserica lui Hristos şi lucrarea ei între oameni. 
Se zbat oamenii în apele amare ale diavolului, şi totuşi lucru de 
neînțeles: unii nu vor să întindă mâna să scape: scuipă mâna ce li se 
întinde ca să-i scape. 

Cei ce primesc să intre în corabie — Biserica — şi să primească 
veşmântul ei, vor fi chemaţi la nunta Fiului de Împărat şi scriși în Cartea 
Vieţii. 

După cum cineva nu se poaie izbăvi de valuri sau să iasă dintr-o 
mlaştină, numai prin puterile sale, aşa nici din gloata de păcate nu vei 
putea să ieşi tu singur, de nu-ţi va da cineva o mână. E Mâna Sfântă a lui 
Hristos, cu care a scos pe Petru din valuri. De la tine atâta se cere, să 
vrei şi tu ce vrea Dumnezeu. 

Hristos, Fiul lui Dumnezeu, prin Biserica Sa, nu numai o 
mână îţi întinde: Braţele părinteşti ți le întinde — măcar de-ai fi 
păcătos ca un drac — căci de-i vrea şi tu, mai alb decât zăpada te va face 
(Psalmul 50,8). 

Mântuirea pentru tine, abia din Biserică începe. Intrarea în 
Biserică e începătura mântuirii. Calea mântuirii de-aci începe; din 
Biserica luptătoare şi ţine până ajungi în Biserica triumfătoare — 
cale în care înveți să desfaci dragostea ta de lumea asta — căci noi nu 
suntem din lumea asta, ci numai străini şi călători pe-aici, spre cercarea 
cuminţeniei noastre încotro înclină cumpăna. Noi suntem de obârşie 
divină. De la Dumnezeu am ieșit şi iarăşi la Dumnezeu cătăm să ne 
întoarcem (loan 13,3). 

Unii în vremea întoarcerii mai văd pe lângă cale, ori la dreapta, 
ori la stânga, ba o muiere, ba o avere, aur sau mărire şi mai zăbovesc pe 
lângă cale şi se poate să vie noaptea şi le-a trecut vremea şi nu mai află 
calea şi aşa 1-a cuprins întunericul. 

Cine şi-a aflat rostul și îşi ştie obârşia să nu mai caute nici la 
dreapta, nici la stânga. 

Calea mântuirii, e de pe pământ la cer. 

Prin urmare, ce e mântuirea ? Fapta milostivirii lui Dumnezeu, 
prin care ne scoate din apele diavolului dacă vrem și ostenim şi noi. 
Fără să vrem şi noi, cu sila nu ne mântuieşte nimeni. 

Numai pe calea mântuirii venim întru bună cunoştinţă de noi 
înşine şi de .Dumnezeu, Tatăl nostru, la Care ostenim să ne 
întoarcem. Pe cale, avem lumina Hristos, Fiul Tatălui, prin Care s-a 
făcut tot ce s-a făcut: şi mântuirea noastră. 

Piedicile ce le întâlnim: 1) Lumea 

2) Trupul 
3) Diavolul. 

Le biruim: 1) răbdarea, iertarea, rugăciunea 
2) foamea, osteneala, lepădarea de sine 
3) rugăciunea, crucea, smerenia. 
„Lemeiul mântuirii este aproapele.” 
Diavolul dă sfatul învrăjbirii cu de-aproapele; diavolul sileşte pe 
oameni să 1 se dea lui unii pe alţii. 
Pe calea mântuirii nu poţi merge singur: Ascultarea. 


(Texte Matei 5,44; 7,21; Marcu 11,23-26). 


= 


29.1.43 
21. De cine ascultă oamenii ? 


- de sfaturile lumii: de sfaturile omului pătimaş să nu asculţi. 

- de sfaturile firii vremelnice; 

- de sfaturile diavolului cele viclene. 

- iar alţii ascultă de cuvântul lui Dumnezeu. 

Şi fiindcă oamenii nu se pot apropia de Dumnezeu câtă vreme 
sunt închişi în fire pătimașă, ca de la EI să audă cuvintele vieţii veşnice 
— a rânduit slugile Sale printre oameni zicând: „Cine vă ascultă pe voi, 
pe Mine Mă ascultă şi pe Cel ce M-a trimis pe Mine; iar cine se lapădă 
de voi de Mine se lapădă şi de Cel ce M-a trimis pe Mine” (Luca 10,16). 

În calea mântuirii, nu poţi merge singur, ci ajutat de mâna 
nevăzută a lui Hristos Fiul lui Dumnezeu — Fratele nostru cel mai 
mare, care poartă mâna văzută a slugilor Sale: Preoţii Bisericii. 

Mântuitorul îţi întinde mâna prin preoţii Săi. Unii o scuipă, 
alții o sărută. Cei ce o primesc, ascultă poveţele ei şi biruie piedicile în 
calea mântuirii. Aceştia sunt cei ce primesc pocăinţa cu toate ostenelile 
ei. Aceştia sunt: cei ce biruie sfaturile lumii, biruie sfaturile firii 
vremelnice şi alungă şuieratul de şarpe din inima lor. 

Aceştia sunt ascultătorii lui Dumnezeu, fraţii de ascultare a lui 
lisus — Care a fost ascultător de Dumnezeu până la moarte şi încă moarte 
de cruce. 

Ascultarea sperie pe oameni. De ce ? 

- Nu vor să se lapede de sine şi de viaţa aceasta: „Cine îşi va lipi 
inima de viaţa aceasta, va pierde pe cealaltă. Cine îşi va cruța sufletul 
său — nevrând să lupte lepădându-se de sine, până la moarte dacă trebuie 


190 + DANIIL STOENESCU 


— pentru cuvântul Dumnezeului celui adevărat — unul ca acela se va trezi 
scris pe lista fricoşilor şi nu va avea parte de viaţa veşnică.” 

Toate acestea, pentru puţinătatea credinţei în Dumnezeu — 
neştiindu-l puterea. 

În cei puţini cu credinţa — că şi-au irosit puterile în păcate — a 
întors diavolul ochelarii speriind pe oameni: că umilinţa e moartea, 
adevărat că umilinţa e o moarte însă diavolul nu spune că e chiar 
omorârea sa. 

De aceea vă spun, că ascultarea şi umilinţa, sau iertarea răului, în 
lumea aceasta, este puterea cea mai mare, cu aceasta a rupt 
Mântuitorul pustiind însăşi tăriile iadului. 

Puterea aceasta ne-a dat-o şi nouă slugilor Sale, şi tuturor celor ce 
vor să-l fie ucenici şi fraţi. 

Astăzi, în vremea noastră însă, ascultarea, este minunea cea 
mai mare. 

Texte: Pocăinţa lui David (II Regi 12,1-14). 


+ 


30.1.43 
„Mari dascăli ai lumii şi ierarhi: 
Sfinţii Vasile cel Mare, Grigorie Teologul şi loan Gurădeaur” 


Canoanele sfântului Vasile împotriva curviei. 

Vremile dintâi, vremi de prigonire asupra creştinilor. 

Întrebarea corintenilor despre căsătorie. 

Răspunsul sfântului Pavel. 1 Corinteni 7. 

Duhul decăzut în care au căzut creştinii după încetarea 
prigonirilor, că dacă n-ar fi trimis Dumnezeu pe sfântul Ioan 
Gurădeaur, ar fi trebuit să vie Hristos a doua oară. 

Tâlcuirea canoanelor sfântului Vasile. 

Sămânţa de om: - pervertirea ei 

| - convertirea ei. 
Taina unei vremi de 7 ani. 
I Corinteni 6,15-20 
Sfinte Liturghii: - împărtăşirea mistică 
- împărtăşirea sensibilă 


* 

211.43 
23. Tu cine eşti ? 


Unul este Domnul şi dătătorul vieţii şi este unul care răcnind 
umblă să ia domnia şi să fie el stăpân pe oameni. 

I. Pe cine l-ai primit să-ţi fie Domn ? De aci se despart apele. Aci 
e cumpăna apelor. Hristos Fiul lui Dumnezeu, îţi este lumină sau 
sminteală ? Pe Hristos Fiul lui Dumnezeu Îl primeşti să-ţi fie 
învăţător al vieţii sau mai ai şi pe alți învățători împotriva Lui. 
„Cine nu este cu Mine este împotriva Mea” (Matei 12,30). 

Ba şi „spre semnul Lui se vor împotrivi” — Sfânta Cruce — şi 
nu-i mirare, căci are puterea să ardă pe Domnul fără cruce. 

Băgaţi de seamă cum vă faceţi semnul crucii şi cunoaşteţi câtă 
împotrivire vă face... „necălu”... (sic). 

„lar prin sufletul tău va trece sabie, ca să se dea pe faţă cugetele 
multor inimi” (Luca 2,35). 

Sabia cea mai grea pentru Maica Domnului a fost răstignirea pe 
Cruce a Fiului Său. Şi tot răstignirea pe Cruce — sminteală „celor ce 
pier” (| Corinteni 1,18). 

Taina Crucii, a dat pe faţă cugetele oamenilor şi i-a despărțit 
desăvârșit. 

Și-i şi firesc să îi despartă, căci Sângele Mielului este numai 
pentru cei ce se mântuiesc: curăţire de păcate, pentru cei ce se 
smintesc pricină de judecată. 

Nouă ne este foarte uşor să nu ne smintim de Taina Crucii şi de 
Sângele Mielului, care a sfinţit-o, căci noi suntem după Înviere, mai 
greu era pentru cei ce încă nu vedeau decât răstignirea. Şi mulţi s-au 
poticnit atunci. 

Tovarăşi cu acei de astăzi care nu văd în Hristos decât 
răstignirea şi n-au ajuns la Înviere — iar alţii vor mereu răstignirea 
lui Dumnezeu — ca să aibă pace de EI să-și facă de cap. Aceştia sunt 
scrişi cu numele în Cartea Neagră. Aceştia nu sunt ai Mielului. 

II. Unde ţi-i seris numele ? 

III. Cum ai ajuns acolo ? „Mai tare le-a plăcut păcatul decât 
voia lui Dumnezeu” (loan 12,43). 

IV. Apocalipsă 12;13: „lumea aceasta” şi voile satanei. 

V. Primeşte pe Domnul că nu este sminteală într-Însul, ci în 
mulțimea fărădelegilor. 
+ 


4.]l.43 
24. Păcatele mâniei 


Precum sămânța de om este o putere de foarte mare preţ pentru 
sănătate şi întregimea minţii şi precum Satana umblă să tâlhărească pe 
oameni de ea cu momeala păcatelor, aşa umblă să strice încă o putere 
care o are omul: puterea mâniei. Ne este dată de la Dumnezeu 
împotriva diavolului şi a lucrărilor lui: păcatele noastre. Precum câinii 
ciobanilor, împotriva lupilor nu împotriva oilor. 

Umblă diavolul ca să întoarcă săgeata aceasta de pe sine, pe 
oameni. Aşa mânia ajunge să fie păcat şi pricină de despărţire de 
Dumnezeu. 

Avem porunca iubirii de oameni chiar iubirea de vrăjmaşi — ca 
unii ce nu ştiu ce fac; temeiul mântuirii chiar, e aproapele. Ori 
vrăjmașul mântuirii noastre se ascunde dincolo de om şi-l înghesuie pe 
fratele tău cu vorbe rele, cu necredință, cu întărâtare, iar pe tine pe de 
altă partie îţi întărâtă câinele mâniei — să 1-l dai lui. 

Al cui lucru s-a făcut ? Creştinul a uitat porunca lui 
Dumnezeu şi s-a biruit de diavolul (Matei 5,21-22). 

Aşa câinele tău care trebuia să păzească oile — iar oile sunt 
virtuțile — s-a dat după obiceiul lupilor: aşa izbuteşte diavolul să-ți 
sălbătăcească şi puterea mâniei — până când o întoarce la întărâtare 
desăvârşită şi împotriva Stăpânului oilor: împotriva lui Dumnezeu: 
înțurătura... de Dumnezeu, de Paşti, Biserică, Cruce şi de toate cele 
sfinte. 

Ştia diavolul că de unul ca acesta se depărtează Dumnezeu tot mai 
tare (Zahana 11,9) şi aşa i se face el stăpân şi dumnezeu. EI îi dă 
poruncile de-acu încolo. Ei sunt fiii diavolului. 

Şi care sunt poruncile diavolului ? drăcuiala, sudalma, înjură- 
tura, blestemul, jurământul, păcatele, ura de oamnei, ura de 
Dumnezeu -— uciderea de oameni. uciderea de sine — şi de-ar putea 
l-ar ucide şi pe Dumnezeu: cu un cuvânt: vijelia pustiirii: iadul pe 
pământ. 

Aşa dă şarpele cel mare război cu sfinţii „şi îi biruie” (creştini 
Fiind şi aşa făcând) (Apocalipsă 13,7-8). 


% 


6.11.43 
25. Sita cu două margini 


„Simone, Simone, iată v-a cerut satana să vă cearnă ca pe grâu 
iar Eu m-am rugat să nu scadă credinţa ta, şi tu întorcându-te odată, 
întăreşte pe fraţii tăi” (Luca 22,31-32). 

„loată lumea aceasta zace în cel rău” (| loan 5,19) „lumea” 
pentru care nu s-a rugat Mântuitorul (loan 17,9), ci numai pentru cei 
„aleşi” din lume, ca nu cumva să se piardă şi ei cu lumea. În vremea 
noastră vedem — fiind Dumnezeu lumină — vedem: lupi îmbrăcaţi în 
piele de oaie, vedem: oile amestecate cu lupii și vedem: lumina 
amestecată cu  întunerecul: în vremea noastră trebuie să 
propovăduim din nou încreştinarea oamenilor. 

1. Apele diavolului umblă prin sângele oamenilor şi-i otrăveşte, 
(după cum spune cântarea bisericească: „De sângele dracilor mă 
izbăveşte prin sângele cel curs prin milostivire din coasta Ta”, Canonul 
sfinților, Irmos, Peasna a şasea). 

2. Gloata păcatelor le-a înțepenit sănătatea şi mintea. 

lar 3. „Stăpânul lumii acesteia” (loan 14,30) le dă să mănânce pită 
amară de neghină. 

4. lar în ochi sufletului le azvârle cu pleavă ca să nu vadă pe 
Dumnezeu şi pe ei înșişi, ci numai cele din lumea de aici, care — precum 
este scris — nu va moşteni Împărăţia lui Dumnezeu. 

Sita este lumea şi trupul, 

Sitarul Satana, 

În sită, mulţimea păcatelor cu care tot îmbulzeşte Satana zidirea 
lui Dumnezeu, ca s-o slăbească în răbdare, s-o ameţească, s-o întunece, 
să o biruie, şi la urmă desăvârşit să o înghită. 

Dacă nu te dezmeticeşti „astăzi” să pricepi unde erai şi să ieşi 
la lumina Hristos, „mâine” poate că te înghite moartea şi în ce te-a 
aflat moartea, în aceea vei fi pe vecii vecilor — căci vremea ta s-a 
sfârșit și tu n-ai băgat de seamă. 


2UU T DANIIL STOENESCU 


Toropeala păcatelor ţi-a întunecat mintea, căci tu ai iubit mai mult 
„spurcăciunea cărnii” decât Împărăţia lui Dumnezeu. 
II. lată cum te trezeşti în sită: treptele păcatului. 
HI. Izbirea minţii de cele două margini: RM=H=deznădejdea. 
(După smerita noastră părere, e posibil ca RM să însemne „răutatea 
mândriei” sau „răul cel mai mare”, iar H poate fi „haosul” din mintea şi 
sufletul omului fără Dumnezeu, care duce la deznădejde, n.n. ţ Daniil). 
IV. 1. Răbdarea în ispite îi biruic: „Întru răbdarea ta...” (Luca 
21,19). 
2. Semnul Sfintei Cruci în arde. 
3. Postul şi rugăciunea îi alungă. 
4. Slugile lui Dumnezeu îţi ajută. 
5. Iar smerenia te scoate din sită. 
lată pe cei ce îngenunchează înaintea altarului şi se spovedesc. 
Psalmul 136,8; Fapte 4,11-12. 


7.1143 
26. Cum cheamă Dumnezeu pe oameni la credinţă 


În două feluri: - căutând după tine 
- fugând de tine. 

Nu noi trebuim lui Dumnezeu, ci nouă ne trebuie să-L căutăm, 
căci fără Dumnezeu se face iad toată viaţa noastră. 

lată cum cheamă Dumnezeu pe oameni. < > (sic) 

Și la oameni li se pare că a fugit Dumnezeu de noi. când de 
fapt, noi suntem fugarii. 

„În vremea prăpădului inima omului prinde putere.” Când sunt 
mai mari necazurile şi când ni se pare că e mai departe Dumnezeu de 
zidirea Sa — atunci e tocmai întors: cei ce cred. ajung la credinţa cea 
mai mare, şi în aceea îi primeşte Dumnezeu. 

Ba şi pe „văzutele” vine A Doua Venire a Mântuitorului. 

Atunci necredincioşii săracii: toţi necredincioşii din lume şi din 
toate vremile vor păţi necazul cel mai mare văzându-şi amăgirea vieții 
şi plata necredinței. 

Prin urmare nu fuge Dumnezeu de frica oamenilor, ci fuge o 
vreme ca să-i sporească pe cei credincioşi până la măsura credinţei 
cu care credea lisus, în Dumnezeu-Tatăl. 

Uneşte bruma ta de credință cu credinţa cu care credea lisus în 
Dumnezeu-Tatăl; „puternic întăriţi”, un duh cu Domnul, şi va sălăşlui în 
inimile noastre. lată ce e Sfânta Împărtăşire: sporirea credinţei până la 
„starea bărbatului desăvârşit”. (Galateni 3,26; Efeseni 3,16-17; 4,13; 
Coloseni 2,3). 


se 


27. Dumineca fiului risipitor 


Într-o pildă pe scurt: fapta de căpetenie a celui mai mic dintre fiii 
lui Dumnezeu: întregul neam omenesc. 

Înainte de a fi lumea văzută a făcut Dumnezeu lumea 
nevăzută: pe Îngeri. Aceştia sunt subînțeleşi în Feciorul cel mai 
mare. După ce a făcut lumea Îngerilor, a făcut Dumnezeu din nimic 
lumea văzută şi pe om. lar pilda fiului risipitor, e toată istoria vieții 
omenești pe scurt. Şi cât e de pe scurt, totuşi ieşirea din orânduială şi 
desfrânarea îi sunt toată istoria necazurilor, în pământ străin, unde a 
ajuns slugă la domn viclean (Diavolul, stăpânul lumii acesteia) care l-a 
pus să-i pască porcii patimilor. 

Într-un târziu, rupt de foame — fără pâinea vieţii oamenii mor 
pe picioare „Știu că ai nume, că trăieşti, dar eşti ca un mort” 
(Apocalipsă 3,1) — şi-a dat seama că era mai bine Acasă la Tatăl său. 
Şi aşa a pus gând să se întoarcă de unde putea să nu se ducă. 

Ajuns sărac, pustiit de vlagă, pune gând să se întoarcă. Tatăl, îl 
vede de departe şi-l primeşte, braţele părinteşti i le întinde, îl sărută şi 
mare bucurie se face în ceruri... 

28. Schimbarea la Faţă 


Dar voi, cine-Mi ziceţi că sunt ? 
- Unul ca mulți alţii ? 
- sau Unul ca nimeni altul ! 
După 6 zile Schimbarea la Faţă. Mărturisirea Treimii. „Acesta 
este Fiul Meu Cel iubit, pe Acesta să-L ascultați” (Luca 9,35). 

Strălucire mai puternică decât soarele că „au căzut”... 

- Le-a arătat dumnezeirea Sa, ca să nu deznădăjduiască într-Însul, 
când Îl vor vedea batjocorit şi răstignit, ci să priceapă că de bunăvoie a 
venit spre acestea. 

- Moise şi llie — vorbeau cu lisus. După vorbe i-au cunoscut 
apostolii. 

- Du-te mărturiseşte şi tu în iad, să mărturiseşti şi tu — precum 
(dreptul) Simeon“ şi loan” (Botezătorul) — că vin să izbăvesc pe toţi cei 
ce vor crede, aşa precum M-ai văzut. 

- Tu, Ilie, aşteaptă unde eşti, Înălţarea Mea de pe pământ. 

„Comoara, în vase de lut.” (Il Corinteni 4,7). 


1111.43 
29. (Chemarea greco-catolicilor la Ortodoxie n.n.) 


În vremea prin care trecem şi pentru vremea şi mai grea ce se 
arată să vie peste toată lumea, a mai despărți pe oameni şi a-i învăjbi — şi 
lucru de mirare în numele lui Dumnezeu — a-i mai învrăjbi zic, a-i sminti 
de la lucrarea mântuirii, a-i mai ţine în întunerec, e mai mult decât un 
păcat, mai mult ca o greşală, e o prostie, căci un păcat ţi-l iartă 
Dumnezeu dacă te pocăieşti de el; o greşeală ţi-o iartă, că n-ai ştiut. 
— Prostia însă nu ştim dacă o iartă, căci aceea dovedeşte rea credință 
şi stă împotriva adevărului. 

De aceea la pacea trecută când s-a făcut unirea tuturor 
românilor s-a făcut greşală că nu s-a făcut şi unirea tuturor 
sufletelor încât ne rămâne nouă celor de azi să ştergem de pe haina 
sufletului nostru vicleşugul de la 1700. 

Aşa că pe faţă, întoarceţi-vă acasă la confesiunea ortodoxă şi 
aşa tot neamul prinde putere pentru ziua care are să vie. N-aşteptaţi 
s-o zică Domnii, ci ascultați ce zice Domnul. 


i 

Cărarea 


Părintelui Ieronim (Fără îngăduire de multiplicare sau tipărire, ci 
numai pentru folosul tău personal). 

Celelalte, când le voi transcrie. Dacă Părintele tău ţi le va cere 
(căci cu știrea c. Sale trebuie să le ai) dă-le bucuros şi spre folosul obştii, 
sau tot aşa de bucuros şi să fie arse, — că de nu mă rugai tu, acelaşi lucru 
le făceam. 

Atâta prețuieşte din cele scrise, cât trăieşti, sau câtă viaţă poţi să 
dai literei; iar asta după câtă putere de suferință ai. Adică după câtă 
convingere ai către unealta lui Dumnezeu a suferinţei, atâta îţi va fi şi 
folosul din cele scrise de la alții, că pe alt fir nu ne întâlnim mai bine ca 
pe acesta. 

Nu-ţi pierde energia dorind nimic, ci singură mila lui Dumnezeu, 
că după aceea umblau şi cei de demult. lar noi cei de azi, având multe 
dorinţe, nu mai avem liniştea lor, şi ne trebuie... 

Nu te fărâma de dor să ne întâlnim; ci poartă-te ca cei de demult 
cu dorul de-a ne întâlni pe veci Acasă... 

Cu părintească iubire, Arsenie. 


EC 


Bixadul Oltului Miercuri XXV 
9.XI.1949 Luca 12,48-59 


IISUS, MOTIVUL REVOLUȚIEI ULTIME 


Se întrevede că se vor lichida toate motivele de război între 
oameni: motive economice, naţionale, rasiale etc. 

Va mai rămâne unul: motivul lui Dumnezeu. 

lisus a azvârlit pe pământ focul acestei revoluţii: pârjolul 
dragostei de Dumnezeu, care aprinde împotrivă-l văpaia urii de 
Dumnezeu. lisus a venit să arunce sabie între virtute şi păcat. 

“ătă VArnCIrIi XUIVIADINUU-SC UC INVANC PE INV VU Nu TUL CZU. 

Nu va fi casă fără gâlceavă din cauza lui lisus. 

Uitimul ideal, capabil de unificarea oamenilor, va dovedi oamenii 
incapabili de el. 

Cu cât oamenii îşi vor pogori destinul lor din cer, pe pământ, 
cu atât mai: mult se va cutremura pământul sub ei: fiindcă totuşi nu este 

pace decât de la Dumnezeu. Un destin răsturnat, antrenează în 
răsturnare, antrenează în revoluţie totul în jurul lui. 

Aşa se face că cei ai lui Dumnezeu, „cunoscând spiritul vremii”, 
cunoscând înclinarea ei spre Făcătorul său, au pacea lui Dumnezeu; pe 
când ceilalți, ignorând sensul existenţei, iubind faţa exterioară a lumii, 
se găsesc în afară de sens, munciţi lăuntric de pârâşul conştiinţei, care şi 
fără credinţa lor, îi va aduce la judecata lui Dumnezeu. 

lar Judecătorul va da dreptate pârâşului „conştiință” fiindcă 
aceştia nu s-au împăcat cu ea, pe când mergeau alături, stadia vieţii 
acesteia. 

lisus destăinuie şi aceasta, că li s-a prevăzut o temniţă care să 
samene cu ei, cu existența lor negativă. Acolo nu există Dumnezeu, 
decât ca un coşmar, ca o lipsă, ca un chin absolut. 

lată dreptatea care atârnă peste ucigașii dreptăţii. 


* 


În legătură cu cuvântul lui Lisus despre: „unde ai comoara acolo ai 
și inima”, adică dragostea, sau acolo e şi Dumnezeul tău — după sfântul 
Pavel — că „oamenii au mintea fie la Dumnezeu, fie la oameni, fie la 
patimi.” (Pateric, avva Ilie 5). 

Ar îi grăitor să vă observați pe voi înşivă unde petreceţi vremea, 
de pe unde vă sunt gândurile, unde şi care vi-i comoara, în realitate ? 

Patimile bat sufletul în cuie către trup şi viaţa aceasta; lipesc 
sufletul de deşertăciuni şi-l fac incapabil de zborul către Dumnezeu. 

Oamenii-s expresia simţurilor şi-s aceiaşi de la Duminica Floriilor 
până la Vinerea Patimilor din curtea lui Pilat. 

lar când Dumnezeu este comoara ta, El cuprinde cea mai mare 
parte din zilele tale, cu El gândeşti, după El umbli, curând te scoate din 
toate celelalte; pentru că: oricât de curios vi s-ar părea, dar aşa este: am 
venit în viața aceasta ca să învăţăm să ne desprindem de ea. Aceasta 
pentru că numai de aci încolo, încă de pe-acum, începe Viaţa cea 
adevărată. 

Vedeţi trebuie să mai şi gândiţi unde vrem s-ajungem. 


% 


O mărturie nu înseamnă numai înşirarea greşelilor făcute — o 
confruntare cu trecutul — ci mai înseamnă şi o confruntare cu viitorul, o 
tâlcuire a sorții. 

Din datele trecute se desprind concluzii, se întrevăd înclinații, se 
ivesc energii, hotărâri. Nu se poate ca, de la o stare de vorbă sinceră cu 
Dumnezeu (printr-un interpret, slujitor al Său), să nu ieşi mai luminat, 
mai clarificat cu viaţa şi cu rostunile. 

Datele: 

|. A rămâne în situaţia sufletească a trecutului, cu neclaritatea sa, 
cu incertitudinile, cu riscurile sale, înseamnă a rămâne într-o greşeală şi 
apoi a o plăti sigur în viaţă. 

2. A nu lua o hotărâre energică de ieşire, e totuna cu a ajunge să 
n-o mai poţi lua, să mergi irezistibil spre alunecare. 

Garanţii morale — deocamdată — nu prezintă niciunul din 
„prieteni”. Nici nu vor putea prezenta. Singurul care poate asigura 
caracterul unui tânăr e numai un preot la care un tânăr vine să primească 
Sfintele Taine. Factorul credință, e singurul care mai poate da bună 
mărturie despre cineva. Figuranţii pe la biserică n-au nici o valoare 
sigură. Mulţi — vrând să câştige simpatia unei fete — fac pe credincioşii 
până la cununie; pe urmă se lasă păgubaşi de credinţă, adică de frânele 
ei morale. Decepţia e cu atât mai mare. 


RR 

__ LA CHILIA DIN PRISLOP 
„INTRE SCRIPTURILE PĂRINŢILOR” 


La sfârşitul inventarului făcut după încredințarea sfintei Mânăstiri 
Prislop Părintelui nostru Arsenie în 25 noiembrie 1948, inventar încheiat 
la 15 ianuarie 1949, sfinţia Sa consemna următoarele: 

„1949. La 15 ianuarie săvârşitu-s-a operaţia inventarierii 
sistematice a tuturor bunurilor Mânăstirii Prislop. Înaintatu-s-au, 
cu om, la Arhiepiscopia din Sibiu, unde funcţionează Comisiunea 
centralizatoare a inventarierii. Un formular ne va reveni, spre mărturie 
urmașilor. 

De-acum, inventariere nevăzută; — veniţi Părinților şi mă 
învățați frica de păcat şi dragostea de Dumnezeu...” 


% 


Întâmpinându-l la 16 iulie 1949 pe vrednicul de pomenire Episcop 
Andrei Magieru al Aradului şi Hunedoarei, cu prilejul celei dintâi vizite 
făcute la Prislop, Părintele Arsenie cuvânta: 


Prea Sfinţite Stăpâne, 


Vă primeşte, cu dragoste, cea mai veche Mânăstire din Ardeal: 
ctitoria lui Nicodim cel Sfinţit şi a Domniței Zamfira. 

Noi Vă primim cu dragostea pe care-o ştiţi; iar cât dinspre noi, 
ştim pe cine primim: pe Acela căruia împreună-l slujim. Ştim şi 
dragostea cu care ne-aţi primit Prea Sfinţia Voastră. 

Făgăduim — puţini câţi suntem — să Vă fim o minte şi o inimă de 
ajutor prin părțile acestea, mai nou mărite, ale Eparhiei. 

Simplificăm cuvintele la dragostea aceasta şi îndatorinţele ei 
pastorale peste care Vă rugăm, cu smerenie, a aduce binecuvântare 
arhierească şi a mijloci Har de la Dumnezeu. 


Prislop 
16.VII.1949 

far despre cele dintâi stări, impresii şi gânduri, după transferarea 
sfinției Sale la Prislop, aflăm de la sfârşitul unei scrisori din 14 
decembrie 1948, adresată părinților şi fraţilor rămaşi la Sâmbăta: 

„... Pustietatea cea dinafară a locului, constrângerea lui de-a mă 
aduna la chilie între scripturile Părinților, mă umple de recunoştinţă 
către ocârmuirea cea de deasupra, care m-a scăpat puţin de îngrămădeala 
ŞI jefuirea de la Sâmbăta. 

Nu m-aş mai duce de-aci, nici printre oameni n-aş mai ieși; 
dar nici pe ei nu i-aş lăsa să mă mai îngrămădească. Nu poţi fi şi cu 
Dumnezeu şi cu oamenii. (avva Arsenie 13 n.n.) 

Fiţi mângânraţi că de mult folos mă 
bucură Dumnezeu aici. 

Prislop Arsenie 
14.X11.1948. 


> 


Gadarenii şi sufletul 


Citind cu băgare de seamă Evanghelia, vedem că nimic n-a făcut 
lisus la întâmplare. 

Astfel S-a suit în corabie cu scopul anumit de a dezlega un suflet 
din muncile „legheonului” de demoni, care se chinuia în laturile 
Gadarenilor. Pe mare s-a stârnit fără veste o furtună suspectă. lisus a 
certat pe cine avea de certat din spatele vântului şi valurilor apei şi s-a 
făcut linişte mare. De cea parte a mării ÎL întâmpină pe lisus altă furtună, 
într-un suflet în care dracii stârniseră viforul celei mai de pe urmă 
pustiuri şi decăderi. Făcuseră dintr-un om o fiară, care rupea lanţurile şi 
un criminal care pustiise acea latură a Gadarei. 

lată un om dezorganizat; pe cea mai de pe urmă treaptă a 
decăderii. Omul în care nu mai străluceau însuşirile omeniei; diavolii îi 
dăduseră în locul însuşirilor lui de om fioroasa libertate de a fi drac între 
oameni. 

Ei bine, omul acesta era totuşi un suflet. lisus propovăduise în 
diferite rânduri că „sufletul e mai de preţ decât lumea toată” şi că „ce va 
da omul în schimb pentru sufletul său ?” — Enunţări abstracte, care nu 
prea decid pe oameni să-şi aibă grijă de suflet. 

De aceea, cu prilejul îndrăcitului din Gadara, lisus o ia pe altă 
cale: 

Arată cu minune preţul unui suflet. 

A pus în cumpănă un suflet, al celui mai decăzut dintre oameni, 
cu prețul, deocamdată al unei turme de 2000 de porci, nu încă cu „toată 
lumea”. Şi a dat pierzării turma de porci a gadarenilor, pentru mântuirea 
unui suflet. 

Cumpăna aceasta, între prețul unui suflet în ochii lui Dumnezeu şi 
prețul turmei de porci în ochii gadarenilor, a ieşit cu scandal. — Şi poate 
că tocmai scandalul ce a urmat pune mai bine în cumpănă valoarea 
sufletului, întrucât gadarenii au trebuit „să simtă” prețul sufletului, pe 
care îl pierduseră ei în porci. Răi de pagubă cum erau „Tot oraşul ieşi în 
întâmpinarea lui isus şi, văzându-L, Îl rugară să se ducă din hotarele 
lor” (Matei 8,34; Luca 8,37). Cu alte cuvinte, pentru „paguba” ce le-a 
făcut-o L-au dat pe Dumnezeu afară din hotarele lor. Ei s-au declarat 
pentru porci nu pentru suflet. 

lisus S-a conformat: „intrând în corabie S-a înapoiat.” 

Atâta avea de făcut: Gadarenilor le-a lăsat un misionar. 

„Şi un fost îndrăcit nu e un misionar de rând”. (Gr.C.). 


Prislop 
4.]11.1950 
7 
Prislop 
24.I11.1950 


„Doi sau trei împreună...” (Matei 18,20) e un fapt mai presus de 
fire; Dar sau Har al Duhului Sfânt. Aceasta este dragostea ca virtute, în 
care sporind, ne mântuim. Starea împreună din oricare alte considerente 
n-are valoare religioasă. Condiţie a dezvoltării vieţii duhovniceşti este 
deci conviețuirea în obşte. Sporirea darului Duhului Sfânt în suflet se 
face prin sporirea smereniei. Aceasta e imposibilă, inexistentă în 
condiţia singurătăţii sau a conducerii de sine. Ne smeresc și scăderile 
noastre când ni le recunoaştem, dar mai mult ne smeresc fraţii din obşte, 
cu care ne rotunjim colţurile cele din patimi şi pe care avem poruncă 
dumnezeiască să-i iertăm din inimă. Această rotunjire a colţurilor 
cu iertare din inimă e cea mai adevărată lepădare de sine. Când eşti întru 


PĂRINTELE ARSENIE — „INGERUL CU CĂDELNIȚA DE AUR” 209 


totul rotund de către frați, nimeni şi nimic nu te mai poate arunca în 
întristare sau deznădejde. 

Măsura scăderii patimilor o arată măsura lepădării de sine. Toate 
prilejurile, mărunţişurile de toate zilele, capătă valoare religioasă când ai 
grijă să te comporți în ele cu duhul smerenie. 

Deci convieţuirea în obşte prilejuiește adevărata smerenie şi 
dragoste, condiţii neapărat necesare creşterii sufletului în modul mai 
presus de fire al Vieţii. 

Lui 

„Unde sunt doi sau trei adunaţi în numele meu acolo sunt şi Eu 
împreună cu ei” (Matei 18,20). „lată Eu cu voi sunt în toate zilele până 
la sfârşitul veacului” (Matei 28,20). 

Prezenţa lui Dumnezeu în noi e harică, ca atare am primit-o în dar 
la Botez. Această prezenţă creşte, apoi se face conştientă şi se manifestă 
în viaţa noastră şi pe măsura nevoinţei, pe măsura atârnării noastre întru 
totul de purtarea Lui de grijă. „Aruncaţi toată grija voastră asupra Lui şi 
EI va purta grijă de voi” (| Petru 5,7). 

% 

Depănarea rugăciunii lui lisus e şi har şi nevoinţă; este şi lucrarea 
Duhului Sfânt şi este şi strădania omului. 

Ca să ajungem cu adevărat la stările sufleteşti corespunzătoare, la 
experiența fericirii, trebuie să fim atenți ca nevoința noastră să 
urmărească în continuu uscarea patimilor (în tina uscată porcii nu se mai 
tăvălesc) şi sporirea smereniei. (Smerenia e starea normală a minţii, 
mândria e starea de nebunie sau începutul nebuniei.) 


= 


O atare înţelegere a vieții, o atare întrebuințare a zilelor noastre în 
temniţa acestui trup, cu ținta de-a-l face templu al Duhului Sfânt, e ceea 
ce iubeşte Dumnezeu la oameni. Pentru o atare înţelegere şi rost al vieții 
apără Dumnezeu pe copiii Săi de toată reaua întâmplare care i-ar 
împiedica de la creşterea vieţii după Dumnezeu. 

Providența are şi înțelesul acesta restrâns al purtării de grijă a lui 
Dumnezeu de rostul duhovnicesc al omului în cursul treceri sale prin 
lume. 

SFÂNTUL GHEORGHE ȘI PROBLEMA PĂCII 
Schiţă 


Dioclețian, la începutul domniei sale, nu considera Creştinismul 
un pericol de stat; dar îl considera Galerius, un general sângeros al său. 
Acesta l-a determinat pe împărat să dea edict după edict, să aprindă cea 
mai sângeroasă prigoană împotriva creştinilor. 

Creştinii, oamenii păcii, oamenii care-şi împlineau obligaţiile față 
de stat, oamenii care se rugau pentru Cezar, erau arătaţi duşmanii 
imperiului roman. 

Adunările creştinilor interzise (| Edict din 2 februarie 303), 
Bisericile distruse; cărţile sfinte arse. Creștinii supuşi la degradare 
civilă. 

Persecuţie progresivă şi sistematică. 

Printre marii mucenici ai persecuției este Sfântul Gheorghe 
precum şi Sfântul mucenic Dimitrie. 

Sfântul Mucenic Gheorghe e considerat „dărâmătorul de idoli”. 

Idolul este nu numai o statuie antică, ci şi o ființă, un lucru, o 
idee, un rang, o părere la care ţii mai mult ca la Dumnezeu. 

Dioclețian decretase pe Jupiter drept zeul suprem şi se numi şi pe 
sine cu acelaşi nume. Deci el pretindea supușilor săi să i se închine lui. 

Creştinii refuză închinarea la idoli şi închinarea la om. lată deci că 
imperiul e în primejdie cu creştinii. Pacea imperiului cere sânge. 
Sângele oamenilor păcii. 

Aceasta e manevra satanei, care vrea să biruie pe Dumnezeu. El 
ştie că libertatea omului are însuşirea de-a se împotrivi până şi lui 
Dumnezeu. Deci dacă Satana va câştiga pe oameni să se închine la orice 
aliceva alară de Dumnezeu, la orice idoli poftesc, el e mulţumit cu 
această biruinţă asupra lui Dumnezeu. 

Dioclețian cerea supușilor să-l recunoască de zeu — idol al 
imperiului. 

Astăzi de asemenea sunt idoli. Unul e capitalismul, închinarea la 
bani. Pentru apărarea acestui idol modern, marii bogătași nu pregetă să 
arunce săracii lumii într-un nou război. 

A vrea războiul e o cădere din creştinism: e a vrea să-ţi asiguri 
viaţa ta peste mormântul altuia. 

Dumnezeu vrea pacea, oamenii vor pacea şi totuşi războaiele nu 
se mal termină. 

Cine-şi râde de oameni ? 

- Satana. EI creează oamenilor idoli, şi oamenii se măcelăresc 

apărându-şi idolii. 

Unii proclamă valoare supremă sărăcimea, împinsă cu ură 
împotriva bogaţilor, bogaţi! îşi apără bogăţia, declarând-o pe aceasta 
valoare supremă. 

Doi idoli în conflict. 

Pacea e a lui Dumnezeu. El e „Domn al păcii” (Isaia 9,5). 

Cântarea îngerilor zice: „Slavă întru cei de sus lui Dumnezeu şi pe 
pământ pace” (Luca 2,14). 

Deci pacea e în funcție de slava pe care o dau oamenii lui 
Dumnezeu. 

Când oamenii 1-0 refuză, pacea nu se mai află printre ei. „Se ia 
pacea de pe pământ.” 

De aceea Sfântul Mucenic Gheorghe, ar avea astăzi mari idoli de 
dărâmat: idolii care nu dau oamenilor pace. 


Prislop 
23.1V.1950 
% 
PENTRU PACE 


(posibilă meditaţie sau conferință preoțească la protopopiatul 
Haţeg n.n.) 

Zilele acestea, între 9-12 septembrie a.c. are loc „Congresul 
Comitetelor de luptă pentru pace, din R.P.R.” Acest Congres e o 
dezvoltare a Apelului de la Stokholm, apel pentru pace, lansat în lumea 
întreagă, pentru interzicerea armei atomice. 

Cu acest prilej, din punct de vedere creştin, putem adăuga 
următoarele: 

1. Că Biserica răsăriteană totdeauna s-a rugat, în Liturghiile ei, 
„pentru pacea a toată lumea”. Însăşi Liturghia se săvârşeşte pentru pacea 
lumii, pentru pacea Bisericii, iar pentru Stăpânirile constituite, oricare ar 
fi ele, preoţii se roagă: „Dă-le Doamne paşnică domnie, ca şi noi, întru 

liniştea lor, viață lină şi fără de ceartă să vieţuim”. (Rugăciunea după 
Axion). 

2. A considerat războiul o crimă, şi, ca atare, unul din marile 
păcate ale societăţii omeneşti. 

Simplă dorinţa războiului e o cădere din creştinism, căci, cel ce se 
nădăjduieşte în război, se nădăjduieşte pe rezultatele morţii — o nădejde 
a vieţii în moarte — o deznădejde — o absurditate — un păcat. 

Cum mai poate rămâne cineva creştin când crede că-şi poate cruța 
viaţa, dorind altuia moartea ? 

Cei ce doresc războiul sunt deja nişte învinşi ai morții. 

Războaiele n-au rezolvat niciodată problema suferinței omeneşti, 
dimpotrivă: totdeauna au mărit-o. 

Războaiele sunt zvârcolirile de moarte ale păcatului, de tot felul, 
între oameni. 

Scriptura spune că moartea este plata păcatului. 

Răul prin sine însuşi se distruge. 

leşiţi deci din credinţa deşartă în războaie ! 

Cei ce cred în războaie, cred în ştiinţa lor, care a ajuns la nebunia 
cea mai de pe urmă, care acum e în stare să aducă adevărate catastrofe 
pe capul societății omeneşti. Aceasta e arma atomică. Nişte mici bombe, 
care explodează catastrofal. Materia din ele nu se mulţumeşte să-și 
mărească fulgerător volumul, ci, deodată cu aceasta, aduc materia din 
ele la starea focului din soare. Zdruncinarea echilibrului materiei şi 
transformarea ei fulgerătoare în fenomene atomice, cum a fost aceasta la 
obârşia lumii, e o îndrăzneală a ştiinţei de-o nebunie fără seamăn. Şi e 
nebunie fiindcă ucide oamenii şi, poate că, până la urmă, pune şi chibrit 
la lumea asta. 

N-aş vorbi lucrurile acestea, de aci, dacă n-am avea în Scriptură 
atragerea profetică aminte despre această ispravă modernă a ştiinţei. 

Scriptura prevede pur şi simplu arderea lumii: 

„Ziua Domnului va veni ca un fur. Atunci cerurile pieri-vor cu 
vuiet mare; stihiile (elementele chimice din ştiinţă), arzând se vor 
desface, şi pământul şi lucrurile de pe el de istov (fulgerător) vor arde !” 
(II Petru 3,10-12). 

Preocuparea aceasta a ştiinţei, de a provoca materia lumii la o 
explozie atomică, îşi are semnificaţia ei religioasă. 

Oamenii de pace din lumea întreagă vor să întâmpine o catastrofă 
a pământului. 

Asta-i situaţia. Deci, cei ce sapă, cu ştiinţa lor criminală, groapă 
oamenilor, nu vor cădea şi ei într-însa ? 

Noi trebuie să refuzăm această conştiinţă de gropari. 

Conştiinţa noastră de creştini o refuză. 

În conștiința noastră de creştini nu vrem să săpăm mormântul 
nimănui ! Noi suntem pe punctul de vedere al lui Dumnezeu, care nu 
vrea moartea păcătosului, ci îndreptarea lui. 

Noi creştinii, propunem lumii întregi „pacea lui Hristos !” — Pacea 
care covârşeşte toată mintea, Pacea Împăratului Păcii — Hristos. 

lar fiindcă „Lumea” nu vrea să fie pe pacea lui Hristos, ci pe 
„pacea ei” — de aceea are războaie. 

Războaiele au zbuciumat totdeauna viața omenească. 

Unul din rosturile pentru care a trimis Dumnezeu pe Fiul Său în 
lume a fost şi acesta, să pacifice oamenii. Chiar cântarea îngerilor la 
Naşterea lui lisus, avea cuvintele: „Mărire întru cei de sus lui Dumnezeu 
şi pe pământ pace !” (Luca 2,14). 

Din aceste cuvinte e limpede: că pacea pe pământ e în funcție 
(legătură) de mărirea care 1 se dă sau 1 se refuză lui Dumnezeu. 

Dumnezeu a dat multe lucruri oamenilor, dar trei lucruri nu le-a 
dat în întregime. Acestea sunt: Viaţa, Adevărul şi Pacea. 

Toată istoria oamenilor pe pământ dovedeşte că singuri, cu de la 
ci putere, nu-şi pot asigura nici Viaţa — de vreme ce e mereu pândită de 
moarte — nu-şi pot asigura nici adevărul, şi tot aşa nu-şi pot asigura nici 
pacea. 

Dar le au oarecând, când oamenii sunt pe pace cu Dumnezeu. 
Fiindcă Dumnezeu este şi Adevărul şi Viaţa şi Pacea. 

Iată cuvinte de temelie pentru pace. 

Pe altă temelie decât Hristos, nu rămâne nimic statornic în 
lu me. 

| % 

Rugămu-ne ie Împărate al Păcii, sălăşluieşte-Te în conştiinţa 

societății omeneşti, că nu vedem altă întemeiere a Împărăției Păcii, decât 


pe Tine ! 
Xe 

Datoriile către Stăpânire sunt datorii indirecte către Dumnezeu. 

lisus a venit la primul recensământ, pe vremea lui August; — 
anume ca să fie numărat printre oameni. 

Împrejurarea de astăzi, ne determină să lămurim puţin cuvântul lui 
lisus, pe care l-a spus unor agenţi ai fiscului, care L-au întrebat: dacă „se 
cade a da dajdie Cezarului sau ba ?” (Luca 20,22; Matei 22,17; Marcu 
12,14). Şi Iisus, arătându-le căci chipul şi inscripţia de pe ban sunt ale 
proprietarului banilor, a enunțat, pentru toate timpurile şi pentru toți 
oamenii, principiul: „Daţi Cezarului cele ce sunt ale Cezarului şi lui 
Dumnezeu cele ce sunt ale lui Dumnezeu !” (Luca 20,25; Matei 22,21; 
Marcu 12,17). 

De atunci credincioşii ascultă de Stăpânire şi se roagă pentru ea, 
dintr-un motiv în plus față de necredincioşi: creştinii îşi împlinesc 
datoriile cetățenești, din ascultarea de Dumnezeu. 


* 


Evanghelia de astăzi, a tămăduirii unui orb, ne dă prilejul să 
precizăm cele două domenii: ale Cezarului şi ale lui Dumnezeu. 

Orbul din Evanghelia de astăzi, striga în gura mare după lisus 
„Fiul lui David” — fiul unui împărat — „să văd”. 

lisus s-a milostivit de suferinţa lui şi i-a redat vederea. Orbul l-a 
crezut mai departe „fiul împăratului David”. 

De aceea el n-a văzut din lume mai mult decât numai domeniul 
unui împărat — lumea sensibilă. 

Pe scurt toate cele văzute: banii, avuţiile, grâul, uneltele, hainele, 
lemnele, sunt date Stăpânirii şi oamenii sunt datori a se folosi de ele 
potrivit dispoziţiilor Stăpânirii mai înalte. 

Deci un orb care deschide ochii vede mai întâi domeniul 
Cezarului. 

lisus a mai vindecat un orb, pomenit în altă Evanghelic. 

Și acela a văzut prima dată numai domeniul Cezarului. 

Dar acesta a fost mai profund impresionat de tămăduirea orbiei 
sale — de alifel şi era un orb din naştere — şi ştia şi el că orbia lui e fără 
vindecare. 

Acesta a recunoscut în lisus pe cineva care-i mai mult decât „fiul 
lui David”. Şi nu şi-a tăcut convingerea; ba a provocat şi proces cu 
martori şi şi-a constrâns judecătorii, sau să recunoască în lisus ce 
recunoaşte el sau să termine ancheta cu ameninţare şi scandal. 

Pentru mărturisirea lui cu curaj a fost învrednicii să vadă şi cele 
ce sunt ale lui Dumnezeu. 

Sunt numai trei prilejuri, în care lisus, înainte de slăvita Sa 
Înviere, S-a descoperit pe Sine, cu propria Sa mărturisire, că EI e Fiul lui 
Dumnezeu — şi nu numai prooroc sau împărat, cum Îl credeau oamenii. 

S-a descoperit ca Dumnezeu, samarinencii la fântâna lui Iacov, 
orbului acestuia, care s-a expus ca martor al „Omului care l-a tămăduit” 
— şi pe Care L-a aflat în templu, pe când Îl dădeau afară cărturarii ŞI 
fariseii din Ierusalim. Şi S-a descoperit ucenicilor înainte de patimi. 

Deci Împărăţia lui Dumnezeu e descoperirea pe care i-a arătat-o 
[isus unui orb tămăduit, în plus de lumea cea văzută. 

Ce 1-a arătat ? 

Că această putere cu care i-a făcut ochi, de unde nu erau deloc, e 
putere dumnezeiască. Că toată lumea aceasta văzută e susținută în 
existență de Dumnezeul nevăzut, care poate face ce vrea în ea şi înaintea 
acestei puteri a lui Dumnezeu nu există imposibil. 

Precum omul se menţine în viața văzută prin sufletul său 
nevăzut, aşa şi lumea văzută toată, se menţine în existenţă prin 
existenţa nevăzută a lui Dumnezeu. 

Împărăţia sufletului, domeniul moral, domeniul raţiunilor de 
existenţă a lumii în general, domeniul înţelesurilor, domeniul conştiinţei, 
acestea sunt „cele ale lui Dumnezeu”. Faptul de-a exista, faptul de-a fi 
mai bun, faptul de-a avea o conştiinţă a datoriei, o conştiinţă a 
adevărului — astea sunt domeniul lui Dumnezeu, căruia, pentru aceste 
motive ne închinăm. 

De Cezar ascultăm, lui Dumnezeu ne închinăm. 

Ori de câte ori cezarii au cerut mai mult decât cele ce le-a dat 
Dumnezeu să aibă, cerând şi închinarea — tot de atâtea ori s-au arătat 
mucenici! — câştiga Dumnezeu. 

PĂSTORII ŞI OILE 


Chemarea Apostolilor tare mult seamănă cu trimiterea lor. 

Astfel, la chemarea lui isus aceştia au lăsat toate: peştii, corabia, 
casa, nevasta (- Simon era însurat -) părinţii şi toată grija vieţii. Cum s-a 
putut aceasta? 

Nu este decât o singură explicare: au avut o străluminare de suflet 
prin care au cunoscut în lisus pe Dumnezeu. 

- Şi Dumnezeu e mai presus de peşti, părinți, nevastă şi viață. 

În oamenii aceştia era de mai înainte întrebarea după Dumnezeu. 
Când s-au întâlnit cu Iisus, s-au întâlnit cu răspunsul. Şi cum răspunsul 
la întrebarea lor — la aşteptarea de milenii a unui neam era nu o vorbă, ci 
o ființă — lisus — nu-i mai putea reține nimic de-a-l urma acestei ființe 
desăvârşite — după care de fapt tânjeşte tot omul din străfundurile ființei 
şi de la obârşiile timpului, până la sfârşitul lui. 

Deci pe această tânjire profundă după adevăr, pe întrebarea după 
Dumnezeu s-a întemeiat ucenicia lor. 

Evanghelia spune că primul lucru pe care l-a făcut lisus după 
chemarea celor dintâi ucenici a fost învăţarea Împărăției lui 
Dumnezeu. (Matei 4,23). 

Trimiterea Apostolilor în lume a fost ca şi chemarea: fără traistă, 
fără pungă şi toiag: „Mergând, învăţaţi toate neamurile... să păzească 
toate câte v-am poruncit vouă” (Matei 28,19-20). 

Aceasta-i apostolia: urmarea lui lisus şi învăţarea Împărăției lui 
Dumnezeu — cu un cuvânt învăţarea şi trăirea Adevărului. 

De acum uşor ne dăm seama că apostolia e trimiterea mieilor în 
mijlocul lupilor. Iar o vorbă de-a noastră zice că în lumea aceasta 
adevărul umblă cu capul spart. 

Să trecem la situația concretă: 

Dreptul de a învăţa, a propovedui şi a boteza, precum şi puterea 
de a lega şi dezlega păcatele oamenilor, l-a dat lisus numai celor 12 
Apostoli — daruri din care a căzut Iuda și a fost înlocuit cu Matia şi pe 
urmă cu Apostolul Pavel. 

Prin aceasta se stabileşte limpede că oamenii, deşi toți sunt frați şi 
fiii aceluiaşi Tată, totuşi, în privinţa învăţării Împărăției lui Dumnezeu, 
în privinţa spălării oamenilor de păcate, oamenii sunt împărțiți în două: 

în păstori şi oi, în păstori şi turmă. Unii cu răspunderea şi alții cu 
ascultarea. 

Şi păstorii Bisericii sunt datori cu ascultarea unii de alții, în 
sfintele soboare, şi toți păstorii — urmaşii legiuiţi ai Apostolilor — datori 
cu ascultarea de Păstorul cel Mare, lisus. 

Aceasta e rânduiala instituită (pusă) de Dumnezeu. 

Oamenii însă, sunt oile cele mai: greu de păstorit. Nu-s toate oi, 
mai sunt şi berbeci şi ţapi. În veacul acesta oile sunt amestecate cu 
caprele şi multe oi se transformă în capre. 

Nimic mai împărțit pe lume decât părerile oamenilor asupra 
adevărului. Oare e vina adevărului ? 

Dumnezeu a ştiut această infirmiiate a omului în faţa aflării 
adevărului curat, de aceea a dat Bisericii şi slujitorilor ei legiuiţi — lor 
singuri — grija învăţării lui curate. 

Nu tuturor li-e dată tâlcuirea Scripturii, ci numai ierarhiei 
Bisericii. Nu tuturor, nu oricui, i-e dată aducerea sfintei Jertfe — iar taina 
dezlegării de păcate nu e dată nici îngerilor, ci numai preoţilor şi 
arhiereilor. 

„Scriptura nu se tâlcuieşte cum îl taie capul pe fiecare” — striga 
sfântul Petru (II Petru 1,20; 3,16). Adevărul nu se înfăţişează cum i se 
năluceşte oricărei minţi întâmplătoare. Creştinismul nu este ceea ce 
poate strâmba fiecare neputincios din el. 

Este un duh vrăjmaş care încurcă minţile oamenilor și-i răscoală 
pe unii împotriva neputințelor de oameni ale păstorilor, dându-le 
impresia că nu-s obligaţi să asculte de ei, fiindcă „au păcate”. lisus n-a 
avut nici un păcat, şi cu toate acestea: ce puţini L-au ascultat !? 

Este un cerc vicios în care se încurcă sufletul multor, prea multor 
oameni: cercul rătăcirilor. Aceştia, din anumite „motive” n-ascultă de 
preoţii Bisericii. Drept aceea neascultând învăţătura dreptei credinţe şi 
vieții în Dumnezeu, îşi strică mintea cu părerile lor. Aşa se cufundă în 
păcate, din neascultare. Omul se întunecă dinspre adevăr şi ia rătăcirea 
de bună. Unii se trezesc că au trăit în rătăcire. Vrăjmaşul, de care prin 
amăgire au ascultat, nevrând să-i piardă din gheară, le pune înainte 
neputinţele omeneşti ale slujitorilor legali ai Bisericii, acoperindu-le 
darurile şi Harul. Și aşa îi duce de minte să-și facă singuri „pocăinţa” 
care trece peste Taina pocăinţei, administrată valid exclusiv prin preoți 
şi arhierei, indiferent de neajunsurile lor de oameni. 

Aşa s-au născut şi se nasc toate ereziile şi sectele. 

Neascultarea de Biserică e cădere din Creştinism, după însuşi 
cuvântul Mântuitorului: „de nu va asculta nici de Biserică, să-ți fie ţie ca 
un păgân şi vameş” (Matei 18,17). 

- Se plâng credincioşii că nu prea aud cuvânt puternic, cuvânt 
ziditor de suflete. Un sfânt părinte dă răspunsul: „Că din mulţimea 
neascultării s-a împuţinat cuvântul între oameni !” (Pateric, avva Filic). 

Aşa se nasc smintelele (că este o înclinare a minţii spre smintele) 
de care e vinovat deopotrivă şi cel ce se sminteşte, pentru că nu şi-a 
curăţit ochiul, ci şi l-a aburit cu tot felul de păcate, pe care şi le 
prelungeşte pe fața propriilor lui păstori. Aşa se răzleţeşte oaia de păstor, 
şi răzleţită, abia dacă e una din 99 care scapă nemâncată de lupi. 

Toată zdroaba Păstorilor Bisericii deci, e această învăţare 
uniformă a Împărăției Adevărului, care lor li-e dată în griță. Toată 
zdroaba Bisericii învăţătoare e această unificare a credincioşilor cu viaţa 
lui lisus — Păstorul turmei. 

E lupta Bisericii împotriva rătăcirilor minţii de la Adevăr, e lupta 
împotriva decăderii vieţii în vicii, e lupta ridicării credincioşilor din 
droaia superstiţiilor la înțelegerea luminată și largă a Creştinismului. 

Creştinismul e o concepţie de viaţă, stilul de viaţă al lui lisus, 
concepţie pe care n-a zdruncinat-o nimic din cele ce s-au petrecut 
împotriva creştinismului vreme de 2000 de ani. 

Toate celelalte înţelegeri ale lumii şi vieţii s-au învechit şi s-au 
stins. Singur creştinismul e mereu nou, mereu divin. O dovedeşte 
aceasta focul ce i s-a deschis împotrivă în toate veacurile — şi a rămas 
neputincios. Drept aceea, ştiind ce comoară de mântuire avem în 
Biserică, staţi uniți: turmă şi păstori, chiar dacă uneori păstorii trebuie 
să-şi mai şi certe oile. 

„Că unul slujitor al Domnului i se cade să fie bun faţă de toți, 
destoinic să dea învăţătură, răbdător la necazuri, meșter să dojenească cu 
blândeţe pe cei ce stau împotrivă, ca doar le-o da Dumnezeu pocăinţa 
spre cunoaşterea Adevărului, şi aduşi fiind de el din nou la viaţă, să facă 
voia lui Dumnezeu şi să se trezească din cursele vicleanului” (II Timotei 
2,24-26). 

Fraţilor, ieşiţi din smintele, ieşiţi din superstiții (credinţe deşarte) ! 
Creştinismul e luminos şi în lumina vieţii lui lisus — aşa cum ÎI 

propoveduieşte Biserica; prin preoții ei, urmaşii Apostolilor, aveţi 
răspunsul fără greşeală în toate împrejurările posibile ale vieţii. 

Fraţilor, ascultați de Biserică, fiindcă cei ce ascultă de preoţii ei — 
aşa cum sunt — de Dumnezeu ascultă ! 

Acesta-i tâlcul ucenicilor care au lăsat corabia cu peşti, ca să 
ajungă lucrători în Corabia Bisericii, Corabia mântuirii oamenilor. 


11.VI.1950 Duminica a Il-a după Rusalii 
e 
Prislop 
29.VI.1950 
Sfântul Apostol Petru. 


Sfântul Apostol Petru e pus de Biserica romano-catolică, nu 
numai primul Episcop al ei în Roma, ci şi „temelia” Bisericii lui Hristos. 

După ei, Biserica se întemeiază pe Petru, pe un om. 

Pe omul care tremura de frică în faţa unei servitoare, pe omul care 
s-a lepădat cu jurământ, că nu-L cunoaşte pe Hristos. 

Căderile acestea i-au fost o smerire a firii sale prea pripite. 

Din reintegrarea sa în apostolie, romano-catolicii au scos 
prerogativele de drept divin ale supremaţiei papale asupra întregii 
Biserici a lui Hristos. 

- Poate că nu e numai o întâmplare, faptul că romano-catolicii 
şi-au legat atât de mult soarta de Apostolul Petru. 

De la a declara că Petru este temelia Bisericii și până la 
infailibilitatea Papei nu e nici un pas; dar până la declararea Papei ca 
temelie a Bisericii, iarăşi nu e decât prea puţin. E curentă expresia: 
„Biserica este unde e Papa !” Toate acestea sunt deducţii și dezvoltări 
logice, dar dintr-un principiu greşit: că Petru e temelia Bisericii. Temelia 
Bisericii e divinitatea Întemeietorului. 

Poate că nu e fără legătură să le amintim confraţilor episodul de la 
arestarea Mântuitorului, când Petru a vrut să-L apere pe lisus cu sabia, 
tăind urechea unui slujitor al stăpânirii. 

lisus 1-a atras aminte: „Petre, bagă sabia în teacă, fiindcă tot cel ce 
scoate sabia, de sabie va pieri !” (Matei 26,52). 

Şi Biserica romană a cam pus adeseori mâna pe sabie. La scadenţa 
istoriei 1 se aduc toate înainte. Cezarul îşi pretinde sabia luată. 

De daia asta, poate că sabia Papei va fi frântă. Altă cale de 
unificare a Bisericii nu rămâne. 

% 

Tinerii din Efes. 4 August 1950. Au murit (în urmă) cu 372 de 
ani. Au înviat (la viaţa aceasta). Dovadă a învierii (se scornise un ceres 
că nu este înviere). Dar învierea cea de apoi e strămutarea omului în 
celălalt mod — duhovnicesc — al existenţei. Acela e modul mai presus de 
simţuri şi cunoaştere. 

„Nimeni nu va putea vedea Faţa Mea şi să nu moară” (Exod 
33,20). Simţurile nu rezistă „vederii” lui Dumnezeu — abia omul 
duhovnicesc — prin Duhul. 

Ry 

Astăzi prăznuim, cu post, Tăierea capului sfântului Ioan 
Botezătorul. Și în felul sfârşitului său a fost Înaintemergătorul 
Domnului, căci înainte de Iuda, care a vândut pe lisus, a fost Irodiada, 
care a cerut capul sfântului loan. Irodiada a născut pe Iuda şi pe ucenicii 
lui. Cu prilejul acestui praznic de tristeţe, vom alege cuvintele lui 


Ioan despre lisus 
şi lisus despre Ioan. 


Vremile marilor profeții trecuseră. Toate amănuntele despre 
Mesia şi Împărăţia mesianică erau spuse. Peste Isaia, evanghelistul 
Vechiului Testament, prea puţin au mai avut de spus profeţii. 

Mai lipsea împlinirea lor. Şi lipsea omul, cu aureolă de prooroc, 
care să confirme poporului, cu autoritate, împlinirea Scripturilor sfinte. 

Acesta trebuia să fie contemporan cu Mesia, Înaintemergător al 
Lui, ŞI, spre deosebire de toţi ceilalţi oameni, proorocit şi el. 

Maleahi, ultimul dintre proorocii mici, îl descrie ca venind în 
persoana lui Ilie înainte de venirea zilei Domnului, cea mare şi 
înfricoşată (Maleahi 3,23). 

Pe loan Botezătorul îl anunță, de asemenea şi îngerul Gavriil 
preotului Zaharia, tatăl său, ca venind în duhul şi puterea lui Ilie (Luca 
1,17). 

Deci în Israel Ilie era aşteptat ca Înaintemergător al Domnului. 

S-a născut loan. 

Împrejurările cu masacrul copiilor, ordonat de Irod cel Mare, l-au 
silit să se retragă în pustie de mic, unde a petrecut într-o austeritate 
nemaiobişnuită pe pământ: pâine în viață n-a mâncat — poate în arestul 
lui Irod — vin n-a băut; haină moale n-a avut; prietenie omenească n-a 
primit. 

Acesta era loan, capătul proorocilor şi limita neajunsă a 
ascetismului şi sfinţeniei profetice. 

Asprimea cuvintelor sale întrece marginile de până aci ale 
profeților: fariseii şi saducheii sunt luați în pleazna dârzeniei şi li se 
strigă în public „pui de năpârci !” 

Cu bici de foc izbeşte tot putregaiul şi nedreptatea socială. „Cel ce 
are două haine, să dea şi celui ce n-are !” EI e profetul celei mai radicale 
pocăinţe. „lată securea stă la rădăcină şi tot pomul ce n-aduce roadă 
vrednică de Dumnezeu se taie şi se aruncă în foc” (Luca 3,9). 

Nu e cruțat nici urmaşul lui Irod, pentru Irodiada, cu care trăia 
nelegitim. Și Irod se temea de el. 

Ioan reia ideea mesianică şi o prezintă cu o siguranţă de împlinire 
imediată, nemaiîntâlnită până aci. Dacă dinaintea lui Isaia s-au dat la o 
parte timpurile, prevăzând că „Mesia este în mijlocul vostru ! Ei este 
Fiul lui Dumnezeu (loan 1,29-34); Puterea şi-o va arăta prin botezul cu 
foc şi Duhul Sfânt (Luca 3,16), şi e Judecător care răsplăteşie şi 
pedepseşte (Luca 3,17). 

Predica aceasta a produs o mişcare religioasă în popor, fără 
precedent. 

Acest om, cel mai fioros dintre profeţii lui Israel, avea să prezinte 
poporului ales pe cel mai blând şi smerit cu inima dintre oameni, pe 
lisus. 

Erau rudenii, dar nu s-au cunoscut niciodată. lisus lucra tâmplărie 
în atelierul lui Iosif din Nazaret, când oamenii Îi aduc veste în atelier, 
despre faima profetului din pustia Iordanului. 

Pentru lisus acesta era un semn. 

S-a dus şi lisus să Se boteze. 

Botezul lui lisus e punctul culminant al activității lui loan şi 
totodată revelația Dumnezeului Treimic. 

De acum „El să crească iar eu să scad !” (loan 3,30) — se smereşte 
loan. 

Ucenicilor rămaşi le dezvăluie calitatea lui lisus de Mântuitor cu 
caracter universal, şi peste toate timpurile, şi că succesul activităţii sale 
izvorăşte direct de la Dumnezeu, şi lui îi face bucurie mare. (loan 3,27- 
36). 

* 

loan n-a fost primit de mai marii Templului. Năpârcile lui Israel 
l-au declarat îndrăcit, după cum îi demască mai târziu Însuşi Iisus. N-au 
rămas însă fără plată, căci „fariseii şi cărturarii Legii, care nu s-au 
botezat de îa el, au lepădat de la sufletul lor «sfatul lui Dumnezeu»” 
(Luca 7,30-33). 

Ei așteptau pe Ilie, fără să bage de seamă că profeția despre Ilie 
privea „A Doua Venire” din „Slavă” a lui Mesia, care va fi la sfârşitul 
Istoriei. Ei aşteptau A Doua Venire, refuzând prima. 

Acestora şi lisus le-a spus cele mai apăsătoare cuvinte cu putinţă: 
„fiii diavolului” (Ioan 8,44), în care „nu încape adevărul”, nici „sfatul lui 
Duranezeu”. 

Irod era autoritate vizată de loan pentru fărădelegea cu Irodiada, 
cumnată-sa. 

Și cum, obişnuit, autoritatea nu admite să i se dea lecţii, nici chiar 
de la Dumnezeu, Irod a arestat pe loan, plănuind să-l omoare, dar se 
temea de popor, care-l ţinea de prooroc. 

Închisoarea a frământat neobişnuit sufletul lui loan. 

Poate se aştepta ca „prieten al Mirelui” (loan 3,29), să fie cruțat 
de această încercare. Faima lui lisus creştea. Din închisoare loan [i 
trimite lui lisus o delegaţie din doi ucenici, cu întrebarea: „Iu eşti Acela 
ce va să vie sau pe altul să aşteptăm?” (Luca 7,19). 

Întrebarea lui loan ajunge la lisus, care o primeşte cu divină 
blândeţe. lisus tocmai „vindeca pe mulți de boli şi de răni şi de duhuri 
necurate şi multor orbi le dăruia vederea” (Luca 7,21). Deci lisus îi 
răspunde lui loan că „orbii văd, şchiopii umblă, leproşii se curăţesc, 
surzii aud, morții învie şi săracilor li se binevesteşte. Şi fericit este acela 
care nu se va sminti întru Mine !” (Luca 7,22-23). 

Gestul lui Ioan e cel puţin enigmatic. 

Îndoială nu e; - căci doar el a mărturisit şi a arătat pe Mesia. 

Nedumerirea ucenicilor săi despre lisus putea să o împrăștie 
printr-o nouă confirmare. Ar mai rămâne de văzut cum a privit lisus 
întrebarea aceasta. 

lisus îi răspunde cu proorocia Isaiei (Isaia 29,18; 35,5; 61,1) şi din 
Psalmi (145,8), pe care tocmai le împlinea cu lucrul în momentul sosirii 
delegației. 

Faptul că lisus — în continuarea răspunsului — fericeşte pe cei ce 
nu se smintesc în ce priveşte credința într-Însul, ar fi o confirmare a 
îndoielii lui loan. Dar dacă ar fi totuşi o îndoială a lui Ioan, atunci lisus 
nu l-ar fi lăudat pe Ioan, cum n-a mai lăudat om dintre oameni. Chiar 
lisus, vorbind poporului, după plecarea delegaţiei, îl mărturiseşte pe 
loan, drept cel mai mare om născut din femeie (Luca 7,28). Ioan, în 
confirmarea lui lisus nu e nicidecum o trestie bătută de vânt — trestia 
gânditoare a lui Pascal — bătută de orice vânt de învățătură, cum se va 
exprima mai pe urmă Pavel. 

E limpede prin urmare că loan n-a avut vreo îndoială în misiunea 
sa de mărturisitor al lui Iisus. Lui loan nu i s-au închis ochii Duhului, ca 
să cadă din vrednicia proorociei, pe faptul că petrecea în închisoare. 

Totuşi loan avea o nedumerire sinceră. 

EI era prin misiune Înger al Domnului, trimis înaintea F eței Salc. 
Ca atare ştia că mai are de mers înaintea Domnului şi pe celălalt tărâm al 
existenţei. Ştia că va fi ucis de jurământul fără cap al lui Irod şi că va 
cobori prin moarte în împărăţia morţii. 

Privitor la această împărăție a morţii pune loan întrebarea, care 
acum se lămureşte aşa: „Tu eşti Acela care va să vie şi în iad, sau acolo 
pe altul să aşteptăm ?” 

Cunoştinţa aceasta a pogorârii lui Dumnezeu la iad, sfatul acesta 
al lui Dumnezeu, era ţinut în taina cea din veci ascunsă şi nu se revelase 
nici unui prooroc, nici lui Ioan. 

Aceasta dorea să o ştie loan. 

lisus reconfirmă misiunea lui de înger şi Înaintemergător, fără 
însă să-i trimită şi cuvântul acesta. 

* 

loan a fost supus morţii, în împrejurările ştiute, ca unul ce 
moştenise păcatul strămoşesc, dar în iad n-a ajuns ca un rob al acestuia, 
ci ca un înger al Domnului. 

Ioan a tost Înaintemergător al Domnului şi în iad. Puterile iadului 
nu l-au putut împiedica să vestească drepţilor Vechiului Testament 
izbăvirea. Biserica creştină confirmă poziţia aceasta a lui Ioan, afirmând 
iconografic dubla sa misiune, îndoita lui trimitere: una pe pământ şi alta 

în iad, când îl zugrăveşte susținându-şi capul tăiat pe tipsie, şi cu aripi de 
înger la spate. Acestea vor să reprezinte libertatea sa de „propoveduire şi 
celor din închisoare”. 

Închisoarea sa în beciurile lui Irod tetrarhul preînchipuia 
pogorârea sa în hăurile iadului, de a cărui libertate de spirit iadul s-a 
temut şi nu l-a putut atinge. 

* 

Taina ce se păstra în adâncurile providenţei divine, privitoare la 
mântuirea omului, chiar dacă o parte dintre oameni era pe pământ, iar 
altă parte petrecea într-o existență de conştiinţe chinuite pe tărâmul 
nevăzut al existenţei — era o taină pe care Dumnezeu o ţinea ascunsă atât 
de îngeri și profeți cât mai ales de îngerii căzuți. 

Dacă îngerii căzuţi ar fi ştiut taina lui Dumnezeu pe care o lucra în 
mijlocul pământului, n-ar fi avut îndrăzneala să se atingă cu pândirea de 
„Ccălcâiul” (Geneza 3,15) lui isus. Dar întruparea lui Dumnezeu-Fiul 
într-un om adevărat i-a derutat pe draci şi au îndrăznit să înghită om ca 
să se izbăvească de dumnezeirea Sa, care le-a spart încuietorile cele 
veşnice în care ţineau de mii de ani pământeşti pe cei legaţi. 

Acesta-i fondul întrebării lui Ioan, care, potrivit providenţei 
divine, nu putea să primească revelaţia acestei iconomii, ce trebuia să 
rămână încă taină. 

E» 

Acum, după ce taina iconomiei mântuirii noastre e deplin 
desluşită, când învăţătura mântuirii e dogmatic încheiată, să împlinim şi 
noi predica lui Ioan, iar prin evidenţa dumnezeirii lui lisus, nu mai e iad 
să ne-nspăimânte. 

- Dar numai dacă Hristos va prinde chip în noi. 

Prislop 
21.VIIL.1950 


% 


COPIII LUI DUMNEZEU ȘI COPIII PĂCATELOR 


Evanghelistul Luca îşi scrie Evanghelia sa „cercetând cu 
de-amănuntul toate de la început” (Luca 1,3). 

Astfel, privitor la sfântul Ioan Botezătorul, reiese din Evanghelia 
sa, că acesta e un copil dobândit după multă rugăciune la Dumnezeu. 

Rugăciunea lor pentru a avea copi a fost răsplătită de Dumnezeu 
cu un copil ales să fie Înaintemergătorul şi Botezătorul Ioan. Deci le-a 
dat un dar mai mare decât au cerut. 

„Acesta îți va fi bucurie şi veselie şi mulți se vor bucura de 
naşterea lui, căci va fi mare înaintea Domnului. Vin şi băutură beţivă nu 
va bea, ci se va umple de Duh Sfânt încă din pântecele maicii sale; pe 
mulți din fiii lui Israil îi va întoarce la Domnul Dumnezeul lor. Acesta 
va întoarce inimile părinţilor spre fiii lor şi pe cei neascultători la 
înțelepciunea drepţilor” (Luca 1,14-17). 

E drept că tată-său, Zaharia proorocul, a avut să plătească cu capul 
viaţa copilului său, căci pe el l-au ucis soldaţii lui Irod între templu şi 
altar, pentru că n-a spus unde e ascuns pruncul său Ioan. 

lar dacă nu era prigoană asupra copilului, el nu petrecea în pustie, 
să se călească într-o viaţă aspră şi astfel să înfrunte cu asprime viaţa 
stricată a veacului său. 

Rămâne statornicit pentru totdeauna că loan a fost unul dintre 
copiii lu: Dumnezeu. 

Deci: 1) un copil dobândit după multă rugăciune, 

2) plin de Duhul Sfânt încă din pântecele maicii sale, 
3) ocrotit de Dumnezeu peste toată prigoana lui Irod. 
4) Înzestrat cu o viaţă de model — cu o mare autoritate 
morală asupra poporului. lar mai departe scrie: 
5) Acesta va întoarce inimile părinţilor spre fiii lor, adică va 
avea o misiune a lui Dumnezeu între oameni. 
* 

Ce credeţi, voi, care veniți plângând cu copiii în braţe, n-aţi putea 
avea copii mai buni ? 

- Că n-a fost numai loan Botezătorul copil al lui Dumnezeu, ci au 
fost toți sfinții calendarului. 

- N-aţi putea împlini şi voi condiţiile de-a avea copii mai ai lui 
Dumnezeu ? 

- De pe unde am venit (de la Sâmbăta la Prislop n.n.) vă aduc 
mărturia celor ce m-au ascultat şi vă spun că se poate. Şi pe-acolo tot aşa 
au început să-mi vină pe cap, cu copii trântiți de pământ şi nenorociţi în 
tot felul. 

- În faţa durerii nu ştiam ce să mai fac. Nu puteam nimic, nu Ştiam 
nimic. Dar atunci de ce-mi trimite Dumnezeu pe cap atâta nenorocire 
adusă în braţe ? 

Am citit Cartea lui Dumnezeu — Scriptura — de la capăt, şi am 
găsit un loc (Exod 20,5) în care spune: „Sunt un Dumnezeu râvnitor, 
care pedepsesc vina părinţilor în copiii lor până la al treilea şi al patrulea 
neam”, 

Aşa am dat de rădăcinile nenorocirilor, care trebuiau smulse. 


Ci 


HAINA DE NUNTĂ 


Împărăţiile pământului au uniformele lor. 

Împărăţia lui Dumnezeu are haina de nuntă. 

Ce este această haină ? — Că fără ea nu se poate intra în Împărăţie? 

E haina Botezului, a naşterii noastre din nou, din apă şi din Duh. 
E firea lui Hristos, care ni se face haină, şi firea noastră convertită cu 
care îmbrăcăm şi noi, la rândul nostru, pe Hristos. 

E haina Duhului Sfânt — potrivit cuvintelor de la Botez: „Pecetea 
Darului Duhului Sfânt”. 

E haina de slavă în care a strălucit Iisus pe muntele Schimbării la 
Faţă, înaintea ucenicilor. E haina în care au strălucit, din vremi în vremi 
şi unii din Sfinţi, haina luminii divine. 

Deci, la intrarea în Împărăţia lui Dumnezeu se caută: câtă 
asemănare avem cu lisus ? Aşadar nu e deloc indiferent ce părere 
avem despre lisus în care ne-am îmbrăcat la Botez. 

Cei ce nu trăiesc viaţa aceasta potrivit naşterii lor a doua, cea din 
Duhul Sfânt — se trezesc fără haina Împărăției lui Dumnezeu, şi sunt daţi 
afară. 

e 

Să stăruim puțin asupra câştigării acestei asemănări cu lisus, care 
trebuie să crească în noi, asemănare la care trebuie să fim atenţi toată 
viaţa, clipă de clipă. 

Se întâmplă omului că atenţia lui, dragostea lui, să fie câştigată 
mai mult de altceva decât de lisus, 

Într-o pildă a Împărăției lui Dumnezeu se arată că omul înclină 
mai mult spre perechile lui de boi, mai mult spre ţarinile şi nevasta lui, 
decât spre Dumnezeu. De aceea Dumnezeu le mai clatină pe acestea, din 
când în când. Scriptura îl demască pe om că: „toată zdroaba lui e pentru 
trup”. — Poate că chiar de aceea şi trupul e aşa de hodorogit, ca să se mai 
desfacă dragostea omului de el. 

> 

Căutând să pricepem care a fost chipul lui lisus în lume, vedem că 
a fost numai iubire înflăcărată, de Dumnezeu şi oameni, cum n-a mai 
fost alta pe lume. Şi mai băgăm de seamă că, pentru acest fel de a fi om 
între oameni, a avut de întâmpinat cea mai înverşunată împotrivire cu 
putinţă pe pământ, dusă până la răstignirea Lui pe cruce. „Lumea” Îl ura 
de moarte, din adâncul măruntaielor sale. 

Într-o vedenie, lisus, ca mare Preot, a fost arătat Zahariei 
Proorocul, tocmai în situaţia aceasta, că „satana stătea de-a dreapta Lui 
ca să 1 se împotrivească” (Zaharia 3,1). 

Aci asemănarea cu Iisus trece prin mari încercări. 

Aci se vede dacă avem sau nu asemănarea cu El. 

Aci e lupta noastră pentru haina luminii divine, cu căpetenia 
răutăţii, care caută să ne îmbrace cu lucirile lui de păcură. 

ŞI, fiindcă ucenicii de peste veacuri ai lui lisus nu prea aleargă 
spre Împărăţie, Dumnezeu rânduieşte şi puţină silă din afară. Dumnezeu 
îşi expropriază supușii de toate cele deşarte ale lor de aici, 
iconomisindu-le cele adevărate ale Împărăției Sale, în schimbul lor. 

Fiecăruia dintre cei ce vor să se mântuiască îi rânduieşte 
Providența divină un împotrivitor, care să-l răstignească pe crucea 
tuturor suferințelor — că altfel nu se explică de ce a zis lisus că 
„Vrăjmaşii tăi vor fi cei dintr-o casă cu tine... veți fi vânduți de copiii 
voştri şi daţi spre moarte...” (Matei 10,36 şi 10,21). 

Lângă fiecare lisus al Creştinismului se află și un Iuda. 

Aşa e voia lui Dumnezeu să fie. 

Aşa se câştigă asemănarea. 

Aşa se câştigă haina de nuntă. 

lată valoarea de providenţă a locului de la Daniil (12,10) care, 
vorbind de cele de la sfârșitul istoriei, spune că atunci „Mulţi vor fi 
curățiți, albiți şi lămuriţi”. 

lată valoarea de mântuire a suferinţei — care, faţă de veşnicia 
Împărăției, n-are decât lungimea de-o clipă — dar clipă de clipă cu 
atenţia la lisus şi haina Sa de slavă. 

Ziua de nuntă ce ziua Dbiruinţei definitive asupra răului, când 
cetatea sa, lumea, va fi arsă. 

Pentru ziua aceasta — zi fără de sfârşit — ne trebuie Haina lui lisus, 
în care a umblat EI în lume. 

3.1X..1950 


„VINA” LUI IISUS 


„lisus a vorbit către toţi: dacă vrea 
cineva să vie după Mine, să se lapede 
de sine, să-şi ia crucea sa în fiecare 
zi şi să-mi urmeze mie” (Luca 9,23). 


Evanghelia de la ziua Crucii ne-a adus înaintea ochilor 
Răstignirea lui lisus. Din toată această catastrofală decădere omenească, 
descrisă cu de-amănuntul, alegem numai un crâmpei. 

După ce Pilat şi-a terminat cercetările asupra lui lisus — ameninţat 
de larma din curte — a scris şi „vina” Lui pe cruce: „lisus Nazarineanul, 
Împăratul ludeilor” — evreieşte, greceşte şi latineşte — ca să ştie toată 
lumea vina lui lisus. 

- Şi poate că „vina” pe care i-o va aduce toată „lumea” până la 
sfârşitul lumii. 

De atunci lisus e singurul Împărat pe pământ care nu se mai 
pogoară de pe cruce, dar şi singurul Împărat care nu vorbeşte oamenilor 
de pe tron, ci de pe cruce. 

* 

Când Pilat a scris vina de „Împărat” a lui lisus, fără să vrea a spus 
adevărul — fiindcă lisus spre aceasta S-a născut. Decât că împărăţia lui 
lsus nu e din lumea aceasta, deşartă, şi mereu cutremurată de 
nestatornicia omenească. 

Împărăţia lui Iisus e Împărăţia lui Dumnezeu, Împărăţia sufletelor, 
Împărăţia conştiinţei, Împărăţia Adevărului. 

Dar Pilat nu era omul la înălțimea adevărului, când a scris ce a 
scris. El a vrut numai să-şi bată joc de iudeii care l-au silit să 
răstignească un Nevinovat. 

Stăpânirea romană, prin Pilat, voia să-L scape pe lisus de ura 
iudeilor, dar conducerea lui Israel ameninţa pe Pilat că nu e prieten 
Cezarului, dacă nu răstigneşte pe Iisus, care S-a făcut pe Sine Împărat ! 

- Adică, după părerea lui Israel, e strict interzis de a exista deodată 
lisus şi Cezarul. Şi o spuneau tocmai ei, care erau cei mai înverşunaţi 
vrăjmaşi ai Cezarului, încât nici pajura romană n-au admis-o pe zidurile 
Sinedriului din lerusalim, și Pilat a trebuit s-o ia de acolo, ca să nu iasă 
lucrurile cu vărsare de sânge. 

De frica Împărăției lui lisus, care nu avea nici de-o iotă loc în 
inima lor, iudeii au fost în stare de cea mai mare falsitate sufletească cu 
putință: să-şi prefacă într-o clipă ura lor de moarte faţă de Cezarul, în 
cea mal „sinceră” iubire şi supuşenie. 

- De fapt era fățărnicie fără pereche. 

De aceea şi Pilat, care îi cunoştea, şi-a spălat mâinile de sângele 
lui lisus peste destinul neamului acestuia, precum înşişi au cerut. 


sk 


Și de ce voiau iudeii să scape de lisus, chiar şi cu preţul unui 
destin blestemat ? 

- Fiindcă poporul se lua după lisus şi ieşea din exploatarea în 

care-l ţinea Templul şi Sinedriul din Ierusalim. 

Pentru iudeii aceştia religia ajunsese o afacere, un izvor de venit, 
o exploatare a păcatelor şi-a necazurilor. Conducătorii tâlhăreau poporul 
în numele Legii ! 

Dumnezeu avea deci drept să se supere şi să pună capăt acestei 
religii decăzute. De aceea lisus i-a mustrat ca nimeni altul din profeți, 
pentru că au făcut din Templul lui Durmanezeu, o peşteră de tâlhari. 

De aceea şi iudeii L-au răstignit pe lisus între doi tâlhari. 

Aceasta e vina lui lisus: că venea între oameni ca Împărat al 
adevărului, împotriva împărăției minciunii şi exploatării, pe care o iubea 
Israel. 

Nemaivăzuta iubire de oameni a lui lisus, pentru iudei era o 
pretenţie asupra omului, şi avea să o plătească cu crucea. 

A plătit-o. 

Dar iubirea de oameni n-a încetat nici de pe cruce: ba dimpotrivă: 
de aci strălucește cu mai mare putere peste toți oamenii, chemând pe toți 
răstigniții vieţii la Sine. 

Iisus e Împăratul, singurul în felul Lui, care nu de pe tron, ci de pe 
cruce, aşteaptă pe oameni să vie la El. 

Şi care sunt ai Lui vin la EI. 

Primul care a venit la lisus cel răstignit a fost tâlharul. 

Aceasta e de-o mare mângâiere între oameni, pentru că nimeni nu 
mai are dreptul să descurajeze. 

Cu aceasta ne-am apropiat de situaţia voastră de pelerini la Ziua 
Crucii. Fiecare cu necazurile, păcatele şi beteşugurile voastre. Fiecare cu 
vina voastră. 

Deosebirea, marea deosebire, între noi ŞI lisus, e că lisus n-avea 
vină, pe când noi toţi avem vină. Şi iarăşi: cea mai mare deosebire: Cel 
nevinovat, lisus a primit crucea; n-a ocolit-o, nu S-a apărat de ca, n-a 
strigat nevinovăția Sa, n-a ameninţat stăpânirea omenească ce-L 
răstignea, ci S-a purtat blând ca Mielul lui Dumnezeu, cu cei ce-L 
răstigneau şi-L huleau după ce L-au răstignit. 

Noi, dimpotrivă, căutăm pe toate cărările cum să scăpăm de cruce, 
cum să ne strigăm nevinovăția, cum să ne ascundem păcatele, și strigăm 
în gura mare ce cruce grea avem de dus în căsătorie, în Serviciu, în 
obligaţii, în meserie, în viaţă. Ne numim creştini, dar ducem crucea 
târâiş, şi-am fi buni bucuroşi să scăpăm de ea. 

Noi facem de ruşine Crucea lui Hristos, dar şi Crucea lui Hristos 
ne face de ruşine pe noi. Căci, să fim drepți cu noi şi cu Dumnezeu: 
nouă încă nu ne-a îndesat nimeni cununa de spini pe cap, încă nu ne-a 
bătut nimeni piroane în mâini şi picioare şi încă nu şi-a bătut nimeni Joc 
de noi, cum şi-au bătut de Hristos. 

Dar chiar acestea toate de le-am pătimi trebuie să le răbdăm 
pentru mântuirea noastră, aşa cum le-a răbdat Hristos, tot pentru a 
noastră mântuire. 

Nu este altă cale de mântuire, de ispăşire a păcatelor, decât calea 
Crucii. Dacă ar fi fost, Dumnezeu ne-ar fi arătat-o pe aceea. 

Prin Cruce, prin suferința unei răstigniri în viață, se intră în 
Împărăția lui Dumnezeu. Şi se intră cu atât mai sigur, cu cât răbdăm o 
răstignire nedreaptă. 

Deci cel care vrea să se mântuiască n-are pe nimeni de osândit 
pentru crucea care-o duce. Cine s-a hotărât cu toată puterea sufletului 
său să vie la lisus: răstignirea-l aşteaptă, dar acesta iubeşte din tot 
sufletul pe cei ce-l răstignesc. În necazuri se vede iubirea de Dumnezeu 
şi de oameni. În cuptorul suferinței de tot felul se curăţeşte sufletul 
omenesc pentru Împărăţia lui Dumnezeu. 

Şi suferința smereşte trufia omului şi-L face pe Dumnezeu 
prieten. 

Aşa să vă tâlcuiţi crucea pe care o aveţi fiecare de dus. 

În cruce Dumnezeu a ascuns o taină: taina mântuirii fiecăruia. Vai 
de cine n-are o cruce de dus: acela n-are prin ce se mântui. 

Și interesează mântuirea: primirea noastră în Împărăţia lui 
Dumnezeu, şi nu ceea ce-i interesează atât pe oameni, cum să scape 
trupul de cruce. 

la uitaţi-vă la voi, strâmbi, şchiopi, bolnavi, necăjiţi în tot felul: 
aflați că neajunsurile voastre au un preţ înaintea lui Dumnezeu, dacă le 
duceţi de acum înainte cu înţelesul de cruce. 

Sfântul Apostol Pavel ne spune — întărind nădejdea oamenilor — 
că deşi trupul nostru din afară se prăpădeşte pe zi ce trece în tot felul de 
necazuri, Dumnezeu ne lucrează o locuinţă veşnică, nefăcută de mână, 
în care ne va primi şi o vom primi în schimb. 

Căci după Răstignire aşteptăm o Înviere ! 

Nu se termină totul cu mormântul ! 

Asta-i motivul pentru care încurajăm la răbdare şi mulţumiri în 
necazuri, pe orice răstignit al vieţii. 

Chiar dacă noi nu ne pricepem aşa de bine să desluşim taina 
suferinței omeneşti, totuşi asigurăm, luând garanţie pe Cel răstignit, că 
multe sunt rosturile şi binecuvântate roadele ei ultime. 


>% 


De încheiere atragem aminte că greutatea crucii atârnă la noi, de 
greutatea păcatelor făcute. 
Păziţi-vă de păcate şi nu veţi avea atâta suferință de dus. 

Că mai la urma urmelor, umblarea după păcate atrage nu numai 
răstignirea noastră, ci şi răstignirea nedreaptă a lui lisus. 

Și avem, mai presus de orice, interesul ca viaţa lui Iisus, Duhul lui 
lisus, purtarea lui lisus, să se arate în viața noastră, că altfel nu semănăm 
cu E]. 

De aceea lisus ni s-a dat model ca să năzuim a semăna cu El. 

De aceea ni s-a dat tuturor crucea, ca în aceasta să ne asemănăm 
cu lisus. 

Pentru Înviere, nu € un lucru mare ! 


14.1X. 1950 


Hălmagiu, 17.[X.1950 
I. Lepădarea de sine 


„Crucea noastră cea de fiecare zi”. Noi nu suntem ai noştri — 
suntem prin Botez, ai lui Hristos, ai lui Dumnezeu. Deci precum se 
îngrijeşte un tată de buna creştere a copiilor săi, aşa se îngrijeşte 
Dumnezeu de desăvârşirea noastră. 

Cei ce nu primesc îndreptarea, pe care ne-o aduce Dumnezeu în 
fiecare zi, prin câte o cruce de purtat, rămân ca şcolarii care nu mai 
vreau să înveţe. 

II. Prețul sufletului. Valoarea omului e mai mare ca viaţa lui. 

Cine vrea să-şi pună sufletul în valoarea pe care i-a dat-o 
Dumnezeu, prin multe încercări are de trecut. 

Gadarenii şi sufletul... 

III. Mărturisirea lui Dumnezeu. 

1) prin viaţă; 2) prin cuvânt; 3) prin ascultare; 4) prin smerenie; 
5) printre orice împotriviri întâmplătoare. 

Poziţii nesocotite față de martiri. 

Creştinul nu acuză, ci afirmă existenţa lui Dumnezeu. 


% 


Prislop 
8.X11.1950 


Nu ştim totul despre suferinţă 


Sunt două feluri de suferințe: 
1) „Necazurile pentru Evanghelie” şi 

2) suferinţele pentru păcate, greşeli, vinovăţii, şi altele asemenea. 
Şi sunt suferinţe care scot pe câte unii din rândul oamenilor. 

Sfinţii au avut parte de primele, de necazurile pentru virtute, 
ceilalți de necazurile pentru păcate. 

Aceştia de-ai doilea caută pe Dumnezeu ca să scape de ele, să 
scape de cruce. Dar Dumnezeu are un rost cu suferințele, pe care nu El 
le trimite oamenilor, ci oamenii se bagă în bătaia lor, pentru că ies din 
poruncile lui Dumnezeu şi legile firii. 

Suferințele readuc pe om iarăşi la calea lui Dumnezeu. 

O scăpare definitivă de suferinţe în viaţa aceasta nu este și nici 
n-ar fi bună. Oamenii care nu le-ar avea, iarăşi s-ar întoarce la ele. 

Oamenii sunt un fel de copii: sunt cuminţi numai de frică. — Şi 
mai au mult, până să fie cuminţi de drag... 

lisus întâi ierta pe suferinzi de păcatele lor şi apoi îi tămăduia şi 
de bolile lor. 

Nouă, preoților, ne-a dat numai prima jumătate a darului acela 
de-a ierta păcatele oamenilor. Se crede că aceasta e de trebuința cea mai 
mare; nu aceea după care de fapt umblă oamenii: de-a se tămădui de 
boli. Oamenii, numai ducând un canon în viaţă, se poartă mai după voia 
lui Dumnezeu, spre deosebire de cei ce se sparg de tari şi de grași, pe 
care nu-i interesează Dumnezeu. Totuşi darul pe care l-a dat Dumnezeu 
preoților, intervine preventiv în suferinţa veşnică, peste care ar da 
oamenii, tără preoți. 

Deci suferinţa are rostul curăţirii trecutului, are rostul prevenirii 
viitorului; iar dacă ai puterea de-a mulţumi de ea, ţi se face cu adevărat o 


bucurie. 
* 


PILDA SEMĂNĂTORULUI 


Pilda Semănătorului, tâlcuită chiar de lisus, arată patru feluri de 
oameni, dintre care numai un singur fel de oameni aduc rod al 
cuvântului lui Dumnezeu „întru răbdare”. 

Primii care nu rodesc sunt cei ce nu-L înţeleg pe lisus, căci Ele 
Sămânţa, Cuvântul lui Dumnezeu, El e în continuu neînțeles. La toți 
aceștia vine diavolul şi le fură din inimă şi din memorie ceea ce n-au 
înțeles. Aşa vine uitarea, după oricâtă auzire: uitarea de Dumnezeu, „ca 

nu cumva crezând să se mântuiască”. Uitarea ? Amnezie ? Neînţele- 
gere ? Sunt socotite de unii Părinţi păcate şi vinovăţii. 

În alţii, cei de-al doilea, Sămânţa nu rodeşte pentru că sunt prea 
superficiali şi la vreme de cercare se leapădă. Le e mai dragă viaţa 
aceasta pieritoare fără probleme. „La Dumnezeu se închină, dar nici cu 
dracu nu vor să se pună rău...” zice un proverb românesc. 

Cel de-al treilea fel de neroditori sunt oamenii robiți de bogății, 
împunşi de spinii grijilor şi legaţi de plăcerile VIEȚII, care toate stau în 
contrazicere cu lisus Hristos; iar aceştia apelează pentru cele de acum ŞI 
de aici. 

Cei ce aduc roadă însutită însă nu seamănă cu nici unii din 
aceştia. Ei şi-au curățat inima de toate cele rele care izvorau din inima 
omului vechi, cu care duc un război nevăzut, războiul lui Dumnezeu cu 
Satana, de pe terenul inimii şi minţii omeneşti. Războiul smeritei 
rugăciuni şi atenții. 

Ra 
1.11.1957 
|. ... Unde-am ajuns de unde am fost...” 

2. De 3 luni M. n-ai venit odată pe-aici. 

- N-ai venit fiindcă singură ai vrut să scapi de gânduri. 

- Da. 

Mândria dă o plăcere minţii dar o întunecă. Dovadă că mintea 
găseşte mai bună starea dinainte — când te lăudau oamenii pentru 
nevoinţele pe care ţi le cunoşteau — şi altă dovadă că mândria întunecă 
mintea e faptul că-ţi crezi minţii: că şi singură te poți descotorosi de 
gândurile rele. Pe cum că acestea nu-s adevărate o dovedeşte faptul că 
tulburarea creşte; a învăţa nu poți, deşi odată puteai, iar voinţa e înfrântă 
de prima coajă de pâine. 

- Nu te teme: aşa se începe calea cea bună: cunoscându-ți şi 
recunoscându-ți neputințele şi mândria. De aceea ia calea, îmbiată de 
toți sfinții Părinți: a-ţi spune toate la timp şi nu le mai lăsa vreme, că se 
întăresc şi se înmulţesc și mai multă bătaie de cap îti dau. 

Când vii şi-ţi spui îndată relele tale, ai ascultare, şi pentru 
ascultare capeți smerenie. Când nu vii îndată, îţi crezi minții şi ai 
mândrie. lar mândria aduce toată tulburarea. De aceea cu smerenia arde 
pe draci şi le fă deşartă lupta lor cu sufletul. Ia de ajutor şi rugăciunea lui 
lisus, rugăciunea minţii: „Doamne, Iisuse Hristoase, miluieşte-mă pe 

mine păcătoasa”, fiindcă lisus îi bate pe draci de la suflet şi prin 
puterea Sa dumnezeiască, dar şi prin smerenia ta. 

Deci pricepe de la început că: pentru a merge cu spor şi nu cu 
pagubă în calea aceasta, ai trebuinţă de om şi de Dumnezeu. Pe unul îl 
găseşti în duhovnic şi pe Dumnezeu pretutindeni, dar Îl chemi să-ţi ajute 
prin rugăciunea neîncetată. Aceştia doi se luptă pentru tine, dacă ţi şi tu 
la ajutorul lor şi ţi-l ceri la timp şi fără imp. 

Rugăciunea smereniei străbate cerurile şi primeşte răspuns; 
rugăciunea mândriei primeşte numai osândă. Una-i a lepădării de sine, 
cealaltă a iubirii de sine. 

„Căutaţi la Mine că sunt blând şi smerit cu inima şi veţi afla 
odihnă sufletelor voastre.” (Matei 11,29). Deci smerenia e odihna 
sufletului. 

Adaos: 

Zici că de-atâta vreme n-ai venit să-ţi spui gândurile care te 
tulbură pentru că ţi-a fost tot ruşine. „Ruşinea” aceasta e tot o mândrie; 
tot o meşteşugire a celui „mândru”, ca să nu piardă el sămănăturile lui 
din mintea celui pe care-l luptă. Drept aceea de această „ruşine” 
mincinoasă să nu mai asculți. 

Dacă e vorba de o ruşine adevărată, numai una poate să fie: 
ruşinea în faţa lui Dumnezeu, de-a fi ascultat de diavol. EI însă e așa de 
hoţ că nu-ţi spune că el e cel ce amăgeşte ci-ţi bagă în cap că tu, de la 
tine, faci ce faci. ȘI de fapt tu faci ale lui. 

Diavolul vrea din toată puterea să nu crezi în existența lui. El 
atunci te lucră mai „bine” când mintea ta nu-l simte. De aceea are el 
mare interes să-ţi afume mintea cu mândria, şi inima, cu iubirea de sine. 

Sfinţii, cei cu inima curată — dacă e cu rost dumnezeiesc — ajung 
aşa de ascuţiţi cu vederea încât îl văd. De e: nu-şi ma: poate ascunde 
prezenţa. Abia atunci fuge de om. Totuşi nici pe ei nu-i lasă fără război: 
fie că ridică cu ei războaie prin oameni, fie că îi părăseşte o vreme 
îndelungată, ca să le strecoare în suflet ispita sfințeniei sau a 
desăvârşirii. De aceea, fiindcă meşteşugirile sale sunt aşa de rafinate, 
Dumnezeu ascunde de sfinţi starea lor reală de sfințenie încât aceştia, 
extrem de rar sunt conştienţi de sfinţenia lor. Ca să nu cadă în ispita 
sfinţeniei sau a desăvârşirii — cea mai subțire formă a mândriei — 
Dumnezeu se ascunde de sfinţi, încât aceştia îndură cele mai grele 

chinuri sufleteşti experiind „părăsirea” lor de Dumnezeu. Trec, cu alte 
cuvinte, prin „părăsirea” prin care a trecut şi lisus pe cruce. 

De aceea se urmăreşte şi lepădarea de sine. Cu asta îi slăbeşti şi 
lui puterea. Altfel nu ajungi să trăieşti pe Hristos. 


* 


- Temeiul sau Temelia noastră harică o ştiţi: Piatra Hristos. 

- Ca să ne devie conştientă sau luminoasă această structură 
duhovnicească a noastră trebuie să fim atenţi la lupta împotriva tuturor 
patimilor, care nu slăbesc, decât prin comportarea smerită în toate 
prilejurile de peste zi, ale vieţii de toate zilele, în condiţiile vieţii de 
obşte. 

- Ca un rezumat, ca o primă roadă a acestei nevoinţe e sporirea 
dragostei şi unirii după duh între frați. 

Să fiţi cu dragoste către această îndemnare: purtaţi-vă de-aşa fel 
între voi ca să odihniți pe Dumnezeu între voi. Pentru această grijă ce-o 
aveți voi de odihnirea Lui, are şi EI grijă de voi, păzindu-vă de toată 
asupreala dinăuntru şi dinafară şi vă va ţine nedespărţite. 


> 


„- Cum să dobândesc smerenia ?” 

»- E vorba, cred, de smerenia cea adevărată, pentru că mai este ŞI 
una prefăcută, mincinoasă, nesinceră. De aceea trebuie cercetată şi 
dorinţa de smerenie, cam de ce natură este ? 

Deci, în cazul că urmărim o smerenie adevărată, singura 
atrăgătoare de Har, aceasta se dobândeşte aşa: 

Primeşti cu bucurie, de la oricine, toate îndreptările, toate 
observaţiile, ocările şi nedreptăţile şi orice fel de răstignire morală a 
persoanei tale, zicându-ţi în minte: iată prilejul smereniei ! 

ÎI pierd ? — Am pierdut smerenia ! 

Deci, cu înfrânarea firii, cu necontenită lepădare de sine, în toate 
împrejurările, fie ele cele mai nedrepte, de la oricine, câştigăm de la 
Dumnezeu pace sufletească și dar peste dar (loan 1,16). 


Lai 
Profeţii mesianice 


De ce a ales Dumnezeu poporul acesta, ca din el să se nască 
Mântuitorul ? 

Dumnezeu a ales pe toţi cei ce păstrau credința în El 

Credinţa în Dumnezeu e o moştenire deodată cu omul. 

Dar, pe măsură ce se înmulţeau, se înmulţeau şi fărădelegile; iar 
fărădelegile le întunecau din suflet această moştenire paradisiacă. 
Oamenii „deveneau numai trup”. Aceasta este cauza potopului şi a 
oricărui potop. Dar Dumnezeu păstra pe oricine, care păstra şi el 
credința în Dumnezeu. Aşa a supravieţuit Noe. Dar urmaşii lui iarăşi 
s-au întunecat încât numai Avraam ţinea credința în Dumnezeu. 
Dintr-un om Dumnezeu a făcut un neam și neamul acesta trebuia să 
nască un Om, Omul care este chipul şi slava lui Dumnezeu. 

Dumnezeu nu se putea lăsa înfrânt. 

Dumnezeu îşi dase Cuvântul că va izbăvi omul de robia 
diavolului. 

Nu putea rămâne mincinos. 

Cuvântul, cu care a făcut cerul şi pământul, nu putea acum să fie 
neputincios. 

Cuvântul acesta s-a făcut Om. 

Om care reface firea omului. 


e 


Strâmbarea ideii mesianice 


În sufletul poporului ales, în decursul veacurilor, în decursul 
aşteptării mesianice, s-au întâmplat mai multe lucruri. Astfel: 
văzându-se ca stat mereu sub jug străin, încă de la obârşie, de la robia 
egipteană începând, continuând cu robia babiloniană, trecând pe rând 
sub stăpânirea mezo-perşilor, sub stăpânirea lui Alexandru Macedon, 
apoi sub stăpânirea regilor străini, iar mai pe urmă sub gheara pajurei 
romane, visul lor de aur era câştigarea independenţei politice, vis, care 
le-a vrăjit mintea, cu care au tâlcuit Scriptura strâmb. [„,E de-ajuns ca să 
primeşti o singură idee greşită, ca principiu, ca apoi, să nu existe 
absurditate posibilă, la care să nu ajungi, în chipul cel mai logic cu 
putinţă.” (Bergson). 

De aceea, în călugărie, se pune atâta preţ pe „spunerea 
gândurilor”, care nu e de fapt decât controlul şi curățirea lor de patimi. 
Patimile „colorează” adevărul; virtuțile îl luminează. Patimile strâmbă 

mersul rectiliniu al rațiunii. Iar patimile, toate, încovoaie sufletul dinspre 
Dumnezeu spre sine.] 

Bărbaţii lor, care mai puteau înţelege tâlcul scrierilor sfinte, 
făcându-se interpreţii acestei dorințe arzătoare a poporului iudeu, se 
întemeiau pe următoarele date: 1) pe făgăduințele făcute de Dumnezeu 
Patriarhilor: Avraam, Isaac şi Iacov; 2) pe cuvintele Profeţilor şi 3) pe 
împlinirea profeţiilor cu privire la ieşirea din robia egipteană şi din robia 
babiloniană, 

Proteţii de asemenea vorbeau despre o împărăție a lui Mesia. Alţi 
prooroci, vorbind de două veniri ale lui Mesia, ei alegeau pe cea „în 
slavă şi putere mare” şi o înțelegeau politic. Iar, întrucât Împărăţia lui 
Mesia era descrisă de profeţi ca o împărăție veşnică, asta însemna, după 
înţelegerea lor, că Mesia va fi un mare viteaz ŞI cuceritor, care, nu numai 
că le va asigura independența politică, ci va supune sub stăpânirea lor 
toate împărățiile pământului. 

Timpul venirii lui Mesia se apropia. Pajura romană îşi împlântase 
de vreo două ori ghearele în inima templului din Ierusalim, inima 
poporului ales. De aceea aşteptarea mesianică ajunsese la o culme 
generală în tot poporul. 

De aceea când lisus a venit, sub chip smerit, „om al durerilor”, n-a 
fost recunoscut şi s-au lepădat de EI, răstignindu-L pe cruce. 


%* 


De atunci ei nu mai sunt popor ales, ci un neam care şi-a sfărâmat 
destinul. De aceea sunt pedepsiţi să fie împrăștiați în toată lumea. De 
atunci Dumnezeu nu le mai vorbeşte, ci-i lasă să se chinuiască până 
astăzi de ideea stăpânirii politice a lumii întregi. 

lisus a respins ispita diavolului, care-l îmbia toate împărățiile 
pământului şi toată strălucirea lor. Ei însă, un neam întreg, au primit 
Ispita, şi pentru a doua oară pierd vederea de Dumnezeu. Nu mai văd 
robia în care sunt cu firea, până la sfârşitul lumii. De aceea ei nu mai au 
altă misiune în lume decât să se lupte cu Dumnezeu, aluzie la lupta lui 
Iacov cu Dumnezeu (Facere 35,10), până la sfârşitul zilelor, când, 
Mântuitorul va veni a doua oară, întru slavă, şi va întemeia Împărăţia lui 
Dumnezeu, care înseamnă sfârşitul tuturor împărăţiilor pământului. 


Prislop 
4.]11,1957 


PĂRINTELE ARSENIE — „INGERUL CU CĂDELNIȚA DE AUR” 239 


— Cuvânt — 

Să ai conştiinţă curată față de Dumnezeu şi de părintele tău 
duhovnicesc şi faţă de ascultarea care o faci, ca să nu te învinuiască 
conştiinţa în Ziua Judecăţii. Numai aşa poţi dobândi inimă curată. lar 
Sfântul Simeon Noul Teolog scrie mai pe larg: „Să ai încredere în 
părintele tău duhovnicesc şi să-l primeşti ca pe Hristos”. 

V-am spus eu de atâtea ori şi la spovedit că aşa să te exprimi ca 
lui Hristos, că nu mie-mi spui, ci Celui care este în faţa mea, pe care voi 
nu-l vedeţi: atâta încredere trebuie să ai şi atât de ascultător trebuie să 
fii, încât nici un pahar de apă să nu bei până ce-i va înştiința Dumnezeu 
părintelui tău şi-ţi va zice să bei, chiar fără vreme fiind. Acestea vi le-am 
citit ca să vă arăt ce rost are un părinte duhovnicesc, pentru ca să nu 
scadă rostul păstorului în faţa oilor. 

Chiar când sunt în haine de lucru, să nu vă uitaţi la îmbrăcăminte, 
căci ori în haine de lucru, ori în Biserică tot eu sunt şi puteţi vorbi ca şi 
când aş fi în haine de Biserică. Pentru că înlăuntrul meu una şi aceeaşi 
haină o am şi nu ştiţi voi cum arde sufletul meu pentru mântuirea 
voastră oriunde mă veţi afla. Și vreau să-mi fac datoria de păstor din 
toată puterea. 

NOTE 
(1984-1988) 


„NU ÎNVĂȚ PE NIMENI, DOAR POVESTESC” 
(După Montaigne) 


Însemnările acestea, fără sistem şi continuitate ci ca la întâmplare, 
ar vrea să fie doar idei de folos pentru schiţarea unei antropologii 
pastorale, ca ajutor şi orientare în haosul necazurilor omeneşti. 

O orientare şi în haos e totuşi posibilă. Căci necazurile oamenilor 
au obârşie, urmări şi rosturi. Ce sameni creşte, rodeşte, culegi — vrei nu 
vrei - mănânci de-ţi vine rău, nu mai ştii unde să alergi să scapi — 
scăpare nu-i — aşa învaţă omul minte, care învaţă. Căci înțeleptul învaţă 
din păţania altuia, prostul nici dintr-a lui. Şi cum nimeni nu vrea să 
moară prost, e bine să se angajeze la nişte corecturi ale vieții. 

Acesta-i unul din rostul însemnărilor: îndrumarea preventivă, 
cunoștința cât mai clară a necazurilor şi a felului logic — matematic 
chiar — al urmărilor, cu care nu se poate discuta, cu care nu se mai poate 
face decât un singur lucru: de a le primi ca bune, aşa cum vin ŞI să zici 
cu toată convingerea (convertită de explicaţia exactă) că: „ce avem aşa 
ne trebuie !” Altfel nu li se poate potoli focul în care ne ard. 

Sf. Simeon Noul Teolog zice că: „Tot creştinul e dator să 
cunoască pe Dumnezeu, să se cunoască pe sine şi pe diavolul. Pe diavol 
pentru că el e duşmanul nostru din umbră şi se foloseşte de necunoştința 
noastră de noi înşine şi de instinctele noastre, pentru a ne devia în tot 
felul de la rostul nostru pe pământ.” 

Teologia se studiază dar nu angajează; a devenit ştunţă. 
Antropologia o cunoşteau părinţii Deşertului, precum şi destulă 
demonologie. Astăzi mulţi preoţi nu mai cred în existența personală a 
diavolului — îngerul căzut prin mândrie — care încurcă în fel şi chip viaţa 
omului, ba încâlceşte și istoria — tot din umbră. Ei zic că diavolul, ca 
persoană, nu-i decât o reminiscență a trecutului când se personificau 
marea (Neptun), râurile, Iordanul, războiul (Marte), hadesul, şeolul, etc. 
Ba un profesor de filosofie, preot, mi-a spus sub formă de dojană: „eşti 

om de cultură; astea-s idei ale unui trecut mitologic, rămase ca o 
explicație mitică în popor.” — Bine; atunci vă rog să-mi spuneţi ce „idei 
mitice” au intrat în turma de porci, de s-a aruncat toată în mare. 

Potrivit îndatoririi sf. Simeon Noul Teolog las Teologiei ale 
Teologie, iar Antropologiei îi schițăm un sumar conţinut oferit de o 
oarecare documentaţie de teren. 

La o atare îndatorire am mai apăsat şi un cuvânt al Scripturii prin 
Solomon; spune-le: „Să nu moară în neştiinţă de ce pătimesc atâtea rele” 
(Înţelepciunea lui Solomon 18,19). 

A trebuit o lărgire şi adâncire a cunoştinţelor exacte, ba chiar o 
sinteză de orizonturi diferite, o vreme de însuşire a lor şi iarăşi o vreme 
de aplicare şi verificare. Ori, „Ars longa, vita brevis... finietur”. 

Preocuparea la un orizont lărgit, a stârnit şi bucurie şi invidie. 
Căci îți iartă oamenii orice, dar nu-ţi iartă să le-o iei un pas înainte. 
Ăsta-i tot secretul: orizont larg de cunoştinţe exacte despre om, într-o 
sinteză armonioasă. Între ştiinţă şi credinţă nu e conflict, ci numai între 
credință şi superlicialitate. Pregătirea unilaterală, oricât de avansată, nu 
poate face faţă la trebuinţele iarăşi unilaterale ale celorlalți. De pe poziţii 
„dogmatice” nu se poate ajunge decât la un dialog între surzi. 
Prejudecăţile sunt piedici de netrecut, cum se va vedea în alte capitole. 
O ştiinţă „după ureche” nu e decât superficialitate, prejudecată şi eroare 
de logică. 

% 

PRIMELE PATIMI 


1. FUMATUL, 
2. BEŢIA, 
3. DESFRAUL, sau patimile sinuciderii. 


„Un cm” de fum conține 5 miliarde de particule infinitezimale, 
care intră în aproximativ 100.000 de combinaţii chimice. Dintre acestea 
doar ceva peste 1000 au fost izolate. Ştiinţa e departe de a şti totul; dar 
din puţinul care se ştie, nu există nici măcar un singur element care să 
disculpe fumatul. Se poate spune că a fuma înseamnă a alege între cele 3 
grave îmbolnăviri: 

1. Bolile cardiovasculare (mortalitate 60%). Nicotina este 
un alcaloid foarte toxic şi un vaso-constrictor, facilitând infarctul; 
multiplică agregarea plachetelor sangvine, favorizând ateroscleroza 

precoce. Oxidul de carbon reduce cantitatea de hemoglobină pe care o 
blochează, şi, prin aceasta reduce cedarea oxigenului către ţesuturi. 
Inima e în suferință. 

2. Bolile canceroase (cele 481 de substanțe cancerigene 
cunoscute astăzi sunt toate prezente în fumul de ţigară, ceea ce măreşte 
de 40 de ori riscul cancerului pulmonar; dar nu numai plămânii sunt 
afectaţi, ci există şi riscul cancerului de laringe, esofag, stomac, 
pancreas, rinichi). În 1982 s-a găsit în fumul de ţigară şi o puternică 
concentrație de poloniu 210 şi plumb 210 — compuşi radioactivi. 

3.  Afecţiuni respiratorii  (emfizem, bronşită cronică, 
pneumonie). Fumul de ţigară conţine peste 10 elemente chimice 
care blochează acțiunea cililor respiratori ai bronbhiilor. Rezistenţa 
organismului la infecţii este substanţial slăbită. S-a demonstrat 
experimental că această scădere a imunităţii — şi care deschide poarta 
infecțiilor — se datorează mai mult chiar decât gudroanelor, oxidului de 
carbon şi oxidului de azot. Aceasta face ca artificiile marilor industrii de 
țigări — prin crearea acelor ţigări „uşoare”, „foarte uşoare”, cu dublu şi 
triplu filtru, cu scăderea procentajului de gudroane, etc. — să fie complet 
iluzorii. Concluzia cercetărilor medicale: „nu există nici o țigară 
nepericuloasă |!” Slăbirea barierelor imunitare ale organismului sunt 
observabile în patologia umană. Se constată, de pildă, că „vaccinarea 
împotriva gripei este adesea, la fumători, ineficace !” 

Urmările acestea sunt publicate nu numai în presa de specialitate, 
dar şi în ziare, ca să ştie toţi. Dar ce te faci când s-a instalat dependenţa 
în fumători, fumătoare şi chiar copii ? 

4. Gravidele fumătoare, cu dependență de fumat, au şansa de a 
naşte monştri sau infirmi, sau incapacitate de-a duce sarcina. Oxidul de 
carbon se lipeşte de 200 de ori mai tare de celula de hemoglobină, decât 
molecula de oxigen ionizat în respiraţia pe nas; — neionizat nu e aderent 
cât să înlocuiască bioxidul de carbon care vine din organism la nivelul 
plămânilor pentru eliminare. Monoxidul de carbon din fumul de țigară 
formează cu celula de hemoglobină o otravă foarte puternică numită 
carboxihemoglobină, care circulă prin întreg organismul, pătrunzând şi 
în lichidul amniotic, pe care-l face mediu toxic, precum atacă şi 
structura foarte fină a diverselor organe ale embrionului în dezvoltare. 
Aşa apare un copil nenorocit din naştere, de la fumat plecare. Acelaşi 

rezultat se întâmplă cu băuturile, medicamentele şi drogurile, luate în 
vremea sarcinii. 

„Cancerul pulmonar e pe punctul de a deveni mai periculos pentru 
femei decât cancerul sânului” — precizează Centrul naţional american de 
control al îmbolnăvirilor, ŞI, aceasta ca o consecință directă a fumatului. 
Specialiştii Centrului, cu sediul în Atlanta (Georgia), menţionează că 
„femeile renunță mai greu la fumat decât bărbaţii, numărul fumătoarelor 
fiind în creştere. Pe ansamblul Statelor Unite, rata mortalității de cancer 
pulmonar la femei a sporit cu 127% între 1968 şi 1980. În aceeași 
perioadă, mortalitatea feminină cauzată de cancerul sânului a crescut şi 
ea, dar cu numai 8,5%.” „Epidemia cancerului pulmonar este dramatică 
deoarece ea poate fi evitată”, a precizat purtătorul de cuvânt al Centrului 
relevând că „circa 85% din cazurile de cancer pulmonar sunt atribuite 
fumatului.” (R.L. 30.X.1984). 

Organismul omenesc are o comportare contradictorie față de 
fumat. Plămânii fac dependenţă, stomacul îl refuză până la moarte. 
Dependența e mai uşor de înțeles. Refuzul e o acţiune de eliminare a 
nicotinei şi a celorlalți compuși cancerigeni, prin spălarea stomacului cu 
sucurile lui gastrice şi acide — că altele nu are. Dar această folosire 
deviată a surselor stomacului, atrage după sine o scădere a asimilării 
alimentaţiei şi o ulcerare a pereţilor stomacului. Organismul slăbeşte în 
greutate şi rezistență şi încep bolile tubului digestiv. Starea 
contradictorie în care voinţa nu mai poate face rânduială, e exact starea 
de anarhie funcțională, care devine în grabă anarhie celulară. Deci 
cancerul începe în cap, în conducerea sistemelor. Starea patologică e 
sentinţa fizică a acestei anarhii mintale (subl. n.n.). În stare de anarhie 
suntem de mai multe ori în viaţă, dar sistemul nostru imunologic face de 
multe ori rânduială, fără ştirea noastră. 


BEŢIA 


O alţă patimă, rădăcină a morții prin cancer e patima beției. Toţi 
ştiu să-şi scuze această patimă; ba jurându-se că au văzut mai mulţi 
bătrâni beţivi decât medici bătrâni, ba ca să uite multe necazuri, printre 
care şi acela că beau mult (C.);, ba că ei ţin măsura în toate, până 
ce ajung, fără măsură şi nu se mai pot ţine nici pe picioare; ba că o 
ceaşcă de cafea poate anihila efectele alcoolului, etc. Dimpotrivă cofeina 

favorizează pătrunderea alcoolului din circulaţia sangvină în celulele 
nervoase, în timp ce ficatul are posibilitatea să metabolizeze, într-o 
medie foarte restrânsă, doar un gram pe oră. Confirmarea intoxicației 
ctilice favorizează evoluţia spre hepatită cronică sau ciroză hepatică. 
Riscul de a face ciroză apare la un consum zilnic de alcool echivalent a 
580-160 ml alcool pur (după unele studii chiar de 40 ml pentru bărbaţi şi 
20 ml pentru femei), timp îndelungat. După un consum zilnic, timp de 
12 ani, 25% dintre bărbaţi devin cirotici. 

Factorul determinant în producerea leziunilor organice la 
instalarea acestor tulburări neuropsihice îl constituie deficitul de 
vitamină B;, produs de consumul cronic şi abuziv de alcool. În ultimii 
ani, studii competente implică alcoolul şi în producerea hipertensiunii 
arteriale şi a  cardiopatiei ischemice, ultima prin favorizarea 
aterosclerozei. 

E grăitoare alarma lui Shakespeare din Othello; „O, 
Dumnezeule, să pună oamenii un duşman în gura lor, ca să le fure 
mintea ! Să ne transformăm cu bucurie, chef, plăcere şi aplauze, în 
animale !” 

| 


Avem în custodie: sistemul nervos central, neuro-vegetativ Şi 
coronarian. Sistemul nervos central numără până la 15 miliarde de 
neuroni. Ca acest număr imens de celule nervoase să vieze şi să lucreze 
în bune condiţii, are nevoie în permanenţă, toată viaţa, de: oxigen, 
glicogen, hormoni, somn şi o concepţie de viaţă. 

Toate celulele organismului se regenerează afară de celula 
nervoasă. Mai mult, numărul lor scade cu creşterea anilor, şi, uneori 
scade vertiginos. Vorbim întâi de creier, pentru că el e dicţionarul de 
translație între gând şi materie (subl. n.n.). Nu el e materia care 
gândeşte. Sufletul e cel care gândeşte. Nu complicăm de acum chiar cu 
discuţii despre ce sunt în sine fiecare. Deocamdată căutăm să „citim” 
corect condiţiile fireşti ale acestui dicţionar, la nivelul lui natural de 
existență. Sufletul şi gândirea sunt alte nivele de existență. Că sunt 
sudate pentru o vreme (spirit şi materie) e o treabă a creaţiei lui 
Dumnezeu, 

LE! 


— Oxigen, glicogen, hai şi somn, dar şi o concepţie de viaţă ? Nu 
e suficient instinctul „dăinuirii în viaţă” cum îl au toate celelalte vietăţi ? 

— Nu, pentru că omul se poate răzvrăti împotriva vieții şi să şi-o 
răpună, cum uneori mai fac piţigoii şi unele cetacee. Dintr-un alt unghi 
de vedere toți oamenii au concepţie de viață, fiecare „cât îi poate capu”; 
chiar este o trebuință profundă în fiecare ins să-şi aibă conştient o 
„justiticare” a vieţii, să aibă o concepţie cu care să-şi „justifice” sieşi 
modul său de viaţă. Dar... Quod capita tot sensu, câte capete atâtea 
păreri. Toţi cred că au dreptate, să fie cum sunt, să facă ce fac, ş.a.m.d. 
Nevoia „explicării” pentru sine a omului e o nevoie ontologică; dar şi 
explicarea „explicărilor” aduce lumină. Ca să simplificăm discuţia ar fi 
bine să ştim care-i cea mai bună concepţie de viaţă, dacă neuronilor 
noştri le trebuie neapărat o „concepție de viaţă”, ca să nu denatureze 
translaţia. 

În tot cazul nu sunt în concurs concepţiile de viaţă ale filosofilor, 
că nu găseşti doi în toată istoria filosofiei să fie de acord, pentru că 
rațiunea omenească, naturală, are un mare cusur: e capabilă, cu aceeaşi 
stringenţă logică, să dovedească şi teza şi antiteza uneia şi aceleiaşi 
probleme; umblă cu două feţe. Deci nu putem da nici unei filozofii, 
singure, creditul responsabilităţii vieţii, deşi de alegere răspundem. 
Sistemele rămân bune de ştiut, dar în patrimoniul culturii şi ca atare. 

Noi avem revelaţia în Iisus Hristos, ca cea mai bună concepţie 
de viaţă, cu modelul ei, care a realizat-o în întregime, până în ultima 
fibră a fiinţei. 

III 


— Încă nu văd legătura... 

— AI s-o vezi îndată. 

În creier funcţionează două glande endocrine: epifiza şi hipofiza. 
Aceste două glande produc hormoni pe care-i trimit pe calea sângelui la 
toate celelalte glande endocrine de pe verticală, cu dispoziţii precise de 
lucru. 

O caracteristică a lor e faptul că emit hormoni într-o strânsă 
interdependență, şi, de acordul lor, ascultă toată coloana. Una din ele, 
hipofiza, e sensibilă la concepţia pe care o alege omul ca normativă 
de viaţă; şi în funcţie de această concepție, trimite, prin hormoni emisari, 

vecinei sale din creier, impulsul să producă hormonii ei specifici care 
dirijează în continuare toată coloana endocrină, în conformitate cu 
această concepţie. 

Într-un fel lucrează toată coloana când te afli în turma lui Hristos, 
şi cu totul într-altfel dacă te găseşti cu concepţia, în turma lui Epicur. 

— Dar natura nu e o constantă ? 

— Energiile naturii se pretează la convertiri — nu e chiar oarbă — 
dacă e cineva, care să vadă şi să îndrăznească. Un torent sălbatec de ape 
poate fi zăgăzuit, cum avem şi noi zăgăzuită Dunărea pe două locuri, ŞI 
apele pot fi puse la o treabă mai presus de firea lor şi puterea naturii 
oarbe transtormată în lumină. De asemenea şi puterea haotică a aburului 
a fost convertită în energie circulară şi în final în forţă mecanică 
ordonată şi chiar în lumină. 


IV 


— Sunt diguri care se rup... 

— Sunt, adevărat, naturi care se dezechilibrează. Se întreba ŞI 
Alexis Carrel, care să fie misterul că aceeaşi disciplină a stăpânirii de 
sine, pe unii îi potenţează până se spiritualizează, pe alții îi cufundă în 
noaptea nebuniei. „Drepte sunt căile Domnului şi cei drepți merg pe ele; 
ceilalți, pe aceleaşi căi, se poticnesc şi cad” (Osea 14,10). 

— E cumva un destin sau o „cenzură” aci ? 

— Mai târziu se va potrivi răspunsul. Deocamdată reținem că 
posibilitățile spirituale ale unui botezat în Hristos sunt incomparabil mai 
mari ca ale unui nebotezat asupra sălbătăciunilor sale glandulare. Ca 
lămurire asupra acestui punct de vedere trebuie să ţinem seama că, pe 
parcursul vieţii, mulți uită botezul şi trec în turma lui Epicur — azi se 
cheamă pragmatism —, şi sunt prinşi cu momeala plăcerii ca scop al 
vieţii, al vieţii „aici” şi „acum”. Câte păţesc vom vedea cu răgazul. 

Ne întâlnim în prezent cu... viitorul trecutului; şi de multe ori 
cu un trecut ancestral, de multe generaţii. 


V 


— Deocamdată lămurirea e cam puţină şi unilaterală... 
— Din aproape în aproape ajungem şi la lămurirea suficientă. 
Genetica are cuvântul. Trebuie să ne coborâm în infinitul mic biologic 

ca (să) prindem — poate — chiar „misterul” fiinţei omeneşti, în ciuda 
infinitei sale variabilități constituționale. 

— E drept, mărturisesc mulţi vrednici de crezut, că nu sunt doi 
oameni identici de la Adam încoace şi tocmai asta-i imposibilitatea de 
a-i înţelege. 

— Nu numai asta, dar variabilitatea este pur şi simplu infinită. 
cromozomi întrec numărul atomilor în univers. 

— Atunci Antropologia ar fi cea mai imposibilă încercare. 

— Şi tocmai asta vrem să facem: imposibilul, posibil. O rânduială 
este. Creaţiunea nu e haos. Convergenţa elementelor se intensifică. Dar, 
la rând... Întâi e nevoie de o metodă de lucru, adică de o supraprivire a 
materialului care se adună din toate părțile şi din diverse moduri de 
experienţă şi existenţă. 

- Știința şi Revelația... Nu sunt în conflict ? 

- Numai dacă eşti de rea credinţă, sau dacă adopţi convingerea că 
rațiunea ta naturală e ultimul criteriu al adevărului, sau, dacă crezi 
(greşit) că materia e singurul mod de existență. Dar, iar o luăm pe 
filosofie şi ne angajasem la genetică. 

- Adică tot ştiinţă... 

- Și încă veche. Mult mai veche decât mazărea lui Mendel. 
Nucleul geneticii a fost revelat lui Moise, când i s-au dat scrise 
poruncile pe Muntele Sinai: „Pedepsesc vina părinților în copu, până la 
al treilea şi al patrulea neam, pentru cei ce calcă poruncile mele şi Mă 
milostivesc până la al mulea neam pentru cei ce Mă ascultă”; (Exod 
20,5-6; 34,7, Deuteronom 5,9-10; leremia 32,18) — Comentar la porunca 
a şaptea. Ştiinţa descoperă acum şi înțelege cu aparataj modern ceea ce e 
pus de la creație în om şi în toată firea vie. De altfel atotştiinţa lui 
Dumnezeu ştia şi genetică... Şi de ia început omul a fost pus să facă şi 
ştiinţă, dându-i-se să numească toate făpturile creaţiei. A fost o ocupaţie 
vastă, cât creația, cât n-a isprăvit nici acum cu numirea Şi analiza ei. 
Inventarul creaţiei e neisprăvit şi înainte mult mai este. Omul însă a 
început să se laude întru sine cu treaba asta şi uită pe Cel ce i-a dat 
instinctul citirii creației, nevoia ştiinţei. 

- ŞI se complace „în conflict”... 

VI 


- Conflictul e el însuşi o deviere a omului de la destinul său în 
creație; şi, atunci şi ştiinţa lui e deviată de la rostul cu care i-o dase 
Dumnezeu. Dacă până aci „ştiinţa fără conştiinţă era pierzania 
sufletului”, acum e şi mai rău, că-i pierzania şi a trupului, cu planeta 
pământ cu tot. 

Dar să revenim la genetică. 

Ce sunt cromozomii, genele, alelele şi conexiunile lor întreolaltă, 
catenele, e azi treabă de cultură generală. Ceea ce nu se ştie, pentru că 
nu se lasă prins în experiment, dar nu că nu există, e faptul legăturii 
biologiei noastre personale cu Dumnezeu. 

- Ce implicație poate fi între contingent şi Transcendent ? 

- Numai aceasta că Transcendentul străbate, asistă, susține 
contingentul; îl vede în toate unitățile de măsură ca spaţiu şi timp, ca 
durată sau structură, ca destinaţie sau alienare, ca libertate sau robie... ŞI 
încă mai înainte de a fi vreuna din acestea. N-am atins aci decât foarte 
puţine note operaționale ale Transcendentului cu privire la contingența 
noastră. Să luăm în analiză doar două note, care lămuresc linia noastră 
ereditară cu care deschiseserăm problema: Harul şi Judecata. E clar că 
aceste note ale Iranscendentului nu pot fi în nici un fel panteism. De 
asemenea, în lămurirea problemei, pomenim şi din partea contingenţei 
noastre, nota libertăţii, cu care suntem înzestrați ontologic. 

Ca urmare tot ce gândim, vorbim și facem se petrece în 
atotprezența lui Dumnezeu, Care le înseamnă în contul nostru, în 
două locuri: în Cartea Sa — Cartea Vieţii — şi cartea noastră, codul 
genetic (subl. n.). 

- Cum ? 

- În codul genetic, arhiva vieţii noastre, în care sunt şi resturi 
de arhivă de la înaintaşii noştri de milenii chiar, avem scrise ŞI 
înscriindu-se în flux continuu tot ce gândim, vorbim şi facem, ca 
pachete de energie virtuală, informaţia genetică, în genele cromozomilor 
noștri — factorii eredității noastre spre viitor. 

Clpele acestea, cu valenţe în eternitatea noastră, au multe direcţii 
în antropologia creştină. De felul cum le trăim suntem în continuu fie 
sub Har fie sub Judecată. E deci foarte important să ştim în ce concepţie 
de viaţă ne înscriem (idealism, epicureism — pragmatism, materialism, 

spiritualism), ca să ştim ce se consemnează și la ce să ne aşteptăm chiar 
şi numa! într-un viitor apropiat. 

Aci, cu toată silința de a simplifica terminologia şi a lămuri 
transcrierea datelor în arhiva eredității — informaţia totală şi în flux 
continuu în codul genetic — mai trebuie, ca elemente de lucru, încă 
puține cunoştinţe de biologie genetică. 

Când greşim — avem libertatea şi prostia de a greşi — de la 
destinaţia noastră spirituală, cea gândită pe seama noastră la creaţie de 
Dumnezeu, faptul se înscrie ca Defecţiune, ca defectivitate, într-una din 
genele unuia din cromozomii care au de condus o zonă, un organ al 
făpturu noastre fizice. Informaţia codificată trece la arhivă, activul 
nostru genetic, şi aşteaptă prilejul transcrierii de la virtualitate la 
actualitate. Această genă cu înscriere negativă (a greşelii) se numeşte 
genă recesivă; informaţia se numeşte recesivitate şi va traduce, va 
dirija o infirmitate, o deviere, o urâţire, o infirmare, o moarte, în linie 
ereditară spre viitor. 

Speţa umană are 46 de cromozomi în nucleul fiecărei celule a 
organismului. Când vine vremea şi e vorba de formarea unui embrion se 
petrece o înjumătățire a catenelor celor doi progenitori, patern şi matern, 
şi fiecare jumătate se va uni cu cromozomul, catena şi locusul omolog al 
celuilalt partener. Dacă prin această unire „se întâmplă” să se unească o 
genă recesivă cu alela, omoloaga sa, tot recesivă a celuilalt partener, 
atunci apare infirmitatea respectivă din virtualitate în actualitate. 

- Cum: „se întâmplă” ? e hazard, domnia întâmplării ? 

- Ştiinţa nu știe ce e aci, ci mărturiseşte că ar fi hazard, că ar fi 
legea evoluţiei care lucrează şi cu involuţia, prin care scoate din circuitul 
mare al vieţii, exemplarele slab înzestrate. În realitate situaţia în mers e 
extrem de complicată şi totuşi nu e hazard, ci o superioară Decizie a 
legilor care atârnă peste fărădelegi, a Legiuitorului, care cunoaşte şi 
conduce creația. O genă recesivă e transcrierea în codul genetic a unei 
informaţii, a unei greşeli sub vederea lui Dumnezeu „care e de 10.000 de 
ori mai puternică decât a soarelui și priveşte la toate căile oamenilor şi 
vede toate părțile cele ascunse” (Înţelepciunea lui Isus Sirah 23,27). 

Comportamentul, purtarea omului, se consemnează şi se 
înscrie ca informaţie în codul genetic. Transcrierea e în flux 
continuu: a binelui sub Har și a răului sub Judecată sau 
recesivitate. Dec: regenerare şi degenerare, sunt cele două sensuri ale 

unei transcrieri a informaţiei. Tot ce contravine destinaţiei sau menirii 
omului e deviere către degenerare, infirmitate, monstruozitate, ieșire din 
circuitul vieţii şi chiar moarte. 

La constituirea unui embrion Transcendenţa e de faţă. Ea 
alege din milioanele de spermatozoizi exemplarul care pedepseşte 
urmaşul unor greşeli ale progenitorilor în prezenţă. Sau cazul invers: 
binecuvintează cu înzestrările Harului (Harul e o energie necreată) 
alegând exemplarul favorabil unei misiuni viitoare, care transmite 
această informaţie genetică. 

- Ar trebui exemplificată această micro-biologie. 

- Adevărat, s-ar înțelege mai uşor. Din studiul patimilor să luăm 
spre exemplificare beţia. Sunt cunoscute ravagiile acestei patimi în 
creier, că scoate din rost pentru totdeauna milioane de neuroni. Această 
situaţie a inventarului rămas se transcrie, la zi, în biografia lui genetică, 
ca o imensă recesivitate. Urmaşul său, din prima generaţie, moşteneşte 
aceste lipsuri de inventar înscrise în catena sa. Dar datorită catenei 
sănătoase a partenerei, nu devin defecţiuni actuale, dar rămân o 
încărcătură cu maximă probabilitate de actualizare în generaţia 
următoare. În felul acesta se înţelege cu exactitate expresia nucleului 
genetic, spus de Dumnezeu lui Moise, comentând porunca a şaptea. La 
fel cu toate celelalte uzuri organice, transmisibile, ca slăbire a 
patrimoniului ereditar. Căci patimile — viciile — nu urcă ci coboară — 
prăbuşesc chiar — fiinţa omenească. Ce prăbuşire mai tragică, decât să 
vezi epileptic, nepotul unui bunic beţiv ? Trag deci urmaşii de această 
patimă blestemată — chiar dacă ei nu mai sunt beţivi — până se stinge — 
prin sterilitate, sau ne-mai-angajare în căsătorie — acest cod genetic 
nenorocit, 3—4 generaţii de degeneraţi. A cincea generaţie nu mai 
există. 

Ce te faci când vezi, cu pricepere, că partahalele geografice 
distruse din creier se transmit, exteriorizându-se, în regiuni întregi 
calamitate de alcoolism şi sifilis ? Căci şi boala aceasta, extrem de 
perfidă prin rezistenţă şi acţiunea sa îndelungată, e o urmare a judecății 
lui Dumnezeu asupra patimii desfrâului combinată cu patima beţiei. 
Două nebunii perfide, ținându-se de mână, contra amărâtului de om 
— chiar dacă pe unul din acești năpăstuiţi nepoți, îl chema genialul 
Mihail Eminescu. 

Antropologia pastorală trebuie deschisă printr-un atac mult mai 
frontal al problemelor ei, decât simpla sudură între câteva ramuri ale 
ştiinţei despre om şi câteva locuri ale Revelaţiei, cum schiţarăm până 
aci. 

Observăm că nu ne mai putem înțelege cu contemporanii din 
cauza „conflictului între ştiinţă şi credinţă” — deşi ele nu sunt în conflict, 
ci cel mult o ne-ştiință şi o ne-credinţă, puse în conflict de o rea- 
credință. Se întâmplă ceva cu contemporanii ceea ce s-a întâmplat 
demult de tot, de la obârşia omului, o boală care a devenit 
„Strămoşească”, de o foarte dură ereditate: uită de Dumnezeu ca 
pământul. Omul nu mai ştie nimic despre suflet; nu-l mai găsește în 
nici o psihologie. Wirkow zicea că a făcut mii de disecții şi vivisecţii şi 
n-a găsit sufletul. Cum să-l găsească cu bisturiul ? Altul, era potcovar, 
asigura că n-a găsit pe Dumnezeu în potcovăria lui — dar l-a citit în 
potcoava unui cal. Alții, ca şi un profesor de filosofie a religiei, nu mai 
găsea întemeiată azi, existenţa lui Satan şi a dracilor lui. Astea ar fi idei 
antropomorfice rămase în memoria omenirii din vremuri mitologice, 
când stihiile se personificau şi ţineau loc de ştiinţe naturale. lar omul nu 
are în sine nici o divinitate, ci mizerie, fiind doar evoluţia unei zoologii 
paleontologice: fiul maimuţei. Aşa că a pus omul piciorul pe lună, dar 
pe celălalt încă nu-l putem scoate din peşteră. De asemenea nemurirea e 
doar un deziderat fără nici o realitate; cel mult în memoria urmaşilor. 
Responsabilitatea nu e decât o măsură socială, care să ţină în frâu 
anarhia oamenilor, care, altfel, ar fi într-un permanent şi universal 
conflict. Învierea din morți, o încăpățânare mitică în capul omenirii. 


> 


Notă: Aici se încheie manuscrisul, rămas neterminat al Părintelui 
Arsenie — găsit în seara zilei de 22 februarie 2008 — unul dintre cele din urmă 
texte scrise de sfinția Sa, cu siguranţă între 1984-1988, de o profunzime, 
claritate, limpezime, precizie şi concizie, demnă de sinteza, rezumatul ȘI 
concluzia celor cinci decenii (1939-1989) de „antropologie pastorală şi 
documentaţie pe teren” — pe terenul sufletului omenesc din spaţiul ortodox 
românesc. De aceea, am socotit de cuviinţă să alăturăm la textul de mai sus un 
alt text al sfinţiei Sale, scris pe zece pagini de carton, cu un conţinut 
complementar, intitulat „Câteva cunoștințe, pe scurt, cu privire la convieţuirea 
în căsătorie.” 


Sinaia, 24 februarie 2008 + Daniil 

„CATEVA CUNOŞTINŢE, PE SCURT, CU PRIVIRE LA 
CONVIEȚUIREA IN CASATORIE” 


Cunoştinţele acestea urmăresc ideea de responsabilitate a 
căsătoriților faţă de Legea divină, înscrisă în fire, sub formă de instinct. 
Şi mai urmăresc urmărirea ideii de păcat, idee care a început să fie 
neclară în mintea multora. 

Începem cu aceasta: Păcatul este o conspirație a minţii omului cu 
diavolul, împotriva Legii lui Dumnezeu. 

Cu această definire, de lucru, înţelegem dintr-o dată cum că numai 
lisus a fost fără de păcat. Adică singur EI a refuzat orice idee diabolică 
din mintea şi viaţa și faptele Sale. 

Voi, ca tineri începători ai vieţii, sunteţi poate, ispitiţi de ideea că: 
tineri fiind, de ce să începeţi cu copiii din primul an; să ne mai distrăm 
puţin şi avem vreme şi de copii. 

Cu acest gând, dacă-l luaţi de bun, vă deschideţi calea către păcat 
și către tot felul de necazuri, care vin matematic. Ca să n-o luaţi rău de 
la început — că n-aveţi cum sfârşi bine — e recomandabil s-o luaţi bine de 
la început şi să vă precizaţi poziţia sufletească față de roadele 
binecuvântate de Biserică ale Cununiei, copiii. Ei sunt şi roadele 
dragostei. 

Evitarea roadelor nu e dragoste ci crimă. Căutarea plăcerii numai, 
cu evitarea rostului firesc al instinctului, e viciu şi păcat. Şi se 
pedepseşte de Legea care vede toate ale omului. 

Deci dacă nu sunteți bine lămuriţi de la început către bine, foarte 
uşor vă treziţi în greşeli de convieţuire, de unde vin apoi un cârd întreg 
de necazuri şi nenorociri de care nu vă poate scăpa nimeni. 

Cu divorț nu scapi de greşelile făcute. Acestea te urmăresc în alte 
căsătorii sau în orice altă direcţie ai lua-o. 

Nu te scapă nici rugăciunile. 

Spovedania doar te pune în temă cu vinovăţiile tale față de 
„hotarele Legii” de la Cununie pe care le-ai călcat şi-ţi dă iertarea lui 
Dumnezeu pentru neştiință, dacă aceasta a fost, sau pentru neputinţă 
dacă aceasta este, şi-ţi dă puterea şi răbdarea ispăşirii, dacă te îndrepți 
ca şi convieţuire. 

Dumnezeu iartă (dacă-l ceri aceasta prin spovedanie), dar 
nepedepsit, neispăşit nimic nu lasă. Aşa scrie în Carte (Naum 1,3). 

lată acum o descriere sumară a greşelilor de convieţuire, şi, legat 
de ele, urmările lor inevitabile care te aşteaptă în faţă şi ţi se aşează în 
braţe. lar dacă aşa stau lucrurile, şi practica pe teren aşa confirmă, atunci 
măsura preventivă e cea mai bună. E singura minune posibilă, şi, la 
îndemâna tuturor. 

În convieţuirea căsătorească nu-i bun nici abuzul, nici refuzul. 

Abuzul atinge pe soţ, refuzul atinge pe soaţă şi pe soț. Cum 
aceasta ? Aşa-i făcut omul de (către) Dumnezeu: bărbat şi femeie: un 
singur trup. Cu cunoştinţele contemporane de biologie, de endocrino- 
logie şi de neurologie putem înţelege clar acest lucru. 

Sistemul nostru nervos, ca să servească solicitările vieţii în bune 
condițiuni, are nevoie de o bună şi corectă funcționare a glandelor 
noastre endocrine. Glandele acestea sunt înşirate în număr de 7-8 
(depinde cum sunt numărate) pe toată verticala staturii noastre. Două 
sunt în cap — responsabile cu comenzile şi cu modul de funcţionare al 
tuturor celorlalte. Acestea din cap sunt sensibile, adică lucrează în 
consonanţă cu concepţia ta de viaţă, în care te integrezi trup şi suflet. 

Pentru o clarificare pe scurt a rosturilor acestor două glande din 
cap, ca să funcţioneze într-un mod sau să funcționeze într-un alt mod, e 
destul să dau de exemplificare două concepții de viață diametral opuse: 
într-un fel vor lucra aceste glande de comandă asupra tuturor celorlalte 
glande din subordine când te integrezi în turma lui Epicur şi altfel vor 
conduce iconomia ta endocrină, când te integrezi în turma lui Hristos. 

Sărim peste celelalte glande de pe verticala omenească şi ne 
oprim puţin la cele sexuale. Aci-i aci. Aci au fost lăsaţi oamenii fără nici 
o cunoştinţă exactă. Ba li s-au spus multe minciuni şi fiecare a fost lăsat 
în banii lui, cu greşelile şi ereziile sale. 

S-o luăm, fugitiv, cu puţină biochimie endocrină. Sexele — bărbat 
şi femeie — se caută la maturizare unul pe altul, trecând peste orice 
bariere ale oricui. Totuşi e bună, şi foarte bună chiar, şi puţină minte şi 
cât de câtă cunoștință pozitivă a faptului acestuia, a continuității vieţii. 
Constituţional, natura bărbătească are o glandă în plus faţă de femeie: 
prostata. Aceasta spune foarte importante lucruri în economia vieții ŞI în 
interpretarea corectă a foarte multor necazuri ivite în familie. 

Tot pentru clarificare trebuie spus şi numele produselor de 
biosinteză ale glandelor: hormonii. Aceştia sunt substanţe de biosinteză, 
produse de glande, şi vărsate în circuitul mediului intern al sângelui, cu 

ajutorul căruia circulă prin tot organismul, cu activitatea ŞI activarea 
sistemului nervos, deci a tuturor organelor, în scopul de a menţine 
organismul întreg în bune condiţii de viaţă, internă şi externă, 

Iată din tainele prostatei: 

Aceasta sintetizează săruri ale acidului glutamic. Acestea sunt 
substanțe absolut necesare sistemului nervos atât al bărbatului, cât şi 
sistemului nervos al femeii. Dar nu le prepară decât bărbatul. 

Aici e explicaţia fundamental-biologică în temeiul căreia femeia e 
atârnătoare de bărbat. Fără substanţele lui endocrine ea regresează 
nNErvos, mintal etc. Aci începe să se înţeleagă de ce au urmări nefaste ŞI 
abuzul şi refuzul. 

Dacă aceste substanţe, extrem de valoroase pentru iconomia Vieții 
în bune condiţii ale sistemului nervos, sunt risipite pe plăcere — de care 
nu te mai saturi — atunci încep să apară urmările. Abuzul păgubeşte pe 
bărbat de necesarul de substanţe glutamice sistemului său nervos (15 
miliarde de neuroni) şi încep fenomene de carență nervoasă, care pot 
ajunge până la slăbirea totală a funcțiilor mintale. S-au văzut atare cazuri 
de tâmpire a minţii şi a pierderii totale a memoriei fără să fie şi alte boli 
în organism. Respectivul era suprasolicitat, iar el s-a predat. Urmările 
sociale se înţeleg. 

Refuzul păgubeşte pe femeie. Unul din refuzurile obişnuite este 
acela „întemeiat” pe stăvilirea numărului de copii. Modalitatea aceasta e 
viciul „onaniei cu femeie”. Păgubesc amândoi — pagubă biologică care 
se resimte în sănătatea amândurora. 

Mimţirea, trişarea, ferirea, unul şi acelaşi viciu, duce în 
mod normal la o nervozitate şi la o nemulţumire unul de altul, pe 
care natura, în nevinovăția ei caută să o remedieze. — Şi cum o 
remediază ? — căutând fiecare din părţi alt partener, care să nu falsifice 
convieţuirea. În fond e o rezolvare greşită, vinovată faţă de unitatea de 
dragoste a Tainei Căsătoriei. 

Deci, dacă o femeie greşeşte cu altcineva, de vină e trişarea lor, 
„ferirea” soţului care o împinge la gestul căutării pe altcineva, care să fie 
corect cu natura. În majoritatea cazurilor de „„necredință” a femeii e de 
vină soțul, că nu şi-a umplut casa de copii. 

Deci cine fuge de copii, fuge de răspundere. Şi unde fuge ? — 
În iresponsabilitate ?! Când însă îți iei răspunderea de-a rodi copii, 

Stăpânul vieţii îţi va ajuta să ai şi ce le da de mâncare şi-ţi va asigura şi 
cinstea căsniciei. 

Deci nici abuzul, nici refuzul, ci o dreaptă socoteală şi o 
convieţuire corectă. 

Mai mult chiar. O altă constrângere de care trebuie ţinut seama e 
foliculina. Hormon feminin toxic şi cancerigen. Toxic la nivelul 
creierului, dând continui dureri de cap şi foarte intense. Cancerigen la 
nivelul sânilor sau uterului (fibroame uterine). De creşterea acestui 
hormon nu este scăpare decât de la 3-4 sarcini în sus. lar sarcinile (să 
fie) în mod normal, cum apar ele în mod natural. 

Această ordine normală şi naturală a sarcinilor e singura cale care 
asigură sănătatea copiilor. Salturile peste sarcini, lepădările de copii, 
indiferent cu ce metode şi motive, ating sănătatea copiilor următori — 
dacă mai vin. Dar chiar dacă nu mai vin alţii, Legea divină pedepseşte şi 
retroactiv pe cei făcuţi cronologic. 

Aşadar în înseşi constituția endocrină a femeii e pusă 
obligativitatea naşterii de mai mulţi copii. E chiar condiţia de mântuire 
a femeii, după cum i-a descoperit Dumnezeu sfântului Pavel aceasta 
(| Timotei 2,15). 

În cazul viciului, sau al greşelilor de convieţuire, apariţia 
cancerului care ucide soţia se răstoarnă iarăşi în răspunderea soţului. 
Soțul care nu vrea copii nu trebuie luat: e un criminal camuflat al soţiei 
sale. Nu e din turma lui Hristos. 

Abia de la 3-4 copii în sus, făcuţi în ordinea normală în care apar, 
se neutralizează acţiunea toxică şi cancerigenă a foliculinei. 

Terenul confirmă aceasta. Sunt mame cu 10-12 copii făcuţi, care 
trăiesc şi ajung la vârsta de 80 de ani sănătoase, în destulă putere, fără să 
le doară capul sau să fi fost bolnave. Femeile mai pătimesc şi de crizele 
climacterium-ului (menopauza) de pe la 50-52 de ani. Când viaţa lor de 
până aci a fost corectă şi conformă cu natura, tulburările acestea trec 
aproape neobservate. Echilibrul endocrin e asigurat de normalitatea 
conviețuirii şi a roadelor făcute până aci. 

În cazul viciilor de convieţuire, perioada aceasta e adevărată criză 
de nebunie. Nu mai pomenesc de reflexul normalității sau anormalităţii 
de convieţuire în sfera psihicului, care formează capitol aparte, cu o 
matematică mult mai complicată şi cu pedepse mult mai greu de evitat. 

De asemenea nu pomenesc aci, decât în treacăt, reflexul purtării în 
genere, în codul genetic — deci în fondul ereditar al urmașilor. 

Totuşi nu mă pot abţine de a pomeni unul, care produce extrem de 
multe şi grele dificultăți de educaţie a copiilor. Când soţul nu dă pace 
sarcinii (zice el că nu poate, sau nu vrea sau se declară stăpân autonom 
pe legile naturii), atunci copui vin pe lume cu predispoziţii precoce de 
sexualitate. Aceasta îi face îndărătnici și foarte greu educabili. Cu 
disciplina sunt certaţi (unii, genetic prezintă cromozomul criminalității, 
şi, chipurile, circumstanţa atenuantă în justiţie). Fug, de la şcoală şi încep 
aventurile. 

Deci tot în răspunderea soţului se soldează şi aceste necazuri. 

Explicaţia biologică: au crescut în mediul uterin, hrăniți de un 
sânge prea îmbibat cu testosteron, hormon sexual masculin. 

Tot în treacăt pomenesc de acțiunea toxică a alcoolului. Dacă 6 gr. 
de alcool la litrul de sânge e capabil să sudeze o mulţime de 
spermatozoizi, câte doi, cap la cap, fără să le tulbure viaţa, atunci ce 
vom zice de beţivii notorii ? 

lată ce se întâmplă: aceşti monştri minusculi au două cozi, deci o 
capacitate dublă de mişcare. Ajunşi ca atare în organismul femeii, caută 
febril ovula, până şi în trompe şi acolo o fecundează. Oul format, dar 
ne-la-locul lui, creşte altfel normal, dar trebuie extirpat cu trompă cu tot. 
Așa se instalează sterilitatea, condiția suficientă de dezechilibru, până 
la faze clinice, lată ce pustiu de bine poate face băutura. Femeia, în 
cazul acesta, să prefere orice agresiune, numai sterilizarea şi 
dezechilibrul Nu ! 

Toxicitatea tutunului duce în cazuri de exces, sigur, (dar nimeni 
nu ştie gradul de vitalitate şi carență organică pe care o are sau ba) la 
atrofierea funcţională a gonadelor, prin monoxidul de carbon foarte 
toxic din sânge. 

Alcoolismul, bețivitatea bunicilor, apare în nepoți ca tulburări şi 
insuficiențe nervoase până la nivel de epilepsie. 

Beţia e mare pacoste care se înscrie genetic în patrimoniul ereditar 
şi duce treptat, dar sigur, la degenerarea omului din neam în neam, duce 
la degenerarea neamului. 

Răspunderile cresc considerabil. 


% 

CONFLICTUL ÎNTRE GENERAŢII SAU CUM SE 
INMULŢEȘTE UCIDEREA 


„ŞI va da frate pe frate la moarte şi 

iată pe fiu şi copiii se vor răzvrăti 

împotriva părinților şi îi vor omori.” 
(Marcu 13,12; Matei 10,21) 


Familia intră în criza desființării. 

Unii urmăresc instaurarea „amorului liber”, fără îndatoriri, fără 
răspundere; iar alții nu mai au curajul răspunderii, văzând demolarea din 
interior a acestei instituţii. 

moralitatea, anarhia şi haosul; urmează picirea. 


| 


Să analizăm — genetic 
— antropologic problema. 
Vrem să stabilim — geneza 
— obârşia şi răspunderile acestei nemaipomenite 
răzvrătiri între părinţi şi copii, care urcă până la crimă. 

Genetica a adus în discuţie, pentru explicarea comportamentului 
agresiv al tinerilor şi ca o circumstanță atenuantă în faţa justiţiei, 
frecvenţa unei anomalii cromozomice, anume prezenţa cromozomului Y 
suplimentar, supranumit „cromozomul crimei”. 

După oarecare vreme de acordare a circumstanței atenuante, 
Justiţia totuşi a revenit, reabilitând responsabilitatea criminalilor, 
indiferent de anomaliile cromozomului lor de sex şi criminalitate. Ba 
lucrurile au mers şi mai departe: la o Universitate americană, cu 200 de 
voturi contra 30, s-au oprit cercetările de laborator, cu privire la 
aberaţiile cromozomiale de tip XXY şi XYY, deşi începute de psihiatrul 
Stanley Walter încă din 1968, asupra copiilor din Boston. 

Aci se opresc relatările. 

Şi totuşi ce e cu aceste aberaţii ? 

Structura normală a cromozomului de sex este, pentru 
masculin XY, iar pentru feminin XX. De unde aberaţiile XXY, XXX, 
XY Y, XXXX, etc ? lată de unde. 

Se ştie că 6 gr. de alcool la litrul de sânge al unui bărbat, sudează 
câte 2 spermatozoizi cap la cap, într-un număr imens de perechi. 

Aci apare prima fază a anomaliei. 

Aceste perechi nu-și pierd deloc capacitatea de fecundare, ba 
capătă şi un avantaj de mişcare întrucât cele două cozi ale unui cap 
monstru realizează distanţe duble şi o insistență peste limitele naturii 
feminine: intră pe trompe şi, dacă întâmpină un ovul pe drum spre locul 
lui normal, îl blochează acolo şi începe proliferarea unui embrion. 

Crescând nelalocul lui produce o durere de moarte şi trebuie 
extirpat la foarfecă. Aceasta e sarcina extrauterină al cărei capăt e 
sterilizarea şi toate consecințele sterilizării: treptele dereglării endocrine 
şi în final chiar nebunia. 

Dacă însă aceşti mici monştri — urmare a unei simple beţii — 
găsesc ovulul la locul lui normal, iar ei fiind o pereche „sudată” la un 
ovul, apare aberaţia: 

2(XY) + XX > XXX, XYY; XXXX... Deci numai aberaţii 
cromozomice, responsabile ale comportamentului agresiv; agresivitate 
fie masculină, fie feminină. 

Dacă însă fondul genetic e detectiv şi la alte capitole apar, în 
primul rând detecțiuni ale sistemului nervos, până la nivel de epilepsie. 

Ăştia sunt fiii şi nepoţii beţivilor, fie criminali, fie nebuni. 

Responsabilitatea e clară. 

Vinovatul e identificat. 

Pedeapsa e cu moartea. 

i 
Responsabilitatea cuprinde o — arie 
— sferă în care intră foarte mulți 
complici. 

Primul e cel ce s-a îmbătat, fie şi numai o singură dată, atunci. 

Legea a stabilit totuşi responsabilitatea „iresponsabililor”. 

Pedeapsa atinge urmaşii fie pentru comportament, fie prin 
instalarea bolilor degenerative. 

Perspectiva degenerării e imensă. Ar fi catastrofală dacă n-ar 
instala, printre altele, şi sterilitatea urmaşilor. 

(„Nemo causetur ignorare Legem !”) 

E nepermisă neştiinţa legilor. Toţi trebuie să ştie legea. 

În primul rând preoţii; pentru că „cei căzuţi între tâlhari” sunt fără 
de număr şi au fost încredințaţi Bisericii. Răspunderea slujitorilor 
Bisericii e imensă. 

lar medicina cea mai bună e cea preventivă, nu cea curativă. 
Primul spital a fost întemeiat de Biserica din Capadocia prin siântul 
Vasile cel Mare. 


Degenerarea nu numai că e ireversibilă, dar creşte în progresie 
geometrică pe când sănătatea sau calităţile” scad. 


* 


Deci nu se poate avea nădejde de „„mai bine” fără capacitatea de 
stăpânire de sine şi răspundere în familie şi neam. 


|| 


Dar cum dă la moarte tată pe liu ? 

Până aci a fost schiţată doar latura agresivității unei structuri 
genetice anormale, datorate beţiei sau drogurilor. 

Beţia, pe nume beţivii, mai antrenează şi alte urmări în 
progenitura lor. Fie în prima generaţie, dar sigur în a doua generaţie, 
nepoţii, se nasc cu predispoziţie spre tot felul de boli ale sistemului 
nervos. Unele apar foarte devreme, altele mai târziu; dar toate până la 
nivel clinic, culminând cu epilepsia şi schizofrenia. 

A avea aşa urmaşi însemnează că ai ucis toţi urmaşii tăi. Cum vei 
scăpa de răspundere ? 

Dar „părinții” îşi mai „ucid copiii în pântece”. 

Sau şi mai simplu: „se feresc de a-i zămisli”. 

Deci „părinţi” ucigași. 

Pentru asta e ridicată nunta la cinstea de Taină ? 


EA 


S-a observat la beţivi o degradare biologică şi o deteriorare a 
sănătăţii, care isprăveşte cu ciroza hepatică; dar și o degradare socială. 
Prietenii lor încep să fie declasaţii. 

Alcoolul, pe care nu-l mai poate „arde” ficatul, fiind peste 
volumul lui de lucrări, pătrunde lhber în circuit şi arde un număr enorm 
de neuroni. Acestea sunt „sechel .e” din creier, cauza crizelor comiţiale. 
Dacă ţinem seama că maturizarea creierului nostru se împlineşte până la 

15 ani, iar de aci începe naufragiul, întrucât până la 25 de ani pierdem 
10.000 de neuroni în fiecare zi, iar la 40 de ani mai mult de 100.000 pe 
zi, în mod normal, fără toxice, ne dăm seama ce cataclisme se petrec în 
iconomia biologică a unui beţiv sau drogat. 

Ignoranţa, iresponsabilitatea sunt circumstanţe atenuante ? 

Urmările spun că nu. 

E 

Fiind sistemul nervos în discuţie, în speță neuronii, aducem 
aminte că aceste celule nu se regenerează, nu se replică. Le avem la 
numărul şi durata prevăzută genetic; dar, pe foarte multe, le pierdem pe 
drum. 

Se „hrănesc” ca toate celelalte celule, cu: oxigen, glicogen şi 
hormoni. Se regenerează, după oboseală, cu: somn şi ... concepţia de 
viaţă. Cultura. 

Se întrevăd aci cauzele care provoacă pierderile, uzura şi 
degenerarea. 

Tot aci se leagă şi necesitatea Endocrinologiei. 

Cei ce ajung din vreme să ştie cum pot evita decrepitudinea, 
senilitatea, nu se avântă fără frâu în vârtejul uzurii „vieţii”. Concepţia 
de viață — şi cea mai bună e Revelația, că are orizontul cel mai larg, 
până dincolo de zare, şi echilibrul perfect (deplin) între orice fel de 
împrejurări, — e totuşi un efort, dar care antrenează noi circuite în 
creier, noi sinapse, care suplinesc pe cele pe care ni le fură vârsta pe 
drum. Cu alte cuvinte efortul culturii („Viaţa veşnică este cunoaşterea 
lui Dumnezeu...”) transcende fondul genetic. Sau altfel spus: la genii şi 
la sfinți patrimoniul genetic a fost depăşit sub efectul culturii, ceea ce a 
antrenat crearea de noi sinapse în creier. 


III 


Ce nu spune Genetica despre codul genetic ? 

Fiindcă nu „vede” în mişcare, în simultaneitate şi în prezenţă. 

Acestea folosesc aci pentru adâncirea cunoaşterii „mecanismelor” 
ultime care configurează un om. Cum se multiplică celulele 
organismului — afară de ale sistemului nervos —, cu ajutorul ARN-ului 
care face „fotocopiile” ADN-ului, ale transcriptazei, ale memoriei 
imunologice, etc., se găsesc uşor în cărțile de specialitate. 

Dar, pe lângă datele de laborator mai trebuie şi intuiţie care să le 
„citească” nu numai biologic, ci şi ontologic. 

Asupra fluxului continuu de date, care se transcriu în infinitul mic 
al codului genetic, adăugăm: 

1. Că formele timpului: trecut, prezent şi viitor, există simultan 
într-o continuitate, într-o contabilitate „la zi”, care le cuprinde şi le 
exprimă în mişcare, 

2. Că toată „durata” noastră în care ne mișcăm cu tot inventarul 
nostru biologic are un suport metafizic: sufletul şi un Asistent 
transcendent: Dumnezeu. 

3. Că Acești doi factori nu pot fi „prinşi” niciodată de experienţă 
la nivelul laboratoarelor, dar nici nu pot fi contestaţi. lar fără ei nu 
putem avea nicidecum o explicare integrală a omului. 


> 


Faptele se petrec aşa: toată înfăţişarea noastră fizică, toate faptele, 
vorbele şi gândurile, — deci de la expresia cea mai materială până la cea 
mai mică undă de energie a unui gând — se transcriu, în flux continuu, în 
constituenţii fondului genetic, în sămânţa de om, ca energii virtuale, sau 
ca recesiunii — defecţiuni —, care, în cursul devenirii au să ajungă 
(devină) actuale, fie ca un plus de viaţă, fie ca un minus de existenţă. 

Paradox: trecutul se ține de noi ca prezent şi ne aşteaptă ca 
viitor; prezentul poate frâna trecutul şi modifica viitorul; viitorul poate 
fi anticipat în prezent şi poate frâna, chiar stinge trecutul. 

Analiza paradoxurilor cu cazuri concrete. 

Există o lege, în toate religiile superioare, a urmării faptelor. Să o 
spunem pe a noastră: „Nimeni să nu se amăgească: cu măsura cu care va 
măsura la alţii, i se va măsura şi lui” (Matei 7,2). „Tot cel ce scoate 
sabia — la alţii —, de sabie va pieri” (Matei 26,52). „Ce seamănă omul 
aceea va culege”. 

Există deci o drepiate, o etică, un echilibru care se restabileşte 
peste capetele oamenilor. Aceasta nu poate fi prinsă în experienţa de 
laborator. 

Da, cazul concret. 

O familie oarecare se hotărăşte să aibă numai doi copii, mai mulți 
nu. Au la îndemână mai multe mijloace: medicale, chimice, mecanice 
sau „practice”. S-au hotărât adică să calce o lege a vieţii. Zic ei că de ei 

depinde ce să facă, nu de lege. Au desfiinţat ei Legea vieţii ? Nu. Au 
interpretat-o arbitrar, călcându-o. Au şi o grămadă de „argumente” care 
„le dă dreptate”. Adică libertăţii omeneşti 1 se mai prezintă în minte şi o 
altă lege, decât cea înscrisă în fire, de Autorul firii. 

Această vină nu rămâne ncînscrisă, şi încă în mai multe locuri 
deodată. Un loc e „locusul” pe spiralele acidului dezoxiribonucleic, 
ADN, din codul genetic; al doilea în „câmpul” conştiinţei; al treilea în 
contabilitatea transcendentă a unei „cărţi” a Vieţii sau alta a Morţii. Vina 
aceasta generează urmări pe planul fizic dar şi pe planul metafizic al 
sufletului, care a citit arbitrar sau anarhic Legea. 

Dar, ce zice Legea ? 

E scris în Legea lui Moise; primul nucleu al Geneticii: „Eu, 
Domnul Dumnezeul tău, sunt un Dumnezeu râvnitor, care pedepsesc pe 
copii pentru vina părinților ce Mă urăsc pe Mine, până la al treilea și 
al patrulea neam” (Exod 20,5). 

Cei ce se ocupă cu beţia înscriu în fondul genetic carenţe ale 
sistemului nervos până la epilepsie; cei ce se ocupă cu limitarea 
numărului de copii — cu crima adică — înscriu alte carenţe, care apar fie 
în copiii pe care-i fac, fie în urmaşii acestora. S-a observat că unde sunt 
„planificaţi” copu puţini, numai bine nu sunt teferi sau, mai ales, sunt o 
calamitate pe părinți. Greşeala e că părinții au evitat legea şi au primit 
fărădelegea. 

Cel ce asistă din transcendeni toată existenţa pe care a creat-o, de 
la atom până la Univers, — altfel acestea nu s-ar menţine în existenţă — 
nefiind supus, ca noi, categoriilor timpului, ştie de mai înainte ce vom 
face în temeiul libertăţii noastre şi pedepseşte planificarea noastră în 
sănătatea sau comportarea viitoare a copiilor, trei sau patru generaţii. A 
cincea generaţie nu mai apare, fie prin neangajare, fie prin instalarea 
sterilității. 

Deci unde greşeşti, acolo vei fi pedepsit. În ce greşeşti în aceea 
vei fi pedepsit (cf. Înţelepciunea lui Solomon 11,16). 

Această sămânță minusculă de om, vizibilă, ca mecanisme, la 
microscopul electronic, rezumă omul, îl menține constant „la zi” dar îi şi 
prescrie viitorul. Dacă „în Dumnezeu trăim, ne mișcăm şi suntem” 
(Faptele Apostolilor 17,28), a vedea biologia ontologic şi religios, nu 
putem produce nimănui nici o supărare. Dimpotrivă: dacă Dumnezeu a 
putut comprima în prima şi cea mai simplă celulă de viaţă toate formele 

ulterioare de dezvoliare, e cu atât mai minunat şi mai neajuns. Noi, doar 
„cetim” o parte din opera Sa şi suntem departe de a fi pus nume — 
omeneşti — la toate făpturile Sale (Facere 2,20), la toate mecanismele 
infinitului mic sau mare. 

S-au semnalat mulți copii atinşi în sistemul nervos la nivelul 
nervului optic, orbi din naștere. Ce ispăşesc aceştia ? Căci e o lege a 
ispăşirii. Părinţii n-au vrut să vadă nici o lege, nici un Legiuitor. Au 
tăgăduit-o pe „temeiul” inerenţei la materie şi a părutei inexistențe a 
Legiuitorului. Această poziţie negativă s-a însemnat şi, nerevenindu-și, 
acum o poartă în braţe ca pe o tragedie a vieţii. 

Sistemul nervos secționat, nu se sudează; unde lipseşte, nimic nu-l 
poate suplini deplin. Filamentele de platină conduc biocurențţii dar nu 
transmit informaţia, nu interpretează senzația, transmit impulsuri dar 
pierd semniticațiile. 

Orbie din naştere, adică unde în scobiturile piramidale ale 
craniului nu e nimic ca ochi, sau piese ale sale, şi nici vreo transmisie la 
creier, nimeni n-a putut tămădui decât numai Cel ce le-a făcut de la 
început. A-l sta împotrivă, nu se poate fără urmări. 

Când călătoreşti cu mai mulţi, de se întâmplă cunoscuţi, nu le mai 
tace gura câte fleacuri spun. Cui i-ar veni a crede că toate fleacurile se 
înregistrează şi că se adună pe unul sau pe altul din talerele unei 
cumpene, cam fără să se poată pierde vreodată ? Şi câţi oameni sunt şi 
câte nu vorbesc şi nimic nu se pierde, ci totul se înregistrează. 

Biata scară omenească, multe figuri ne mai face... 

Ne-am născut într-o temniţă: între vreo 13 categorii ale raţiunii, 
din care nu putem ieși decât sub titlul de postulate. — Ca şi când un 
postulat de ăsta a creat Universul sau a pus în om Conștiinţa. 

Și totuşi, de mila omului sau pentru valoarea lui, de care el nu e 
conştient, Dumnezeu S-a comprimat, S-a pogorât şi la această biată 
scară omenească, făcându-Se până și om, lisus Hristos, dar prin fapte 
dovedindu-Şi dumnezeirea. 

Dacă. E! ar fi fost ascultat întocmai, cu oamenii s-ar fi petrecut o 
regenerare, ca o a doua creaţie a lumii. Creierul omenesc ar fi ajuns să 
lucreze şi cu funcţiile lui centrale, nu numai cu ale cortexului. Dacă El 
ar fi fost ascultat întocmai, şi celelalte funcţii ale „genelor” din spiralele 
cromozomilor s-ar fi actualizat, conferind trupului omenesc însuşiri 

care, şi numai spuse astăzi, ar ului raţiunea. Dacă n-am avea modele 
realizate, și înțelese, n-am strica vorba. 

Dacă natura noastră ar fi puternic întărită de supranatură — de Har 
— Şi nu ne-am clăti spre amăgire, am vedea mult mai clar că suntem de 
neamul Lui (Faptele Apostolilor 17,28) şi am depăşi scara zoologică şi 
poate că şi toate categoriile lui Kant. 

Rând pe rând, generaţie de generaţie s-ar fi eliminat din activul 
genetic poate că toate genele recesive cu prilejul înjumătăţirii celor două 
seminţe de om, la formarea embrionului. „,... Mă milostivesc până la al 
miilea neam spre cei ce păzesc poruncile Mele” (Exod 20,6). 

Instinctele sunt legi divine înscrise în fire (Prof. Paulescu). 

Degradarea lor aparţine omului şi unui sfetnic din umbră. Peste 
viciu nu coboară Harul, ci pedeapsa. Una din pedepse e sterilitatea... 
schizofrenia... 

Cine-i de vină ? 

Deci „concepţia de viaţă”, şi cea mai bună, Revelația, e condiția 
de viaţă a neuronului. 

Sistemul nervos se menţine în bune condiții de viaţă şi de 


echilibru numai pe fond religios. 
* 


REPERE 


|. Lipseşte o Antropologie pastorală în Teologie. (S-ar fi putut 
constitui un nucleu al ei şi prin centralizarea atâtor şi atâtor experienţe 
ale preoţilor cu oamenii, dacă mai marii i-ar fi văzut necesitatea şi 
cineva ar fi fost îndrumat să le vadă într-o sistematizare.) 

II. În lipsa unei cunoaşteri amănunțite a omului — las că aceasta 
este o treabă şi foarte grea, dacă nu chiar imposibilă, ţinând seamă de 
diversificarea disciplinelor care-l studiază pe om, dar pe plan exclusiv 
natural, laic — sentimentul şi conştiinţa răspunderii preotului dau de 
greutăţi imense. Terenul cere preotului cunoştinţe la nivel contemporan. 
Oamenii — vârstele — nu se lasă convinşi de ascultarea predaniei; ei se 
închid într-o autonomie şi suficiență a ştiinţei, faţă de domeniul 
credinţei, faţă de nivelul Revelaţiei, al cunoştinţei. 

III. Autonomia omului — rebeliunea lui față de Dumnezeu şi 
sufletul său, considerate ca „inexistente” — nu e libertate, ci păcat. 

IV. Viaţa, purtarea oamenilor cu corpurile lor, e urmarea 
matematică a autonomiei instinctelor lor primare „justificată” de o 
concepție de viaţă în care s-au integrat. 

Tot omul are o concepție a lui de viaţă. O concepţie care-l 
„Justifică”, îl „echilibrează” pe „valuri”, pe „stâncă” sau pe un „vulcan”. 
„Justificarea” aceasta crede el că-l scuteşte de riscuri şi de răspunderi. — 
Politica struţului... 

V. Câteva concepții de viaţă, sau chiar câteva concepţii ale omului 
despre om, din care se vede ce elemente ale lui l-au determinat să se 
integreze într-o concepție sau alta. 

Ce mare e turma lui Epicur. 

VI. Câteva date de endocrinologie, din care se vede că organismul 
îşi echilibrează funcțiunile şi, indirect destinul său, după concepţia în 
care se integrează. 

Corpul e sensibil la concepție, sau structura lui cere concepția 
respectivă ? 

VII. Ce fenomen, ce mod de viaţă, ce mecanism bio-psihic 
determină splendoarea sau mizeria omului ? Faptele, gândurile, 
sentimentele, voinţa, viciile sau virtuțile se înscriu, se stochează şi 
determină ereditar — genetic — virtualitatea şi actualitatea omului. 

VIII. Legile înscrise în fire şi fărădelegile înscrise în codul 
genetic. 

IX. Biografia înscrisă pe chipul omului, acromegalia formelor: 
nas, buze, urechi... uzura, suprasolicitarea şi decrepitudinea. 

X. Reflexui sexualităţii în psihic. Psihiatrie, psihanaliză. 

XI. Complexul de putere (sindromul de putere), reflexul patimilor 
în spirit. 

XII. Care sunt factorii fundamental: care sunt în măsură să explice 
omul ! Factori fizici şi metafizici ? 

XIII. „Explicări” şi explicarea omului. 

XIV. Antropologia paulină. Om vechi — om nou; om duhovnicesc. 

XV. Unde se poate interveni ? Efortul morai (care se înscrie): în 
seria nașterilor — a mutaţiilor; calculul probabilităților la înjumătăţirea 
cromozomilor, 

XVI. Se poate aplica suspendarea sentinței ? Cine o poate face 
definitiv şi când ? 

XVII. De ce nu poate ști nimeni sfârşitul ? Nici începutul nici 
sfârşitul nu sunt în puterea științei omeneşti — deşi semnele celui din 
urmă sunt „stocate” pe pământ. Hotărârea însă nu e pe pământ. 

XVIII. „Biruinţa asupra morţii”. Învierea cea de obşte. — 
Argumentul decisiv al existenţei lui Dumnezeu. 

XIX. Judecata de pe urmă. 

XX. Nunta Fiului de Împărat. 


% 


Dacă Vauvenargue scăpăra o maximă în două rânduri precum că 
„orice adevăr trecut printr-o minte sucită dă o eroare”; dacă Bergson 
observă că „e destul să primească cineva o idee greşită ca principiu, ca 
pe urmă să nu existe absurditate posibilă, la care să nu ajungă în modul 
cel mai logic cu putinţă”, dacă lisus văzându-i pe iudei: „că adevărul nu 
încape în voi, de aceea vreţi să mă omorâţi” (loan 8,37); dacă în toată 
istoria filosofiei n-au fost doi filosofi să se înțeleagă; dacă în istoria 
Bisericii creştine au fost nenumărate pustiirile ereziilor necesitând 
formularea dogmatică — paradoxurile ar putea continua — de unde atâta 
denaturare, atâta răstălmăcire, atâta criză, atâta caricatură a Adevărului 
în mintea omului ? 

Apa ia orice formă i se dă într-un sistem de vase comunicante. Nu 
cumva ceva analog se petrece şi între structuri şi adevăr ? 

Ar trebui meditat asupra „structuralismului” omenesc; baza lui 
genetică. 

Complexele psihice (sindromul de putere) viciile şi retlexele lor 
în psihic, în voinţă, în rațiune — trebuie o mai clară definire a păcatului — 
forţă a răului, derutantă, alienantă, creatoare de haos şi neființă... 

Care sunt aceste „suceli” ale minţii ? — structurile genetice, 
favorabile unora sau altora dintre prejudecățile — de substrat — ale 
„voinţei” (afectivității) oamenilor în genere, sau specificul lor istoric şi 
etnic. Exemplu: Evreii, pentru păcatele lor au îndurat exiluri cumplite. 
Când a venit Mesia aşteptau un Împărat pământesc. N-a corespuns, ca 
atare L-au răstignit. Dar ei tot ceva pământesc — anticristic — aşteaptă. Şi 
li se va da: „o vreme, două vremi şi o jumătate de vreme” = 3 ani şi 
Jumătate (Daniel 7,25). 

Nevoia interioară de sistem, de unitate (de monism) (probabil de 
echilibru, de asigurare a unui echilibru — pierdut) dă totuși „quod capita 
tot sensu”. 

lar dacă „similis simile qandet” atunci „structurile” sunt efectul 
concepţiilor şi concepțiile sunt efectul structurilor. Suntem prinşi într-un 
CErC VICIOS. 

Ce poate fi în definitiv faptul că suntem, încotro o dai, prinşi în 
aceeaşi capcană ? 

Nu cumva e ciurul rotund în care jucăm „autonom” cunoaşterea, 
dar de fapt ne cerne Satana, ca pe grâu ? (Luca 22,31). 

Atenţie ! 

„Caprele sunt eu, iar oile le ştie Dumnezeu” (Pateric cap. X,11). 

Încotro e activă şi efectivă o tensiune şi cu a cui ajutor ? —e 
clar. (Am citit azi 3 pagini şi jumătate — cu răbdare — ale unuia ce 
absolvise 2 facultăţi — dar îşi distrusese facultatea sa de a gândi. Nici o 
propoziţie n-avea înţeles.) 

Nu e bine să citeşti așa ceva ! 
Lipsa de logică e „contagioasă”. 


x 


„Plata păcatelor” 
„Deschide-le ochiu !” 
Antropologie pastorală — scrisoare către un duhovnic. 


Cucernice Părinte, 
(început de scrisoare dogmatică despre preoție n.n.) 


La grea treabă m-a pus rugămintea cucerniciei Tale. 

Mai bine-zis: grea misiune e Preoţia. Fugeau de ea şi sfinții; 
fiindcă misiune însemnează trimitere de la Dumnezeu către omenire, dar 
şi de la oameni către Dumnezeu. E cam ceea ce e conştiinţa: un ochi 
comun, al lui Dumnezeu către om şi al omului către Dumnezeu, sau: 
vedem cum ne vede Dumnezeu. Suntem așadar şi slujitorii lui 
Dumnezeu către oameni laolaltă şi slujitorii oamenilor către Dumnezeu. 
Cu alte cuvinte primim ghionturi din două părți: şi de la Dumnezeu şi de 
la oameni. 

Accastă situație o formulează sfântul loan Gurădeaur foarte 
frumos în Tratatul despre Preoţie: „Mai multe sunt furtunile care 
zbuciumă sufletul preotului decât talazurile care bântuie marea”. 

În concret: greutățile de care dăm sunt de multe feluri. Prima şi 
cea mai mare e mulțimea neştiinţei noastre despre oameni. Nu facem 
ucenicie la preoți de parohie. Plecăm din teologie pe teren: de-a dreptul 
în răspundere pentru sufletul oamenilor. Ba, înainte de preoţie mai legi 
şi o preoteasă de misiunea ta. Şi nimic mai greu pe lume decât pastorația 
nevestei. 

La examen greu m-ai pus cu rugămintea cucerniciei Tale. Dar, 
asta-i misiunea preoţiei: misiunea pe teren a conştiinţei. Grea treabă. 

Nici nu începem bine vorba şi iată apar cuvinte care cer precizarea 
sensului lor profund, care, cu trecerea vremii, şi-au tocit înţelesul, dacă 
nu ŞI l-au chiar pierdut. 

„Misiunea preoților” nu e nicidecum numai licenţa în Teologie şi 
actele chiriarhiei prin care eşti trimis în bună rânduială. Deşi obiectiv şi 
asta e. 

Subiectiv, trebuie să ştii, trebuie să fii conștient de ceva mai mult: 
că eşti trimis de Dumnezeu pe pământ către oameni şi ai anumite lucruri 
de spus. Trebuie să ajungi conștient că sufletul tău a fost de mai înainte 
înzestrat de Dumnezeu (de mai înainte de venirea lui în trup pământesc) 
— cum ştia sfântul Pavel despre sine, după convertire — cu o mare 
dragoste de cauza Domnului Hristos cu oamenii. lar pe pământ, ajuns la 
vârsta conştiinţei, înveţi aci toate cunoştinţele disponibile la 
contemporanii tăi, cu privire la cei doi termeni ai Religiei: Dumnezeu şi 
omul. Căci aceasta e „religia”: legătura ontologică între Dumnezeu ȘI 
om. 

Trebuie deci să fii şi om de cultură, şi cât mai vastă, şi om de 
credință, care ţii în ființa ta evidența divină într-o neîntreruptă 
continuitate de conștiință. — Asta, ca să poţi vorbi cu contemporanii tăi, 
cu oricare s-ar întâmpla, la cele mai bune nivele, şi alte orizonturi ale 
existenţei, pre limba şi la pretenţiile lor. 

- Şi conştiinţa ? Aci precizarea e mai grea, mai intimă şi mai 
surprinzătoare. Conştiinţa (0) au toţi, dar conştienţi de conştiinţă sunt 
mai puţini. Oameni sunt toţi, dar om, din când în când câte unul. Ba 
aproape că numai unul: Fiul Omului. Şi o să vezi de ce, dar asta mai 
târziu, când se vor clarifica şi alţi termeni de lucru. 

Cori-ştiinţă, con-vieţuire, com-plot, contrar, confuzie, contondent, 
co-lateral; co-tropire, con-venţie, con-vingere, con-tinuitate, etc. în toţi 
aceşti termeni e vorba de două persoane cel puţin, care se ailă, în 
prezent sau în viitor, într-o relație strânsă, de o anumită calitate oarecare. 

Conștiinţă: o ştiinţă, aceeaşi, pe care o au doi inşi deodată, despre 
ceva. lar cei doi inși sunt Dumnezeu și omul. Conştiinţa: ochi comun, al 
lui Dhumnezeu către om și al omului către Dumnezeu; sau: vedem cum 
ne vede Dumnezeu în toate. Acesta-i organul de cunoaştere şi de 
calificare morală şi religioasă a faptelor, a cuvintelor şi a gândurilor 
noastre. E un for de judecată care ne arată sau ne spune oricând: acordul 
sau dezacordul nostru intim cu Dumnezeu şi cu oamenii, sau şi cu noi 
înşine. Când însă se întâmplă un dezacord atunci la mijloc e şi o a treia 
putere care amăgește, strâmbă, deviază mersul rectiliniu al minţii către 
Dumnezeu şi apare dezechilibrul și păcatul. 

Peste mersul deviat al conştiinţei nu mai lucrează Harul lui 
Dumnezeu, comuniunea cu El, contingența cu Transcendenţa, ci 
pierderea tuturor acestora; cum s-ar spune teologic: „mânia” lui 
Îhumnezeu. 

Dar atunci ce este „păcatul” ? 

Pentru o lămurire mai adâncă e bine să ştim, să ne reamintim 
unele situaţii speciale ale omului în creație. Să ai răbdare, cucernice 
părinte, la acest canon al precizării termenilor de lucru, pentru că şi alţii 
au ajuns la aceeaşi concluzie în congrese internaționale: precizarea 
conținutului terminologiei de lucru, altfel nu se poate ajunge la nici o 
concluzie clară și la nici o soluţie operaţională pe teren. 

Religia, creştinismul, problemele conştiinţei nu sunt nicidecum 
filosofie, abstracțiuni sau vreme pierdută. Ba mai repede că pierdem 
toată vremea vieţii noastre dacă nu vedem timpul, viaţa, problemele, 
prin interpretarea Revelaţiei, care propriu-zis nu e „interpretare”, ci 
curat descoperire. 

- Și păcatul ? 

Păcaţul e o descoperire a diavolului — singura lui descoperire, 
originalitate şi fatalitate — ca destin deviat şi închis. 

Însăși existenţa acestui înger căzut în răzvrătire e un fapt de 
Revelaţie. Să fim înţeleşi: e vorba de ceata îngerilor căzuţi din ascultarea 
lui Dumnezeu şi nu de dualismul persan, a două principii co-eterne 
a binelui şi răului. E vorba de o ceată de îngeri, din ordinea creaţiei, care 

au „inovat” neascultarea, răzvrătirea, „„concurenţa” cu Dumnezeu, au 
„gândit” chiar „răsturnarea” lui Dumnezeu. 

Cu acest gând nebun au căzut pe pământ. 

ŞI „Vai ţie, pământului şi mării, că Satana a venit la voi, având 
mânie mare” (Apocalipsă 12,12). Deci de atunci, încă dinaintea creaţiei 
omului, „lumea întreagă zace în cel rău” (1 loan 5,19), făcându-se 
„Stăpân” (loan 14,30), „prinț” şi „dumnezeu” (II Corinteni 4,4) — dar 
toate acestea în fantezia Îui de nebun. 

În această ambianţă a creat Dumnezeu pe om pe pământ. Şi nimic 
mai plicticos decât să auzi mereu — în seria explicaţiilor omului — 
povestea de la Adam. Și totuşi nu putem avea o explicaţie suficientă a 
omului, decât ținând strâns în confruntare toţi factorii de obârşie şi de 
finalitate ai omului, după cum vom vedea mai departe. 

lar păcatul este o con-spiraţie, un com-plot între om şi diavol 
împotriva lui Dumnezeu. Fiinţă spirituală e Satana, funţă spirituală e 
sufletul omului — de asemenea „Duh este Dumnezeu” (loan 4,24). Sau: 
duh este sufletul omului, duh este diavolul sau Satana, duhuri sunt 
slugile lui. 

Deci activitatea lui, a duhului viclean se îndreaptă asupra minţii 
omului, vrând să o întoarcă de la Dumnezeu. 

Dumnezeu știa dinainte cum vor decurge lucrurile, totuşi a dat 
omului o poruncă pe care să o asculte. Dacă creştea omul în ascultare — 
că-i dăduse ceva să asculte întocmai — creştea de la chip la asemănare, 
desăvârşindu-se ca fiu şi făptură a lui Dumnezeu. 

Ştia până şi măsura stârpirii omului de pe pământ prin potop, 
totuşi i-a făgăduit un Izbăvitor. 

Acest Izbăvitor, lisus Hristos, e Singurul care n-a conspirat cu 
Satana împotriva lui Dumnezeu. A încercat el să-l „devieze? 
mesianitatea spre lume, spre strălucirile împărăției pământeşti, dacă-l va 
recunoaşte lisus pe diavol „stăpân”, dar nu i-a mers. Aşa că lisus e 
Singurul care n-a putut fi dovedit de păcat; Singurul care I-a înfrânt şi 
Singurul care-l biruie pe Satana în sfinţi, până la sfârșit, la Ziua 
socotelilor. | 

Deci nu putem avea o explicare a omului fără să-i ştim factorii 
conştiinţei. 

Adam nu e numai o zidire a lui Dumnezeu în ziua a Vl-a a 
creației, chiar dacă aceasta e era cuaternară şi chiar dacă azi suntem 

oameni ca urmare a unei lungi evoluţii (cum spun unii n.n.). Nici nu-i 
mirare ca neamul oamenilor să nu fi decăzut în sălbăticie şi să se 
adăpostească în peşteri, după o cădere dintr-o altă condiţie în care nu 
s-au menţinut. Așa le-a trebuit. Aşa ne trebuie ! 

Lungirăm vorba dar nu degeaba. 

Sfântul Simeon Noul Teolog ne spune: „Tot creştinul trebuie să 
cunoască pe Dumnezeu, pe sine şi pe demoni... pe demoni, pentru că 
aceştia sunt duşmanii noştri care luptă nevăzut împotriva noastră, 
acoperit, prin chiar noi înşine”. 

Și mai este o chestiune de care nu se ține seama la valoarea care 
trebuie: finalitatea omului. 

Astăzi, pe oricine ai întreba, prin sondaj, vede moartea ca pe un 
fapt normal şi definitiv. E o suferință, e o vamă a vieţii datoria morții, 
fie pe calea naturală, fie pe calea calamităţilor sau a cataclismelor. 
Totuşi sentinţa lui Dumnezeu pentru păcat; dar o sentinţă temporară. 
Eternă e Viaţa, care se poate dobândi, mai ales trecând prin moarte, 
pentru cauza Vieţii veşnice. 

O viaţă „în Hristos” nu mai are moartea fizică pedeapsă, ci 
eliberare din moarte. A duce viaţa îmbunătățită în Hristos în lumea 
aceasta cu modalităţile ei, a muri, e a te muta din moarte la Viaţă, cântă 
Pogribaniile. În această viaţă în Hristos, e cuprinsă şi credința că, la 
sfârşitul istoriei, vom învia din morţi şi cu trupurile. Atunci dobândim 
toţi — redobândim — calitatea nemuririi, cum am fost gândiţi inițial de 
Dumnezeu. 

Se va întâmpla însă o deosebire: cei ce nu vor pricepe nicicum, 
sau nu vor vrea nicidecum să opteze în viaţa aceasta pentru eternitatea 
lor cu Hristos, vor rămâne nemuritori cu Satana al lor, de care au 
ascultat întru totul, când erau în lumea aceasta supusă stricăciuni. 

Fireşte nu e uşor să trăieşti un mod de viaţă, al lui lisus Hristos, 
decât pregătindu-te sufleteşte să sfârşeşti tot ca El, pe cruce. Oamenii, 
vorbesc de creştinii botezați, nu pot concepe viaţa fără plăcerea 
păcatelor. Ba se asigură unii pe alţii că dacă mai astupă gura preoţilor cu 
propriile lor păcate, viaţa în lumea aceasta e destul de plăcută. Şi-au 
ajuns să spună — care mai spun — cu totul mecanic şi fără înţeles: „Aştept 


învierea morţilor...” 
e 

L<-o trebuie la toți, dar mai aies slujitorilor Bisericii de toate 
trepicle şi tagmele. Căci mulţi sunt bolnavi de nervi, 

Ei Şi-au simţit infirmitatea şi nu s-au aventurat în vitejii”, ba 
mulți sunt chiar smeriţi şi fac bună impresie — deşi învaţă cam greu. În 
mod inconștient caută o viaţă liniştită, asigurată, protejată. Biserica îi 
primeşte pe toţi. 

Totuşi cumsecădenia lor e şi infirinitate latentă care, la solicitările 
vieţii nu întârzie să se manifeste ca atare. 

Luarea crucii personale şi urmarea lui Hristos, e cea mai 
complexă solicitare a vieţii. Integrarea în creştinism nu e deloc treabă de 
hârtie de botez sau de figurant la Biserică. E capacitatea de suferinţă 
pentru cauza lui Dumnezeu cu oamenii şi cu oamenii din cauza lui 
Dumnezeu. 

Slujitorii capătă ghionturi din amândouă părţile. Ei aşa se 
mântulesc. 

E clar că ei trebuie să aibă o sănătate a „lemnului verde” (Luca 
23,31); cel găunos şi putregăit nu are nici o rezistenţă şi nu-i de nici o 
treabă decât ca scorbură de cucuvăi. Ce sunt genele recesive din codul 
genetic ?  Activul negativ al unui trecut de mai multe generaţii sau 
și numai al respectivului ins, însemnat în factorii genetici, care 
structurează, după o rezultantă, modul de a fi al cuiva sau întregul lui 
comportament. 

Deci e trebuință şi de capacitatea de înfrânare cu dreaptă 
socoteală. Multe soţii își suprasolicită soții, pentru că ei le „feresc”; deci 
„Minţindu-le”, se instalează cercul viciului şi uzura, care duc la 
destrămare socială şi dezechilibru endocrin. „Păţeşte şi preotul ca şi 
poporul” (Isaia 24,2), „Via tânjeşte” (Isaia 24,7). Aşa vine blestemul. 


Lui 


Ne ducem viaţa văzută pe pământ — planeta aceasta cu istoria ei 
ştiută — dar totodată ne ducem viaţa nevăzută a sufletului, într-un mediu 
spiritual contradictoriu: „În El (în Dumnezeu) trăim, ne mişcăm şi 
suntem” (Faptele Apostolilor 17,28), dar „toată lumea zace în cel rău” 
(U loan 5,19). 

Nu e panieism, nu e dualism,; dar e mediul ce! mai bun în care se 
cearcă, se verifică liberiatea noastră — că avem acest specific cu care 
suniem înzestrați de ia creaţie: de a fi şi propria noastră creaţie. Fii ai 
iiberiăţii, spre deosebire de tot restul lumii zoologice, care se conduc 
foarte bine de instincie, deşi inteligent, dar în mod inconştient şi făr 
iibertate, 

Când şi omul — în anumite sectoare şi perioade ale vieţii sale — se 
conduce de instincte numai, nu depăşeşte zoologia. 

Deci omul poate cădea în animalitate, dar animalele nu devin 
niciodată oameni. 

Ni s-au dat normative de viaţă la nivelul specificului nostru de 
oameni. Avem libertatea de-a ține sau nu seama de ele. Aci se inserează 
în viața noastră ispita şi căderea sau păcatul, iar ca urmare răspunderea 
ŞI plata. 

De aci vine nostalgia paradisului şi mirajul neantului. Cu 
nostalgia ne întoarcem, cu mirajul deviem în haos — deşi trăim. 


Fa e 


a 
dis 

TERMINOLOGIE 


Revelaţie însemnează descoperire, aflare neaşteptată. Cuvântul 
grec are şi alte rezonanţe: apocalipsă, cataclism, încleştare decisivă între 
bine ŞI rău. 

În definitiv, considerând tot creştinismul ca revelaţie a Împărăției 
lui Dumnezeu, această Împărăţie e o „Catastrofă” pentru toate instituţiile 
omeneşti, întrucât acestea nu mai sunt în Împărăţia lui Dumnezeu. Poate 
că şi de aceea oamenii, legându-se total de instituţiile lor, familie, 
cultură, civilizaţie, ştiinţă, etc., ca să nu le piardă pe acestea, lapădă 
creştinismul, lapădă Împărăţia ce are totuşi să vie peste toate acestea, 
Oamenii însă nu se pot „asigura” împotriva venirii acestui apocalips al 
Împărăției lui Dumnezeu peste ei, pentru că sunt muritori. Acesta este 
unul din rosturile morţii şi ale sfârşitului lumii: izbăvirea definitivă din 
infirmitate şi întunerec a creaţiei. 

Este revelație naturală; descoperire prin intermediul minţii 
omeneşti a existenţei lui Dumnezeu. E mai mult o presimţire decât o 
evidență. Capacitatea filosofiei e tare limitată în privința argumentării 

existenţei lui Dumnezeu. Ea ÎL postulează, Îl presupune ca pe un postulat 
logic necesar, singurul capabil să explice ontologic lumea. 

S-a şi zis despre „ateismul” conceptului chiar când există 
bunăvoință pentru dovedirea raţională a lui Dumnezeu ca necesar 
existent pentru explicaţia lumii, că nu se ajunge la un Dumnezeu viu, ci 
abstract, cu care nu poţi avea o legătură. 

Nu te poți ruga dumnezeului filosofiei. De aceea avem — ni s-a dat 
— revelaţia supranaturală. Adică Dumnezeu Însuşi a venit la noi 
oamenii, făcându-Se om, a vorbit cu noi şi ne-a spus „aici” cele „de 
acolo”. Printre acestea sunt: marea descoperire că şi noi suntem fiii 
lui Dumnezeu, în devenire, şi că avem Cui ne ruga, că nu suntem 
părăsiți în lume, copleşiți de necazuri, că El ne asistă pe toţi „în toate 
zilele până la sfârşitul veacului” (Matei 28,20) — deci nu trăim în 
abstracțiuni filosofice, sau în consolări fantastice imaginare. 

Cel ce ne-a revelat lucrurile a venit întotdeauna cu ajutorul Lui 
real, la toţi care au avut vreodată un necaz cu semenii, pe tema afirmării 
existenţei vii a lui Dumnezeu în lume, în suflet, în special a afirmării lui 
Hristos ca Dumnezeu. 

Au fost răscolitoare în toată lumea mărturiile din viaţa lui Sundar 
Singh despre prezența unui Dumnezeu viu în primejdiile din care l-a 
scăpat de foarte multe ori. 

A fost o mărturisire impresionantă care a mai luminat frunţile 
încreţite de filosofie și limitate de lumea aceasta, a veacului nostru 
care-L punea pe lisus Hristos la arhivă. 

Pentru existenţa vie a lui Dumnezeu, cultura şi civilizația — chiar 
modernă — nu sunt un obroc suficient !... 


e 


|. Precizări de noţiuni. 


Totul are sens numai de la recunoaşterea existenței sufletului, ca 
ființă separată de trup. Trupul este doar un însoțitor al său, un tovarăş al 
lui în lumea aceasta a materiei, Prin urmare omul! ar fi o ființă complexă, 
rezuitat al unei suduri — temporare — a cel puţin două pianuri 
fundamental deosebite: materia și spiritul. 

Spiritul, sufletul nu este nicidecum un rezultat al materiei, sau 
materie la un alt nivel. Alt nivel al materiei e doar energia, energia oarbă 
şi nicidecum energia conştiinţă după cum ni se prezintă sufletul. Materia 

închide în sine o energie, pe care, în anumite condiţii, o poate elibera 
prin dezagregare, prin fisiune. Când trupul omenesc eliberează sufletul, 
mai bine-zis sufletul părăseşte trupul, fenomenul se cheamă moarte. 
Trupul fără suflet se descompune. Sufletul fără trup îşi continuă 
existența. El poate relua un trup părăsit temporar — cum s-a constatat în 
multe accidente sau împrejurări. 

Deci ducem o existență pe două planuri: văzut şi nevăzut. Ca 
urmare vom avea şi o cunoaştere pe mai multe planuri. 

Psihologia ar avea cunoaşterea sufletului deşi cărțile de psihologie 
de acum nu au suflet. Acesta-i punctul de vedere materialist. Noi însă 
avem conştiinţa existenţei nu numai a sufletului ci şi a lui Dumnezeu. 
Trupul este o existență temporară spre deosebire de suflet, care are o 
existenţă în atară de categoria timpului. Precum că e aşa, avem dovada 
că omul, pus în împrejurări excepţionale cum de pildă ar fi primejdia de 
înec, are într-o clipită filmul întregii sale vieţi, care în realitate durase 
atâţia ani. Deci pentru suflet timpul nu mai are valoarea de durată pe 
care o are în sudura cu trupul. Timpul psihologic are alte durate, decât 
timpul fiziologic sau timpul matematic. 


% 


„Con-ştiinţă”. De ştiinţă e capabil sufletul nu trupul. „Con- 
ştiinţă” = a alerga împreună cu cineva pentru a lua doar unul, obiectivul 
alergării. 

„Con-ştiinţă”, o ştiinţă a doi inşi deodată, asupra unuia şi acelaşi 
lucru. Aceştia doi sunt Dumnezeu şi sufletul. Conştiinţa deci e un ochi 
comun, 0 vedere unică a lui Dumnezeu şi a sufletului asupra unei fapte 
oarecare. De aci calificarea morală, de bine şi rău, pe care o dă 
conştiinţa. Poţi asculta sau nu de conştiinţă, dar nu poţi scăpa de 
acuzările ei când o nesocoteșşti. lată deci un fapt care dovedeşte încă un 
grad, încă un nivel superior de realitate cu care suntem în tangenţă sau în 
con-tangenţă. 


II. Integrare, echilibru. 


Credinţa e un risc al rațiunii. Riscul e al cunoaşterii care saltă de 
pe planul rațiunii naturale în planul Revelaţiei. Revelaţie înseamnă 
descoperire, descoperire la întrebări limită ale raţiunii, dar la care nu e 
în stare să dea şi răspunsurile. Metafizica e o dovadă că raţiunea prin 

forțeie sale naturale nu poate rezoiva nimic definitiv şi cu valabilitate 
universală probleme ca adevărul, absoiutul, eternitatea, infinitul, etc. 

iux-tazui, e al doilea sait, dar de data aceasta nu ai raţiunii de pe 
un plan pe altul, ci al sufletului în întregime din planul naturii în chiar 
planul evidenţei divine. 

laiă nivele principale aie existenţei. 

A accepia această situație complexă a existenţei noastre, deşi ea e 
simplă, să o numim integrare. Această integrare e însăși nevoia noastră 
de echilibru, de asigurare împotriva dezorientării, a haosului. 

Deci numai cunoscând şi recunoscându-ne simultan existenţi pe 
inai mulie nivele de existență, ne putem asigura echilibrul ontologic al 
funţei. 

Putem trăi tără pâine, dar nu putem trăi fără o concepţie despre 
iume şi viață. Concepţia ne asigură echilibrul în existență. Cu alte 
cuvinte constatăm foamea de echilibru, foamea de integrare în cea mai 
adevărată concepție de viaţă. Iar cea mai adevărată concepţie de viaţă e 
creştinismul, care, fiind revelaţie din partea lui Dumnezeu către om, 
asigură desăvârşit ajungerea noastră la rostul sau finalitatea la care am 
fost gândiţi de Dumnezeu să ajungem. 

Echihbrul şi dezechilibrul în endocrinologie. 

inipofiza şi epifiza. Concepţia în care te-ai integrat conduce 
organic funcțiunile hipofizei. Valoarea acestei concepţii. 


TIT. 


EI personal, Întrupat în persoană omenească a venit la noi să ne 
spună toate despre soarta noastră. Respectă libertatea cu care ne-a 
înzestrat, ba chiar doreşte ca, credința noastră în EI să fie un act al 
libertăţii noastre nu al vreunui interes pământesc sau chiar medical. 

În lisus Hristos avem Revelația desăvârşită cu privire la om, lume 
şi viaţă. 

El e om şi Dumnezeu deodată. Noi putem fi deodată doar oameni 
credincioşi în Dumnezeu, cel mult purtători de Dumnezeu -— spre 
deosebire de Yoga. 

Li 

Nevoia de-a avea o explicaţie coerentă (logică, critică) a lumii e 

nevoia noastră de echilibru în lume. Nevoia de-a avea o explicaţie 

integrală a omului în lume e nevoia de-a te realiza ca destin, ca rost, ca 
noimă, de-a te realiza ca persoană, ca subiect al existenţei. 

Dacă în fizică echilibrul unui corp e asigurat numai dacă verticala 
dusă din centrul lui de greutate cade în interiorul suprafeţei de sprijin, 
atunci, prin analogie, concepţia ta de viaţă, orizontul tău intelectual e 
chiar suprafața ta de sprijin. În plus trebuie să fii conştient de un centru 
al tău, de-o cunoaştere de sine, de-o devenire la care trebuie să ajungi, să 
ajungi cu alte cuvinte la o centrare a ta, ca de aci să fie posibil un 
echilibru. lar în plus de asemănarea din fizică, aci avem o cunoştinţă 
directă cu legea gravitației, deci cu „Legiuitorul”, cu normatorul 
existenţei în genere, cu legile puse de El în ordinea naturii. „Dar — cum a 
spus Coandă tinerilor, într-o discuţie televizată — tinerii ar fi bine să ştie 
că în univers mai sunt legi mai puternice decât gravitatea și care scapă 
experimentului, dar care țin în echilibru armonia universală.” Există deci 
o verticală a locului cu o extindere mult mai amplă: prin toate nivelele 
noastre de existență, altfel nu suntem asiguraţi de echilibru numai pe un 
plan, pe un nivel, cel fizic de exemplu, ignorând pe celelalte. 

Ra 

Între Adevăr şi amăgiri (maya) nu poţi deosebi decât ispăşind 
urmările multor amăgiri. Până să ajungi la evidenţa Adevărului ca fiinţă 
de sine, ca persoană vie, căruia Îi greşim adeseori, trebuie să trecem o 
vreme  „mulțumiţi” cu adevăruri concrete (fie şi abstracte), cu 
adevărurile relative ale ştiinţelor, ale Lumii”, cu adevăruri 
convenţionale, dacă nu de-a dreptul cu minciuni luate drept adevăruri 
(univers oribil). 

Trebuie să creştem spre Adevăr, mai clar: trebuie să creştem în 
Adevăr. Acesta-i un alt nivel al cunoaşterii lucrurilor din lume. Sunt mai 
multe nivele de realitate, de existenţă, deci de cunoaştere şi de integrare. 

Integrarea într-un nivel superior de cunoaştere (ceea ce înseamnă 
nivel superior de existenţă) te face liber de nivelele inferioare; acestea 
nu te mai pot constrânge. Cu adevărat şi etern numai Adevărul ne va 
face liberi (loan 8,32). 

Când condițonezi mântuirea de datele dinafară ale existenţei e ca 
şi cum ai atârna-o de condiţiile omului vechi; — deschizi larg poarta 
deznădejdu. 

Mântuirea e un fapt interior al întâlnirii noastre, în conștiință cu 
Hristos — Singurul care poate să ne izbăvească din robia (sau condiţiile) 
patimilor, şi, ca urmare, să ne dea, dinăuntru, o mare linişte printre toate 
cele dinafară, dintre care ultima e moartea. (Zici că te temi şi de moarte). 

Încă n-ai o concepție limpede, o cunoaştere clară a datelor 
fundamentale ale conviețuirii noastre în Hristos ? 

Tu vezi situația cantitativ, la nivelul faptelor dinafară, 
administrativ, fărâmiţat; aşa, sigur că te mănâncă grijile, pentru că în 
cele dinafară niciodată nu-i nădejde, linişte, pace şi celelalte, care se 
găsesc — potrivit Revelaţiei — numai în Duhul Sfânt. (Adică într-o 
vieţuire în care treci prin toate nimicurile din fiecare zi, nu după firea 
omului vechi, cu nervi, îndoială, porunceală, îngustimi, ci aşa cum ar fi 
grăit Hristos, aşa cum ai avea pe Duhul Sfânt.) Realmente în Hristos 
suntem botezați şi îmbrăcaţi duhovniceşte şi pecetluiţi de şapte ori cu 
pecetea Sfântului Duh, încât nu e o părere, ci o realitate interioară de 
care — cu regret — nu ne folosim. 

Aci deci ar fi îndrumarea centrală pe care, de altfel, de mult ţi-am 
recomandat-o. Fără o trăire interioară a credinţei te afli descoperită. Tu 
ai o viaţă a credinței, dar oarecum din împlinirea pravilei; — faza 
începătorilor, care fac zece ani în clasa I-a. 

Prea multă bătaie de cap cu vârstele care s-au osificat în ale lor, 
iarăşi să nu-ţi faci iluzie, ci resemnează-te în repartizarea cu dreptate a 
lipsurilor, că asta e ceea ce merităm. 

... Căutaţi mai întâi dreptatea şi pacea lui Dumnezeu (starea în 
care au trăit drepţii şi pacea din Duhul Sfânt) şi toate celelalte, de care 
ştie Tatăl vostru că aveţi nevoie, vi le va da vouă” (cf. Matei 6,32-33). 

Asta-i ordinea lucrurilor. 

La: 
i. Omul n-a prea fost văzut între factorii lui specifici. 

(Însemnare a Părintelui Arsenie de după 1986 n.n.). 


E creat de Dumnezeu ca o sinteză între lumea văzută şi nevăzută: 
între animal şi înger. Era nemuritor. 

il. Printre multele lăcaşuri ale lui Dumnezeu în univers, unul e şi 
planeta noastră, pământul. Aci însă e şi un caz special: pe pământ au 
căzut îngerii răzvrătiți din locaşurile lor. Deci convieţuim cu nişte rebeli 
nevăzuţi, care mult încurcă lucrurile şi sub amăgirile (devierile) lor 

multe „necazuri” a avut Dumnezeu cu omul, cât la un moment dat l-a 
părut rău că l-a făcut pe om (Facere 6,6). 

III. Totuşi nu l-a părăsit în rătăcirile lui şi pentru noi oamenii, 
Fiul lui Dumnezeu, Logosul creaţiei, S-a făcut om şi ne-a dat Revelația, 
cunoaşterea desăvârşită a lui Dumnezeu şi modelul propriei Sale vieţi. 

— L-a făcut conştient de spiritualitatea şi veşnicia sa, dar și 
responsabil de modul său de viaţă şi comportare. 

IV. Omul trebuia să persiste în ascultare de Dumnezeu. Aşa 
creştea de la chip la asemănare. Dar a fost „deviat” de ispititor spre haos 
şi neant, spre negaţie şi revoltă. Aşa a apărut păcatul și plata lui: 
moartea. 

Deci o definiţie mai apropiată a păcatului: este o conspirație 
între om şi diavol împotriva legii (poruncii) lui Dumnezeu înscrisă 
în firea lui văzută şi nevăzută. De aci a urmat că de cine asculţi al 
aceluia fiu te faci. 

Şi Satana încearcă pe toţi pământenii. Şi mesianitatea lui lisus a 
încercat să o „devieze” spre „lume”. Căci „toată lumea zace în cel rău” 
(I loan 5,19) 

Deci singur lisus n-a ascultat întru nimic de „stăpânitorul” 
veacului acestuia, de aceea e singurul fără de păcat. 

Chiar şi după Jertfa de răscumpărare a Mântuitorului, Satana are 
îngăduire să-i ispitească pe toţi oamenii — chiar creştini, şi mai ales și 
să-i cearnă ca pe grâu. 

Dar aşa e voia lui Dumnezeu ca să fie amestecați cei ce iubesc 
lumea cu cei ce iubesc pe Dumnezeu, până la sfârşitul veacului. Aşa se 
„coc” unii pe alţii laolaltă grâul şi neghina. 

V. În aşa mediu ostil ne putem totuşi câştiga mântuirea. Cel ce l-a 
biruit pe diavol în pustie, l-a biruit şi între oameni şi ne-a învăţat şi pe 
noi să-l biruim, ca mântuirea să fie nu numai dar, ci şi osteneală. 

Biruinţa definitivă asupra răzvrătitului va fi la seceriş, când, 
pentru fiii Împărăției va fi biruită şi moartea, prin învierea cea de obşte. 

VI. Cum însă oamenii pierd cunoştinţa şi credinţa, nu mai ştiu ce 
este nici mântuirea. Nu ştiu, nu mai ştiu nici ce este conştiinţa. 

VII. Ştiu însă multă ştiinţă pământească (Daniil) care le ia ochii și 
le încovoaie toate puterile spre cele pământeşti. 

VIII. Ce este conştiinţa ? 

Ce este mântuirea ? 

Care este destinul omului ? 

Faptul că există anomalii și caricaturizări ale sufletului omenesc, 
până şi tăgăduirea existenţei sufletului (cărțile de psihologie nu-i 
confirmă existenţa independentă de corp, e şi el în cazul cel mai bun un 
postulat), nu dovedeşte decât că o dezordine s-a instalat între funcţiile şi 
legile echilibrului existenţei omeneşti. 

Dezordinea nu-i argument împotriva ordinii, oricât ar fi de mare 
volumul şi întinderea dezordinei. Dovedeşte că autonomia duce 
matematic la haos şi la moarte, în proporţie geometrică cu întinderea ei. 


% 


„SPUNE-LE SĂ NU MOARĂ ÎN NEŞTIINŢĂ: 
DE CE PĂTIMESC ATÂTEA RELE CÂTE PĂTIMESC !* 
(Înţelepciunea lui Solomon 18,19) 


Tema leit-motiv 
a acestor note. 


Ne întâlnim în prezent cu... 
viitorul trecutului 


1 


Avem în custodie sistemul nervos central, neuro-vegetativ şi 
coronarian. În total până la 15 miliarde de neuroni. Ca acest număr 
imens de celule nervoase să vieze şi să lucreze în bune condiţii au 
NEVOIE, în permanenţă, toată viaţa, de: oxigen, glicogen, hormoni, somn 
şi o concepţie de viaţă. Adică răspunderea pentru sănătatea ideilor, a 
metabolismului şi a unei pompe vitale vieţii. 

Toate celulele organismului se regenerează afară de celula 
nervoasă. Mai mult, numărul lor scade cu creşterea anilor şi uneori 
scade vertiginos. 

Vorbim întâi de creier pentru că el e dicţionarul de translație între 
gând şi materie. Nu el e materia care gândeşte. Sufletul e cel care 
gândeşte. Nu complicăm de acum chiar cu discuţii despre ce sunt în sine 
fiecare. Deocamdată căutăm să „citim” corect condiţiile fireşti ale 
acestui dicţionar, la nivelul lui natural de existenţă. Sufletul şi gândirea 
sunt alte nivele de existență. Că sunt sudate pentru o vreme e o treabă a 
creaţiei lui Dumnezeu (e vorba de spirit şi materie). 

Ii 


- Oxigen, glicogen, hormoni, hai şi somn, dar şi o „concepţie de 
viață” ? Nu e suficient instinctul „dăinuirii” în viaţă, cum îl au toate 
celelalte vietăţi ? 

- Nu, pentru că omul se poate răzvrăti împotriva vieţii și să şi-o 
răpună, cum uneori mai fac piţigou şi unele cetacee. 

Dintr-un alt unghi de vedere toţi oamenii au o concepţie de viaţă, 
fiecare cât îi poate capu” — chiar este o trebuinţă profundă în fiecare ins 
să-şi aibă o „justificare” a vieţii, să aibă o concepţie (cu care să-și 
„Justifice” sieşi modul său de viaţă). Filosofii compun sisteme, ceilalţi 
sunt şi ei filosofi fără să ştie. Dar „Quod capita tot sensu”, câte capete 
atâtea păreri. Toţi cred că „au dreptate” să fie cum sunt, să facă ce fac 
ş.a.m.d. Nevoia „explicării” omului pentru sine e o nevoie ontologică; 
dar şi explicarea „explicărilor” aduce lumină. 

Ca să tăiem pe scurti discuţia, ar fi bine să ştim care-i cea mai bună 
concepţie de viaţă, dacă neapărat neuronii noştri ca să nu denatureze 
translaţia, au nevoie şi de o concepţie de viață ? 

În tot cazul nu sunt în concurs atât concepţiile de viaţă ale 
filosofilor — că nu găseşti doi, în toată istoria filosofiei, să fie de acord — 
pentru că rațiunea omenească naturală are un mare cusur: e capabilă, cu 
aceeaşi stringență logică, să dovedească și teza și antiteza uneia şi 
aceleiaşi probleme. Deci nu putem da nici unei filosofii creditul 
responsabilităţii vieţii. Sistemele rămân bune în patrimoniul culturii, dar 
ca atare. 

Noi avem Revelația în Iisus Hristos, ca cea mai bună concepţie de 
viaţă, cu modelul e:, care a realizat-o în întregime, până în ultima fibră a 
fiinţe. 

NI 


- Încă nu văd legătura... 

- AI s-o vezi îndată. 

În creier funcţionează două glande endocrine: epifiza şi hipofiza. 
Produc hormoni pe care-i trimit pe calea sângelui pe la toate celelalte 
glande de pe verticală, cu dispoziţii precise de lucru. 

O caracteristică a lor e faptul că emit hormoni într-o strânsă 
interdependenţă, şi de acordul lor, ascultă toată coloana. 

Una din ele e sensibilă la concepţia pe care o alege omul ca normă 
de viaţă. ŞI în funcţie de această concepție, trimite, prin hormoni 
emisari, vecinei sale, impulsul să producă hormonii ei specifici care 
dirijează, în continuu, toată coloana, în conformitate cu această 
concepţie. 

Într-un fe! lucrează toată coloana dacă te afli în turma lui Hristos, 
şi cu totul într-aitfel dacă te găseşti, cu concepţia, în turma lui Epicur. 

- Dar natura nu e constantă ? 

- Energiile naturii se pretează la converuri, dacă e cineva care să 
îndrăznească. Un şuvoi sălbatec de ape, poate fi zăgăzuit şi pus la o 
treabă mai presus de firea lui şi transformat în lumină... 


| AYA 


- Sunt diguri care se rup... 

- Sunt, adevărai, naturi care se dezechilibrează. 

Se întreba şi Alexis Carrel care să fie misterul că aceeași 
disciplină pe unii îi potenţează până la spirituaiizare, pe alţii îi cufundă 
în noaptea nebuniei... „...Drepte sunt căile Domnului şi cei drepți merg 
pe ele, ceilalți, pe aceieaşi căi, se poticnesc şi cad...” (Osea 14,10). 

- E cumva un destin sau 0 „cenzură” aci ? 

- Mai târziu se va potrivi răspunsul. Deocamdată reținem că 
posibilitățile spirituale ale unui botezat în Hristos sunt incomparabil mai 
mari ca ale unui nebotezat, asupra slăbiciunilor sale glandulare. Ca 
lămurire asupra acestui punct de vedere trebuie să ţinem seama, că pe 
parcursul vieţii mulţi lasă botezul şi trec în turma lui Epicur, prinşi cu 
momeala plăcerii, ca scop al vieţii. Câte păţesc vom vedea cu răgazul. 


Convertirile — tipuri de firi realizate. Mai întâi extremele: omul lui 
Dumnezeu (realizează Predica de pe Munte) şi omul dracului. 


% 


Ne întâlnim în prezent cu... viitorul trecutului. 
Şi de multe ori cu un trecut ancestral — de multe generaţii. 


V 


- Deocamdată lămurirea e cam puţină şi unilaterală... 

- Din aproape în aproape ajungem şi la lămurirea suficientă. 
Genetica are cuvântul. 

Trebuie să ne cufundăm în infinitul mic biologic ca să prindem — 
poate — chiar „misterul” ființei omeneşti în ciuda infinitei sale 
variabilităţi constituționale. 

- E drept, nu sunt doi oameni identici de la Adam încoace și 
tocmai asta-i imposibilitatea de a-i înţelege. 

- Nu numai asta, dar variabilitatea e pur şi simplu infinită. 
Posibilităţile aranjării genelor în cromozomi întrec numărul atomilor din 
univers. 

- Atunci o Antropologie ar fi cea mai imposibilă încercare. 

- Şi tocmai asta vrem: să facem imposibilul posibil. O rânduială 
este. Creaţiunea nu e [Haos. 

Convergenţa elementelor se intensifică. Dar la rând... 

Întâi e nevoie de o metodă de lucru, adică de o supraprivire a 
materialului care se adună din toate părţile şi din diverse moduri de 
existenţă. 

- Ştiinţă şi Revelaţie... Nu sunt în conflict ? 

- Numai dacă eşti de rea credinţă; sau dacă adopţi convingerea că 
raţiunea ta naturală e ultimul criteriu al adevărului, sau dacă crezi 
(greşit) că materia e singurul mod de existenţă. Dar, iar o luăm pe 
filosofie, şi, ne angajasem la genetică. 

- Adică tot ştiinţă. 

- Şi încă veche. Mult mai veche decât mazărea lui Mendel. 
Nucleul geneticii a fost revelat lui Moise, când i s-au dat scrise 
poruncile în Muntele Sinai: „Pedepsesc vina părinților în copii, până la 
al III-lea şi al IV-lea neam, pentru cei ce calcă poruncile Mele şi Mă 
milostivesc până la al miilea neam pentru cei ce Mă ascultă.” Explicări 
la porunca a VIl-a. (Exod 20,5-6; 34,7; Deuteronom 5,9-10; leremia 
32,18). 

Ştiinţa descoperă acum că înțelege cu aparataj modern, ceca ce 
este pus de la creaţie în om şi în toată firea vie. Deci atotştiința de la 
creaţie ştia şi genetică... De altfel, de la început omul a fost pus să facă 
ştiinţă, dându-i-se să numească toate făpturile creaţiei. N-a isprăvit nici 
acum cu numirea şi cu analiza lor, dar lăudându-se întru sine cu treaba 
asta, uită pe Cel ce i-a dat instinctul citirii creaţiei, nevoia științei. 

- Și se complace „în conflict”. 

Știința e în „conflict” cu ceea ce nu ştie ea încă. Nu totul e 
experiment. Ştiinţa e „în conflict” cu ceea ce nu ştie ea şi vede că-i 
lipseşte. 

= 

Savantul japonez Maljuzawa a ajuns la concluzia că omul trebuie 
să gândească tot timpul cât mai activ, cât mai intens, pentru a întârzia 
cât mai mult îmbătrânirea creierului. Savantul a examinat creierele mai 
multor subiecţi (utilizând un sistem nou de „radioscopie” cu 
ultrasunete), ceea ce i-a confirmat ipoteza. Explicaţia fenomenului ar 
consta în faptul că, gândind intens, vasele sangvine din creier se 
dilată, efortul cerebral provoacă un aflux suplimentar de sânge şi astfel 
întregul creier este mai bine irigat (şi oxigenat). 


De adaus ca şi confirmare, la teza lui Origen contra lui Celsus, 
despre „inferioritatea” şi superioritatea omului față de animale. 


ie 


Începând de la vârsta de 30 de ani orice om pierde zilnic, în mod 
normal, între 30.000 — 40.000 de neuroni cerebrali care pier ireversibil, 
astiel că şi creierul, încet — încet îşi reduce volumul. De la 60 de ani se 
pierd zilnic din inventar câte 100.000 de neuroni în mod normal; iar 
dacă se întâmplă şi beţia de ajutor, mor partahale geografice din creier. 


> 


PORUNCA: „CREŞTEȚI ȘI VĂ ÎNMULȚIŢI” 
(Facere 1,28) 


Trebuiau să crească spiritual şi apoi să se înmulțească. Ori ei 
ce-au făcut ? 

Neascultând porunca de-a nu mânca din toţi pomii — că numai 
prin nevoința ascultării de o poruncă creştem spiritual — au mâncat din 
pomul cunoaşterii binelui şi răului — s-au cunoscut unul pe altul că-s goi, 
şi, primul rezultat, un criminal (Cain). 

Era ca şi porunca înmulţiri, dar nimeni nu ştie clar cum ar fi fost 
aceea în virtutea ascultării desăvârşite de-a se feri de „cunoaştere”. 


Poate că instinctul înmulţiri, sădit ca lege, urca şi el la alte valori 
şi nivele, care n-ar fi afectat nemurirea. 

O analiză de biologie nu strică: glandele endocrine din specific 
constrâng, oarecum, partenerii erotizând prin hormoni scoarța cerebrală 
spre împlinirea legi înmulţiri. 

Când însă omul nu-şi pune nici o frână, nici o răspundere în cale — 
nici o creştere spirituală — atunci urmează numai o lege a firii sale fizice 
— la nivelul dobitoacelor. („„Omul în cinste — de fiu al lui Dumnezeu — 
fiind, alăturatu-s-a dobitoacelor și s-a asemănat lor” Psalmul 48,21). 
Când însă dă dovadă de capacitatea înfrânării, a răspunderii, a stăpânirii 
de sine, erotizarea scoarţei cerebrale ridică omul de la instinctul orb la 
iubirea conştientă, de la animal la om. 

Roadele acestei iubiri — chiar în condiţiile pierderii nemuririi — nu 
mai sunt criminalii. 

ci 

Cum ar fi arătat oamenii în starea de ascultători de Dumnezeu, o 
arată Enoh şi Ilie, răpiți cu trupul de pe pământ. Maria Egipteanca, care 
după pocăință mergea pe apă, îşi cunoştea data morţii cu un an înainte. 

Legea gravităţii a biruit-o şi sfântul Serafim mergând prin aer, 
răpit de rugăciune. Semn că puterea Duhului, care se purta pe deasupra 
apelor la creaţie, cu care mergea şi lisus pe valurile înfuriate de furtună 
şi care S-a făcut nevăzut cu trupul din ochii celor ce voiau să-L omoare 
înainte de vreme, aduce şi trupul fizic în stări care nouă ne sunt 
necunoscute, dar pe care le gândim laolaltă cu nostalgia Paradisului. Le 
vom dobândi însă, după învierea cea de obşte, când se va face rânduiala 
definitivă cu omul şi cu toţi factorii: care-l prezintă aşa cum €, în modul 


de acum al existenţei. 
= 


„CÂND SE VOR DESFRÂNA NU SE VOR ÎNMULŢI” 
(Osea 4,10) 


- E prima măsură împotriva acestei patimi. „Dumnezeu e mult 
milostiv şi îndelung răbdător dar nepedepsit nimic nu lasă.” (Naum 1,3). 

Atotprezenţa lui Dumnezeu e activă la toate nivelele creației sub 
primele două moduri: 1) ca judecată şi 2) ca Har (sau dar). 

Deci cum se mişcă libertatea şi stăpânirea de sine a omului îi 
revine fie osândă, fie dar. 

Noi, toţi suntem asistați de Cel Atotprezent şi notaţi într-un 
flux continuu în mai multe locuri. Un loc e „Cartea Vieţii”; altul e codul 

nostru genetic, factorul nostru ereditar. „Pedepsesc vina părinţilor în 
copii până la al treilea și al patrulea neam” (Exod 20,5). Al cincilea 
neam nu mai e pomenit fiindcă neamul aceluia pedepsit s-a stins. 

Situaţia pe teren se petrece în chipul următor: Taina nunţii e dată 
omului de Dumnezeu de la creaţie, dar prima pereche s-a grăbit la sfatul 
şi ispita unui „şarpe”. Prima pereche trebuia întâi să crească şi 
sufleteşte până la capacitatea de a-şi putea stăpâni instinctul, dar, 
grăbindu-se, instinctul a ajuns el să conducă mintea şi să scoată omul de 
sub ascultarea lui Dumnezeu, care ar fi întărit libertatea şi conducerea 
conștientă a acestui instinct cu rostul exact al lui, după destinul care i-l 
dase Dumnezeu. 

Această grabă şi neascultare a primei perechi e păcatul 
strămoşesc, şi aceasta s-a înscris în factorul ereditar al omului. Această 
deviere a fost şi cauza potopului. Dar potopul totuşi n-a fost leacul 
păcatului strămoşesc. Atunci a zis Dumnezeu „că-l pare rău că a făcut 
pe om” (Facere 6,6). 

Putea să le şteargă cu totul urma de pe pământ dar, avea o 
făgăduință primilor păcătoşi, când i-a scos din starea de rai în lumea 
aceasta de necazuri, că le va trimite un Mântuitor care să-i izbăvească 
de sub tirania celui care i-a robit păcatului. Le-a trimis pe lisus Hristos. 
Dar îi izbăveşte numai dacă-L iubesc pe EI mai mult decât lumea şi mai 
mult decât se iubesc pe sine şi viaţa asta în condiţiile patimilor cu care 
s-au obişnuit şi li se pare viaţă normală şi naturală. 

E o greutate: instinctul se prezintă mai devreme decât mintea. Şi 
numaidecât mai vine o greutate: patimile cer ele libertate şi întâietate. 

Aşa se explică ştiri ce ne vin de necrezut. Într-o şcoală mixtă, 
undeva, se înregistrează 12 fete sub 14 ani însărcinate. Au fost eliminate 
din şcoală. Cum de se poate aşa ceva ? 

Instinctul, când se declanșează, are o substanță endocrină care 
erotizează scoarţa cerebrală în aşa măsură, încât funcția gândirii e 
învăluită total şi respectivul (-a) nu ma: vede decât împlinirea patimei. 
Nu mai ascultă de nimeni, nici de Dumnezeu, decum de părinţi, ba mai 
mult se leapădă şi de credinţă (deşi până aci erau cuminţi, ascultători şi 
credincioşi), acum răbufnesc în comportări de necrezut de ostilitate şi 
răutate. Îşi bat părinţii, băiatul îşi scuipă mama în obraz... Se întâmplă şi 
cazul contrar: părintele îşi ucide fata, că școlăriță fiind, se pretează la 
regim de bordel public. Se întâmplă şi sinucideri. Fuga de-acasă e figura 


PĂRINTELE ARSENIE — „INGERUL CU CĂDELNIȚA DE AUR” 287 


cea mai moderată. Înhăitarea cu „îngerii” căzuţi se numeşte „prietenie” 
— prieten” şi „prietenă”. Metoda aceasta amână căsătoria la calendele 
greceşti. Sarcinile provenite sunt lepădate sau ucise cu diferite otrăvuri, 
care dăunează toată viața sănătăţii, chiar după o pocăință şi corectare a 
vieţii. Aşa se instalează sterilitatea şi aşa provin copii infirmi, monştri, 
surdo-muţi, orbi şi alți declasaţi în fel şi chip. 

- De unde provine pacostea precocităţii sexuale ? 

- De la abuzul la care se pretează căsniciile „creştinilor cu 
numele”. Că nici o vieţuitoare din cele cunoscute de noi nu face acest 
abuz peste sarcină. Și impresia acestui abuz (întrucât e inutil) simţit de 
mamă, se imprimă ca latenţă, ca predispoziţie, ca grabă la aceleaşi 
senzaţii, la care a fost supusă mama în vremea sarcinei cu respectivii 
precoci. Şi se mai însemnează ca vină şi înclinație accentuată şi în 
genele cromozomilor XX şi xy ai embrionului şi fetusului respectiv. Iar 
când ajunge la oarecare maturizare şi declanşare, latenţa trece violent la 
actualizare, chiar săvârşind viol şi crimă. 

Necazul e ispăşire și plată. Toate legile tuturor oamenilor au 
stabilit o „socializare” chiar o „încreştinare” a acestei forțe oarbe a 
naturii omeneşti. lar abaterile şi graba violentă au fost aspru pedepsite 
de toate legile tuturor neamurilor. 


Urmări: 
1. Lepădarea Domnului Hristos. 
2. Dărâmarea definitivă a Templului din Ierusalim. 
3. Împrăştierea poporului în toată lumea. 


Urmarea pentru celelalte neamuri: 

1. Războaiele, până la cel din urmă între supraputeri, război 
capabil să pustiiască definitiv pământul de oameni. 

2. Scăderea credinţei până la ateism, fenomen numit de Biblie 
„nebunie”. 

3. Venirea zilei Judecăţii din urmă prin foc. Aşa cum scrie locul 
din cartea Isaiei proorocul: „Duhul Domnului preste Mine ca să vestesc 
anul de milostivire a Domnului, robilor dezlegare etc. (Isaia 61,1-3; 
Luca 4,18-19), oprind citirea la „ziua urgie!”, care va fi la A Doua 
Venire, prin aprinderea şi disocierea elementelor chimice, „de 1stov”, 
cum scrie sfântul apostol Petru de trei ori (IE Petru 3,10-12). 

Fenomenul necredinţei începe cu frecvența desfrânării „creştinilor cu 
numele” (cum scrie sfântul Pavel). Că de la creştinii slabi încep toate 
relele istoriei omului. 

Dar până atunci fiecare trage nişte urmări personale, aie acelei 
neascultări străvechi. 

Chiar credinţa li se strâmbă, frâna către păcate slăbeşte; iar 
păcatele făcute atrag automat ispăşirile (necazurile specifice fiecărei 
căderi şi decăderi). 

Mai mult: li se strâmbă înțelesul noţiunii despre bine şi rău, în 
sensul că binele ar fi plăcerea, iar răul ar fi durerea şi necazul. Când 
această strâmbare se instalează în minte, biata minte deschide poarta 
tuturor păcatelor, care se prezintă cu făgăduinţa și ambalajul mincinos al 
binelui sau al naturalului. 

De aci urmează o îngustare a minţii numai către avantaje de 
acestea mincinoase ale vieţii trecătoare de acum şi de aici. Cei ce nu 
s-ar lăsa în această îngustare se trezesc rătăcind cu mintea în doctrine 
orientaliste, care nu au nici responsabiliiatea, nici Judecata din urmă, 
NICI O Viaţă veşnică, ci o dispariţie într-un neant numit Nirvana. E o fugă 
„inteligentă” de răspundere şi de pedeapsă veşnică. Chiar bunătatea lui 
Dumnezeu e adusă „argument” împotriva eternității iadului. Origen a 
fost unul care a gândit așa, dar a fost pedepsit de Biserică şi de 
Sinoadele ecumenice pentru ideea „apocatastazei tuturora (şi a 
dracilor)”. 

Alţii „găsesc” alte soluţii, că nici suflet n-ar fi. Sunt atâtea 
filosofii şi psihologii fără suflet şi fără Dumnezeu. Iar oamenilor li s-a 
imprimat genetic panta declinului mintal şi al robiei la diferite patimi, 
până la măsura de a nu mai înţelege ce e păcatul şi ce este mântuirea. 

În continuare ajung la cea mai primejdioasă „linişte” a nepăsării şi 
a nu-i mai interesa problema sufletului şi a mântuirii. 

Şi e primejdioasă temniţa în care te simţi „bine” (lorga). 

IISUS HRISTOS — „UNUL CA NIMENI ALTUL !” 


ÎN VEDEREA MÂNTUIRII 


În vederea MÂNTUIRII — zice Sfântul Simeon Noul Teolog — că 
omul trebuie să cunoască: pe Dumnezeu, pe sine însuși şi pe diavol. Pe 
diavol pentru că e vrăjmașul său nevăzut care luptă împotriva omului cu 
ajutorul neștiinţei însăşi a omului. 


Dacă „viaţa veşnică aceasta este: să Te cunoască pe Tine, Tată, şi 
pe lisus Hristos pe care L-ai trimis” (loan 17,3), cunoaşterea lui 
Dumnezeu e condiția de mântuire. Cunoaşterea lui lisus Hristos, a doua 
faţă a lui Dumnezeu, precum şi a tot ce ne-a spus, e condiţia de 
mântuire. 

Dar ne-a spus şi despre noi, că suntem şi noi fiii lui Dumnezeu, de 
aceea rugându-ne lui Dumnezeu Îl numim Tatăl nostru. Iar noi ne zicem 
că suntem fiii lui Dumnezeu — zicem, şi imediat uităm acest lucru ca și 
cum cineva ni-l şterge imediat din minte. 

Dar tot lisus a mai zis despre unii că: „dacă aţi fi fiii lui Avraam 
aţi face faptele lui Avraam, ori voi, vreţi să Mă omorâţi: voi sunteți fiii 
diavolului” (loan 8,39-40). 

Între cele două extreme: „fiii lui Dumnezeu” şi „fiii diavolului” se 
impune o cunoaştere şi a omului şi a diavolului. 

Omul este făptura lui Dumnezeu făcut să fie chipul şi asemănarea 
lui Dumnezeu. Chipul îl are prin natură, în facultăţile sufleteşti, iar 
asemănarea prin devenire exprimată o dobândeşte, prin silinţă susţinută 
a purificării de patimi şi prin Harul Sfântului Duh. 

Deci şi cunoaşterea Duhului Sfânt „care pe cele neputincioase le 
întăreşte şi pe cele cu lipsă le împlineşte” — cum se spune la Hirotonie — 
este de asemenea condiţie de mântuire. 

lar cum unii pot ajunge să fie numiţi de lisus „fiii diavolului” e 
bine să cunoaştem şi această situaţie spirituală anormală a omului, ca să 
ştim cum să ne ferim de ea. 


„Satana” înseamnă „cel potrivnic” „cel care se împotriveşte”. 

Satanael a fost şi el făptura lui Dumnezeu. făptură spirituală, 
treaptă îngerească, dar care s-a răzvrătit împotriva lui Dumnezeu „a 
căzut pe pământ”, întunecându-se el şi toată ceata sa. De atunci „toată 
lumea zace în cel rău” 1 loan 5,19). „Vai ţie pământule, că Satana a 
coborât la tine” (Apocalpsă 12,12). 

Situaţie paradoxală în creaţie: Dumnezeu are un duşman, care 
vrea să facă şi pe om duşmanul lui Dumnezeu. Această defecțiune 
apărută în creaţie încă nu e soluţionată definitiv. 

Așa pendulăm noi pământenii între Cel bun şi între cel rău, 
făcându-ne, prin ascultare, sau neascultare, sau fiii lui Dumnezeu, sau 
fiii diavolului, fiii unui înger nebun. 

EI e duh, minte, putere; mândru, nebun, tiran; întunecat, viclean şi 
păcătos; duşman biruit de Domnul Hristos; surpat din lumină în focul 
adâncului; liber să cearnă pe pământ pe toţi creştinii ca pe grâu şi să-i 
pârască zi şi noapte înaintea lui Dumnezeu (Apocalipsă 12,10), dar legat 
să nu le poată face nici un rău fără îngăduirea dumnezeiască. 

Deci duh fiind nu are nici o formă spaţială, cum îl încornorează 
pictorii şi nici o materie nu-i opune rezistenţă. 

Nu e în sine de o realitate sensibilă, dar e o realitate de alt ordin, 
un alt mod de existenţă. 

Isprăvile lui, cu colaborarea omului însă, foarte adesea, apar în tot 
demonicul lor şi pe cel mai concret plan sensibil. 

Vrea, astfel, să-l facă şi pe om părtaş cu sine la nebunia lui, 
uzurparea lui Dumnezeu. 

Acest nebun însă ştie totuşi două lucruri: că va fi osândit şi că 
Dumnezeu iubeşte pe om şi crede că dacă va atrage pe toţi oamenii de 
partea lui, ar putea fi iertat şi el. 

Acţiunea şi prezența acestui duh rău în persoana omenească se 
cunoaşte, se vede chiar, când se întunecă la chip, când arată, fără vorbe, 
o împotrivire la îndreptare. Mai clar: împotrivire la cuvântul lui 
Dumnezeu, exprimat de slujitorii Lui. 

Căci definiția păcatului aceasta este: o conspirație între om şi 
Satana împotriva poruncii lui Dumnezeu; starea de răzvrătit a omului 
contra lui Dumnezeu. 

Deci când eşti îndreptat, certat pentru greşeli, te închizi sufleteşte 
într-un sfat străin care-ţi dă dreptate „ţie”, nu Celui ce te îndreaptă prin 

sluga Sa. Aşa începe lupta din mintea „prinsă” de cel viclean şi iiniştea 
și pacea se duc, şi începe să se ducă şi sănătatea fizică. 

Cea mai generală poruncă a lui Dumnezeu este porunca iubirii. 
Împotriva ei e atâta încălcare a răutăţii, întrecere, molimă, război în tot 
momentul, aprins de cel rău în sufletul omenesc întunecat, care merge 
prin viaţa de toate zilele, cu ochii minții legați, acoperiţi, orbiţi chiar, de 
tina vieţii de-acum, în trup. 

O înfricoşătoare îngustare de perspectivă (numai) la „aici” şi 
„acum”; dispare sufletul şi nemurirea sa, ca o fantomă; iar Dumnezeu 
devine o stafie a „conștiinței”. Acesta-i primul efect al păcatului: 
înlăturarea (răsturnarea) lui Dumnezeu din atenția ta şi întronarea iubirii 
de sine, a egoismului, în locul Lui, în sufletul tău. 

Sub focul îndreptării, pacea ta sufletească se duce; nu că 
îndreptarea ar strica ea pacea ta, ci ţi-o strică protivnicul păcii, care a 
prins mintea şi inima ta şi le ține în criză, pe poziție răzvrătită. 

Câtă vreme te ţii „pe poziţie” toate soluţiile satanice îți zboară 
prin minte; cea mai năstruşnică e sinuciderea. Asta-i biruinţa Satanei cea 
mai mare asupra omului, păcatul care nu mai are pocăință, şi Biserica e 
oprită de a se ruga pentru sinucigaşi. 

Cu totul altfel se întâmplă omului care-şi însuşeşte îndreptarea, îşi 
recunoaşte greşeala, vina. Iar cel ce pricepe şi mai bine lucrurile, când 
mulţumeşte lui Dumnezeu pentru îndreptarea trimisă, sau cearta 
îngăduită, vede îndată coborând pacea în sufletul lui, ieşirea din criză, 
izbăvirea de Satana, şi tot omul se luminează. 


* 


MICI ÎNCEPUTURI 


În privinţa credinţei normal ar fi aşa, ca toți să crească de la auzire 
la trăire, de la credinţă la evidență, de la duhul omului la Duhul lui 
Dumnezeu. 

La începutul creştinismului, când setea după altceva mai bun 
decât mizeria vieţii omeneşti era maximă, credincioşii primeau prin 
mâinile apostolilor pe Duhul Sfânt şi îndată arătau însușiri sufleteşti 
corespunzătoare. După predica apostolilor și după primirea Duhului 
Sfânt creştinii trăiau o aşa bucurie şi lepădare de sine, încât îşi vindeau 
tot ce aveau şi aduceau la picioarele apostolilor întemeind o viaţă de 

obşte „şi nimeni nu socotea ceva că e al său” (Faptele Apostolilor 4,32). 
Prin urmare Duhul Sfânt îi creştea „duhovniceşte” spre stări sufleteşti de 
jertiă. Aceste stări le dădeau o linişte încât jertfa, de orice fel, era o 
bucurie şi semn de alegere — dovadă sfârşitul sfântului Ştefan. 

După perioada apostolică creştinii au trebuit să înveţe mai cu 
de-amănuntul creştinismul, pe calea catehezelor, vreme mai îndelungată, 
neîngăduindu-li-se, de pildă, să asiste la Liturghie decât până la locul 
categoriei lor, după timpul și silința ce-o dovediseră. De acum Duhul 
Sfânt nu se mai da de obşte, ci prin Sfintele Taine. Ba pentru greşeli sau 
înfrângeri morale erau amânaţi cu anii de la Sfintele Taine, iar pe cei ce 
de frică se lepădau de credinţă, Biserica primară îi scotea din 
comunitatea credincioşilor şi au fost sute de ani discuţie dacă să-i mai 
primească sau ba, în comunitatea Bisericii. Duhul Sfânt mai strălucea 
doar câteva capete luminate de ierarhi şi câteva feţe de mucenici. 

Creştinii începură să „organizeze” Învățătura lu: lisus, cum îşi 
organizau filosofii ideile, sau obştea să o rânduiască după asemănarea cu 
orânduirea cea lumească a stăpânitorilor veacului acestuia. lerarhii încep 
să impresioneze credincioşii cu arătarea cea dinafară a podoabelor 
conferite (donate) de împărați, cum e de pildă îmbrăcămintea 
arhierească numită „sacos”, iar pe cap coroana acoperită, pe care le 
purtau la început împărații. 

Duhul Sfânt se retrăgea, dispărea oarecum din viaţa creştinilor — 
care ajunsese o viață dinafară. Duhul, focul — căci Dumnezeu e numit şi 
„foc mistuitor” (Evrei 12,29), a devenit o realitate interioară aşa de 
ascunsă, încât marea mulţime a creştinilor nici nu se mai întâlnesc cu EI, 
nu mai au nici o trăire a prezenţei Lui, deşi există în fiecare din noi. 

Explicaţia. 

Omul e aşa de încărcat de scăderi, de egoism, de moşteniri rele, de 
mulțumire de sine, de orientarea înspre în afară a vieţii, încât face 
imposibilă aprinderea Duhului Sfânt în noi. Căci dacă s-ar aprinde totuşi 
într-un astfel de teren necurat, ar trebui sau să murim din pricina 
contrastului sau. Duhul Sfânt să potenţeze la maximum scăderile pe care 
le găseşte — ceea ce, nici într-un caz, nici într-altul, nu e voia lui 
Dumnezeu şi de aceea noi vegetăm, tânjim, ne veştejim, ne întunecăm, 
sau putrezim în păcatele noastre. 

Fără lepădarea de sine, fără curățirea de tot putregaiul firii, fără 
consolidarea minţii în starea smereniei — singura stare normală a 

minţii — nimeni nu va putea vedea pe Dumnezeu prin Duhui Sfânt. Pe 
scurt, fără o curățire stăruitoare a omului dinspre patimi, nu putem avea 
nici cea mai mică trăire sau experiență duhovnicească. Dacă totuşi 
uneori — din mila lui Dumnezeu — ajungem şi la trăirea luminoasă şi 
dătătoare de viaţă (expresia le era: „dătătoare de sănătate”) a câte unui 
cuvânt de tolos, aceasta se datoreşte nu atât faptului că noi am fi ajuns la 
o curățire de patimi propriu-zis, ci că aceasta s-a făcut din mila sau darul 
ui Dumnezeu, pentru ostenelile altuia de-a ajuta să ieși din întunerec 
sau din chinul cu absurdităţile, la o convingere prin proprie trăire, pe 
cum că, cu adevărai mai este un mod de viaţă cu totul al celeilalte 
Împărăţii, decât al lumii acesteia. 

Mai dă Dumnezeu aceste începuturi de trăire și ca să încurajeze 
începătorii ăştia, cu păr alb pe cap, pe calea nevoinţelor lepădării 
egoismului într-o şi mai sporită măsură. 

O altă rațiune a acestor trăiri luminoase a unor cuvinte 
duhovniceşti — ca dar al Duhului Sfânt, ce se împărtăşeşte minții, simţirii 
şi conştiinţei — este că, prin evidenţa acestei preasfinte Prezențe, omul 
primeşte o putere duhovnicească de a trece prin încercări din ce în ce 
mai mari, care îl curățesc din ce în ce mai mult. 

O experienţă mistică, o trăire luminată de Duh nu are rostul de-a 
ne lipi sufletul de nimic din veacul acesta, ci dimpotrivă căpătăm o 
dezlipire de toate mărginirile lui şi un dor nestins după viaţa cea 
adevărată a veacului viitor. Chiar dacă treburile vieţii dinafară se mai ţin 
de noi — le facem cu multă uşurinţă (nu uşurătate), aproape fără nici o 
osteneală şi fără nic? o împătimire. 

I 


Prin natura lucrurilor suntem deodată: şi fiinţe ale lumii fizice şi 
fiinţe ale lumii metafizice. Ca atare putem trăi o vreme fără pâine, dar 
nu putem trăi fără o concepție de viaţă. 

Dacă ne limităm obârşia şi destinul nostru numai la lumea fizică, 
atunci rămânem cu o seamă de probleme neînțelese şi nerezolvate: trăim 
între adevăruri principale şi secundar — cele fundamentale, Adevărul în 
sine, ne rămân inaccesibile. 

În câmpul raţiunii însă apar întrebări care-i depăşesc şi 
posibilitatea şi competenţa. Răul, de pildă, a pus pe două coloane 
mai multe perechi de teze şi antiteze, demonstrate cu aceeaşi stringenţă 

logică fiecare. Dar, faptul că aceeaşi rațiune poate demonstra logic: şi 
pozitiv şi negativ unul şi acelaşi lucru a dus la contestaţia competenţei 
raţiunii în rezolvarea problemelor de limită ale existenţei. Existenţa 
problemelor limită face loc unui alt organ al cunoașterii, bazat pe 
revelaţie, cunoaşterea prin credinţă. („Credem” „pe cuvânt” şi pe cei ce 
au văzut existența piramidelor în locul nostru, şi pe cei ce „văd” 
structura atomului şi credem pe cuvânt şi pe Omul care S-a pogorât din 
cer şi ne-a spus în ce constă aceasta.) 

Faptul că omul presimte probleme și adevăruri ce-l depăşesc, îl 
îndreptățesc „să creadă şi în existenţa lui Dumnezeu”. Această credință 
vagă, aproape de complezenţă, mai filosofică, nu-l angajează real în a-şi 
corecta cumva modul de viață, sau să-şi pună vreo ordine în cunoştinţe. 

Momentul decisiv al omului nu e însă cel „metafizic”, care nu-i 
angajează viaţa, ci e momentul religios, când omul în cauză se 
recunoaște atârnător de Autorul Universului şi se recunoaşte răspunzător 
de concepția sa de viaţă. 

Nu avem linişte şi echilibru până nu ne decidem, în timp, ce 
facem cu eternitatea noastră ? Ce facem cu Hristos ? Căci E] ne-a 
descoperit (revelat) nouă toate (loan 4,25). El ne-a descoperit adevărul 
fundamental al eternității şi întoarcerii noastre la Dumnezeu, ca Tată al 
omului. 

În ordinea religioasă (adică a atârnării noastre de Fiinţa supremă) 
Adevărul e neasemănat mai mult decât în ordinea fizică a existenţei. Aci 
pe pământ, adevărul e concordanţă, evidență; pe când în ordinea 
religioasă, Adevărul devine Fiinţă activă, capabil să ridice sufletul la alt 
nivel al existenţei. Aşa înțelegem pe Iisus când a spus că El e Adevărul, 
Calea şi Viaţa — şi acestea veşnice. 

Omul care-şi angajează viaţa în concepția religioasă nu mai e 
singur în nimic, sau fără apărare, sau fără viziune dincolo de zarea 
lucrurilor. El prinde în viaţa sa vremelnică elemente veşnice, începe să 
samene cu lisus. 

Dacă şi în realitate lucrurile ar sta tot aşa de clar, n-ar fi atâta 
discuţie între oameni în privinţa lui lisus. Concepţia creştină de viaţă nu 
se transmite nici ereditar şi nu se dobândeşte cu uşurinţă nici numai din 
lectură. În concepţia creştină vie, nu se poate intra sau rămâne fără să fii 
în stare de un risc: al lepădării de sine şi — uneori, în istorie — al lepădării 
chiar de viață — dacă împrejurările o cer. 

Nu în afară, în noi chiar, în fiecare, lisus are mulți protivnici 
care-l închid uşa, Îi întore spatele, sting lampa raţiunii, sau o afumă cu 
patimile, sau Îi ridică piedici „practice” în cale. 

- De ce e refuzati creştinismul de fire în genere ? 

- E refuzat nu din vreun motiv întemeiat, ci printr-o viclenie 
inoculată naturii omeneşti, care ne alipeşte de plăcere ca de un „bine” şi 
ne depărtează de durere (sau jertfă) ca de un „rău”. Creștinismul practic, 
prin natura lui, stăvileşte dărăpănarea firii omeneşti prin patimi, care 
produc o plăcere imediată, dar care, cu timpul devastând, întunecă toiul 
şi pervertesc înțelesurile cuvintelor de bine şi rău, punându-le unul în 
locul altuna, 

În faţa tinereţii e preferată plăcerea, nicidecum frânarea ei. Cine, 
aşadar, va scăpa de toate capcanele ei ? 

- Abia dacă o mai stăvilesc puţin cei ce practică credinţa după 
rânduielile stabilite de Biserică. 

- Deci trebuie să aparţii la o biserică. 

- Concepţia de viaţă trebuie să ţi-o formulezi la un nivei de 
gândire şi vocabular analog cu cel al profesiunii — căci mulţi se 
rușinează de pauperitatea în care se găsesc sub raport religios, şi, chiar 
când au bunăvoința, constată că terminologia fuge în vremea copilăriei. 

Ca în toate domeniile, așa şi în domeniul credinţei avem un aspect 
practic şi unul abstract. Se pot întâmpla greşeli şi într-unul şi într-altul. 
Dar se pot corecta şi greşelile. 

Deci, din acest motiv „de control”, pentru deprinderea dreaptă a 
credinței şi a traducerii ei în viaţa concretă, trebuie să-ţi alegi un 
duhovnic. Numele lui vine de la Duh, Duhul Sfânt; om care 
interpretează viaţa sa prin alt Duh, decât al cărnii, al vremelniciei. Acel 
alt mod de interpretare al vieţii, după Duhul lui Dumnezeu, nu se poate 
deprinde din simpla lectură sau auzirea slujbei din biserică, ci prin 
ucenicie sinceră la un duhovnic, cu larg orizont interior. 

Funcţia lui e neasemănat de mare pentru sufletul nostru. 
Duhovnicii sunt înzestrați cu puterea iertării şi tămăduirii decăderilor 
noastre, a înfrângerilor noastre morale. Ei pot linişti sufletul şi-l pot 
scoate din crize. 

Cum însă calea plăcerii „aleasă” ca principiu de viaţă, e cale a 
decăderii, şi, cum toţi duhovnicii, într-un cuvânt, caută să scoată sufletul 

omenesc din această robie, aflăm motivul nemărturisit pentru care tinerii 
nu prea mai dau pe ia duhovnici. 

În concepția justă de viață, fireşte că trebuie să fim lămuriţi şi cu 
funcțiile vitale ale instinctelor. Instinctul e o lege a naturii fizice care 
urmăreşte protecția speciei, perpetuarea ei, selecția ei, etc. Pe aceste 
rosturi ale naturii, a căror împlinire e însoţită de plăcere, se întâmplă că 
omul, la o sugestie vicleană a raţiunii, desface rostul de plăcere şi 
urmăreşte numai plăcerea, evitând rostul. Capacitatea aceasta a omului 
de a tăia instinctul în două: plăcerea de scop, îi aduce însă vicierea 
naturii sale, degradarea ei, animalizarea, cu urmări fatale atât pentru 
natura fizică cât şi pentru spiritul său, care „s-a învoit” cu această 
denaturare sau ftaudă a naturii. Acesta e unul din înțelesurile noțiunii de 
„păcat ”. 

Înfrângerile repetate devin cu timpul a doua natură, deci o forță 
care „silește” natura la degradare şi la finalul ei, moartea. 

Sunt forțe favorabile omului şi sunt forţe protivnice omului, care 
se confruntă la toate nivelele, şi în afară, şi pe terenul naturii omeneşti. 
Ar fi incompletă o convingere religioasă care ar ignora existenţa acestei 
forţe negative numite diavol şi păcat. Păcatele sunt înfrângerile morale 
ale omului şi biruințele sugestiei demonice asupra rațiunii şi voinţei 
omeneşti. Deci tot omul trebuie să „simtă” obârşia gândurilor ce-i vin în 
minte: de unde vin, ale cui sunt ? — deci ce valoare au, pricepând unde 
duc. 

„Păcătuind” mereu ajungem până la pierderea definitivă a 
libertăţii spiritului. Instinctele devin patimi, patimile a doua natură, 
vârsta nu mai cuminţeşte nimica. 

Împotriva eredității creştine s-au dus lupte perfide, urgii istorice, 
veacuri de-a rândul. Deşi creştinismul a fost reprezentat numai din când 
în când de sfinţi, apărat de orânduirea bisericească pe cât s-a putut, 
numărul credincioşilor variabil şi fără prea mare putere, el totuşi a 
dăinuit, dăinuieşte şi va dăinui prin alte elemente: prin obârşia sa divină, 
prin concluzia finală a creației, prin mărturia conştiinţei, a eternității 
sufletului nostru şi prin asistența nevăzută a lui lisus, Contemporan 
Viu, cu toți credincioşii Săi din toate timpurile, până la sfârşitul 
timpului. 

Dacă creştinismul n-ar pune în mod personal, fiecăruia, problema 
socotelilor noastre cu eternitatea, darea de seamă la sfârşitul acestui mod 

de existenţă, asupra modului cum ne-am interpretat destinul nostru, 
atunci lisus ar fi numai un filosof, care n-ar angaja viaţa însăşi a omului. 
De aceea mulți — ca să „scape” de El — Îl consideră doar ca pe un „mare 
inițiat”, de care mai au şi alte religii; un mare om, dar numai om, cel 
mult înspirat de Dumnezeu. Poziţia ortodoxă însă e cea din Crezul 
Bisericii și mărturia sfinților. Numai apariţia unică pe pământ a lui lisus 
a putut impresiona şi determina tăierea în două a cronologiei timpului. 

EI singur a făcut dovada că este autor al vieţii şi stăpân al morţii. 
De Ei singur ascultă şi vântul și marea şi peştii și pâinea (Marcu 4,41). 

EI e Dumnezeu viu şi etern, contemporan cu toți credincioşii Săi, 
iubitor de oameni, dar şi în măsură să-i cheme la răspundere, în stare să 
le consfințească eternitatea pe cum şi-au trăit vremelnicia. 

Fără Judecata din urmă (atât a vieţii particulare, la încetarea vieţii 
pământeşti, cât şi a vieţii de obşte, a tuturor oamenilor, datorită unui 
cataclism) creştinismul! iarăşi ar fi incomplet, n-ar angaja viaţa şi i s-ar fi 
stins continuitatea. Judecata revelează structura noastră sufletească: 
responsabilitatea — libertatea spiritului — vinovăția pentru pierderea 
acestei libertăţi, sau răsplata pentru realizarea acestei iibertăţi, de care 
suntem conştienţi la nivelul conştiinţei. 

Deci lisus e cu noi, în mod tainic, pe cum a zis: până la sfârşitul 
veacurilor, dar noi Îl aşteptăm, pe cum iarăşi a spus, să vie a doua oară, 
dar de data aceasta cu slavă şi putere ca a unui Dumnezeu, cu care, la 
acea dată eshatologică nu se mai discută în contradictoriu. 


II 


Cazna ascetică are multe temeiuri: 

Unul dintre temeiurile ascezei e însăşi constituţia noastră 
omenească, deoarece trăim deodată şi „în paralel” două vieţi distincte: 
una fizică (biologică, fiziologică) şi una metafizică şi religioasă. 

Viaţa fizică este supusă condiţiilor mediului extern şi ale mediului 
intern (mediul umoral, endocrin, etc.), este supusă apoi uzurii timpului 
şi, în final, morţii. 

Viaţa spiritului, în schimb, este o viaţă eternă. 

În concret noi suntem o sinteză între vremelnicie şi eternitate, 
între materie şi spirit — iar această sinteză se află într-o continuă 
tensiune, într-un continuu dialog. 

Viaţa fizică, supusă simţurilor, le are pe acestea criteriu de 
echilibru, precum şi prelungirile simţurilor: ştiinţele pozitive, empirice, 
civilizaţia în genere. Omul totuşi nu e mulțumit numai cu cel mai bun 
confort cerut de simţuri şi oferit de ştiinţă, de aceea întrevede şi alte 
coordonate ale existenţei, ale legăturii sale ontologice cu Cerul. Sunt 
deci două moduri de-a gândi existența: unul materialist, în perfectă 
armonie cu simţurile și datele imediate ale cunoştinţelor, o rațiune 
practică, limitată la „aici”. Direcţia materialistă a gândirii e veche, 
incepe de la Democrit. Aceasta nu are un inventar prea amplu de 
probleme, iar cele ce trec dincolo de limitele empirice ale existenţei 
văzute le declară inexistente, mitice, ficțiuni, etc. 

În cursul istoriei gândirii însă s-a ajuns şi la punerea în discuţie a 
înseşi rațiunii ca unealtă a cunoaşterii exacte a realităţilor, întrucât se 
băgase de seamă, încă de Socrate, că sofiştii puteau „dovedi” cu aceeaşi 
logică și teza şi antiteza uneia și acelciaşi probleme. În „Critica rațiunii 
pure” se pun pe două coloane tezele şi antitezele raţiunii; de asemenea 
se inventariază şi cele 13 categorii ale raţiunii peste care ea nu poate 
trece; deci se face dovada că e limitată, condiţionată şi osândită la 
relativitate, (Nu se poate gândi în afară de timp, spaţiu, cauzabilitate, 
finalitate, etc.). Această infirmitate a raţiunii cu privire la cunoaşterea şi 
definirea adevărului şi a altor probleme de limită, care totuşi frământă 
profund sufletul omenesc dar îi depăşesc cu evidenţă puterile naturale, 
face loc raţiunii divine sau Revelaţiei. Rațiunea divină s-a întrupat 
într-un om adevărat dar unic, lisus Hristos, Dumnezeu adevărat şi om 
adevărat. El ne-a descoperit obârșia noastră divină, eternitatea noastră, 
răspunderea pentru modul şi comportarea în viaţa vremelnică, judecata 
universală şi cele două împărăţii care consfinţesc eonic deciziile noastre, 
prin care ne-am interpretat viaţa pe pământ. 

Deci modul natural al raţiunii are acum şi pe al doilea mod al 
gândirii existenţei, modul supranatural al raţiunii divine. 

Pentru „a vedea” existența în mod divin trebuie să ieşim din 
tensiunea trup-suflet, să aducem raţiunea noastră, cu smerenie, sub 
lumina divină a Harului. 

Toată această treabă e subiectul asceticii, adică a convertirii 
practice a tuturor energiilor noastre oarbe, la ascultare de adevăr şi 
eternitate, 

Viaţa creştină se poate duce la două nivele. Unul al poruncilor şi 
altul al sfaturilor evanghelice. Trăirea la nivelul poruncilor asigură 
mântuirea. Trăirea la nivelul! sfaturilor, desăvârşirea. 

Pentru ca să poţi urma pe lisus la nivelul sfatunilor evanghelice se 
cer, în permanență, de dimineaţa până seara: |) lepădarea de sine, 
2) rugăciunea și 3) postul. 

În modul de viaţă strict ascetic aceste condiţii se concretizează în: 
i) votul sărăciei (de bună voie), 2) al fecioriei şi 3) al ascultării 
necondiționate (de povătuitorii în drept). 

Se cer acestea pentru o sirnplificare a vieții, ca să poţi îi de vreo 
ireabă cauzei lui Dumnezeu în lume. Dar tocmai pentru împlinirea 
acestui rost trebuie să ave: ca neapărat necesară însușirea sufletească a 
smereniei. Cu aceste condiții, pricepute câi mai complet şi limpede 
posibil, iar pe de altă parte, urmărite cu entuziasm în realizarea lor (fără 
slăbire, din cauza greutăților pe care le ridică firea veche, lumea şi 
ispititerul), nevoitorui poate ajunge la măsuri dumnezeieşti de chip şi 
asemănare cu lisus. 

Toate aceste condiţii, explicate şi aplicate practic și cu 
de-amănuntul, sub controlul unuia care a trecut prin nevoinţele acestea — 
deşi în linii generale toţi pricep despre ce este vorba —, au ca scop de a 
da posibilitate fiecărui creştin de a-şi verifica putinţele și neputinţele, de 
a-şi căuta cea mai bună integrare a vieţii sale în destinația sa superioară, 
pentru care a şi venit în lumea aceasta. 

Nu trebuie să ignorăm greutăţile şi barierele, în fața cărora trebuie 
să ne oprim, dacă e cazul — chiar fascinația frumuseţii trebuie ocolită sau 
„privită” cu prudenţă mai ales dacă apare prea devreme. 

lată, de pildă, câteva prudenţe în privinţa aplicării postului. 
Întrucât postul lipseşte organismul de hrană „suficientă”, țesuturile îşi 
restructurează rezervele, îşi micșorează volumul şi greutatea, scade 
tensiunea umorilor, în final: micşorează — stinge chiar — alipirea de 
materie, indirect ajută dezlipirea de lume, de trupul propriu, de trupul 
altora: ochii se curăţesc de senzualitate, de asemenea şi celelalte simţuri 
se purifică. Sufletul devine mai străveziu spre celălalt sens al vieţii şi 
trage şi trupul la linişte. 

Tensiunea înire cele două moduri de viaţă, după trup (fără vreo 
stăvilire a patimilor) şi după duh, se rezolvă pozitiv, dar şi negativ. 

Negativ: 

Înfrânarea patimilor principale, în regim de post şi abstinenţă, 
poate „duce” organismul la situaţii prin care energia cinetică a acestora 
se „travestește” în alte patimi, care, în prima aparenţă n-ar avea nici o 
legătură cu patimile capitale stăvilite conştient. 

„Iransferu!” energiei oarbe a instinctelor — mai ales dacă acestea 
au dat de „gustul” patimilor, care le-au viciat rostul — poate duce la 
deranjuri mintale, întrucât „cenzura” minţii poate fi „învăluită” de 
„obsesii”, echilibrul se clatină şi astfel să ne trezim în domeniul 
psihiatriei. 

Deci, cu privire la post şi înfrânare trebuie observat pe concret 
care sunt posibilitățile reale, în timp mai îndelungat, pentru că factorii 
creditari ai fiecărui ins sunt diferiţi, şi abia la urmă să ne angajăm total. 

„Strămutarea” ordinii naturale a organismului şi a minții care-l 
serveşte la acel nivel, este totuşi un risc, un salt, în ordinea mai presus 
de fire a lucrurilor. Însăşi credinţa e un risc al raţiunii. 

Postul este rânduit şi de Biserică, drept o perioadă de subţiere a 
minţii, ca să poată înţelege adevărurile fundamentale ale creştinismului: 
Nașterea Raţiunii divine (Logosul) în om adevărat (cu postul 
Crăciunului înainte); Învierea din morţi a Domnului, chezăşie a învierii 
tuturor oamenilor, biruința definitivă asupra morţii şi păcatului — starea 
mai presus de fire a trupurilor înviate (cu postul Paştilor înainte). 

Adevărurile fundamentale: că omul este fiul lui Dumnezeu, că 
viața noastră e capabilă de îndumnezeire deoarece ioţi creştinii avem pe 
Hristos contemporan cu noi, iar prin Botez suntem îmbrăcaţi lăuntric în 
Hristos, care El face toată desăvârşirea noastră dincolo de marginile 
puterilor noastre, 

Deci, pentru trăirea creştinismului la nivelul sfaturilor, a sporirii 
de la chip la asemănare, trebuie smerenie şi post şi să nu umbli de capul 
tău. 

CREDINTA ESTE DAR AL DUHULUI SFÂNT 


Prin E! credem în Dumnezeu şi suflet şi-L numim pe Dumnezeu, 
Tată al nostru. Deci unde nu-i acest dar nu-i credinţă şi nici afirmare a 
existenţei independente (de trup şi de moariea acestuia) a sufletului. 

Şi totuși necredinţa e un păcat. 

Şi o infirmitate. 

Și că se iartă toate (de câte se cere iertare sub patrafir), dar ceie 
împotriva Duhului Sfânt nu se iartă nici în veacul acesta, nici în cel 
viitor. Căci a recunoaşte o vină şi a cere iertare e toi o acţiune a Duhului 
Sfânt. Când însă stai împotriva Adevărului propoveduit, arătat şi 
dovedit, stai împotriva Duhului Sfânt şi, ca urmare, stai împotriva lui 
Dumnezeu. Pe poziţia aceasta eşti un răzvrătit, un fiu al diavolului, că ei 
vor, până la sfârșit să uzurpe pe Dumnezeu — măcar din sufletul 
oamenilor. 

La această situaţie se ajunge aşa că „lempluil” Duhului Sfânt 
(I Corinteni 3,16), prin lipirea de plăcerea lumii văzute — ca singură 
existentă — intră total în stăpânirea „Prinţului” lumii acesteia, care, în 
alienaţia lui, crede că lumea aceasta e a lui şi că el e dumnezeul ei. lar 
ei, răzvrătitul, dă oricui i se închină lui, aceeaşi iluzie şi alienaţie că ar fi 
stăpân absolut şi „Dumnezeu” pe pământ. Sindromul de putere care 
generează tirania şi crima. Acesta-i mecanismul psihic al oricărui 
anticrist. Anticrişti sunt mulți, toți uniți împotriva lui Hristos, ca 
Dumnezeu, dar foarte geloşi pe stăpânirea asupra lumii, de unde 
războaiele de exterminare a celuilalt concurent, când, la sfârşitul istoriei, 
va rămâne unul singur, în care se va întrupa diavolul cu toată puterea şi 
răutatea lui, sub forma şi titlul celui mai mare binefăcător al oamenilor 
şi al fericirii lor pe pământ. 

Acela grăbeşte A Doua Venire a lui Hristos, de data aceasta, cu 
putere şi slavă dumnezeiască, punând capăt istoriei stăpânite de păcat. 

Deci dacă trupul omenesc e numit „templu” al Duhului Sfânt 
(1 Corinteni 6,19), această denumire se menţine numai dacă omul se 
străduieșşte şi se îmbogăţeşte în Duhul Sfânt; dacă însă, cedează ispitelor 
lumii şi trupului nestrunit la rânduiala firii, atunci se face „peşteră de 
tâlhari” şi sălaş al păcatului şi morții. Căci nu stau laolaltă Duhul lui 
Dumnezeu şi duhul diavolului. 

Pe „terenul” inimii (al sentimentului) şi minţii (al raţiunii) se dau 
în continuu lupte de ocupaţie. Ochiul conştiinţei, cel ce „vede” dinspre 
Dumnezeu întru cele dinlăuntru ale omului pe cel viclean, şi „vede” şi 
din partea omului ajutorul lui Hristos împotriva celui rău, e chiar 
organul de cunoaştere al modului spiritual de existenţă, a binelui şi 
răului nostru metafizic. Aci e „locul” smeritei rugăciuni şi atenţii şi a 
continuei noastre alipiri de Hristos, de Duhul Sfânt, a îmbogăţirii în 
Dumnezeu. 

E o viaţă de mare fineţe, spre deosebire de brutala viaţă a 
simţurilor. Cine petrece în cele din afară ca în singurul mod real al vieţii, 
e clar că se întunecă dinspre funcția conştiinţei spre celălat mod de 
exIstență. 

Toţi sunt aduşi în fața opțiunii. 

Aşa se verifică libertatea. 

Aşa se pierde hbertatea. 

Numai opţiunea pentru Adevăr (care-i numele, printre alte nume) 
a persoanei lui Hristos ne va face cu adevărat liberi. Dar aceasta numai 
în schimbul totalei lepădări de sine, care „sine” e a lumii văzute şi care 
nu se vrea sacrificată cauzei lui Hristos. A birui „sinea” aceasta, frână a 
diavolului în noi, ca subiect de mântuire, e a birui „lumea” şi a birui 
frica de moarte. Abia aşa, în această restructurare sufletească devii cu 
adevărat liber. Liber de tine însuţi. Acum eşti al lui Hristos. Şi nu surd şi 
mut şi orb. 

se 

Câteva din temeiurile pentru care trebuie să pricepem ca pe o 
rațiune divină existenţa grâului şi neghinei până la seceriş, ca mediu de 
opţiune. Tot aşa, să pricepem ca pe o rațiune divină cererea și aprobarea 
Satanei de-a ne cerne, pe toți, ca pe grâu. 

Numai în aşa „„mediu” spiritual se consolidează, cresc fiii lui 
Dumnezeu, ca fii ai lhbertăţii şi fii ai luminii (Efeseni 5,8). 

Fireşte că bat vânturile şi răscolesc talazurile, dar întemeiaţi pe 
piatra din capul unghiului, (piatră nebăgată în seamă de ziditorii lumii — 
ba chiar aruncată ca nctrebnică) nu avem grijă, sau frică, sau îndoială că 
ne-ar înghiţi valurile. 

Asta când dobândim o evidenţă interioară a asistenței Duhului 
Sfânt. Căci cuvintele rugăciunii: „Doamne, Cela ce ai trimis pe Duhul 
cel Sfânt în ceasul al treilea Apostolilor Tăi, pe Acela, Bunule, nu-l lua 

die ia noi, cei ce ne rugăm Ţie” (Epicieza), devin o integrare şi a noastră 
în limbile de foc ale Cincizecimii, ziua întemeierii şi continuității peste 
veacuri a Bisericii creştine. 

Sfântul Duh nu are vârstă, după cum nu are nici gravitate 
universală, deşi aceasta e totuşi o lege de echilibru a universului, care e 
o creaţie. 

Toţi suntem botezați în Duhul Sfânt, dar, trecerea lui din 
virtualitate în actualitate e lăsată şi la opţiunea şi nevoința noastră. Ni 


s-a dat şi nouă o „cotă” de făcut în realizarea mântuirii noastre. 


% 


Despre „dobândirea Duhului Sfânt dumnezeiesc” (Sfântul 
Serafim) şi lucrarea practică a îmbogăţirii — actualizării — în Duhul Sfânt 
— capitol aparte. 

> 


LA „ÎMBOGĂȚIREA ÎN DUHUL SFÂNT” 
(Luca 12,21) 


Unde eşti şi în ce te afli într-un moment dat ? — în Har sau sub 
judecată ? 

Că dacă „Împărăţia lui Dumnezeu nu e numai un eveniment 
viitor ci o realitate prezentă, atunci scenariul slăvitei A Doua Veniri şi 
a Judecăţii de pe urmă, nu face decât să proiecteze în lumina lui 
Dumnezeu şi în simultaneitatea eternității ceea ce se împlineşte astăzi în 
taina şi în durata istoriei. Căci în tot momentul omul îşi exprimă 
apartenenţa sa şi-şi precizează destinaţia sa; în tot momentul se 
verifică autenticitatea credinţei sale şi se împlineşte judecata sa; în 
jurul lui şi în el se exercită antagonismul ireductibil al idolatriei 
pământului şi al recunoaşterii singurului Hristos (ca sens al vieţii). 

Cuvântul profetic invită pe credincios să aprecieze gravitatea 
eternă a fiecărei clipe; ea, gravitatea, nu îngăduie nici distracţia, nici 
uşurătatea, nici compromisurile, ci provoacă angajarea imediată şi 
integrală.”  Situând existența prezentă în perspectiva  Parusiei, 
APOCALIPSA arată că Domnul Hristos este „Alfa şi Omega, Începutul 
şi Sfârşitul” (Apocalipsă 1,8; 21,6; 22,13). 


304 Y DANIIL STOENESCU 


l. „lar porunca lui Dumnezeu aceasta este: sfințirea voastră şi să 
vă feriți de destrânare” (1 Tesaloniceni 4,3). 

2. „Fiţi sfinți, precum şi Eu sunt sfânt” (Levitic 11,44-45; 192 
20,7 şi 26; Luca 6,36; Iacob 1,4; 1 Petru 1,16) 


„3 


„Nu-i e dat oricui să ştie la timp că nimic din ce e dat omului, 
nici măcar rațiunea, nu e lucru bun dintr-odată” (C. Noica). 

Deci toate trebuie prelucrate, îndrumate, sporite. 

Iar cum „Noi suntem ajutoare de muncă ale lui Dumnezeu, iar voi 
ogorul lui Dumnezeu, clădirea lui Dumnezeu” (1 Corinteni 3,9), e 
limpede că acest ogor, ca să rodească, trebuie lucrat, chiar întors pe 
dos, de cum a venit el pe lume. 

ȘI cum „ale omului nu şi le cunoaşte decât duhul omului, tot aşa 
ale lui Dumnezeu nu le-a cunoscut nimeni decât Duhul lui Dumnezeu; 
iar noi n-am primit duhul lumii, ci Duhul cel de la Dumnezeu, ca să 
cunoaştem cele dăruite nouă de Dumnezeu” (| Corinteni 2,11-12). 

lar cum pe noi aşa să ne socotiți: „Ca slujitori ai lui Hristos şi ca 
iconomi ai tainelor lui Dumnezeu” (1 Corinteni 4,1), e iarăşi limpede că 
aceste taine dăruite nouă trebuie să le cunoaştem. 

Dar nu cunoscute ca o simplă lectură sau cultură, ci ca ceva care 
îți justifică viaţa de om, ţi-o sporeşte și ţi-o linişteşte în faţa necazurilor, 
a primejdiilor şi a dezordinii lumii din afară. 


Notă. Filocalia vol. III: 

„... Flecare dobândeşte după măsura credinţei lui arătarea lucrării 
Duhului. Așa încât fiecare îşi este distribuitorul propriu al Harului.” 
(p. 240). 

„Prin Providenţă Dumnezeu îndrumă în chip pozitiv pe om prin 
binefacerile pe care i le dă în fiecare clipă şi prin meditaţia asupra lor, 
prin judecată îl abate de la orice rău, trimiţându-i diferite certări. Aceste 
două moduri se alternează sau chiar se împletesc, ca într-o pedagogie 
părintească. În fiecare zi Dumnezeu ne dă bunurile Sale şi aproape în 
fiecare zi ne şi ceartă. EI zilnic stă la judecată cu noi ca să ne scape de 
judecata neindurată de la sfârşit.” (p. 242). 


+. Ochii dumnezeieşti ai credinţei... Căci tot cel ce şi-a scos 
aceşti ochi ai credinței din sine prin neîmplinirea poruncilor, va fi 
osândit cu siguranţă nemaiavând pe Dumnezeu privind la el.” (p. 246). 

„Ochii credinţei, ca evidenţă a adevărurilor credinţei, dobândită 
prin fapte, deşi sunt în noi, ajutându-ne să vedem, totuşi nu sunt ai 
noştri, ci sunt darul lui Dumnezeu, sau lucrările Lui. Ca atare deşi 
vedem şi noi prin ei, sunt ochii prin care Însuşi Dumnezeu priveşte în 
noi şi în jurul nostru. lar noi vedem prin aceşti ochi ai lui Dumnezeu. În 
acest sens pe Dumnezeu îl cunoaşte cel ce e cunoscut de Dumnezeu.” 
(Nota 1, p. 246). 


> 


Copilărie şi sfinţenie 


După doctrina creştină sunt două lucruri îndeosebi care fac pe om 
capabil de sfinţenie. Unul e simplitatea spiritului, iar al doilea e 
puritatea inimii. 

Simplitatea spiritului se mai numeşte în termen obişnuit sărăcia cu 
duhul. Cei săraci cu duhul sunt binecuvântați de Mântuitorul cu fericirea 
de-a trăi în Împărăţia cerurilor. Cei curaţi cu inima sunt binecuvântaţi de 
El cu fericirea de-a vedea pe Dumnezeu. Esenţa celor nouă fericiri 
rostite în Predica de pe Munte se reduce în realitate la aceste două. lar 
aceste două sunt, în fond una şi aceeaşi, pentru că a fi în Împărăția 
cerurilor şi a vedea pe Dumnezeu însemnează unul şi acelaşi lucru. 
Numai căile prin care se ajunge acolo sunt deosebite, întrucât odată e 
vorba de spirit şi apoi e vorba de inimă, 

Spiritul e cel care cunoaşte. 

Inima € cea care iubeşte. 

Religia e cunoașterea şi iubirea de Dumnezeu totdeodată. 

Cunoaşterea lui Dumnezeu e condiţionată de simplitatea spiritului 
sau de sărăcia lui. Ce însemnează această sărăcie sau această simplitate ? 
Activitatea proprie spiritului nostru este aflarea adevărului. În munca 
nobilă pentru a-l afla, spiritul se încarcă cu nesfârşita varietate a 
cunoştinţelor, cu imaginile, cu reprezentările şi ideile tuturor lucrurilor 
ce cad în raza preocupărilor sale. Îngrămădirea acestor elemente 
intelectuale pricinuieşte adesea rătăcirea spiritului, care poate să ia drept 
adevăr ceea ce nu este în realitate şi să treacă nepăsător pe lângă 
adevărul pe care-l caută. Cel mai trist şi mai elocvent exemplu 
de rătăcire este acela al semidocţilor care, posedând o sumă 
oarecare de cunoştinţe insuficiente, sunt siguri că posedă adevărul 
însuşi. Caracteristica semidoctului este că nu-şi dă seama de limitele 

științei omeneşti şi ia drept absoiut ceea ce e fragmentar şi reiativ. 
Pentru probiema desăvârşirii omului, semidocţia e totdeauna o 
nenorocire. 


SĂPTĂMÂNA PATIMILOR 
| 


Duminecă: intrarea în Ierusalim. Entuziasmul poporului pentru 
lisus, care înviase pe Lazăr. În iudei intră altcineva, care-i punea ia cale 
să-L omoare şi pe iisus şi pe Lazăr. Model de aservire a minţii omeneşti 
în favoarea „duşmanului” lui lisus. Ei erau „Lipiţi” de lumea aceasta, de 
„setea” după „putere” lumească. 

De aceea — lăsând pentru moment la o parte toată duşmănia ce-o 
aveau faţă de lisus — îl întreabă: cu ce putere faci ce faci ? 


Lazăr era mort de patru zile, puţea. Era moartea fizică. La 
spovedanie vin câte unii, după trecere de mulţi ani 10, 20, 30 de ani. Ce 
miros vor fi având ? Sfântul Simeon Noul Teolog are o descriere a lor. 
Dar puterea iui Dumnezeu şi lacrimile omului învie omul şi din moartea 
sufletească. 

Abia acum vezi cum ai văzut. Conştiinţa este un ochi prin care te 
vezi cum vezi tu toate. Dacă te-ai vedea cum te uiţi şi după ce te uiţi 
ai afla multe despre tine. 

> 

Seara, Denie. lisus a flămânzit. Smochinul n-avea roade, ci 
numai frunze. L-a blestemat şi s-a uscat îndată. Ce semnificaţie are 
smochinul? — o fiinţă care nu dă roade, un neam, poate o lume. 

larăşi: „cu ce putere ?” „Puterea”... îi interesa pe puternici. Nu 
este putere decât acolo, sau n-o are decât acela căruia i-o dă Dumnezeu 
să facă o lucrare a Lui între oameni. Deci integrarea totală (până la 
moarte pe cruce) în lucrarea lui Dumnezeu, conferă puterea de sus, 
asupra morții, asupra smochinului, asupra firii în genere (peştii, marea, 
vântul). Credinţă cât un grăunte de muştar, integrare în lucrarea lui 
Dumnezeu cât poate să o cuprindă un grăunte de minte omenească. 
Puteri spectaculare fără rațiuni divine, sunt iluzionism. 

Luni. ludeii urau de moarte stăpânirea romană. Totuşi ca să scape 
de lisus, aveau ei un plan mai viclean ca toate: voiau să-L „prindă în 
cuvânt” precum că ar fi împotriva Împăratului roman. Acesta era banul 
dajdiei. Deci ca să-L omoare pe lisus ei se fac cei mai credincioşi 
apărători ai Cezarului. 

lisus este Împărat, dar al Cerului şi al Pământului, nu al vreunei 
împărăţii oarecare de pe pământ. Cine-i bun ascultător al Împărăției lui 
Dumnezeu este, poate, cel mai bun cetăţean şi al pământului. 


% 


Vicleşugurile se ţin lanţ. Trebuie aşadar adus în conflict cu Legea 
lu Moise. 
x 


„Privegheaţi şi vă rugaţi”. 


Rugăciunea lui lisus din Ghetsimani, — cea mai presus de fire. 
Căci aşa s-a concentrat în rugăciune, în fața morţii pe care o prevedea, 
încât lacrimile şi sudoarea feței s-au amestecat cu sânge. O 
supraomenească sforțare, nu de groaza răstignirii, ci de greutatea de 
nebănuit a păcatelor omului de la căderea lui până la sfârşitul lui pe 
pământ. Răscumpărarea omului satanizat, n-o putea face decât un drept, 
care să sufere el toată pedeapsa păcatului omenesc, ca urmare a dreptăţii 
dumnezeieşti care apăsa păcatul. În Ghetsimani este începutul răstignirii. 
Cel drept primește să fie strivit de greşeala, păcatul, satanizarea minţii, 
simţirii şi voinţei fiului Său, omul, pe care EI l-a zidit, spre asemănare 
cu Sine. 


De aceea Tatăl, pentru iubirea de oameni, dă morții pe Fiul Său, 
în locul omului, ca preţ de răscumpărare de sub robia Satanei. lisus în 
Ghetsimani a primit să dea acest preţ. Chiar spusese că pentru aceasta 
doar, a venit pe pământ. 

Nu îi era uşor nici lui Dumnezeu să întoarcă omul din pierzarea în 
care se cufunda, din ce în ce mai mult. 


Să vedem ce va face omul cu răscumpărarea obținută de lisus cu 
preţul vieţii Sale ? 
% 
Marţi. (tâlcuire omiletică cu tema generală: „să însoţim pe 
Mântuitorul în săptămâna patimilor”). 

„Umblaţi în lumină ca să fiţi fiii luminii” (loan 12,35-36). Iuda îşi 
alege calea întunericului, a vânzării. El era iubitor de bani, fura din 
punga de obşte — aceasta l-a prăpădit până la urmă, aceasta era toarta 
(cârligul) de care l-a prins Satana și l-a împins la o fărădelege şi mai 
mare, „Prin împărtăşanie cu nevrednicie a intrat Satana în luda.” ȘI 
de la Cină a plecat la vânzare. 

Cum începi să fii flu al luminii ? — cunoscând bine calea lui lisus, 
concepția despre Dumnezeu, despre om, despre suflet, pe care ne-a 
descoperit-o Ei. E o cale împotriva păcatelor, a patimilor, chiar dacă 
accasta deranjează pe alţii şi-ţi va aduce şi ţie încercări. Dar cei ce-L 
urmează pe Domnul nu bagă în seamă cât au să plătească, uneori cu 
sudori de sânge, alteori cu viaţa chiar, apartenenţa sau integrarea lor în 
creștinism. Fiii luminii, prin simpla lor existență ca atare, sunt o 
mustrare, un ghimpe în ochii fiilor întunericului, pe care aceştia nu-i pot 
suferi, de aceea toți cei ce-L iubesc pe lisus Hristos, prigoniţi vor fi în 
lumea aceasta (il Timotei 3,12), 

A doua treaptă în calea luminii, e aplicarea pildei cu bobul de 
grâu, care dacă se cruță să nu moară ca „bob”, el singur rămâne ŞI nu 
aduce roadă, iar la judecată va fi osândit. 

Moartea pentru Hristos a umplut cerul de sfinți şi pământul de 
creştini. A muri pentru Hristos e un har. (A umbla însă „neapărat” după 


mucenie e o ispită). 
x 


Scurtă lămurire cu privire la cuvintele lui lisus pe cruce: 
„Dumnezeule, Dumnezeule, pentru ce M-ai părăsit ?” 
(Matei 27,46; Marcu 15,34) 


De la greșeala lui Adam, neamul omenesc, întreg, zăcea în 
blestemul morţii şi toţi mergeau în iad. Totuşi Dumnezeu a făgăduit un 
Răscumpărător. Acesta, la plinirea vremii, S-a născut, dar nu pe calea 
firii decăzute, ci S-a născut din Duhul Sfânt şi din Fecioara Maria. 

lisus Hristos S-a făcut deci om, asemenea nouă, afară de păcat, 
adică de păcatul strămoșesc al naşterii pătimaşe, cât şi afară de păcat 
personal. Numai aşa, cineva fără de păcat, putea să stea în faţa lui 
Dumnezeu şi să săvârşească răscumpărarea. 

În ce constă răscumpărarea ? 

Răscumpărarea constă în primirea unei pedepse a Unuia pentru 
toți. Dreptatea lui Dumnezeu este pedeapsa păcatului. Ca să izbăvească 
Dumnezeu pe oameni de osânda morţii — a morţii fizice şi spirituale — 
lisus, Fiul lui Dumnezeu, prin Care „toate s-au făcut ce s-au făcut” deci 
şi omul, S-a făcut şi om, luând asupra Sa și blestemul omului. Ca atare 
sus S-a identificat şi cu tot păcatul neamului omenesc, de la începutul 
până la sfârşitul lui, şi l-a țintuit pe cruce. 

Răscumpărarea neamului omenesc s-a săvârşit pe cruce: jertfa 
singurului Nevinovat pentru toţi vinovaţii. Deci suferința Dreptului 
înaintea lui Dumnezeu — suferință până la moartea de cruce, putea să 
izbăvească pe oameni de moarte, ca urmare a neascultării. Ascultarea 
până la moarte — şi încă moarte de cruce — a Dreptului, a scos neamul 
omenesc din blestemul morții, ca urmare a neascultării. 

Suferinţa lui lisus a fost totală: şi fizică şi spirituală. 

Punctul culminani al suferinței lui lisus pe cruce a fost acea 
ascundere a lui Dumnezeu, a Latălui față de Fiu: părăsirea în braţele 
Morţii. 

În cuvintele lui lisus pe cruce: „Dumnezeule, Dumnezeule, căci 
M-ai părăsit”, e numai strigătul omului, sub copleşitoarea povară a 
întregului păcat omenesc, care numai de un Om Drept se putea anina. 

lisus putea să-Şi tacă această suferință unică în proporţii, dar 
Răscumpărarea neamului omenesc, atât a celui: ce zăcea în „zăpodiile 
iadului”, cât şi a celui până la sfârşitul lumii, mai constituia şi o Taină a 
lui Dumnezeu, pe care o ţinea ascunsă şi de îngeri şi de oameni şi de 
îngerii căzuţi. 

Astfel. strigătul de părăsire al lui lisus a fost o undiţă a lui 
Dumnezeu pe care a întins-o iadului şi morții. Dacă lisus, — ca om, nu 
ca Dumnezeu — nu ar fi spus acest cuvânt, iadul nu ar fi îndrăznit asupra 
Sa. Dar auzind acest cuvânt de părăsire, iadul L-a socotit şi pe lisus că ar 
fi şi El numai om şi ca atare moartea s-a apropiat să-L ia dintre cei vii. 
Cu toate acestea moartea nu se putea atinge de Drept, de aceca singur 
lisus a murit de bunăvoie când a vrut EI, pentru că asupra Lui moartea 
n-a avut nici o putere, ca asupra celorlalți oameni, de aceea nici nu L-a 
putut reţine, şi, odată intrat în împărăţia morţii, nu L-a putut opri să 
dezlege pe cei legaţi din veac. 

ladul a fost amăgit de Dumnezeu să înghită sufletul lui lisus 
— socotindu-L, om şi să dea de puterea izbăvitoare din morţi a tuturor 

drepţilor Vechiului Testament. Sfântul loan Gură de Aur zice că tot 
iadul a fost prădat şi toate sufletele izbăvite din temniţele lui (În 
Cuvântul de învăţătură din Noaptea Sfinteior Paşti). 

Momentui de Răscumpărare a neamului omenesc e şi icoană 
pentru marea biruință de ia sfârşit a lui lisus asupra răului, „când 
Dumnezeu va fi totul în toate” (] Corinteni 15,28). 

icoana e descrisă de o stihiră liturgică aşa: „În mormânt cu trupui, 
în iad cu sufletul ca un Dumnezeu, în Rai cu tâlharul şi pe Scaun ai fost 
“lristoase, împreună cu Tatăl şi cu Duhul... toate umplându-le, Cela ce 
eşti de necuprins”. 

Aceasta era taina: moartea a fost amăgită să înghită Viaţa care i-a 
stărâmat puterea, De aceea la Paşti, Ziua Învierii, ptăznuim „a morții 
omorâre”, 

% 

Cu toate acestea vedem că mai este moarte și după biruinţa lui 
lisus asupra morții. E adevărat, dar moartea lui lisus a schimbat sensul 
morții. Pentru creştinii trăitori de Hristos moartea fizică nu mai este o 
pedeapsă, ci dimpotrivă o biruinţă asupra morţii. Noi puiem să nu ne 
mai temem de moarte, pentru că lisus a transformat-o în eliberare de 
starea de păcat. 

După opera de Răscumpărare săvârşită de lisus pe cruce, moartea 
fizică nu mai e ajungere în iad, ci trecere de la moarte la Viaţă. Viaţa 
pământeană, palidă şi piină de suferințe, e ca o viaţă de moarte faţă de 
adevărata Viaţă la care mergem după ce părăsim straiele rupte ale 
acesteia de aici. 

Ideea dogmatică a refacerii trupurilor la Învierea cea de obşte, 
când definitiv va fi înghițită moartea de viaţă, nu o pomenim aci decât în 
treacăt. 


Il 


„Dumnezeul meu, Dumnezeul meu, 
pentru ce M-ai părăsit ?” 
(Matei 27,46; Marcu 15,34) 


In nevoința noastră de trăire a creştinismului de la chip la 
asemănare, repetăm şi noi viața lui Iisus în principalele ei momente. 

E adevărat că nu ne putem asemăna nici în înţelepciune, nici în 
putere, nici în multe alte însuşiri ale lui lisus. Asemănarea noastră ni-e 
dată să înceapă cu crucea. 

Cu asta începem urmarea lui Hristos: cu lepădarea de sine şi 
luarea în fiecare zi a crucii noastre personale. 

Asemănarea noastră cu Dumnezeu va fi prin urmare proporțională 
cu capacitatea noastră de jertfă asupra egoismului şi asupra întregului 
nostru mod pământesc de viaţă. 

Restul de asemănare îl împlineşte Harul Duhului Sfânt, prin care 
primim, rând pe rând, dar peste dar. 

E» 

Repetăm pe scurt că fazele principale ale vieții duhovniceşti 
cuprind o parte ascetică şi o parte mistică. Ascetica se subimparte în 
activă şi pasivă. Partea activă a asceticii priveşte nevoinţele de 
purificare a făpturii noastre fizice şi sufleteşti până la capătul puterilor 
noastre spirituale. Se înțelege că această purificare e posibilă numai dacă 
e condusă cu bună ştiinţă şi dreaptă socoteală de un povăţuitor care 
cunoaşte calea. 

De la capătul puterilor noastre sufleteşti încă mai trebuie 
purificare. Noi nu mai putem şi nu ne pricepem. De aci înainte ne ia 
însuşi Duhul Sfânt în lucrarea purificării, iar noi păumim pasiv această 
purificare, la care consimţim total şi desăvârşit. 

Aci e faza când „Duhul Sfânt, cu suspine negrăite se roagă lui 
Dumnezeu pentru not” (Romani 8,26). 

Simţim aceste suspine, simţim imensa noastră depărtare spirituală 
de desăvârşirea lui Dumnezeu. lar faza culminantă a purificării pasive o 
trăim ca pe o părăsire în care ne-ar îi lepădat Dumnezeu. Această stare 
spirituală, grea, plină de întuneric şi iad, este de fapt o experienţă a 
morţii, ca ultima probă a lepădării totale de sine. 

Deşi suntem credincioşi, dar Cel în care credem se ascunde de noi 
şi trăim disperarea părăsirii lui Dumnezeu. Trecem prin aceleaşi clipe 
prin care a trecut lisus pe cruce. 

„Împreună cu Hristos ne răstignim, ca împreună cu Hristos să și 
înviem.” 

E necesară această desăvârşită purificare, pentru că Dumnezeu 
este foc arzător asupra păcatului şi nu pot sta lângăolaltă tocul şi cel 

sortit focului. Fără cea mai deplină purificare, firea s-ar clăti şi ar pieri 
de la Faţa lui Dumnezeu. 

Dacă lisus Hristos, nevinovat, a trecut prin această imensă 
suferință, înainte de a intra întru Slava Sa, cu atât mai vârtos Nol, 
vinovaţii, ni se cade să trecem prin cruce şi moarte, ca să înviem cu 
Hristos, din moartea acestei vieţi. 

Aşa vine Învierea sufletului, încă din stadiul acesta al vieții şi abia 
de ia această curăţire înainte, ajungem lăcaş al întregii Sfinte Treimi șI al 
Împărăției Cerurilor înlăuntrul nostru. Atunci nu mai viem NOI, Ci 
Dumnezeu viază în noi și viața noastră devine toată îndumnezeită şi 
până şi trupul devine duhovnicesc având însuşirile Duhuiui. Trupul e 
înghiţit de Duh. 

Sfântul Maxim scrie: 

„Rămânând cel îndumnezeit întreg om după suflet şi trup, din 
pricina naturii, devine întreg dumnezeu după suflet şi trup, din pricina 
Harului”, — devine „dumnezeu după Har”, cum se exprimă Sfântul 
Simeon Moul Teolog. 

Se 

Deci dacă facem totul din partea noastră, care e aşa de puțin, în 
privința Tainei Crucii, prin darul Crucii, Dumnezeu face totul pentru 
noi, ca şi noi să fim fiii lui Dumnezeu. 


Ajunge mare sufletul care nu-şi dezminte obârşia. 


% 


Invierea 


Ca să ne dăm seama cât de adânc a pătruns în oameni faptul 
Învierii lui lisus, e destul să pomenim 0 simplă întâmplare. 

|. lisus Fiul lui Dumnezeu a mai fost pe pământ între oameni: 
- Când a venit la Avraam şi l-a binecuvântat de urmaşi. Avraam 
petrecându-L, s-a târguit chiar cu Dumnezeu pentru scăparea Sodomei. 
- Când S-a luptat cu Iacov. (Era noapte şi Iacov nu-L cunoştea că-l 
Dumnezeu). 

II. (Velimirovici) Dacă eşti om trebuie să te lupţi cu Dumnezeu o 
dată în viaţă. Dar vai dacă vei învinge tu pe Dumnezeu. Vei rămâne 
singur pe câmpul de luptă şi vei constata că nu tu ai învins, ci moartea. 

III. Un alt lacov însărcinat cu lichidarea afacerilor lui Dumnezeu 
pe pământ, ţine, în fața unei foarte numeroase adunări, o strălucită 
cuvântare, de câteva ceasuri, „dovedind” — chipurile — că nu este 
Dumnezeu. 

ȘI fiind încântat de cuvântarea sa şi de „temeinicia” dovezilor, vru 
să mai dea o dovadă. Drept aceea dete îngăduire, ca acela care se va 
simţi în stare să-l contrazică, are $ minute liber să o facă în faţa adunării. 

Din mulţime se desprinse un preot, umilit la chip, dar cunoscător 
de oameni şi cu flacăra credinţei în inimă. 

- A1 grijă; n-ai decât 5 minute ! 

- E şi prea mult, răspunse preotul. 

Ajuns în faţa mulțimii, se produse un freamăt. 

ȘI, începu cea mai scurtă cuvântare, aşa: 

Fraţilor ! 

Hristos a înviat ! 

Și toată sala răspunse: Adevărat a înviat ! 

Ce-a urmat nu mai interesează. 

Faptul dovedeşte însă esenţialul: în străfundurile omului e o 
reacțiune existențială față de negaţie, față de moarte. 

IV „Hristos a înviat” — înseamnă: într-adevăr Dumnezeu există ! 

„Hristos a înviat” — înseamnă: într-adevăr există lume cerească 
ca lume reală şi fără de moarte ! 

„Hristos a înviat” — înseamnă: viața este mai tare ca moartea ! 
„Hristos a înviat” — înseamnă: toate nădejdile bune ale omeni- 
rii sunt îndreptăţite ! 

„Hristos a înviat” — înseamnă: toate problemele vieţii sunt pe 
deplin dezlegate ! 

Toate parabolele principale şi grele sunt lămurite; cătușele 
întunericului şi ale tristeții sunt sfărâmate, fiindcă: „Hristos a înviat !” 
(Velimirovici 248). 

lată ce înseamnă a fi ucenicul Idealului întrupat: peste toate 
tristețile veacului de-acum, a fi martor, cu preţul vieţii, al învierii fiinţei 


omeneşti, la destinaţia ei de obârşie ! 
= 

Ii. (Velimirovici) Dacă eşti om trebuie să te lupţi cu Dumnezeu o 
dată în viață. Dar vai dacă vei învinge tu pe Dumnezeu. Vei rămâne 
singur pe câmpul de iuptă și vei constata că nu tu ai învins, ci moartea. 

iii. Un ait lacov însărcinat cu lichidarea afacerilor lui Dumnezeu 
pe pământ, ține, în faţa unei foarte numeroase adunări, o strălucită 
cuvântare, de câteva ceasuri, „dovedind” — chipurile — că nu este 
Dumnezeu. 

ŞI fiind încântat de cuvântarea sa şi de „temeinicia” dovezilor, vru 
să mai dea o dovadă. Drept aceea dete îngăduire, ca acela care se va 
simţi în stare să-l contrazică, are 5 minute liber să o facă în faţa adunării. 

Din mulțime se desprinse un preot, umilit la chip, dar cunoscător 
de oameni şi cu flacăra credinţei în inimă. 

- Ai grijă; n-ai decât 5 minute ! 

- E şi prea mult, răspunse preotul. 

Ajuns în fața mulţimii, se produse un freamăt. 

Şi, începu cea mai scurtă cuvântare, aşa: 

Fraţilor ! 

Hristos a înviat ! 

ȘI toată sala răspunse: Adevărat a înviat ! 

Ce-a urmat nu mai interesează. 

Faptul dovedeşte însă esenţialul: în străfundurile omului e o 
reacțiune existenţială față de negaţie, faţă de moarte. 

IV „Hristos a înviat” — înseamnă: într-adevăr Dumnezeu există ! 

„Hristos a înviat” — înseamnă: într-adevăr există lume cerească 
ca lume reală şi fără de moarte ! 

„Hristos a înviat” — înseamnă: viaţa este mai tare ca moartea ! 
„Hristos a înviat” — înseamnă: toate nădejdile bune ale omeni- 
rii sunt îndreptăţite ! 

„Hristos a înviat” — înseamnă: toate problemele vieţii sunt pe 
deplin dezlegate ! 

Toate parabolele principale şi grele sunt lămurite; cătuşele 
întunericului şi ale tristeţii sunt sfărâmate, fiindcă: „Hristos a înviat !” 
(Velimirovici 248). 

lată ce înseamnă a fi ucenicul Idealului întrupat: peste toate 
tristețile veacului de-acum, a fi martor, cu preţul vieţii, al învierii fiinţei 


omeneşti, la destinaţia ei de obârşie ! 
se 

Învierea este biruinţa asupra morţii. Cea mai mare tristeţe a vieţi: 
întoarsă în cea mai mare bucurie. 

Hristos a înviat, prin urmare nu se termină totul cu mormântul. 

Areopagul înțelepciunii antice n-a vrul nici să audă despre înviere. 
E curios că şi după douăzeci de veacuri rațiunea tot reacționară a rămas 
învierii. Filosofia n-a primit până acum decât puţin din patrimoniu! 
Revelaţiei. Astfel n-a primit până acum decât personalismul, libertatea. 
Dar persoana omenească încă nu e văzută decât în categoriile rațiunii și 
în cadrul naturii decăzute. Persoana încă nu are în filosofie perspectiv 
transcendenţei, încă nu e văzută în lumina învierii. Filosofia motiveaz 
rezerva sa cu faptul că atunci ar deveni religie, şi ea ţine la autonomia e. 

„„.. De-ai şti să vezi moartea în trecut; zic în trecut, adică fără 
prezent şi viitor. Prezent şi viitor n-are decât în necredincioşi. 

Moartea care necontenit te ameninţă să-ţi ia trupul, nu-ţi va părsă 
mai de temut decât vântul, care te ameninţă să-ți ia pălăria. Precun: 
capul continuă să existe şi fără pălărie, aşa vei cunoaşte că sufletul poatz 
să existe şi fără trup. 

„„ Nu poţi deveni om mare până nu le socoteşti că ai murit, până 
nu te obişnuieşti să socoteşti moartea ta ca ceva ce a fost, nu ca ceva ce 
urmează să fie." 


(ab 7 vi 


ii 


POGORÂREA SFÂNTULUI DUH 


Prăznuim Pogorârea Sfântului Duh, ca pe-o amintire a unui tap: 
istoric... deşi EL e etern acelaşi, contemporan cu toată creaţia până la 
finalul ei. 

N-a fost trimis în aceeaşi evidenţă şi putere şi pretutindeni. 

Proorocii Vechiului Testament prin Duhul Sfânt au „văzul 
venirea lui Hristos în trup. Dar numai prin lisus Hristos ne-a venii 
cunoştinţa Duhului. Adică suntem şi noi conştienţi de acțiunea Lui în 
conştiinţa şi mintea noastră şi prin El vedem pe Hristos: Lumina lumii. 
şi de la Duhul Sfânt avem putinţa de-a avea Lumina vieţii veşnice. Sau 
mai clar: putem vedea viaţa aceasta prin altă lumină, prin Lumina lui 
Hristos. EI are cea mai exactă concepție despre lume şi viaţă, întrucât El 
le-a făcut şi prin energia Duhului Sfânt se țin în existenţă şi în rost. 

În capul în care este o rațiune luminată de Har nu este nici 
un conflict între ştiinţă şi Dumnezeu; dimpotrivă, conflictul este în capul 


310 ? DANIIL STOENESCU 


nostru, când nu ştim lucrurile cum trebuie. În această privinţă suntem 
mereu în neştiință cu cât „avem” mai multă ştiinţă. O cufundare în 
infinitul mic biologic e tot aşa de infinită ca şi explorarea universului: 
Mu avem ce are Autorul lor: putinţa de-a le crea din nimic. 

Și totuşi unii „pururea stau împotriva Duhului Sfânt”(Faptele 
Apostolilor 7,51), deşi „în EI trăim, ne mişcăm şi suntem” (Faptele 
Apostolilor 17,28). 

Energiile din natură sau energiile create de ştiinţă sunt oarbe, 
spectaculare şi apocaliptice. 

Duhul Sfânt însă e o energie conştientă de sine şi potenţează şi 
conştiinţa şi ştiinţa omului. Ştie toate limbile pământului şi tot graiul 
făpturi, ştie întocmirea tuturor lucrurilor şi căile stelelor. În univers sunt 
forțe mai puternice decât gravitația universală şi mai străbătătoare decât 
razele cosmice. Totuşi nu deranjează libertatea omului. 

Libertatea de conştiinţă e un dar special al lui Dumnezeu dat 
omului, ca prin el să crească până la desăvârşire. Dar tot prin acest dar te 
poţi pune şi împotriva lui Dumnezeu, dându-ţi impresia că Dumnezeu 
nici n-ar fi, ci că „dumnezeu” ești tu. La acest punct de cumpănă 
libertatea se pierde şi omul cade în haos, în „păcatul împotriva Duhului 
Sfânt”. 

Răzvrătirea împotriva lui Dumnezeu e retragerea Duhului Sfânt şi 
cufundarea conştiinţei în întunericul orgoliului luciferic. 

Duhul Sfânt e şi dătător de viaţă, întreţine, sporeşte, potenţează 
viaţa, ca oxigenul arderea. Cum s-ar fi situând cei ce „stau” împotriva 
Duhului Sfânt ? 

- Sinucidere spirituală. Haos. Întunerec. Iad. Dezintegrare. 

% 
Epilog. 
Primul copil: poliomielită. 
Al doilea: surd, mut şi orb. (Exod 4,11). 
Tatăl era ateu (Exod 20,5-7). 

Poziţia negativă faţă de Spirit are urmări concrete de neînlăturat. 

„Dumnezeu este bun, îndelung răbdător şi mult milostiv (aşteaptă 
întoarcerea) dar nepedepsit nimic nu lasă” (Exod 34,6-7). 

Asta aşa ca nimeni „să nu moară în neştiință: pentru ce pătimesc 
atâta rău” (Înţelepciunea lui Solomon 18 19). 

Te pedepsești singur prin consecinţele concepţiei în care te 
integrezi. Totul antrenează o transcriere, o codificare genetică, şi toţi, 
toți dăm seama. 


DUHUL RUSALIILOR 


Ştiţi ce s-a întâmplat cu oamenii ? 

Să luăm pe Apostoli. S-au bucurai cu lisus... Cu toate acestea, 
când au venit încercările s-au temut... erau fricoși. 

Uite, ăsta-l omul. 

A înviat lisus şi nu voiau să creadă, unii de bucurie, alţii de 
teamă... Chiar praznicul Sfântului Duh... 

Abia în ziua Pogorârii Duhului Sfânt au deschis inimile pentru 
totdeauna. De acum n-au mai stat cu uşile încuiate de teama nimănui. 

Acum, fraţilor, controlaţi-vă: dacă vreţi să cunoaşteţi dacă mai 
este Duhul Sfânt în voi, sau e duhul fricii, care nu-i al lui Dumnezeu. 
Prin urmare, conirolaţi-vă: ce duh e în voi ? Dacă vă e teamă să-L 
mărturisiți, atunci sunteţi fricoşiu din Apocalipsă. De aceea a trimis pe 
Duhul Sfânt, ca să se tămăduiască firea de fiică. 

Ştiţi cui în e frică ? Celui care are conştiinţa încărcată. 

Cum să ieşim din frică ? 

Dragii mei, folosiți-vă de cuvântul lui lisus: „Luaţi Duh Siânt, 
cărora veţi ierta păcatele iertate vor fi, şi cărora le veți ţinea, ținute vor 
fi” (loan 20,22-23). Duhul Sfânt este Cel ce te curăţeşte pe tine, atunci 
când ceri iertare. Că pe nimeni n-a refuzat Dumnezeu dacă s-a smerit. 

Lucrul acesta se face în faţa preotului. 

Vino în faţa lui şi cere-ţi iertare. 

De la lisus avem acest Duh Sfânt. 

Dar nu putem ierta păcatele celor ce nu ne-o cer, celor ce nu vin. 
Nu putem ierta păcatele în absenţă, nu putem ierta păcatele prin poştă. 

Când ţi s-au iertat păcatele în chip legal, cum e rânduiala Bisericii, 
atunci ai ieşit din frică. 

a 

Acum altceva. 

Băgaţi de seamă, că sunt două duhuri: Duhul lui Dumnezeu şi 
duhul satanei, duhul mândriei, al părerii de sine, care te ridică împotriva 

lu: Dumnezeu. Dacă omul nu bagă de seamă, se întâmplă ca şi cu o 
grădină: se umple de mărăcini, se umple de păcate. Și atunci bietul om 
începe să se îmbolnăvească la suflet, la minte, se apropie de doaga 
nebuniei. Asta-i binefacerea pe care ţi-o dau păcatele — ştiţi, sunt şerpi 
care sug vacile... foi aşa-i şi păcatul: e un fel de dulceaţă, iar în ei e 
venin şi otravă. Loate păcatele au ceva îndemnător în ele, şi pe urmă 
găsești că-1 venin Și otravă. 

Măi, fraților, nu fiți ca vaciie: omul are minte. Şi dacă te tot duci 
după păcate, te întuneci la minte, slăbeşti dinspre Dumnezeu şi la necaz 
vine satana şi-ţi aruncă ştreangul de gât, ca să te câştige tot el. 

Biserica e oprită a se ruga pentru cei ce cu voia lor s-au dat 
satanei. Vedeţi, omul în prostia lui zice „să fiu al ăluia” şi satana se 
foloseşte de omul prost. 

Nu vă lăsaţi încărcaţi de păcate, că cu cât te laşi mai mult, cu atât 
te trezeşti mai neputincios la necaz. Şi atunci în loc să zici: „Doamne 
ajută” îţi umblă prin cap gândul să te omori, să te pierzi, să nu te mai 
poată scăpa (scoate) nici Sfinţii lui Dumnezeu. 

E 

Asta este prezenţa Sfântului Duh. Ori de câte ori ceri iertare, 
Duhul lui Dumnezeu se roagă pentru mântuirea omului, Duhul care 
sălășluieşte în noi de la Botez. Această sălăşluire a Sfântului Duh se 
înnoieşte cu fiecare Sfântă Împărtăşanie. De aceea creştinii primelor 
veacuri se împărtăşeau în fiecare zi. Şi de aceea nu se temeau de 
prigoană. În ei nu era frică. Până şi copiii erau mai curajoşi decât mulți 
oameni mari de azi. E cunoscut cuvântul unui copil... (sic). 


EC 


Altceva — 

Dacă veți avea şi răbdare în necazuri știți și că aveţi Duhul Sfânt. 
lar dacă veţi avea şi puterea de a mulțumi în necazuri, a strălucit Duhul 
Sfânt în vol. 

Și să ştiţi că nu-i cu neputinţă. 

Întoarce-te, dragul meu, după Sfântul Duh. Ori de câte ori 
mulțumiți se ușurează... (sic). 

Voi veniţi şi ne lăsaţi crucile, fără să ştiţi că crucea noastră este 
mai mare. Dar, de ne veţi asculta, darul Duhului îl veţi vedea. 

Este ajutor Duhul Sfânt. Primeşte-L.. De câte ori zici „Doamne 
iartă-mă”, e Duhul Sfânt care sălășluieşte în tine. 


e 


Dacă rabzi în necazuri sălăşluieşte Duhul Sfânt în tine. Dacă 
mulțumeșşti în necazuri Duhul Sfânt străluceşte în tine. 

Voi, care mă ascultați, nu ştiţi ce faceţi. Dar când va veni vremea 
ca să știm ce suntem, atunci veţi vedea... (sic) 

Zic Sfinţii că atunci când vom vedea... (sic) Avraam se va căi că 
nu s-a ostenit mai mult. De aceea Sfinţii se osteneau de bunăvoie. Însă 
tot din dar, nu din ambiţie, sfătuindu-se cu bătrânii (alţii). 


% 


Ca să vă tămăduiţi de frică, de frica de a mărturisi pe Dumnezeu, 
ca să vă tămăduiţi de păcate, de unde vine frica şi deznădejdea, 
înțelegeți-vă viața asta trecătoare ca o vreme în care îţi speli haina 
trupului şi a sufletului. 

Fiindcă cu cât îți va fi mai curată haina, cu atât va străluci mai 
tare, atunci când vom fi chemaţi la nuntă. 


e 


SFÂNTA TREIME ÎN OM 


Astăzi este praznicul Sfintei Treimi. 

Vă daţi seama de la început că e un lucru toarte greu de priceput 
pentru puterile voastre de înţelegere. 

Dintru început a fost greu de priceput şi de aceea s-au născut 
multe rătăciri cu privire la înţelegerea Sfintei Treimi. Şi asta din pricina 
că de mici suntem obişnuiţi să înțelegem persoana în legătură cu 
numărul 1, 2, 3. Această greutate au încercat sfinţii Părinţi să o ajute cu 
următoarea asemănare. Uitaţi-vă la soare: e unul şi totuşi întreit: lumină, 
căldură şi raze. 

Învățătura despre Sfânta Treime e dogmă a Bisericii — învăţătură 
fără tocmeală a Bisericii — că Dumnezeu e Unul în fiinţă şi întreii în 
Persoane. 

> 
Acum: Tatăl, zice lisus, că nimeni nu L-a văzut fără numai Fiul. 
Pe Fiul L-am văzut: S-a făcut om, S-a făcut Persoană istorică. 

Pe Duhul Sfânt iarăşi L-am priceput, când S-a pogorât sub formă 
de limbi de foc, dând ucenicilor o limbă nouă. 

Şi odată m-am întrebat: unde mai sunt limbile de Foc ? 

Sunt; când le aprinde Dumnezeu în inima omului. 

E 

Despre rătăcirile, care privesc înţelegerea Sfintei Treimi, sunt 
multe de spus. 

Să luăm altă parte, mai la îndemâna şi trebuinţa noastră. Şi 
anume: ce ne-ar trebui nouă Sfânta Treime ? Ce legătură are această 
dogmă cu sufletul tău ? 

Ascultaţi: într-una din încheierile rugăciunilor, pe care le zice 
preotul, e cuvântul: „Că sfânt eşti Dumnezeul nostru şi întru sfinţi Te 
odihneşti.” Băgaţi de seamă: că Dumnezeu, Unul în fiinţă şi întreit în 
Persoane, Se odihneşte în sfinţi. 

Ce înseamnă asta ? Că în păcătoşi Se chinuieşte. 

„Că sfânt eşti Dumnezeul nostru şi întru sfinţi Te odihneşti”. 

Ascultaţi, că nu vă grăim din cărţi şi peste puterile voastre de 
înțelegere. Uite, de aici, din uşile împărăteşti, numai noi preoții vă 
grăim. Și vă spunem că avem canonul să vă ascultăm necazurile. lar 
când este unul mai curat zicem: bine că mai este unul mai neticăloşit în 
păcate. Şi am simţit bucurie când a venit un creştin mai despovărat de 
păcate. Şi atunci ne-am odihnit. Şi aşa s-a întărit simţirea asta, încât am 
căutat texte şi am găsit. 

SR 

Dragii mei, în primele veacuri toţi creştinii se numeau sfinţi, 
fiindcă se împărtăşeau zilnic şi se împărtăşeau de viaţa de dincolo, 
fimmdcă plecau şi se trezeau arestaţi. 

Întru aceştia Se odihnea Dumnezeu. 

Despre asta vi s-ar putea ţine o predică morală. Trageţi-vă, însă, 
singuri socoteală din aceste cuvinte: „Că sfânt eşti Dumnezeul nostru şi 
întru sfinți Te odihneşti”. 

Băgaţi de seamă, care plată o vreţi. Vreţi plata Sfântului Duh, 
odihniţi pe Dumnezeu în voi. Altă plată nu-i, decât a pedepsei şi pe asta 
n-o vreţi. 

Asta ar fi prima jumătate din cuvântul despre înţelegerea Sfintei 
Treimi. Adică, despre Sfânta Treime, cu asemănarea sfinților Părinţi: 

soarele, unu! şi întreit în lumină, căldură şi raze. Și că Dumnezeu acesta 
în Treime locuieşte în oameni. 

Ştiţi, sau aţi auzit, că mulţi Îl caută pe Dumnezeu în ceruri, şi-ar 
vrea să meargă cu avionul la EI, sau cu nişte gloanţe, care ar trece prin 
nu ştiu ce straturi. Nu trebuie să-L înţelegeţi ca stând undeva departe, în 
nu ştiu ce hău de lume. 

Dumnezeu nu locuieşte în depărtare, ci în inimile oamenilor. 
Împărăţia lui Dumnezeu nu este îa cine ştie câte milioane de ani iumină, 
ci este înlăuntrul nostru. E o împărăție a conştiinţei împăcate, împăcate 
cu toată lumea, o împărăție a iubirii de Dumnezeu şi oameni, în care se 
oglindeşte chipul şi asemănarea lui Dumnezeu. Prin urmare realizaţi în 
inimă această conştiinţă a împărăției lui Dumnezeu, această conştiinţă 
curată. 

Am găsit la unul din sfinţii Părinți, cuvântul că Însuşi Dumnezeu 
grăieşte din conştiinţa limpede a sfinţilor, a slujitorilor Săi. Și zice 
sfântul, lărgind înţelesul, că „Dumnezeu strigă voia Sa din conştiinţa 
sfinţilor către confrații lor oamenii.” 

* 

Acum, aş vrea ca, de aci, să vă ridic puțin mintea la preţul pe 
care-l aveţi voi, să vă ridic mintea la valoarea pe care-o aveţi îngropată 
în ţărână, în pământ, şi pe care rogu-vă să v-o dezgropaţi, ca să faceţi 
bucurie lui Dumnezeu, ca să fiți odihnă, nu muncitori, chinuitori. 

Mereu am crezut în această valoare a omului, nu aceea pe care 
ne-o dăm cu ochii închişi, ci valoarea pe care i-a dat-o Însuşi Dumnezeu. 
Că omul, care ştie asta, altfel se poartă, alte nădejdi are. Merge cu 
fruntea ridicată, nu tot cu fruntea plecată spre pământ... 


> 


Cuvântul acesta se întemeiază pe următoarele trei texte. Două ale 
lui lisus: 

1. „Cel ce iubeşte, acela păzeşte poruncile, pe acela îl iubeşte 
Tatăl Meu şi la el ne vom face locuință” (loan 14,23). 

E limpede. Pe vremea veche se ştia foarte bine lucrul acesta. 
Drept aceea, ca să vă silesc să mă credeţi, vă tâlcuiesc două nume: 
Teofil şi Teofor: iubitor de Dumnezeu şi purtător de Dumnezeu. 

Prin urmare iată la câtă cinste, la câtă valoare ne-a ridicat lisus, 
descoperindu-ne dorința Tatălui şi a Sa, de a locui în oameni. 

Și în schimbul a ce ? În schimbul iubirii de lisus şi a păzirii 
poruncilor Lui. Şi poruncile Lui nu sunt grele. E iubirea de Dumnezeu şi 
de oameni, de toți oamenii, și de cei ce te urăsc. 

ŞI se poate. 

Întâi a putut Iisus, Veţi spune: era Dumnezeu. Bine. Întâiul! 
mucenic ? Era om. Ce-a zis când îl omorau cu pietre ? „artă-le lor că 
nu ştiu ce fac” — se ruga de iertare, ca isus (Faptele Apostolilor 7,60; 
Luca 23,34). 

Xe 

Astea-s cele două porunci, ce trebuie să te sileşti. De ce iubirea e 
poruncă ? Că orice poruncă e silință. La început, până te obişnuieşti, şi 
apoi, din fire, fără silă iubeşti şi pe Dumnezeu și pe oameni. (Ex. cu 
profesor, lecţii grele, stăruie în ele până-ţi plac). 

De aceea e poruncă, fiindcă nu-i chiar uşoară. Şi atunci, până nu-i 
uşoară stăruie în ea. Atunci să ştii că eşti locuit de Duhul lui Dumnezeu, 
eşti locuit de Fiul Care Se ascunde în poruncile Sale şi eşti locuit de 
Tatăl al Cărui chip şi asemănare eşti. 

2. Al doilea text al lui lisus: „... (sic). 

În primul cuvânt e vorba de Fiul şi Tatăl; şi vorbeşte şi de Duhul 
Sfânt. Şi ieri v-am tâlcuit cât de cât ca să cunoaşteţi când aveţi Duhul 
Sfânt şi când celălalt duh. 

lată cât de damic e Dumnezeu, Unul în ființă şi întreit în 
Persoane, cu oamenii. 

3. Al treilea cuvânt e al lui Pavel: „Voi aţi primit Duhul înfierii, 
ca să nu mai [iţi robi, ci liberi” (Galateni 4,6-7; Romani 8,15). 

[3 

Pe aceste trei texte şi pe cuvântul „că Sfânt eşti Dumnezeul nostru 
şi întru sfinți Te odihneşti” s-au întemeiat poveţele pe care vi le-am dat 
şi vi le-aş da ca o stea în conștiința voastră, oglindă a Sfintei Treimi. 


% 
ZIUA TUTUROR SFINŢILOR 
1 Duminică după Rusalii 
Astăzi pomenim pe toți sfinţii: trecuţi, prezenţi şi viitori până la 


sfârşitul lumii. Aceasta e o zi închinată şi sfinţilor ce vor avea să vie 
până la sfârşitul veacurilor. 

Ce sunt sfinţii ? 

Sunt oameni ca şi noi. Decât că aceștia au pus iubirea de 
Dumnezeu mai presus decât iubirea de mamă, decât iubirea de tată, 
decât iubirea de fiu, decât iubirea de patrie, decât iubirea de pământ, 
decât iubirea de lumea asta. 

Sfinţii, prin urmare, sunt oameni care au asculiat întocmai de 
Hsus, iubindu-L pre El mai presus decât acestea. 

Într-o zi am ascultat necazul unei mame: fata credincioasă până 
i-a murit soțul, când s-a răzvrătit şi conira icoanelor. Adică Dumnezeu e 
bun numai cât îţi merge bine în lumea asta. Dar când îţi vine un necaz te 
întorci împotriva icoanelor, a Bisericii, a lui Dumnezeu. În cazul acesta, 
omul ăsta a iubit ceva din lumea asta mai muit ca pe lisus. Şi lisus a zis 
limpede: „Cela ce iubeşte pe tată ori pe mamă mai mult decât pe Mine 
nu este vrednic de Mine; cela ce iubeşte pe fiu ori pe fiică mai mult 
decât pe Mine nu este vrednic de Mine.” (Matei 10,37). 

Şi mulţi Îl urmează pe lisus până pe muntele fericirii, dar foarte 
puţini până pe Golgota, până pe cruce. Până sub cruce n-a străbătut 
decât lubirea: iubirea mamei Sale şi a ucenicului iubirii, loan. 

Acum ştiţi ce-s sfinţii: eroii iubirii divine. 

Am avut o vreme în viaţa mea — şi viaţa mea se aseamănă cu a 
tuturor oamenilor — în care-mi era ruşine să pomenesc numele iubire. 
Pentru că nu ştiam de iubirea divină, ci numai ce ştiam că iubesc 
oamenii: părinţii, soții, copiii, casa, avuţia. Se întrec să iubească 
păcatele, mărirea deşartă, strălucirea, luxul. Şi pentru asta îmi era 
oarecum ruşine să pomenesc numele iubire. 

Orice alt fel de iubire afară de iubirea divină — adică de 
Dumnezeu şi din cauza lui Dumnezeu, iubirea de oameni — orice iubire e 
păcat. Dacă iubeşti pe Dumnezeu şi din cauza Lui pe oameni, atunci te 
sfinţeşti. Dacă iubeşti păcatele, te păcătoşeşti, ajungi de te îndrăceşii. 

Puneţi astea două: iubirea de Dumnezeu şi iubirea de păcat, ca 
două capete de scară, pe care suie şi coboară oamenii. Băgaţi de seamă: 
astea două capete vi se îmbie acum cu gândul de a vă sui de la iubirea de 
păcate la iubirea de Dumnezeu. Că mai mult va înflori viaţa ta, dacă vei 
fi un erou al iubirii divine şi nu o victimă a iubirii păcătoase. 

Toţi aceștia care au strălucit sunt norul de martori de care 
pomeneşte sfântul Pavel. Acel nor de martori e adus de sfântul 
Pavel îndemnare: „Ca având împrejurul nostru atâta nor de martori, să 

lepădăm de pe noi toată povara și păcatul ce ne împresoară atât de lesne 
şi cu răbdare să ducem lupta ce ne stă înainte, având privirile ațintite la 
lisus, Căpetenia şi Împlinitorul credinţei” (Evrei 12,1-2). Că n-ai a te 
lupta cu Evanghelia, ci cu păcatele tale, cu găurile din tine. Aceasta e 
lupta ce ne stă înainte, având privirea la lisus, Căpetenia şi Împlinitorul 
credinţei. 

ă 

A doua jumătate a cuvântului ar lămuri cuvinte din Evanghelia de 
az. 

Că toţi cei ce au făcut așa, li s-ar părea oamenilor că se leapădă de 
copii, de părinţi, de viaţă. Li se pare că pe aceştia i-ai lepădat. Şi zice 
lisus: „Nu este nimeni care să-şi fi lăsat casă, sau fraţi, sau surori, sau 
mamă, sau tată sau copii, sau țarină pentru Mine şi pentru Evanghelie, 
care să nu ia însutit, acum în vremea aceasta, case şi fraţi și surori şi 
mame şi copii şi țarine, deşi cu prigoniri, iar în veacul ce va să vie, viața 
veşnică.""(Marcu 10,29-30) 

Aşa sunt alte cuvinte în celelalte Evanghelii care tâlcuiesc 
cuvintele astea. 

Cineva vine şi-mi spune: Părinte, trebuie să părăsesc soțul sau 
soţia, că vreau să urmez de-acum pe Domnul. 

Dragă, tâlcuieşti pripit cuvintele acestea. Cuvintele acestea se 
potrivesc pentru alţii, nu pentru dumneata. Dumneata te-ai legat de 
forma asta de căsătorie: dator eşti să te mântuiești în forma asta. 
Cuvântul se potriveşte pentru cei ce-au lăsat acestea, înainte de a le lua. 
Nu după ce te-ai fript cu forma asta, scapi în cealaltă. E scăpare şi în 
căsătoria ta, pe care poate ai ticăloşit-o. Însă rabdă aci până ţi se şterg 
păcatele de pe conştiinţă, găurile conştiinţei. 

Aşa se tâlcuiesc cuvintele acestea. 

ȘI atunci vedeţi că, cuvântul se împlineşte întocmai. Prea multă 
lămurire nu-i bine, că înţelegeţi voi. 


se 


lată aci două lucruri pe care vreau să vi le spun azi: care este taina 
sfinţeniei şi pe care o puteţi primi toţi. 

Măi fraţilor, voi, care vi se pare că n-aveţi valoare, în faţa lui 
Dumnezeu o aveţi. Şi cu cât iubiţi pe Dumnezeu, cu atât suiţi pe scara 
iubirii, 

Să ştiţi: avem vremuri foarte bune de mântuire. Și vai de cei care 
sunt prea legați de lucrurile acestea trecătoare. (N-aţi auzit, când s-au 
schimbat banii, unii s-au aruncat pe fereastră etc.). 

Acestea sunt ale Cezarului, și ei şi le cere; fără să vrea ajută 
mântuirea ta, te aşută să fe sui pe scară. 

ja sileşte-te, că şi tubirea e siiință. 

Această iubire divină se îmbie creștinului şi cel ce o trăiește, cei 
ce se ține de acest cuvânt al lui lisus, acesta n-are nimic de pierdut în 
lumea asta, ci totul de câştigat. 

Să vă ajuie Dumnezeu să suiţi şi voi în norul de martori de care 


pomeneşte siântui Pavel. 
Ed 


DE SFINŢII APOSTOLI PETRU ȘI PAVEL 


În ziua Pogorâru Duhului Sfânt, Petru, care mai-nainte tremura 
din toate fibrele neputinței omeneşii, acum propoveduieşte pe lisus în 
ferusalim, în public, cu un curaj extraordinar. 

După cuvântul răscolitor de conştiinţe al lui Petru se botează trei 
mii de inşi. Aceasta e socotită ziua întemeterii Bisericii, prima societate 
creştină. Aceasta e şi prima predică creştină. Şi e interesantă pentru că 
cuprinde numai elementele fundamentale ale unui simbol de credinţă: 
Învierea Mântuitorului, Înălţarea la cer, trimiterea Sfântului Duh, 
afirmarea divinității lui Iisus, precum şi concluzia practică — cu caracter 
de taină — a Botezului. 

lată o predică apostolică, în elemente şi rezultate. 

Suflarea Duhului Sfânt topi graniţele de limbă dintre neamuri şi 
diferenţa dintre clase. Proprietatea particulară se schimbă în proprietate 
colectivă benevolă. Primul comunism e creştin, întemeiat pe iubirea de 
oameni şi pe faptul că toţi oamenii sunt fiii aceluiaşi Tată, Dumnezeu. 

lată primele rezultate ale propoveduirii Apostolului Petru, o 
activitate practică, organizatorică, transformatoare a bazelor de până aci 
a societăţii.! 

Declaraţia publică a lui Petru, în templul din Ierusalim, că lisus e 
Sfânt şi Drept şi că EI e autorul vieţii, determină pe mai marii templului 
să-l tragă la răspundere pe el şi pe loan. 

În faţa autorităţii iudaice negativiste Petru face apel la raţiunea 
situaţiei: „Judecaţi şi voi de este drept înaintea lui Dumnezeu: să 
ascultăm mai mult de voi decât de Dumnezeu ? Noi nu putem să nu 
spunem ce am văzul şi am auzit”. (Faptele Apostolilor 4,19-20). 

lată principiul apostolic al ierarhiei ascultărilor. 

Nici o agresiune, nici o tensiune, nici o intimidare. 

Apostolii erau ferm convinşi de existența Duhului Sfânt, fapt care 
le da curajul propoveduirii pe faţă a lui lisus, o propoveduire pozitivă a 
creştinismului. La împotrivirile întâmplătoare ei erau deplin liniștiți că 
biruinţa ultimă e a lui Dumnezeu propoveduit de ei — de aceea nu se 
prindeau în dialectică cu împotrivitorii, 

Mai târziu sfântul apostol Pavel va da asigurarea că, în ce priveşte 
ierarhia ascultărilor, chiar şi protivnicii se supun lui Dumnezeu deşi fără 
să creadă — deci obiectul predicii e propoveduirea simplă a lui lisus, care 
singur transformă societatea din interiorul ei, încât nu e nevoie de o 
luptă exterioară cu ea, ceea ce ar angaja creştinismul într-o mulţime de 
conflicte inutile și păgubitoare. 

Comunitatea creştea. Sinedriul iudaic ia măsuri: arestează 
apostolii. Un înger îi sloboade din închisoare. Aduşi la răspundere, 
reafirmă aceeaşi rațiune simplă a lucrurilor, că ei ascultă mai mult de 
Dumnezeu decât de oameni. Gamaliel un rabin ponderat din Sinedriu, 
opreşte tribunalul Templului de a judeca pripit la moarte. Apostolii au 
luat deci o bătaie cu joarde şi au fost puşi în libertate, cu interzicerea 
de-a mai propovedui pe Iisus. 

Sfatul acesta anticreştin, fireşte, nu l-au putut asculta. 

De aci, din primele întâlniri ale apostolilor cu societatea, s-a văzut 
că creştinismul repetă, în mare, viaţa lui lisus. 

Suferința pentru lisus — sfântul Pavel va zice: „necazurile pentru 
Evanghelie” — începe să fie înțeleasă ca o binecuvântare. 

lată cum, din primele zile ale creştinismului, Duhul Sfânt 
odrăsleşte în propovăduitorii săi, pe care-i amenințau protivnicii; dar 
pentru ei nu mai e o temere temeinică, din simplul motiv, că moartea a 
fost biruită de Învierea lui lisus — şi Învierea nu mai poate fi osândită de 
nimeni la moarte. 

Aşa a plecat creştinismul la câştigarea lumii: călit de încercări, 
printre protivnici, sub ameninţări, dar niciodată acestea nu l-au covârşit. 
Dumnezeu putea să le oprească, dar nu le-a oprit, pentru că aceasta ar fi 

stins creştinismul. Focul iubirii divine, al lepădării de viaţă de dragul 
adevărului, între protivnici se aprinde şi se menţine. Acesta-i paradoxul: 
creştinismul se reînviorează în raport invers proporțional cu încercările 
de a-i stinge. 

Tot din primele zile ale Bisericii s-a impus şi caracterul 
creştinismului ca religie universală — ecumenică — şi nu mai mult 
națională. E! se exprimă în limba fiecărui neam aparte, deşi natura sa e 
mai presus de toate neamurile. În noua religie deci sunt chemate toate 
neamurile. Această lărgire a creştinismului peste graniţele neamurilor 1 
se descoperă lui Petru. 

În felul acesta, creştinismul apare în istorie ca o nouă energie a 
păcii între popoare. Pacea e o idee specific creştină şi se condiționează 
de obârşia ei divină. 

Providența -— alt element fundamental al creştinismului: 
conducerea nevăzută a celor văzute — s-a făcut strălucitor înţeleasă prin 
convertirea unui mare vrăjmaş al lui lisus, cu numele Saul din Tars. 

Cine se putea prinde mai bine cu păgânii şi cu toată cultura 
elenică, decât unul ce însuşi fusese vrăjmaș militant împotriva noii 
religii. Saul cunoştea creştinismul însă ca un protivnic, ca un încredințat 
cu autoritatea de a-l nimici. 

Dar socotelile lui Dumnezeu sunt mai presus decât socotelile 
omului. Vrăjmăşia neamurilor trebuie biruită de un vrăjmaş de moarte al 
creştinilor, convertit în „Apostolul neamurilor”. lar ca o ironie a situației 
— ca să nu zic a Providenţei — această convertire a lumii greco-latine s-a 
făcut sub protecția Cezarului, pe care a invocat-o Pavel ca cetăţean 
roman (Faptele Apostolilor 22-25), împotriva conaționalilor săi iudei, 
care s-au întărit cu jurământ și cu greva foamei ca să-l omoare pe Pavel 
(unii chiar sunt de părerea că Pavel a sfârşit asasinat de iudeii aceştia, în 
Roma). 

În faţa Areopagului Atenei Providența n-a trimis un întâmplător, 
ci un om pregătit. Saul era cel mai bun elev al lui Gamaliel, cel mai 
învăţat rabin al iudaismului, şi totodată bine instruit în cultura elenică a 
timpului. 

Convertirea lui Saul n-a fost o convertire din nimic, ci convertirea 
unui instruit de la o ideologie veche la o concepţie nouă. lar la Roma, 
Providența a trimis, în apostolul Pavel, un cetățean roman, care va avea 

să precizeze poziția creştinilor faţă de împrejurările ostile, create de 
conaţionalii săi iudei. 

Creştinismul, la obârşie, a fost protejat de Stăpânirea romană 
împotriva prigoanei iudaice. Acest fapt a determinat Stăpânirea să facă 
deosebirea între iudaism şi creştinism. Mai pe urmă iudeii, care erau 
răspândiţi în tot imperiul roman, au asmuţit Stăpânirea împotriva 
creştinilor, scornindu-le vina că aceştia uneltesc împotriva Statului, că 
sunt impotriva Cezarului, reeditând pretutindeni amenințările din curtea 
lui Pilat. Cu aceste sforării, ale vicleșugului şi urii, iudeii căutau să 
antreneze autoritatea romană în planurile lor anticreştine. Mincinoasa lor 
prietenie însă cu Cezarul le-a atras expulzarea din Roma la anul 50 sau 
52. 

În această atmosferă, deopotrivă ostilă, atât iudeilor cât şi 
creştinilor — fiindcă se închinau Împăratului altei Împărății şi nu 
împăratului roman, Pavel, iudeu şi creştin, cere să fie judecat chiar de 
Cezarul, potrivit dreptului roman şi cetăţeniei sale romane. 

Astfel, în primăvara anului 61, după multe peripeții pe mare, sub 
escortă, ajunge la Roma. Aci e menținut sub stare de arest, în lanţuri — 
deși „adevărul nu ştie de lanţuri” (Il Timotei 2,9) — tot ca o providenţă. 
Căci dacă n-ar fi fost păzit de autoritatea romană, cei 40 de iudei, care-i 
juraseră moartea, l-ar fi omorât zădărnicindu-i misiunea. Arestul său de 
doi ani a fost uşor, mai mult un domiciliu forţat, căci avea voie să 
primească pe creştinii comunităţii din Roma şi să scrie pastoralele sale 
în Orient. 

În altă ordine de idei, petrecerea lui Pavel în Roma clatină serios 
ipoteza episcopatului de 25 de ani al lui Petru, la Roma. Existenţa lui 
Petru nu e pomenită în nici o epistolă paulină trimisă în Răsărit — ceea 
ce este absolut inadmisibil pentru un apostol ca Pavel, dacă Petru ar fi 
existat cu adevărat în Roma. 

Faptul că Pavel scrie „din lanţuri” (Filipeni 1,13; Coloseni 4,18), 
că mai apoi avea să guste şi a doua captivitate, sub Nero, e foarte prăitor 
pentru poziția clasică a creştinismului față de Cezar, ca reprezentant al 
autorităţii lumii acesteia. 

Apostolul Pavel tâlcuieşte autoritatea lumii acesteia ca provenind 
din autoritatea lui Dumnezeu, şi cine se împotriveşte Stăpânirii, lui 
Dumnezeu se împotriveşte. Reacţionarismul e un păcat, o atitudine fals 
religioasă. Din acest motiv creştinii trebuie să dea ascultare Cezarului, 

să se roage pentru el şi să-i plătească dadia. Supunerea față de Stăpânire 
e din rațiuni divine, din iubirea universală de oameni şi nu din 
oportunism sau din frică. 

Cu toate acesiea ţintele ultime ale creştinilor nu sunt absorbite 
total de forma trecătoare a vieții, ci trec dincolo de lumea aceasta. 
Sfântul Pavel frânează şi exagerarea accentului transcendent, care, 
uneori dezorganizează normalul social. Unii creștini, contemporani cu 
sfântul Pavel, din cauza nostalgici după Împărăţia spirituală, nu voiau să 
mai lucreze şi nu voiau să mat aibă copii. 

Drept aceea apostolul ridică munca la rangul de imperativ, şi 
naşterea copiilor la condiția de mântuire a femeii căsătorite. De 
asemenea a pus capăt pentru totdeauna la alarmismui Parusiei Domnului 
şi a oricărei fantezii aprinsă spre apocaliptic, descalificându-le din 
cinstea unci „minţi sănătoase !” 

Între concepţia romană despre lume şi om şi concepția creştină 
erau deosebiri ireductibile. 

Totuşi predica lui Pavel nu e agresivă. 

Acesta e un normativ apostolic: neagresivitatea. 

Un compromis de asemenea e imposibil: deosebirile rămân 
deosebiri — cu toate consecinţele lor. 

Totuşi apostolul nu insistă asupra lor, ci asupra a cu totul altă 
iature — centrală în toată misiunea sa apostolică — omul cel nou şi făptura 
cea nouă. 

Pavel, mai mult ca oricare dintre apostoli, cunoaşte bine poziția 
omului vechi, o trăise din plin, de vreme ce a fost el însuşi prigonitor al 
lui lisus, organizator de persecuție a Bisericii şi părtaş la uciderea lui 
Ștefan. 

Teorii moderniste încearcă să interpreteze convertirea lui ca un 
simplu fapt natural, datorat insolaţiei, sau a unui atac de epilepsie, sau 
cel mult remuşcărilor de conştiinţă. Aceştia însă nu bagă de seamă că un 
simplu fapt natural, cel mult l-ar fi oprit de-a mai prigoni pe Hristos şi 
Biserica şi nicidecum nu l-ar fi putut transforma — dinamiza — în apostol 
al lui Hristos, 

Această convertire, a prigonitorului Saul în apostolul Pavel, 
rămâne un fapt istoric, dar şi supraistoric. E tocmai transformarea unui 
om vechi în omul cel nou, în făptura cea nouă — leit-motivul doctrinei 
pauline. Căci cine e Omul cel nou, făptura cea nouă ?-—E lisus, Omul 

desăvârşit ce S-a pogorât din Cer, noul Adam, care, spre deosebire de 
Adam cel vechi, a ascultat de Dumnezeu până la răstignire şi moarte de 
cruce. 

Pentru ascultarea Sa, Tatăl I-a dat darul să se îmbrace în toată 
firea omenească, prin Botez, şi oamenii să se îmbrace în Hristos. Deci 
lisus nu e pentru noi oamenii numai 0 persoană istorică, sau numai o 
ființă metafizică, ci o persoană real-spirituală contemporană şi implicată 
în viața fiecăruia din noi. Această mlădiţă divină, făptură cerească, în 
fiecare Adam aparte, aşteaptă vârsta cunoaşterii, vârsta deplinătății 
minţii, când noi avem a ne decide liber despre modul cum avem să 
trăim: pentru Hristos, sau împotriva lui Hristos. 

În cazul când libertatea noastră alege stilul de viaţă şi comportare 
în lume al lui lisus, Harul Duhului Sfânt desăvârşeşte viaţa noastră și 
Hristos trăieşte în noi până la totala asemănare. În cazul când libertatea 
noastră ajunge roabă păcatelor, făptura cea nouă tânjeşte, nu se arată, şi 
omul acela se desăvârşeşte în rele, rămânând exclusiv om al veacului 
acestuia, pieritor şi fără mântuire. 

Mântuirea e prin Hristos, care trebuie cunoscut istoric, dogmatic 
şi mistic. Mântuirea e un Har al locuirii lui Dumnezeu în om, dar ȘI 
rezultatul unui efort al libertăţii şi cunoaşterii omului. E o atenție de o 
viaţă la făptura cea nouă, pe care o am dobândit înăuntru şi care trebuie 
să o devenim (dovedim) în afară, ca o a doua natură, sau mai bine-zis, 
natura noastră originară refăcută. 

Bună e Legea, dar când Darul prin Hristos a venit, Legea 
încetează. În lisus sunt ascunse toate comorile cunoştinței şi ale 
înțelepciunii; în lisus e ascunsă desăvârşirea — aceasta nu e posibilă fără 
lisus, cu atât mai vârtos împotriva lui lisus. Viaţa noastră în lisus, viaţa 
lui lisus în viaţa noastră, garantează veşnicia noastră ascunsă, prin lisus, 
în Dumnezeu (Coloseni 2,3; 3,3). 

Biserica, văzută ca obiectivare socială a creştinismului, tipicul ei, 
are valoare numai în măsura în care conduce — prin Sfintele Taine şi 
Taina Crucii ei. — la corpul mistic al lui Hristos, la obştea de peste 
veacuri a tuturor fiilor lui Dumnezeu, al căror cap şi temelie este 
Hristos. Obştea conştiinţelor unificate dogmatic în Hristos e în afara 
peripeţiilor neesențiale, prin care trece uneori Biserica, văzută în latura 
ei socială. Poate tocmai ca să nu se ia neesenţialul drept esenţial. 

Creştinismul nu are temelie omenească — vreun apostol — ci 
divinitatea Întemeietorului, confirmată definitiv de slăvita Sa Înviere. Pe 
Învierea lui Iisus, pe faptul că lisus are o realitațe vie, unică şi în 
categoriile lumii acesteia, cât şi în afara ei, se motivează toată zdroaba 
apostolică a lui Pavel şi cei 40.000 de kilometri, pe care i-a făcut în 
condiţiile de atunci, pentru Hristos, sensul şi destinul vieţii saie. Numai 
realitatea ma: presus de evidenţă a lui Hristos, în viața sa, a putut — să- 
i dea curajul să înfrunte, fără vreo agresiune măcar, bătaia câtă a 
mâncat-o, ostenelile, grija Bisericilor, primejdiile pe uscat, pe mare şi 
între frați mincinoși, și, tot aceeaşi viaţă a lui lisus într-a sa, l-a făcut să- 
şi poarte cu demnitate lanţurile, şi să nu vadă în ele o piedică a 
Adevărului, 

Pentru toată această desăvârşire, la care a ajuns personai şi spre 
care a câştigat neamurile, n-a destăinuit decât calea cea mai scurtă şi mai 
presus de toate: sublimul dragostei, care nu cade niciodată. Se pare că 
prin Pavel, lisus şi-a completat porunca ce rezumă Scriptura, arătând, 
mai presus de inspirație omenească: desăvârşirea iubirii veşnice. "Toate 
încetează afară de iubire. lar cu numele iubirii loan definise pe 
Dumnezeu; Pavei L-a descris. 

De pe atare culmi de realitate, concepție şi irăire e limpede că 
toate celelalte date, ale vieţii de toate zilele, rămân de o importanță 
secundară. 

lisus n-a propoveduit vreun sistem monetar; n-a adus vreo 
anumită formă de guvernământ a lumii; n-a condiționat mântuirea de 
modurile posibile de proprietate; n-a arătat pe necredincioşi ca piedică 
de mântuire, pentru cine vrea să-l urmeze; drept aceea, lisus nu poate fi 
implicat apărător sau protivnic nici unora din acestea. 

Creştinismul, înţeles în adâncimile sale, aşa cum L-a adus lisus şi 
cum L-au înţeles apostolii Săi, e o concepție revoluţionară de adânc al 
fiinţei omeneşti şi nicidecum o doctrină reacționară, de exterior. 

Făptura cea nouă — natura cea nouă — sădită în noi, veşnicul din 
om, nu face motive de vrajbă cu nici o stăpânire de pe lume, pe nici una 
dintre problemele posibile ale lumii acesteia. Soboarele ecumenice nu 
s-au ocupat decât de problema conştiinţei exacte a mântuirii. 

Nici o putere de pe lume nu te împiedică de la a trăi pe lisus în 
viaţa ta de pământean — dacă eşti destoinic să-L urmezi şi ai dragostea, 
care desăvârşeşte toată mintea, ci, dimpotrivă: toate te ajută. 

Aceasta-i lucrarea creştinismului în lume: adâncirea fiinţei 
omenești, de la periferia mereu cutremurată a vremelniciilor, la obârşia 
şi destinaţia ei divină. 

% 


DEMONIZAȚII DIN GHERGHESA 


Printre nenumăratele minuni, pe care le-a săvârşit Mântuitorul 
Hristos, în timpul cât a petrecut cu oamenii, este şi aceea cu vindecarea 
îndrăciților din ținutul Gherghesenilor. 

Este vorba de doi oameni al căror trecut nu-l cunoaştem şi despre 
care sfânta Evanghelie de la Matei ne spune numai că, stăpâniți de 
această boală, locuiau prin morminte, că erau groaznici la înfăţişare şi 
atât de răi, încât nimeni nu se încumeta să treacă pe-aproape de ei. 

Vor îi plecat ei de bunăvoie dintre concetăţenii lor, gherghesenii, 
sau aceştia, văzându-i stăpâniţi de demoni, îi vor fi alungat ei, luând 
măsuri de apărare, ca şi în cazul cu bolnavii de lepră. Nu putem şti. Ceea 
ce putem bănui însă, este că răutatea lor împotriva oamenilor singuratici, 
trecători pe acolo, era cu atât mai mare, cu cât ea era sporită de setea de 
răzbunare împotriva comunităţii omeneşti în genere. 

Dacă istorisirea evanghelică despre minunea vindecării acestor 
doi demonizaţi nu ne-ar înfățișa o seamă de fapte obiective, care să ne 
încredințeze că cei doi nefericiţi erau cu adevărat stăpâniţi de demoni, 
am îi înclinați să credem că ar fi vorba doar de doi simpli nebuni, ajunşi 
în faza critică de furie. Căci medicina modernă nu cunoaşte o asemenea 
boală. Pe de altă parte, dată fiind starea cu totul embrionară a medicinii 
antice, tulburările psihice, a căror consecință este starea de alienaţie 
mintală, nebunia, uşor s-ar fi putut confunda cu o stare de posesiune 
demonică. De aceea n-au lipsit oamenii care, pornind de la faptul că 
sugestia şi hipnotismul sunt întrebuințate uneori cu rezultate pozitive în 
tratamentul stărilor de alienaţie mintală, au căutat să reducă minunea 
vindecării demonizaților, susţinând că aceia au fost doar simpli alienaţi 
mintal şi Domnul i-a vindecat prin sugestie. 

Dar boala de care sufereau cei doi oameni, descrişi de 
evanghelistul Matei, era mult mai gravă. Demonii puseseră stăpânire 
pe ei, torturându-i şi pe ei şi făcând printr-înşii mult rău și altora. 
Astfel, dacă toţi evitau calea care ducea pe lângă mormintele în care se 

adăposteau cei doi demonizaţi, Mântuitorul Hristos, însoţit de ucenicii 
Săi, porneşte cu deplină cunoştinţă de cauză pe calea aceea. 

Demonizaţii Îl zăresc din depărtare şi nu numai că nu se încumetă 
să-i facă vreun rău, ci-L întâmpină strigându-l: „Ce este nouă şi [ie 
lisuse, Fiul lui Dumnezeu ? Ai venit aici ca să ne chinuieşti mai înainte 
de vreme ?” (Matei 8,29). 

Cuvintele acestea ne arată că nu cei doi demonizaţi grăiau aceste 
lucruri, ci demonii care erau intraţi în ei. Cei doi nefericiţi nu aveau de 
unde să cunoască pe Mântuitorul lisus Hristos, deoarece ei, după cât se 
pare, trăiau de multă vreme în acele morminte, iar Mântuitorul era doar 
în trecere prin ţinutul gherghesenilor. Şi chiar dacă ar fi auzit despre 
Dânsul, mai înainte de a se fi îmbolnăvit, dacă L-ar fi cunoscut ca 
Prooroc şi binefăcător al mulţimii suferinzilor şi năpăstuiţilor, nu L-ar fi 
putut întâmpina acum cu aceste cuvinte. Mântuitorul n-a venit să 
amărască şi să chinuiască pe nimeni dintre oameni. Dimpotrivă, El a 
venit şi a adus oamenilor bucuria vieţii, încrederea şi nădejdea într-o 
viaţă mai bună. El a dăruit tuturor odată cu sănătatea sufletească şi 
sănătatea trupească, odată cu încrederea într-o viață mai bună şi puterea 
de a ațunge la ea şi calea prin care să o ajungă. De aceca cuvintele celor 
doi nefericiţi, nu sunt cuvintele lor, ci cuvintele demonilor care puseseră 
stăpânire pe ei şi care le nimiciseră cu totul voinţa şi puterea omenească 
de discernământ. 

Evanghelia ne spune mai departe că, la o depărtare oarecare de 
locul unde s-au întâlnit cu Mântuitorul, se găsea o turmă mare de porci, 
şi că „demonii L-au rugat (pe Mântuitorul), zicând: Dacă ne scoţi din 
aceşti oameni, îngăduie-ne să ne ducem în turma aceea de porci”. Şi 
Mântuitorul le-a dat voie. Demonii au intrat în turma de porci, iar porcii 
s-au repezit la vale şi s-au aruncat în mare. Paznicii iurmei, îngroziţi de 
întâmplare, au fugit în cetate şi au spus celor de acolo cele ce s-au 
petrecut; iar oamenii au ieşit cu toţii în întâmpinarea lui lisus şi L-au 
rugat să plece din ținutul lor, îngroziți ei înșiși de cele întâmplate. 


Sunt o seamă de lucruri în istorisirea evanghelică, pe care avem 
datoria să le înţelegem aşa cum trebuie. De aceea vom stărui asupra lor, 
căutând să înlăturăm greutăţile din calea tuturor celor plini de dorul de-a 
asculta şt înțelege cuvântul lui Dumnezeu. 

Dacă am urmări cu atenţie toate celelalte vindecări săvârşite de 
Mântuitorul Hristos, cuprinse în Evanghelii, am observa că de fiecare 
dată, Mântuitorul întreba pe cel bolnav: „Vrei să te faci sănăios ?* Și 
numai la răspunsul afirmativ şi credincios din pariea acesiuia 
Mântuitorul îl vindeca. Vindecarea trupească, întocmai ca şi vindecarea 
sufletească, adică izbăvirea omului din robia păcatului şi mântuirea lui, 
nu se săvârşeşte fără dorința şi fără voia omului. Darurile şi 
binecuvântările lui Dumnezeu se găsesc la îndemâna noastră a tuturor. E 
destul să credem în puterea Lui cea mare şi să-l cerem cu credinţă cele 
de care avem nevoie şi vom auzi îndată: „Fie ție, după credinţa ta”. Fără 
dorința noastră aprinsă de a ne împărtăşi din darurile lu Dumnezeu, care 
ne stau la dispoziție î în sfânta noastră Biserică, aceste daruri rămân ca o 
comoară ascunsă, iar noi nu ne alegem cu nici un câştig sufletesc. Însăşi 
participarea noastră la sfânta slujbă, dacă nu este făcută cu dorinţa vie de 
a deveni mai buni, mai bine plăcuţi lui Dumnezeu, de a ne apropia mai 
mult de Domnul şi de-a căuta să trăim ca nişte fii adevăraţi ai Lui, este 
lipsită de sens. De aceea şi sfântul loan Gurădeaur atrăgea atenția 
credincioşilor din vremea sa, zicându-le: „În zadar se aduce (în Biserică) 
jertfă zilnică, în zadar ne-am mai găsit înaintea altarului, dacă nu este 
nimeni care să se împărtăşească”. 

Observăm însă, că cei doi nefericiţi demonizaţi, au primit 
vindecarea din partea Domnului fără ca ci să o fi dorit cu înflăcărare. 
Cum aceasta ? Vindecă, oare, şi mântuieşte Domnul pe oameni şi cu 
de-a sila ? Nicidecum. Cei doi nefericiţi, pe care demonii puseseră 
stăpânire, se găseau în neputinţă de a-şi mai da seama de ei. Nu mai erau 
stăpâni pe voinţa lor, nu mai erau în stare să-şi exprime nici o dorință 
proprie. Ei deveniseră prada duhurilor rele, care se serveau de ei 
întocmai ca de nişte unelte, pentru a-i tortura ŞI pe ei şi pentru a unelti cu 
ei răul şi printre ceilalți oameni. Domnul nu vine în întâmpinarea lor, ci 
a demonilor care intraseră în ei. Cei doi netericiţi nu-L cunosc pe 
Domnul, dar demonii care erau în ei Îl recunosc ŞI-L mărturisesc îndată 
ca Fiu al lui Dumnezeu. Mântuitorul lisus venise în lume ca să scape pe 
oameni din robia păcatului şi a diavolului. În persoana celor doi 
demonizați se oglindeşte întreaga omenire de până la venirea 
Mântuitorului Hristos, iar smulgerea lor din ghearele demonilor 
şi alungarea acestora din ei este oglinda mântuirii întregului 
neam omenesc din robia păcatului şi a diavolului, izbăvire ce avea să se 

săvârşească prin jertia Mântuitorului pe cruce, jertfă ce avea să vie nu 
mult după această împrejurare. 

Mărturisirea pe care o fac demonii la vederea Mântuitorului lisus 
Hristos: „Ce este nouă și Ţie, Iisuse, Fiul lui Dumnezeu, ai venit aici ca 
să ne chinuiești mai înainte de vreme ?” este interpretată de sfinţii 
Părinţi în sensul că demonii se aşteptau la o pedeapsă din partea lui 
Dumnezeu, dar la sfârșitul lumii, iar nu acum „ma: înainte de vreme”. 

Pentru ce au cerut demonii să fie lăsați să intre în turma de porci 
şi de ce a îngăduit Mântuitorul aceasta, EI ştiind de mai înainte cele ce 
aveau să urmeze ? Demonii au cerut aceasta cu intenţia ca, alungați din 
ce! doi nefericiți oameni, să mai poată face totuşi încă un rău, încă o 
pagubă oamenilor; iar Mântuitorul le-a îngăduit aceasta, ca să facă pe 
toţi să înţeleagă că, oriunde s-ar afla, şi în orice împrejurări, demonii nu 
produc decât rău şi pagubă oamenilor. 

istorisirea evanghelică ne spune mai departe că, auzind despre 
aceasta, cei din cetate au venit în întâmpinarea Domnului şi L-au rugat 
să plece din ţinutul lor. Faptele întâmplate fuseseră atât de uluitoare: 
vindecarea celor doi demonizaţi, apoi înecarea turmei de porci în mare, 
gherghesenii s-au îngrozit aşa de tare încât s-au temut să nu mai abată 
asupra lor şi alte nenorociri, socotind, probabil, pe Mântuitorul Iisus un 
mare vrăjitor. Ei nu cer de la EI să-i despăgubească de porcii înecaţi în 
mare, dar pentru că nu mai auziseră până atunci de EI, au găsit cu cale să 
se scape cât mai repede de EI, rugându-L să plece din ţinutul lor. 

lar Domnul pleacă de acolo, ştiind că lasă în cei doi vindecaţi, pe 
cei mai înflăcărați propoveduitori ai dumnezeirii Lui. 

Minunea vindecării celor doi  demonizaţi din ţinutul 
gherghesenilor ne încredințează pe deplin de puterea dumnezeiască a 
Mântuitorului lisus Hristos. Într-o împrejurare asemănătoare, când 
Mântuitorul vindecase pe un alt demonizat, fariseii neputând tăgădui 
puterea cea mare a Mântuitorului, dar în acelaşi timp nevrând să-L 
recunoască drept Fiu al lui Dumnezeu, aruncară vorba că „scoate 
demonii cu Belzebuth, domnul demonilor”. (Matei 12,24). Atunci, 
Mântuitorul rostise cuvintele menite să vădească, pe de o parte, răutatea 
fariseilor, iar pe de alta, să încredințeze pe toţi, mai mult, de 
dumnezeirea Sa. „Toată împărăţia ce se dezbină întru sine, se pustieşte, 
şi toată cetatea sau casa ce se dezbină întru sine, nu va sta. Și 
dacă Satana scoate pe Satana, s-a dezbinat întru sine; deci cum va sta 

împărăția lui ? Şi dacă Eu scot demonii prin Belzebuth domnul 
demonilor —, fiii voştri prin cine îi scot ? De aceea ei vor fi judecătorii 
voştri. lar dacă Eu scot demonii prin Duhul lui Dumnezeu, iată, a venit 
la voi Împărăţia lui Dumnezeu.” (Matei 12,25-28). 

În adevăr, iubiţi credincioși, Împărăţia lui Dumnezeu a fost adusă 
pe pământ de Domnul şi Mântuitorul nostru lisus Hristos, care a învăţat 
în același timp pe oameni, cum să se roage şi cum să se poarte, pentru ca 
această Împărăţie să sporească și să cuprindă în ea toate marginile 
pământului. Ea este Împărăţia păcii, a dragostei şi a frățietăţii între 
oameni; împărăția în care fiecare dă semenului său ceea ce este al lui ŞI 
nu caută să-i fure nici munca, nici agonisita; împărăţia în care dragostea 
de Dumnezeu se măsoară cu dragostea şi jertfelnicia faţă de aproapele în 
suferință, şi în care toţi oamenii trăiesc în bună înţelegere, întocmai ca 
nişte fii şi moştenitori ai lui Dumnezeu. 

Pentru înălţimea morală la care trebuie să se păstreze cel ce 
voieşte cu tot dinadinsul să devină cetăţean al Împărăției lut Dumnezeu, 
împărăţia aceasta se întinde numai cu greu în lume. Dar cel ce izbuteşte 
să devină cetățean al ei, atinge cea mai înaltă treaptă a trăirii: trăirea în 
Dumnezeu, scopul şi ţinta ultimă a oricărui suflet credincios. 


Cu toate că medicina modernă nu mai cunoaşte boala demonizării, 
de care sufereau cei doi oropsiți, totuşi demonii mai fac ravagii şi astăzi, 
torturând cu aceeași putere pe anumiţi oameni, şi, prin ei, făcând un rău 
imens celorlalți. Ne-am obişnuit atât de mult cu demonizaţii veacului 
nostru, încât am şi uitat să mai dăm bolii, de care suferă ei, adevărata ei 
denumire. Căci ce sunt tiranii, asupritorii oamenilor paşnici, vânzătorii 
de vieţi omenești, nemilostivii, dispreţuitorii dreptului la muncă, la 
pâine, la viaţă liberă şi demnă, decât oameni chinuiţi de legheoane de 
demoni ? Căci e cu neputinţă să fie omenească şi nu demonică patima 
profesioniştilor urii față de om, cu care unii caută să-şi agonisească tot 
felul de avantaje, pe suferinţele semenilor lor. 

Demonizaţii din Gherghesa erau groaznici la înfăţişare şi atât de 
răi, încât nimeni nu cuteza să le stea înainte. Numai Mântuitorul lisus 
Hristos vine în întâmpinarea lor, alungă demonii din ei şi-i vindecă, 
redându-i societăţii din care făcuseră şi ei parte, ca elemente pe deplin 
sănătoase, capabili de muncă şi de dragostea de care demonii îi goliseră. 

Demonizaţii secolului nostru, asupritori ai fraţilor lor: oamenii, 
sunt tot atât de aprigi şi cred că nimeni nu le poate sta în cale. 

Învățătura creştină ne încredințează însă că „celor mândri 
Dumnezeu le stă împotrivă şi celor smeriţi le dă Har” (| Petru 5,5). 
Conlucrarea credincioşilor cu acest Har, alianța (sinergismul) cu 
Mântuitorul, (Cel) care a alungat pe demoni „mai înainte de vreme”, 
credinţa tare în purtarea de grijă a lui Dumnezeu pentru făpturile Sale, 
trebuie să ne dea convingerea că, chiar „înainte de vreme”, Mântuitorul 
va face să strălucească în inimile tuturor lumina Adevărului Său, 
sălăşluind între oameni pacea Sa, care covârşește toată mintea şi care 


zideşte mântuirea (Filipeni 4,7). 
x 


DEMONIZAȚII DIN GADARA 
I. 


Pentru ca să înțelegem mai bine cuvintele cu care L-au întâmpinat 
pe lisus demonizaţiui din Gadara: „Ce este nouă şi Ţie lisuse, Fiul lui 
Dumnezeu ? A1 venit aici mai înainte de vreme ca să ne munceşti ?” un 
scurt context dogmatic ne e de ajutor. 

l. Îngerii căzuţi spiritual în Cer au căzut şi cosmic, ca fulgerul, 
aici, pe pământ, încă înainte de creația omului. 

2. Că ei cunosc pe lisus ca Fiul lui Dumnezeu. 

3. Fi ştiu că-i aşteaptă o judecată. 

4. Şi ştiu că aceasta va fi la sfârşitul lumii — sau mai Clar, al 
istoriei. 

5. Dar izgonirea lor din oameni — cum e cazul aci — lor li se pare 
„înainte de vreme”. 

6. Aceasta e „Iaina cea din veci ascunsă şi de îngeri neştiută” 
(Efeseni 3,9) — iconomia mântuirii oamenilor de sub tirania diavolului şi 
a îngerilor lui — rostul întrupării „aici” a Fiului lui Dumnezeu. 

7. Că prezenţa lu lisus, Fiul lui Dumnezeu, „îi chinuieşte”. Sau: 
puși în prezenţa lui Dumnezeu, ei se simt judecaţi și chinuiţi. 

il 


;, Dahuri fiind sunt nevăzuţi cu ochii trupeşti — de unde întrebarea 
dacă sunt sau nu sunt — dacă nu cumva ei sunt o stare patologică a 
omului şi nu o realitate ontologică independentă de om. 

2. Materia noastră vie, organismul viu, pentru firea lor subțire, nu 
formează nici o piedică, o străbat, o pot locui simultan cu sufletul Și cu 
conştiinţa, care-i simte şi care ne dă de ştire. 

3, Uneori pot substitui, mai bine-zis bloca, funcţia logică şi 

anonală a omului. Pot denatura natura omenească. 


4. De ce au această îngăduire de la Dumnezeu ? 
NIN 


„ Demonizaţii din Gadara nu sunt numai un simplu fapt istoric. 
)Demonizarea mai are şi alte aspecte, şi alte nivele: biologic, psihologic 
şi social, 

2. După faptul de a fi şi a lucra al diavolului, acest înger care a 
descoperit trufia și răzvrătirea, are şi diferite numiri. Dintre toate 
aumiriie lui notăm doar câteva: Lucifer, diavol, satana şi drac. 

3. Lucifer e căpetenia cetei a Il-a îngereşti, după cele 9 cete 
areopagitice. El a gândit răzvrătirea. Ca protivnic e numit Satană. Ca rău 
şi chinuitor de oameni e numit diavol; ca slugă grabnică la toate relele e 
drac, înger căzut supus căpeteniei sale răzvrătite. 

4. E duşman al lui Dumnezeu şi al omului. A crezut el, că va 
putea răsturna pe Stăpânul lumii din scaunul slavei şi să fie el „stăpân”. 
Un nebun, care crede nebunia lui. 

5. Dar vrea să înveţe şi pe oameni aceeaşi nebunie, să-i lege la 
carul nebuniei lui. 

6. EI e legat de Dumnezeu în nebunia lui, şi, până la o vreme, 
liber să-şi facă lucrul fărădelegii — între anumite limite. 

7. O altă caracteristică a lui e că ţine să fie ascuns, ocult, să 
lucreze fărădelegea din umbră. Vrea să asigure pe oameni că el nu 
există. Din viclenie îşi tăgăduieşte existenţa şi se acoperă cu bolile 
sistemului nervos. lar lumea modernă s-a „izbăvit” de mentalitatea 
magică numindu-i prezenţa: nevroză, psihoză, isterie, paranoie etc. 

8. Tot ce numim noi fărădelege şi păcat e o acţiune a prezenţei 
diavolului asupra sufletului şi deciziei noastre. S-ar putea defini păcatul 


PĂRINTELE ARSENIE — „INGERUL CU CĂDELNIȚA DE AUR” O 335 


(379) 
ii) 


și cam așa: o conspirație între om şi diavo! iîmpoirive iegi Îmi 
Dumnezeu, 

9. Voința lui e să scoată pe om din ascuiiarea de Dumnezeu și să-l 
aducă în ascultarea sa. Prin ascultare te faci: fiul celui ae care ascuiji: 
asta însemnează fiul lui Dumnezeu, sau. cazul contrar, fiul diavolului. 
Pe româneşte: „omul lui Dumnezeu” sau „omul dracului”. 

10. Avem deci aspectul clinic al acțiunii demonice, fie pe fond 
nervos, fie pe fond psihic. Dar avem şi aspectul genetic — degenerativ. 

11. Omul are şi o biografie genetică, o contabilitate, o evidenţă „la 
zi” a tuturor faptelor, cuvintelor şi gândurilor sale. Toate se rezumă în 
„codul genetic” şi se transmit urmaşilor, ca virtualităui posibile. Se 
înscriu deci şi toate biruinţele diavolului asupra sufletului, a omului în 
expresia lui totală. 

12. Că nu toate se şi transmit, aci e o altă taină a alegerii ce să se 
transmită şi ce să fie scos din circuitul vieţii, e o altă problemă, altă 
temă. Aci e activă o altă energie: pocăinţa, schimbarea de ascultare. 

13. Prinde pe oameni cu aceeaşi undiţă a aceluiaşi „pom al 
cunoaşterii binelui şi a răului”. Al plăcerii şi al durerii. Prinde pe oameni 
cu plăcerea ca „bine”, şi-i face să alerge după acest bine, biciuindu-i cu 
durerea ca „rău”. ki prinde într-un cerc vicios. 

14. Prinşi în acest cerc vicios, ca să nu se trezească că-s prinşi 
într-o minciună, le aduce o altă minciună și mai mare: că ascultarea de 
Dumnezeu e o aservire a libertăţii lor unui „tiran”. Dumnezeu e tiranie. 
EI vrea să-i libereze de un tiran. 

15. Mai mult: „tiranul” trebuie omorât. Aşa s-a născut „teologia 
unui dumnezeu mort”, care nu e nicidecum identic cu Cel Răsuignit. 

16. Dar în câţi creștini Dumnezeu e un tiran — care le-ar sta în 
calea dezlănţuirii patimilor — sau un mort, sau un mit. 

17. Căci, sub influenţa, sub sugestia hipnotică a lui, câte minţi 
nu-şi deschid porțile celei mai mari minciuni şi erezii: a tăgăduirii 
existenţei lui Dumnezeu ? 

18. Omul, în „libertatea” lui, în „eliberarea” lui, „poate” „hchida” 
pe Dumnezeu. De fapt se lichidează pe sine din faţa lui Dumnezeu: 
înnebuneşte, se satanizează. 

19. Procesul acesta, descris aci psihologic, poate deveni colectiv, 
peste viaţa individuală, aşa putem avea — către sfârşitul lucrurilor — 
satanizarea istoriei. 

29. - Cum ? Cum se lasă Dumnezeu batjocorit, tăgăduit, omorât ? 
- Respectând și ultimele consecinţe ale libertăţii spiritului 
Omenesc, cu care ne-a înzestrat. 
29 - Dumnezeu bate în retragere ? 
- E o Leodicee. 

Isus Hristos „stă” răstignit până la sfârşitul istoriei, până la A 
Doua Venire. 

Gadarenii Îl dau mereu afară din hotarele lumii acesteia. Lumea” 
(pentru care nu S-a rugat iisus, ca fiind slava deșartă, pofta simţurilor şi 
trufia vieţii) stă acum cu atât mai strânsă pe lângă turma ei de porci şi de 
viței de aur. 

„Nol îl ascultăm pe el” (prinţul veacului acestuia), pe „Tine Te 
ardem pe rug.” „Dixi !” 

20. Astăzi oamenii, înlănțuiți de patima de dominație şi 
„deziegaţi” de „tirania lui Dumnezeu”, se găsesc în faţa rugului imens 
capabili să distrugă planeta. „Pământul şi toate cele de pe el, de istov vor 
arde. Stihiile, arzând, se vor desface” (II Petru 3,10). 

20. Ştiinţa, fizica atomică, ne pregăteşte acest rug. Declanşarea 
războiului, acum, nu mai e o treabă de cavalerism, ci o treabă de aparate. 
Şi dacă aparatele „tâlcuiesc” greşit o imagine de pe ecranul Radar, 
acestea declanşează, ele, cataclismul. 

21. „Toată «lumea» zace în cel rău !” (1 loan 5,19) Dar: „Ştim că 
din Dumnezeu suntem şi în El (Dumnezeu) trăim, ne mişcăm şi suntem” 
(Faptele Apostolilor 17,28). 

22. Între aceste tensiuni, între atari opţiuni se maturizează 
libertatea spiritului. 

23, Cei ce luptă — cu sine, întâi — pentru ascultarea de Dumnezeu, 
EI le ajută şi-l biruie pe cel rău. Aceştia se mântuiesc; ceilalți se pierd şi 
merg în vecii vecilor, cu cel de care au ascultat. 


IV 


|. Atotprezenţa lui Dumnezeu — de la micro-cosmos la macro- 
cosmos, de la înainte de a fi lumea până la sfârşitul ei — nu sunt numai 
propoziţii dogmatice. Nu avem cuvinte în vocabularul omenesc care să 
exprime apropiat atotprezenţa lui Dumnezeu la toate nivelele existenţei. 
Numai când Dumnezeu va fi totul în toţi şi în toate (1 Corinteni 15,28): 


PĂRINTELE ARSENIE — „INGERUL CU CĂDELNITȚA DE AUR” 341 


îndumnezeirea prin Har a creaţiei, atunci se va înțelege mai bine 
atotprezenţa lui Dumnezeu. 

2. Nici atunci nu e panteism, nici pan-enteism. E scoasă definitiv 
posibilitatea răzvrătirii din creație. 

3. Până atunci avem pe Dumnezeu asistând şi menţinând în 
existenţă și finalitate toţi atomii şi toate celulele existenţei. Pe deasupra, 
îndrumând libertatea spiritului spre destinaţia sa, gândită de E! la creație, 
dar 

4. pe Dumnezeu Îl avem — până atunci — atotprezent şi ca 
judecată. Şi ca pe Cel ce ne poate da muncitorilor să ne chinuiască, 
pentru lpsa noastră de minte. 

5. Deci „în El trăim, ne mişcăm şi suntem” (Faptele Apostolilor 
17.28) sub Har sau sub judecată. 

6. Textul din Faptele Apostolilor (9,15-16), prin care lisus explică 
lui Saul, scopul arătării Sale şi a misiunii ce-i dă să împlinească între 
oameni. 

= 


ȘTIM CĂ DE LA DUMNEZEU SUNTEM ȘI LA DUMNEZEU 
NE INTOARCEM (cf. loan 13,3) 


Știm că de la Dumnezeu suntem şi la Dumnezeu ne întoarcem, 
dar înainte de întoarcere suntem trimişi pentru probă în lumea aceasta. 
De asemenea ştim că lumea aceasta întreagă, zace în cel viclean, care-i 
îngăduit să verifice: libertatea noastră, credinţa şi dragostea noastră. Aici 
se face dovada ai cui fii ne facem: ne confirmăm obârşia divină, ne 
facem fiii lui Dumnezeu şi Îl chemăm „Tatăl nostru”; ne tăgăduim 
această obârşie, ne înghite lumea aceasta şi vicleanul ne face fiii săi, fiii 
pierzării şi la Dumnezeu nu ne mai întoarcem. 

Iată situaţia omului în faţa celor două căr. O cale largă, cât faţa 
pământului întreg, şi altă cale îngustă, cât o punte de lemn peste o apă 
foarte mare, pe care mai nimeni nu trece. 

Pentru această delimitare de căi a venit în lume Dumnezeu Însuşi, 
luând asupră-Şi şi firea omenească spre a sc înţelege cu noi şi a ne ajuta 
întoarcerea — căci aceasta este mântuirea. Înainte de venirea Dumnezeu- 
Omului pe pământ nu era mântuire. De aceea El ne este şi Învățătorul ŞI 
ajutorul şi Calea şi Adevărul nostru. 

„În nimeni altcineva nu este mântuire decât numai în lisus 
Hristos, și Acesta răstignit” (Faptele Apostolilor 4,12; I Corinteni 2,2) 

lar EI ne-a învăţat: 

„Cine vrea să fie ucenicul Meu să se lapede de sine, de tot ce are, 
ba încă şi de viaţa sa; să-şi ia crucea sa, în fiecare zi, şi să-Mi urmeze 
Mie; căci cine va vrea să-şi cruțe viaţa sa o va pierde, iar cine o va 
pierde pentru Mine şi pentru Evanghelie o va câştiga” (Luca 9,23-24). 

iar cine îşi va câştiga viaţa în condiţiile iepădării de sine, a luării 
crucii în fiecare zi, ba şi a morţii vieţii acesteia pământeşti pentru cauza 
lut Hristos, în schimb viaţă veşnică va afla. „iar viața veşnică aceasta 
este: să te cunoască pe Tine, singurul adevăratul Dumnezeu şi pe lisus 
Hristos pe care L-ai trimis” (loan 17,3). 

Ucenic e numai cineva care vrea să înveţe o meserie sau o cale şi 
nu se lasă până nu ie învaţă. Unii se lasă de meserie, părându-li-se grea 
și nu mai umblă și după o „viaţă veşnică”, muiţumindu-se cu cea 
vremelnică şi muritoare. Aceştia nu mai urmează Domnului Hristos, ci 
lumii acesteia şi momelilor ei. Ei se mulțumesc cu un lisus Hristos 
istoric şi cu o hârtie de Botez. Mai departe nu riscă nimic, că-i suferinţă 
şi risc al rațiunii. Nici aceștia nu se mai întorc Acasă, în Împărăţia lui 
Dumnezeu. 

Examenul de admitere la şcoala Domnului Hristos e această 
lepădare totală de sine şi pe toată durata vieţii pământeşti. Foarte puţini 
reuşesc la acest examen. Dar ei „cred” că l-au luat. 


PĂRINTELE ARSENIE — „INGERUL CU CĂDELNIȚA DE AUR” 43 


LI 


IISUS HRISTOS: „CALEA, ADEVĂRUL ŞI 
VIAŢA” (loan 14,6) 


„Pildă v-am dat vouă...” Fecioria, sărăcia şi ascultarea (cele trei 
voturi călugărești). Nici una nu e uşoară, după cum le-a dus lisus în 
viața şi persoana pământească. Mai ales una e aproape de negăsit chiar 
la călugări: ascultarea până la moarte, cum o avea El. De asemenea e cu 
totul rarisimă smerenia lui lisus: „Căutaţi la Mine că sunt blând şi smerit 
cu inima și veţi avea liniștea sufletelor voastre” (Matei 11,29). 

Adevărul nu e o abstracţiune, ci e o persoană şi anume persoana 
supremă; Dumnezeu. Satana e minciună şi tatăl minciunilor, cu care 
amăgeşte oamenii care nu stau şi nu trăiesc în Adevăr ci iau minciunile 
ca „adevăr”. De aci vine că „ştiinţa îngâmfă” (1 Corinteni 8,1). 

Deci câtă vreme ştiinţa omenească nu vrea să recunoască un 
Autor conştient al existenţei şi al legilor ei, rămâne închisă în neștiinţă şi 
amăgire. „Ştiinţa lui Dumnezeu” (Romani 11,33) e altceva decât 
„împotrivirile ştiinţei (| Timotei 6,20) omeneşti, care abia descifrează 
ceva din cea a lui Dumnezeu. „Ştiinţa fără conştiinţă e pierzania 
sufletului”. „Știința înainte de orice e conştiinţă.” 

lar Viaţa, e altceva decât numesc oamenii viaţă; ei o numesc pe 
cea a trupurilor şi a patimilor. lar lisus se referă la o altă viață, viaţa 
veşnică, Viaţa îndumnezeită — adevăratul sens care l-ar avea viața 
pământească a credincioşilor şi prea puţini l-au arătat pe pământ. 

lar smerenia e dar al Duhului Sfânt, dat celor ce cu adevărat s-au 
lepădat de sine, de iubirea de sine, de primul pui al diavolului — cum zic 
Părinţii. De altfel de aci se despart apele între creştinism şi lume, dar nu 
numai lepădarea de sinc, ci şi de toată ordinea şi dezordinea lumii. 

Dar smeriţi sunt numai şi numai ascultătorii până la moarte. 
Ceilalţi oricâte virtuţi ar avea le pot pierde pe toate. 

Dumnezeu Duhul Sfânt locuieşte şi lucrează în sufletul urmaşului 
Domnului Hristos, toate darurile Sale, după puterea şi chemarea 
fiecăruia, ca sens al vieţii pe care o duce conştient pe pământ. 

Dar nu locuieşte într-un trup supus păcatului, deci stăpânii de 
Satana. 

Duh cu duh se luptă ca să câştige omul, dar omul trebuie să fie 
conștieni de acest război şi ocupaţie. 


: 
Ec 


CINE ESTE IISUS ? 


- Spre deosebire de toate religiile pământului, lisus e profeţii cu 
nti de ani înainte — cu amănunte. 

- A spus-o EI Însuşi cine este, în trei împrejurări: 

|, femeii samarinence, la fântâna lui Iacov (loan 4,26). 

2. orbului din naștere, care L-a mărturisit prooroc în tem- 
plul din lerusalim (loan 9,37). 

3. ucenicilor înainte de Sfintele Patimi (loan 13,19). 

Oamenii, cu de la sine putere, n-au putut spune cine ce lisus. Ei 
şi-au dai părerile lor omeneşti, care n-au putut urca mai mult decât până 
la proteţi reînviaţi. 

Atunci lisus i-a întrebat pe ei, pe ucenicii care-L cunoşteau mai 
bine, din faptele şi cuvintele Sale. Nici ei n-au putut răspunde cu de la ei 
pricepere. Atunci a răspuns Dumnezeu, prin Revelaţie. „Tu eşti Hristos, 
Fiul lui Dumnezeu Celui viu !” (Matei 16,16). 

Răspunsul care l-au cules ucenicii din popor, se poate lărgi până 
la zilele noastre. Şi azi zic oamenii despre lisus, că e ca unul din oamenii 
mari ai lumii, ca Moise, Rama-Krişna, Buda, Mahomed — unul din Marii 
Iniţiaţi. 

Atâta pot oamenii răspunde. Parcă e un plafon al minţii omeneşti. 
Deci după oameni, lisus e un om ca oricare altul. 

Răspunsul era necesar, căci de la această poziţie a omului faţă de 
lisus atârna mântuirea sau pierzania sa. Anume: lisus nu e un om ca 
oricare altul, ci un Om ca nimeni altul dintre oameni: un om dublat de 
Dumnezeu. E] era om adevărat şi Dumnezeu adevărat, deodată. 

Pe această piatră de temelie se întemeiază tot creştinismul — ŞI din 
cauza acestei temelii neobişnuite dăinuieşte fără de sfârşit, Împărăția 
veşnică. 

ŞI ce e creştinismul ? 

- A doua creaţie a omului. 


PĂRINTELE ARSENIE - „INGERUL CU CĂDELNIŢA DE AUR” 345 


Pe butucul sălbăticii al firii omeneşti, a altoit Dumnezeu o mlădiță 
nobilă, un om de alt neam decât oamenii pământeni, un om ceresc. 

Acesta ni s-a făcut nouă fire nobilă, şi, ajutat de concursul 
libertăţii şi voinţei noastre, noi trebuie să dăm roade cereşti: felul de a fi, 
faptele şi cuvintele lui Iisus. Cu un cuvânt, prin îmbrăcarea noastră de la 
Botez şi celelalte Sfinte Taine, în Hristos, prin această naştere a noastră 
din nou, desăvârşirea — după care tânjim din străfunduri de fiinţă — a 
devenit posibilă. 

Dar cum zic: pe mărturisirea dumnezeirii lui lisus. 

lată cum Naşterea lui lisus în peşteră se repetă real în fiecare 
botezat. La sfârşitul istoriei se va întreba câtă asemănare am câştigat cu 
lisus, nu cu Moise sau alţii din Marii Iniţiaţi. 

Această asemănare, care se poate prinde încă din viaţa aceasta, e 
uniforma Împărăției viitoare. 

x 


REVELAȚIA ȘI FERICIRILE APOCALIPSEI 


În sufletul omenesc se cerne un străfund de tristeţe, după un 
Paradis pierdut. Se ispitise omul să cunoască, înainte de vreme, binele şi 
răul. Ca urmare sc văzu pe sine gol şi nu mai văzu pe Dumnezeu. Se 
trezi îmbrăcat în haine de piele, întemnițat în trup şi aruncat din Rai în 
lumea aceasta. 

În urma sa se închiseră uşile şi o pază de foc rămase de strajă. 

Afară, sufletu-i ajunse pradă amăgirilor, gustă amarul plăcerilor, 
iluzia bucuriilor, întunecarea cunoaşterii. O singură stea luase cu sine de 
pe cerul Raiului: steaua conştiinţei. La lumina ei văzu că viaţa şi-o făcu 
suferinţă, când nu şi-o făcu de-a dreptul iad. La lumina ei văzu sfârşitul 
vieţii: moartea, Sodoma şi potopul, apa şi focul plătiră cunoaşterea dată 
de şarpe. 

Dincolo de zare, înspre Dumnezeu: întunerec nepătruns. 

Și a fost aşa vreme-ndelungată, multe mii de ani de-a rândul. 
Zbuciumarea minţii cu întrebări fără răspuns şi străfulgerări de-o clipă 
din cealaltă lume maturizară omul să poată primi adevărul în locul 
umbrelor. 

Acum, făpturi cereşti şi o stea călătoare, neobişnuită, vestiră 
pământului „Bucurie mare”: Dumnezeu dărui oamenilor, în noaptea 
Crăciunului, Pacea, sub chipul gingaş al unui Prunc. 


j 


Veni smerit sub lege, Cel ce, în tunete, dete Legea în Sinai. 
Durmnezeu-Om veni să stea de vorbă cu oamenii, pe limba lor, şi să 
răspundă la toate întrebările fundamentale aie sufletului omenesc. Căci 
setea cunoştinţe! şi foamea de adevăr e mai mare în firea omenească, 
decât setea de apă şi foamea de pâine. 

Adevărui este condiţia de echilibru a fiinţei omeneşti. Minciuna 
sau amăgirea € ierenul care fuge de sub picioare, provoacă dezechilibru, 
căderea şi decăderea, pervertirea spiritului. 

Care-i adevărul despre lume şi viață, care-i adevărul despre 
moarte, despre nemurire, care-i adevărul despre o altă lume, despre 
Dumnezeu chiar, despre om, văzut sub perspectiva zbuciumatei sale 
istorii — toate acestea nu sunt decât neliniști și cutremure de pământ, sub 
slabele picioare ale minții omeneşti. 

Dar, toate acestea se văd cum sunt, cu adevărat, numai când sunt 
privite de la Dumnezeu spre lume şi om, iar nu când sunt privite de 
omui din iume spre lume şi om. O justă şi adevărată concepţie despre 
lume şi viață nu o are decât numai Dumnezeu, ca unul care a creat 
Universul văzut şi nevăzut, al cărui rezumat — microcosmosul — e omul, 
după cele două naturi ale sale, văzute şi nevăzute. 

În lisus Hristos, Dumnezeu- Omul, Adevărul se descoperă El 
Însuși omului. Cuvântul- -ASyosul, Rațiunea divină, care are atributele 
Absolutului, Cuvântul care zidi lumea şi pe om, se întrupă în firea 
omenească: avu loc Revelația. 

De acum adevărul lucrurilor are garanţie divină. Adevărul nu mai 
e teorie a cunoștinței, nici reprezentare sau părere a minţii, nici numai 
concordanță a lucrurilor cu intelectul, ci Fiinţă Supremă, Raţiune de 
existenţă şi de finalitate a lumii şi a omului sub modul eternității. 

Dar Revelația în lisus Hristos nu înseamnă numai Adevăr; lisus 
Hristos veni între oameni Cale spre Dumnezeu şi Viaţă spre viaţă 
veşnică, sădindu-se ca atare: altoi de om ceresc în adânc de om 
pământesc, să-l facă şi pe acesta ceresc. 

Calea regăsirii Paradisului pierdut, reabilitarea definitivă a firii 
omeneşti prin lisus Hristos, are însă mai multe şi importante popasuri. 

Mai înainte de toate, semnificația Naşterii lui lisus Hristos în 
peştera de la Betleem nu rămâne ca simplu fapt istoric, ci are o 
continuitate, un continuu prezent, ca fapt al naşterii Omului ceresc în 
fiecare botezat. De atunci încoace, noi suntem pentru Pruncul lisus 
peştera din Betleem, deasupra căreia luceşte steaua conştiinţei. 

Deci primul popas, şi cel mai important, al întoarcerii firii 
omeneşti, de la lume spre Împărăţia lui Dumnezeu, este Taina Botezului. 
De altfel, însăşi Biserica a rânduit o foarte semnificativă apropiere de 
timp — câteva zile doar — între Naşterea din Betleem şi Botezul în 
lordan. Căci Botezul Domnului institui pentru om Taina Botezului, 
prima treaptă care face posibilă şi pune începutul întoarcerii omului în 
Paradisul pierdut. 

Aci în lordan, Dumnezeu întrupat strică blestemul morții, călcă în 
picioare zapisul lui Satan asupra sufletului oamenilor, de la care vine 
toată muncirea şi tot iadul în viaţa omenească. 

Care este deci, mai amănunţit, semnificaţia acestei re-naşteri de 
sus ? 

Sufletul se încredinţează lui Hristos, Mirelui venit din cer, care 
aduce omului darul jertfei de răscumpărare. lar sufletul, mireasa lui 
Hristos (sufletul, în greceşte e feminin), aduce, la rândul său, legământul 
renunţării la Satana. 

Textul Revelaţiei spune: „De aceea a venit Hristos în trup ca să 
surpe lucrătura lui Satan” (1 loan 3,8), în sufletele celor botezați. Deci 
deşi intenţii divine suntem, dar, născându-ne în trup, în planul existenţei 
reale, ne naştem de fapt în câmpul durerii, în păcat. De aci nu avem nici 
o ieşire — ca din temniţă — decât numai prin renașterea în Hristos, cea din 
apă şi din Duh. De aci începe liberarea fiilor lui Dumnezeu, care cresc şi 
se întăresc cu Duhul. De la Botez suntem şi fiii lui Dumnezeu. 

Strălucirea stelei conştiinţei creşte dacă e urmată toată calea 
ascetică, despre care nu facem aci decât pomenire în treacăt. Căci 
păstrarea activă a acestei curăţii în dar, e mult mai uşoară prin practica 
virtuţii, decât prin lacrimile pocăinţei. 

Dar Botezul nu însemnează numai renaştere şi îmbrăcare în 
Hristos, viaţă după Duh; mai înseamnă şi acceptarea unui greu destin în 

iume: jerită şi moarte după om — omul cel vechi. Însemnează, tot în 
Botez, trăirea pe viu şi a altor momente ale vieţii lui lisus. 

„Mai am un botez, ca să fiu botezat, și câtă nerăbdare am, până ce 
sa va îndeplini.” (Luca 12,50). 

Acesta era Cel de pe cruce: Jertfa de răscumpărare: moartea 
Dreptului înaintea iui Dumnezeu în locui morţii păcătosului om, ca 
acesia să fie iertat. lar, pe de altă parte, moartea Dreptului schimbă 
senisui morţii ca pedeapsă a omului pentru păcat, făcându-o de acum, 
numai moarte a trupului păcatului, eliberând sufletul spre viaţă. Botezul 
ini Hristos ca jertfă face şi sufletul omenesc capabii de jertfă pentru 
Dumnezeu. Aceasta începe cu practica, de fiecare zi, a lepădării de sine 
și creşte până la totala lepădare de viață, dacă împrejurarea o cere. 

Biserica face această legătură între înțelesurile celor două 
Botezuri ale lui lisus, când, după săvârşirea Botezului prin apă şi prin 
Duh, dă noului botezat şi prima Împărtășanie: Jertfa cea de-a pururi. 

Sfântul toan Gurădeaur, într-o dimineaţă de Paşti „ură de bine 
noilor botezați și-i îndemnă la luptă spirituală în a cărei arenă, de aci 
înainte, Hristos va fi cu ei, sau mai exact în ei. Pentru aceasta El le dă nu 
numai nişie arme de luptă, ci o hrană, care este propriul Său Trup şi 
Sânge”. 

ŞI continuă sfântul loan Gurădeaur: „Precum în Egipt sângele 
preinchipuitor al Mielului alungă pe îngerul nimicitor, tot aşa — şi cu 
mult mai mult — Sângele lui Hristos, care inroşeşte limba neofiţilor, 
pune pe fugă pe vrăjmașul spiritual. Sângele şi apa care au curs pe cruce 
din coasta Domnului, cea împunsă cu sulița, este apa Botezului şi 
sângele Sfintelor Taine. De aci înainte Hristos ne hrăneşte cu propria Sa 
fiinţă (substanţă), ca o mamă pe noul ei născut.” 

De acum, dând toată atenţia trezirii metodice a energiilor divine, 
sădite în suflet, la Botez, trăirea lui Hristos devine realitatea culminantă, 
la care poate ţinti un om credincios pe pământ. 

Cu trupul purificat de patimi, cu raţiunea poleită de Har, cu viață 
renăsculă în făptura cea nouă, cea pogorâtă din Cer, înțelesurile 
lucrurilor iau o altă înfăţişare şi se umplu de un alt sens, metafizic. 
Aceasta se datoreşte ieşirii raţiunii din labirintul cunoaşterii omenești, în 
lumina Raţiunii Divine a lucrurilor, cu care are de acum contingență 
(atingere) ca fiu al lui Dumnezeu, sau „dumnezeu după dar” (Sfântul 
Simeon Noul Teolog). 

Prin Hristos ne ţesem cu fiinţa Adevărului viu; steaua conştiinţei 
răsfrânge lumina dumnezeiască şi peste îmbrăcămintea opacă a trupului, 
cum a făcut întâi cu faţa lui Moise şi cu foarte mulți încoace. Ne 
bucurăm, în sfârşit, de „libertatea fiilor lui Dumnezeu”, chiar dacă 
„lumea” pune împotriviri de moarte Arhidiaconului Ştefan, primului 
mucenic al evidenţei divine. 

Aşa se ajunge, cu iubirea de Dumnezeu, până la lepădarea totală 
de sine; după cum, invers, cu iubirea de sine se ajunge până la lepădarea 
totală de Dumnezeu. 


II 


Întruparea istorică a lui Dumnezeu-Om pe pământ, ca a doua 
creație a omului şi a lumii, a despărțit istoria în două. Până la naşterea 
lui lisus e trecutul omului. De la naşterea lui Iisus Hristos sub vreme, 
până la A Doua Venire, avem prezentul. „lată Eu cu voi sunt până la 
sfârşitul veacului” (Matei 18,20). „Eu sunt cu vor” e un continuu prezent 
cu fiecare credincios care vine în lume şi EI îl face liber de lume şi-l 
curățeşie de păcat, până la măsurile desăvârşirii. Acest lung prezent 
dăinuiește ca eră a noastră, ca eon creştin, până la ultimul credincios 
posibil în lumea aceasta. Când însă oamenii se vor răscula desăvârşit 
împotriva lui Dumnezeu, conştient sau inconştient, şi va fi aşa în toată 
lumea, atunci vine sfârşitul prezentului. Atunci Împărăţia lui Dumnezeu 
va veni şi în afară întru putere şi slavă mare. Atunci se va arăta şi în 
afară, în fiecare, în ce împărăție a trăit înlăuntrul sufletului său — ceea 
ce Judecata de pe urmă va consfinţi pentru vecii vecilor. 

De la Judecata de pe urmă începe viitorul, care nu va avea sfârşit. 
Cu alte cuvinte „timp” nu va mai fi, nici îmbătrânire şi moarte, nici zi şi 
noapte, nici întristare şi suspin (Apocalipsă 10,6; 7,17; 21 şi 22). De 
toate acestea însă avem parte în prezent, chiar ca şi credincioşi, şi, încă 
cu atât mai mult, cu cât cele de pe urmă se apropie. 

Dar fiindcă nimeni nu ştie „sfârşitul lumii”, fără numai Tatăl, 
lisus mai descoperă credincioşilor încă 7 fericiri, prin ucenicul Său 
iubit, loan, răpit în Duh şi făcut văzător, mai presus de timp, al celor de 
pe urmă ale omului, în apocalipiicul sfârşit al istoriei. 

Ca să deschidem mai bine înțelegerea cuvântului, reamintim că 
cele 9 fericiri de la Matei privesc oarecum o realizare a chipului şi 
asemănării în condiţiile unei istorii mai potolite a evenimentelor, a unei 


350 + DANIIL STOENESCU 


asceze și mistici mai cumpătate, ca pe timp de pace. Ca exemplificare e 
de-ajuns să pomenim că, de pildă, fericirea curăţirii inimii de patimi e 
dată în seama nevoinţelor de bună voie — cât firea omenească e în stare 
să ducă aceste nevoințe, iar ce mai lipseşie, în privinţa curățirii, 
împlinește Harul, prin purificarea pasivă, sau îndurată. 

Fundalui e cam acelaşi şi în cele 7 fericiri ale Apocalipsuiui, doar 
că acestea reflectă iniens istoria din afară, mai prezentă, asupra sfinţiior, 
întrucât semnele lui Antihrist se înteţesc: „Vremea (de pe urmă) este 
aproape” (Apocalipsă î,3). 

De altfel viziunea apocaliptică a istoriei, de la Luca (2 1,6-28), se 
încheie cu o frumoasă îmbărbătare: „lar când vor începe să fie acestea 
(rele aie istoriei) prindeți suflet şi ridicaţi capetele voastre, pentru că 
răscumpărarea voastră s-a apropiat”. Pe când Apocalipsui se deschide 
cu prima fericire. 

Nu putem ca, de bucuria Naşterii lui lisus Hristos printre oameni 
ŞI în oameni, să nu ne gândim cu mare dragoste şi ia toată opera de 
mântuire a oamenilor, care se desăvârşeşte şi în cele mai apocaliptice 
file ale istoriei marelui prezent. O lărgire de orizont e o mare bucurie, 
cum n-0 ai decât de pe un vârf de munte. Apocalipsul e acest vârf 
vulcanic ai istoriei. 


RIL 


Apocalipsul, Descoperirea sau Revelația celor de pe urmă, nu 
poate fi înțeles bine decât dacă ar fi citit în stări sufletești identice cu 
cele în care a fost scris. De aceea Apocalipsul a pricinuit multe rezerve, 
cu privire la primirea cărţii în canonul Noului Testament — mai ales că 
vremile de urgie ale primelor veacuri au provocat scrierea multor 
apocalipse, rămase apocrife. În favoarea Apocalipsului nostru a tras în 
cumpănă faptul că e singurul care a fost scris de evanghelistul Ioan, pe 
când era exilat în insula Patmos. 

Rar se întâmplă muritori care să fie conştienţi şi activi pe două 
planuri deodată: şi pe planul real al existenţei, pe care „se scrie”, şi pe 
planul transcendent, al Duhului, unde se desfăşoară înseși evenimentele, 
ca previziune a atoiştiinței lui Dumnezeu. Dar, dacă aşa l-a iubit 
Dumnezeu pe loan, i-a făcut cu putință o atare strămutare. Deci trebuie 
subînțeleasă o trăire intensă ca să se poată citi cele scrise Jos, în literă 

care ucide Duhul, cele scrise sus, în Duh şi jar, care sunt viaţă, sau 
reflectă realităţi mai presus de orice îngrădire sau mărginire. 

Ca un slab ajutor pentru înţeiegerea deosebirilor de situaţie, să ne 
folosim de câteva analogii. Să ne gândim, de pildă, la grozăvia unui 
război real, trăit din plin şi între filmarea lui, la care asişti, cuminte, pe 
urmă, într-o sală de spectacole, Atât poate prinde litera pe pământ din 
ceea ce vede Duhul în starea de cer. O altă analogie spre un alt înţeles: 
să zicem că cineva învaţă, citind şi auzind Teologie scrisă, câţiva ani 
de-a rândul, ca, într-o împrejurare sufletească neobişnuită: într-o 
clipită, tot cuprinsul Teologie: să-l vadă şi să-l înţeleagă într-o plinătate 
de adevăr, de o uluitoare luminozitate, încât ani de zile mai pe urmă să i 
se pară că n-ar dovedi depănarea în timp a unei clipe unice. Oare n-au 
fost un preludiu pentru însuşirile excepţionale ale ucenicului iubit, 
cuvintele cu care încheie el Evanghelia, că: „dacă s-ar fi scris toate câte 
a spus şi a făcut Domnul, mi se pare că nici în lumea aceasta n-ar fi 
încăput cărțile ce s-ar fi scris ?”* (loan 21,25). Numai trăirea 
evenimentelor la o mare intensitate sufletească poate da dimensiuni 
lucrurilor până la obârşia lor, în previziunea infinită a lui Dumnezeu, în 
planul Providenţei. Ar fi deci cu neputinţă de închipuit ca un ucenic al 
iubirii, care termină o Evanghelie cu acele cuvinte metaforice, să nu mai 
aibă nimic de scris... lată a scris, ridicat deasupra timpului, poate toată 
istoria viitoare a creştinismului. 

A „citit” în stare de extaz cele „scrise” de Providenţă în Duh; sau: 
„a văzut” în duh aprins ceea ce literele, jos, au stins. Noi n-avem soarele 
în original, ci literele soarelui, care nu mai dau nici căldură nici lumină; 
avem substantivul, nu substanţa sa. Cam atâta-i deosebirea între scrisul 
omului şi scrisul lui Dumnezeu. El însă poate ridica duhul omului să-l 
facă văzător al evenimentelor în original, cât că acestea sunt previziunile 
lui Dumnezeu „scrise” în planul Providenţei, care încă nu s-au 
desfăşurat și în planul istoric. 

Originalul e „scris sus”, la o tensiune divină; „jos” se va petrece 
acţiunea, dar încă nu s-a petrecut, ci se desfășoară peste fiecare rând de 
oameni, după gradul de păcat, care se cere ispăşit prin evenimente de o 
anumită înfricoşare. E o carte învăluită în taină, care nu-şi deschide 
înţelesul decât numai după împlinirea proorocirilor. 

Apocalipsul e cea mai înfricoşată carte ce s-a scris vreodată 
pe pământ. Descrie un continuu de războaie în care se încleştează puteri 

infernale peste viața oamenilor. Monştri cu chip de om şi oameni cu 
chip de fiară dezlănţuie stihiile, din care ies asupra lumii. Fiare 
apocaliptice la care se închină puternicii, îi fac să bea sânge de om, 
sângele sfinţilor.  Cataclisme geologice,  pârjoiirea pământului, 
sațanizarea istoriei, năvălirea iadului pe pământ, nu aliceva — nici o 
măsură a urgiei lui Dumnezeu nu stăvileşte „puhoaiele desfrâului” 
(| Petru 4,4) şi stricăciunii omeneşti. Balaurul cel mare, sau Satana, îl 
ține aşa de strâns legaţi pe oameni de spurcatieie păcate, încât aceștia nu 
se pocăiesc nici în faţa cataciismului. Dimpotrivă, hulirea lui Dumnezeu 
mu mai are margini, ci creşte în mai mare măsură decum cresc 
calamităţiie morţii. 

Ca atare arderea pământului de istov şi a tuturor lucruriior de pe ei 
(IL Petru 3,10) rămâne ultima soluţie; iar iadul se impune cu necesitate 
ca singura modalitate de a restabili ordinea divină a lumii — temniţa în 
care să fie închise pentru totdeauna: nebunia, răutatea şi păcatul, 
dimpreună cu toţi cei ce ie-au iubit pe acestea. 

Satana pune greie probleme lui Dumnezeu, în legătură cu omul. 

De aci omul nu scapă teafăr decât spălându-şi firea în sângele 
Mielului. Aceasta-i unica soluţie insistent arătată de-a lungul 
Apocalipsului, ca izbăvire de puterile răului. Jertla Mântuitorului are 
deci valoare dogmatică în sine, ca act de răscumpărare a omului de sub 
blestemui morţii; iar valoarea antropologică (pentru om), constă în 
faptul că are putere în cei ce se mântuiesc, să-i antreneze şi pe ci în 
nevoinţele lepădării de sine, până la moartea pentru Hristos. 

Cuvintele lui lisus: „dar am un botez, ca să fiu botezat, şi câtă 
nerăbdare am până ce se va împlini” (Luca 12,50), capătă viaţă şi putere 
şi în cei chemaţi, aleşi şi credincioşi ai Săi. În mod concret: se naşte şi se 
botează în noi lisus Hristos, Omul cel ceresc, Făptura cea nouă. Această 
putere de sus ce capabilă să ne ducă şi pe noi, făpturi de Jos, până la 
măsurile lepădării totale de sine: jertfa. De aceea şi analizăm mai 
stăruitor acum sensul celui de al doilea Botez al lui lisus, Botezul 
sângelui, pentru că, în împrejurările descrise în Apocalips, numai cei 
ce-şi spală veşmintele lor în sângele Mielului (Apocalipsă 7,14; 22,14) 
se fericesc şi trec în rândul sufletelor, ce se așteaptă unele pe altele sub 
jertfelnicul lui Dumnezeu, şi care numai prin jertfa vieţii pentru lisus se 
izbăvesc din strâmtoarea cea mare a istoriei. Deci numai această singură 
moarte pentru Hristos ne strămută la Viaţă. 

În zilele noastre avem toată îndemnarea să ne gândim şi în modul 
acesta la izbăvirea sufletelor noastre, pentru că acum lumea întreagă e 
înfricoşată de ameninţarea declanşării cataclismului atomic. Cu acesta 
își vor plăti oamenii înşişi, „Ştiințific”, hulirea lui Dumnezeu. 

În aceste împrejurări specific apocaliptice, practica lepădării de 
aturisita judecare a aproapelui şi a blestematei iubiri de sine, ca singurul 
mod de mântuire, este tocmai elementul specific al călugăriei, numit şi 
mucenia cea de bună voie, cea din ascultarea necondiționată. 

Nimeni nu vrea să facă pe alţii mucenici pentru Hristos, ci le caută 
alte pricini. Şi iarăşi nimeni nu-i pe calea cea bună când se ia de capul 
lui după ispita mucenici; dar, a te lepăda de sine cu desăvârşire, întru 
ascultare, pentru darul lui Hristos, e mucenia cea mai bună. Această 
condiţie de mântuire o realizează corect vieţuirea de obşte în ascultarea 
necondiționată. 


IV 
FERICIRILE APOCALIPSULUI 


„Fericit cel ce citeşte şi cei ce ascultă 
cuvintele acestei proorociri şi păzesc 
lucrurile scrise în ea. Căci vremea 
este aproape.” (Apocalipsă 1,3). 


Cuvântul „a citi” are, în originalul grecesc un înțeles dinamic: a 
chema de jos, în sus, la înţelegere. E şi explicabil, întrucât cuprinsul 
cărții e avalanșa unei trăiri a evenimentelor în original, pe viu; dar, 
scriindu-se jos, cele trăite sus, au ajuns pe seama literei care ucide. Deci 
citirea plină de înţelegere duce la învierea spiritualității, înmormântată în 
sicriul literelor. Trebuie deci aci o citire în duh şi înțelegere, cum creştea 
lisus: în duh şi adevăr, ca la 12 ani să poată astupa gura bătrânilor în 
templul din Ierusalim, când citea şi tâlcuia locuri mesianice, spre 
uimirea tuturor. Dacă am putea citi cum citea lisus, care se transpunea 
întru ale Sale şi învia înţelesul mesianităţii Sale şi în mintea bătrânilor. 

Când citeşti ceva şi înţelegi din plin — de obicei ceva duhovnicesc 
— parcă te trezeşti din somn, sau învii din morți. lar dacă acestei învieri 
a spiritului — prin înţelegere — i se mai alătură şi consonanța deplină 
a sufletului care „ascultă”, adică, dăruindu-se pe sine total cuvântului 

duhovnicesc, se alătură şi voinţa, care „„păstrează”, „ţine” cele primite, 
adică îngrijeşte repetând îngrijirea, atunci „temelia odată pusă” 
(1 Corinteni 3,11) — Hristos — duce pe cel ce practică această dezvoltare 
duhovnicească până la dobândirea desăvârşitului dar: al nemuririi, în 
„Ierusalimul ceresc” (Galateni 4,26; Apocalipsă 21,2). 

„Cuvinte ale proorocirii”, 

Sunt înţelepciunile Revelaţiei în Hristos, care, toate, ţintind 
viitorul, sunt apocaliptice, sunt proorocie. 

„Căci vremea este aproape”. 

Ceea ce a aruncat o umbră de neîncredere asupra Apocalipsei a 
fost şi tâlcuirea literală a „timpului” întâlnit în proorocie. Cu această 
greşeală se discreditează oricine care crede că poate da date şi ani pentru 
cutare sau cutare împlinire din Apocalips. În textul grecesc nu e 
cuvântul „Kronos”, vreme, timp, ani — termenul interpretării istorice sau 
literale, ci alt cuvânt „Kair6s” care are înţelesul unui mod duhovnicesc 
al timpului: clipă a hotărârii, încărcată cu greu destin. 

Sunt în viaţa omului „clipe” de acestea pline cu o întreagă istorie 
viitoare. 

Cu Iisus Hristos Împărăţia Cerurilor a coborât „aproape de noi”. 
Când sufletul credinciosului ajunge conştient de această apropiere, când 
îşi dă seama că este chiar în această Împărăţie, atunci s-a apropiat 
clipa marilor hotărâri: clipa când, în toată libertatea și în toate puterile 
sufletului, ne însuşim destinul mântuirii, care, ştim sigur, că trece prin 
jertfă. 

Fericită clipă a unui fericit destin — rost ultim — finalitate cerească 
a unei vieți pământești. 

ci 

1. „Fericit este cel ce citeşte şi cei ce ascultă cuvintele proorociei 
şi păstrează cele scrise în cartea aceasta ! Căci vremea este aproape” 
(Apocalipsă 1,3). 

2. „Şi am auzit un glas din cer zicând: Scrie: Fericiţi cei morţi, cei 
ce de acum mor întru Domnul !” (Apocalipsă 14,13). 

3. „Fericit este cel ce priveghează şi păstrează veşmintele sale, ca 
să nu umble gol şi să se vadă ruşinea lui” (Apocalipsă 16,15). 

4. Şi mi-a zis: Scrie: Fericiţi cei chemaţi la cina nunții 
Mielului !”* (Apocalipsă 19,9). 

5. „Fericit şi sfânt este cel ce are parte de învierea cea dintâi” 
(Apocalipsă 20,6). 

6. „Fericit cel ce păzeşte cuvintele proorociei acestei cărţi” 
(Apocalipsă 22,7). 

7. „Fericiţi cei ce spală veşmintele lor ca să aibă stăpânire peste 
pomul vieţii şi prin porți să intre în cetate” (Apocalipsă 22,14). 


> 


„DUHUL ESTE CEL CE DĂ VIAŢĂ...” 
(loan 6,63) 


„Duhul este cel ce dă viaţă (veşnică), trupul nu foloseşte la nimic” 
(loan 6,63). Dar totuşi în trup trebuie biruită moartea, prin Cel ce a 
înviat din morți. 

Sufletul nu se dezvoită în toată splendoarea obârşiei sale decât în 
continua luptă cu un neputincios (trupul) şi cu un răzvrătit. Cu biruinţa 
sufietuiui, neputinciosul va dobândi învierea, iar răzvrătitul osânda. 

Răzvrătitul şi meşterul în contrafaceri „bruiază” şi recepţia 
Duhulu Sfânt — dându-i pe al său „ca atare”; dar numai unde „vasele 
noastre comunicante” menţin, conştient sau inconştient, strâmbături (ca 
iubirea foarte secretă de sine — temelie şi unghi de centru imperceptibile 
de la distanţă şi, cu vremea, capabile de deviații totale). 

De aceea nu suntem noi „vase de bună treabă” ale Sfântului Duh, 
care făcea din pescari Apostoli, căci noi nu ne cunoaştem cât suntem de 
mânaţi şi de complăcuţi în mediocritatea „savantă” a vieţii acesteia. 

Practic: nu riscăm viaţa aceasta pentru cealaltă. Nu dăm cioara din 
mână pentru porumbelul de pe gard, de frică să nu rămânem fără cioară. 

Credinţa este un risc al rațiunii, dar ea, credinţa, e primul Har al 
Duhului. Şi cine este în Har nu se mai necăjeşte cu neputinţele nesfârşite 
ale rațiunii, care-l leagă de gardul lumii fizice — ca singura lume 
existentă. — Deci am putea da cioara din mână pe Porumbelul de pe 
gardul dintre lumi. 

Duhul e acelaşi, ieri, azi, în veci, ca şi gravitatea, care nici ea nu 
are formele timpului. 

Noi suntem de vină că stăm o viaţă în mediocritatea cunoaşterii de 
sine şi zăbovim cu integrarea într-un alt mod de existenţă a acestei vieţi 
chiar. 

Nu ne cunoaştem şi nu ne ostenim să ne aflăm latenţele, 
virtualitățile şi nostalgiile noastre paradisiace. Aşteptăm să fim aruncaţi 
în împrejurări excepționale, să vedem apărând puteri şi însuşiri care 
aşteptau în latență, dar pe care nimeni n-ar fi crezut că le are. 

Când nu mai ai nimic de pierdut, ai totul de câştigat. 

Duhul Sfânt însă nu sălăşluieşte în trupul supus păcatului. 
(Definiţia păcatului explică mai bine acest lucru). 

Duhul omului primeşte (cu voia sau cu neștiinţa) şi duhul rău, cu 
care se face una şi devine fiul celui rău. 

Deci nivelele de existență se întrepătrund, se cuprind sau se 
exclud. Pe terenul inimii şi minţii se petrec o mulţime de „lucruri”, care 
exprimă prin cele dinafară cele dinăuntru. 

Căci pe Dumnezeu nu-L putem cunoaşte decât prin Duhul lui 
Dumnezeu, care-L recunoaşte ca Tată al nostru. 

Fiii lui Dumnezeu şi fiii diavolului — atârnă de libertatea şi de 
rezistenţa noastră. 

Că de ce e îngăduit şi diavolului să intre în om ? 

- Fiindcă darul libertății îi permite omului să-l opteze şi pe el, nu 
numai pe Dumnezeu. Există chiar şi un cult al lui Satan. 


Am pierdut sufletul, l-am exilat pe fundul mării intereselor, 
afacerilor, patimilor, banului şi tuturor idealurilor pământeşti. Cade 
pradă oricărui atentat al lumii din afară şi tocmai oamenii cei mai 
înzestrați suileteşte sunt cei ce se prăbuşesc mai adânc sub povara, 
efectul rezonanţei cu care puterea lor spirituală amplifică şi înăspreşte 
toate emoţiile, deziluziile şi tulburările obişnuite. lată de ce, oriunde s-a 
dărâmat un templu, trebuie să se întemeieze un spital de boli nervoase. 

Sufletul nu e una cu natura sau sensibilitatea corpului şi a lumii în 
care se dizolvă el prea adesea, ci e cu totul altceva şi reprezintă o cu 
totul altă lume. 

Nici măcar „armonie” între omul senzual şi cel spiritual nu există 
şi nici n-a existat vreodată. Un echilibru nu-l poate da între ei decât 
respectarea ierarhiei, supunerea senzualului în faţa spiritualului, prin 
acea putere a lui Hristos în suflet, care dezarmează orice obsesie a 
preocupărilor senzuale, trezind până şi carnea la o astfel de viaţă, încât şi 
aceasta îşi integrează trebuințele sale în ansamblul intereselor spiritului. 

APROAPELE 


1. Domnul Hristos a rezumat Legea şi Proorocii în aceste două 
porunci: în iubirea de Dumnezeu şi în iubirea de oameni, zicând: 
„iubeşte pe Domnul Dumnezeul tău din toată inima ta, din tot sufletul 
tău şi din tot cugetul tău; iar a doua poruncă asemenea acesteia este: să 
iubeşti pe aproapele tău, ca pe tine însuţi” (Marcu 12,30-31). 

Şi cine e „aproapele”, de asemenea a lămurit: e tot omul şi mai 
ales cel căzut între tâlhari, ba poate cu cât e mai căzut între tâlhari. lar 
tâlhari sunt mai ales dracii „tâlharii cei de gând”, cum îi numesc Părinţii. 

2. La Judecata de pe urmă, cea „înfricoşată”, la care se hotărăşte 
soarta pentru veşnicie a fiecărui om, iarăşi suntem aduşi de faţă cu 
„aproapele”. Cum ne-am purtat cu fiecare om care ne-a fost, în fel şi 
chip „aproapele” nostru, în decursul vieţii pământeşti. 

Adică cum ne-am purtat cu oamenii ? — după porunca iubirii de 
oameni sau după iubirea de sine. Iubirea de sine e altă lege, care nu 
poate împlini nici iubirea de Dumnezeu, nici iubirea de oameni; aceea e 
egoismul şi „egoismul” e osândit la petrecerea cu diavolii în vecii 
vecilor, 

3. Sfinții Părinţi au un cuvânt: „Ai văzut pe fratele tău ? — Ai 
văzut pe Dumnezeul tău !” (Sfinţii Părinţi sunt împlinitori ai poruncii 
lui Dumnezeu și de ia Dumnezeu vorbesc ce vorbesc.) 

Când trăim zilele noastre pământeşti conduşi de porunca iubirii de 
Dumnezeu, altfel vedem pe aproapele; îl vedem cu ochiul lui 
Dumnezeu: nu-i judecăm, nu-l osândim, nu-l blestemăm, nu-l urâm, nu-l 
despărțim de noi, îl răbdăm, îl aşteptăm — mai ales îl înţelegem. Ca să ne 
putem purta cu cl aşa, trebuie să ştim în mod reflex, adică dintru adânc 
şi mai înainte de orice luare prin surprindere: că el (oricine ar fi el), e — 
şi el — fiu al lui Dumnezeu, şi că noi toţi suntem fraţi, fiii Aceluiaşi 
Părinte. 

Ca adânc hotărâți pentru iubirea de Dumnezeu şi de oameni drept 
linie de conducere a noastră în viaţă să mai ştim şi faptul că şi aproapele 
are Botezul, deci are pe Domnul Hristos în tainicul inimii şi minţii sale. 
Deci e şi fratele un purtător de Hristos — cât că ştie şi el, sau nu ştie acest 
lucru, dar ştii tu. De asemenea ştii, şi despre tine însuţi, că şi tu eşti un 
purtător de Dumnezeu. Deci altfel te vei purta şi vei vorbi, înaintea lui 
Dumnezeu, cu aproapele tău. 

4. Dar cel mai aproape al nostru e Însuşi Domnul Hristos, pe 
Care-L avem în noi ca o altă natură — cerească — în care ne-a născut a 
doua oară — Sfântul Botez — prin care ne-a înfiat şi ne-a făcut şi 
moştenitori ai Împărăției lui Dumnezeu. Căci: Sfântul Botez este 
desăvârşit. Cât îi suntem de datori ? Datori cu viaţa, cu iubirea, cu 
moartea chiar, pentru El și pentru dumnezeiasca Lui iubire de oameni 
dusă până la Jertfa de pe cruce, dar nu desăvârșeşte pe cel ce nu 
împlineşte poruncile — şi apoi că petrece cu noi, ajutându-ne, în toate 
zilele, până la sfârşitul lumii. 

5. Avem însă pe unul — nefârtatele — ba chiar mai mulţi, uneori 
legheoane, care ne pun (piedici) la probă dragostea şi libertatea de 
orientare a vieții: trăim adică după lume şi trup, sau ţinem să trăim 
modul vieții veşnice încă de pe pământ şi vrem să ne conducem zilele 
vieţii după altă lege: a iubirii de sine, rădăcină a iubirii de slavă în 
lumea aceasta, a măririi, a stăpânirii peste aproapele, ba chiar şi a 
dușmăniei asupra lui. lar „aproapele” e acul de cumpănă care ne arată, la 
fiecare prilej, spre care împărăție înclinăm şi al cărui chip, asemănare, 
întipărim. Acest luptător împotrivă are două ispite cu care vrea să ne 
biruie şi să ne scoată din calea lui Dumnezeu: ispitele prin plăcere şi 
amenințările prin durere. Cu acestea vrea să ne lege de împărăţia lui, 
întărind iubirea de sine, care e o iubire trupească de sine şi de lume, dar 
care amândouă, cu lume cu tot, „zac în cel viclean” (1 loan 5,19), 
împărăție care are multe împărății... Deci în fiecare zi suntem într-un 
război nevăzut, prin surprindere !... Şi amănuntele, mărunţişurile, sunt 
cele ce ne iau prin surprindere. Dar mărunţişurile, care ne iau prin 
surprindere, au nişte urmări foarte mari: dovedesc apartenenţa noastră la 
una din cele două împărății. Așadar, ori de câte ori ieşim din 
mărunțișurile zilei, ascultând de iubirea de sine, am ascultat de 
nefârtatele; şi ori de câte ori le-am rezolvat prin lepădarea de sine, am 
ascultat de Cel ce ne-a cerut lepădarea de sine, condiţie care face loc în 
noi, iubirii de Dumnezeu şi de oameni. Și — important — de cine am 
ascultat — luați prin surprindere cu neînsemnătatea aparentă a 
mărunțişurilor — ai aceluia fiu ne facem cu acel prilej. Deci de foarte 
mare folos ne este să fim înarmaţi cu o foarte mare ATENŢIE: după 
care lege gândim, vorbim şi lucrăm, în conviețuirea cu oamenii şi cu 
întâmplările. Nu putem prevedea felurimea „aproapelui”, nici a 
împrejurărilor; dar legile de comportare ale noastre, nu sunt decât două 

şi le-am putea avea în refiexul minţii şi al inimii noastre, oricât de 
fulgerătoare ar fi surprinderile amănuntelor. lar conştiinţa atotprezenţei 
Domnului Hristos, din rugăciunea neîncetată, nu poate fi luată de iuţeala 
nici unei surprinderi, niciodată. 

6. După ce „nefârtatele” şi-a asigurat iubirea de sine în 
ascultătorii săi, de aci decurg toate patimile răutății în modul cel mai 
logic cu putinţă. Practic sporirea răutăților tot prin mijlocirea 
„aproapelui” se întăreşte. lată ce se petrece în nevăzutul oamenilor, în 
spatele, în ascunsul vederii lor. Iubirea de sine e un paravan în dosul 
căruia operează vicienii: gândurile, vorbele şi faptele fratelui contra 
fratelui, aprinzându-i pe amândoi în contradictoriu până la vrăjmăşie şi 
bătaie la sânge, pentru te miri ce nimicuri. Ei nu-l văd, nici nu-l simt 
cum îi hipnotizează din umbră, ei crezându-se foarte treji şi având 
fiecare „pertectă dreptate”. 

lată scoasă din luptă legea lui Dumnezeu a iubirii de Dumnezeu şi 
de oameni; cu prilejul uni nimica toată s-a ajuns chiar la uciderea 
aproapelui, căci ura aşa e calificată: ucidere de om. Privirea pătimaşă a 
ochilor, cădere în curvie şi aşa mai departe, după Predica de pe munte. 

lată cum Satana biruie pe Dumnezeu în războiul nevăzut, ivit prin 
surprindere pe terenul minţii și inimii omeneşti, cu prilejul unui îleac de 
nimica — dacă nici unul din doi nu-și aduce aminte (- „uitarea”, „uriașul 
vicleanului”) că o luptă pe viaţă şi pe moarte sunt toate zilele vieții 
noastre pe pământ. Căci toate biruinţele iubirii de sine sunt moarte şi 
împărăție a morţii; şi toţi iubitorii de sine sunt nişte morţi care „cred” 
CĂ-S vii. 

7. Războiul nu e suprimat pentru că numai aşa avem prilejul să 
creştem de la chip ia asemănare, biruind pe vicleanul cu ascultarea de 
Domnul nostru lisus Hristos, precum ne-a învăţat în Predica de pe 
munte (Matei cap. 5, 6 şi 7) şi cum ne-a înzestrat prin Botez. 

A mai rămas de lămurit însă care-i „Aproapele” acela: sărac, 
bolnav, străin, goi, în temniță; pe care „nu l-am văzut” ca atare, ca să-L 
ajutăm ?... 

De cumva principiul nostru de viaţă — linia după care ne 
conducem — e iubirea de sine, bineînţeles că un aşa aproape nu 
întâlnim, ne este străin, Lovit cu înjurături, deşi pomenit cu numele, nu 
ne doare mare lucru, e atacat de tâlhari şi trecem pe alături. Cauza 
dreaptă a unui semen de-al nostru, dacă e călcată în picioare şi-i scos el 

vinovat, dreptatea e băgată în temniță şi noi am tăcut, ba mai şi zicem: 
„că dacă rânduielile-s răsturnate ce mai poate să facă dreptul ?” 
„aproapele” e în temniţa din noi şi noi nu-l cercetăm ş.a.m.d. 

lubirea de sine nu ne lasă să ne expunem sau să ieşim din 
compromisuri pentru cauza lui Hristos în lume, îl vindem stăpânirii şi-l 
dăm legat morții, ca să trăim noi viaţa cea moartă a înşelăciunii veacului 
acesta. Iată o rugăciune se adresează: „Cela ce întru sfinţi Te odihneşti” 
— că în netrebnici cumplit Te chinuieşti, în agonie petrecând până la 
sfârşitul veacului acestuia, dar vom da seama... 

8. lată de ce Domnul nostru lisus Hristos, ca să strice 
meşteșugirile diavolului asupra omului, a cerut ucenicilor săi şi tuturor 
ucenicilor de peste veacuri: lepădarea de sine şi luarea crucii — porunca 
morţii — precum EI Însuşi a luat-o, dându-ne pildă de urmat. Căci moarte 
ne este lepădarea de sine, tăierea voii, ascultarea necondiționată, luarea 
crucii în fiecare zi: ocara, foamea, lipsurile, boala, înstrăinarea, 
nedreptatea, neapărarea, neputinţa, prigoana, primejdia între fraţi 
mincinoşi, ba chiar vânzarea şi temniţa. Prin acestea se dovedeşte viața 
cea după Dumnezeu şi a morţii omorâre. 


> 


ASCULTAREA ŞI TĂIEREA VOII 


„„ȘI de ce „ascultarea” e recunoscută de toţi şi de toate cărţile 
drept cea mai grea făgăduință, şi cea mai greu de împlinit ? 

E cea mai grea pentru că e una din cele trei condiţii ale 
desăvârşirii, prima condiţie de urmare a Domnului Hristos. 

„Cine vrea să vie după Mine, să se lapede de sine, să-şi ia crucea 
sa, în fiecare zi, și să-Mi urmeze Mie.” „Iar cine nu se leapădă de sine şi 
de tot ce are, ba încă şi de viaţa sa, nu poate să fie ucenicul Meu.” (Luca 
9,23; 14,26-27 şi 33). 

Condiţia aceasta a unei noi vieți, adusă de Domnul Hristos pe 
pământ, nu e înţeleasă bine de noi pământenii şi ca urmare nici realizată 
în toată adâncimea, frumuseţea şi valoarea ei. 

Noi suntem, prin născare şi alt om, omul cel vechi, omul lipit prin 
cleiul simţurilor de faţa trecătoare a lumii acesteia — ceea ce a dus la 
toate patimile şi lanţurile care ne strâng şi ne îngustează orizontul 
minţii la „acum şi aici” — ca şi cum modul acesta de viaţă ar fi toată 

dimensiunea noastră: „— să ne fie nouă «bine» pe pământ”... „munte” de 
prostie, bun de aruncat în mare. 

Omul nostru vechi refuză din capul locului această dezlipire, 
refuză condiţia urmării lui Hristos. Noi, în prostia noastră, refuzăm omul 
cel nou, cel coborât din cer în persoana ceresc-pământească a lui lisus 
Hristos. Mântuirea noastră e imposibilă fără o naştere din nou, care e 
Taina Sfântului Botez. Toţi avem Sfântul Botez, dar nu ştim mai nimic 
despre el, nu ne-a devenit conştient şi putere cu care să ne biruim 
vechitura noastră şi lumea din noi. Noi avem numai hârtia de Botez; (dar 
viața aşteaptă) convertirea noastră, însă nu mai vine, fiindcă noi nu ne 
putem lepăda de „noi”, în condițiile lumii acesteia. Nu putem, cu puteri 
proprii, să „tăiem” de la noi egoismul, părerea de sine, dorinţa de slavă 
şi tot desfrâul deşertăciunilor. 

„Fără Mine nu puteţi face nimic” (loan 15,5) — în această 
privinţă. 

Avem mintea înlănţuită de logica de fier a lumii acesteia din care 
nu ne putem scoate. Dar ceea ce la om e cu neputinţă, e cu putinţă la 
Dumnezeu. EI, Cel în care ne-am îmbrăcat la Botez, ne converteşte la o 
nouă minte — „înnoirea minţii” (Romani 12,2) — şi darurile Botezului 
încep să se dezvolte cu putere. E], Hristos, Cel de după Înviere, Căruia 1 
S-a dat toată puterea în cer şi pe pământ şi | se pleacă şi tot genunchiul 
şi al celor de desubt, EI e „sabia” care taie toate mlădiţele sălbatice ale 
omului nostru vechi, ca toată seva vieţii noastre să crească înspre omul 
nostru cel ceresc, de la chip spre asemănare. Darurile Sfântului Duh se 
aprind şi cuprind fiinţa noastră. Acesta este focul adus din cer, de care 
zicea lisus înainte de jertfa Sa, că „foc am venit să azvârl pe pământ, şi 
cât aş vrea ca acum să fie aprins în lume” (Luca 12,49). Dar după 
Înviere l-a azvârlit în lume în ziua Pogorârii Sfântului Duh, ziua 
întemeierii Bisericii şi a instituirii Sfintelor ei Taine, printre care 
Botezul. 

Deci sabia şi focul. 

Făptura cea nouă cu înnoirea minţii, care nu se mai teme de lume, 
de logica cruţării şi menajării de sine, de nici o sabie pământească — nu 
se mai teme de moarte. 

„Sabia” a „tăiat” mlădiţele sălbatice, „focul” a tămăduit firea de 
frică — nemurirea a devenit mai evidentă ca moartea. Moartea pentru 


302 T DANIIL STOENESCU 


cauza lui Hristos a devenit fericirea intrării în Împărăţia cerurilor. Şi nu 
este fericire mai evidentă ca martiriul. 

În slujba Botezului avem nucleul acestei evidențe, în cele trei 
scufundări şi ridicări din apă, a morţii Domnului Hristos, a celor trei zile 
în mormânt şi a Învierii Sale. Dar acest nucleu trebuie să crească, să se 
dezvolte, să devie conştient şi nebiruită putere în creştin și în lume. 

A nu te mai teme de „cei ce ucid trupul şi mai mult nu pot să facă 
nimic"(Luca 12,4), nu mai e o problemă. 

Suntem deci antrenați într-o nouă cunoaştere a condiţiei umane. 

E „ştiinţa mântuirii...” (Luca 1,77), ştiinţa îndumnezeirii omului. 

Dar până acolo e o cale „şi Eu sunt Calea...” care trebuie 
cunoscută şi mers cu bună grijă şi dreaptă socoteală pe ea, din aproape 
în aproape, în fiecare zi, cu fiecare amănunt în aparenţă neînsemnat, dar 
tăcându-ne deprinderea celei de a doua natură, din lepădarea de sinea 
noastră cea veche şi mărginită în toate chipurile. 

lată la ce valoare se ridică mărunţişurile noastre de toate zilele, în 
care mai marele mânăstirii ne „taie voia”, care, lăsată în firea ei, a 
omului vechi, numai vrajbă face, îndărătnicii, cârteală, dezbinări şi 
pierderea căii către mântuire. 

Îţi trebuie o minte nouă, mai presus de firea lucrurilor din lumea 
aceasta, ca să poţi „intra prin poarta cea strâmtă, căci mulți vor căuta să 
intre şi nu vor izbuti”(Luca 13,24). 

Nu trebuie să te împotriveşti sau să cârtești împotriva tăierii 
lăstarilor tăi sălbatici, căci altfel omul tău cel nou, cel după chipul lui 
Hristos, nu prinde realitate și putere în tine, asupra răului. 

Răspunzătorii noștri urmăresc această creştere a noastră, a omului 
celui nou, cel pogorât din cer şi dat nouă în dar şi la putinţa priceperii 
noastre, către cealaltă fire, veşnică, a noastră. 

ȘI vine puterea vicleană să-ţi zică în minte că mai marele n-are 
dreptate când îți spune să răsădeşti varza cu frunza în pământ și cu 
rădăcina în sus. Dar puterea lui Dumnezeu a făcut ca ascultarea 
ucenicului să vadă darul neaşteptat al ascultării: că ascultând de stareţ, 
de Dumnezeu asculți. Ştiinţa ta pune hotare omeneşti puterii lui 
Dumnezeu şi aşa creşte o mlădiță sălbatică a firii tale vechi, pe care 
Dumnezeu o taie, prin „tăierea voii”. 


Lepădarea de sine e egală cu tăierea voii. 

Cu aceasta se taie dintr-o obşte ascultarea protivnică, orice 
zâzanie, orice cârtire, nemulțumire, ceartă şi nemernicie. Prostia, unde 
este, se vede prostie şi ascultarea de cel viclean, lepădarea ascultării de 
Domnul nostru lisus Hristos şi alunecarea din Cale; toate acestea ne 
dovedesc creştini netrebnici şi călugări de uniformă. 


* 


Sfântul apostol Iacov face o analiză modernă a acestor rele: 

„De unde vin războaiele şi de unde certurile dintre voi ? Nu oare 
de aci: din poftele voastre care se luptă în mădularele voastre ? Poftiţi şi 
nu aveţi, ucideţi şi pizmuiţi şi nu puteţi să dobândiţi, vă sfădiui şi vă 
războiți. Şi nu aveţi, pentru că nu cereţi. Cereţi şi nu primiţi, pentru că 
cereți rău, cu gând să risipiţi pe plăcerile voastre...” (Iacov 4,1-3). 

Ce e „modern” în această analiză ? Mai întâi teologic. Omul 
modern, din punct de vedere structuralist, e om vechi, foarte vechi. În el 
mintea, rațiunea, e total supusă simţurilor în loc să fie invers. Poftele lui 
iraționale încovoaie mintea în serviciul lor şi al justificării lor. De aci 
conflictul între generaţii și conflictele sociale. Asta-i structura omului 
căzut în păcat. Mintea nu mai vede mai departe, nu mai vede prin 
lucruri, ci numai lucrurile şi interesele — pragmatismul. 

lar antropologic, analiza corespunde rebeliunii instinctelor 
refulate, ca de pildă într-o mânăstire, unde sunt încercuite cele trei 
instincte fundamentale ale omului vechi. Aceasta se datoreşte şi faptului 
că Omul cel nou e aproape necunoscut. Disciplina a devenit exterioară şi 
ca fără fond şi „justificare”. Dar instinctele n-au murit, ci se asociază ȘI 
măresc presiunea — şi pot rupe zăgazul rânduielii. Acestea pot face calea 
„anacronică” şi degradarea nu mai are margini. 

Instinctele refulate răbufnesc în alte energii negative în care se 
compensează şi-s — chipurile — aprobate de rațiune: slavă deşartă, 
autoritate, mărire şi laudă de la oameni. Rareori se convertesc în valori 
de cultură. Avem acum un exemplu negativ al ştiinţei, care s-a întors 
împotriva omului la nivel de apocalips. 

Noi hu suntem ucigașii trupului, ci ucigaşii patimilor. (Pateric, 
avva Pimen 183). 

Răscruce de drumuri: 


Pe calea IUBIRII DE SINE ajungi până la lepădarea de 
Dumnezeu; 
Pe calea IUBIRII DE DUMNEZEU ajungi până la lepădarea de 


sine. (după fericitul Augustin n.n.) 
sk 


ÎNTRE DOUĂ CONVINGERI 


Oamenii pot trăi, uneori fără pâine, dar nu pot trăi fără convingeri; 
sau: nu pot trăi multă vreme fără o convingere. Niciodată, de când se 
ştie ceva despre om, oamenii n-au linişte până n-au ajuns la o 
convingere -— una sau alta — despre lume şi viaţă, despre om şi 
Dumnezeu. 

Trebuinţa aceasta a sufletului e sădită în firea sa deodată cu 
obârşiile sale. De aceea primele convingeri ale oamenilor au fost cele 
descoperite în religiile străvechi. Cineva le-a dezlegat toate întrebările 
mai de seamă ale sufletului; aşa că ideea de Dumnezeu e una din cele 
mai străvechi cunoştinţe ale omului pe pământ: e contemporană cu 
primul suflet omenesc. 

Cu vremea însă, oamenii nu s-au mai mulțumit numai cu 
răspunsurile, de-a gata, ale religiilor — nu s-au mai mulțumit cu credința 
— de aceea au căutat cu mintea lor alte răspunsuri. Aşa s-a născut știința 
omenească şi credinţa în ca. 

Religia dă răspunsuri pe care omul nu le poate controla ci numai 
crede, pe câtă vreme cunoştinţele omenești, toate se poi controla. 
Cunoştinţele omeneşti dau o siguranță imediată, pot fi cuprinse de minte 
— ceea ce nu se poate spune despre adevărurile religiei. 

Dar, oamenii nu au toţi liniște, nici atunci când li se contrazic 
convingerile. Acesta e cazul şi între creştini şi comunişti. 


1 


Ce este Creștinismul ? 

Creştinismul este religia întemeiată de lisus Hristos, în care 
Dumnezeu S-a descoperit deplin oamenilor, i-a învăţat tot ce avea de 
învăţat şi i-a întărit cu puteri noi de viaţă. De aceea s-a spus despre 
Creştinism că este a doua creaţie a lumii. Abia în Creştinism avem 

forma desăvârşită a religiei, fiindcă acesta nu e întemeiat de vreun 
profet, ci de Însuşi Dumnezeu, Întrupat într-un Om adevărat: pentru noi 
oamenii S-a făcut Om. 

Pentru creştini nu mai are nici un rost discuţia despre 
existența lui Dumnezeu, de vreme ce avem existenţa istorică a lui 
lisus Hristos, ale Cărui învățături şi fapte mărturisesc singure 
dumnezeirea Sa. 

Învierea lui lisus Hristos din morți e dovada definitivă a 
divinității Sale. În faţa Învierii pălesc toate puterile minții omeneşti, 
care i-ar sta împotrivă; dar a luminat cu faţă de îngeri, pe aceia care au 
mărturisit-o ca pe cel mai sigur adevăr dintre adevăruri. 

Adevărul existenţei lui Dumnezeu — pentru creştini — e de aşa 
natură că cuprinde întreaga noastră fiinţă, şi, de altfel, numai cu 
întreaga ființă se şi poate dovedi: — puţin cu mintea, ceva cu inima, 
întrucâtva cu voinţa, mai mult cu viaţa şi cu faptele şi întru totul la proba 
vieţii cu moartea. De aceea numai singură religia creştină are mucenici, 
aceşti oameni minunați, care au pus viața lor argument pentru 
Dumnezeu. Răbdarea mai presus de fire a chinurilor, ţinuta lor 
sufletească luminoasă, a şi fost, pentru foarte mulţi păgâni ce-i chinuiau 
înfricoşat, dovada hotărâtoare care-i făcea şi pe ei mărturisitori şi 
mucenici ai lui Hristos-Dumnezeu. 

Genul acesta nou de dovedire a existenței lui Dumnezeu, a 
început sub braţele Crucii cu sutaşul roman, cel care a împuns coasta 
Domnului. Al doilea e martiriul Sfântului Ștefan, primul mucenic, care 
arunca pe Saul, cei ce-i păzea hainele, în cele mai de pe urmă frământări 
cu divinitatea lui lisus. 

Pe scurt: noi mărturisim, afirmăm, punem mărturie toată ființa 
noastră pentru un Dumnezeu cunoscut, verificat de 2000 de ani și din 
ale Cărui cuvinte, niciunul nu s-a dovedit mincinos, chiar dacă 
nevrednicia creştinilor a fost, uneori, mare, de-a lungul veacurilor. 


p) 


Di 


Dar religia nu înseamnă numai legătura omului cu Dumnezeu, ci 
şi o nouă legătură a oamenilor întreolaltă. Religia are şi un aspect social. 
lată descris acest aspect social al Creştinismului primar, în Faptele 
Apostolilor: „O singură inimă şi un singur suflet era în mulţimea celor 
ce credeau şi nici unul nu zicea că din averea sa e ceva al său, ci toiul le 

era de obşte. Şi nimeni nu era între ei lipsit, fiindcă toţi câţi stăpâneau 
țarini sau case, le vindeau şi aduceau preţul celor vândute şi-l puneau la 
picioarele apostolilor. Şi se împărțea fiecăruia, după cum avea fiecare 
trebuinţă” (Faptele Apostolilor 4,32-35). 

lată prima societate comunistă, ale cărei urme se mai păstrează 
până în zilele noastre, doar prin mânăstiri. Aceasta a fost faza 
revoluționară a Creștinismului. Bogații s-au cutremurat, puternicii s-au 
îngrozit, sclavii au aflat că şi ci sunt oameni, femeia e ridicată la cinste 
egală cu bărbatul, în Hristos nu mai e nici iudeu, nici elin, nici sclav nici 
stăpân, ci toți sunt una. De aceea toate urgiile s-au dezlănțuit asupra 
Creştinismului. 

Dacă pe plan spiritual Creștinismul însemnează o renaştere a 
omului, pe plan social a însemnat o revoluţie fără precedent în istorie: 
revoluţie fără vărsare de sânge şi care se întindea cu atât mai tare, cu cât 
sângele creştinilor era mai tare vărsat de protivnicii lu: Hristos. 


3 


Ce este comunismul ? 

Comunismul e o doctrină politică revoluţionară. Are şi el 
rădăcini destul de vechi în istoria omului. A fost gândit de Platon şi 
încercat de Spartacus. Ivirea comunismului e legată de nedreptățile şi 
inegalităţile dintre oameni, de exploatarea muncii, de tirania bogaţilor şi 
a stăpânitorilor, cu un cuvânt e stârnit de toate păcatele care aduc 
nefericirea între oameni, dintre care cel mai greu păcat e războiul. 

Răsturnarea violentă a acestor stări rele de lucruri trebuie făcută 
prin mobilizarea tuturor asupriților şi lipsiţilor din lumea întreagă. 
Dreptatea şi pacea definitivă între oameni nu poate veni decât în ceasul 
când, proletarii din toate ţările sunt de aşa fel uniţi şi organizaţi, încât la 
o comandă dată se ridică toţi în vifor de revoluţie şi răstoarnă cu forţa, 
cu vărsare de sânge, orice stăpânire asupritoare a oamenilor şi putrezită 
de păcate. Revoluţia răstoarnă şi şterge pomenirea tuturor, stăpânirile 
învechite de pretutindeni şi instaurează dictatura proletariatului, una şi 
aceeaşi în lumea întreagă. Atunci se pune capăt pentru totdeauna 
războaielor, se instaurează o dictatură a păcii şi o nouă eră începe în 
istoria omenirii. 

Societate comunistă însemnează: traiul în comun al oamenilor, 
proprietatea comună a mijloacelor de trai şi a uneltelor, stingerea 

deosebirilor de clase sociale, a deosebirilor de neamuri, de rase omeneşti 
sau de credinţe religioase. Când ținta aceasta va fi aleasă peste toată 
lumea, fericirea oamenilor este asigurată: fiecare om primește din 
bunurile pământeşti după trebuinţă. Aceasta-i faza comunistă a 
societăţii, faza victoriei finale. 

Până atunci însă, comunismul nu se poate consolida ca atare, ci 
trece prin faza socialistă, adică o fază de oarecari restricţii în privinţa 
repartizării bunurilor de consumaţie, fază în care fiecare primeşte 
bunuri numai în proporţie cu munca pe care o face. 

Astăzi avem faza socialistă peste a cincea parte a pământului. Dar 
nu se poate trece la faza comunistă consolidată, câtă vreme în afara 
țărilor socialiste sunt alte forme de guvernământ. Toate trebuie să cadă 
şi atunci cade şi războiul, care cheltuieşte imens din bunurile sociale, şi, 
de atunci încolo vor rămâne libere să stingă definitiv mizeria dintre 
oameni. 

Deci toată strădania comuniştilor e concentrată la îmbunătățirea 
vieţii acesteia pământeşti, la care se reduce totul şi în afară de care, nu 
mai există nimic. 

Religia e un lucru învechit, o superstiție, de care omul trebuie să 
scape, ajutat de luminile ştiinţei materialiste. Ştiinţa nu întâlneşte 
nicăieri pe Dumnezeu, Dumnezeu nu există. Omului trebuie să-i treacă 
de obârşia lui divină şi să priceapă că nu-i decât urmaşul maimuţei şi să 
nu-şi mai bată capul cu visuri mai presus de lumea aceasta — singura 
reală — că după moarte nu mai există nimic. Ba din contră, trebuie să 
priceapă că Dumnezeu e o scorneală a bogaților cu care au speriat 
săracii, ca să le exploateze munca, iar cu religia şi Biserica le-au ameţit 
mintea şi le-au tocit simţui de revoltă. 

lată o convingere cu martirii el. 


4 


E limpede că între Creştinism şi comunism e o profundă nelinişte. 
Iisus Hristos e pus spre căderea şi ridicarea multora, nu numai în Israel, 
ci în lumea întreagă. Au trecut 2000 de ani de când numele Lui s-a vestit 
la toate neamurile, începând „cu îndrăzneală” din Ierusalim. 

Dacă primii creştini au realizat în mic societatea comunistă — 
destiințând proprietatea particulară şi dând fiecăruia după trebuință, şi 
dacă toţi creştinii au trăit întreolaltă egalitatea de fiii aceluiaşi Tată, fără 

vreo deosebire de neam, de clasă socială — această societate a răsărit de 
la sine, nesilit, în numele iubirii, care a ars gardurile dinafară dintre 
oameni şi egoismul dinăuntru. 

Dacă astăzi Dumnezeu e tăgăduit de comunişti, vina o poartă 
creştinii a căror viaţă nu prea dovedeşte existenţa lui Dumnezeu. Din 
înmulțirea fărădelegilor dragostea multora s-a răcit şi fărădelegile 
stârnesc mânia mulțimilor, care e, la urma urmelor, mânia lui 
Dumnezeu. 

Mânia comunistă pe toate aşezămintele sociale învechite (şi 
Biserica a devenit uneori și pe-alocurea, aşezământ social), poate 
deschide focul curăţitor şi asupra Bisericii lui Hristos, asupra creştinilor. 
Necredinţa comunistă nu e numai o atitudine negativă faţă de 
Dumnezeu, ci şi o puternică energie agresivă. Dacă comuniştii în faza 
socialistă nu au nici un interes să lichideze cu creştinismul, şi în general 
cu religiile, o fac din punct de vedere tactic, ca să nu-și mărească 
împotrivirile în lagărul advers pe care-l au de cucerit. 

Situaţia actuală a religiilor (cărora le cam slăbeşte prestigiul 
pentru mulțimea lor şi a fărâmiţării lor în confesiuni şi secte) în lagărul 
țărilor de democraţie populară, precum şi în U.R.S.S., patria 
socialismului, este următoarea: toate sunt mobilizate în apărarea păcii şi 
a construirii socialismului — fapt care nu contravine nici unei religii. 

Art. 124 din Constituţia Statului Sovietic spune: „În scopul de-a 
asigura cetăţenilor libertatea de conştiinţă, Biserica în U.R.S.S. este 
despărțită de Stat şi Şcoala de Biserică. Libertatea de manifestare a 
cultelor religioase şi libertatea de propasandă anti-religioasă este 
recunoscută tuturor cetățenilor”. De fapt asta şi este libertatea religioasă, 
când tot aşa de liberă e şi poziţia contrară ei. 

Art. 27 (84) din Constituţia R.P.R. sună: „Libertatea conştiinţei şi 
libertatea religioasă sunt garantate de Stat. Cultele religioase sunt libere 
să se organizeze şi pot funcţiona liber, dacă ritualul şi practica lor nu 
sunt contrare Constituţiei, securităţii publice şi bunelor moravuri. 
Biserica Ortodoxă Română este autocefală şi unitară în organizarea ei”. 

Întrucât oamenii sunt deodată şi cetăţeni ai Statului, iar cu sufletul 
şi fii ai Bisericii, fiii Împărăției ce va să vie, ca atare, între Stat şi 
Biserică pot fi una sau alta din aceste trei situaţii: 

1. Biserica poate avea un regim de libertate; 

2. Biserica poate fi socotită instituție socială tolerată (îngăduită); 

3. Biserica poate fi persecutată. 

Biserica poate totuşi dăinui, după împrejurări, sub oricare din 
aceste regimuri. Dacă Biserica e liberă, credincioşii ei trebuie, ca 
cetăţeni, să dea ascultare stăpânirii. Dacă Biserica e tolerată, ea nu 
trebuie să scoată nimic din învăţătura sa şi din așşezămintele ei de 
temelie. Dacă Biserica e persecutată, credincioşii ei n-au dreptul să se 
revolte împotriva stăpânirii. 

În toate aceste cazuri, autoritatea Bisericii e numai spirituală. 
Capii Bisericii n-au nici o putere în treburile publice. Ca atare cârmuirea 
spirituală nu trebuie să recurgă niciodată la constrângere, la vicleşuguri 
sau la violenţă, nici împotriva particularilor, nici împotriva stăpânirilor. 

Îndreptarul apostolic în această privinţă, adică a ţinutei sufleteşti a 
creştinului față de o stăpânire — fie ea şi vrăjmaşă Creştinismului — e 
dată de sfântul Pavel, fraţilor din Roma, de pe vremea stăpânirii lui 
Nero: „Orice suflet să se supună înaltelor stăpâniri, căci nu este 
stăpânire fără numai de la Dumnezeu; iar cele ce sunt, de Dumnezeu 
sunt rânduite. Pentru aceea, cine se împotriveşte stăpânirii, rânduieliu lui 
Dumnezeu se împotriveşte; iar cei ce se împotrivesc rânduielii lui 
Dumnezeu, singuri îşi atrag osânda. Dregătorii nu sunt de temut pentru 
cei ce fac fapte bune, ci pentru cei ce fac rele. Voiești să nu-ți fie frică 
de stăpânire ? Fă binele şi vei avea laudă de la ea ! ... Trebuie să vă 
supuneţi (stăpânirii) nu numai de frica pedepsei, ci din îndemnul 
conştiinţei. Că pentru aceasta şi dajdie plătiţi; că slujitori sunt ai lui 
Dumnezeu, spre aceasta îndeletnicindu-se.” (Romani 13,1-5). 

Și până unde merge ascultarea de stăpânire ? Merge întru toate 
lucrurile care le cere, afară de lepădarea credinței. Când stăpânirea ar 
cere ceva contrar vreunui cuvânt al lui Dumnezeu, avem îndreptar sfatul 
sfântul Apostol Petru: „că trebuie să ascultăm mai mult de Dumnezeu 
decât de oameni” (Fapte 4,19; 5.29). 

Autoritatea de Stat e de obârşie divină, tar creştinul nu are căderea 
de-a o discuta sau iscodi. Faptul că stăpânirea există, îl obligă în 
conştiinţă să o asculte. O stăpânire tirană tot de Dumnezeu e adusă la 
conducere; iar creştinul o vede ca pedeapsă dumnezeiască pentru 
păcatele poporului, sau ale conducătorilor peste care vine. Unul din 
învățătorii Bisericii are cuvântul acesta: „Cel ce dete Imperiul 
creștinului Constantin, Acelaşi îl dete şi lui lulian Apostatul” 
(Fericitul Augustin, De Ciwitate Dei 5,21). 

Deci stăpânirea comunistă e de Dumnezeu adusă să stăpânească 
lumea; iar noi o ascultăm şi suntem corecți cu ea, în conştiinţă, tocmai 
din cauza credinţei noastre în Dumnezeu. 


5 


Cele două convingeri însă sunt în cea mai ascuţită contrazicere. În 
faza socialistă contrazicerea e în repaos; dar e imposibil ca secerea odată 
aruncată pe pământ (Apocalipsă 14,16) să nu secere țarina aceasta, adică 
lumea. 

Această lucrare de sfârşit de veac poate să aibe loc a doua zi după 
instaurarea dictaturii comuniste în lumea întreagă. Nu se poate ca o 
revoluţie socială de așa proporții să nu aibă de făcut şi cel mai aspru 
examen creştinilor. 

Noi însă „ştim cui credem” (II Timotei 1,12) şi până la examen ne 
folosim, ca de-un răgaz, de libertatea religioasă, garantată de Constituţia 
Ţării, care, prin chiar aceasta, închide orice discuţie între creştini şi 
comunişti, pe tema credinţei. 

Ne respectăm convingerile. 

De ajutor e bine de ştiut şi comportamentul creștinilor din 
veacurile primare față de stăpânirile vremilor lor. 

Creştinii, în decursul istoriei, n-au atacat niciodată stăpânirea în 
nici un fel, pe nici o temă. Creştinii au mărturisit numai că-s creştini şi 
că lisus Hristos este Dumnezeu. 

Toate nedreptățile şi fărădelegile, ba şi catastrofele naturii au fost 
aruncate în capul lor şi pe toate pricinile se auzea: „Creştinii la lei !” — 
creştinii n-au încetat de-a se ruga pentru stăpânire, de-a ierta pe cei ce-i 
omorau în tot felul şi de-a se ruga pentru ei. 

N-au provocat şi nu s-au expus niciodată muceniciei, fiindcă 
totdeauna au privit mucenia ca pe un dar deosebit de la Dumnezeu, care, 
EI Îşi alege prin cine să Se afirme pe Sine lumii. Până şi copiii prețuiau 
mucenia. De aceea nicăieri, nici un blestem, nici o revoltă. Au fost şi 
creştini mai slabi de înger care s-au lepădat de Hristos, de groaza 
chinurilor sau de slăbiciunea credinţei. Pe aceştia cu greu i-a mai primit 
Biserica între fui săi. 

Examenele venite din vreme în vreme asupra creştinilor regenera 
Creştinismul. Creștinismul nu e numai o învăţătură sau numai o religie 
— legătură cu Dumnezeu de departe —, ci este o trăire nemijlocită a lui 

Dumnezeu, a lui lisus Hristos, o trăire a Duhului Sfânt. Când creștinul e 
pus la probele muceniei, îndată simte că nu e singur, şi, adeseori, în loc 
de dureri, are bucuria negrăită a sfintei prezenţe a lui Dumnezeu. 

Ce-i mai trebuie atunci creştinului trup, ranguri, viaţa aceasta, ce-l 
mai poate despărți de dragostea lui Hristos ? (Romani 8,35). Moartea 
nu-l desparte, ci-l uneşte Vieţii celei veşnice a lui Dumnezeu. Încercările 
se prefac în binecuvântare, ucigașii îi sunt binefăcători. Asemănarea cu 
lisus țâşneşte din strătunduri de fiinţă. 

Necredincioşii nu-L pot stinge din conștiința oamenilor, fiindcă 
Dumnezeu € de-aşa natură că, tocmai atunci când cineva ar vrea să-L 
stingă, mai tare se aprinde în sufletele oamenilor. Mucenici sunt 
argumentele existenţei lui Dumnezeu. Iată unul din sensurile vieţii. 

Religia creştină mereu e pusă într-o cumpănă de umilire cu 
impresionantele realizări omeneşti, cu dezvoltarea fără precedent a 
ştiinţelor, ca una ce şi-a trăit traiul şi groparii o aşteaptă. E drept că 
religia nu e ceva cu care să te slăveşti în deșeri. Noi creştinii suntem 
numai în faza vieţii lui lisus până la răstignire. Cealaltă fază a vieţii lui 
lisus, a învierii, a strămutării şi a noastre întru slava veacului viitor, 
singurul progres în materie de religie, nu mai atârnă de noi. 

Dacă, potrivit convingerii noastre, comunismul e de Dumnezeu 
adus stăpân asupra unei bune părți a lumii, ca o revoltă îndreptățită a 
Lazărilor împotriva bogaţilor nemilostivi, ca o demascare a creştinilor 
mincinoşi, ca o desăvârşită albire a sfinților, atunci ei (comuniştii) sunt 
slugile lui Dumnezeu, trimise în lume să silească pe toţi câţi îi găsesc în 
vremea lor, să intre la nunta Fiului de Împărat. 

Doctrina comunistă vede şi desfăşurarea istoriei dialectic. 
Interesant e, că după faza comunistă a istoriei, ei nu mai prevăd nici o 
antiteză. 

Ce ne-ar împiedica să credem că după toată opera lor, câtă o au de 
făcut în lume, nu vine „prin foc” (| Corinteni 3,13) Împărăţia lui 
Dumnezeu ? 

CÂTEVA RĂSPUNSURI 


Cuvintele aş vrea să fie grele de scris, nu greu de înţeles. 

Vă mulțumesc de întrebări. Multe mi-au prilejuit şi mie. Am 
socotit să le ţes într-un răspuns colectiv. Regret că cine mi-a pus 
întrebările cele mai dramatice lipseşte de aci. 


RA 


Problema esenţială, pe care v-o spun de la început, e întrebarea 
ultimă: „Ce să fac să mă mântuiesc ?” Mi s-a pus întrebarea, ce să fac 
ca să pot pune începutul bun ? 

Nu găsesc ceva mai decisiv, mai hotărâtor, decât răscolirea din 
profunzimi a sufletului, cu întrebarea: „Ce să fac să mă mântuiesc ?” 

Provoc călugăria noastră să ne trezească din somn. 


% 


M-am pomenit credincios de copil. Când am intrat în preoţie, am 
aflat, lucru de speriat, teologi şi călugări care se îndoiesc de existenţa lui 
Dumnezeu. Am înţeles apoi că îndoiala până la o limită, întru atât întru 
cât e căutarea sinceră a unui răspuns, nu e un păcat, ci o discuţie, dar 
dacă îndoiala trece la negarea lui Dumnezeu, e cădere, decăderea, ŞI 
mântuirea ia s-a închis. 

Una din pricinile pentru care Dumnezeu e pus la îndoială, e 
existența suferinței, existența răului, deşi suferinţa nu se poate asimila 
răului în întregime (ex. bătaia din copilărie, pedagogia vârstei 
copilăreşti, nu mai e socotită un rău, când trece din copilărie). E drept 
sunt şi suferințe greu de înţeles. De ce unul se naşte în palat şi altul în 
cort ? Aceştia se vor lua la bătaie, aită suferinţă. 

Unui din sfinţii Părinți, meditând asupra suferinţei, zice că aceasta 
aşa vine asupra noastră, din economia providenţei, ca şi corectură a 
greşelilor lhbertăţii noastre. 

1. Pedeapsă pentru păcatele făcute; 2. măsură preventivă pentru 
greşelile viitoare, pe care fără frâna suferinţei, Dumnezeu ştie că le vom 
face şi astfel le opreşte şi 3. de încercarea credinţei, ca la Iov. 

Aceasta e o explicare a credinţei. Rațiunea însă, chiar când crede 
ceva, în fața suferinţei, se provoacă să discute raţiunile lui Dumnezeu în 
fața datelor suferinței. Rațiunea înclină să transforme suferința în 
argument contra existenţei lui Dumnezeu. De fapt intenţia nemărturisită 

a rațiunii e de a scăpa de Dumnezeu cu orice argument ce s-ar întâmpla 
la îndemână. În această manevră a rațiunii, se surprinde ispita originară, 
pe care Satana a îmbiat-o omului: tu n-ai putea să fii Dumnezeu ? 

Dumerirea noastră în faţa suferinţei are trei vârste: prima e în 
viaţa aceasta, în care puţin ni se desluşeşte din pedagogia ei; a doua e 
după ce scăpăm de vălul trupului, când vom înţelege mai bine însăşi 
viaţa pământească și a treia e după învierea cea de obşte, când le vom 
înţelege toate. 


Existența lui Dumnezeu. 


Un om de ştiinţă, necredincios, intră odată în casa unui astronom 
la care văzu un foarte frumos glob al cerului şi, uimit, îl întrebă: 

- Cine l-a făcut ? 

- Nimeni ! 

- Cum, nimeni ? 

- Da, nimeni ! S-a făcut singur: din întâmplare. (Tocmai) când era 
gata să se supere că-i luat în bătaie de joc, astronomul îi mai zise: 

- Vezi, dumneata nu poţi concepe un singur glob de hârtie să se 
facă singur, dar admiţi că universul întreg e rezultatul întâmplării. 
Constaţi legile universului şi zici că acestea sunt legile întâmplării, ca să 
scapi de legiuitor. Află că existența universului e argumentul existenţei 
lui Dumnezeu. Universul fără Dumnezeu, nu are explicaţie. 

lată, prietene, o constrângere rațională a rațiunii. 


Xe 


Intre rațiune şi credinţă. 


Lumea e atârnătoare, logic, de Autorul ei. Lumea lucrurilor atârnă 
de Dumnezeu fără să ştie. Noi ştim. Aceasta e deducţia noastră de 
oameni. Cu aceasta ne deosebim de vite. 

Sunt însă oameni care nu vor să atârne de Dumnezeu. Sunt de așa 
fel structurați, încât nu încape în ei ideea de Dumnezeu, n-au fereastră 
spre soare. Unul din ateii vremurilor noastre (Felix Le Dantec) ne dă o 
foarte sinceră lămurire: „Sunt ateu, precum sunt breton. Recunosc, 
aceasta e o mare infirmitate, aşa precum n-ai avea o mână sau nasul, etc. 
Oricât am căutat, n-am găsit în mine ideea de Dumnezeu.” 

Construcţiile acestea nu au antena divinității, dar din faptul că nu 
găsesc în ei nici o aderență cu ideea divinității, nu înseamnă să facă din 
eul opac, criteriu al adevărului, trăgând concluzia greşită că Dumnezeu 
nu există. 

Că de ce sunt unele construcţii sufleteşti astfel întocmite, e iarăşi 
o taină dezbătută puţin şi de sfântul Pavel (Romani 8), precum şi de unii 
gânditori ai vremurilor noastre. 

Dar de Dumnezeu atârnăm toţi, şi cei ce nu vor să ştie, precum 
atârnă întreaga existenţă şi explicaţia. 


% 


Poziţia noastră în creaţie e unică. Noi încă suntem în lucru. De aci 
vine că simțim neajunsurile noastre, necunoscutele și tensiunile noastre 
spre desăvârşire. 

Suntem totodată și făpturile lui Dumnezeu, dar şi realizarea 
noastră. 

Altă poziție unică; omul e rezultatul creaţiei. Suntem, adică, în 
acelaşi timp, făpturi văzute şi făpturi nevăzute. În această tocmire a 
noastră stă toată tragedia şi sublimul nostru. De aci se deschide tot 
războiul nostru nevăzut. Suntem făpturi spirituale, ţesute într-o făptură 
materială trupească. Sufletul, această suflare directă a gurii lui 
Dumnezeu, înclină când spre Dumnezeu, Tatăl său, când spre trup, 
locuința sa vremelnică, lumea. 

Fundcă suntem rezultatul creaţiei şi fiindcă suntem şi realizarea 
noastră, de aci vine că adesea strigă din noi, constatarea tragică, că: 
„n-am făcut nimic !” de fapt e constatarea că n-am dat interpretarea pe 
care i-a dat-o Dumnezeu, n-am dat vieţii sensul şi destinul ei. 

Războiul nostru duhovnicesc stă în tehnica de a desprinde 
înclinările noastre, dinspre trup şi lume, spre Dumnezeu, spre destinul 
său, spre care e destinată de altfel întreaga făptură. 


% 
Noi nu suntem numai lucruri sau biologie ca să mergem în 
virtutea legilor necesităţii. Noi mai suntem, pe lângă aceasta, şi fiinţe 


spirituale şi ca atare, mergem în virtutea legilor libertăţii. Ca atare, 
căutăm adevărul şi ca atare, căutăm pe Dumnezeu. 

Pentru oriențarea noastră în lumea văzută, ni s-au dat instinctul şi 
rațiunea. Pentru orientarea noastră în lumea spirituală, ni s-a dat credinţa 
şi un model: lisus. 

La porțile sufletului omenesc, Dumnezeu Îşi încetează stăpânirea, 
fiindcă îi vrea iubirea. Aci în suflet, EI vrea să fie primit din iniţiativa 
noastră. Prin urmare, la împlinirea destinului nostru în creaţie, suntem 
aşteptaţi să ajungem liberi de lume şi conștienți de rudenia noastră cu EI. 

Noi trebuie să realizăm această icoană divină, stilul de a fi al lui 
lisus. 

Fără acest fel de a fi, care atârnă de toate deciziile noastre de 
fiecare zi, te constaţi un om fără sens, un om fără frână în faţa haosului, 
care caută să te soarbă în tragedia nefiinţei — una din defimţiile răului. 

Propriul tău destin aşteaptă de la tine decizia acestei transpuneri a 
ta în chipul lui Dumnezeu, transpunerea în felul de a îi al lui lisus în 
lume. 

Vreau să vă antrenez în declanşarea mecanismului religios al 
sufletului. Fără această trăire de profunzime (provocare dramatică a 
adâncurilor noastre — acel „dintru adâncuri am strigat către Tine, 
Doamne !” — Psalmul 129,1) ne putem trezi foarte uşor eliminaţi la 
periferia existenţei, scoşi afară din religie. 

Nu treceţi cu nepăsare peste lisus ! 

Mai bine declaraţi-vă împotriva lui lisus, că mulți vă veţi lămuri. 
lisus a rezumat în viaţa Sa pământească, toată istoria omului. Până în 
sfârşit şi noi vom fi ca lisus — cei ce năzuim să prindem în viaţa noastră, 
viața lui lisus. 

Cu aceasta am adâncit sensul religiei. Obişnuit ne mulțumim cu 
sensul gramatical: legătura sufletului cu Dumnezeu. 

Acesta e sensul religiei: Omul acesta, lisus, trebuie copiat, furat, 
mâncat în Sfânta Împărtăşanie, ca EI să se răsfrângă în întreaga noastră 
făptură şi atunci trăieşti în rudenia ta cu Dumnezeu, ceea ce e mai mult 
decât o explicare gramaticală a religici. 

Aceasta mi-am ales să caut şi să deapăn între oameni: 
declanşarea mecanismului religios al sufletului. 

Suntem conformaţi pentru Dumnezeu, însă trebuie şi o decizie din 
străfunduri pentru conformare. lată motive de început şi nu-l poţi pune, 
decât trecând printr-o frământare dramatică şi sinceră a religiei tale. 

Sufletul îşi cunoaşte pe Tatăl său şi i se alipeşte. Iar fiind închis 
într-un trup, care aparţine lumii acesteia, sufletul se alipeşte şi de lumea 
din afară, crezând că într-aceasta îşi poate găsi liniştea sa. Dar nu ŞI-O 
găseşte, de aceea toată nevoinţa vieţii călugărești are această rațiune de a 
fi, să nu lase sufletul să se alipească mai tare lumii văzute, decât lui 
Dumnezeu. 

Acesta e „războiul nevăzut” şi rațiunea de a fi. 


E 


Cenzura fanteziei. 


Cum să ne închipuim pe Dumnezeu ? Rugăciunea curată nu pune 
chip pe minte. Singurul chip al lui Dumnezeu e lisus. Icoanele sunt 
cinstite, dar cei ce prind rugăciunea minţii nu se mai roagă prin icoane, 
ci prin duh: „Duh este Dumnezeu şi adevărații închinători în Duh ŞI în 
adevăr, se cade să 1 se închine” (loan 4,24). 

Expresia „Cel vechi de zile” (Daniel 7,9) pune un tipar pe minte, 
îți prezintă un moş bătrân cu atribute divine. Antropomorfismele, 
analogiile cu omul, au fost întotdeauna îndreptăţite critical. O ironie 
antică spune că dacă boii ar şti sculptura, zeii ar avea coarne. Sfinţii 
Părinţi ai deşertului multe războaie au dus cu fantezia. Sfântul Maxim 
Mărturisitorul a găsit că definițiile lui Dumnezeu, de la lisus, nu 
angajează fantezia, nu pun un tipar pe minte. 

„Duh este Dumnezeu, iubire şi adevăr”, ca atare nu-L putem 
„vedea”, nu oferă imaginaţiei cinematografiei noastre nimic. De aceea 
avem impresia că credinţa noastră în Dumnezeu e un TISC, sau, cum 
spune Pascal, un pariu al rațiunii. 

De fapt credința e o asceză a raţiunii. Dar e şi o anulare a 
fanteziei. Fiindcă Dumnezeu e de altă natură decât existenţa creată şi 
cunoaşterea lui Dumnezeu ne cere şi pe noi în întregime, într-un alt mod 
de a fi. Pascal a avut o asemenea revelaţie. Biletul lui cusut în aripa 
paltonului era un strigăt în extaz: „Dumnezeul lui Avraam, Dumnezeul 
lui Isaac, Dumnezeul lui Iacov, nu Dumnezeul filosofilor”. Absolutul lui 
Hegel, Unicul lui Plotin, etc. Pascal a câştigat pariul existenței lui 
Dumnezeu. 

Cunoaşterea lui Dumnezeu — cine vrea să o aibă — şi nu poți fi 
liniştit până nu o ai, antrenează în ea ființa noastră întreagă cu toate 
rădăcinile ei în existență. Suntem irezistibil mânaţi spre această 

cunoaştere meta-fizică a lui Dumnezeu. Suntem sortiţi de pintenii 
destinului spre această cunoaştere, dar suntem totodată şi frânaţi de 
neajunsurile noastre de oameni. 

Iată tragicul şi smerenia cunoaşterii noastre. 


i 


Din cele de până aci, rămâne de reținut că, întreaga noastră ființă 
trebuie sfinţită pentru a ne putea apropia de Dumnezeu. O cunoaştere 
numai teoretică a lui Dumnezeu, care nu angajează într-însa toată fiinţa 
şi viaţa noastră, o atare cunoaştere, şi încă mai lămurită, au şi dracii, dar 
aceasta nu sfinţeşte pe nimeni. 

Trebuie să pricepem că Dumnezeu face parte din destinul omului 
şi neliniştit e sufletul nostru până nu se odihneşte în Dumnezeu 
(Fericitul Augustin). 

De aceea, când lipseşte din noi preocuparea dramatică de 
mântuire, fiinţa noastră e în pierzanie, care încă amăgeşte cu o „odihnă”. 

Călugăria noastră, o recunoaştem, fără preocuparea ei de fond, 
rămâne chestiune de uniformă şi trebuie să fie stil de viaţă. Călugăria de 
unitormă e mereu în pericol şi îngrijorare de a fi mereu, în perspectivă, 
desființată. Multe ați renunţat la catedre şi aţi intrat lucrătoare. E o 
renunțare. Mai trebuie o interiorizare. Piatra noastră de temelie e lisus, 
singura garanție împotriva valurilor de ispite; faceţi din uniformă 
expresia convingerii interioare. 

Câtă vreme vă tulbură nimicurile e semn că pierdeţi esenţialul. 
Întrebaţi- -vă dramatic pe voi înşivă, cu toată sinceritatea conştiinţei, ce 
destin daţi veşniciei voastre ? 

lisus, e un răspuns: dar care trebuie trăit. Aceasta e marea noastră 


răspundere în faţa lui lisus. 
Ec: 


ARGUMENTELE LUI DUMNEZEU 


În cele mai sărăcăcioase condiţii S-a născut Împăratul păcii, lisus 
Hristos. De 20 de secole se prăznuieşte această naştere. Nici unui alt 
împărat nu 1 se prăznuieşte data naşterii, mai mult decât în decursul 
vieții sale. Simplă cumpăna acestui fapt dovedeşte că, Cel ce S-a născut 
acum 2000 de ani, e mai mult decât un împărat şi om. 


318 


În vremea vieţii Sale pământeşti nu | S-a prăznuit naşterea decât o 
singură dată: la naștere. Iarăşi ceva deosebit decât în viaţa mai-marilor 
pământului. Au venit: păstorii — oameni simpli — vestiți de îngeri, şi o 
delegaţie simbolică, din stăpânitorii, înţelepţii şi astronomii răsăritului. 
Aceştia” Îi trec lui lisus — prin darurile lor, prin semnificaţia darurilor lor, 
aceştia Îi trec Noului Născut, atribuţiile lor de regi, înţelepţi ŞI preoți. 

Deci, de la această semnificativă delegaţie începând, Noul Născut 
a şi fost luat la ochi. 

- Mai întâi de Irod, apoi de preoţii lui Israel şi pe urmă de 

înţelepții” veacului acestuia. 

Omul cel mai paşnic de pe iume, pacea întruchipată, Omul care a 
refuzat să fie împărat (loan 6,15), Şi-a stârnit împotrivă aproape pe toți 
împărații pământului. lisus, iubirea întrupată, Şi-a stârnit împotrivă 
vulcani de ură. lisus, înțelepciunea neajunsă, a ajuns mutilat la nesfârşit 
de prostia omenească. 

Toţi s-au izbit de lisus. 

Toţi și-au adus comorile structurii lor şi I le-au adus, sau [ le-au 
zvârlit în față: coroane de spini, cuptoare aprinse, grătare înroşite, 
sulițele răutăţii, piroanele şi unghiile de fier înfipte cu ură epileptică în 
trupul sfinților de-a lungul istoriei, sunt tot atâtea mărturii ulterioare, 
mărturii istorice, că lisus e o permanenţă istorică, un contemporan al 
tuturor oamenilor. 

lisus e Cineva de care nu poţi să nu te izbeşti: El e argumentul 
suprem al existenţei iui Dumnezeu. În El evidenţa divină e fapt de 


simplitate absolută. 
că 


GÂNDURI CĂLUGĂREŞTI DE CRĂCIUN 


[. Citire din „Viaţa lui lisus” a lui G. Papini. Cap. ] 

MI. Deci: nu e fără semnificație că lisus S-a născut într-un grajd. 
Faţă de sfințenia Lui, lumea e un grajd, în care oamenii au ajuns cu firea 
ca vitele. lisus, chiar de la Naşterea Sa, ne descoperă trista situaţie 
sufletească a omului. 

Peste această situație tristă, Cerurile se deschid, firea îngerului 
vestește un nou iei de pace pe pământ, înţelepţi pământului, călăuziţi de 

o stea, îşi depun la picioarele Pruncului semnele veacului lor, care, cu ei, 
apune. De acum începe era creştină. 

De acum înainte lisus se luptă să scoată firea omenească din 
starea de grajd, din asemănarea ei cu vitele, şi să întemeieze în inima 
omului, Împărăţia lui Dumnezeu. 

Dar lisus nu e întru totul numai om ca noi, toţi oamenii. Fiind 
singurul fără de păcat El străbate tot veacul Său, ca un biruitor al vieţii 
veşnice asupra acestei vieți moarte, pe care o duc oamenii, în 
asemănarea lor cu vitele. 

Lăsând cuvintele, să luăm faptele concrete: 

lisus se naşte nu numai istoric, ci şi tainic, în fiecare suflet, la 
Botez. Prin Botez intrăm în Creştinism și Hristos se naşte în noi, ca o 
mlădiţă nobilă, de om ceresc, pe butucul firii noastre pământeşti. 

Ma: departe lucrurile se întâmplă în perfectă asemănare cu pomii 
altoiţi. Se poate întâmpla ca altoiul să se prindă, dar butucul nu-i dă 
toată puterea lui, ca altoiul să nu crească şi să înnobileze tot pomul, ci 
dă lăstari sălbateci, care, sug ei toată puterea și pomul se sălbătăceşte şi 
trebuie tăiat. 

Cu omul, lucrurile stau aşa: 

Mlădiţa cerească, altoită pe firea noastră, aşteaptă, uneori ani, 
până creştem la vârsta minţii și suntem în stare să decidem asupra 
soartei noastre. Atunci hotărâm ce facem din viaţa noastră: pentru cine o 
trăim ? Vrem ca viaţa noastră să samene cu viaţa lui lisus, vrem ca lisus 
să prindă putere în viața noastră, sau că lucrul acesta ar fi prea greu 
pentru noi şi-L ținem pe lisus în grajdul firii noastre, legat ca pe un 
tâlhar !? 

lisus ne cheamă tainic, prin conştiinţă, prin minte, prin Biserică, 
prin slujitorii ei, să-l urmăm viaţa. 

isus vrea să-l iubim pe El. Noi însă ne iubim mai tare pe noi, 
decât pe EI; ne doare mai tare de noi, decât ne doare de EL. 

Dacă din această luptă între noi şi Dumnezeu câștigă lisus inima 
noastră, am câştigat viaţa veşnică. De cumva biruim noi pe lisus, asupra 
vieții noastre a biruit diavolul. 

Firea noastră nu poate fi scoasă din dobitocie decât de lisus. La 
cât preţuim noi pe lisus ? De aci începând se deosebesc oamenii 
întreolaltă, încât unii ÎL vând din inima lor, ca luda, alţii îşi pun toată 
viaţa pentru EI şi pentru cuvintele Lui, ajungând pe culmi de sfinţenie. 

Sunt două moduri de-a ne pune viața — lucrul cel mai de preţ 
pe care-l avem — pentru Hristos. Unul e chipul mucenicilor, al 
mărturisitorilor şi altul e chipul cuvioşilor. Deosebirea e că unii au murit 
o dată pentru Hristos, lepădându-se de viaţă; iar ceilalţi au trăit pentru 
Hristos, lepădându-se de sine, toată viaţa: mucenicii şi călugării. 

Viaţa cea după Dumnezeu, pe care o aduce lisus în inimă, şi nu 
numai în inimă ci în toată firea noastră, asta e ceea ce s-ar chema 
sfințenia. 

Călugăria ar fi o trăire mai îndeaproape a Creştinismului, o 
modelare a vieţii după lisus, o sfințire a firii. Călugăria e o viaţă de 
nevoinţă în toate zilele, în care se împleteşte aţutorul lui Dumnezeu cu 
silința omenească. 

Că sfinţenia nu se arată adeseori, ci chiar foarte arareori, e din 
cauză că mereu suntem repetenți la alfabet şi prunci cu priceperea. 
Adevărat că este şi un protivnic al sfințeniei şi multă împiedicare face, 
dar şi un copil îl bate, dacă e botezat şi are inima curată. 

lar treaba de aittfel e lupta noastră cu patimile. 

Dacă aceasta ţine prea multă vreme, viaţa în Hristos nu se arată şi 
numai singur Dumnezeu ştie ce se va alege cu noi. 

Primul atac asupra patimilor trebuie să-l dăm asupra mândriei, 
căpetenia tuturor celorlalte. Izbăvirea de mândrie nu se realizează decât 
prin zilmica lepădare de sine, dusă până la moartea totală a iubirii de 
sine. Practic aceasta se realizează trăind într-o ascultare desăvârşită de o 
conducere și de un părinte duhovnicesc. O ascultare din inimă, o 
ascultare din dragostea de această virtute. Ascultarea e moartea iubirii 
de sine — moarte, în fiecare zi, a omului vechi. Aceasta taie, în fiecare zi, 
toate mlădiţele sălbatice ale voii noastre, ca să dea puterea toată voii lui 
Dumnezeu. 

Pentru curățirea inimii de patimi, pentru dobândirea lui lisus în 
inimă, nici un preț nu e prea mare. Am putea vinde toate, dobitoacele 
noastre, țarinile, ba şi toată viaţa noastră trăită pământeşte, o putem da la 
tăiere. | 

Abia atunci toată seva firii noastre, toată inima noastră e a lui 
Dumnezeu și El se exprimă printr-însa, fără să-i mai punem noi vreo 
piedică. 

De altfel această trăire, total îndrăgostită de lisus, e singura 
soluţie pozitivă de a birui atât firea cea veche cât şi pe Satana. Căci 

învoindu-ne, hotărându-ne să ni se taie zilnic toate voile noastre, 
întocmai ca nişte crengi sălbatice de la un altoi, tăiem cu aceasta 
singurul reazem pe care-şi încovrigă Satana meşteşugirile lui. De dragul 
lui Hristos, noi nu mai suntem ai noştri. Abia atunci protivnicul nu mai 
are nimic în nol. 

Dar semnul este acesta: Cu cât se apropie Dumnezeu de om. cu 
atât omul se vede pe sine mai păcătos. Dumnezeu dă grajdului nostru 
foc, schimbându-l în lumină. 

Deci dacă Împăratul Cerurilor S-a smerit pe Sine şi a primit să se 
nască într-un grajd, e că a dat oricărui grajd omenesc putinţa să-L 
primească pe Dumnezeu, dacă acesta îşi cunoaște şi îşi recunoaşte toată 
mizeria ŞI nedumnezeirea sa. 

Smerenia e începutul şi sfârşitul nevoinţei; de aceea este ea 
dulama lui Dumnezeu şi desăvârşirea sfinților. N-o câştigă decât 
îndrăgostiți de ascultare, căci aşa a fost toată viaţa lui lisus, de la 
început până la sfârşit. 


RAȚIONAMENT: NATURA ȘI HARUL 


Ereditatea nu poate fi învinsă decât de o putere mai presus de 
natură, de Natura divină a Harului. Fără acţiunea acestei puteri divine, 
natura omenească, prinsă în structura instinctelor, de la sine nu se poate 
depăşi înspre valori ale spiritului, ci cel mai adesea se destramă în 
nevroze şi boli. 

Pe de altă parte, Harul nu vine, în mod lucrător, decât dacă-i 
aducem un cât de mic teren curățit de patimi. Porumbelul Sfântului Duh 
zboară în preajma noastră, dar dacă nu-i întindem nici măcar o 
rămurea... 

Harul vine, dar numai atras de hotărâri mari: 

Hotărârea de-a deprinde smerenie e una din cele mai eroice 
hotărâri. Celor smeriţi le dă Dumnezeu dar, pe când celor mândri le stă 
împotrivă (1 Petru 5,5). 

De aci vine că unii sporesc din măsură în măsură, lar alţi își 
învăluie mintea cu întunerec şi confuzie în fața Adevărului. Şi Adevărul 
nu încape în intima lor, 


362 Y DANIIL STOENESCU 


Dacă trupul se comportă uşor la asceză şi dacă mintea suportă cu 
înțelegere asceza spiritului, care este practica smereniei, de aci, 
numaidecât rezultă două mari câştiguri pentru nevoitori: o sănătate 
fizică neobişnuită şi o minte luminată de Har, care străluceşte de 
dumnezeiești înțelegeri. Și mintea, luminată de Har, altfel se luptă cu 
gândurile celui rău şi mai aprins de ardere, ca una în care se ţese natura 
omenească cu natura dumnezeiască cea după dar. 

Vedem bine că natura noastră cea pieritoare se darapănă cu 
trecerea anilor vieţii şi pierdem, rând pe rând, penele frumuseţii şi 
slăbeşte memoria şi slăbeşte mintea... 

Dar memoria Duhului Sfânt şi frumuseţea Domnului Hristos sunt 
din ce în ce mai! puternice în cei ce L-au ales pe Dumnezeu ca înţeles şi 
rost al vieţii. 

Aşa se explică de ce creştinii, purtători de Duh şi irăitori ai lui 
Hristos, adesea gustă aroma Împărăției ce va să vie; trăiesc momente în 
viaţă de o negrăită bucurie şi de un nespus cuprins sufletesc, încât pentru 
ci, cele de dincolo au evidenţă absolută. Pentru aceşti fericiţi „plini de 
Duhul Sfânt”, cum era Ştefan, până şi cuvintele cele mai de pe urmă 
erau aceleași ca ale Mântuitorului pe Cruce și sigur câştigătoare de 
suflete. Modul de comportare al lui Ştefan l-a câştigat pe Pavel pentru 
Hristos... 

Noi învăţăm de la toți. 

Noi nu suntem uniţi decât în una şi aceeaşi nevoinţă de-a ţine toți 
calea Duhului în amănuntele vieţii şi de-a avea pe Hristos drept rost al 
vieţii. Suntem uniți când avem o năzuinţă comună, când gândim la fel şi 
avem aceeaşi dragoste, a lui Hristos. 


Ci 


Rațiunea 


Rațiunea nu poate cunoaşte pe Dumnezeu prin puterile proprii 
oricâte piscuri de întrebări i-ar pune. Dumnezeul raţiunii e un Dumnezeu 
abstract, un postulat, deci nu putem ieşi pe această cale din ateismul 
conceptului. Absolutul metafizic nu e Dumnezeul personal care 
transformă haosul în cosmos, re-crecază pe om şi-l aduce iarăşi în starea 
paradisiacă din care a căzut. 

Mulţi rămân bucuros la un surogat de religie, al unei religii în 
limitele raţiunii, pentru că aceasta nu angajează viaţa omului în nici 
un risc; ba, dimpotrivă, ajung, să creadă că religia e un gen mitic de 
cunoaştere, moştenit din pruncia omului pe pământ — cu alte cuvinte 
omul e creatorul lui Dumnezeu sau, şi mai „precis”, Dumnezeu devine 
conştient de sine din om, deci omul e Dumnezeu. 

Aci duce, la acest gen de deducţii, orgoliul luciferic al raţiunii 
autonome. Dar duce şi la însăşi desființarea raţiunii, întrucât aceeași 
rațiune poate dovedi, cu aceeaşi stringenţă logică, şi teza şi antiteza. 


Când competiția dintre rațiune şi instinctele declanşate se 
soldează cu schilodirea rațiunii, care pierde oarecum criteriul 
responsabilității, — 1 se înțunecă zarea metafizică, în folosul datelor 
imediate ale simţurilor, care, ele, confiscă tot omul şi-l reduc, până la 
urmă, la un număr. 

Sofismul şi vicierea instinctelor au compromis raţiunea ca unealtă 
capabilă de cunoaşterea lui Dumnezeu. 

Când compromiterea raţiunii și decăderea omului în animalitate 
au ajuns la paroxism, a venit vremea Revelaţiei. 

Abia Revelația reabilitează rațiunea, luminând-o prin har, şi 
sfinţeşte natura, purificându-o, prin virtute. În atare împrejurare 
credinţa nu mai e un risc al raţiunii, ci o certitudine pentru care 
bucuros riscăm viaţa. 

Sigur Împărăţia lui Dumnezeu e un risc şi o catastrofă pentru toate 
împărățiile lumii, pentru toate instituțiile e1. 


i 


Câteva repere: 


Destinația noastră în planul, în gândirea lui Dumnezeu: 
nemuritori, capabili de urcare de la chip la asemănare (îngeri în trup), — 
cu o singură condiţie: ascultarea de Dumnezeu. „Eu am zis: dumnezei 
sunteţi iar (acum) voi ca nişte oameni muriţi” (Psalmul 81,6-7). 


Scoaterea sau ieșirea omului din ascultare de Dumnezeu 
constituie păcatul. 

Păcatul este deci o înfrângere morală, posibil, în temeiul libertăţii 
cu care am fost înzestrați. El echivalează cu pierderea nemuririi, cu 
slăbirea chipului şi cu robia libertăţii. Urcarea spre asemănare a devenit 

imposibilă până ce creştinismul, a doua creaţie a omului şi lumii, n-a 
făcut asemănarea iarăși posibilă. 

În concret, păcatul este orice decădere din spirit în simţuri; orice 
sacrificare a naturii noastre nemuritoare în „folosul” amăgitor al naturii 
pieritoare, în „tolosul” egoismului — în care ştim cine se ascunde. 
Păcatul este răul în ordinea morală; eroarea în ordinea cunoaşterii ŞI 
urâtul în ordinea estetică. O întoarcere spre haos. 

De la această răsturnare a ordinii divine, eterne a lucrurilor, 
decurg toate necazurile peste viața omenească, şi tot haosul în istorie: 
dezacordui dintre om şi Dumnezeu. 


% 


Avem obligaţia morală de a ne cunoaşte: ca destin în lume, ca 
iconomi ai tainelor lui Dumnezeu, iar ca fiinţe spirituale, (ca) fii ai lui 
Dumnezeu, şi a creşte ca atare. 

> 

Trebuie să ştim că suntem şi fiinţe spirituale, fiii lui Dumnezeu 
chiar; că de E] suntem trimişi în lume, înzestrați cu talente — talanți — 
pentru împlinirea unui destin între oameni; că prin împlinirea acestui 
destin suntem argumente vii ale existenţei lui Dumnezeu. 


% 


Stim multe — ca Faust — dar ne realizăm numai în măsura în care 
ne angațăm viaţa în ceea ce ştim. 

-. „Stim cui credem...” (II Timotei 1,12). 

Mereu ne amânăm angajarea pe viață şi pe moarte în slujba cauzei 
iui Hristos în lume. Ne angajăm descumpănit, parțial, temporar, 
fragmentar — mereu rezervându-ne ceva şi pentru noi — pentru egoismul 
nostru, care se hrăneşte cu plăcerea pătimaşă a iubirii (narcisiste) de 
sine. 

În realitate nu împlinim corect şi definitiv, condiţia numărul 1 a 
urmării lui Hristos: lepădarea de egoism. 

Trăim într-o continuă mustrare de conştiinţă că destinul nostru e 
frânat, îngreunat de balastul păcatului. 

Creştinismul, ca a doua creaţie a lumii, are deci o dimensiune 
cosmică şi o dimensiune antropologică. 

Textul Revelaţiei spune — cu prilejul convertirii lui Saul — „de 
aceea a venit Hristos în trup, ca să surpe lucrătura lui Satan” (1 loan 
3,8). 

Începutul acestei surpări îl săvârşeşte Mântuitorul Hristos în 
sufletul omenesc, în mintea sa, cerându-i pocăinţa,  meta-noia, 
strămutarea, transfigurarea modului de a privi lumea dinafară (prin 
simțuri) și pe sine însuși. Schimbarea minţii de la modul lumii la modul 
lui Dumnezeu de-a gândi şi vedea totul. 

S-o luăm întâi pe-a noastră: 

Deci, deşi intenţii divine suntem, dar, născându-ne în trup, în 
planul existenței reale, ne naştem de fapt în câmpul durerii, în păcat, 
care, la obârşie, fărădelegea ni s-a făcut lege. 

De aci nu avem nici o ieşire, ca nişte născuţi în temniță, decât 
numai prin re-naşterea în Hristos, cea din apă şi din Duh, prin Botez. 
Acesta-i începutul legii Duhului, de aci începe liberarea fiilor lui 
Dumnezeu, care şi ei cresc şi se întăresc cu Duhul. De la Botez suntem 
ŞI fiii lui Dumnezeu. 

Mai mult: antropologia paulină ne asigură că Însuşi Hristos, după 
fiinţă, ni se sădeşte în străfundul firii noastre, ca altoi al omului ceresc, 
dornic să prindă toată seva vieţii noastre vechi şi să o convertească în 
omul cel nou, cel după chipul și asemănarea lui Dumnezeu. 

De ia Botez, Satana — fiinţa care întoarce totul în haos şi neființă — 
e izgonit din inimă, din centrul vieţii, din nucleul ei spiritual, în zone 
mai periferice ale vieţii, în simţuri. În locul vechi al lui se sălăşluieşte 
Hristos, iar unde este EI, întreagă Sfânta Treime e potenţial prezentă. 

De acum ne luptăm între două legi. Cu una suntem legaţi genetic, 
în toată amploarea acesteia, iar în legea lui Hristos, a convertirii, a 
transfigurării naturii, suntem legați prin conştiinţă, prin sentimentul 
răspunderii de darul ce ni s-a dat. 

Ținem partea naturii oarbe, cu extraordinara ei matematică 
biologică, sau o subordonăm pe aceasta, global, lucrării Duhului Sfânt în 
care suntem re-născuţi ? 

De aci rezultă că ori de câte ori facem concesii celui slab din noi, 
avem şi trăim sentimentul de vină. Conștiinţa, ochiul comun al lui 
Dumnezeu şi al omului, ne califică moral înfrângerea, ne mustră şi ne 
strigă lăuntric decăderea din spirit în animalitate; şi asupra noastră 
(păcatele) au atras necazurile şi chiar moartea. 


380 DANIIL STOENESCU 


Acum ştim Cine-i cel flămând şi gol şi în temniţă, Căruia nu i-am 
dat viața noastră hrană, firea noastră îmbrăcăminte potrivită după 
sfinţenia Lui şi libertatea de [ii ai lui Dumnezeu, cu care să-L scoatem 
din temniţa străină a păcatului. 

Drept aceea, când, în sfârşit, ajungem la justa interpretare a vieţii 
şi a destinului nostru, când recunoaştem profund vinovăția înfrângerilor 
noastre omeneşti, neascultările noastre de Dumnezeu, necredinţele 
noastre, complicațiile cu vicleanul duh al veacului acestuia, mila lui 
Dumnezeu încă ne mai întinde o mână: să ne inventariem înfrângerile, 
să ni le apreciem singuri în cât mai reala lor măsură, să ne judecăm 
singuri, de bună voie, şi să recunoaştem că, pentru ele, suntem vrednici 
de toate ispășirile, ba şi vinovaţi morții. 

Dacă, pe baza păcatelor noastre, reuşim în sfârşit să fim odată 
pentru totdeauna smeriţi, celor smeriți le dă Dumnezeu harul iertării, 
pentru toate înfrângerile pentru care cerem iertare. 

În continuare, se presupune, ca de la sine înţeles, consolidarea 
întregului om, considerat ca trup şi suflet, rațiune, sentiment şi voinţă, 
simţuri, în deplina ascultare de Dumnezeu, cu toate caznele ce le-am 
avea de la firea nărăvită pe rele. 

Ce se întâmplă cu inventarul păcatelor în cazul spovedaniei: vina 
şi pedeapsa se şterg, prin Jertfa Mântuitorului cea în locul nostru, 
pedeapsa morţii spirituale ştergându-se, în schimbul acestei smerenii de 
a te spovedi adevărat lui Dumnezeu, care, dogmatic, este de faţă, şi EI 
ne iartă, modificând cu atotputernicia Sa urmărirea noastră după fapte. 

Se poate ca cineva să ajungă singur la cunoaşterea vinovăţiei sale, 
dar nu face şi ultimul pas: nu caută un duhovnic, nu se mărturiseşte după 
taină; acela nu şi-a schimbat soarta sufletului său cu nimic, fiind reţinut 
de mândrie, de temniţa egoismului său. Acesta face zadarnică Jertfa 
Mântuitorului pentru el. Așa cum a sfârşit Tolstoi personal, sau 
personagii de ale lui Dostoievski din „Posedaţii”, şi câţi oameni, de 
cultură altfel, dar străini Duhului lu: Hristos. 

Că pentru două pricini mai principale e refuzat Domnul lisus: 
pentru că cere de la trup frânarea patimilor, iar de la spirit, smerenia. 

Sfântul Antonie cel Mare spune că fără o smerenie extremă 
nimeni nu va putea intra în Împărăţia lui Dumnezeu. 


RI 

Insemnare a Părintelui Arsenie: (n.n.) 


II Macabei VI 

14. Că nu ca şi într-alte neamuri cu îndelungă răbdare aşteaptă 
Domnul, până ce vor ajunge la plinirea păcatelor, şi apoi să-i 
muncească; ci asupra noastră aşa a socotit că e bine, ca nu la sfârşitul 
păcatelor ajungând noi, să aducă pedeapsă asupra noastră. 

15. Pentru aceea niciodată nu depărtează mila de la noi, ci 
certându-ne cu nevoi, nu părăseşte pe poporul Său. 

16. Însă acestea să fie zise, pentru ca să ne aducem aminte. 


R 


TRUPUL ȘI CRUCEA 


Oamenii se conduc după trup, după instincte, nu după rațiune şi 
aproape deloc nu se lasă conduşi de Dumnezeu. Nu vor să fie conduşi de 
Dumnezeu. Aceasta Îi se pare cea ma: mare suferință, cea mai cumplită 
tiranie. Aceştia sunt „cei trupeşti”. Toţi aceștia fug de cruce ca de ceasul 
MorțiI. 

Doi inşi fug de cruce: omul şi diavolul; omul lumii acesteia şi fiii 
diavolului. 

Crucea e simbolul unei concepții de viață: capacitatea de jertfă 
pentru cauza lui Dumnezeu în lume, între oameni, cu tine însuţi — că 
dacă vrei să fu fiul lui Dumnezeu, trebuie să te lepezi de tine, să-ţi iei 
crucea şi să urmezi lui Hristos. Adică să-ți integrezi concepţia jertfei 
egoismului, a subiectivismului, a existenţei pentru sine. — Că numai aşa 
poţi ierta pe toți cei ce-ţi greşesc ție, pentru că tu nu mai exiști, nu te 
lezezi, nu te mai aperi. — Are Cine — dacă mai trebuie. 

Aşa doar, de pe cruce, poți ierta, binecuvânta, face bine — cum 
cere una din fericiri. 

Ce paradox între cruce şi fericire...acabei VI 

12. Rog dar pe cei ce vor ceti această carte, să nu se îngrozească 
din cauza acestor suferințe, ci să socotească muncile acestea că nu spre 
pieire, ci spre învăţătură au fost neamului nostru. 

13. Că dacă Domnul nu lasă multă vreme pe cei ce lucrează 
fărădelege, ci degrab îi aruncă în munci, semn de mare facere de bine 
este. 

Ceilalţi, cu un aparataj cât mai bun posibil, sunt capabili să 
„prindă” principiile — legile divine ale universului şi ale atomului. 

Aceştia se integrează în Adevăr. Aceştia au ceva de spus 
oamenilor de la Dumnezeu. Şi oamenii nu ştiu cu câtă încăpățânare 
i-a înzestrat Dumnezeu pe aceia cărora le-a dat să spuie ceva 
oamenilor. 

4 

„Pe calea vieţii nu vei întâlni niciodată raţiunea ei de-a fi” — că nu 

se explică prin sine. „Rațiunea suficientă” o are într-ALTCINEVA. 


E 


LA DEFINIȚIA PĂCATULUI 


Rădăcina necazurilor e aceeaşi cu rădăcina răutăţilor: păcatul 
— înfrângerea morală a omului, când el conspiră cu diavolul contra Legii 
lui Dumnezeu. Atunci se transformă omul — fiul lui Dumnezeu — în fiul 
diavolului, prin ascultarea de acesta. EI îi imprimă spiritului, minţii şi 
inimii, pecetea firii sale: autonomia, răzvrătirea şi autoîndumnezeirea. 

Cu pecetea acestor caracteristici iese din împărăţia Harului sub 
focul mâniei lui Dumnezeu, ajungând fiul pieirii. 

Necazurile, târcoalele morţii, sunt numai primele unelte ale lui 
Dumnezeu, ca să-l trezească şi să-i deschidă ochii să vadă că aşa merge 
în întuneric, în împărăţia morții. 

Dacă omul stă prea mult în ascultarea celui viclean, pierde 
credința, 1 se întunecă mintea, nu mai ascultă de nimeni, face din 
necazuri „„motiv” de necredință, a cărei final e fie sinuciderea, fie 
nebunia. 

Când oamenii o apucă pe acest „drum larg” al pieirii, când — cu 
timpul — relele devin deprinderi, „a doua natură”, să te ferească 
Dumnezeu să le stai în cale şi să-i opreşti. Te vor călca în picioare, te 
vor dispreţui, din retrograd nu te vor scoate, din anacronic nu vei ieşi 
decât suflându-te din cale sau răstignindu-te pe cruce. 

În „lumea aceasta” nu poți crede în Dumnezeu nepedepsit. 

Și, pentru credinciosul luminat de Har, soarta aceasta e firească: 
viaţa lui lisus se arată şi în ucenic. Acela e ucenic, care are iubirea 
de Dumnezeu şi de oameni până la cruce: Nu urăște oamenii de pe nici o 

cruce pe care-l răstignesc ei. Aceasta este iubirea care nu cade niciodată. 
Aceasta e porunca supremă, Testamentul lui lisus Hristos: cauza lui 
Dumnezeu pe pământ, pentru care ucenicii Săi nu-şi cruță viaţa. Aşa se 
biruie diavolul. 

> 

„Raţiunea” vicleanului aceasta este: să uzeze organismul şi să-l 
facă inapt de evoluția lui spre capacitatea maximă de interceptare a 
legilor divine asupra lumii şi vieţii şi, ca urmare, să nu aibă habar de o 
ordine spirituală a existenței, ca şi cum aceasta n-ar fi, ci simpla 
orânduire a materiei „de la sine”. 

- Ruginesc antenele ! 

Cu precocitățile sexuale, când nu-i nici o pricepere în cap, 
ci ascundere și neascultare, acţiunea dătătoare de viaţă a Duhului 
Sfânt se stinge [ca activitate — Aveţi grijă: „Duhul să nu-l stingeţi” 
(I Tesaloniceni 5,19). — Aşa păţesc toţi cei ce nu se îmbogăţesc în Duhul 
Sfânt (Luca 12,21)] şi în corp se instalează, dinspre simţuri spre interior, 
duhul spurcăciunii. Aşa începe tâlhăria uzurii biologice. Struţul nu mai 
poate zbura şi-şi ascunde capul în nisip, faţă de orice primejdie sau 
întuneric al celor din afară. Diavolul nu e original în nimic, afară de 
păcat. EI, odată instalat, prinde, rând pe rând, toate nivelele noastre de 
existență, până la nivelul conştiinţei, din care scoate o caricatură şi o 
deviere până la stadii clinice. Căci aşa e el: meşter în a devia, a deruta, a 
îmbolnăvi, a întuneca, ceea ce există creat de Dumnezeu. 

Odată autonomia omului obţinută, l-a scos din religie. În 
continuare are el grijă de a-i confecționa reazemul în sine prin integrări 
în concepții mai modeste, mai raţionale, mai ştiinţifice şi să lase „Cerul” 
popilor şi rândunelelor. 

Ba dacă-l are pe unul nemulţumit cu această reducere de 
perspectivă, te trimite la balamuc să „vezi” exemplare dezorganizate, 
maniace, fanatice, în tot felul dezechilibrate, chiar pe teme de credință în 
Dumnezeu. Ba are şi înşelaţi în așa măsură, încât respectivii se cred 
reiîntrupări ale sfinţilor de demult, printre care mai mulţi Ilie deodată, 
mai mulți „hristoşi mincinoşi”, ba am găsit şi Persoanele Sfintei Treimi 
reduse la caricatura unor deviaţi mintal (lon Mocodeanu, Aurel Ionescu 
etc.) care încurcă mințile pe unde umblă. — Totul ca să facă „dovada” că, 
credinţa e o alienaţie. 

lată ce înseamnă cuvântul că „toată lumea zace în cel rău” (| loan 
5,19). 

Autonomia lui l-a făcut pe om un mare mutilat, dar cu iluzia că-i 
un supraom. 


% 


SCUTURAŢI TOROPEALA 


Scuturaţi toropeala şi osteneala trupească şi ascultați. 

Plec de la situaţia care-o aduceţi voi: tot telul de necazuri după 
urma păcatelor. Și toţi vor să scape de suferinţe: asta-i situaţia voastră. 

Acum vă întreb: care a fost situația Maicii Domnului, care a fost 
viața E1? 

Ea n-a avut nici o vinovăţie decât aceea strămoşească: c-a fost 
născută în lumea aceasta pe calea ştiută. De îndată ce a fost aleasă de 
Dumnezeu să fie Maica Domnului, au început pentru Ea suferinţele. 

Dreptul Iosif era garantul Fi, pentru că legea nu admitea să nască 
cineva fără căsătorie legală. Ca să o ferească să fie omorâtă cu pietre, i-a 
dat un soţ. Atunci a fost prima suferință: a fost în primejdia de a fi 
omorâtă cu pietre înaintea casei lui losif; dar a rânduit Dumnezeu să fie 
înțeleasă. 

A doua suferință: tocmai când să nască, a găsit toate uşile 
încuiate, şi a născut pe Fiul său într-o iesle de dobitoace. Oricare din 
mame s-ar jena de copilul său dacă ar ști că s-a născut pe câmp, sau în 
alte condiții ncomenești. 

N-a fost bine născut, c-a trebuit să fugă cu copilul său: o mamă 
fugară şi n-avea decât 15,16 ani. 

A stat o vreme anumită pe acolo. S-a întors acasă cu frica în sân, 
să nu fie omorât ca cei 14.000 de prunci. 

Necazul cel mai mare l-a avut când a fost răstignit Fiul Ei. Ea a 
îndurat a doua răstignire pentru noi oamenii. Suferinţa lui lisus pe cruce 
a fost îngreunată de prezenţa Sfintei Sale Maici sub braţele crucii. 

Mai mult: Maica Domnului a văzut toată soarta tristă, adică 
înţelegerea greşită pe care o aveau cărturarii şi fariseii cu creştinii. 
Trebuie că a văzut uciderea lui Ștefan. 

lată o femeie dintre noi oamenii, o fiinţă cum nu mai e alta, mai 
presus de sfintele cete cereşti, supusă la suferințe, necazuri, deşi 
neavând vinovăţie. 

Atunci vă întreb: ce motiv aduceţi să vă plângeţi de necazuri după 
urma păcatelor — lucru sigur ? 

lată Maica Domnului a avut de suferit. A avut şi bune: a avut 
parte de Înviere, a avut parte de Înălţarea Fiului său şi de Pogorârea 
Duhului Sfânt. Dar, cu toate acestea, a avut parte ca noi, de suferințe. Și 
dacă Ea n-a fost scutită, ce motiv avem noi să fim scutiți, când bine ştim 
că suferim după urma vinovăţiilor. 


% 


Asta ar fi una din părțile cuvântări. Ascultaţi alta. 

Dacă aţi băgat de seamă, Evanghelia vorbeşte despre Mântuitorul 
şi cele două surori Maria și Marta. Maica Domnului n-are o Evanghelie. 
Vă puteţi da seama ce neasemănată smereme: că pe pământ Dumnezeu 
nu vrea laudă, nici smerenia Ei nu o laudă, nu o dă în vileag; rămânând 
ca toată slava adevărată s-o primească dincolo. 

Maica Domnului a fost supusă la această smerenie de a nu avea o 
Evanghelie cu adormirea Ei. lată o smerenie de neasemănat. Totuşi, 
toată predania Sfinţilor Părinţi o socoteşte ca a doua în pomenire, după 
lisus. Părţi din cântări, părți din ecteniile Liturghiei, cuprind pe Maica 
Domnului. 

loan Evanghelistul, care era la picioarele crucii, a primit-o de la 
lisus să-i fie mamă. L-a înfiat lisus pe loan, Sfintei Sale Mame. Cu 
cuvântul ăsta, ştiţi ce-a făcut Dumnezeu ? A rânduit pe Maica 
Domnului, să fie maică a întregii creştinătăţi. 


% 


ORBIA FĂRĂ LEAC 


Doi orbi strigau după lisus să-i miluiască şi pe ei. lisus, după 
scurtă vorbă cu ei, le-a dat vederea ochilor, şi poruncă aspră să tacă, să 
nu afle nimeni. 

Dar cum puteau să tacă oamenii aceştia ieşirea lor din întuneric ? 
De aceea L-au vestit pe lisus în tot ţinutul acela. Şi lisus era suspect pe 
acolo. 

După aceea au adus la lisus un mut îndrăcit. Acesta vedea, dar 
viaţa lui era o noapte şi mai grozavă, brăzdată de trăsnetele iadului şi 
muncit de năluci îngrozitoare. 

lisus a tămăduit şi tragedia aceasta. Dar, tragedia cea mai mare 
abia de acum începe: orbii căpătau vedere, — fariseilor li se întunecau 
ochii de mânie. Dracii ieșeau din decăzuţii vieţii, — și fariseii intrau în 
draci. 

E momentul celei mai fioroase pervertiri a minţii omeneşti, când 
fariseii Îl declară pe lisus „îndrăcit” şi că toate minunile Lui de iubire 
sunt făcute în complot cu Satana. 

Îndrăciţii farisei se simțeau obligaţi să termine cu „înşelătorul 
Acesta”, ca fiind o unealtă a diavolului. 

Desprindem de aci o mare constatare psihologică: vezi în afară, 
în alţii, ceea ce ai tu înăuntru. Precum ești tu, fără să ştii, aşa-i vezi pe 
alții, zicând că-i ştii. 

Poate că de aci vine că cele mai împărţite păreri pe pământ sunt 
cele asupra Adevărului, părerile asupra lui Dumnezeu, care pot merge 
până la totala negare a Lui. 

ŞI e cu putință această împărțire a minţilor, pentru că în sufletul 
omului pot încăpea: fie Împărăţia lui Dumnezeu, fie împărăţia Satanei. 

Trăieşti într-una din împărățiile acestea începând de aici. 


x 


Dumnezeu ştia câte are să tragă cu oamenii în privinţa stabilirii 
adevărului, de aceea îi prevenea prin Isaia proorocul: „Vai celor ce zic 
răului bine şi binelui rău. Vai celor ce numesc lumina întuneric şi 
întunericul lumină” (Isaia 5,20). 

E greu să nu vezi soarele, dar e mai greu să nu vezi adevărul. 

Orbia în faţa adevărului e orbia fără leac. 

Pe aceasta n-a putut-o nici lisus tămădui. 

Grele sunt păcatele trupului, dar mai grele ale minţii. 

Şi pe multe căi amăgeşte vrăjmaşul pe oameni să-i adune în 
împărăţia sa, ca pe-o turmă de proşti: pe unii cu bogăția cea deşartă, 
lipindu-le inima de ea, pe moarte şi viață; pe alţii cu destrăbălările 
trupului; pe unii cu slava deşartă a lumii acesteia; iar pe alţii cu mizeria 
lumii acesteia. Pe unii umflându-i de trufie, pe alţii intimidându-i, şi 

iarăşi altora stricându-le mintea, ca să nu mai recunoască adevărul şi să 
se mântuiască. 

Sfântul Antonie cel Mare, cugetând la meșteşugirile vicleanului, a 
văzut tot pământul acoperit de curse diavoleşti, şi suspinând a zis: 
Doamne, cine se va putea izbăvi dintr-atâtea curse ? Şi a auzit cuvânt: 
„Numai smerenia !” (Pateric, avva Antonie 9). 

Pe toate le poate contraface Satana, numai smerit nu poate fi. Ştie 
multe, și mult mai adânc ca oamenii, dar toată ştiinţa lui nu plăteşte 
nimic, fiindcă n-are smerenie. Pe aceasta a pierdut-o şi aceasta îl pierde. 

Eşti înclinat spre bogăţie — îţi dă bogăţie şi când o pierzi, te 
sinucizi. Eşti înclinat spre pofte — cu ele te dărâmă. Eşti înclinat spre 
învăţătură — el e profesor. Eşti credincios ? el e „înger luminat” şi 
„hristos mincinos”. Eşti necredincios ? şi el; — deşi se cutremură de 
judecata care-l aşteaptă. 

Oriunde te-ai mişca, el te aşteaptă şi face pe călăuza, chiar în 
credința în Dumnezeu şi cruce. De aceea au strigat sfinţii Părinţi în toate 
vremile că omul nu se va putea mântui din cursele lui, decât învăluit în 
„dulama lui Dumnezeu” — care este smerenia. 

Deci cine dobândeşte smerenia — curăţia inimii — acela vede 
adevărul — şi Dumnezeu e adevărul. 

Smerenia tămăduieşte ochii minţii, ca să distingă adevărul de 
înşelăciuni. Şi mulți au trebuință de această tămăduire a ochilor. 

ȘI e simplă: ascultă întocmai de Biserică. 

Ascultarea fără târguială de slujitorii ei încercaţi, are darul acesta 
să te învăluie în dulama aceasta a lui Dumnezeu a smereniei, căci lisus a 
fost cel mai mare ascultător de Dumnezeu, şi, precum pe lisus L-a trimis 
Tatăl în lume, aşa şi lisus şi-a trimis Apostolii şi urmașii lor legali — 
ierarhia Bisericii, că toţi cei ce-i ascultă pe ei, pe Dumnezeu L-ascultă. 

Aceasta-i calea lui Dumnezeu de dobândire a smereniei, care 
zădărniceşte meşteşugirile vrăjmașşului. 

EI Însuşi a mers primul pe ea şi pe aceasta, a ascultării de ierarhia 
pe care a instituit-o EI, ştim sigur că de Dumnezeu ascultăm. 

Celelalte căi, a vedeniilor, a spiritismului, nu sunt căile Bisericii şi 
nu duc bine. Numai ascultarea deplină de slujitorii legali ai Bisericii, 
singurii în drept de a învăţa „cunoştinţa mântuirii” (Luca 1,77) pe 
oameni şi singurii în dar de a lega şi dezlega păcatele oamenilor, — 
asigură smerenia. 

După căi lăturalnice şi îndoielnice de învăţătură, umblă numai 
oamenii cărora nu le place smerenia. Pentru aceşti oameni, care țin să 
rămână orbi, scrie sfântul Pavel următoarele: (vezi II Tesaloniceni 
23-12). 

Cheia osândei e dată tocmai în ultimele cuvinte ale Apostolului: 
Dumnezeu le trimite amăgiri puternice, celor ce îndrăgese căi 
lăturalnice, aparenţe de adevăr. 

Poţi iubi pe Dumnezeu, cât te ţine gura, dar dacă nu iubeşti şi 
smerenia în care a venit Dumnezeu, ascultător până la moarte de cruce, 
n-ai făcut nimic. 

E plin iadul de credincioşi de aceştia, care cred şi nu ascultă. Căci 
nimic necurat nu intră în Împărăția lui Dumnezeu şi mai ales 
încăpățânarea. (Efeseni 5,5). 

e 

Sfinţii s-au ferit să „vadă” altceva decât neputinţele lor. Sfântul 
Pavel zice limpede că „nu în vedeniile sale se lăuda, ci întru crucea 
Domnului” (Galateni 6,14). 

Biserica de totdeauna a refuzat să „vadă” prin acest ochi inutil — 
deschis spre împărăţia amăgirii. 

Acest ochi să se închidă ! 

Şi să vi se deschidă ochiul smerit al conştiinţei curate, şi ferit de 
orice alarmă vizionară ! 

Aceasta e tămăduirea de ochi după care aţi venit ! 

Bucuraţi-vă şi mulţumiţi Dumnezeului Adevărului pentru ea ! 


* 


POMELNICUL NECAZURILOR LUI PAVEL 
(I Corinteni 6,4-10; 11,22-28) 


Din acest pomelnic vreau să scot următorul normativ apostolic: 
poziţia creştinului faţă de necazuri. 

Sfântul apostol şi le consideră o laudă. 

Acestea sunt „necazurile pentru Evanghelie”. 

Credinţa de totdeauna a Bisericii vechi în faţa tuturor felurilor de 
încercări, a fost că acestea sunt o binecuvântare. De aci s-a dezvoltat şi 
poziţia faţă de martiriu. Acesta e un har special, care se dă numai cui şi 
cui, din vreme în vreme. 

Astăzi aceste poziţii faţă de suferinţă s-au cam pierdut. Astăzi 
creştinilor li se pare că suferința — crucea fiecăruia, cea de toate zilele — 
ar fi un lucru de care ar vrea, pe toate căile, să scape cât mai repede. 

Ca să ne dăm seama de slăbiciunea creştinilor și de pierderea 
cunoștinței despre harul suferinţei, e destul să ne punem întrebarea 
următoare: 

Despre Pavel ştim bine că a fost apostolul lui Hristos, apostolul 
neamurilor, chemat special, trimis special, aşadar de ce I-a lăsat lisus în 
droaia de necazuri pe care le înşiră în pomelnicul pomenit ? 

Necazurile au un rost, pe care azi oamenii l-au pierdut. Îl spune, 
mai ușor, mai greu de observat, şi Pavel, când vorbeşte despre o 
suferință a sa personală, o boală, pentru care de trei ori s-a rugat lui 
Dumnezeu să o ia de la el. (II Corinteni 12,7-10). 

I s-a răspuns: Darurile Mele în neputinţe se desăvârşesc. 
Trebuie să avem neputințe, trebuie să avem necazuri pentru că altfel 
cădem. Cădem uşor, pentru ca să nu cădem mai greu. Suferim puţin, ca 
să nu suferim grozav. Asta-i rațiunea pentru care, cei ce merg pe urmele 
lui lisus au tot felul de suferinţe şi lisus nu-i izbăveşte de ele, fiindcă 
fără ele se pierd de EI şi se pierd pe sine. 

De aceea poate că le-a spus Pavel pe ale sale. Nici unul din 
necazurile pe care le înşiră nu sunt dinaintea convertirii lui la creştinism. 
Atuncea le folosea el creştinilor — şi poate că acestea sunt o răzbunare 
pentru acelea ale mucenicilor... Ca să-şi dea seama că este o putere 
nevăzută cu care se luptă ei în deşert. Cu chinurile nu-i putea omori, 
încât îi reducea la a-1 omori în chip simplu, tăindu-le capul. Mucenicia e 
un dar şi-l dă Dumnezeu nu cui aleargă după el, ci cui vrea şi cui ştie, 
din timp în timp. Cei care aleargă după mucenicie, au în ei ispita 
muceniei şi ăştia cad. Nu e treaba ta, e treaba lui Dumnezeu. Nu umbli 
după daruri peste puterea ia. Sfinţii mucenici şi mărturisitori nu aveau 
obrăznicia de a se face mucenici efectiv. 

A răbda în credinţa ta şi pentru credinţa ta, îți dă Dumnezeu 
curajul, ca lui lov. Fie în palate... etc., nimeni nu se poate plânge că n- 
are cine-l proba, cine-l căli sau forma. 

Ăştia sunt creştinii care-şi duc crucea... 

Purtăm neputinţe ca să nu ne suim la părerea că suntem puternici. 
Cu necazurile de tot felul, ne dezleagă Dumnezeu de noi înşine, de 
părerea de sine. ŞI asta n-are leac cum n-are căderea dracilor. De aceea 

dăm de tot felul de neputinţe, care sunt mult mai uşoare decât 
căderea în părerea de sine. 

Ca să încurajeze pe creştinii de peste toate vremurile în necazurile 
lor și să şi le asemene cu ale sale. 

Mai mult fiecare avem necazurile noastre pentru păcatele noastre, 
pentru Evanghelie şi pentru... Nu duceţi cruce... 

Deşi n-o duceți cu drag, cel puţin duceţi-o la umăr, duceți-o din 
ordin moral. 

M-aş bucura mult să puneţi astăzi la inimă fără să mai zăboviţi, 
după pilda sfinților apostoli Petru și Pavel. 

Ăştia au fost oameni care nu s-au plâns de stăpânire fiindcă 
stăpânirea, oricât ni s-ar părea, e pusă cu rosturi de la Dumnezeu spre 
desăvârşire. 

Sfântul Pavel închis la Roma doi ani, pentru Evanghelia 
adevărului, n-a ştiut de lanţuri. EI şi-a purtat lanţurile cu seninătate şi 
mărturisea că ţinta după care alerga, e cununa biruinţei. 

Calea acestei alergări trebuie să ştii a o urma fără silă şi piedică, 
celelalte dacă le înţelegi bine, te ajută. . 

IUBITORUL DE OAMENI ŞI 
JUDECĂTORUL LOR 


„Căci cuvântul lui Dumnezeu e viu şi lucrător şi mai ascuţit decât 
orice sabie cu două tăișuri, şi pătrunde până la despărţitura sufletului şi 
duhului, dintre încheieturi şi măduvă, și în stare să judece simţirile şi 
cugetările inimii” (Evrei 4,12). 

Atotprezenţa Sa, şi mai ales în prilejurile noastre pierdute, 
demască toată pseudo-fiinţa noastră. 

Cel ce toate le desăvârşeşte câte năzuiesc în om spre înălțime, Cel 
ce vede tot ce este animalitate, Cel ce judecă omenirea, Cel ce judecă 
viaţa, Acela este măsura tuturor măsurilor; El este aceasta în virtutea 
desăvârşirii Sale; — şi atunci nici un suflet nu mai poate face altfel decât 
să se judece şi pe sine, după măsura Lui, şi să-şi simtă — într-o prăpastie 
de pocăință — demascată toată falsitatea fiinţei sale. 

Când răsare soarele apar din întuneric şi toate gunoaiele şi — dacă 
sunt — ȘI florile câmpului. 

Când răsare Soarele dreptăţii, şi Cea mai mare iubire, din 
mormânt, şi intră în viaţa noastră, orgoliul nostru apare în toate 
înfățişările lui. Când apare adevărata libertate, trecuta sclavie — tirania — 
se dezveleşte în noi şi în alții, oricât ar fi ea de travestită în libertate. 
Când Se întrupează Cel Sfânt — şi-l pretutindenea de față — mai ales 
după Învierea din mormânt şi după Botezul nostru al fiecăruia, abia 
atunci, ni se deschid ochii asupra puterii străine pe care o are viaţa 
întunecată, asupra inimii omeneşti. 

Atotprezenţa Lui desparte în noi oile de capre. Cu care suntem 
în mod definitiv, cu partea aceea vom fi socotiți. Timpul pe care-l mai 
avem ni-i dat ca posibilitate de-a ne răzgândi. 

Unii se răzvrătesc împotriva lui Hristos, pentru că se simt 
judecaţi. 

Lumina lui Hristos — Lumina lumii (loan 8,12) — pătrunde până 
în cel mai vechi trecut al omului, îi nimiceşte toate planurile, îi smulge 

toate măștile amăgirii de sine, Îl aşează pe Dumnezeu clar înaintea 
omului şi pe om clar înaintea lui Dumnezeu. 

Hristos împărăţeşte necontenit peste sufletul trezit la Adevăr, în 
strigă pe nume energiile bune, îl încurajează să se deschidă cu totul 
adevărurilor superioare şi să-şi găscască în desfăşurarea lor, cea mai 
înaltă fericire; — dar, în acelaşi timp, se dezvelesc şi toate puterile 
distrugătoare în cea mai adâncă esenţă şi acțiune a lor: instinctele şi 
emoţiile care păreau nevinovate şi care ştiau să-şi ascundă adevăratul lor 
„Sstăpân” din umbră, acum, de lumina Învierii, sunt îndrumate spre 
lumea căreia-i aparţin; — Lumea de sus e despărțită de lumea de jos, a 
celor de desubt, a dedesubturilor — după cum se cuvine. 


* 


Într-adevăr  Hristos-lubitorul e inseparabil de  Hristos- 
Judecătorul, căci numai adevărul care ne judecă, ne iubeşte cu adevărat 
şi vrea cu adevărat mântuirea noastră. 

lubirea fără judecată este iubire fără adevăr şi nu ne poate mântui; 
numai iubirea care ne aruncă în prăpastia pocăinţei, numai ea e în stare 
să ne izbăvească de spasmele străfunde ale trufiei noastre şi de 
superficialitățile multe ale unei vieți mincinoase şi să ne ridice din 
întunerecul lăuntric la lumina cea neînşelătoare. 


% 


Căuta cineva „rădăcina durerilor” oamenilor şi voi s-o 
smulgă... Nu ştia că oamenii nu i-ar fi dat vote... pentru că oamenii nu 
umblă după o concepție de viaţă a fericirilor, ci după una a plăcerilor. 
Aceste două sunt diametral opuse şi fundamental potrivnice. Aci nu are 
cuvânt decisiv decât spiritul şi libertatea omului. Şi a cărui om ? —a 
omului cu orizont larg, capabil să se integreze în concepţia de viaţă a 
Revelaţiei, adică a înseşi concepției lui Dumnezeu, Care a gândit, a creat 
şi menține creaţia. 

Concepţia lui Dumnezeu — Logosul creaţiei — e Lege de viaţă, 
lege de echilibru şi lege de dezvoltare (desăvârşire), spre deosebire de 
toate celelalte care generează dezechilibru, boală şi moarte şi, mai ales, 
nu văd alte nivele de existenţă. 

Organismul omenesc e înzestrat cu reglaj endocrin capabil să 
răspundă şi la concepţia în care a fost gândit de Creator, precum, 

temporar, şi la alte concepții de viaţă. Dar... cu urmările lor matematice, 
de neînlăturat. 

Ce se petrece că-i atâta haos şi neclaritate şi de aci atâta suferință 
și răzvrătire ? — Oamenii confundă fericirea cu plăcerea. Nu vor să facă 
deosebirea de natură, care este între ele. Una ţine de simţuri, alta de 
spirit. Între spirit şi trup e vrajbă, iar turma lui Epicur e imensă. Şi 
imensă e şi suferința. 

Nu este ieşire decât printr-o „înnoire a minții” (Romani 12,2) 
într-altă concepţie, a lui Dumnezeu. Într-o strămutare a fiinţei în 
vederile (Legile) lui Dumnezeu. Cam acesta e înţelesul cuvântului 
meta-noia — pocăinţa. 

RR 

Haosul de azi izvorăşte din abaterea de la ordinea eternă a 

lucrurilor, din sfărâmarea acordului dintre om şi Dumnezeu. 


> 


ÎNSEMNĂRI DIN RĂZBOIUL NEVĂZUT 


Sfântul Diadoh al Foticeui: 

Înainte de Botez, Harul dumnezeiesc îndeamnă pe om din afară, 
dar Satana este încuibat în adâncul sufletului şi al inimii. După ce însă 
omul este botezat, demonul iese afară din inimă, şi Harul intră în inimă. 
Dar chiar după Botez 1 se permite a sta în adâncul trupului (în fața 
inimii) pentru încercarea libertăţii morale. De acolo afumă mintea cu 
aburul pasiunilor cărniul. 


Sfântul Grigorie al Tesalonicului: 
Vrăjmaşii se ascund şi se află împrejurul inimii după lucrare, nu 
după ființă. „Se retrag în simțuri”. De aci luptă să câştige iarăşi inima. 


Cele patru reguli ale războiului şi victoriei: 

1. În tine să n-ai nici o încredere; („Blestemat e omul care se 
încrede în om...” „face din plăcere braţele lui” «Ieremia 17,5». Trebuie 
să te cunoşti bine ca să ajungi aci, aceasta să nu ducă însă la disperare 
sau la dezertare). 

În tine toată deznădejdea, din cauza nimicniciei omenești, dar în 
Dumnezeu ca atotputernic şi Tată, toată nădejdea. Căci Dumnezeu este 

atotputernic, este bun şi iubitor de om. A venit în lume să-l caute până la 
jertfă, iară după jertfă S-a făgăduit să fie cu noi, până la sfârşitul 
veacului acestuia. 

Semn că neîncrederea în sine e adevărată şi nu mincinoasă sau 
prefăcută, este dacă o ai pe aceasta în locul întâi al simţirii cu mintea, 
înainte de a avea consideraţia atotputerniciei lui Dumnezeu; iar aceste 
două consideraţii să premeargă oricăror fapte ale tale. 

Al doilea semn este că la înfrângeri cad în întristare. 

Necazul îi descoperă. 

Timiditatea „socotită” virtute este cea mai tainică aroganță. 
Încercările, căderile descoperindu-i, se miră şi se îngrozesc. 

Nu se întâmplă aşa cu cel smerit: Când acesta cade în vreo 
greutate simte frică şi amărăciune, dar nu-i tulburat sau mirat (îngrozit). 
| se pare normal să-i vină acestea din cauza propriei sale neştiinţe şi 
slăbiciuni. „Fără Mine nu puteţi face nimic” (loan 15,5). 

2. Toată încrederea să o ai în Dumnezeu; 

3. Să te lupţi şi să te aştepţi la lupte; 

4. Rugăciunea neîncetată. 

(5) Învăţarea (instrucţia) războiului nevăzut, împotriva 
neştiinţei. 

Socotinţa că suntem ceva se numeşte prezumție. E o patimă 
născută din iubirea de sine şi devine izvorul, începutul şi cauza celorlalte 
pasiuni, dar atât de subtilă și tainică este această mândrie, încât cei ce-o 
au, n-o simt. E un rău pe-atât mai mare, pe cât e de tainic şi subţire. 
Aceste patimi închid prima uşă a minţii (a cunoaşterii de sine) prin care 
Harul lui Dumnezeu voieşte a intra; nu-l lasă să intre şi Harul se retrage. 
Căci cum va veni Harul să lumineze pe cineva care se crede ceva mai 
mare, că-i înţelept, că n-are nevoie de ajutor. Domnul să vindece aceste 
boli şi patimi luciferice. 

După sfântul Maxim Mărturisitorul, virtutea ar fi unirea neputinței 
omeneşti cunoscute, cu puterea dumnezeiască. 

Dacă-ţi ştii neputinţa şi neştiința e cea mai bună poziţie de luptă. 

Urmăreşte-ţi numai o singură zi gândurile şi viaţa ta sufletească 
şi-ţi dai seama ce slab eşti. 

Această poziţie bună se dobândeşte şi creşte dacă toate câte le 
facem, le facem cu gând şi dragoste că le facem pentru Dumnezeu — deşi 
smerite şi neînsemnate. 

Ne trebuie minte luminată de cunoştinţa Duhului. Adică 
exerciţii de atenţie şi reflexie, ca să ajungem la o cunoaştere clară între 
bine şi rău, — nu după simţuri sau concepţia lumii, ci după dreapta 
judecată şi adevărul Duhului Sfânt. 

Atunci nu mai alergăm după ce aleargă lumea. 

Această concepţie pe dos ne transformă necazurile şi ocările lumii 
în bucurii, pagubele în câştiguri, moartea în biruinţa învierii, etc. 

A ierta duşmanii, din convingere, este dovada mărinimiei de 
suflet, a asemănării cu Dumnezeu. 

Acum (în această duhovnicească mentalitate) a te supune este mai 
de preţ decât a porunci, a asculta decât a comanda. 

Cunoştinţa smerită de sine însuşi e mai de preţ decât orice ştiinţă; 
a te birui pe tine e mai mult decât ai birui lumea. 

A învia sufletul tău, mai mult decât a învia morții. 

Superlicialitatea e mare piedică a minții. De aceea mintea trebuie 
şi ea profund curăţită de patimi, — ca să vadă Adevărul, sau cât e de 
ascuns răul, sau cât e de asuprit binele de rău şi adevărul de minciună. 

Pasiunile (voinţa oarbă) întunecă mintea. Prin iubire sau ură 
(nepurificate) adevărul riscă să rămână necunoscut. 

Mintea nu trebuie obosită cu curiozitatea fără de socoteală. Nu 
trebuie încărcată cu ştiri nefolositoare sau fără valoare pentru suflet. 

Adună cunoştinţe duhovniceşti şi cereşti. 

Nimic nu-i mai de preţ în lume decât cunoaşterea Celui Răstignit 
— Persoana Sa preaslăvită, care, văzut sau nevăzut, ne însoţeşte în lume, 
în lupte, în oameni, în fire. 

Celelalte informaţii sau întrebări sunt mândrie și egoism. 
Cunoştinţele, ca scop în sine, sunt praf în ochii minţii. Noutăţile nu se 
termină niciodată şi vremea se duce. Toate cele trecătoare sunt o 
experienţă amară. 

Ridicaţi-vă fruntea din ţărână la Dumnezeu, la cunoştinţa cu 
care cunoaşte El lumea. 

Singurul mijloc prin care putem scăpa de amăgire este curăţia 
inimii. Curăţirea inimii constă în nimicirea omului vechi din noi şi 
descoperirea omului nou. 

- Unelte smerite în mâna lui Dumnezeu către scopurile Sale, peste 
îngustimile și neputinţele noastre. 

Să vrei şi tu ce vrea Dumnezeu. 

Voința noastră rațională e în conflict cu voinţa noastră iraţională 
(în care lucrează cel viclean). Sunt în competiţie şi război. 

Dar voinţa lui Dumnezeu — care aşteaptă decizia liberă a omului ? 

Cine te va face liber ? — „Adevărul”. „Eu sunt Uşa” (loan 10,9). 

Cine nu recunoaşte absoluta necesitate a războiului nevăzut cu 
sine însuşi, cu egoismul său, nu va scăpa niciodată de el şi de toţi puii 
săl. 

Vrăjmaşii noştri îşi pun mare nădejde în vârsta slăbirii noastre şi 
în ceasul morţii, de aceea trebuie să ne deprindem la lupta continuă, cu 
toate puterile care le avem. 

Noi luptăm pentru cauza lui Hristos, sub comanda Sa. Dacă El 
amână biruința noastră până la ultima zi a vieţii noastre, aceasta va 
fi de cel mai mare folos. Deci nu depunem armele în nici un caz. 


Ordinea războiului: 

|. Intră în inima ta şi cercetează-o cu de-amănuntul. Vezi ce 
gânduri găseşti, ce dispoziţii şi porniri o stăpânesc. Ce pasiuni, ce patimi 
o terorizează. Deschizi lupta cu patima cea mai apropiată şi mai 
puternică. 

2. Obişnuieşte-te a te aştepta la necazuri, ocări, protivnicii, rele — 
ca să nu te sperii nici la cele mai înfricoşate întâmplări. 

Acestea zdrobesc mândria. | 

Crucea, răstignirea, e dar de la Dumnezeu. Primit ca atare, are 
efectul mântuitor al sufletului şi ucigaş al vicleanului. 

Nu crede vicleanului niciodată nimic. Pentru el n-avem decât 
crucea. În trup fiind, zi: „încă n-am scăpat !” (precum sfântul Macarie). 

Dar nu ne putem libera de brutalitatea lui, fiindcă pătimim de 
supărările mândriei, care-şi au rădăcina şi obârşia în blestemata şi 
deşarta părere de sine. 

Astfel (cunoscând lucrurile) vom scoate din otravă amară 
miere, din răni sănătate și din mândrie smerenie. 

Cât de folositor e acest lucru: a se vedea cineva pe sine mai rău şi 
mai prejos decât toți oamenii, o spun şi sfinţii Părinţi. Dumnezeiescul 
Gurădeaur zice: „Nimic nu e mai iubit de Dumnezeu decât a te socoti 
mai prejos”. lar Varsanufie zice: „Dacă într-adevăr vrei să te mântuieşti, 
ascultă un lucru. Ridică-ţi picioarele de la pământ, înalţă-ţi mintea la cer 
şi fii acolo cu gândul ziua şi noaptea. Defaimă-te cât poţi, silindu-te a te 

vedea mai prejos decât orice om. Aceasta e adevărata nevoinţă. 
Nu-i altă osteneală mai aleasă pentru cel ce voieşte să se mântuiască în 
Hristos, Cel ce-i dă putere.” lar sfântul Grigorie Sinaitul adaugă că se 
cade a ne considera mai răi decât toate făpturile şi mai ticăloşi chiar 
decât dracii. El zice: „Două smerenii sunt, după cum spun Părinţii: a se 
socoti cineva dedesubtul tuturor și (a doua) a atribui izbânzile sale lui 
Dumnezeu. Prima este început, a doua sfârșit”. (cap. 115). 


Deci conștient de trei lucruri: sunt mai păcătos decât toţi cei ce 
nu ştiu nimic despre acest lucru; sunt mai păcătos întrucât sunt în afară 
de firea cea dată de Dumnezeu şi mai ticălos decât dracii, întrucât le cam 
fac ascultare, dacă nu chiar robie — eu, cel pentru care S-a răstignit 
Hristos ca să ne izbăvească de robia celui rău. 

Cu evidenţa darurilor nu scapi de starea de vinovăţie personală, 
pentru că darurile sunt ale lui Dumnezeu şi ele, cu atât mai mult, ne 
îndatorează. lar ele fiind de la Dumnezeu, Duhul Sfânt, n-au număr, sunt 
nemărginite ca mărime, fără început şi fără sfârşit — însuşiri sufleteşti ale 
unui suflei smerit — lucruri fireşti ale lui Dumnezeu. 

Socoteşte că te-ai împărtăşit cu o picătură de apă dintr-un ocean 
nesfârşit. 

+. FErIciţi cer săraci (smeriţi) cu duhul...” (Matei 5,3). 

... pedeapsă şi muncă numită cruce...” 

„Şarpele fu osândit să mănânce țărâna patimilor.” (cf. Facere 
3,14) 

Grija de sănătatea trupului, grija de sănătatea sufletului, doi 
duşmani. Dacă această grijă este egală, rezultatul poate fi slăbirea lor 
egală. Trebuie văzuţi în ierarhie, nu în egalitate. 

Vrăjmaşul veghează spre paguba ta, veghează şi tu spre surparea 
lui. (Cunoaşte adică, în tot momentul, ce duh te stăpâneşte şi alege-l pe 
care „dă viaţă”). Practic: vorbeşte cu dragoste de fratele care a căzut sau 
îi sunt cunoscute păcatele şi altora, zicând că-s îngăduință de la 
Dumnezeu ca să-i fie câştigul mai mare ca paguba. Deci în ruptul 
capului nu osândi. 

Cu rugăciunea vei pune sabia în mâna lui Dumnezeu, să bată El 
pe cel ce se războieşte cu tine. Ca să se facă aceasta, trebuie să fii 
conştient întotdeauna că viețuieşti în slujba lui Dumnezeu, în tot ce faci. 

Ca să sporeşti această dorință, adu-ţi aminte mulțimea bunătăţilor Lui ce 
ni le-a dat, cât ne caută, cu ce preţ ne-a răscumpărat. 

Gândește-te apoi la folosul acestei slujiri: că ne face stăpâni peste 
trup, mai presus de diavoli şi fiii lui Dumnezeu. 

2. Tot motive care să încălzească rugăciunea ta: credinţa vie că 
Dumnezeu îți va da tot ce-ţi trebuie pentru mântuirea ta — învăţătură la 
priceperea ta, necazuri la lenea ta, unelte la împotmolelile tale. 

3. El Însuşi ne-a învăţat să cerem daruri de preţ: pe Însuşi Duhul 
Sfânt. Şi „Toate câte veţi cere în rugăciune, crezând, veţi lua” (Luca 
11,13; Matei 21,22). 

4. Totul e să voieşti ce vrea EI: Pâinea Vieţii veşnice, nu tărâţele 
vieții vremelnice; cunoaşterea Împărăției şi pe Împăratul ei în sufletul 
tău — ceea ce îl îndumnezeiește şi pe el şi trece ca fulgerul prin 
„locurile” groaznice, când se desparte de trup. 

Oamenii în nepriceperea lor, cer de la Dumnezeu aranjamente 
pământeşti, treburi trupeşti, afurisanii peste alţii care-i păgubesc sau le 
stau în cale. 

Rugăciunea fără orizont creştin, fără „metanoia”. 

„Nu ştiu ce cer.” (Marcu 10,38). 

După rugăciune sileşte-te să devii încăpător, darului pe care-l 
ceri. Sileşte-te a-ţi birui, a-ţi strâmtora egoismul — „cercul vostru strâmt” 
— şi tă loc dumnezeiesc fratelui tău în inima ta cea dumnezeiească (nu 
egoistă, pătimaşă, pornită pe plăceri păcătoase). 

Cele 4 condiţii ale rugăciunii, fixate de sfântul Vasile cel Mare: 

|. Slava lui Dumnezeu (Preamărirea). 

2. Mulţumirea pentru darurile vieţii şi cunoştinței de Dumnezeu şi 
pentru alte multe daruri. 

3, Mărturisirea că eşti un păcătos şi un călcător de porunci. 

4. Cererea aceea ce e de trebuință mântuirii tale, a vieţuirii după 
rosturile date ţie de Dumnezeu la intrarea în lumea aceasta şi pentru 
ajutorul în luptele sufleteşti pentru cauza lui Hristos în lume, etc. 
Precum şi pentru biruinţa asupra neputințelor tale speciale. 

Căci „Când grăieşti tu Eu sunt de faţă” (Isaia 58,9) 

5. Socoteşte că şi sfinţii toţi, în frunte cu Maica Domnului, se 
roagă pentru desăvârşirea noastră. 

Ce nu primeşti, rugându-te, nu-ţi foloseşte sau încă nu poţi păstra, 
deşi ştii că sunt bune. 

Cerem lucruri mari, dar n-am făcut pe cele mici. Cerem 
vârfuri și n-avem consolidată baza. De aceea e bine să ne cam dăm 
seama cum stăm şi de ce nu primim o sporire vizibilă. Dumnezeu știe de 
ce ne întârzie, dar tare de multe ori ştim şi noi şi nu mişcăm „„muntele” 
egoismului nostru în mare. 

Mare lucru şi plăcut lui Dumnezeu este să stai în orice 
împrejurare: tare şi voios, supus smerit, oricărei Providenţe 
dumnezeieşti. Căile Providenţei depăşesc înţelegerea noastră imediată, 
dar, după trecere de vreme vedem că aşa a fost mai bine cu viața 
noastră cum a rânduit Nevăzuta Rânduială, față de cum ni s-ar fi 
părut minţii noastre mai bine. 

Fapte ca acestea ne leagă de Dumnezeu cu o dragoste de fii, 
încredințaţi de părinteasca Lui bunătate şi asistenţă nevăzută, asupra 
vieţii noastre în lume. 


Nu suntem singuri şi știm cui credem (Matei 28,20; 
II Timotei 1,12). 

E mai plăcută lui Dumnezeu şi e mai auzită strigarea minţii şi a 
inimii decât strigarea gurii. De aceea când Moise Îl ruga pe Dumnezeu 
cu mintea şi cu inima pentru iudei, îi zice: „Ce strigi la Mine ?” (Exod 
14,15). 

Mila (de la miluieşte-mă) e nume sobornicesc al tuturor darurilor 
dumnezeieşti. Deci la rugăciunea minţii şi a inimii primim ceea ce ne 
este de folos. 

Omul nu poate păzi prima poruncă: Să iubeşti pe Domnul 
Dumnezeul tău, din toată inima ta, din tot sufletul tău, din tot cugetul tău 
și din toată virtutea ta, cum ne poruncește Domnul, decât prin mijlocirea 
rugăciunii mintale. 


Gândeşte-te că: 

„lisus are o arzătoare dorinţă ca să vrei şi tu să suferi chinul ce-l 
înduri tu, şi că se roagă Părintelui Său să-ţi dea Har să-ţi duci cu răbdare 
crucea şi necazul ce te munceşte pe tine şi pe tot omul.” 

lată o urmare a lui lisus, de dragul suferinței Lui pentru tine. 


= 

AVVA ISHIRION 
I 


„Adunatu-s-au odată sobor de părinți în pustia Sketică, 
întrebându-se unii pe alții despre lucrarea lor. Şi răspunzând unul din ei, 
mare cu viaţa și cu numele, avva Ishirion, a zis: Noi poruncile lui 
Dumnezeu le-am făcut. Şi-au zis fraţii: Dar cei de după noi ce vor face ? 
Bătrânul a zis: Vor să vie la jumătatea lucrului nostru. Dar cei de după 
dânşii ? ŞI, proorocind bătrânul, a zis: Cei ai neamului şi rândului 
aceluia nu vor avea nicidecum lucrul părinților. Dar atunci cum se vor 
mântui ? Le vor veni lor ispite. Şi cei ce se vor afla lămuriţi în vremurile 
acelea, mai mari şi decât noi şi decât părinţii noştri se vor afla.” (Pateric, 
avva Ishirion). 


II 


Și care este lucrul călugărilor ? 

Curăţia minţii; curăția inimii; rugăciunea neîncetată; conștiința 
prezenţei, atotprezenţei Sfintei Treimi în sufletul curăţit de patimi 
(neştiinţă, uitare, negrijă); dobândirea darurilor: a smereniei, a dragostei 
dumnezeieşti, a Luminii taborice, deci cunoştinţa și dobândirea 
îndumnezeirii. 

Xk 

Simplă această înşirare a nevoinţelor e descurajantă. 

Dar posibilitățile lui Dumnezeu — ca să ne mântuiască — întrec 
mărimea neputinţelor noastre, oricât de multe şi mari ar fi ele. Decât că: 
să ni le cunoaştem şi recunoaştem ca vinovății și lipsuri. 


+ 


Deci ce sunt bolile, operațiile, spitalele, accidentele, (mutilările), 
reaua întâmplare, prigonirile, primejdiile, ispitele de multe feluri, 
degradările, izgonirile, nedreptăţile, temniţele... ? 

- Myloace de mântuire şi de învăţătură îngăduite de Dumnezeu să 
împlinească lipsurile din lucrarea noastră călugărească în nevoinţa de 
bunăvoie. 

Deci cu cât ni se întâmplă necazuri mai grele şi ni se dă şi timp în 
ele, cu atât să avem convingerea că Dumnezeu e cu noi şi ne poartă de 
grijă pentru mântuire. 

x 


Ca atare, nu avem nicidecum dreptate să dăm vina pe nimeni, de 
ce ni se întâmplă ce ni se întâmplă. Dimpotrivă, ştiind rostul 
necazurilor, putem chiar să ne rugăm pentru cei ce ne blastămă, putem 
face bine celor ce ne fac nouă „rău”, — căci în realitate e: ne fac bine. 

Totul e să ştim şi să credem aceasta, că din mâna lui Dumnezeu 
ne vine bătaia şi nu întrece măsura de trebuinţă: Tatăl nostru fiind drept 
şi iubitor de oameni, fiii Săi. 

Luând lucrurile cum trebuie, în puţină vreme poţi câştiga ani 
îndelungaţi. De pildă, nemaiînvinovăţind pe nimeni de relele ce ţi le-a 
pricinuit, pe neobservate constaţi iubirea de Dumnezeu şi de oameni 
că-ți luminează şi încălzeşte sufletul şi suferinţa îţi devine numaidecât 
uşoară sau chiar plăcută, dacă nu chiar dispare. 

Au fost pelerini ruşi care ajunseseră ca nici pe draci să nu mai dea 
vreo vină. Că în realitate nici ei nu chinuiesc pe nimeni fără învoirea şi 
măsura de la Dumnezeu. 

Suferinţe au toți oamenii, că le merită. Călugării însă le cunosc 
rostul de la Dumnezeu şi nu defaimă pe nimeni. 


> 


DESPRE PORUNCA IUBIRII ÎN CĂLUGĂRIE 


Cineva Îl întrebase odată pe Iisus, care-i cea mai mare poruncă 
din lege ? lisus i-a răspuns: Să iubeşti pe Domnul Dumnezeul tău din 
tot sufletul tău, din toată inima îa şi din tot cugetul tău şi pe aproapele 
tău ca pe tine însuţi. În aceste două porunci atârnă toată Legea şi 
Proorocii. lar respectivul, vrând să se îndrepteze, a auzit — în continuare 
— parabola omului căzut între tâlhari (Luca 10,25-37). 

Despre iubirea de oameni auzim citindu-se în multe feluri; că 
aproapele nostru poate fi oricine; că poate să ne fie prieten sau vrăjmaş; 
că poate să fie un străin sau o rudenie, bogat sau sărac, credincios sau 
necredincios şi oricine altcineva, oricum ar fi el. 

Mai citim că suntem opriţi de a judeca — moral — pe oricine, şi, 
de-a-l vorbi ca atare; că ori de câte ori vădim greşeala cuiva şi 
Dumnezeu va vădi greşeala noastră și vom fi pedepsiţi. Deci trebuie să 
iertăm tuturor toate „pentru înviere” (Laudele Paştilor), — pentru 
izbăvirea noastră de sub stăpânirea morţii. 

Cum ne încadrăm noi, cei dintr-o obşte, în aplicarea acestei 
porunci, care rezumă Scriptura ? 

Dacă am iubi pe Dumnezeu — cum zice — din tot sufletul, din toată 
inima şi din tot cugetul, din toată fiinţa noastră, adică am lua foc, foc din 
focul Duhului Sfânt, care s-ar răsfrânge şi asupra oricărui aproape 
posibil, n-am avea probleme. Am realiza împlinirea acestei porunci 
pentru care ne-am retras puțin din „lume”, tocmai ca să împlinim mai 
bine poruncile la nivelul sfaturilor evanghelice. 

Dar ca să putem împlini ceva din aceste porunci trebuie să 
cunoaştem bine calea practică, presărată cu tot felul de piedici şi 
capcane care duc alăturea de cale, ba ne putem trezi şi rătăciţi cu totul 
de la ţinta pe care am ales-o. 

Ne trebuie o călăuză şi ne trebuie capacitatea de a învăţa calea. 
Căci avem de trecut multe vămi cu cumpliţi şi foarte vicleni vameşi. lar 
cea mai mare viclenie a lor e să-i facă pe oameni să creadă că ei nici nu 
există şi oamenii să-şi vadă liniștiți de treburile lor; iar ei, din ascuns, de 
lucrările lor. 

sk 

Mai înainte de orice, trebuie să ştim Cine a venit la noi şi de ce ? 
- A venit Domnul nostru lisus Hristos, Dumnezeu adevărat şi om 
adevărat, ca să ne izbăvească de sub stăpânirea şi lucrăturile Satanei; 
care, prin patimi, robise toată lumea şi o ducea la moarte. A venit ca Om 
Nou, dându-ni-Se model de copiat în viaţa noastră, a fiecăruia; 
dându-ni-Se singurul Învățător î în privinţa cunoştinţei de Dumnezeu şi 
al rostului nostru ultim. Ni S-a dăruit nouă mlădiță dumnezeiască, 
făcându-ne prin Botez, pe toţi, şi fii ai lui Dumnezeu, dar îndatorându-ne 
la grija şi ostenelile creşterii Lui în viaţa noastră pământească, ba 
dându-ne şi ajutorul Lui, ori de câte ori i-L cerem cu credinţă. Prin EL, 
de la Botez, avem sădită în noi Viaţa veșnică a Împărăției lui 
Dumnezeu; iar moartea, deşi a rămas în continuare printre noi, dar 
Învierea Sa i-a schimbat rostul de pedeapsă, pe care-l avea până aci, în 
moarte numai a omului nostru vechi — omul păcatului — ca o ultimă 
purificare a trupului păcatului, înainte de învierea cea de obşte. 

Cine a mai rămas fricos de moarte ? 

Numai omul păcatelor, care-şi simte osânda, pentru că în loc să 
iubească pe Dumnezeu-Omul lisus Hristos, şi să asculte de EI — cum 
de atâtea ori „a auzit”, el mai mult a iubit lumea, trupul şi pe mincinosul 

viclean, cu toate deşertăciunile lor. În „fricoşii” aceştia, comoara de la 
Botez, ascunsă în țarina lor, ascunsă a rămas, căci ei n-au vândut nimic 
din „ale lor” ca să cumpere şi să dezgroape Comoara cu darurile 
Sfântului Duh, conferite lor prin Taina Sfântului Mir. În continuare 
„fricoşii” aceştia, botezați în numele Sfintei Treimi, ţin pe Hristos în 
temniță, bolnav, flămând, însetat, necercetat, străin, neştiut, înjurat şi 
lepădat... 

„Fricoşii” aceştia, serie Apocalipsa 21,8, că nu se mântuiesc. 

Deci aceştia „nu sunt ai lui Hristos”, cum scrie Sfântul Pavel: 
„lar dacă n-are cineva Duhul lui Hristos, acela nu este al Lui” (Romani 
8,9), 

Pentru că Satana nu-şi cedează uşor prada. Cu el avem de bătut un 
război nevăzut. Cine nu ştie să se lupte, e pierdut. Toţi trebuie să 
cunoaştem bine războiul nevăzut şi vicleșugurile înşelătorului. 

Lupta lui cea mai mare şi neîncetată e să ne scoată din ascultarea 
de Domnul nostru lisus Hristos, Care, pentru izbăvirea noastră de sub 
stăpânirea lui, ne pune prima condiţie: lepădarea de sine, — sinele 
patimilor, al uşurătăţii şi superficialităţii noastre, cu care ne complacem 
în „lume” şi în negrija de suflet. Un „eu” de suprafaţă, de simţuri, în 
care-i retras vicleanul de la Botez şi de unde atacă adevăratul nostru 
eu, subiectul nostru de mântuire, pentru care a venit Domnul Hristos pe 
pământ şi pe care noi, greu şi târziu îl cunoaștem, după grele şi 
îndelungate răfuieli de conştiinţă. Cu iubirea de sine ne lipeşte de 
patimi, iar patimile sunt piroanele cu care ne ţintuieşte de „lume” şi ne 
ține sub stăpânirea sa. 

De aceea o obşte nu e obşte, fără lepădarea totală de sine, de orice 
fel de egoism părtinitor şi milostiv către sinea sa, de orice gând ascuns şi 
milostiv spre sine, care-i lucrătura vicleanului. 

De aceea votul ascultării e cel mai greu dintre toate, pentru că 
oricând, Şi în orice, ești îmbiat de vicleanul la neascultare sau ascundere. 
Ca el să ne poată apăsa la ieşirea sufletului, cu faptele ascultării şi de el. 
Aci intră şi orice ascundere o faci a vreunei greşeli a fratelui — aproapele 
din obşte — cu „pând” că-i „iubire de aproapele”, ascunzându-l în 
greșeala lui. Te-ai făcut tovarăş cu vicleanul, acoperindu-i pe amândoi şi 
încă în numele „iubirii de oameni, a aproapelui”. 

În obşte, toţi ne-am predat în răspunderea călăuzelor noastre 
duhovniceşti şi gospodăreşti, cu ascultare totală şi lepădarea totală de 

sine, ca a Domnului Hristos. Altfel nu ne izbăvim de lucrăturile cele 
ascunse şi de multe feluri ale vicleanului vrăjmaş. Chiar această izbăvire 
e şi ținta ultimă și imediată a ascultării depline față de povăţuitorii 
noștri, cât și a izbăvirii de sinele nostru care, cruțat, mereu alunecă pe 
calea pierzării, prin viclenia şi zavistia Satanei. Această alunecare, 
uneori observată, alteori tăinuită — din puţinătate de minte — este şi cauza 
pentru care nu sporim în calea aleasă, ci îndărăptăm şi ne stingem şi 
duhul și dragostea, încât, în loc să ajungem „temple ale Duhului Sfânt” 
şi locaşuri ale Domnului Hristos, într-un mod evident dar smerit, am 
ajuns: candele stinse... 

Când povăţuitorii fac totul pentru lămurirea și ajutorul obştii, dar 
când câte unii îşi mai ascund câte o cruţare de sine şi-şi mai tăinuiesc 
oarece gânduri sau planuri — sau situaţii — uneori vreme îndelungată, — 
atunci peste câte unii din aceia vine fără de veste câte-o pacoste, care 
descoperă totul; căci în Împărăţia lui Dumnezeu, chiar în cea dinlăuntrul 
nostru, mică şi fără slavă, nu încape nimic necurat şi nedat la iveală 
dintre cele ascunse ale vicleanului. El ne învaţă să fățărnicim şi 
smerenia. O vorbă prin Sfântul Munte zice că „şi în inima smeritului 
şade dracul greceşte”. EI, vicleanul, și smerit se preface, numai să fie 
lăsat în pace. Dar Dumnezeu îl vede: şi, pentru iubirea lui de oameni, 
printr-o întâmplare, chiar pacoste, îl scoate la iveală — cum că încă nu 
ne-am lepădat cu totul şi cu adevărat de toate lucrăturile lui, cum de 
atâtea ori am făgăduit. 

Pacostea poate fi aspră de tot, chiar primejdie de moarte. 

lar cei de pe aproape, care au ştiut şi au tăcut, tovarăşi cu el s-au 
făcut şi vinovaţi de întâmplare s-au arătat — buni de acelaşi canon. 

Aşa ni se întâmplă că ani de-a rândul pierdem vremea, iar în 
ceasul morţii „blestemăm” pe răspunzătorii noştri, că şi bătaie trebuiau 
să ne dea ca să nu pierdem vremea, că iată acum ne-am pierdut pe noi 
înşine şi vreme nu mai avem. 

Aşa se întâmplă când nu asculţi de vorbă bună. Vii la o cale şi nu 
O înveţi — pierzi vremea; făgăduieşti ascultare şi nu o faci — pierzi 
vremea; zici că te lapezi de tine însuţi, dar sari cuc și „faci criză” de 
cumva ţi se taie voia; — îţi furi vremea; de dreaptă socoteală nici vorbă; 
pentru învăţarea deosebiri! gândurilor, nici cel mai slab interes — vremea 


fuge; „Războiul nevăzut”, nevăzut s-a făcut... 
% 

SOARTA SUFLETULUI DUPĂ MOARTE 


Trihotomie. 

După ce spiritul s-a despărțit de trup el este încă legat de suflet. Şi 
după cum în timpul vieţii fizice prin trup a fost legat de lumea fizică, tot 
aşa acum, îl leagă sufletul de lumea sufletească. Prin suflet a fost 
scufundat şi împletit în lumea fizică. 

S = corpul dorințelor. 

- Spiritul e eliberat în clipa când sufletul a predat descompunerii 
tot ce nu poate vieţui decât în trup. 

- Dorinţele nesatisfăcute rămân legate de suflet. 

- Perioada dezlegării de înclinări e cu atât mai lungă, cu cât a fost 
mai tare legat de ea, așa încât la moartea fizică încă trăiau în suflet multe 
pofte şi dorinți. 

Exemplu: plăcerea pe care o simte un mâncăcios: plăcerea nu e 
ceva trupesc, ci sufletesc. Plăcerea trăieşte în suflet şi tot în suflet 
trăieşte şi pofta de-a avea această plăcere. Însă pentru a satisface această 
poftă, e nevoie de organul fizic corespunzător. După moarte, sufletul n-a 
pierdut numaidecât această poftă, însă el nu mai are organul fizic, care e 
mijlocul de satisfacere a poftei. Atunci se întâmplă ca şi cum omul s-ar 
afla într-o regiune unde nu poate găsi nici o picătură de apă şi ar suferi 
de-o sete arzătoare. Astfel sufletul suferă şi arde de lipsa plăcerii, pentru 
că şi-a lepădat organui fizic prin care putea să şi-o împlinească. Această 
stare de lipsă arzătoare ţine atâta vreme până ce sufletul învaţă să nu mai 
poltească lucruri care pot fi împlinite numai prin trup. Şi perioada pe 
care sufletul o petrece în această stare se poate numi locul poftelor, cu 
toate că, fireşte, nu avem de-a face cu un „loc”. 


% 


Prin această imposibilitate de satisfacere, pofta este excitată în cel 
mai înalt grad. În acelaşi timp, această imposibilitate trebuie să stingă 
pofta, încetul cu încetul. Poftele arzătoare se consumă treptat; şi sufletul 
a aflat că în stingerea acestor pofte stă singurul mijloc de a evita 
suferința, care trebuie să vie din ele. În timpul vieţii fizice aceste pofie 
sunt satisfăcute mereu. Prin aceasta suferința pofiei arzătoare este 
acoperită de un fel de iluzie. După moarte, în „focul purificator”, această 
suferință apare cu totul dezvăluită. Sufletele trec prin vieţuirile lipsei 

corespunzătoare a acestor pofte. De aceea sufletele se găsesc într-o stare 
întunecată. Bineînţeles că numai oamenii ale căror pofte au fost 
îndreptate în viaţa fizică spre cele mai grosolane lucruri, sunt supuşi 
acestei stări. Naturile care nu au decât puţine pofte, trec prin această 
regiune fără să o observe, pentru că ele nu au nici un fel de înrudire cu 
ea. Trebuie să notăm că sufletele stau sub influenţa văpăii poftelor, cu 
atât mai mult cu cât prin viaţa lor fizică ele s-au înrudit mai mult cu 
această văpaie; deci cu atât vor avea mai mult nevoie să se purifice prin 
ca. O asemenea purificare nu trebuie să fie înțeleasă ca o suferinţă, în 
sensul în care în viața fizică, un lucru asemănător este simţit numai ca 
suferință. Căci după moarte sufletul doreşte purificarea sa, pentru că 
numai prin ea se poate stinge imperfecțiunea care există în el. 


% 


O MAMĂ CU COLIVĂ PENTRU FIUL SĂU 


Trebuia să aibă patru copii. A făcut doar trei. Cel de al treilea s-a 
lepădat de credinţă, şi-a părăsit nevasta şi o fetiţă şi a încăput în capcana 
unei desfrânate. A făcut leucemie. Dându-și seama că se duce, a cerut 
ajutorul mamei. Ea i-a mai vorbit o dată despre credință, spovedanie, 
împărtăşanie. Le-a primit. 

Singura mulțumire a mamei, că, ispăşindu-şi fărădelegile (cu 
traiul rău unde s-a prins, cu jefuirea tuturor lucrurilor lui, inclusiv 
pijamaua de pe el, în spital) cu sentința de moarte a leucemiei, Şi-a 
câştigat totuşi sufletul. 

% 

Moarte pentru moarte. Femeia fusese preavizată să nu lapede 
sarcina, dar, slabă şi mai ales silită de maică-sa şi soțu-său, a făcut 
fărădelegea. Acum plăteşte și soțu-său cu o paralizie care-l ține aplecat 
la pământ. Maică-sa prezintă tulburări de conştiinţă. 

Retroactivitatea legii ispăşirii. Fapta care pune în primejdie viața 
celor făcuţi în ordinea lor naturală. 


Faptele omului se înscriu în mai multe „locuri”. De acolo 
generează — ca rezultante — efectele matematice, de neînlăturat: în soarta 
ta personală, în a urmașilor tăi, în mediul social prezent şi viitor, precum 
şi în mediul cosmic. 

Greşelile, când sunt recunoscute ca atare, unde trebuie şi cum 
trebuie, se pot îndrepta şi urmările se pot opri. Dar oprirea urmărilor o 
face numai Stăpâmrea Supremă a lucrurilor şi a devenirii. 


Xe 


Cu privire la greşelile de convieţuire: Oamenii nu prevăd nici 
măcar viitorul apropiat, decum un viitor mai îndepărtat. Nu-i interesează 
decât un imediat desprins de orice viitor previzibil, de care devin perfect 
responsabili şi supuşi unor sentinţe fără apel — de multe, de foarte multe 
ori, sentinţa de moarte. 

Greşelile de comportament, de drept comun, de ordin social, mai 
au un drept de apel, o amnistie, dar greşelile cu patrimoniul — conţinutul 
— vieţii sunt ultimative. Pe acestea noi oamenii nu le putem ierta, căci 
noi degeaba ni le iertăm, căci sentinţa nu se suspendă. În aparenţă noi ni 
le chiar iertăm de vreme ce consimțim — ca părți — să le facem, dar, 
fundcă aceste legi nu sunt puse de noi în fire, ci de Dumnezeu, numai El 
poate opri sentinţa de moarte, numai El poate, de pildă, schimba un 
diagnostic de cancer. 

Totuşi nu minunea e regula lui Dumnezeu, ci rânduiala. Asculți 
rânduiala firii, cu privire la numărul normal al copiilor, faci 80 de ani 
fără să te doară capul. Faci 1-2 copii, acţiunea toxică și cancerigenă a 
foliculinei te execută la 30-40-50 de ani. 


ci 


M şi l (Scrisoare n.n.) 


Aţi rămas cam pe neaşteptate, singure. 

Nici una nu-i adevărat. Tot omul, în sinea lui, se aşteaptă să dea 
lumii acesteia în primire, ceea ce a luat de la ea. Faptul „neașteptat” e 
doar fuga instinctivă de la această problemă a existenței, pe care, de 
obicei o ignorăm, „n-o credem aşa de apropiată”, „n-o putem primi”, o 
alungăm şi din gând. 

Cu toate acestea toți ştim de această sentinţă. 

Ceea ce ne vine greu e faptul că rămân multe lucruri nefăcute, ar 
fi prins bine ca să-ți vezi copiii aranjaţi, că o duc bine, că se poartă cum 
trebuie — şi această mulțumire, te mai dezleagă pentru marele drum. 

Ce bine că viaţa aceasta mai are o a doua zi. 

Aceasta este viața sufletului destrupat, o viaţă mult mai plină şi 
liberă de o grămadă de îngrădiri. Dacă am vedea-o, nu i-am plânge pe ei, 
ci pe noi. Sufletul, încă de la plecare, înţelege tot ce se petrece, asistă la 
slujbă, conduce coşciugul, apare în vis, fiind de aceeaşi subtilitate cu 
sufletul nostru — că în starea de vis nu suntem aşa de legaţi nici noi de 
îrup şi putem avea fel şi fel de întâlniri. Doar că e mare încâlceală în 
tâlcuirea exactă a lor. 

foarte mare bucurie îi faci unui „mutat de la noi”, când mai ŞtiI 
ceva din cele ce se petrec şi stai de faţă cu toată seriozitatea ŞI 
înţelegerea — şi dacă e cazul, cum a fost nenea Vasile — ŞI cu 0 tainică 
bucurie, pentru că a fost credincios, s-a dus ca un credincios, și, prin 
răbdarea suferințelor fizice ale bolii, a curăţit petele pe care le cam pune 
trupui, pe haina diafană a sufletului. 

Urmează „drumul” de 40 de zile pământene — cât a făcut lisus pe 
pământ după Înviere — când puterile spirituale, care-l însoțesc şi l-au 
avui în grijă toată viața pământească, îl prezintă la judecata particulară 
ca să i se stabilească modul de existenţă, gradul de luminozitate, gradul 
de tensiune către Dumnezeu — cât nu l-ar fi avut după cât trebuie pe 
pământ, ca să-l împlinească totuşi acum, slobozit de trup, conştient de 
toate valorile spirituale şi de greşelile săvârşite în calea întoarcerii sale 
câtre Dumnezeu — singura suferință — pe care o mai micşorează 
Rugăciunile Bisericii, cu deosebire în acest interval, dar şi până cât va 
mai fi pomenit de către cineva din urmaşi, 

Scăderile unui om când se mută, mai rămân şi urmaşilor, să se 
lupte şi ei cu ele. Dacă le sting, le scot din fire, pentru biruinţa lor, se 
luminează şi haina sufletului ce s-a mutat din trup. Când se luptă 
cineva cu „scăderile sale” şi, cu ajutorul iui Dumnezeu le biruie, se 
bucură şi se luminează un şir nesfârşit de înaintaşi ai noştri. Aceste 
biruințe sunt cele mai puternice rugăciuni, pentru toţi cei mutați de 


la noi. 
e 


PRIVITOR LA VORBĂ ŞI TĂCERE 


Cuvântul a ajuns vorbă: vorba, vorbe... vorbele, slăbiciune; 
slăbiciunea, patimă... 

Cine vorbeşte mult ajunge de nu mai are nici o autoritate în 
cuvântul lui. Pe vorbele lui nu mai dă nimeni nimic. 

Om de cuvânt e numai acela care vorbeşte puţin şi împlineşte cu 
fapta ceea ce zice. Un atare om are autoritate. Autoritatea vine de la 
cuvântul autor. Deci cum poate avea autoritate un om ale cărui fapte 
sunt în raport invers proporţional cu cuvântul său ? 

EA 

Altă lature: hsus e numit de Sfântul loan Teologul „Cuvântul” lui 
Dumnezeu, prin care a făcut lumea. Deci aci avem un „Cuvânt” 
puternic, capabil să facă tot ce voieşte, din nimic. 

Cuvintele noastre sunt foarte departe de această putere. Cuvintele 
noastre nu pot crea universul, ci doar mici cocioabe şi fapte foarte 
neînsemnate. Sunt însă o mulțime de oameni care nu pot face niciodată 
nimic cu vorbele lor. Alţii fac numai lucruri negative cu vorbele lor, 
numai strică ce au făcut alții. 

Cuvântul are o taină: 

la din energia sufletului şi se formulează, ia o direcţie, încotro e 
trimis şi caută să se realizeze în faptă. Cuvântul odată spus, pe baza 
acestei energii, împrumutate din sufletul celui ce l-a spus, nu se 
mărgineşte numai la fapta împlinită, ci trăieşte, în baza obârşiei sale 
spirituale, până la Judecata din urmă, când vine alături de omul care l-a 
spus şi i se face apărător sau acuzator. E uşor de înţeles că biblioteci 
întregi de cuvinte ale noastre au să aştepte la judecată. 

Deci cu cât vorbim mai mult şi mai multe, cu atât ne păgubim de 
energia sufletească şi ne scade curajul, entuziasmul — necesare pentru 
fapte mai alese decât bibliotecile de vorbe. 

Așadar nu-ţi risipi sufletul cu vorbele, chiar bune să fie. Aceasta e 
o constatare străveche; dovadă şcolile antice în care, pentru a intra, se 
cerea proba tăcerii 3 ani. Aşa cineva dovedeşte că are stăpânire de sine 
şi e om de nădejde în lupte sufleteşti mai grele. Tăcerea a ridicat 
sufletul la valori mai mari decât l-au putut ridica vorbele. 


se 


La un cuvânt „aruncat” de farisei lui lisus, că „fericiţi vor fi cei ce 
vor cina în Împărăţia lui Dumnezeu” — lisus le răspunde cu pilda celor 
chemaţi la Cină şi din motive „diferite s-au scuzat că nu pot veni”. — De 

fapt toţi erau nesinceri — căci care om cumpără moşie fără s-o vadă, sau 
boi fără să-i încerce sau se însoară fără să vadă cu cine se însoară. 

lisus a venit să arate precis scopul vieţii acesteia. Toţi vor să fie 
fericiţi deţinând moşii, alţii trăind în plăceri. 

-  Plăcerea nu-i fericire. 

Fericirea e de natură spirituală, de natura sfinţeniei — adică o 
vieţuire în armonie cu semenii şi cu Dumnezeu. Aceştia vin la chemarea 
Domnului, la Cină — la Sfânta Împărtăşire cu Trupul şi Sângele 
Domnului, se împărtăşesc cu toată învăţătura Sa, care aduce Duh Sfânt 
în suflet, luminează lumea noastră de la Botez şi trăim adevărata 
fericire. 

Cei prinşi de plăceri nu-s capabili de fericire. Aceasta mereu fuge 
de ei, pentru că n-o caută unde este ci, unde nu este. 


Xe 


Cel ce şade în simţuri trage mintea către cele din care s-a născut 
trupul. Când găsește mintea sau sufletul moleşit de plăcere le biruie fără 
împotrivire şi omul întreg devine numai trup. Dacă instinctele întâmpină 
o împotrivire, acestea se impun şi, dacă găsesc mintea slabă, o întunecă 
uneori până la nebunie şi omul se îndrăceşte. 

Când e o minte slabă sau tare ? 

Despre minte spun Părinţii că se întăreşte când cugetă cele ale 
Duhului şi „Scapără” de înțelesuri dumnezeieşti. Mintea, stăruind în 
cunoştinţă şi smerenie, se îmbracă în lumina dumnezeiască şi se face ca 
focul, arzând toate gândurile deşertăciunii. lar slabă este mintea care 
umblă dezbrăcată de haina luminii, fără cunoştinţă, fără interes pentru 
izbăvirea din temniţă, fără ascultare de Dumnezeu. 


ci 


O altă notă a smereniei e şi răbdarea. Rabzi toată lepădarea de 
sine ca să te izbăvești. Acesta-i postul care scoate dracii. Pe aceasta vei 
cunoaște că în dosădiri, umiliri şi în toată reaua pătimire constă viaţa 
după Dumnezeu. 

x 

Ori te nevoieşti de bunăvoie cu deprinderea smereniei, ca să-i fie 
milă lui Dumnezeu de tine şi să-ţi ușureze războiul patimilor, ori te 
impotriveșii smereniei şi eşti lăsat să te chinuiască patimile până la 
nebunie sau măcar până la păcat. 

= 


E de trebuință ca omul să ştie câtă minte are. Dar, cel ce se miră 
de mintea sa este pierdut. 

- Să n-ai de-a tace decât cu cei de la care poţi învăţa ceva. 

A şti de cine să asculți e cea mai înaltă ştiinţă. Nu trebuie să crezi 
pe oricine, pentru că oricine îţi poate spune orice. 


EA 


TREPTE. SCARĂ 


1 Contemporani cu lisus 
Concursul imaginaţiei. 
Ne închipuim amestecați printre noroadele care urmau pe isus în 
Galileea. Tovarăşi cu lisus. Prezenţa Lui, omenitatea Lui, ca a 
nici unui om, altul. Iisus-Omul, Fiul Omului, meditaţie mai uşor 
de făcut. Întrupându-Se, a făcut pogorământ neputinței omului de 
a-L gândi pe Dumnezeu, dar a adus şi omenitatea la contribuţie 
pentru ridicarea omului. 

II Divina prezență 
Cu adevărat contemporani cu Lisus-Omul nu putem fi, propriu-zis, 
dar poate fi lisus cu noi, ca Dumnezeu. 
Această treaptă se sprijină pe adevărul dogmatic al atotprezenţei 
lui Dumnezeu. Suntem înconjurați de marele Dumnezeu, ca un 
peşte de ocean. „În el trăim, ne mișcăm şi suntem” (Faptele 
Apostolilor 17,28). 

III Împărăţia dinăuntru — Împărăţia conştiinţei 
Această treaptă a meditaţiei se întemeiază pe adevărul revelat, că 
sufletul nostru aşa este de mare, cât nu-l poate umple, sau sătura, 
sau linişti, decât numai Împărăţia lui Dumnezeu. Împărăţia lui 
Dumnezeu este semănată în el şi neliniștit va fi până o va găsi, o 
va cunoaşte, o va iubi şi se va hotărî pentru ea. Simţul conştiinţei, 
într-o viață de om, poate cuprinde, cu adevărat, însuşirile 
Împărăției lui Dumnezeu. Sfinţii sunt martori de aceasta; în ei se 
răsfrâng văzut, către lumea de dincoace, razele luminii neapuse a 
lui Dumnezeu. 


Pentru aceasta iubim pe Dumnezeu... nădăjduim, ne bucurăm... 

Şi convertim voinţa noastră pentru Dumnezeu. Dumnezeu să facă 
din voinţa noastră, voinţa Sa. Să vrem şi noi ce vrea Dumnezeu. 


> 


DIN ÎNVĂŢĂTURILE DATE UNEI PERSOANE 


Nimic nu chinuie omul mai tare, decât ideile greşite. Dumneata 
trebuie să te împaci cu situația sănătății mai puţine. A dori, la disperare 
o sănătate deplină poate duce până la sinucidere. A dori să lucrezi mai 
mult, a fi nemulțumită că nu poţi să urci scările, că nu poţi aduce apă, 
spăla sau alte lucrări, duce la stări sufleteşti în care blestemi părinții, 
lumea şi poţi învinui şi pe Dumnezeu. 

Ideile greşite ameninţă să-ţi dărâme şi ultimul suport sufletesc: 
credinţa. 

Dumneata să fii recunoscătoare purtării de grijă a lui Dumnezeu, 
că a1 cu cine te ajuta, cine să te îngrijească şi celelalte. A cere o minune 
e prea mult. Credinţa nu implică numaidecât o tămăduire organică. 
Credinţa numai atât ne dă: „linişte sufletească” în orice împrejurare 
ne-am găsi. 

Viaţa cere şi răbdare. Răbdarea e o virtute şi o credinţă. Pe 
deasupra, liniştea sufletească o mai asigură şi convingerea că suferinţele 
pe care le avem de dus, inevitabil sunt cu un rost, pe care 
neînţelegându-l limpede, nu-l aprobăm cu uşurinţă. 

Bine ar fi să fim atât de creştini încât să răbdăm cu bucurie orice 
răstignire pe cruce, fie că toată viaţa pământească a noastră, nu-i decât o 
agonie pe cruce. 

Suferinţa — mai ales cea inevitabilă — poate fi întoarsă în favorul 
nostru, când o acceptăm. 

Cu asta se face dintr-o dată uşoară. Dacă suntem aşa de slabi în 
faţa suterinţei, aceasta dovedeşte cât de slabi creştini suntem. 

Creştinismul nu înlătură suferinţa, ci schimbă punctul de vedere 
asupra el. | 

Suferinţa e singura condiţie de purificare a sufletului. 

De aceea lisus n-a înlăturat toate suferințele întâlnite, ci a 
corectat, prin pilda proprie, modul de a le primi. 

lisus n-a fugit de suferință, cum fugim noi... 

Deci nu putem cere să-Ş: schimbe învățătura, fiindcă noi suntem 
prea slabi. 

Printre ideile greşite, sunt bănuielile, prejudecățile, care distrug. 

(Din caietul maicii Timotesa de la Prislop). 


ai 
LAUDA ȘI OCARA ȘI SMERENIA 
Il 


- Unu ne laudă alţii ne ocărăsc. 

- Cei ce ne ocărăsc sunt mai aproape de adevăr decât cei ce ne 
laudă. (Noi bine ştim cum stăm cu cel trei uriaşi: neştiinţa, uitarea şi 
negrija)... 

Laudele mai degrabă ne pot primejdui cu „căderea la laudă”. Căci 
acestea, chiar de-ar fi şi adevărate, învie în noi iubirea de sine şi slava 
deşartă. 

Pe câţi nevoitori ai pustiei n-a surpat vicleanul, lăudându-i pentru 
nevoințele lor, iar ei au căzut la laudă, pentru că au călătorit fără 
întrebare şi sfat. 

II 


Ba şi pentru smerenie i-a lăudat pe unii. lar aceia nepricepând 
vicleşugul, că erau „cu prostime”, s-au bucurat şi au primit lauda. Aşa 
s-au aşezat viclenii „greceşte” în inima „smeritului” şi le-au făcut 
smerenia mincinoasă şi i-au sălbătăcit faţă de ascultare şi sfat. 

- Și care-i atunci smerenia cea adevărată ? 

- Numai una este: cea din ascultare, dusă până la desăvârşita 
lepădare de sine, de tot ce ai şi de tot ce eşti. În aceasta S-a îmbrăcat 
Domnul Hristos toată vremea, dar cu deosebire în Săptămâna Patimilor, 
de aceea sfântul Isaac Sirul a numit smerenia „Dulama lui Dumnezeu”. 
Aceasta a confirmat adevărul şi posibilitatea Predicii de pe Munte — 
Domnul Hristos făcându-Se „ascultător până la moarte, şi încă moarte 
de cruce” (Filipeni 2,8). 

Deci ascultare şi de porunca morţii, când împrejurarea o cere. De 
aceea nu e smerenie prin mânăstiri, că nu e ascultare, şi, fără aceasta, nu 
e darul şi dulama lui Dumnezeu printre noi. 


% 


420 Y DANIIL STOENESCU 


„De-ar fi cu putință până şi picăturile de apă câte le bea 
călugărul şi paşii câți îi face în chilie trebuie să le vestească, cu 
îndrăzneală, părintelui său.” (Pateric, avva Antonie 40). 

Cuvântul acesta dovedeşte preţul foarte mare al mărturisirii 
neîncetate, părintelui duhovnicesc, a tuturor gândurilor, a tuturor 
faptelor, cu un cuvânt, a întregii vieţi sufleteşti a călugărului, 

Aceasta dovedeşte că, fără o călăuză, e cu neputinţă viaţa cea 
după Dumnezeu; că atârnarea noastră strânsă, sinceră, de conducerea pe 
care o avem, dovedeşte, nici mai mult, nici mai puţin, decât atârnarea 
noastră de Dumnezeu. Un poet al zilelor noastre a spus lucrul acesta în 
cuvintele artei: 

„Sunt candelă aprinsă sub bolțile divine, 
În haos spânzur, dar atârn de Tine.” 


Deci căderea sau decăderea începe de la ruperea sau încetarea 
atârnării, cu alte cuvinte de la micile sau marile noastre ascunderi de 
Dumnezeu. 

Şi oare de ce zice sfântul că trebuie să le vestim toate „cu 
îndrăzneală” ? De ce atâta percheziţie a minţii ? De ce atâta denunţare 
a vieţii intime ? Pentru simplul motiv că avem pe cineva străin împletit 
în fire, care ne învaţă, încă din rai, să ne ascundem de Dumnezeu. 
Această frână vicleană trebuie înfrântă cu îndrăzneală. Pe acela 
trebuie să-l vădim mereu înaintea lui Dumnezeu, până va fugi de la noi; 
— că alttel ne vădește el înaintea lui Dumnezeu. 

ȘI ce s-ar întâmpla dacă nu l-am vădi cu îndrăzneală ? S-ar 
întâmpla numai atâta, că prinde el putere în firea noastră, că mintea 
noastră cu timpul ar merge după el, nu după Dumnezeu, că toate 
ostenelile noastre după Dumnezeu s-ar afuma de mândrie, de slavă 
deşariă şi de părere de sine. S-ar întâmpla că de la ascunderea 
gândurilor, — pe motiv, „ca să nu mai tot supăr cu aceleaşi şi iarăşi 
aceleaşi”, pe motiv „că-s nimicuri”, firele subţiri ale păianjenului se fac 
funii şi trag pe călugăr de minte (Pateric, XXV,67) până la săvârşirea 
fărădelegii; cu alte cuvinte îl fură, îi întunecă rostul, îi întunecă zarea. 

lată o ruşine care trebuie mereu arsă, fiindcă ne-o învaţă un 
neruşinat; un întunerec de minte, care fierbe mereu aruncat în lumina 
dumnezeiască a smereniei. Aceasta e noima îndrumării sfântului. 

Prilejurile vin pe neaşteptate — astea le pierzi. 

Dar dacă ar veni pe aşteptate — astea le câştigi. 

Deci de-am avea o permanenţă a lepădării de sine, de-am trăi 
condiţia aceasta a jertfei de sine, așa cum trăieşte inima, neîncetat, 
atunci prilejurile care vin, toate ar fi aşteptate şi câştigate. 

Zici că le pierzi pentru că n-ai fost liniştit(ă). 

- ŞI nu eşti liniştită pentru că le pierzi. Deci ne mişcăm într-un 
cerc vicios. Aceasta dovedește că trăim la voia întâmplării și 
întâmplările-s mai tari ca noi. Pot fi şi mai tari, dar de-om trăi 
neînsemnatele noastre zile şi ceasuri, măcar cât-de-cât, în prezenţa lui 
Dumnezeu (pe care altfel îl pomenim), întâmplările ni se fac nouă 
câştiguri cu atât mai mari, cu cât sunt mai tari. 

Superioritatea sufletească față de o mojicie, — că nu-i răspunzi la 
fel, — nu ai aşa ceva în sufletul tău; aşteptarea continuă la ocară, la 
blestem — convins(ă) de rosturile lor, de-a spori dragostea de Dumnezeu, 
de-a ne-o dovedi nouă înșine cum stăm cu ea, — face ca atunci când vin, 
ca pe neașteptate, să ne găsească, din contră: că le-am așteptat; atunci 
fără minciună binecuvântăm pe cel ce ne blastămă şi zicem bine celui ce 
ne zice rău. 

Este o sforțare de atenţie şi de convingere, ca să nu te poată 
surprinde prilejul. 

Dacă într-adevăr ni-i drag de Dumnezeu, să ştii că ajutorul Lui e 
mai repede în apărarea noastră, precum e mai repede un fulger faţă de 
atacul unei fiare. 

Cei ce zic rugăciunea lui lisus cu multă dragoste văd încontinuu 
cum fulgeră puterea Lui îndrăznelile vrăjmaşului către minte, către 
inimă şi simţuri. 

UNDE MAI SUNI LIMBILE DE FOC ? 


Însemnări pe marginea unei predici de Rusalii. 
Rusalii — 17 iunie 1962 


Întrucât cu vreo 10 ani în urmă mi-am 
pus aceeași întrebare, la Oradea, însemnând 
ceva răspunsuri, sunt sigur că, nici atunci, nici 
acum, n-am găsit răspunsul. 

Faţă de reahtățile supreme, noi am 
pierdut şi comportamentul și răspunsul, de 
aceea mă tem că m-oi găsi printre cei ce n-au 
răspuns, — tocmai fiindcă multe sunt lucrurile 
pe care le ştiu. 


Ziua Cincizecimii — Ziua întemeierii Bisericii — Ziua Sfintei 
Treimi. Ziua „focului” spiritual care a strămutat 12 oameni din tricoşi în 
curajoşi, din neştiutori în învăţaţi şi înţelepţi, din neputincioşi în lăcători 
de semne şi minuni. 

De ce în aceste zile de pe urmă Duhul Sfânt nu mai face la fel ? 

Nici în veacul al IV-lea, veacul Sfântului loan Gurădeaur, Duhul 
Sfânt nu mai făcea semnele din Ziua Cincizecimii. lată răspunsul lui: 

„Se ştie că pentru pruncia neamului omenesc şi pentru noutatea 
creştinismului Duhul Sfânt a lucrat la început mai tare, mai vădit, mai 
darnic. Când se sădeşte un pom de obicei se pune şi un par de sprijin 
lângă el, ba se mai leagă iarna şi cu o îmbrăcăminte de trestie, ca să nu-l 
roadă iepurii. Acum creştinismul e un pom mare, puternic, din roadele 
căruia se îndulcesc toate neamurile, de aceea nu-i mai trebuie parul de 
sprijin sau legătura de trestie, adică semne şi minuni.” 

Adevărat că „puterile”, „semnele”, „minunile”, şi celelalte „7 
daruri ale Duhului Sfânt”, să fie neesențiale ? 

Credinţa cuiva e mai de preţ când e fără semne şi minuni: „Că mă 
văzuşi Tomo, crezușşi; fericiţi cei ce n-au văzut şi au crezut !” (loan 
20,29). 

Cu un cuvânt simţurile, care percep minunile, nu sunt cel mai 
de laudă sprijin al credinţei, sau, în orice caz, nu sunt decât sprijinul 

prunciei în credinţă. lar cum firea omenească nu iese cu uşurinţă din 
stadiul prunciei, de aceea se depreciază credința şi se leagă de copilărie 
sau de bătrâneţe, când aceasta iarăşi dă în mintea copiilor. 

Şi peste tot Duhul Sfânt nu vrea să constrângă libertatea 
oamenilor (deşi nu există libertate unde domnesc patimile în fire, 
întrucât oamenii zic „libertate” la însuşirea de-a se putea şi împotrivi lui 
Dumnezeu). Deci Duhul Sfânt nu sileşte neghina să se facă grâu, cel 
mult să se coacă grâul. 

Toţi sunt de acord că acest dar al facerii de minuni — deşi dar al 
Duhului Sfânt — nu este necesar credinței. „Mulţi îmi vor zice în ziua 
aceea: Doamne, au doar nu în numele Tău am sos demoni, am tămăduit 
boli, am înviat morţi ? — Duceţi-vă de la Mine, lucrători ai nedreptăţii şi 
ai fărădelegii, căci nu vă ştiu pe voi !” (Matei 7,22-23). Duhul Sfânt şi-a 
drămuit darurile pentru o cu totul altă pricină a neputinței omenești: 
pentru că omul nepurificat întâi de patimi, printr-o îndelungată nevoință 
a lepădării totale de sine, oricând poate cădea în cea mai subțire, deci 
cea mai primejdioasă slavă deşartă, sau părere de sine că el face şi drege 
semne și minuni. Adevărat că pentru desăvârşita lepădare de sine e 
necesară trecerea prin moartea fizică şi spirituală. Adică să fii omorât 
desăvârşit ca persoană fizică şi omorât şi spiritual, adică lepădat de 
Dumnezeu în iad. 

Dacă poţi trece probele acestea fără să înnebunești, adică 
atârnarea de Dumnezeu să nu se rupă, atunci te-ai izbăvit de „eu” 
(egoism, suportul patimilor) şi vei vedea învierea din morți, căci viaţa 
aceasta moarte este şi temniță a lui Dumnezeu, o mare iluzie şi o tristă 
realitate, faţă de ce realitate este învierea. 

Până ce Dumnezeu nu „umple” toată fiinţa noastră, definitiv, până 
ce nu ne îndumnezeim irezistibil, în condiţiile vieţii acesteia pătimaşe, 
nu ne putem apăra şi nu putem fi apărați de căderi luciferice. Sfinţii au 
fost ţinuţi în infirmităţi şi neputințe deşi străluceau de lumină 
dumnezeiască, ca totuşi posibilitatea sfinţenie: să fie arătată şi în lumea 
aceasta. 

Deci aşa de stricaţi am ajuns, atât de subul e spinul morții în 
spiritul nostru, încât realmente facem imposibilă lucrarea Duhului Sfânt 
„cu putere” în viaţa zilelor noastre. 

Deşi „În EI trăim, ne mișcăm şi suntem” (Fapte 17,28) totuşi, 
în zilele de pe urmă, alţii vor trebui să vie, de pe celălalt tărâm al 

existenţei, să reafirme credința vie în Dumnezeu, şi să o dovedească cu 
propria lor înviere din moartea la care vor fi supuşi şi din care îi va învia 
Dumnezeu, ca un preludiu al învierii celei de obşte, cu care se va sfârşi 
veacul de acum. 

Duhul Sfânt fund „foc” aprinde, așa-zicând, tot „cuprinsul” 
fiinţei, deci şi impurităţile, astfel aceia de care s-a lepădat lisus pe cum 
că nu-i cunoaşte, ştiau că au făcut semne în numele Lui. Duhul a lucrat 
cu putere într-înşii, dar a aprins şi slava lor deşartă, ceea ce le-a fost spre 
pierzare. 

Dacă s-au restrâns darurile Duhului Sfânt, dacă înşişi credincioşii 
găsesc că puterile nu mai au rost în sprijinul credinţei, e semn că ne-am 
depărtat de Dumnezeu şi nu mai avem „ştiinţa mântuirii” (Romani 10,1 
și Luca 1,77), ci un „duh de toropeală” (Romani 11,8). 

Sfinţii n-au fost conştienţi de sfințenie, ci de păcătoşenie. Când 
Cel Sfânt se apropie de tine te vezi păcătos; când cel mincinos se 
apropie de tine „te vezi” sfânt. Așa se deosebesc credincioșii de înșelaţi. 


LC 


Jocul cu focul. 


Oamenii mari au un „foc” — focul descoperit de ei sau prins din 
stihiile naturii. Focul şi roata sunt cele mai mari descoperiri ale omului. 
Pe ele se întemeiază civilizaţia: puterea focului transformată în mişcare 
circulară. 

Dacă până mai ieri citeam povestea lui Prometeu, care, pentru 
folosul oamenilor, a furat focul din cer şi a fost pedepsit de zei să-i 
mănânce vulturii ficatul, apoi astăzi oamenii cu adevărat au [urat focul 
din cer, reușind să desprindă din echilibru energia fantastică ce stă la 
temelia lumii văzute. 

Mâine 18 iunie se petrece una din cele mai temerare experienţe cu 
focul, furat din vistieriile de taină ale firu. 

Platon scrie că pricina pentru care s-a scufundat continentul 
Atlantida a fost că „oamenii au întrebuințat rău puterile ce li s-au 
dat”. 

De unde putem şti că experienţa de mâine nu ar putea declanşa o 
reacție în lanţ în straturile superioare ale atmosterei şi să se întâmple, 
când nimeni nu se aşteaptă, împlinirea celor scrise: „Atunci cerurile 
pieri-vor cu vuict mare, stihiile (elementele chimice) arzând se vor 

desface şi pământul şi lucrurile de pe el vor arde de istov”. O explozie 
atomică nu putea fi descrisă mai clar, de cum a făcut-o, inspirat de 
Duhul Sfânt, Sfântul Apostol Petru (II Petru 3,10). Şi când ? 

„Ziua Domnului vine aşa, ca un fur, în puterea nopţii (— noaptea e 
vremea necredinţei). Atunci când vor zice: pace şi linişte ! atunci fără 
de veste dă peste ei pieirea...” (1 Tesaloniceni 5,2-3). 

Toţi vorbesc de pace, toți o propun sau o impun. 

Facem conferințe de pace dar facem şi experienţe atomice. 
Viclenia minţii omeneşti are și ea un capăt. 

Nu poţi avea pe pământ pace câtă vreme ești în război cu 
Dumnezeu, „Domnul Păcii şi Părintele veacului ce va să vie” (Isaia 9,5). 

Dar dacă mâine e ultima zi şi ştiinţa, cu chibritul ei, pune capăt 
dihoniei omeneşti ? 

* 


Insemnări pe marginea unci predici de Rusalii. 


e 

SCHIMBAREA LA FAŢĂ 


6.VIII.1976 
Schimbarea la faţă: 
fapt ceresc; 
cuprins spiritual; 
rost mai presus de lume; 
arătarea destinului omului. 


ii 


S-a schimbat la faţă nu pentru Sine, ci pentru ucenicii Săi, pentru 
urmaşii lor, pentru noi oamenii, ca să ne încredinţeze că mai este o viaţă, 
mai presus de aceasta: veșnică, „întru slavă” (Luca 9,31), la care suntem 
toți chemaţi. 

Aceasta este „chemarea” şi „alegerea” noastră. 

Ne menţinem în chemarea acestui destin de lumină, sau, de 
mulțimea grijilor vieţii acesteia, uităm destinul nostru şi ne cufundăm în 
întunerecul celor deşarte ? 

Spre aceeaşi încredințare a fost şi glasul părintesc: „Acesta este 
Fiul Meu cel iubit, pe Acesta să-L ascultați” (Luca 9,35). 


e 


Dacă, „viaţa veşnică aceasta este: să Te cunoască pe Tine, Tată şi 
pe lisus Hristos pe Care L-ai trimis” (loan 17,3), atunci cunoaşterea lui 
Dumnezeu, ca lumină, ca iubire, ca atotputernicie, ca atotprezenţă, ne 
poate deveni continuitate de conştiinţă. Transcendenţa străbate 
imanenţa, fără panteism, fără determinism, anulare a libertăţii — 
dimpotrivă, strămutarea în Adevăr, ne face cu adevărat liberi. 


ED 


„Conceptul de Dumnezeu al teologiei ortodoxe ca 
«transcendență» care coboară, transcendenţă permanent prezentă în 
imanenţă, nu (numai) prin fiinţa ei, ci prin neîntrerupta ei activitate 
pronietoare şi desăvârşitoare, adică ca transcendenţă, îi oferă lui 
Dimitrie Cantemir putinţa unei depline rezolvă a problemei 
cunoaşterii.” (din pr. Horhoianu). 

Transcendenţa e permanent prezentă în imanență, nu (numai) prin 
funţă, ci prin Har. Când nu e prin Har, e prin judecată. 


* 


Transcendenţa e permanent prezentă în imanenţă, fie ca Har, fie 
ca judecată. 

S-a schimbat la faţă nu pentru Sine, ci pentru noi: să ne 
încredinţeze că EI e „Mesia, Fiul lui Dumnezeu celui viu”, că va trece 
prin moarte, vrând acest lucru, ca să omoare moartea şi să prădeze iadul; 
să ne încredințeze — prin Moise şi Ilie — că şi noi vom fi schimbaţi la faţă 
„întru slavă”. Că El va face aceasta: că EI e Mântuitorul. 

Lucrarea aceasta a mântuirii oamenilor, are alte dimensiuni decât 
scurta noastră viaţă pământeană. Noi suntem prea prinşi de crisalida 
noastră de carne — poate că unde Împărăţia lui Dumnezeu din noi, viaţa 
veşnică nu au relief interior în măsură egală, sau că peste tot nu sunt 
măsură, cum ne-am deprins noi a înţelege. 

Că şi noi trebuie să trecem prin moarte şi... trebuie să ne aşteptăm 
cu toţii. 

Că EI e stăpân al Vieţii şi al morţii şi ne va scoate şi pe noi din 
moarte, căpătând însuşirile învierii şi recăpătând nemurirea. 

Trăim cauza Lui — misiunea noastră —; murim pentru El în lumea 
aceasta — chemarea noastră —; viază El întru noi — destinul nostru —. 

Când acestea nu mai sunt întrebări ci certitudini interioare, cu El 
biruim Şi frica crisalidei şi stăpâniile întunerecului care aveau putere 
prin plăcere şi prin frică — „chemaţi, aleşi şi credincioşi.” (Apocalipsă 
17,14). 

a 

Trupul înviat al Domnului ține de un plan transcendent planului 
nostru de trăire. Dar pentru cei ale căror simţuri sunt înălțate prin 
energia Duhului Sfânt, datorită credinţei, această transcendenţă nu e 
sesizabilă numai prin simțuri, ca o realitate exterioară, ci e intrată în 
comunicare cu fiinţa lor. Căci are fluiditatea spiritualității şi iradierea 
Iubirii maxime. Acest trup e transcendent numai în sensul că e o realitate 
din planul Duhului şi ni se cere o ridicare la starea de înduhovnicire, 
care-i ținta noastră, pentru ca astfel, nu numai să ştim de EI prin 
credință, ci să ne şi unim cu EI în chip simţit. Aceasta e împărtăşirea 
de EI] în lumina viitoare neînserată de care vorbeşte Liturghia ortodoxă. 

Acesta e nu numai Botezul în Duhul Sfânt şi foc, ci comuniunea în foc 
şi în lumină a tuturor cu Hristos în Împărăţia cerului, unde drepții vor 
străluci ca soarele în Lumina Feţei Lui (Matei 13,43). 

Lumina neînserată care iradiază din Trupul lui Hristos nu e o 
lumină impersonală, ci lumina Persoanei supreme, deci şi căldura 
dragostei supreme a lui Dumnezeu adus aproape creştinilor credincioşi 
şi comunicată lor, întrucât această Persoană S-a făcut şi rămâne în veci 
şi Om: „Închinăciune de seara aducem Ţie, luminii ncînserate, care la 
sfârşitul veacurilor, ca într-o oglindă prin trup ai strălucit lumii şi până 
la iad Te-ai pogorât şi întunerecul de acolo l-ai stricat şi lumina învierii 
neamurilor ai arătat, Dătătorule de lumină, Doamne, slavă Ţie.” 
(Miercuri seara în Săptămâna Luminată). 


E 

„TOŢI SUNTEŢI FIII LUI DUMNEZEU PRIN 


CREDINȚA ÎN IISUS HRISTOS” 
| Către monahi(i), 1986] 


I 


Galateni 3,26: „Toți sunteţi fiii lui Dumnezeu prin credinţa în lisus 
Hristos.” (în obârşie, în tranzit şi în final). 


Il Corinteni 3,16: „Nu ştiţi oare că voi sunteţi templul lui Dumnezeu şi 
că Duhul lui Dumnezeu sălăşluieşte întru voi ?” 
Voi însă, 

3,3-4: „Sunteţi tot trupeşti, câtă vreme este între voi pizmă, 
ceartă şi dezbinări..., oameni de rând, oameni 
slabi.” 

ŞI: 

II Corinteni 13,5: „Voi singuri nu vă cunoaşteţi bine că Hristos lisus 
este întru voi ? Afară numai dacă nu sunteţi creştini 
netrebnici.” 

Căci: 
Galateni 5,15: „Dacă vă muşcaţi unul pe altul şi vă mâncaţi întreolaltă, 
4,19: „GREU prinde Hristos CHIP în voi.” 

loan 15,5: Şi: „Fără Mine nu puteţi face nimic !” (şi ajungeţi la 

nimica). 
Deci: 
II Timotei 2,14: „Jură-i înaintea lui Dumnezeu să nu se certe !” 


II 


Matei 22,36-40: „Învăţătorule, care este marea poruncă din 
Lege ? El îi răspunse: să iubeşti pe Domnul Dumnezeul tău, cu toată 
inima îa, cu tot sufletul tău şi cu tot cugetul tău. Aceasta este marea şi 
cea dintâi poruncă, iar a doua, la fel cu aceasta: să iubeşti pe aproapele 
tău, ca pe tine însuţi. În aceste două porunci atârnă toată Legea şi 
Proorocii.” 

Matei 10,34-39: „Să nu socotiți că am venit să aduc pace pe 
pământ. N-am venit să aduc pace ci sabie.” 

lubirea de Domnul Hristos exclude orice altă iubire, chiar şi de 
propria viaţă; ba dimpotrivă, cine-şi pierde viaţa sa pentru Hristos, în 
veacul acesta, o va avea câştigată pe cea veşnică. 

lar iubirea aproapelui e desăvârşit lărgită, faţă de Legea veche. 

Dar: Marea deosebire este între sabia Duhului Sfânt şi săgețile 
duhului rău... 

- Cu care, ale cui unelte v-aţi războit până acum ? 

Matei 5,44-45 şi 48: „Căci Eu vă zic vouă: iubiţi pe vrăjmaşii 
voştri, binecuvântaţi pe cei ce vă blestemă, faceţi bine celor ce vă 
urăsc şi rugaţi-vă pentru cei ce vă vatămă şi vă prigonesc. Ca să fiţi 
fiii Tatălui vostru Celui din ceruri, că EI face să răsară soarele şi peste 
cei răi şi peste cei buni şi trimite ploaie şi peste cei drepţi şi peste cei 
nedrepţi.” „Deci voi fiţi desăvârşiţi, precum Tatăl vostru cel ceresc 
desăvârşit este.” 

III 


Calea noastră, a călugăriei, este calea urmării Domnului nostru 
lisus Hristos, care face cu putinţă şi porunca desăvârşirii. 

Sărăcia şi fecioria nu sunt chiar aşa de grele; dar, lepădarea de 
sine dă foarte mult de lucru. Cu împlinirea acestei condiţii avem un 
adevărat război nevăzut: cu noi, cu lumea şi cu diavolul. 

1 loan 3,8-10: Dar „pentru aceasta S-a arătat Fiul lui Dumnezeu, 
ca să sfărâme lucrările diavolului.” Căci acela a învățat pe om dintru 
început ne-ascultarea şi călcarea poruncii lui Dumnezeu, Şi-i învaţă şi 
până astăzi pe oameni şi pe care-l ascultă, îi face fiii lui. 

Noi însă, prin Botez „suntem născuţi (a doua oară) din 
Dumnezeu.” Şi „pe aceasta cunoaştem care sunt fiii lui Dumnezeu şi 
care fiii diavolului”, ce fac, fiecare, cu porunca iubirii de Dumnezeu şi a 
iubirii de oameni. 

Deci de aceea S-a întrupat Fiul lui Dumnezeu şi S-a făcut om, ca 
să nc arate posibilitatea ascultănii de Dumnezeu şi a împlinirii 
poruncilor Lui, ca om adevărat, asemenea nouă, afară de păcat. 
Creştinismul e a doua creaţie a omului; iar călugăria o cale a 
realizării lui. 

Luca 9,23 şi 14,33: „Cine vrea să vie după Mine, să se lapede de 
sine, să-şi ia crucea sa, în fiecare zi şi să-M: urmeze Mie.” „lar cine nu 

se lapădă de sine şi de tot ce are, ba încă şi de viaţa sa, nu poate să fie 
ucenicul Meu.” 

Aci stă viaţa ascetică a ucenicului şi toată greutatea: a lepădării de 
sine, a ascultării şi a tăierii voii proprii — pentru că nu sunt înţelese şi-s 
tare aspre. De ajutor să ne reamintim cuvintele Mântuitorului „N-am 
venit să fac voia Mea, ci voia Celui ce M-a trimis pe Mine” (loan 6,38); 
iar cu ascultarea, a fost „ascultător până la moarte, şi moarte de cruce” 
(Filipeni 2,8). Căci „pentru aceasta am venit” (loan 12,27). Cu aceasta a 
surpat stăpânirea morţii, ca efect al neascultării omului. — Că moartea 
mai dăinuieşte şi după Învierea Mântuitorului, dăinuieşte cu alt rost, cu 
alt sens: ca moarte a păcatului fiecăruia, a omului vechi, nu a omului 
nou. Moartea e eliberare, nu mai e osândă. E „mutare din moarte la 
viaţă” — cum zic Pogribaniile. 

Condiţia aceasta a unei noi vieţi, adusă de Domnul şi Mântuitorul 
nostru lisus Hristos pe pământ, între oameni, nu e înţeleasă bine şi ușor 
de noi pământenii, şi, ca urmare, nici realizată în toată adâncimea, 
frumuseţea şi valoarea el. 

Noi, prin naşterea trupească, suntem omul cel vechi, omul lipit 
prin cleiul simţurilor de fața materială și trecătoare a lumii acesteia — 
fapt care duce la toate patimile şi lanţurile care ne strâng şi ne 
îngustează orizontul minţii la „acum” şi „aici” — ca şi cum modul acesta 
de viaţă ar fi toată dimensiunea noastră: să ne fie nouă „bine” aici pe 
pământ. ... „Munte” de prostie omenească, bun de aruncat în mare — 
de-ar avea cineva un grăunte de muştar credinţă. 

Omul acesta vechi din noi „nu suporiă să se învinovăţească pe 
sine” că: el, de bunăvoia sa, se striveşte de greutatea „muntelui” sub 
care geme de prostia patimilor. Aceasta este voia care trebuie tăiată. 
Filocalia vol. IX, p. 485 şi 492 „Căci nimic nu foloseşte pe oameni așa 
de mult, ca tăierea acestei voi a lor”; iar „voia e propriu-zis, mişcarea 
unei patimi spre satisfacerea ei”. 

Deci de aceea e grea lepădarea de sine, ascultarea şi tăierea voii — 
care în perioada ascetică sunt unul şi același lucru, că sunt împotriva 
patimilor. Aşadar nu pentru pricina desăvârşirii e grea calea, ci pentru 
cleiul patimilor şi al plăcerii mincinoase cu care suntem legaţi la gard, 
de aceea sunt neînţelese şi refuzate adică: ascultarea, lepădarea de sine şi 
tăierea voii. Şi nu mai scăpăm de aceste „nesuferite” unelte ale vieţii de 
fiecare zi, pentru că ele ne sunt „crucea de fiecare zi”, căci şi noi ținem 

omul nostru cel nou, pe lisus Hristos, flămând, bolnav, în temniţă şi pe 
cruce. De aceea, cum zice lorga, e primejdioasă temniţa în care te simţi 
„bine”; iar temniţa Lui suntem „noi”. 

Omul nostru vechi, duşmanul lui Dumnezeu, e cel care refuză 
dezlipirea de patimi, pentru că pune plăcerea simţurilor mai presus 
de omul cel ceresc, în persoana ceresc-pământească a lui lisus Hristos, 
pricină pentru care se sălbătăceşte şi împotriva oamenilor. În condiţia 
tirăniei simţurilor, mântuirea ar fi imposibilă, fără naşterea din nou din 
apă şi din Duh. 

Toţi avem Sfântul Botez, dar nu ştim mai nimic despre el; nu ne-a 
devenit conştient şi putere cu care să ne biruim vechitura noastră şi 
lumea din noi. Noi avem numai hârtia de Botez. Darul Botezului, Omul 
cel ceresc, lisus Hristos, aşteaptă vârsta priceperii şi convertirea noastră. 
Noi însă, cu puteri proprii, nu putem să „tăiem” din noi egoismul, 
părerea de sine, dorinţa de slavă şi tot desfrâul deşertăciunilor. În 
privinţa acestor vlăstari sălbateci, avem prevenirea Mântuitorului: „Fără 
Mine nu puteţi face nimic !” (loan 15,5). Dar, „ceea ce la omecu 
neputinţă, e cu putință la Dumnezeu.” EI, Cel care ne-a îmbrăcat la 
Botez, ne convertește la o nouă minte — „înnoirea minţii” (Romani 
12,2), şi darurile Botezului încep să se dezvolte pe măsura izbăvirii 
noastre de patimi, cea după nevoinţă şi după credință. 

EI e „sabia” care „taie” toate mlădiţele sălbatice ale omului 
nostru vechi, ca: toată seva vieţii noastre să crească înspre omul nostru 
Cel ceresc, e creşterea noastră de la „chip” la „asemănare”. 

Cel ce nu-şi cunoaşte și obârşia sa divină e un mort. Cel ce nu 
munceşte în viaţa aceasta decât pentru traiul lui pământesc şi nimic 
pentru veşnicia lui, e un mort. lar călugării care se mulțumesc că au 
„leşit” din lume şi au îmbrăcat niște haine călugărești, să afle că nu 
haina face pe călugăr, călugăr. 

> 

„Foc am venit să azvârl pe pământ şi cât aş vrea ca acum să fie 
aprins în lume” (Luca 12,49). 

Dar după Înviere l-a pogorât, în vifor şi cutremur de pământ, în 
Duminica Pogorâni Duhului Sfânt, ziua întemeierii Bisericii şi a 
instituirii sfintelor ei Taine, printre care, primul, Botezul. 

Duhul Sfânt („dumnezeiesc” — cum precizează sfântul Serafim de 
Sarov), a treia Persoană a Sfintei Treimi, e puterea dătătoare de viaţă în 


PĂRINTELE ARSENIE — „ÎNGERUL CU CĂDELNIȚA DE AUR" +92 


toată creaţia, puterea care â tămăduit firea omenească a ucenicilor de 
frică. Nemurirea a devenit mai evidentă ca moartea. Moartea pentru 
cauza lui Hristos a devenit fericirea intrării în Împărăţia Cerurilor. Şi nu 
este fericire mai evidentă ca martiriul. Aceasta e puterea dată nouă 
creştinilor, care nu poate fi combătută, şi, deci, biruie lumea. A nu te 
mai teme (Luca 12,4) „de cei ce ucid trupul şi mai mult nu pot face 
nimic” — nu mal € 0 problemă. (Este şi „ispita” „muceniei”, dar aceasta e 
deviere de la ortodoxie şi de la dreapta socoteală a minţii). 

Prin Duhul Sfânt suntem antrenați într-o nouă ontologie şi 
cunoaştere a condiției umane (Luca 1,77): „Ştiinţa mântuirii”, înnoirea 
minţii (Romani 12.2), ştiinţa îndumnezeirii omului. 

Dar, 
până acolo e o cale — şi „Eu sunt Calea...” (loan 14,6), cale care trebuie 
cunoscută şi mers pe ea cu grijă şi dreaptă socoteală, din aproape în 
aproape, în fiecare zi, cu fiecare amănunt, în aparenţă neînsemnat, dar 
amănuntele având urmări în eternitatea noastră. T.E.B. (Apoc. p. 21) 
„Căci în tot momentul omul îşi exprimă apartenenţa sa şi-şi precizează 
destinația sa. În tot momentul se verifică autenticitatea credinţei sale şi 
se împlineşte judecata sa. În jurul lui şi în el se exercită antagonismul 
ireductibil al idolatriei pământului şi al recunoaşterii singurului Domn 
lisus Hristos (ca sens al vieţii n.n.). Cuvântul profetic (al sfântului 
evanghelist loan) invită pe credincios să aprecieze gravitatea eternă a 
fiecărei clipe. Gravitatea aceasta nu îngăduie nici distracţia, nici 
uşurătatea, nici compromisurile, ci provoacă angajarea imediată şi 
integrală, a existenței noastre în perspectiva celei de A Doua Veniri a 
Domnului nostru lisus Hristos. Deci, Împărăţia lui Dumnezeu nu c 
numai un eveniment viitor, ci şi o realitate prezentă, şi încă de cea mai 
stringentă prezenţă”, a oricărei clipe. 

Deci războiul nevăzui trebuie bine cunoscut că-i de mare 
trebuinţă. Temeiul lui e că patimile pot fi stinse şi faptele dinafară pot fi 
îmbunătăţite numai după ce omul s-a deprins să-şi urmărească 
ATENT orice gând. Psalm 49,24: „Celui ce ia seama la calea sa, 
aceluia îi voi arăta mântuirea Mea”. 

- Şi cum îi arată ? 

- 1. Că nu trebuie să te împotriveşti sau să cârteşti când ţi se taie” 
lăstarii tăi sălbatici — voile tale — care sunt de obicei „draci; 

- 2. În vederea dobândirii cât mai evidente a chipului lui Hristos 
în noi, avem rânduite: lepădarea de sine, ascultarea şi tăierea voii, care, 
toate trele sunt unul şi acelaşi lucru, una şi aceeași nevoinţă, una şi 
aceeași „Cruce, în fiecare zi”. 

Şi fiindcă unul din defectele cele mai mari ale omului este acela 
că nu-şi poate da seama de defectele sale, şi-i ţinut de puterea vicleană 
în ciuma părerii că el ştie cum să trăiască, Dumnezeu a rânduit o 
ierarhie între oameni Şi fiecare are pe cineva mai mare ca el, în dar şi 
rânduială, față de care-i dator să fie supus. 

Aşadar, pentru a trăi în linişte trebuie să fii una din două: sau pe 
de-a-ntregul liber (de patimi), sau pe de-a-ntregul supus. Dar nu orice 
hbertate e libertate, ci numai aceea pe care o dă Adevărul, după cuvântul 
Mântuitorului: „Adevărul vă va face liberi” (loan 8,32); şi nici 
„adevărul iluzie”, care e sectar, ci Acela care e persoană divină şi 
consonanţă a Bisericii sobornicești. 

„Numai acolo unde fraţii trăiesc în unire Dumnezeu trimite 
daruri nesfârşite” (Psalmul 132,3); iar această unire, pe care o apără 
toți laolaltă, e ridicată la valoarea de semn al recunoaşterii, că aceia sunt 
ucenicii şi prietenii Mântuitorului. 

ŞI cu cât cineva se apropie mai mult de Dumnezeu, prin 
ascultarea poruncilor, cu atât îşi vede mai mult defectele sale şi nu se 
mai ocupă de defectele altora. 

Atunci ceea ce eşti, vorbeşte mai tare decât ceea ce spui. 


> 


„CINE CAUTĂ ADEVĂRUL NU MAI NUMĂRĂ PĂRERILE” 


Cine vrea un stil de viaţă trebuie să se cunoască bine pe sine şi să 
se ajute şi de cunoaşterea altora, că de obicei noi ne părtinim în 
cunoaştere şi slăbiciunile ni le putem vedea calități. 

Cel mai bun ajutor e acela care te ajută să-ţi iei singur hotărârea şi 
răspunderea, nu aceia care-ţi dă el hotărârea. De ce ? Pentru că în orice 
direcție te-ai hotărî, pe parcurs dai de neprevăzute greutăţi, piedici, 
adversităţi, cumpene, ispite, răutăţi, etc.; şi ai pe cine da vina, că te-a 
„ajutat” prost. 

Ajutorul bun e acela care te pune în cea mai bună cunoştinţă de 
cauză şi în cea mai bună cunoştinţă de sine, ca, în aceste condiţii să poți 

lua hotărârea singur. Hotărârea bună e deci aceea care o poţi susține ca 
bună între orice împrejurări şi vârste. Hotărârea bună de urmat e deci 
aceea care corespunde puterii tale reale de-a o urma fără cumpene, fără 
compromisuri şi cu aceeaşi bucurie toată viaţa. Că dificultăţi apar sigur 
cu cât alegerea e mai curajoasă şi mai aleasă. lar dacă puterile reale nu 
sunt corespunzătoare, se poate întâmpla să nu fii ajutat, şi, ca atare, să te 
cunoşti mai bine cu întârziere, că te-ai luat după o iluzie de sine şi nu 
după o dreaptă socoteală cu posibilitățile tale la nivelul acela. Că vezi: 
omul e schimbăcios de la o zi la alta, de la o întâmplare la alta, uneori şi 
de la o nimica toată. 

Iar unele hotărâri pretind o linie permanent ascendentă; că aşa ni-i 
nouă dat să creştem, nu numai biologic, ci şi spiritual, printre 
întâmplările vieţii şi cronica vârstelor. 

lar înfrângerile pot fi şi bune când ne descoperă neputinţe şi ne 
umilesc cutezanţa și o luăm mai modest de la capăt — dar o luăm. Și pot 
fi şi rele, când din vina noastră slăbim credinţa în puterea binelui şi 
deschidem portiţa descurajării, când: „o sfinţenie tristă e o tristă 
sfinţenie”. 

E 

Până aci scrisoarea a fost prea concentrată, deşi destul de bine 
centrată pe ideea de a-ţi ajuta să-ţi iei singură hotărârea ta. 

Să degajăm puţin terenul. 

Spui, mai pe la început, că tare îți plac copiii. E chiar semnul 
normalităţii tale — a celei mai bune normalităţi. Sfântul Pavel, Apostolul, 
spune clar „femeia se mântuieşte prin naştere de fii şi prin stăruința în 
dreapta credinţă” (| Timotei 2,15). Deci acesta e primul răspuns al 
Revelaţiei: răspuns după puterile normale ale firii femeiești, potrivit cu 
care e construită întru totul, de la creaţie. 

Mântuitorul a luat copii în braţe şi i-a dat ca model de credinţă şi 
curăţie sufletească celor mari, care zic că vor să intre în Împărăţia lui 
Dumnezeu. Tradiţia spune că Ignatie Teoforul ar fi fost unul din acei 
copii. 

Creştinii au fost prigoniţi, închişi, judecaţi şi omorâţi în tot chipul, 
de la început, vreme de 300 de ani. Nu mai erau siguri că seara sc întorc 
acasă. De aceea, încă în veacul apostolic, voiau să se abţină de la 
căsătorie. Sfântul Pavel nu le-a aprobat ideea. „Nimeni să nu se abţină 
de la datoria căsătorească decât pentru vremea de rugăciune şi post — ca 

să nu piară neamul creștinesc” (IL Corinteni 7,5). EI, Pavel, spune 
aceasta, care zisese, mai undeva, că ar vrea — cât ar fi după el — ca toți să 
fie ca el; adică neangajaţi în căsătorie, ca aşa să fie mai liberi în slujba 
lui Dumnezeu şi mărturisirea mucenicească. Deci nu i s-a aprobat să 
propoveduiască schimbarea legii firii. Această lege a firii, prezentă în 
instinct, mai poate fi recunoscută şi dintr-un alt unghi de vedere: al 
refuzului ei, sau al devierilor ei, prin efectele ce le produce, mai bine-zis 
prin pedepsele cu care încarcă pe cei ce o nesocotesc sau o strâmbă. 

Aci vine la rând întrebarea ta: „Oare am să pot ?” — birui firea ? 

Între minte şi instinct este o continuă tensiune de subordonare 
reciprocă; un dezechilibru chiar. Şi mare luptă trebuie pentru 
echilibrarea lor; şi, de multe ori, dezechilibrul mai mare se face; ba şi 
moartea poate pune capăt acestei gâlceve între minte şi instincte. 

De aceea e mai bine de-a lua hotărâri mai smerite cu privire la 
această gâlceavă. 

XR 

Sunt porunci şi sfaturi. 

Mântuitorul Însuşi a rezumat Scriptura în porunca iubirii de 
Dumnezeu și a iubirii de oameni; cine împlineşte aceasta se mântuieşte. 
Un tânăr împlinise toate poruncile legii. — „Ce-mi mai lipseşte ?”, zise. 
— „Încă una îți lipseşte: mergi, vinde tot ce ai și le împarte săracilor ŞI 
vino şi-Mi urmează Mie” (Matei 19,20-22; Luca 18,21-23; Marcu 
10,21-22); - dar „a plecat întristat că era bogat foarte”. Aşa au luat fuinţă 
„Slaturile evanghelice”: sărăcia, fecioria şi ascultarea — cele trei 
făgăduinţe călugăreşti — sfaturile desăvârşirii. 


> 


Să nu-mi ceri ce n-am. De obicei ieşirea din cumpenele lăuntrice, 
pe care le aduci şi tu, aci nu sunt în condiţiile de a te putea scoate în mod 
miraculos şi ultimativ. 

Cum adică ? 

Numai o pildă a Sfântului Serafim de Sarov te poate lămuri cum. 
La el veneau mulți oameni cu tot felul de încurcături. Odată a venit ŞI un 
general. Mândru, încrezut, cu gând să râdă mai mult, decât să asculte. 
Sfântul Serafim a început să-i spună câte isprăvi nedrepte a făcut ca 
să ajungă general, câte vicleşuguri în viaţă și câte păcate cu numele ŞI cu 

numărul, încât (sufleteşte) generalul a asistat la o adevărată degradare a 
sa, vădindu-i-se toate relele sale. 

Un ucenic al sfântului, care asistase la acest rechizitoriu, îl întrebă 
mai târziu pe sfânt: „Cum ai ştiut, părinte, toate ale generalului ?” 

- De la mine n-am ştiut nimic. Toate mi le-a spus Domnul lisus, 
Care cunoaște toți oamenii și toate ale lor. 

Aci însă nu-i cazul sfântului Serafim; căruia îi spune Domnul 
lisus personal şi mintal toată biografia trecută şi viitoare a unei necăjite 
în cumpenele destinului. Deci e exclusă soluţia verdictului: aşa sau aşa. 

Ce pot să-ți spun, așa mai neașteptat, e că: dacă ai fi avut în 
destinul tău o misiune specială de la Dumnezeu între oameni, te-ai fi 
născut băiat. 

Căci e tare grea misiunea de slujitor al lui Dumnezeu între 
oameni. De ce ? Pentru că: pentru „a face şi a spune voia lui 
Dumnezeu oamenilor trebuie să-ţi omori voia ta”. Aşa spun sfinţii 
Părinţi şi aşa se urmăreşte în călugărie. lar unde nu se realizează 
dărâmarea acestui zid: voia omului şi iubirea de sine, între tine şi 
Dumnezeu nu se realizează nici o călugărie şi nici o misiune între 
oameni. | 

Firea ta femeiască nu poate rezista la o aşa operaţie mortală a 
acestui eu, zid. Că scrie slujba călugăriei: „Că vei flămânzi şi vei înseta 
şi vei fi lipsită şi dosădită şi batjocorită şi ocărâtă şi prigonită şi de multe 
întristări înconjurată, prin care se închipuiește viaţa cea după Dumnezeu. 
ȘI când aceste toate le vei pătimi, bucură-te, zice Domnul, că plata ta 
multă este în ceruri, întru Hristos lisus Domnul nostru...” 

Unde mai pui că patimile noastre pot fi stinse şi faptele din afară 
îmbunătățite numai după ce omul s-a deprins să-şi urmărească 
ATENT orice gând. 

lar Psaltirea spune:... „Celui ce ia seama la calea sa, aceluia îi voi 
arăta mântuirea mea” (Psalmul 49,24). 

Deci nu te văd dobândind atare însușiri în Prislop. 

Ma: bine o cale normală în căsătorie unde să aduci tu un om 
(băiat), om al lui Dumnezeu, și să-ți compensezi această dorinţă a ta. 
Că multe mame au adus sfinţi lu: Dumnezeu. 

Dar ai grijă de credinţa soţului, să nu-ţi ceară să nu-i faci, ci să-i 
omori, cum e moda şi păcatul căsătoriilor din vremea noastră. 


E 

Lepădarea de sine 


„Cine vrea să vie după Mine, să se lapede de sine, să-şi ia crucea 
sa, în fiecare zi şi să-Mi urmeze Mie” (Luca 9,23). 

Prima condiţie e lepădarea de sine. 

A doua, luarea crucii în fiecare zi. 

A treia, urmarea întocmai a Modelului, lisus Hristos. 

Acestea sunt condiţiile pentru toți creştinii şi sunt creștini pe 
măsura împlinirii acestor condiţii, care sunt şi porunci de îndată ce le-ai 
ales în mod liber. 

Călugării au în plus: sărăcia, fecioria şi ascultarea. Acestea sunt 
siaturile evanghelice. Dintre acestea, condiția cea mai grea e ascultarea 
şi găsirea de cine să asculţi, ca de Dumnezeu. „Căci cei ce n-au cârmuire 
cad ca frunzele”, iar „mântuirea e întru sfat mult”. (Filocalia vol. IX, 
p. 528; Pilde 11,14), 

De ce ascultarea este cea mai grea ? 

Pentru că ea e chiar lepădarea de sine, e luarea crucii necazurilor 
şi greutăților care apar în fiecare zi şi să şi mulţumeşti pentru ele. În 
călugărie cea mai supărătoare treabă e „tăierea voii”, care e acelaşi 
lucru cu lepădarea de sine, cu crucea ocărilor, care-ţi omoară iubirea de 
sine în fiecare zi. 

De ce e atât de atacată „voia” aceasta ? 

Pentru că „voia”, zisă a noastră, e în realitate mișcarea unei patimi 
spre împlinirea ei. „„Voia” aceasta nu vrea să urmeze Domnului Hristos, 
ci vrea păcatul, vrea „drepturile” trupului, vrea patimile, se vrea pe 
„sine”. 

Şi nu suntem pe deplin lămuriţi ca să fim pe deplin hotărâți. Am 
intrat într-o cale şi nu o cunoaştem bine; iar necunoscând-o nici n-o 
învăţăm, ba din ce în ce ni-e mai necunoscută. 

„De nu se va naşte cineva din nou nu va putea intra în Împărăţia 
lui Dumnezeu” (loan 3,5). 

Întâi ne-am născut din părinții noştri pământeşti. A doua oară 
ne-am născut din „apă şi din Duh” — Botezul — prin care ne-am făcut şi 
fui lui Dumnezeu. Dar tragem după noi şi pe omul cel pământesc din 
părinţii trupeşti, care se cheamă „omul cel vechi” sau „omul păcatului”. 

Prin Botez ni s-a altoit Omul cel Nou -— lisus Hristos, mlădiță 
cerească, „făptura cea nouă” pe care suntem îndrumați să o îngrijim și 


PĂRINTELE ARSENIE — „INGERUL CU CĂDELNIȚA DE AUR” 439 


să-l dăm toată seva vieţii, ca ea să crească şi să rodească fapte vrednice 
de pocăință — dovadă că urmăm pe Domnul Hristos şi nu omului nostru 
vechi, sortit morții. 

Aci-i temeiul tăierii tuturor mlădiţelor sălbatice din firea noastră 
veche, care sunt patimi ale iubirii de sine. Asta e „„voia”, astea sunt 
„voile” noastre care trebuie tăiate în fiecare zi, mlădiţele sălbatice ale 
omului păcatului din noi. 

Aci e temeiul lepădării de sine, sinea cea veche, sinea noastră cea 
superficială, sinea noastră cea iubitoare de „lume” şi de pofiele ei. 
Toată această treabă e un război şi o atenţie neîncetată şi de fiecare zi 
asupra noastră. Întâi trebuie să fim noi cei mai atenţi, fiind la mijloc 
propriul nostru suflet şi soarta sa veşnică. 

E atenti asupra noastră Dumnezeu Însuşi, „lată Eu cu voi sunt în 
toate zilele până la sfârşitul veacului” (Matei 28,20), căci asupra noastră 
mai pândeşte neîncetat şi diavolul, care vrea să ascultăm de omul nostru 
vechi şi pătimaș, ca să murim şi trupeşte şi sufleteşte. 

Aci e temeiul „smeritei rugăciuni şi atenţii”. Domnul Hristos a 
venit în lume, „să strice lucrăturile diavolului cele contra noastră” 
(| loan 3,8), a fiecăruia din noi — dar dacă-l cerem ajutorul, că nu e 
departe de fiecare din noi, zi şi noapte. 

Ispititorul tare ne îmbie cu cruţarea de sine, cu apărarea acestei 
„sine” pătimaşă, cu plăcerile patimilor și cu tot felul de slavă deşartă a 
vieţii acesteia de acum şi de aici — viaţă sortită morții. 

Alta e Viaţa adusă de Domnul Hristos, pentru care trebuie să 
dovedim şi noi, din partea noastră ca pământeni, cât mai lămurită 
înțelegere şi alipire — alipirea dragostei de Domnul Hristos şi de 
Dumnezeu, Tatăl nostru şi de Dumnezeu Duhul Sfânt, care a tămăduit 
firea omenească de orice fel de frică, de la frica de urgia iudeilor, din 
ziua Pogorârii Duhului Sfânt, încoace. Dragostea de Focul Duhului 
Stânt, căci viaţă spirituală nu este decât cea în Duhul Sfânt, care face și 
strămutarea trupului acestuia — arzând patimile — în „Templu al Duhului 
Sfânt”. „Căci Duhul Sfânt e Cela ce pe cele neputincioase vindecă şi pe 
cele cu lipsă le împlineşte” — zice rugăciunea sfințirii celor 3 trepte, 
diaconia, preoția şi episcopatul, precum şi hirotesirile în trepte 
duhovniceşti. 

Înţelepciunea lui Solomon 2,23-24: „Dumnezeu a zidit pe om spre 
nestricăciune şi l-a făcut după chipul ființei Sale. Iar prin gelozia 
diavolului moartea a intrat în lume şi cei ce sunt de partea lui vor ajunge 
s-o cunoască.” 


Isus Sirah 3,18 şi 27; 9,18-19: „Cu cât eşti mai mare, cu atât mai 
mult te smereşte, şi înaintea Domnului vei afla har”; „Ispitele nu sunt 
lecuire pentru cel trufaş, că buruiană rea s-a înrădăcinat în inima lui.”; 
„Să ştii că prin mijlocul curselor treci şi pe lanţuri umbli”; „După 
putinţa ta cearcă pe cei de aproape şi cu cei înţelepţi te sfătuieşte”. 


% 


„Cine vrea să vie după Mine, şi să fie ucenicul 

Meu, să se lapede de sine, de tot ce are şi de 
tot ce este, ba până şi de viaţa sa, să-şi ia 
crucea în fiecare zi şi să-Mi urmeze Mie. Căci 
cine va vrea să-şi cruţe viaţa sa o va pierde; iar 
cine o va pierde pentru Mine şi pentru 
Evanghelie o va câştiga.” (cf. Marcu 8,34-35) 


lar cine îşi va câștiga viaţa în condiţiile lepădării de sine, a luării 
crucii în fiecare zi, ba şi a morţii vieţii acesteia pământeşti pentru 
cauza lui Hristos, în schimb, viaţă veşnică va afla. „Iar viaţa veşnică 
aceasta este: să le cunoască pe Tine, singurul, adevăratul Dumnezeu şi 
pe lisus Hristos pe Care L-ai trimis” (loan 17,3). 

Pe de altă parte: „În nimeni altcineva nu este mântuire decât în 
«lisus Hristos, şi Acesta răstignit” (Faptele Apostolilor 4,12; 
I Corinteni 2,2). 

Dar El ne cere lepădarea de sine, prima condiţie a uceniciei şi a 
urmării Lui. Deci de această lepădare de sine e făcută atârnătoare viaţa 
noastră veşnică — veşnicia noastră, ţesută de libertatea cu care suntem 
înzestrați în vremelnicia noastră. De altfel pentru aceasta a și venit 
Dumnezeu la noi să ne aducă, prin modelul Său de om adevărat şi 
Dumnezeu adevărat, Cale către izbăvirea noastră din vremelnicie — 
mântuirea. „Căci toată lumea zace în cel viclean” (1 loan 5,19). 

Greu de luat acest examen de admitere, care constă din lepădarea 
totală de sine şi pe toată durata vremelniciei noastre pământeşti; — decât 

că EI ne este şi Învățătorul şi ajutorul și Calea şi Adevărul şi Viaţa 
veşnică (loan 14,6). 

Deci El e totul pentru mântuirea noastră, căci „În EI trăim, ne 
mişcăm şi suntem” (Fapte 17,28). De aceea iubirea de Dumnezeu e 
porunca primă şi cea mai mare poruncă dată omului. Acesteia i se 
împotriveşte iubirea de sine. Aci e cumpăna apelor, de aci se despart 
cele două căi ale omului — şi nu se poate merge deodată pe două căi — 
de aci, din vremelnicia pământeană, alegem liber în care mod de viaţă 
hotărâm veşnicia noastră. Căci şi omul e făcut părtaş la mântuirea sa. 

Aşadar să urnim puţin mintea noastră — oricât de puţină este — din 
letargia în care se complace, din indiferența cu care s-a obişnuit, din 
neştiinţa — multă — de care-i învăluită, şi să vedem ce alegem să se 
aleagă din noi; să mai vedem: ştim cui credem (Il Timotei 1,12) şi de 
cine ne e drag cu adevărat ? 

E destul să nu gândeşti la nici un rost mai înalt al vieţii acesteia, 
şi, chiar numai cu atâta, să ajungi fără nici un rost; e de-ajuns să nu 
înveți şi să ajungi un prost; e destul să te iubeşti pe tine — aşa cum eşti — 
ŞI să ajungi să urăşti pe Dumnezeu. lar când toate aceste rele te încaieră 
— şi-s numai câteva — ajungi robul lor bun de legat. Ai fost furat de 
minte şi închis în neştiință, în uitare şi în negrijă — uriaşii tirani ai lumii 
acesteia, mari prieteni ai trupului şi ai minţii slabe, dar tare în slăbiciuni. 
lată schiţat portretul omului nostru vechi „zămislit în fărădelegi şi 
născut în păcate” (Psalmul 50,6). Pe acesta nu-l interesează altă viaţă. 

Deci „De nu se va naşte cineva din nou, nu va putea intra în 
Împărăţia lui Dumnezeu” (loan 3,3-7). 

lată de ce trebuie o convertire și un Botez şi o altoire. 

Convertirea e anemică, fără energie; Botezul îl reducem, ca 
pricepere, la hârtia de Botez şi ne vedem mai departe de viaţa obişnuită 
de până acum, ca toată lumea. Botezul însă mai e şi o altoire cu o 
mlădiţă nobilă a Altui Om, din altă lume, Om nou pe pământ: lisus 
Hristos. 

Ca la orice altoire, se taie tulpina sălbatecă, se retează creşterea 
veche — se taie Satana prin întreita „lepădare de Satana şi de toate 
lucrările lui” — se mărturiseşte unirea cu Hristos şi se confirmă Crezul 
creştinismului. Cu acestea se adaugă mlădița dumnezeiască, ca un ochi, 
în coaja tulpinii sălbatice; se leagă de butuc, ca să preia din el seva 
de creştere şi să o înnobileze. Înnobilarea nu e singură. Prin ungerea cu 

sfântul Mir se dau daruri ale Duhului Sfânt, talanţi, înzestrări, capacităţi 
de muncă şi de zidire a Bisericii care l-a primit. Peste toate acestea, noul 
născut în creştinism primește pe Domnul Hristos în Sfintele Taine, ca 
Persoană Divină, a Doua Faţă a Sfintei Treimi, ca model de viaţă şi ca 
ajutor în toate momentele vieţii sale pământeşti, fie mărunte, fie 
încărcate de durere, fie de lupte cu vicleanul care-i cerne ca pe grâu pe 
toți oamenii, căci împotriva acestuia „fără Mine nu puteţi face nimic” 
(loan 15,5). 

Acesta-i începutul vieții celei adevărate: naşterea din nou, 
înzestrarea cu o altă minte, deschisă şi spre transcendenţa noastră — viața 
veşnică, ba chiar îndumnezeirea noastră prin Har. Cu această minte 
înnoită, altfel pricepem, altfel vorbim şi altfel ne purtăm cu fraţii noştri 
— cu altă tubire de altă valoare: iubirea de oameni a lui Dumnezeu. 
exprimată prin noi, smerite unelte şi „iconomi ai Tainelor lui 
Dumnezeu” (| Corinteni 4,1). Altă față, distanţă, ia vremelnicia noastră 
trăită, dusă în nimbul transcendenţei, precum spune şi poetul: 


Sunt candelă aprinsă sub bolțile divine, 
In haos spânzur, dar atârn de Tine, 


decât o viaţă simplă, vremelnică, umbrită de haos. Creaţia lui Dumnezeu 
e cosmos — podoabă. Haosul e creația luciferică în care vrea să prindă şi 
să închidă omul. 

Ne-am lepădat noi de Satana la Botez — prin delegaţi, naşi — dar 
noi, mici fiind şi nepricepând — uneori cu delegați cu tot — de mici 
suntem ispitiți la rele, prin simţuri. Căci în simţuri se retrage puterea 
vicleană, ca partea cea mai dinafară, şi de-acolo se sileşte să intre în cele 
mai dinăuntru, unde acum e Hristos. Acestea se lipesc de cele dinafară 
prin cleiul perfid al plăcerii. Repetăm această plăcere şi se naşte o 
patimă. Apare voinţa care ne zorea către împlinirea patimei din cauza 
plăcerii. Mai apare un cuvânt: „eu”. Acesta devine subiectul patimei. 
Aşa că de mici ne trezim iubitori de sine — sinele acesta e „eu”-l care 
„conduce” voinţa către plăcerile patimilor. 

„Eu”-l acesta, „sinele”, voința aceasta atrasă de plăcere către 
patimi, sunt lăstari! sălbatici care odrăslesc sub tăietura altoirii de la 
Botez. Dacă treaba e lăsată de voia ei şi grădinarul nu taie, din vreme, 
această voinţă şi plăcere către rele, seva butucului nu mai ajută creşterea 

mlădiţei nobile a omului ceresc, şi cresc lăstarii sălbatici — patimile, pe 
suportul unui „eu” la fel de sălbatic, care nu-i bun decât de foc. 

Asta-i iubirea de sine, care trebuie lepădată; asta-i voia care 
trebuie tăiată; asta-i ascultarea de purtătorii de griţă şi răspundere faţă de 
darul mai presus de fire al unui Alt Om, al cărui locaş şi fire ne-am făcut 
părtaşi; şi „cu”-l Aceluia e cel ce se uneşte cu „eu”-l nostru, ridicându-l 
la valoarea unui „cu” subiect de mântuire, nu mai mult suport de patimi 
şi răutăţi. 

lată de ce e de neînchipuit creştin „mărturisitor” cu iubire de sine, 
(care e iubire trupească de sine, iubire de plăceri); e de neînțeles creştin 
„stins”, în care nu arde focul Duhului Sfânt şi nu luminează pe chipul 
lui, chipul Domnului Hristos — nici o asemănare cu o cât de mică lumină 
mai presus de fire în diferite împrejurări ale vieții. lată de ce iubirea de 
sine € iubire de trup, de patimi, robită plăcerii şi duşmana lui Dumnezeu. 
lată de ce voia acestui trup e mișcarea unor patimi spre împlinirea lor — 
puterea morții asupra trupului, putere robită de vicleanul prin momeala 
plăcerii, împotriva şi a vieţii vremelnice şi a vieţii noastre veşnice. 

De aceea au zis Părinţii că „Cine vrea să facă vota lui Dumnezeu, 
să o omoare pe a sa”. (Filocalia vol. IX, cap. XXVI, partea a Il-a 2, pg. 
348). 

ŞI ce greu se hotărăsc călugării la tăierea voii, la lepădarea de sine 
şi la ascultarea desăvârşită pe toată durata vieţii pământeşti. 

Deci: lepădarea de sine, tăierea voii şi ascultarea sunt una şi 
aceeaşi lucrare călugărească. Numai în condiția acestei nevoinţe se 
realizează smerenia adevărată, căreia îi urmează darurile Duhului Sfânt. 

Neîmplinindu-se această condiţie, viaţa noastră se întoarce la 
caracteristicile omului vechi şi ducem o viață moartă. Darurile se pierd, 
viaţa veşnică devine o poveste metafizică, Domnul Hristos un personaj 
istoric: lumina cunoștinței se stinge, întunericul necunoştinței se 
întăreşte, devenim numai trup, buni de potop şi vrednici de foc. Totul de 
la această iubire de sine care nu vrea să se convertească la Dumnezeu. 

Aşa şe ajunge că Duhul îl stingem, uleiul se gată şi se sting 
candelele noastre (Matei 25,8). 

Este şi un loc necurat care aprinde mulți amăgiţi, cu materialul 
din Biblie — sectarii. Vicleanul se substituie, creează amăgiri puternice și 
pe cei slabi de minte îi duce şi-i desface din dreapta credinţă şi de la 
adevăratul Dumnezeu. 

„Circumstanţele dezvoltării nu lucrează decât în limitele 
predispoziţiilor ereditare, adică ale calităţilor imanente ale ţesuturilor ŞI 
ale conştiinţei. Dar natura acestor predispoziţii nu ne e niciodată 
cunoscută cu certitudine. Trebuie totuşi să procedăm ca şi cum ele ar fi 
favorabile. Trebuie să dăm fiecărui individ o educaţie care să 
îngăduie dezvoltarea calităților lui virtuale, până în clipa când se 
dovedeşte că aceste calităţi nu există.” (Dr. Alexis Carrel, „Omul 


fiinţă necunoscută, pg. 260). 
% 


NOI SUNTEM AJUTOARE DE MUNCĂ... (Împreună-lucrători) 


| Corinteni 4,1: „Aşa să ne socotească pe noi fiecare: ca slujitori 
ai lui Hristos şi ca iconomi ai tainelor lui Dumnezeu.” 

„Noi suntem ajutoare de muncă ale lui Dumnezeu: iar voi ogorul 
lui Dumnezeu” (1 Corinteni 3,9). 

„Noi suntem uneltele de lucru ale lui Dumnezeu — spre mântuirea 
voastră”. (sfântul Pavel: „Eu am sădit, Apollo a udat, dar Dumnezeu a 
făcut să crească”. | Corinteni 3,6) 

Dar nişte unelte care cerem ce cere Domnul Hristos: lepădarea de 
sine (în călugărie: tăierea voii). De ce aceasta ? Pentru că pe „sinea” 
aceasta se consumă, se lipește toată capacitatea noastră afectivă, 
dragostea, însuşire cu care-i înzestrată firea, pentru alt scop mai înalt. 
— Anume care ? — Prima poruncă a lui Dumnezeu spune: „Să iubeşti pe 
Domnul Dumnezeul tău, din toată inima ta, din tot cugetul tău, din toată 
vârtutea ta, din tot sufletul tău şi pe aproapele tău, ca pe tine însuţi” 
(Luca 10,27). Deci dragostea aceasta, cu rostul care i l-a gândit 
Dumnezeu, prinde toate însuşirile noastre sufleteşti: minte, sentiment, 
voinţă şi atenţia. 

Deci când tu te iubeşti numai pe tine singur, ești egoist şi ca 
urmare în afara creștinismului, în afara urmării Domnului Hristos. — Şi 
de ce mai e cerută această primă condiţie a lepădării de sine ? Pentru că 
însușirea iubirii e de a creşte şi cu ea creşti şi tu fie în bine, fie în rău. În 
bine creşti în Dumnezeu; în rău creşti în patimi, deci în diavol. Mai mult 
chiar: lăsându-te dus de o dragoste de viaţă în patimi, ţi se întunecă 
sensul vieţii şi călătoreşti în gol, în întuneric. Situaţia progresează încât 
devierea ajunge maximă, cât te iubeşti pe tine până la ura şi înstrăinarea 

totală de Dumnezeu, în contrast cu cei ce se lapădă de sine până la ura 
de ci înșişi şi iubirea maximă de Dumnezeu, încât aceştia se lapădă de 
propria lor viaţă, în indiferent ce condiții muceniceşti le-ar cere-o lumea 
aceasta. 

Se mai cere această totală lepădare de sine şi dintr-un alt motiv. 
Că dacă dragostea lor e lăsată să fie prinsă de patimi şi-şi pierd sensul, 
rostul, noima lor către Dumnezeu şi Împărăția Sa, care-i şi ca sădită în 
noi, ca un altoi ceresc, bietul om creşte monstruos, ca un fiu al 
diavolului printre confrații săi, urându-i, vânzându-i spre moarte, căci 
Satana s-a înşurubat în toate însuşirile lui sufleteşti, prin nebăgarea lui 
de seamă, care-i înstrăinarea şi pierderea lui ca om. 

Şi-apoi creşterea ta e rezultatul ascultării tale. Începutul e 
neobservat, rezultatul e de ncînlăturat ! Eşti, în final, fiul aceluia de 
care asculți. 

lată de ce trebuie lepădarea de voia ta, de sinea ta, iată de ce 
trebuie convertirea ta, de la viaţa pătimaşă la viaţa dumnezeiască. 

lată de ce trebuie în toate, în absolut toate prilejurile, 
„îmbogățirea în Dumnezeu” — şi acest lucru e foarte posibil, dacă 
însuşirile tale sufleteşti sunt toate sporite de Dumnezeu Duhul Sfânt. 
Avem Chiar îndemnarea Domnului Hristos, dintr-o parabolă, foarte 
aspră, a bogatului şi a săracului Lazăr. Bogatul egoist, şi-a rătăcit sensul 
vieţii şi s-a îmbogăţit doar în patimi, şi a ajuns în văpaia iadului. „Aşa 
păţeşte tot cel ce nu se îmbogăţeşte în Dumnezeu” (Luca 12,21). Deci 
îmbogățirea, cu toate prilejurile posibile, ce ne vin în toate zilele, e unul 
din rosturile, dintre sensurile bune ale vieţii, care sporesc fiinţa noastră 
duhovnicească, convertită, susținută cu atenţie întărită, la nivele din ce 
în ce mai luminoase de dragoste şi cunoştinţă de Dumnezeu. 

O altă analogie a Mântuitorului: a lui Dumnezeu cu oamenii: 
„Dacă voi, răi fiind, ştiţi să daţi lucruri bune fiilor voştri, cu atât mai 
vârtos Tatăl vostru Cel din ceruri, da-va vouă Duhul Sfânt celor ce-L 
cer !” (Luca 11,13). 

Dar unde e printre voi cel ce cere Darul Duhului Sfânt ? — Deşi 
sunteți pecetluiţi de trei ori cu pecetea Darului Duhului Sfânt. Dar ce să 
ceri, ce nu cunoşti şi nu iubeşti ? Şi te miri că darurile primite la Botez 
nu se dezvoltă şi nu prind în flacăra lui, sufletul şi mintea ta. 

Câtă vreme suntem în viața aceasta, aceste însuşiri dumnezeieşti 
trebuie să apară şi să lucreze în noi şi cu noi între oameni. Dar nu 

lucrează în egoişti, plini de sine şi plini de patimi, deci plini nu de 
cunoștință dumnezeiască ci de necunoştinţă, întunerec, beznă şi prostie, 
care nu cere nici o sforțare. Aci e bună vorba că „E primejdioasă temniţa 
în care te simţi «bine»” (Iorga). Mincinosul are grijă să te scutească de 
nemulțumiri în temniţa vieţii acesteia, ştiind că la capătul zilelor ajungi 
în temniţa lui, ca unul ce n-ai avut nici o griţă, nici o preocupare, de 
Împărăția lui Dumnezeu sădită în tine şi pe care erai dator să o creşti şi 
să crești şi îu cu ca. 

Toţi suntem chemaţi la Cină, dar aducem împotriva chemării 
diferite treburi de-ale noastre pământeşti; iar noi, mai nou, am ajuns şi în 
cea mai tristă stare: că nu mai avem această preocupare, 
mulţumindu-ne cu cele ce avem acum şi aici pe pământ. Dar iată că vin 
şi Situaţii de secetă şi foamete şi nu de ploaie şi pâine, ci „secetă şi 
foamete de auzirea Cuvântului lui Dumnezeu” (Amos 8,11). Noi nu ne 
mai venim întru sine, nu mai venim în sensul care ni l-a dăruit 
Dumnezeu la naşterea din nou, la îmbrăcarea omului ceresc lisus 
Hristos, peste acesta pământesc care-i vrăjmaş al lui Dumnezeu, care nu 
ma! vrea nici o convertire... 

Deci ţineţi minte: „plata neasculţării e pierderea minţii”. 

Cum poate ierta un învăţător pe un copil care nu învaţă? ÎI lasă 
repetent, ca să-i deschidă ochii că e prost şi sfârşeşte şi mai prost. 

A zis unul din părinți: Ce rost are să te duci la o meserie şi să n-o 
înveţi ? 

FRAGMENTE, SFATURI, ÎNSEMNĂRI 


Am fost la o sfințire. 

Totul cu înţeles şi cu temei. 

A fost şi multă sclipire de „pietre preţioase”; — în realitate toate 
imitație, bune să impresioneze ochii mulțimii. Ele ar vrea să 
simbolizeze, în afară, strălucirea lăuntrică a luminii celei mai presus de 
fire. De aceea strălucirea simbolului, fără corespondent, mă întristează. 
M-au întristat în tinerețe şi toate praznicele, toate bucuriile omeneşti, 
pentru că sunt socotite pe din afară, pe când în realitatea lor, sunt de un 
adânc în care noi nu putem uşor pătrunde. 

Toate diamantele lumii sunt gunoi față de valoarea unei clipe 
în lumina dumnezeiască. 

x 

Dar iată-ne „ciupeliţi” de toată slava celor dinafară: casă, haină, 
linişte, rugăciuni, cântare, viaţă de obşte; în locul acestora, umblăm prin 
uşile oamenilor, îmbrăcaţi ca lumea, tulburaţi ca lumea de grija vieţii, în 
locul rugăciunilor auzim înjurăturile, în locul cântării, hulirile. 

Cu un cuvânt, lumea ne alungă că nu semănăm cu ea... 

lată asemănări cu viaţa Celui pe care L-a răstignit lumea. 

Nouă nu ne dă strălucirea pe care a arătat-o, o clipă, ucenicilor 
Săi, pentru că, în nepriceperea noastră, noi ocolim crucea — jertfirea 
Iubirii de sine — şi nu primim darul în care — prin urmare — nu credem. 

Deşi pe calea Lui ne poartă paşii, noi mergem cu împotrivire, 
cârtim împotriva jertfei, amânăm să credem pe viață şi pe moarte — şi 
Lumina nu ne aprinde chipul până la asemănare, — de aceea rămânem ca 
ȘI COpIil, la văpăile bucăţelelor de sticlă. 

Trist. 
Singura mare tristeţe: 

Tristeţea de a nu fi sfânt. 

Mergem, e drept, pe calea renunţărilor, dar dacă-i fără Lumină, e 
o tristă sfinţenie. 

„Mai multe sunt furtunile care zbuciumă sufletul preotului decât 
talazurile care bântuie marea.” 
(Din Tratatul despre Preoţie al sfântului Ioan Gurădeaur). 


e 


„Precum M-a trimis pe Mine Tatăl în lume şi Eu vă trimit pe voi 
în lume, ca pe nişte miei în mijlocul lupilor, către cei ce vor crede în 
Mine, după cuvântul şi mărturia voastră, ca să le deschideţi ochii şi să se 
întoarcă de sub stăpânirea lui Satan la Dumnezeu, şi prin credinţa în 
Mine să primească pocăinţa şi parte cu cei ce s-au sfinţit.” 


ii 


Ca să poţi să nu judeci pe nimeni roagă-te pentru ei, pe nume, 
după cuvintele din Predica de pe munte, că toţi ne ajută să ne curățim de 
mândrie, de iubirea de sine şi de părere; că toţi spre ajutorul nostru, spre 
mântuire, sunt îngăduiţi de Dumnezeu — de aceea e strâmtă calea 
mântuirii şi puţini merg pe ea — că-s puţini cei ce-ajung la priceperea 
aceasta. 

De asemenea ia în socoteală şi ce spune Sfântul Pavel: „Rugaţi-vă 
pentru stăpânire, că de la Dumnezeu sunt rânduiţi” (Romani 13,1; 
II Timotei 2,1-5); — tot ca să ai pace și dinspre ei. Şi să vezi că de îndată 
ce faci aşa, îți vine în suflet o liniște și o pace dinspre ei, orice ţi-ar face. 

Predica de pe munte a fost confirmată — întărită — de Autor în 
Săptămâna Patimilor. Aceeaşi comportare, aceeaşi pace — 
supraomenească — ne-o dă şi nouă faţă de orice nedreptate ni s-ar putea 
face şi nouă, dar cu aceeaşi condiţie a iertării şi rugăciunii pentru ceea ce 
ne poate face „lumea” și slugile ei. 

Dar să mai ştim un lucru, că nimic nu ni se întâmplă fără ştirea şi 
dozajul Providenţei, după: puterile răbdării, după trebuinţa ispășirilor 
noastre şi după darurile ce ni s-ar da sau ni se dau atunci, chiar când e 
pusă la încercare credinţa şi dragostea noastră de Dumnezeu, al Cărui 
slujitor ne-am consacrat. 

Aci mai trebuie făcută şi o mică socoteală cu noi înşine: care-i 
dragostea noastră cea mai mare ? Pentru Cine şi ce cauză trăim sau 
punem capul pe butuc — cu toată liniştea şi fără inimă împărţită. „Grija” 
e necredinţă la cazuri de adică; Petru era păţit şi ne-a sfătuit: „Aruncaţi 

pe Dumnezeu toată grija voastră”(1 Petru 5,7). Căci lui Dumnezeu 


toate-s cu putinţă (Luca 1,37). 
% 


Când am văzut n-am înţeles. Dar am înţeles după ce am 
văzut. Cred că acestea depind şi de structura omului. 

Dacă Dumnezeu respectă libertatea omului, sigur că respectă şi 
întreaga sa structură. 

Ceea ce înţelegem, e în funcţie de ceea ce respectă Dumnezeu în 
noi. 

> 

De vreme ce există un extaz profan, înseamnă, încă odată, că 
există o predispoziţie constituţională capabilă de el. Dacă respectivul e 
filosof, va avea un extaz de natură neoplatoniană; dacă dominația 
sufletului său e religioasă, nota extazului său va fi de natura dominaţiei 
sale; dacă va fi structurat de ştiinţă, ştiinţa îl va duce la extaz. 


% 
Predispoziţia, calitatea de a se uimi (din orice prilej). 
EL 


Multă vreme am crezut că trebuie să mă ocup de problema 
raportului între rațiune şi revelaţie, din considerente pastorale, dar 
timpul mi-a dovedit că aceasta era o necesitate a mea, 


E” 


Faptul că simţi „provocarea” oarecui, dovedeşte că, în realitate, ai 
ajuns la o vârstă interioară, când îţi recunoşti apartenenţa ta la 
creştinism: devii conştient de creştinismul tău. De aci începe 
trebuinţa de-a-l cunoaşte, de a citi Scriptura. 

Creştinismul se învață cel mai bine când constaţi că-ţi trebuie 
— nu când ţi se predică urechilor. 

% 

„Dorinţa de a şti este una dintre cele mai violente pasiuni ale 
spiritului omenesc”. (Bossuet). 

Rr 

Cu vreo 15 ani în urmă (1927), un pastor american, Dr. Frank 
Buchman, îşi dă seama — pe când se afla la Oxford — că lumea modernă 
nu poate fi salvată decât printr-o „revoluţie” creştină. (E semnificativ 

amănuntul că această „revoluție spirituală” începe în anul când două alte 
revoluţii politice, naţionaliste se desfăşurau în Italia şi Germania.) 
Același lucru şi-l spun sfinţii şi reformatorii religioşi creştini de aproape 
două mii de ani. Frank Buchman are însă o incontestabilă „originalitate” 
asupra tuturor reformatorilor care l-au precedat. El nu „reformează” 
Nimic, nu discută nici o dogmă (în grup suni catolici, ortodocşi, 
protestanți), nu critică nici un aspect al Bisericilor istorice. Asemenea 
cuiva, din celebra parabolă, el nu mai are timp de discuţii şi de dogme. ÎI 
interesează un singur lucru: să „schimbe” viaţa, să realizeze o nouă 
calitate de viaţă. Tehnica este simplă, asemenea tehnicilor creștinilor din 
primele secole: omul nu e singur, Dumnezeu are un „plan” pentru 
fiecare om, cât ar fi el de umil. Un „plan”, adică o semnificaţie a vieţii 
lu, un lucru de realizat, o „„operă” de creat. Omul poate afla „planul” pe 
care 1 l-a încredințat Dumnezeu, prin rugăciune: nu spunând lui 
Dumnezeu ce vrea el, nu cerând lui Dumnezeu anumite lucruri — ci 
ascultând ce-i spunc EI. 
% 

Bultman, teolog protestant contemporan, s-a ocupat de 
„demitizarea” Noului Testament, adică a „redus” pe lisus la un simplu 
personaj istoric, din cuvintele căruia nu rezistă criticii, decât Predica de 
pe Munte. 

Bălă a făcut teologia în Bucureşti, dar şi-a însuşit „demitizarea” 
protestantă şi a scris în sensul acesta. 

Urmarea acestei „umanizări” totale — terfelire chiar — a lui lisus, a 
fost căderea lui într-o dezordine mintală a cărui sfârșit a fost 
sinuciderea. 

Acești doi sunt prinşi într-un curent demonic, anticristic. 


> 


Prezentul nostru e viitorul unui trecut, al nostru sau al înaintaşilor 
noştri. 

Vutorul e rezultanta unui trecut și al unui prezent. Trăim sub 
categoria timpului şi a altor câteva categorii. Dumnezeu, ca autor al 
creaţiei, e şi în lume şi în afară de lume. Deci toate în toţi, dar şi în afară 
de toate. Le asistă pe toate, participă la mersul creaţiei spre destinaţia ei 


finală, dar nu se confundă cu ea. 
e 

Se urmăreşte, cine urmăreşte, continuitatea de conştiinţă a 
atotprezenţei lui Dumnezeu. Aceasta eliberează sufletul de orice 
idololatrie, antropolatrie, iluzie şi neştiință. 

Numai Dumnezeu poate păzi şi consolida darul unic al libertăţii 
cu care a fost înzestrat şi omul, nu numai îngerii. 

Un dar care se poate şi pierde. 

Numai Adevărul vă va face pe voi liberi ! (loan 8,32). 


E 


„Bine şi rău” sunt calificări morale date acţiunilor sau chiar 
funţelor omeneşti. 

Toate aceste devieri şi cu urmările lor progresive, ca număr şi 
intensitate, sunt dovada existenţei răului, o pecingine pe creaţie. Răul 
nu este o creaţiune a lui Dumnezeu, dar este o creaţiune a diavolului în 
conspirație cu omul. Răul însemnează că acesta provine de la altcineva, 
care perverteşte, deviază şi strică. Atacul lui se concentrează în special 
asupra omului, din care vrea să facă o caricatură a creației, o ființă 
denaturată care să-şi compromită Creatorul, să-L tăgăduiască chiar. Deci 
Satana există ca autor al răului, care şi-a instaurat fărădelegea lui ca pe 
un normativ al vieţii de aici; iar el e „domn” al acestei lumi deviate. ŞI 
cu ce a biruit-o ? Cu proclamarea plăcerii ca scop al vieţii. Toate 
patimile produc plăcere. Viaţa în patimi e o plăcere. Dar finalul nu mai e 
plăcere, ci durere şi moarte. Omul e prins între tâlhari. Patimile i-au scos 
ochii, nu mai vede dincolo de lucruri, nici unde-l duc patimile, şi până la 
ce depărtare şi adâncime biologică. Iar dacă totuşi vede, nu mai poate 
scăpa cu puterile care i-au mai rămas; (0) autonomie a rațiunii s-a 
instalat între lucrurile lumii simţurilor, ca ultimele date ale experienţei. 
Simţurile lui controlează existența văzută şi la asta se reduce adevărul: 
la ştiinţă. Știința defineşte omul — şi-l lichidează cu planetă cu tot. 
„Dumnezeu nu mai are reşedinţă (în conștiința lui), nu mai are rost în 
lume, nu mai are chip (lisus e demitizat de Bultman şi Bălă). Iar aceasta 
se datorează transformării conştiinţei oamenilor sub influenţa 
progresului social şi ştiinţific” (Berar, p. 93). 

Dar ce e mai redutabil, e că toate acestea în bloc, pe oameni nu-i 
mai interesează. Mor în lume foarte mulţi oameni. La 42 de ani 
accidente coronariene, nimeni nu învaţă nimic dintr-asta; pe ceilalți nu-i 
interesează. Știința în care cred toţi, s-a întors împotriva omului în aşa 

măsură, încât, ea singură, e în stare să declanşeze holocaustul nuclear al 
planetei, cu decizie autonomă şi nimeni nu ştie exact care-i cauza acestei 
situații limită. Frankenstein contra omenirii şi a planetei. lar 
Frankenstein e Satana — „Prinţul veacului acestuia”. De atunci s-a şters 
înţelesul cuvântului „păcat”, ajungând ca fără substanţă şi obiect. Nimic 
nu mai e păcat. lar cea mai mare dibăcie a Satanei e să-i facă pe oameni 
să creadă că el nu există. Şi oamenii lui îl cred — o fantezie mitică, un 
coșmar psihiatric. Nu mai trebuie multe detonări atomice, experienţe şi 
apa toată, apa oceanelor de pe pământ devine dintr-o dată explozibilă. H 
arde şi O întreţine arderea. „Stihiile arzând, se vor desface !” (II Petru 
3,10). Ştiinţa pune chibrit la lumea asta, drept mulţumire pentru că şi 
oamenii au pus-o pe ea în locul lui Dumnezeu şi i s-au închinat ei. Au 
mai făcut oamenii înlocuiri de astea; ultima în 1789, când au instituit 
cultul raţiunii, luând o actriță şi aducând-o cu fast, au pus-o pe prestolul 
catedralei Notre Dame din Paris şi de atunci, „zeița” raţiunii a devenit 
autonomia rațiunii. 
RR 

- Că viciile, în special beţia şi desfrâul, degenerează neamul, 
dovezile sunt evidente. Spitalele de toate felurile nu se mai ajung. Boala 
a ajuns o sursă de venit. 

- Chiar nimeni nu vede ? Sănătatea e condiţie de mântuire. 

- Unde să ne inserăm în mecanismul genetic ca să frânăm 
decăderea şi degenerarea ? 

Sunt totuşi câteva puncte de sprijin, nu chiar cum cere Arhimede, 
dar capabile să întoarcă — fie şi în cazuri rarisime — povârnişul fatal al 
declinului. 

Dacă toate se înscriu, şi bune şi rele, şi la mai multe nivele, e clar 
că acestea dau o rezultantă, pentru noi un calcul al probabilităților, la 
fiecare transmitere de cod. 

Deci dacă pentru un ou zigot, se înjumătăţeşte numărul de 
cromozomi al fiecăruia din cei doi parteneri ai oului, Cineva decide care 
coloană ereditară să fie scoasă din competiţie şi care să intre în circuitul 
vieţii. Se ştie cum stau genele în spiralele cromozomice. De asemenea se 
ştie cum genele recesive plătesc, „în copii păcatele ascendențţilor până la 
treilea şi al patrulea neam” (Exod 20,5). Dar o pocăință, o îndreptare, o 
integrare într-o mai corectă concepţie de viaţă, poate decide până şi 

corectarea codului genetic. Dătătorul Legii scoate defecţiunile din 
acțiune. 

Aşa devine posibilă regenerarea, dar numai în schimbul 
eforturilor morale susţinute şi urmărite din neam în neam. 

A mai fost dată odată o temă a efortului moral şi spiritual „din 
neam în neam”: posibilitatea apariţiei Maicii Domnului şi acea unică 
Partenogeneză a Mântuitorului. Cât n-au muncit trimişii lui Dumnezeu 
pentru condiția morală. 

Şi dacă a fost posibilă odată o îmbunătăţire, mai poate fi. 

Al doilea factor, care îndreptăţeşte posibilitatea optimismului de-a 
putea stăvili degenerarea, este fenomenul mutaţiilor genetice. 


> 


Schopenhauer are o vorbă rea: „E adevărat că Dumnezeu l-a făcut 
pe om, dar l-a dat pe mâna diavolului spre probă tehnologică”. 

- Ca ce să-l probeze ? 

- Ca ascultare de Dumnezeu, ca minte, ca voinţă, ca dragoste ŞI ca 
libertate. Toate aceste însuşiri ale omului de la creaţie, îi consolidau 
nemurirea şi-i asigurau creşterea spirituală; iar aceasta se realiza şi prin 
propria lui libertate — pus în faţa unor probe. 

Toată antropologia trebuie sistematizată cam aşa: 

Ordinea creaţiei: 

1. Creaţia lumii spirituale. 

2. Creaţia lumii materiale, cosmosul. 

3. Căderea îngerilor. 

4. Creaţia omului, 

5. Căderea omului. 

Numai Revelația poate lămuri, explica cu adevărat tragedia 
omului în prezența „stăpânitorului veacului acestuia”. „Ştim că de la 
Dumnezeu venim, dar că toată lumea zace în cel rău” (I loan 5,19). 

Cu devierile şi deturnările de sensuri, cum se ajunge la haos şi 
moarte. Din liber — rob; din nemuritor — muritor; din bun — rău, criminal; 
din credincios, ateu. 

% 

Sectarii sunt supuşi rătăcirii pentru că nu s-au pocăit sub patrafir, 
de păcatele lor. Iertarea păcatelor e dată numai preoţilor Bisericii. Ei nu 
se smeresc să vie în genunchi sub patrafir. Ei sunt mândri şi încrezuţi în 

mintea lor; iar cel viclean îi duce de minte. Ei zic rău de cruce, de 
Biserică, de preoţi, de Maica Domnului. Deci Domnul lor e fără cruce, 
fără maică, fără biserică (adunarea nu e biserică) e hristos mincinos, de 
care să vă feriţi. 
* 
Nu vă puteţi opune atunci, dar atunci puteți tăcea, şi, în tăcere, să 
vă rugaţi Celui care poate toate. 
e 
Se mai poate întâmpla că sunteţi datori să fiți necăiți. 
Ştiţi, dar vă trebuie şi deprinderea zilnică. Dacă aţi iubi pe Iisus 
mai mult decât pe voi, toate s-ar simplifica. Slab credincioşilor. 


e 


Câţi nepoți puteaţi avea ? N-ai dat sfat cu autoritate de 
responsabil. Acum eşti călcat în picioare şi poți fi şi bătut. Rabdă ceea 
ce al, că pe dreptate ai. Cu răbdarea ispăşeşti şi treci. Când ai canon 
greu cu uneltele răului, e nădejde de mântuire, dacă zici de bine celui 
ce-ţi zice rele şi ierţi, celui ce te omoară. Dacă ai dat sfat de moarte, eşti 
dator... (numărul copiilor) 

= 

Despre necazuri, oricare ar îi, ziceţi că „aşa ne trebuie”. Ele vin 
pe dreptate, ca să ispăşim greşelile noastre. Deci trebuie să avem răbdare 
cu crucea noastră, pentru că noi ne-am provocat-o. Aveţi preoţii voştri, 
spovediţi-vă cu încredere toate, dar nu fugiţi de canoanele necazurilor, 
uneori chiar de pedepse, prin oameni. Toate sunt bune. Aşadar nu încape 
în creştin nici 0 invidie, nici o ură, nici o duşmănie... Bătrâneţea e 
linişte dinspre toate patimile şi bună învăţătură pentru suflet — ca să fii 
dezlegat uşor de viaţa deşartă a lumii acesteia. 

Puterea de a birui răul n-o are decât Dumnezeu şi credinciosul şi 
ascultătorul lui lisus. EI ajută această biruinţă ori de câte ori e chemat în 
ajutor. 

Să fim înţeleşi: Nu intri după moarte în Împărăţia în care nu 
ai trăit încă de pe pământ. 

* 

Patimile sunt devierea capacităţii noastre de iubire, iar simţurile — 
deviate şi ele — sunt piroanele care ne fixează de materia lumi acesteia 
şi de plăcerile trupului. Ele, împreună, nasc lepra voluptăţii, care devine 

dumnezeul veacului acestuia (II Corinteni 4,4), şi care, toate, duc la 
crimă şi la sinucidere: Himalaia prostiei omeneşti. De aşa înfundătură 
numai Dumnezeu te-ar putea scăpa. 

Patimile cresc iubirea de sine, sindromul terorii, care, în final, 
generează crima sau şi sinuciderea — Himalaia prostiei omeneşti şi 
biruinţa definitivă a diavolului asupra bietului suflet. 

Orgoliul generează tirania, care produce sindromul crimei. 

% 

|. Ştiai de el că-i băutor înainte de-a-l lua ? — Da. 

2. Greşit-ai cu el înainte de a-l lua ? — Nu. 

3. Copii lepădaţi ? Câţi ? — 5-6. 

4. De ce nu te-ai împotrivit ? Trebuia să alegi atunci: mai bine 
mori decât să omori. 

5. Mori acum, de mâna lui. Canon. 

6. Ai curaj ? Credinţă că-ţi ispăşeşti uciderile ? 

7. Ar trebui să nu mai plângi din ceasul acesta, dacă zici că ai 
curaj. 

- Vorbeşti cu cineva dintre ai tăi să aibă grija copiilor, că tu nu 
mai eşti sigură pe viaţă. 

- Dar de aci pleci drept la un duhovnic şi te spovedeşti — ca înainte 
de moarte — pentru că, iată, faptele tale, ale mele, mă îngrămădesc cu 
plata: moarte pentru moarte, ca să aibă Dumnezeu milă de sufletul meu. 

- Cu el, în continuare, numai mai multe ucideri vei îngrămădi. 

El te cheamă mereu, după ce te alungă mereu. Dar după 
împlinirea poftelor umblă să te căsăpească. 

Toţi te sfătuiesc să-l laşi şi să divorțezi. Adică să-ţi cruţi viața. Eu 
îti spun că mai bine să-ţi jertfeşti viaţa aceasta, ca să-ți dobândeşti 
Viaţa cealaltă. 

Tu acum ești mai slabă cu credința — că aşa fac păcatele, o 
slăbesc, o sting, dar când te hotărăşti, pe viață şi pe moarte, să-ţi 
mântuieşti sufletul, credinţa vine, cu toată puterea ei, în ceasul acela. 

+ 

Să zicem că pentru moment ar fi mai bună pentru tine soluţia 

divorțului. Ce ar urma. El îşi aduce alta și altele. Se face de râs şi de 


plâns. Poate că nu-l dă Administrația afară din preoție, pentru că ceilalţi 
stăpâni încurajează şi susțin preoții slabi. Urmarea e că se smintesc 

oamenii — parohienii — şi cei ce-l susțin, asta şi urmăresc: să scadă 
credinţa în popor. Deci tu, cruțându-ți viaţa prin divorţ, cu asta adaugi la 
păcatele tale. Pe când jertfindu-te, situaţia se precipită — se grăbeşte şi, 
pentru crimă, va fi pedepsit şi scos din slujbă şi sminteala cu scăderea 
credinţei în popor va fi mai mică, sau nu va fi deloc şi mulţi oameni vor 
zice: Este Dumnezeu şi nu rabdă fărădelegile nimănui. 

Te-am ajutat la o soluţie îndrăzneață, dar creştină, ca a primilor 
creştini. 

Dacă însă te hotărăşti pentru jertfirea vieții — în vederea mântuirii 
— treaba asta, de mare curaj creștin — să o faci cam aşa, ca Domnul 
Hristos, când L-au răstignit iudeii: S-a rugat pentru ei să fie iertaţi, că 
nu ştiu ce fac. 

Deci revino-ţi sufleteşte la acest creştinism, cu care au mărturisit 
toți mucenicii, nescăpând nici o împotrivire sau vorbă rea faţă de cei 
ce-l ucideau. 

„Duşmanii omului sunt cei din casă cu el, casnicii lui” (Matei 
10,36) — a zis chiar Domnul Hristos acestea. Deci tu ai în casă cu tine pe 
cei ce te pot mântui. Rabdă totul, chiar moartea din mâna sau cuțitul lor, 
dar cu iubire, nu cu vrajbă. Şi te mântuieşti. 


e 


Dumnezeu conduce pe om spre desăvârşire pe două căi: a 
Providenţei, atrăgându-l prin mijloace pozitive, prin frumuseţea binelui; 
şi-l conduce pe calea judecății, când omul se lenevește sau se slăveşte în 
deşert. Pe cât creşte lenea sau scade osteneala de bunăvoie, pe atât creşte 
judecata cu necazurile. 

x 

Pământul (istoria) e un vast câmp de bătălie, unde suntem mereu 
în luptă cu inamicul, şi în care, mai devreme sau mai târziu, va trebui să 
pierim în acest câmp de bătaie. 

Moartea nu este completa nimicire a vieţii noastre, ci numai 
trecerea de hotarul acestei vieţi „de aici”, în cea spirituală, veșnică, 
uşoară, îngerească şi izbăvită de durere. „Să nu ne întristăm ca cei ce 
n-au nădejde...” (| Tesaloniceni 4,13). 


* 


După citirea din Scara (Filocalia IX, Bucureşu 1980), pg. 240, 
al. 66-70 o scurtă lămurire a trei cuvinte. 

Trupul, pentru năravul lui, că până la moarte trage la patima 
împreunării, e numit „şarpe”, „fiară”, „Vrăjmaş milostiv şi prieten 
viclean”, nu poate fi biruit şi adus la nepătimire decât prin luptă sau 
război. (Deci războiul nevăzut trebuie cunoscut şi purtat chiar când s-ar 
părea că nu-i război, ci „pace”). Această biruinţă e cu neputinţă firii, ci 
numai Duhului Sfânt. (Deci iată preţul îmbogăţirii în Dumnezeu, căci 
Duhul Sfânt e a treia Faţă a dumnezeirii. S-a arătat în altă parte cum se 
poate câștiga zilnic acest negrăit dar.) Despre această biruinţă se afirmă 
că ridică firea mai presus de fire. Sigur că acest salt e mai presus de fire, 
deoarece e săvârşit de a treia Persoană dumnezeiască, care a întărit pe 
războinicul credincios acestei puteri. Rămâne totuşi războiul de-a te 
menţine în biruinţa în care te-a ajutat, te-a adus, Duhul Sfânt. 

Dacă radiațiile medicale produc diferite stricăciuni în structura 
noastră celulară, printre care şi sterilitatea — un fel de mutații mortale în 
structura noastră genetică — atunci e de la sine înţeles că razele, puterea 
Duhului Sfânt, puterea supremă dătătoare de viaţă, produce mutații 
dătătoare de nou echilibru genetic, care favorizează ne-pătimirea ca 
echilibru al firii. (Că pentru unii nevoia aceasta a firii îi duce până la 
crimă, până la nebunie și chiar sinucidere). Adică e un dezechilibru. 

Acum înţelegem posibilitatea convertirii Mariei Egipteanca şi, 
peste tot, mecanismul convertirii, plecând de la nivel de conştiinţă până 
la nivel genetic, a oricărei energii rebele a firii. Şi convertirea aceasta 
însemnează: readucerea energiilor firii la rostul cu care au fost create, 
rostul de dinainte de cădere, fapta, accidentul care a fost deviere, 
de-naturare, de-reglare, dez-echilibru, ob-sesie, a-nomalie, fără-de-lege, 
para-noie, ne-bunie a unei energii de viaţă dătătoare. Căderea s-a înscris 
în codul genetic ca o biruinţă a diavolului şi s-a transmis tuturor 
urmaşilor, născuţi pe calea acestui instinct deviat. Trebuia așteptată şi 
creşterea spiritului ca acesta să nu se încovoaie el, în ascultarea de 
trup. 


Aplicare: 

|. Aci n-aţi priceput valoarea învăţării războiului nevăzut. 

2. N-aţi văzut valoarea exerciţiului practic şi zilnic la îndemâna 
oricărui creştin, a „îmbogăţirii în Dumnezeu” — adică în Duhul Sfânt, 
energia supremă şi singura capabilă să schimbe în bine însăşi structura 
slăbită sau decăzută a omului. Căci lui Dumnezeu nimic nu-i este cu 

neputinţă unde este şi credinţă, chiar şi numai cât cel mai mic bob de 
muştar. 

3. Cale şi trăire mai presus de fire nu poate exista fără aceste 
două. 

Ec 

Lucrătorii viei — cei zece talanți. Tot ce avem: viaţă, daruri — 
talente — toate sunt daruri — înzestrări cu care suntem hărăziți şi trimişi 
în lumea aceasta, la lucru, pentru fraţii noştri, oamenii. 

De aci începe responsabilitatea. Și din faţa responsabilităţii nu-i 
ieşire decât în responsabilitate, în nebunie. 


* 


Privitor la „cruţarea de sine” — moleşeala — cocoloşeala — 
„gingăşia”. În fiecare zi trăim cu curaj lepădarea de sine. Împrejurări 
sunt destule care să ne îmbie aceasta. 

Se ştie că faptele de vitejie, din lume, tot acest spirit al lepădării 
de sine le-a săvârşit. 

Cu atât mai vârtos în războiul nevăzut (cu slăbiciunile noastre), 
numai cu ajutorul lepădării de sine — condiţie pe care a cerut-o lisus — 
putem câştiga vreo biruință. De aci, începând, se explică pentru ce unii 
cresc duhovniceşte, alţii înțepenesc pe loc sau chiar îndărăptează. 

Drept că lepădarea de sine e o cruce pe care o ducem în fiecare zi; 
dar, ca să dea roadele ei, trebuie dusă în braţe, adică cu înţelegere şi cu 
dragoste. 

Ra 

Fiecare organism omenesc cuprinde peste 400 de muşchi, alcătuiți 
din 271.000.000 de fibre musculare, comandate de 600.000 neuroni 
motori, destinaţi anume în sistemul nervos uman să comande mişcările 
întregului trup. Deci ce griţă trebuie să avem de „hrana” necesară 
neuronilor. 

Se explică în bună parte dărăpănarea bătrâneţii, că în loc să fie o 
fază senină a înţelepciunii, prea adesea arată o decrepitudine, o moarte 
pe picioare şontoroage şi tremurând toată şandramaua. 

Aci aduce abuzul „vieţi. 

Sunt şi oboseli care nu trec. Astea sunt rezultatul scăderii 
funcţiilor cerebrale, exprimate printr-o serie de fenomene ca: încetinirea 
transmiterii excitației în sistemul nervos; slăbirea atenţiei; dificultatea 

concentrării intelectuale; scăderea nivelului funcțional al organelor de 
simţ; perturbarea funcției de coordonare a mişcărilor. Deci nevoia de 
pauze, după fiecare oră de muncă, cu gimnastică, care să antreneze şi 
alte funcții decât cele solicitate până aci. Apoi funcţia vitală a 
oxigenului. 

În muncă sedentară respiraţia e superficială şi scăzută. Oxigenul 
ne „hrăneşte” mai mult decât hrana şi decât apa. Deci respiraţii 
conştiente, ritmice şi profunde schimbă situaţia. 

Inima. Muşchiul primordial de o forță şi energie colosală. 
Pompează în decurs de-o viață de om 300 milioane litri de sânge în 
corp. O inimă e cu atât mai sănătoasă cu cât împinge în vase un volum 
cât mai mare de sânge, hrănit cu oxigen, fără să-şi accelereze bătăile. 


În repaus După efort Revenire 
Puls Tensiune Puls Tensiune 
arterială arterială 
Nesportiv 75 13-8 190 18-12 20' 
Sportiv 60 1 1-7 120 14-7 5 


antrenat 


Situaţia a doi inşi de aceeaşi vârstă la 100 m în 15'. 

Deci cei mai mulţi bolnavi de hipertensiune se recrutează dintre 
oamenii cu viață sedentară. Ateroscleroză, infarct, angină pectorală, 
bolile cardiovasculare stau pe locul întâi pe tabloul cauzelor morţii. 

În esență două sunt formele fundamentale de oboseală: cea 
musculară şi cea nervoasă. 

Călire: desensibilizare la rece: o simplă baie rece la picioare 
seara, poate preveni guturaiurile şi răcelile. 

Că şi numai o săptămână de inactivitate a unui mușchi diminuează 
cu circa 30% capacitatea sa de contractare. 

La oamenii neantrenaţi muşchiul inimii trimite în vase, în timpul 
muncilor foarte grele, la o singură contracție 110-130 ml; la cei foarte 
bine antrenați, în aceleaşi condiţii de lucru 150-200 ml. 

La cei neantrenați capacitatea vitală a muşchiului plămânilor este 
mai puţin de 3,1; la antrenați valoarea este de 4,5 până la 6,7 1. Şi chiar 


mai mult. 
X 

E clar că ordinea universului nu-i opera unui „postulat”, după cum 
nu-i nici a hazardului şi nici a „legilor” inerente materiei, fără legiuitor 
anterior materiei Universului. 

se 

Ceea ce nu-i cunoscut azi, dar e afirmat de rațiune sau chiar de 
credință, poate fi cunoscut mâine și recunoscut poimâine. Ultima 
rezistență se pare că e Dumnezeu şi sufletul. De aceea El se va arăta 
singur, la urmă; dar tot sufletului mai întâi; iar la sfârșit, trupul va fi 
trecut prin purificarea focului evidenţei. 


ii 


Între conştiinţă şi materie e diferenţă de natură: sunt două nivele 

de existenţă. 
> 

Tare se simt bine oamenii în crisalida lor de came — şi e 
periculoasă temniţa în care te simţi bine: nu vrei în ruptul capului să ieşi 
din ea. 

lar noi preoţii primim ghionturi din două părţi: și din partea lui 
Dumnezeu către oameni şi, și din partea oamenilor către Dumnezeu, 
care pot merge până la răstignire. Aceste două ghionturi sunt unul şi 
acelaşi lucru şi e condiţia noastră de mântuire. 

Oamenii, cei mai mulţi, au nevoie de Dumnezeu pentru o mai 
bună aranjare a treburilor lor pământeşti. Pentru aceştia Dumnezeu e un 
bătrân bun şi mai tare ca ei. Dar EI să nu aibă pretenţie. Sau să le spună 
că ei, oamenii, au ceva greşit în socotelile lor, că-și periclitează 
popularitatea. Să nu care cumva să-i scoată din turma lui Epicur, ci 
dimpotrivă, acolo să le ajute cu toată puterea. 

Ce să facem. Le aducem aminte că nu sunt numai animalitate, ci 
şi spiritualitate. Și nu fără rost suntem făpturi ce vieţuim deodată pe 
două tărâmuri sau nivele de existenţă. 

> 

Învierea, biruința asupra morţii, produce o bucurie care 
covârşeşte tot ce se poate numi suferință pe pământ. 

E intrarea în odihna lui Dumnezeu; părtaşi ai biruinței Domnului 
Hristos, asupra celui mai mare rău: moartea, care este pedeapsa lui 
Dumnezeu asupra păcatului. Cu o condiţie: „numai dacă vom păstra 
temeinic, până la urmă, începutul stării noastre cu El” (Evrei 3,14). 

- Că există moarte şi după Învierea Domnului, există, dar nu mai 
are aceeași cuprindere, acelaşi rost şi aceeaşi durată. 

Învierea Domnului a schimbat sensul morții. De acum moartea 
nu mai e o sperietoare, ci o simplă lepădare de sine a trupului păcatului. 
Adică e o ultimă purificare a trupului acestuia material şi o eliberare a 
sufletului. 

Înainte, moartea era moarte pentru trup şi temniţă pentru suflet. 
Pogorârea Mântuitorului la iad a sfărâmat încuietorile cele veşnice ŞI 
drepții Vechiului Testament au înviat şi ei şi mulţi s-au arătat în sfânta 
Cetate (lerusalim). Printre ei a fost şi dreptul Simeon — ca să-l cunoască 
cei ce L-au răstignit pe Hristos. 

Mântuire înseamnă şi aceasta, că de la biruința Mântuitorului 
asupra morţii, sufletele botezate — îmbrăcate în Hristos, sunt izbăvite de 
puterea celui rău. 

x 

Mântuirea este şi un fapt istoric, dar este şi un fapt de credință 
continuu şi personal al fiecărui creştin în parte. Era creştină prin aceasta 
se caracterizează, că toţi oamenii au, prin Hristos, posibilitatea 
mântuirii. Această eră durează atât cât vor mai fi oameni pe pământ care 
să dorească acest lucru. lar ultimii, care abia dacă vor mai şti ceva 
despre Domnul Hristos — dar nu-l vor fi duşmani — „se vor mântui ŞI ei, 
dar aşa ca prin foc” (I Corinteni 3,15). Căci pământul şi cu toate cele de 
pe el va fi botezat şi el cu foc. 

= 

Cea mai grea sentință e pedeapsa cu moartea. Faptul că toţi 
suntem muritori, fără deosebire, nu e nici o mângâiere. 

Totuşi, de la moartea Domnului Hristos pe cruce, moartea noastră 
are alt înţeles, altă semnificaţie. De la Jertfa Mântuitorului este 
mântuire, adică prin Hristos avem şi noi o biruință asupra morţii. De 
când a venit la noi Împărăția lui Dumnezeu, a slăbit împărăția morții, 
tirania ei. Deci dacă şi noi, credincioşii, suntem fiii Împărăției ŞI totuşi 
trebuie să trecem prin moarte, aceasta prinde numai trupul nostru, iar 
sufletul primeşte liberarea. 

În faţa morții toți intrăm în derută. Numai dacă am înţelege-o, sau 
mai bine-zis ne-am familiariza cu ea, deruta ar fi mai mică. Ea impune o 
tăcere, o reculegere din vacarmul cotidian. 

Ca să poţi avea o linişte, un echilibru în faţa ei, trebuie să ai 
lămurită propria ta moarte. 

Viaţa dăinuieşte fără riscul vreunei morţi violente, când se 
desfăşoară pe parcursul timpului, conform legilor ei înscrise în fire. 

Cum însă omul poate interveni în mod arbitrar şi dăunător în 
starea sa de echilibru vital, riscurile apar imediat şi se adună sau se 
multiplică. La femei apare ca activ în organism factorul cancerigen al 
foliculinei. 

Deci e bine ştiută şi ţinută ordinea în care a fost gândită viaţa 
noastră de Dumnezeu, autorul el. 

Toţi fug de moarte până şi de o explicare a ei. Toţi cred că dacă 
n-o pomenesc, o amână. 

de 

1. Omul nu este o creaţie terminată. Fiecare om nu este ceea ce 
e astăzi, ci și ceea ce poate deveni mâine — bun sau rău — deci o 
construcţie neterminată. (Armean Vasghen). 

II. Papa Paul al Vi-lea, în enciclica „Populorum progressio” 
clarifică: „Umanismul exclusiv este un umanism inuman... Departe de a 
fi ultima normă a valorilor, omul nu se realizează pe sine însuşi (prin 
autonomie, umanism n.n.) decât prin transcendenţă.” 


Omul nu este ceea ce este şi este ceea ce nu este. (J.P. Sartre). 


Pătimaşii — de orice fel — decad de la destinul omului — nu-i mai 
interesează. Se tâmpesc la cap. Celor mai înzestrați mintal le încovoaie 
simţul metafizic spre „aici” şi „acum”, încât cred — cred ei — că nu mai 
este nici un dincolo, nici o transcendenţă, nici o metatizică, nici o 
înfricoşată răspundere. 

- Patimile nu urcă, ci coboară, prăbușesc chiar. Căpetenia lor, 
Satan, asta şi urmăreşte cu ascultătorii lui. 

- Bolile sunt şi o urmare indirectă a anarhiei vieţii (socotită 
autonomă). Deci surparea omului prin boli. „lar ciuma omului, e 
părerea că ştie” (Montaigne). 

E] exploatează şi ştiinţa şi neştiința; una spre slava deşartă și 
părerea de sine, alta spre tot felul de dărâmare. 

Prostul cel mai prost e acela ce-şi contaminează prostia cu 
filosofia. Căci deştept este cel ce învaţă de la alţii, iar prost este cel ce 

învaţă el pe alţii. Prost nu este acela ce nu ştie multe lucruri, fie acelea 
cât de multe, ci acela care le ştie toate pe dos. (Iorga). 


„Prințul veacului acestuia” urmăreşte prin patimile minţii, 
scoaterea omului de sub ascultarea de Dumnezeu, schimbarea legii 
iubirii în legea lui, a urii de Dumnezeu şi de oameni, şi a scoaterii lui de 
sub răspundere — o turmă imensă de iresponsabili şi nebuni într-o 
încăierare universală. 

„Dumnezeul zilelor noastre a rămas fără reşedinţă, fără înfăţişare, 
fără rost în lume, iar acest lucru se datorează transformării conştiinţei 
oamenilor sub influența progresului social şi ştiinţific.” (Petru Berar, 
Religia în lumea contemporană, Ed. Politică, 1983, pg. 93). 

„Când s-a pus prima piatră a cetăților industriale moderne, 
Biserica n-a participat la ceremonie” (Scolag (sic) protestant olandez 
Hoekendijk, p. 101). 

Li 

„Acum”, „aici”, pendulăm între un destin de slavă şi un „destin” 
nenorocit. Făpturi de sinteză între înger şi bestie; între spirit şi 
animalitate. 

Dar dorinţele subterane ale acestei fiinţe răzbesc, prin artă de 
exemplu, la redarea unui străfund compromiţător: ar vrea să fie sileni, 
centauri, sălbateci (hippy), chiar şi diavoli. (Există o sectă chiar în 
U.S.A.). 

lar cultura contemporană a câte unora întăriţi în „autonomie” vrea 
să-i tundă omului orice aspirație metafizică din animalitate şi să-l 
țintuiască total şi definitiv în scara zoologică. 

(Transformările ideii de om) 

De aceea „oamenii” se supără ori de câte ori cineva ar vrea să-i 
trezească din somnul dogmatic al naturii, sau să le deschidă ochii şi la 
celelalte nivele de existenţă, sau să le destupe urechile şi pentru glasul 
conştiinţei. Aceştia le tulbură somnul, liniştea şi ordinea (odihna, 
nepăsarea, tihna şi comoditatea), şi (de aceea) toţi au fost în fel şi chip 
omorâți. 

„Oamenii” trebuie lăsaţi să doarmă ! 

* 


Atotprezenţa lui Dumnezeu nu e numai 0 însuşire a lui 
Dumnezeu, ce se găseşte în dogmatică. El e atotprezent şi în infinitul 

mare al cosmosului, cât şi în infinitul mic al atomului; atât la nivel fizic, 
cât şi spiritual. 

Spaţiul şi timpul şi tot ce se află în ele sunt condiţionate în 
existenţă de Atotprezenţa lui Dumnezeu, nu în sens panteist, căci nu e 
nici O identitate între Creator şi creatură. 

Dumnezeu nu e prezent în creație cum e, de exemplu prezentă, 
legea gravitaţiei universale. Gravitatea nu ştie despre sine că există, deşi 
are vârsta creaţiei; numai spiritul ştie despre sine că există. 

Creaţia stă în existenţă şi nu dispare în neant, pentru că Garantul 
şi Autorul ei e în prezenţa creației, prezenţă care o menţine ontologic, 
Providența. 

% 

Necazurile vin pentru că trebuie să vină, fiindcă sunt chemate de 
noi, cu relele ce le-am făcut. lar când vine plata, noi ne facem că nu ştim 
de ce vin. 

- Mai bine zi: „Aşa-mi trebuie !” 


e 


Dacă-ţi concentrezi mintea în direcția conştiinţei constaţi şi alte 
nivele de existență. Aşa-ţi echilibrezi funţa între atâtea vânturi de idei şi 
găseşti calea lniştei. (con-știinţa). 

LC 

Credinţa copiilor voştri atârnă de ceea ce v-au văzut pe voi 
făcând, acasă; de ceea ce i-aţi învăţat cu fapta. Apoi atârnă de propria lor 
purtare. 

Între plăcere şi credinţă e o mare depărtare, ca între cer şi pământ. 
Dacă le place mai mult lumea asta cu amăgirile ei, plăcerile şi ispitele ei, 
acestea îi prind şi credinţa-i părăseşte. Căci credința e dar al Duhului 
Sfânt şi nu stă laolaltă, în acelaşi trup, cu duhul lumii, care e duhul 
desfrânării şi al răzvrătrii. 

X% 

Două moduri de-a exprima legea. Dacă o înţelegem devine 
pentru no! o forță, un povăţuitor şi un sprijin; şi care, în caz contrar, ne 
spulberă ca pe-o nimica. 

Sunt două feluri de legi: legile naturii şi legile oamenilor. 

Confundăm adesea aceste două planuri ale legii: pe cele făcute de 
oameni, cu legile sublime care reflectă în timp şi în spaţiu însăşi natura 
lui Dumnezeu. 

O lege omenească poate fi arbitrară, rezultând din voinţa unui om, 
ca autoritate recunoscută de o națiune. Cel ce-a stabilit-o, o poate 
modifica, poate preciza infracțiunile care le pedepseşte legea, deşi 
sancţiunea n-are legătură cu infracțiunea în sine. Ştim că se poate călca 
(viola) o atare lege. Dacă vinovatul e descoperit, sancţiunea prevăzută îl 
atinge; dacă nu-i descoperit, vinovatul își vede de calea lui ca şi când 
încălcarea n-ar fi avut loc. 

Legile naturale însă nu au nimic din caracteristicile legii omeneşti. 

Mai întâi, o lege naturală nu poate fi călcată. Ea e intangibilă, 
imuabilă. Omul o poate neglija, atunci legea îl loveşte. Se poate ca omul 
să o ignoreze, cu asta nu-i suportă mai puţin consecinţele dureroase, 
chiar dacă a făcut-o din ignoranță, legea nu se poate schimba. Efectul, 
care urmează infracțiunii legii, nu e o sancțiune arbitrară, ci o consecinţă 
inevitabilă. 

„O antropologie hristologică 

Din transformările ideii de om: 

- Şi care e reperul, valoarea adevărată a omului ? 

- Cea arătată în persoana lui lisus Hristos. Cea dinainte de 
moartea pe cruce şi apoi cea arătată după Înviere, adică a unei vieți 
nemaisupuse morţii. Deci o antropologie hristologică. Numai Hristos 
explică oamenilor omul. El ridică pe oameni până la demnitatea de fii ai 
Împărăției lui Dumnezeu — dar numai dacă se silesc ŞI ei, cu puterea care 
le revine lor. 

* 

Nimic mai plictisitor decât să auzi pe cineva — oricine — că începe 
cu „povestea lui Adam”. ŞI totuşi nu putem avea o explicaţie a omului 
decât ţinând seamă de factorii originari şi de factorii finali ai omului. 

Suntem într-o situație paradoxală: avem o explozie informaţională 
despre om, dar văzut din bucăţi, analitic; în domenii diferite, care, 
fiecare-l reclamă total în perimetrul său autonom şi dogmatic. lar 
discuţia — în vederea unei sinteze a cunoştinţelor — între dogmatici, e un 
dialog între surzi. 

Pentru sinteză — condiția de echilibru în existență — ar fi nevoie de 
oameni care să poată ieși din logica matematică a cercurilor vicioase ale 
unor prejudecăţi. 

Adam (omul) a primit de la Dumnezeu darul şi puterea de a da 
nume propriu tuturor ființelor. Creaţia lui Dumnezeu fiind infinită, omul 
n-a terminat nici acum de numit fiinţele şi structura lor. Decât că atunci 
o făcea într-un regim de ascultare (dependență, recunoaşterea 
Autorului), ca după aceea s-o facă în regim de răzvrătire. Aceasta este 
„autonomia” ştiinţei. Dumnezeu nu mai este termen „operațional”. De 
aceea nu se va putea niciodată, „ştiințific”, înlătura moartea. Altcineva 
va putea face aceasta, când va înceta ştiinţa, se va smeri şi ştiinţa. 

1. Motive ca să se smerească ştiinţa sunt destule şi acum, sub 
ochii noştri: obiectele zburătoare neidentificate, care cam pun ştiinţa 
pământenilor într-o imensă inferiontate. 

2. „Explozia informaţională” face imposibilă aducerea „la zi” a 
datelor cercetărilor oricărei ramuri ale vreunei ştiinţe, oricât de 
cibernetic ar fi organizată aceasta. 

3, Pierzându-se coordonarea în ştiinţe, se pierde echilibrul. 


sk 


Că suntem creați ca existență pe mai multe nivele. Dar aceste 
nivele de existenţă nu sunt suprapuse ci incluse. 

Realitatea noastră centrală, cu desăvârşire spirituală e chipul 
lui Dumnezeu în noi, faptul de fii ai lui Dumnezeu. Acesta este eul 
nostru adevărat, subiectul nostru, subiectul de mântuire. Cu acest „eu” 
vorbea lisus. Celelalte „euri” sunt ale nivelelor biologice, subiective, 
halucinatorii etc. — care vor să înlăture adevărata noastră identitate din 
dreptul destinaţiei omului. Celelalte „euri” vor ele să facă împărăţia lor 
în om. „Împărăţia lui Dumnezeu înlăuntrul vostru este...” (Luca 17,21) 
când „chipul” se nevoieşte spre „asemănare”. 

Acest suport originar, nemuritor prin natură, îşi cere imperios şi 
celelalte învelişuri ale sale, care i-au fost date prin voinţa de la creaţie, 
dar, temporar au fost prinse — prin păcat — de moarte. 

De aceea lisus — singurul nou Adam — fiind nebiruit de păcat — n-a 
putut fi ținut în moarte, ci a înviat în forma eternă a vieţii, cum vom 
învia şi no. 

Avem deci, încă din viața aceasta, arvuna vieţii veşnice, prin lisus 
Hristos, „chipul” lui Dumnezeu refăcut şi în noi. 


Ei 


Din acel „loc” străfund al fiinţei ştim voia lui Dumnezeu. Acolo e 
con-ştiinţa, ştiinţa con-comitentă, simultană a lui Dumnezeu şi a fiului 
Său — omul — despre bine şi rău, despre Adevăr şi iluzie. 

Până aci se adânciseră sfinţii în ci înşişi, până la co-tangenţa cu 
Dumnezeu. De aci ştiau ei ce să zică şi ce să facă. O confirmă sfântul 
Serafim de Sarov. Dumnezeu făcea prin ei mila Sa cu câte unii oameni. 
Ei nu vorbeau de la ei, iar ce se făcea, făcea Cel Atotputernic, care S-a 
tăgăduit să fie cu noi până la sfârşitul veacului. 

Acolo, în străfundul ființei, la nivelul con-ştiinței, acolo e 
libertatea fiilor lui Dumnezeu (Singur EI e liber de „sinea” noastră). Dar 
numai când trăieşti viața în Adevăr eşti „liber cu adevărat” (loan 8,36). 
Când te prind nivele vremelnice, ești în iluzie, rob al lumii, prins sub 
roțile necesității, ale determinismului, ale structuralismului, cu un 
cuvânt, fiu al veacului acestuia. 

e: 

Nu că n-ar fi ştiut Dumnezeu ce trai rău o să avem noi oamenii cu 
diavolul, ci tocmai ştiind, ne-a adus în tensiune cu el, ca şi cu un 
protivnic, şi am fost gândiţi de Dumnezeu ca, în aceste condiţii de 
prezenţe contrarii, noi să creştem, să dobândim o rezistenţă faţă de neant 
și cu noi să-l judece Dumnezeu pe cel răzvrătit. 

Fără vânt paiul de grâu n-ar avea nici o rezistenţă. Dar aşa, e 
mai rezistent ca un pai de oţel. 

Deci trebuie dată o lege şi un protivnic al legii, ca omul să 
realizeze creşterea şi consolidarea de la chip la asemănare. 


% 


O cunoaştere cantitativă a rațiunii asupra universului ne-a dat 
ştiinţa. Asta e specificul grecilor antici. O cunoaştere mult mai intimă, 
a sufletului, asupra naturii şi a universului e intuiţia, pe care o dă con- 
ştiinţa. Acesta e aportul vechilor înţelepţi evrei. 

Știința cunoaşte cantitativ universul, conştiinţa cunoaşte 
nemijlocit Autorul universului. Ştiinţa e organ de cunoaştere a lumii 
fizice; conştiinţa organ de cunoaştere, prin revelaţie, a metafizicului. 

Concepţiile omului despre om sunt o grămadă şi care de care mai 
acătărea. Concepţiile ştiinţelor despre om ca domenii constituite sunt 
mai puţine şi acestea detestă „scientismul”, tocmai pentru că acesta sare 
gardul şi prejudiciază ştiinţa. 

ŞI care-i concepţia adevărată despre om ? Numai a Creatorului 
său. E o concepţie fantastică ? Nu. Dar aşa ni se pare nouă pentru că noi 
judecăm toate la scară omenească şi sub tirania categoriilor 
cunoaşterii şi nu la modul divin. 

Autonomia rațiunii și raţiunea sub Har. 

Într-un fel vede omul toate câte le vede când raţiunea sa e 
luminată de Har şi altfel le vede, mai bine-zis nu le vede, când e sub 
mânia lui Dumnezeu. 

> 

Cel ce-a scormt „autonomia”, şi cu ea l-a scos din Rai şi din 
echilibru, nu se sfieşte de a-l duce, din deviere în deviere a egoismului 
cu care l-a procopsit, până la crimă şi până la sinucidere. Are şi Satana o 
matematică a lui. 

X* 

Când omul nu se realizează, nu „crește” cum a fost gândit de 
Dumnezeu, ci o ia pe alte căi, chiar ostile lui Dumnezeu — e „liber” — nu 
scapă însă de urmările matematice ale opțiunii sale. Nietzsche, A. 
Comte şi alţii, care au „ucis” pe Dumnezeu sau L-au „expropriat” din 
lumea modernă, au sfârşit nebuni. Cultura lor să-i fi dus la aceste 
concluzii, geniul lor, sau geniul rău ? 

Răzvrătitul şi vicleanul se bucură şi de proşti şi de geniali; face 
treabă şi cu mulţi şi cu puţini — mutilându-i. 


> 


Trupul nostru nu e numai locuinţa fizică a sufletului şi 
mecanismul instinctelor vieții fizice. 

Trupul nostru mai este şi templu al Duhului Sfânt (1 Corinteni 
6,19). Fără prezenţa şi acțiunea Duhului dătător de viaţă trupul e mort, 
„nu plăteşte nimic !” De aci rezultă că noi suntem gândiţi de Dumnezeu 
ca făpturi ce vieţuim pe mai multe nivele de existență. 

Avem prin urmare simțurile şi rațiunea pentru cunoaşterea lumii 
fizice, în care producem cultură şi civilizaţie. Tot aparatajul modern nu e 
decât o iscusită prelungire a simțurilor şi o automatizare a operațiilor. 

Pentru celălalt mod de existență, avem credinţa, rugăciunea şi 
Revelația, ca mijloace ale cunoaşterii lui Dumnezeu şi a sufletului. 

Rațiunea naturală, simplă, abia deduce existenţa sufletului şi a lui 
Dumnezeu ca „postulat”; dar luminată de Har, primeşte Revelația şi se 
ridică la Adevăr, la certitudine. 

% 

Sufletul creşte, se realizează, sau se pierde şi se destramă, după 
cum biruie gălăgia trupului şi a lumii sau se face una cu ele. 

Are deci doi împotrivitori: unul e propria lui locuinţă temporară — 
trupul şi lumea exterioară, şi altul e protivnicul spiritual, sesizabil 
simțului interior al conștiinței. 

Când omul îşi minte conştiinţa — devine mincinos — aceasta 
nu mai funcţionează, ba se şi destramă, omul se di-sociază, se 
dezechilibrează: moare dinspre Dumnezeu şi suflet, deşi lui i se pare că 
„trăiește” (Apocalipsă 3,1). 

E» 

Omul nu poate fi cunoscut sau asamblat din bucăţi chiar dacă am 
cunoaşte infinit de multe sectoare şi părți ale lui, dacă nu e văzut în 
ansamblul rațiunilor şi al modurilor lui de existență. 

EI nu poate fi total cunoscut decât de Dumnezeu, care l-a făcut 
după chipul şi asemănarea Sa şi l-a pus să se realizeze într-un mediu 
fizic şi metafizic de existență. Adică şi în „categoriile” lui „aici” şi în 
„libertatea fiilor lui Dumnezeu” de dincolo de cele de aici, aşa cum se 
manifestă umanitatea slăvită în lisus Hristos de după Înviere, ca mod 
etern de existenţă. 

Împărăţia lui Dumnezeu, fie ca germene în noi, fie ca slavă a lui 
Dumnezeu totul în toate (1 Corinteni 15,28), e modul metafizic al 
existenţei noastre în Hristos. 

De aci rezultă o mai bună cunoaştere şi a vieţii şi a morţii şi o 
garanție mărturisită de conştiinţă a învierii noastre din morți întru slavă. 


% 


Omul nu poate fi înțeles decât în contextul tuturor elementelor 
sale, al tuturor factorilor săi, al întregului mediu intern şi extern, de la 

inframicrobiologia lui la încadrarea sa în marea operă a lui Dumnezeu, 
universul. 

De asemenea nu poate fi ajutat decât ţinând el însuşi seamă de 
întreaga sa situaţie, ca sinteză a mai multor lumi într-însul şi a ierarhiei 
lor. Pe unele le valorifică prin altele, ţinându-le pe cruce, şi urcând la 
capacitatea de-a recunoaşte nu numai existența suferinței, ci şi 
necesitatea şi dreptul ei la existenţă în viaţa sa. 

Existăm simultan: supuşi categoriilor lumii fizice prin trup şi 
existăm deodată şi ca fii ai altei Împărăţii, a Duhului. Timpul şi 
eternitatea sunt elementele noastre, nivelele noastre simultane de 
existență. Tot aşa şi cu determinismul și libertatea. Tot așa şi cu natura 
şi harul — raţiunea și Harul. 

„Cine se mai necăjeşte cu neputințele raţiunii (naturale) când e 
iluminat de Har ?” (N...) 

x 


Culmea paradoxului: 


A. Abia când nu mai ai nimic de pierdut — pierzând totul — devii 
liber: ai biruit lumea. Acum poţi fi unealtă a Puterii supreme. 

B. Când nu mai ai nimic de pierdut, rămâne totul de câştigat. 
Nimic de pierdut, totul de câştigat — asta fac numai convertirile şi 
cataclismele. 

C. Niciodată mai mult de câştigat decât când ai pierdut totul... 
pentru o cauză mare. 

Ei 

Un efect al uzurii sănătății e că mintea decade de la înțelegerea 
bună de mai înainte. Cade și de la credinţă. Cine putea fi mai convins în 
existența şi asistenţa lui Dumnezeu ca Solomon, care-I zidise Templul 
din Ierusalim şi care, la sfințire, văzuse Slava lui Dumnezeu umplând 
Templul, şi totuşi mulțimea femeilor (III Regi 11,3) i-au întors inima 
spre alți dumnezei. 

Decăderea a atras apoi istorie nenorocită asupra poporului. 

Alţii sunt prietenii celui decăzut. 


x 


Alternativele care aduc structurile la viaţă, le vedem fie ca 
„probabile”, fie ca „posibile”, fie ca „preferabile”. 

„Înjumătăţirea” numărului de cromozomi, la formarea oului, ține 
seamă de toate datele fondului genetic, precum Şi de toate legile ispăşirii 
în copii, ale greșelilor înscrise în codul genetic al celor doi părinţi, 4 
bunici, 8 străbunici, după cum e scris: „Sunt Dumnezeu râvnitor, 
îndelung răbdător şi mult milostiv, dar nepedepsit nimic nu las. 
Pedepsesc greşelile părinţilor în copii până la al treilea şi al patrulea 
neam, dar mă milostivesc până la al miilea neam pentru cei ce ascultă 
poruncile Mele” (Exod 34,6-7; Deuteronom 5 9-10). 

Deci cel ce face „mutaţiile genetice”, hotărăşte ce să iasă afară din 
socoteala, din „activul” codurilor genetice şi ce să rămână activ în viaţa 
viitoarei fiinţe, este Cel ce asistă toată creația de la atom până la univers 
şi care le mişcă pe toate în armonie cu structurile genurilor și speciilor 
creaţiei de la începutul până la sfârşitul creației. 

„În El trăim, ne mişcăm şi suntem” (F aptele Apostolilor 17,28). 


i 


Printre urmările endocrine ale beţiei bunicilor, pe lângă defecţiuni 
— insuficiențe mintale — în sistemul nervos, nepoţii nu pot învăţa, mai 
apare şi sterilitatea naturală în nepoate. Alte nepoate — după gradul de 
beţivitate al unuia din cei 4 bunici — fac avorturi spontane. Deci 
pedeapsa părinţilor în copiii până la al doilea și al treilea neam. Că aci, 
la al treilea neam, li se sfârşeşte neamul. 


e 


Visele lui Brătescu-Voineşti imprimate în străvechi înaintaşi, 
actualizate la Băile Herculane, (prin care) a intuit exact codul genetic de 
astăzi. 

%* 

Că pasiunile conduc oamenii, nu rațiunea şi cu atât mai puţin 
Revelația. Excepțiile sunt Geniile şi Sfinţii. 

Că ochiul te minte şi urechea te înşeală e (semn) că memoria are 
scoarță scurtă şi minciuna picioare lungi. 

| ke 


Wothan, Mamona şi Priap sunt idolii moderni (vezi albumul 
picturii de la Drăgănescu, pg. 175). Mulțimea consideră patimile acestea 
esențiale, atât de esenţiale, încât pentru ele merg până la crimă, şi le 
preferă în locul mântuirii. 

Prin nimic altceva ca prin acestea stăpânirea lui Satan nu-i mai 
puternică, dacă nu chiar sclavie definitivă, şi omul nu se mai închină lui 
Dumnezeu, ci-l adoră pe Satan. Iar sub puterea lui, oamenii blestemă pe 
Dumnezeu. 

2% 

Prima condiție de-a urma Domnului nostru lisus Hristos e 
lepădarea de sine. Aceasta e cea mai grea condiţie, pentru că omul, 
după devierea naturii sale originare, umblă toată viaţa aceasta după 
lauda de sine, după iubirea de sine, după dorinţa de importanță, după 
slavă de la oameni. Şi caută să-și motiveze această iubire de sine şi să 
constrângă pe oameni de-a-l slăvi, prin tot felul de realizări, unele într- 
adevăr măreţe ca piramidele, altele ca digurile mării sau ale râurilor — 
după puteri. 

Alţii se laudă cu realizări de cultură, chiar dacă li se recunoaşte 
după moarte. Alții, neavând puteri și daruri, se laudă cu nimicuri, iar 
alţii, nerealizând nici nimicuri, se laudă cu ruşinea lor, cum îi demască 
sfântul Pavel (Romani 1,27 şi 32). 

Toţi aceştia care caută slava de la oameni, nu caută slava de la 
Dumnezeu, care cere lepădarea celor dintâi. N-are valoare de mântuire 
decât cunoaşterea şi urmarea lui Dumnezeu. De la El vine slava cea 
adevărată a omului. 

RA 

Câtă vreme nu cunoaștem și obârşia noastră divină suntem 
„Morţi”. 

Botezul e taina nașterii din nou, din Dumnezeu; de aceea EI e 
Tatăl nostru, iar noi, fiii lui Dumnezeu. 


*% 


Viaţa noastră după omul vechi e numai o părere că ar fi viaţă. De 
altfel oamenii şi numesc animalitatea noastră „viaţă” — „Asta-i zic ei 
viaţă”, patimile cele comune cu animalele — deși animalele nu-şi deviază 
instinctele. De aceasta trebuie să ne lepădăm, ba chiar să o urâm, ca să 
câştigăm viaţa în Hristos. 

Tot drumul anevoios al lămuririi de sine, tot războiul nevăzut ce-l 
bate Satana cu noi ca să iubim viaţa aceasta de acum şi de aici, plină de 
toată deşertăciunea şi primejdia, toată purificarea firii de patimile 
omului vechi, duşmanul lui Dumnezeu şi prieten cu diavolul, e ştiinţa 

convertirii la lisus Hristos, la comuniunea cu EI. Căci EI e pretutindeni 
şi întotdeauna cu noi, până la sfârşitul lumii acesteia, precum a zis 
(Matei 28,20). 

Credinţa aceasta devine pentru noi realitate, când conştiinţa şi 
atenția noastră, face, vorbeşte și gândeşte toate în prezenţa lui 
Dumnezeu. Adevărul dogmatic e trăit ca o definitivă eliberare de grija 
vieţii acesteia şi ca o flacără ce ne luminează de dincolo spre încoace 
viaţa noastră, ca o anticipație a fericirii viitoare. 

Calea noastră e deci ştiinţa îndumnezeirii omului. 


i 


Ceva despre vise 


Visele sunt de mai multe feluri. 

Sunt câteva vise pomenite în Scriptură şi cu tâlcuirea lor. 

Dintre visele noastre însă, nu luăm de bune decât pe acelea care 
duc la pocăință. Căci dacă am da importanţă viselor în general, ele s-ar 
înmulţi şi ne-ar trage spre a asculta mai mult de vise decât de mintea 
trează şi povăţuitorii rânduiți. Preţuind în ascuns visele noastre, am 
apuca uşor pe calea amăgirilor şi a părerii ascunse că „am avea dar”. 

Sunt însă de obicei visele supărătoare, amestecate cu patimi ale 
firii omeneşti, care numai atâta importanță au, că ne arată gunoaiele, 
încă nemăturate din fire, care mai stau dosite prin ungherele 
subconştientului, această pivniță sau pod cu vechituri ale firii omeneşti. 

Mecanismul lor e următorul: 

Apar în minte imagini ale vreunor patimi — momelele patimilor — 
atunci cenzura minții, paza minţii, trezvia, de care zic Părinţii, se luptă 
cu aceste momeli, şi, ajutată şi de rugăciunea neîncetată, alungă aceste 
momeli şi ele dispar din sfera luminoasă a conştiinţei. Dispariţia lor însă 
nu €e totală, mai ales dacă au o oarecare bază în firea omenească. 
Imaginile respinse de cenzura conştiinţei se cufundă, aşa-zicând, în 
subconștient, unde mai găsesc şi alte imagini măturate de conştiinţă, şi, 
în timpul somnului se asociază în mod bizar şi alcătuiesc un film al 
visului, în care, tendinţele respinse de conştiinţă, iar acum conştiinţa 
Fiind inactivă, se satisfac în fantezia visului. 

Tendinţele respinse se satisfac în fantezie şi în timpul de veghe. 
(Aşa se întâmplă că unii iau „gândurile” — iluziile, jocul fanteziei — drept 
realitate şi se comportă față de ele ca faţă de o realitate „adevărată”: 

suferind, bucurându-se, deznădăjduind, după caz. Aşa fac copiii, dar şi 
cei rămaşi cu simţul critic la o mentalitate copilărească. 

Visul rămâne întrucâtva şi în starea de veghe — după măsura 
memoriei sau după intensitatea cu care a avut loc. 

Viclenia patimilor e aceea de-a te „învăţa la lucrul oprit”, ca să-ți 
încovoaie mintea ca şi în starea de veghe să-ţi „împlineşti visurile”. 

Visele, prin urmare, sunt viaţa noastră fără control — stadiul nostru 
fără logică. 

Când însă nu avem altă dorinţă şi ideal mai mare decât cea după 
Dumnezeu se face o nouă ordine şi în împărăţia visului. 

a 

- De ce Mă urâţi ? 

- Fiindcă vă spun adevărul, şi adevărul nu încape în voi — de aceea 
vreți să Mă omorâţi (loan 8,37). 

ŞI cine e adevărul ? 

Adevărul era lisus, Dumnezeu. Primul şi ultimul adevăr e 
Dumnezeu. Toate celelalte capătă sens de existenţă în funcţie de acest 
prim adevăr. 

Dacă tu spui minciuni — adevărul te va trage la răspundere, şi tu, 
de frica inevitabilei răspunderi, urăşti adevărul. 

Asta-i explicaţia. 

> 

De ce se împotriveşte omul trupesc existenţei lui Dumnezeu ?... 

„Omul în cinste fiind şi  nepricepând, alăturatu-s-a 
dobitoacelor şi s-a asemănat lor” (Psalmul 48,21). 

„fuge de răspundere, cum fugea Cain (Facere 4,16). 


Oamenii care realizează stilul de a fi în lume al lui lisus — oamenii 
cei mai de pace — sunt totuşi urâţi de lume — din motivul că viaţa lor e o 
mustrare de nesuferit a fărădelegilor lumii. 

Viaţa creştinilor — nu a figuranţilor în creştinism — e argumentul 
decisiv al existenței lui Dumnezeu. Acesta nu poate fi combătut cu 
nimic. Sabia l-a întărit. De aceea prigoanele n-au fost o soluţie împotriva 
hui lisus. 

1. Din înmulțirea fărădelegilor calea Adevărului va fi hulită 
(UL Petru 2,2). 

2. Din înmulțirea fărădelegilor dragostea multora se va răci 
(Matei 24,12). 

3. „Piere dreptul şi nimeni nu ia aminte; se duc oamenii cinstiți 
ŞI nimănui nu-i pasă că din pricina răutăţii a pierit cel drept” (Isaia 57,1). 

- Cum pier drepții şi nimeni nu bagă de seamă ? 

- Simplu, că nu se mai nasc. 

- Cine se mai roagă astăzi să-i dea Dumnezeu copii, pe care să-i 
închine Lui ? 

Deci, familia are parte de răspundere în dispariţia drepţilor. 

4. Menirea de mamă. 

„Femeia se va mântui prin naştere de fii, dacă stăruie cu deplină 
înțelepciune în credinţă, în iubire şi sfinţenie” (1 Timotei 2,15). 

Naşterea de copii — drepţi — nu e incompatibilă cu sfinţenia ! 


% 


„De ce ai venit mai înainte de vreme să ne chinuieşti ?” 
(Matei 8,29) 

... Locuiau în doi oameni din Gadara 

..„. A lor erau „toate împărățiile lumii acesteia dimpreună cu toată 
slava lor. (Luca 4,6)” 

... Au intrat în luda, în arhiereii care cerură răstignirea lui lisus. 

De-atunci toate împărățiile pământului urmăriră pe lisus şi pe 
ucenicii Lui, ca pe unii a căror existență „în lume” stinghereşte, 
deranjează, periclitează modul păcătos al existenţei. 

În realitate aşa şi este. Oamenii lumii se lipesc de modul pătimaş 
al vieţii acesteia, ca de singurul sens al vieţii în lume — sensul păcatului 
—, faţă de care Împărăţia lui Dumnezeu e o ameninţare cu catastrofa. 
Împărăţia lui Dumnezeu este cu adevărat catastrofală tuturor împărăţiilor 
în lume, tuturor instituţiilor ei, etc. De aceea noi suntem o fericită 
primejdie a lumii. 

% 

1). „Că sfânt eşti Dumnezeul nostru şi întru sfinți Te odihneşti...” 

2). „... Căutaţi la părinţii voşiri cei duhovniceşti, ca la unii ce au a 
da seama înaintea lui Dumnezeu pentru voi, ca să nu facă aceasta 
suspinând...” (Evrei 13,17). 

3), „Împărăţia cerurilor înăuntru vostru este...” (Luca 17,21). 

„„dar e înăbuşită de: patimile trupului, de necunoştință de la 
minte, fiindcă mintea e mereu afumată de mândrie, inima e înăbușită de 
patima mâniei, şi de celelalte scăderi sufleteşti — ori, numai „inima 
curată vede pe Dumnezeu” (Matei 5,8). 

Vremea vieţii în care ne luptăm să ne curăţim de patimi — vreme 
care poate fi mai lungă sau mai scurtă — e o vreme de tristeţe, prin care 
trebuie să trecem. Dar nu tristeţea trebuie să rămână pe feţele 
noastre. O sfinţenie tristă, e o tristă sfinţenie. 

„Împărăţia lui Dumnezeu este dreptate şi pace şi bucurie întru 
Duhul Sfânt (Romani 14,17). 
* 

Necazurile vin: 

1. fie ca să plătim greşelile noastre; 

2. fie ca să ne apere de altele pe care, altfel, le-am face; 

3. fie ca dar de la Dumnezeu, ca lui Iov şi sfinţilor; 

4. fie ca ultim cuvânt al sfinţilor către lume, prin care ei — 

Cel din ei — şi prin ei, biruie lumea. 
Deci dacă necazurile au un rost bun — ca unelte ale dreptăţii, cele de-a 
stânga — atunci văzute în scopul lor după Dumnezeu, nimeni nu trebuie 
să se mai plângă de necazuri; iar când mai află şi noima lor, să le 
binecuvinteze. În felul acesta — au asigurat toţi care le-au priceput — că 
în aşa măsură se uşurează, ca și cum n-ar mai fi: se transformă în 
bucurie. 

Trebuie însă să ai răbdare cu tine. 

Necazurile mai au şi o cauză genetică, dar, în spatele străfund al 
biologicului stau totuşi raţiuni, care ne urmăresc de dincolo de cele 
văzute. 

Religia — spune W. James — are această extraordinară capacitate 
de a transforma cele mai mari nenorociri în cele mai mari bucurii. 

EC 
Din siinţii Părinţi: 
Sfântul loan Scărarul: 

„Celor începători ştirea că sunt după Dumnezeu le-o dau paşii lor, 
care sunt roadele smereniei; celor din stadiul de mijloc, dispariţia 
luptelor; iar celor desăvârşiţi, manifestarea și prisosința luminii 
dumnezeieşti,” 

Sfântul Grigorie Palama: 

„Cel ce nu crede taina aceasta mare a harului celui nou şi nu caută 
spre nădejdea îndumnezeirii, nu va putea dispreţui plăcerea cărnii, a 
banilor, a avuţiei şi mărirea de la oameni. Sau chiar de-ar putea-o face, 
pentru oarecare scurtă vreme, îl cuprinde mândria că a ajuns 
desăvârşirea, prin care e târât iarăşi în rândul celor necuraţi. Cel ce caută 
însă spre ea, chiar de-ar dobândi: tot lucrul bun, având mereu înaintea 
privirii sale desăvârşirea, care trece peste orice margini şi care nu poate 
fi niciodată încheiată, nu se socoteşte să fi realizat ceva şi se face tot mai 
smerit.” 

„bine, n-ai făcut nimic bun... 

dar smeriți am putea fi — chiar de aceea. 


Părinţii nu s-au putut răbda să nu ne spună care sunt semnele 
înșelării şi care ale adevărului: „Înşelarea chiar de-ar simula faţa 
adevărului şi ar îmbrăca aspecte luminoase, nu va putea produce o 
lucrare bună, ca de exemplu: lepădarea de lume, disprețul slavei de la 
oameni, dorința după cele cereşti, încetarea gândurilor, liniştea 
duhovnicească, bucuria, pacea, smerenia, încetarea plăcerilor şi a 
patimilor, buna dispoziţie sufletească, căci toate acestea sunt roadele 
Harului, cărora se opun cu totul cele ale înşelăciunii”. 

Sfântul Diadoh: 

„Nu încape îndoială, că mintea, când începe să lucreze în ea 
stăruitor lumina dumnezeiască, devine cu totul translucidă (străvezie), 
încât vede în chip abundent lumina din sine; iar aceasta se întâmplă când 
puterea sufletului biruie patimile.” 

Sfântul Maxim: 

„N-ar putea mintea omenească să ajungă până acolo ca să 
dobândească lumina dumnezeiască, dacă n-ar atrage-o în sus şi n-ar 
lumina-o cu razele dumnezeieşti, Însuşi Dumnezeu.” 


RX» 


„Fiul lui Dumnezeu n-a unit numai ipostasul Său dumnezeiesc cu 
natura noastră, luând trup însuflețit şi suflet raţional şi arătându-Se pe 
pământ și petrecând printre oameni, ci (o minune !), neomiţând nici o 
prisosinţă, se uneşte cu înseşi ipostasele omeneşti, petrecând în fiecare 
credincios prin împărtăşirea Duhului Său cel Sfânt şi devine un trup cu 

noi şi ne face biserică a întregii dumnezeiri — în Hristos locuieşte doar 
toată plinătatea dumnezetrii, trupeşte; (Coloseni 2,9) — deoarece așa stă 
lucrul, cum nu va lumina cu strălucirea dumnezeiască a trupului Său, 
care e în noi, sufletele celor ce se împărtăşesc cu vrednicie de EL, aşa 
cum a luminat în Tabor chiar şi trupurile ucenicilor Săi. Dacă atunci 
nefiind încă amestecat cu trupurile noastre, trupul Lui, care are în Sine 
izvorul luminii Harului, lumina din afară pe cei vrednici dintre cei ce se 
apropiau şi lumina pătrundea prin ochi sensibili la suflet, acum însă, 
fiind amestecat cu noi şi petrecând întru noi, e limpede că ne luminează 
sufletul pe dinăuntru”. (Sfântul Grigorie Palama). 


* 


Că lumina aceasta este lumina veacului viitor şi ca atare cea care 
s-a răspândit peste ucenici la Schimbarea la Faţă a lui Hristos şi că ea 
luminează şi acum mintea curăţită prin virtute şi rugăciune, aceasta o vei 
şti ascultând pe Dionisie Areopagitul, care spune clar că trupurile 
sfinților vor fi împodobite şi vor străluci în veacul viitor în lumina lui 
Hristos arătată pe Tabor. lar Macarie cel Mare zice: „Sufletul unindu-se 
cu lumina chipului ceresc obține şi acum cunoștința tainelor în ipostas; 
în ziua cea mare a Învierii însă, va fi luminat şi trupul de acelaşi chip 
ceresc al slavei.” A spus „în ipostas”, ca să nu creadă cineva că lumina 
aceasta se face prin cunoştinţă şi cugetări, de altfel omul duhovnicesc 
constă din tre: părți: din Harul Duhului Ceresc, din suflet rațional şi trup 
pământesc. 

= 

Pe Dumnezeu nimeni nu L-a „văzut” (loan 1,18), nici nu-L va 
„vedea”, fie om, fie înger, aceasta întrucât e om sau înger şi priveşte 
sensibil sau mintal. Dar, cel ce a devenit însă duh şi priveşte prin Duh, 
cum nu va vedea acela prin Acela ? 

Zic Părinţii: „sfârşitul rugăciunii e răpirea spre Domnul”. Căci în 
rugăciune mintea lepădând treptat relaţiile cu lucrurile, întâi cu cele 
urâte şi rele, apoi cu cele nemijlocite — tendinţa de-a le cunoaşte în 
timpul rugăciunii e de la cel rău — se desface întreagă de toate. Această 
desfacere de toate, acest extaz poate fi ajuns numai de cei ce-au ajuns la 
apathie. Şi nu se realizează unirea cu Dumnezeu până ce nu va lumina 
Duhul de sus şi nu-l va răpi spre vederea luminii dumnezeieşti pe cel ce 

a ajuns, rugându-se, deasupra vârfurilor puterilor sale naturale, 
aşteptând acolo făgăduinţa Tatălui. 

Această unire are început şi urmare, după cum e mai nedesluşită 
sau mai luminoasă. Dar sfârșit nu are; căci poate progresa la infinit. 
Poate îi o iluminare scurtă sau o contemplare mai lungă, sau una 
durabilă. 

Deci vederea luminii e unire; iar unirea cu lumina e vedere sau 
contemplaţie. Dacă se realizează când încetează toate lucrările minții, 
sigur că se realizează prin Duhul. În lumină fiind cel ce vede, vede 
lumina. leşind din toate celelalte el devine întreg lumină şi se face 
asemenea cu ceea ce vede, mai bine-zis se uneşte fără amestecare cu 
aceea, fiind lumină şi văzând lumină prin lumină. Privindu-se pe sine, 
vede lumină; puterea prin care vede e şi ea lumină. Aceasta e unirea, că 
toate acelea sunt una, încât nu se mai poate distinge cel ce vede de ce 
vede şi prin ce vede, ci numai că totul este lumină, deosebită de cele 
create. La o asttel de unire nu ajung nici îngerii, decât dacă se depăşesc 
pe e înşişi, prin Harul ce le e dat. 

Un şir întreg de apostoli şi Părinți mărturisesc că lumina arătată 
de Dumnezeu sfinților e altceva decât cunoștința din lucrurile create, că 
e slava naturii dumnezeieşti şi nu produs al fanteziei sau ceva 
asemănător luminilor sensibile. 

Lumina aceea e miezul şi substanţa (ipostasul) şi frumuseţea 
veacului ce va să fie. E singura lumină adevărată, eternă, neschimbată, 
prin care devenim şi noi lumină, ca nişte fii ai luminii. 


i: 
Locuri din sfinții Părinţi 
DESPRE RUGACIUNE 
Sfântul Grigorie Tesaloniceanul 


„Gândul la Domnul nostru lisus Hristos clatină toată puterea 
vrăjmaşului din inimă; EI o învinge şi o dezrădăcinează rând pe rând.” 


„Rugăciunea adevărată presupune supunere către Dumnezeu şi 
către părintele duhovnicesc. Această supunere îl slobozeşte pe monah de 
legăturile rele ale veacului acestuia, de griji, de patimi, îl fac statornic şi 
hotărât să urmeze binele.” 

„Rugăciunea adevărată este o lucrare neîncetată săvârşită de Har 
în inimă şi înrădăcinată în suflet, un izvor de bucurie sfânţă ce atrage 
spre sine mintea şi o scoate de sub închipuirile multiple şi profunde; 
iar bucuria duhovnicească din ea se revarsă şi asupra trupului lucrând în 
trup, dar rămânând totuși duhovnicească.” 


„„Precum plăcerea ce provine de la cele trupeşti trecând asupra 
minţii, o face şi pe aceea trupească, neîmbunătăţindu-se printr-o intrare 
într-o regiune mai înaltă, ci făcând tot omul trup, la fel bucuria ce se 
revarsă din minte peste trup, nu se strică comunicându-se trupului, 
ci realcătuieşte trupul şi-l face duhovnicesc, aşa încât acesta lapădă 
relele pofte trupeşti şi se supune sufletului, devenind tot omul duh.” 


% 


III Regi 19,11-12: 

„Zis-a Domnul: ieşi şi stai pe munte înaintea Domnului ! Că iată 
Domnul va trece şi înaintea Lui va fi vijelie năpraznică ce va despica 
munţii şi va sfărâma stâncile, dar Domnul nu va fi în vijelie. După 
vijelie va fi cutremur, dar Domnul nu va fi în cutremur; după cutremur 
va fi foc, dar nici în foc nu va fi Domnul. lar după foc va fi adiere de 
vânt lin, şi acolo va fi Domnul.” 

* 

Nici frică nimicitoare, nici răzvrătire; nici prăvălire 
apocaliptică, nici explozie necumpănită, ci mirare plină de sfială, 
înfiorare plină de smerenie, bucurie senină, a unei intimități 
negrăite. 

lată îngerii cerului vestesc făpturii minunea: astăzi Dumnezeu S-a 
pogorât pe pământ. 

Nu în vijelie distrugătoare, nici în tunetul nimicitor al mâniei Sale. 
Nu în prezenţa atotputerniciei, nici în focul mistuitor care topeşte 
zidirea. Astăzi cerul se unește cu pământul, nemărginirea se toarnă în 
mărginire, veşnicia se îmbracă cu vremelnicia, atotputernicia se îmbracă 
cu neputinţa, Cel nevăzut e purtat în braţe de o fecioară. 

Astăzi, Cel ce se îmbracă cu lumina ca şi cu o haină, se învăluie 
întru smerenie, Cel ce cuprinde cu palma marginile lumii, se face prunc; 
Cel ce împodobește cerul cu stele, se culcă într-o iesle de dobitoace. 


- Locul cel mai curat pe care L-a găsit pe pământ. 
3 

Din Betleem, spunea profetul, trebuia „să vină Acela a cărui 
obârşie se suie până la vremuri străvechi, până în zilele veşniciei, e 
dintru început, din zilele veşniciei” (Miheia 5,1). 

A lăsat tronul cerului pentru un staul şi vecinătatea îngerilor 
luminii, pentru vitele din grajd. 

- Cea mai aspră mustrare a trufiei omeneşti. 


= 


Astăzi s-a despicat istoria omenirii în două şi se începe cu | 
numărătoarea timpului, în amândouă sensurile lui: spre începutul 
timpului şi spre sfârşitul lui. 

Încă de la Naştere lisus e începutul şi sfârşitul istoriei. 

Nașterea lui lisus în istorie cumpănește timpul între început şi 
sfârşit. 

% 

Naşterea lui lisus a produs în Ierusalim tulburarea lui Irod şi a tot 
Ierusalimul. Deci cei ce erau datori să-L primească s-au arătat ostili 
chiar și numai naşterii Sale. Drept aceea Irod pune gând să-L omoare. 

Aceştia erau ai Săi, între care a venit. 

Păgânii se poartă cu totul altfel. Cei trei înţelepţi magi ai 
răsăritului, vin ca la un Împărat şi-şi aduc darurile, dar la Betleem găsesc 
că Pruncul e mai mult decât un împărat, e şi Dumnezeu totodată. De 
aceea îşi schimbă planul darurilor. 

Principii răsăritului Îi depun aur la picioare, în semn de dajdie, 
ca unui împărat peste ei. În calitate de preoți Îi aduc smirnă şi tămâie, 
ca Jertlă adevăratului Dumnezeu. Dacă pe jidovi i-a cutremurat 
şi înspăimântat Naşterea Mântuitorului şi I s-au arătat duşmani, 
reprezentanții păgânismului, nu numai că se bucură de Naşterea Lui, dar 
I se închină ca unui Împărat şi Dumnezeu. 

Principii aceia au călătorit depărtări mari şi cu primejdii ca 
să-L vadă pe lisus; astăzi creştinii nu mai ostenesc nici până la 
Biserică. 

x 

Actuala scrisoare. 

Oamenii au, mai toți, părerea că ei ştiu cum să-şi ducă viaţa şi 
nimeni nu are dreptul să se amestece în viaţa lor. Asta-i Himalaia 
prostiei omeneşti, părerea că ei ştiu. 

Ciuma omului e părerea că ştie. 

Şi dacă înțeleptul învaţă din păţania altuia, iar prostul nici dintr-a 
lui, e clar că pentru a găsi un înţelept trebuie să fii tu însuţi un înţelept. 

Oamenii însă se contaminează unii pe alţii de această ciumă. 


Xe 


O copilă îmi scrie, amărâtă, că învăţătoarea ei le-a aruncat 
„lozinca”: „Nu este Dumnezeu, numai natură !” „Cine L-a făcut pe 
Dumnezeu ?” 

% 

Feuerbach a zis că oamenii L-au făcut pe Dumnezeu. (E drept că 
oamenii şi-au făcut „Dumnezeu” din aproape toate materialele lumii, dar 
toate sunt înşirate pe o singură linie, destul de scurtă, între stomac şi 
rațiune. ) 

Politicienii zic că preoţii şi capitaliştii L-au făcut pe Dumnezeu. 
Asta e ca şi cum ai zice că funcţionarii ceferişti au inventat trenul. 


% 


„Începutul înţelepciunii e frica de Dumnezeu” (Isus Sirah 1,14). 
„Zis-a cel nebun în inima sa: «Nu este Dumnezeu»” (Psalm 52,1). 


i 


S-au întâlnit trei inşi: înțeleptul, nebunul şi prostul. 
Nebunul putea răspunde la toate întrebările înțeleptului. 
Înțeleptul nu putea răspunde la toate întrebările nebunului. 
Prostul sta deoparte şi zicea că tot nebunul e mai cuminte... 
EC 
Cu nebunia, ca principiu de explicare a lumii, nu e absurditate 
posibilă la care să nu se ajungă în chipul cel mai logic cu putință. Ba 
chiar se va atinge absurdul. 
* 
Ce ironic e dracu: el „crede în Dumnezeu şi se cutremură” (lacob 
2,19) (ştiind ce-l aşteaptă) dar prosteşte pe oameni, ei să nu creadă în 
„superstiţia” lui Dumnezeu fiindcă acum e atâta lumină în ştiinţă şi 
rațiune. (Fiindcă poţi uda cu stropitoarea, nu mai e nevoie de nori și 


ploaie... atâta a „lărgit” el perspectivele.) 
% 

Oarecine avea multă dreptate când spunea: ca să-ţi faci ideea 
infinitului gândeşte-te la prostia omenească: nu mai are margini. 


* 


CONSEMNAREA UNEI DISCUȚII 


Substanţa vieţii în sine este nemuritoare. E vorba de capacitatea 
suportului, substratului biologic din celula vie, de-a se regenera şi 
multiplica; capacitatea transcrierii prin A.R.N. a codului genetic în 
A.D.N. — portanţii eredității. 

Pe de altă parte, funcția electrică a membranei celulare, dacă e 
supraîncărcată, se ajunge la proliferare anarhică, dacă e subtensionată, la 
boala bătrâneţii, la fel pune pe gânduri. 

Interferenţele câmpurilor electro-magnetice ale biocurenţilor de 
asemenea ar putea explica situaţii citostatice degenerative. 

Se face ştiinţă fără viaţă şi fără suflet. 

Aceste două elemente, care scapă experimentului, în ultima 
analiză sunt unul: sufletul. EI face posibilă viaţa şi metabolismul. Toţi 
agenții constataţi şi constituenți ai vieţii sunt activi numai în prezenţa 
acestei energii care scapă experimentului, sufletul. 

lar acesta este activ — temporar în sudură cu biologicul — datorită 
unui Duh universal, cu o vădită conştiinţă şi finalitate. 

Nu întâmplarea, nu hazardul, nu evoluţia oarbă a materiei poate 
confirma finalitatea care e evidentă în structura omului. 

Acţionarea de la distanţă prin privire şi gând, asupra foiţelor unui 
electroscop, este un fapt experimentat înainte de constatarea 
experimentală a biocurenţilor şi a electroencefalogramelor. Unul 
(sufletul) e energie conştientă, personală, eternă, alta (electricitatea) 
energie plastică oarbă în subordine sau în dezordine. Câte trepte vor 
mai fi între aceste două energii. 

Ca să nu lungesc vorba însemnez aci (să zic, pe-o pagină) schiţa 
gândului ce mă preocupă. 

Se ştie, cu probe, că transcrierea codului genetic, care asigură 
starea subansamblelor biologice, cu timpul suferă defecţiuni; că în noile 
celule rămân uneori şi multe deşeuri, care frânează, defectează, 
îmbolnăvesc funcțiile specifice ale subansamblului respectiv. 


454 + DANIIL STOENESCU 


De unde, până unde, la nivel de laborator nu se ştie. Şi nu se va şti 
niciodată, câtă vreme nu va fi considerat şi sufletul cu legile şi 
fărădelegile lui. Deci câtă vreme nu va fi considerat şi sufletul (în 
atârnarea sau răzvrătirea sa de Dumnezeu — Autorul şi susținătorul 
suprem şi universal al vieţii la toate nivelele cunoscute şi posibile), ca 
factor imediat al vieţii, nu se vor înţelege lucrurile şi nu se va putea 
interveni efectiv în expresia fizică a biologicului. 

Toate greşelile de comportament moral se înscriu genetic. E o 
continuă transcriere a comportării morale în codul genetic, nu la zi, ci la 
clipă. 

Greşelile se pedepsesc genetic. 

Păcatul se pedepseşte cu moartea, sau mai pedagogic cu 
bătrâneţea. (Considerând bătrâneţea ca boală). 

E clară, prin indirect, şi calea inversă a virtuţii, a regenerării vieţii, 
prin „Duhul dătător de viaţă”. 

* 


Iconografie 


Sfântul Maxim Mărturisitorul: 

Întrucât reprezentăm pe Dumnezeu-Omul asemenea nouă afară 
de păcat, în acelaşi fel reprezentăm pe sfânt, ca pe o persoană liberată 
de păcat. După sfântul Maxim Mărturisitorul „după cum trupul lui 
Hristos, aşa şi trupul nostru se liberează de corupția păcatului. Căci după 
cum Hristos era fără de păcat în trupul şi sufletul Său ca om, tot aşa (şi) 
noi care credem în E] şi care suntem îmbrăcaţi în El prin Duhul, noi 
putem, prin voinţa noastră să fim în El fără de păcat.” Adevăratul trup al 
unui om sfânt pe care ni-l arată icoana, (e) un trup liberat de corupția 
păcatului şi care „participă în oarecare măsură la însuşirile trupului 
spiritual pe care le va primi la învierea drepţilor.” 

Astfel icoana ne arată starea slăvită (glorificată) a sfântului, chipul 
său transfigurat, etern. 

Avva Isaia: „Acela care crede că trupul său va învia în ziua 
Judecăţii, trebuie să-l păzească fără pată şi curat de orice întinăciune şi 
de orice viciu.” (Avva Isaia, Omilia XV, Filocalia rusă, |. 1 p. 33). 

Poziţia „statică” a catolicilor cu privire la nepătrunderea de nici 
un fel a fiinţei create în necreat (Ei au o „supranatură creată” care se 

interpune permanent). Bernard de Clairvaux: „măgarul rămâne măgar 
chiar dacă poartă pe Hristos în spate.” 

Diferenţa între „stilurile” catolic şi ortodox în iconografie, rezultă 
din diferența dogmatică între confesiuni cu privire la învăţătura despre 
om, îndreptarea şi mântuirea lui. 

% 

. Organele simţurilor sunt ferestrele prin care intră în suflet viaţa 
şi moartea. Viaţa când se ocârmuiesc bine şi nu-şi dobândesc 
obişnuitele dezmierdări; iar moartea, când gustă mortăciunile, ca ciorile 
mortăciunile, ca șerpii țărâna, ca muștele putreziciunea, la fel ŞI ele când 
gustă dezmierdările, cele purtătoare de moarte. 

„S-a suit moartea prin ferestrele voastre” (Ieremia 9,21). 

* 

În om sunt ascunse deodată şi posibilităţile desăvârşirii şi 
posibilităţile îndrăcirii, întrucât avem şi pe Cel desăvârşit întru cele mai 
dinlăuntru ale ființei, precum avem şi patimile întru cele mai dinafară, în 
simţuri. 

Ca să nu atingem desăvârşirea şi în cele rele, s-au rânduit 
necazurile fără voie şi moartea. 

* 

„Oricât s-ar părea de curios, dar aşa este, că ne-am născut în 
lumea aceasta, ca să ne desprindem de ea.”... „Şi celor câți L-au primit — 
pe Hristos —, care cred în numele Lui, le-a dat putere ca să se facă fii ai 
lui Dumnezeu.” (loan 1,12). 

„Sufletul scapără de înțelegeri duhovniceşti ale Cuvântului hui 
Dumnezeu” (Filocalia IV). 

Omul pământesc ia drept „bine” şi „fericire” plăcerea din simţuri 
— ori tocmai acestea îi aruncă viaţa în această vale a plângerii. 

Omul Nou a adus cele nouă fericiri în fire, care schimbă viaţa 
vremelnică în viață veşnică şi întoarce suferinţa în bucurie. Suferinţa 
devine simbolul nesfârşitei posibilităţi de desăvârşire. „Fericirile” afirmă 
posibilitatea omului de a preschimba durerea în bucurie şi „răul” în bine. 


> 


Iubirea de sine este însuşirea omului vechi din noi, cu care ne-am 
născut, prin care ne apreciem: mai buni ca alţii, ne preferăm altora, ne 
credem că avem numai noi dreptate, că suntem cei mai buni apărători ai 

dreptăţii, că suntem cei mai... cei mai... fără pereche, fără capăt şi fără 
măsură. Dintre cei ce-au dus iubirea de sine până la măsuri fantastice au 
ajuns să spună că ei (omul din ei) au creat pe Dumnezeu, nu Dumnezeu 
i-a creat pe ei. Cu alte cuvinte au ajuns nebuni. 

Pe această însuşire a omului vechi, iubirea de sine, satana, 
vrăjmaşul viclean şi nevăzut cu ochii dinafară, cultivă el toate patimile 
lui, altoieşte lăstarii fărădelegilor şi-i leagă pe toţi cu cleiul plăcerilor, 
care, crescând cu amăgirile lor, fac din „om al doilea drac.” 

Pe temeiul iubirii de sine se petrece fenomenul sufletesc al 
îndrăcirii. Mintea lui devine luciferică. O primejdie pe pământ: iadul pe 
pământ; creația iubirii de sine. 

Până aici descrierea sumară a iubirii de sine. 


> 


- De ce-ai venit aci ? 
- Să mai aud şi cuvânt bun că rele aud destule pe-acasă. 
- Şi ce faci, ce gândeşti când îi auzi ? 
- Că şi eu am făcut la fel. 
- Nu-i chiar bine; şi sectarii zic la fel. 
Cu asta îi judeci pe ei şi te lauzi pe tine. 
Tot în pierdere eşti. Mai bine zi aşa: 
lartă-ne Doamne: şi pe mine şi pe fratele meu. 


Nu te despărți, nu te desolidariza de nimeni înaintea lui 
Dumnezeu pentru nici un motiv. lisus S-a rugat pentru cei 
ce-L răstigneau. Ştefan se ruga pentru cei ce-l ucideau. 


se 


Numai proştii sunt singurii oameni care nu-şi recunosc greşelile 


lor. 
ze 
5710 
1949 
3761 
Venirea lui lisus e pecetea scrisă pe istoria de extaz a 37 de 
secole. 


E) 

|. Stăruie în gândul dogmatic al atotprezenţei lui Dumnezeu sub 
ipostaza Tatălui, căci noi, toţi, suntem fii lui Dumnezeu şi ca atare Îi 
zicem „Latăl nostru”; 

II. Stăruie în gândul dogmaurc al atotprezenţei lui Dumnezeu sub 
ipostasul Fiului, căci Fiul este Calea, Adevărul şi Viaţa şi „Uşa” prin 
care putem intra în Împărăţia lui Dumnezeu; 

[II. Stăruie în gândul dogmatic al atotprezenţei lui Dumnezeu sub 
ipostasul Sfântului Duh, căci „prin Duhul” numim pe Dumnezeu .„Tată” 
şi pe Fiul „Domn” şi Stăpân al vieţii noastre. 

Stăruinţa în acest gând, unul în trei stadii, ne „îmbogăţeşte” 
sufletul „în Dumnezeu”. 

* 

lubirea între oameni e, după Noul Lestament, unul din 
argumentele existenţei lui Dumnezeu. Aci e ultima Lui Biserică, de 
natură de-a nu se putea dărâma. 

% 

Dumnezeu nu cere ca omul să plângă, spre sfărâmarea inimii, ci 

din dragostea către EI, să plângă de bucurie. 


x 


Faptul că o nouă soră s-a hotărât să intre în călugărie, cu cale e 
să ştie în ce vrea să intre. 

Deci, ce e călugăria ? 

E un mod de-a trăi creştinismul; un mod de-a ne mântui; 
călugăria, o tehnică a mântuirii. Acum însă nu ştiţi ce e mântuirea. 

Trebuie limpezită mintea ca să (-şi) poată cunoaşte păcatele. 

(În lume nu ai vreme să gândeşti. Eşti furat, înecat în muncă, 
planuri, trai şi: prin simţuri, mintea «e (ca şi) inexistentă, întunecată. 
Când eşti singur, în linişte, apare gândirea). Prin minte se poate întârzia, 
linişti şi stăpâni pornirea simţurilor. 

+ 

Deschide-ne ochii, curăţeşte-ne ochii şi pentru celelalte nivele de 
existență. Scoate-ne din robia minţii cu care nu vedem decât lumea 
aceasta ca existentă. Luminează-ne mintea cu Harul Tău. Scoate-ne 
mintea din robia lumii acesteia, de care a lipit-o „stăpânitorul” ei, ca de 
singura existentă. 

Obişnuit, oamenii fără voinţă ajung pradă primejdiilor fanteziei (a 
părerilor, a nălucirilor, fie despre sine, fie despre alţii). Acest domeniu al 
„gândurilor”, al năzărelilor, e terenul nostru minat. Acesta se curăţă 
numai cu darea tuturor „gândurilor” pe faţă, duhovnicului sau starețului. 
lar ajutor de alt ordin avem Preasfânt Numele lui lisus, din rugăciunea 
„Doamne lisuse ...” 

= 

Totuşi o lumină asupra plăţii, sau a ispăşirii greşelilor, ușurează 
mult ispăşirea chiar. Toţi se plâng de necazuri, semn că toţi plătim ceva, 
semn că toți se curățesc de vinovăţii față de oameni şi față de 
Dumnezeu. Ce ne greşesc oamenii e nimica toată față de ce greşim (noi) 
lui Dumnezeu. De aceea ne și întrebăm: da ce-am greşit de trag atâtea ? 
Noi ne gândim ca oameni ce nu ştim cum stăm. lată o întâmplare care 
Jlămureşte deplin cele spuse... 

Eu 

Cei de demult alegeau anume locurile unde nu-i cunoştea nimeni. 
Ba se duceau şi în altă ţară. În rândul al doilea lasă-i în treaba lor pe 
cei ce zic altele despre Dumnezeu, că paguba lor nouă ni-e de folos. 


sk 


Veacurile de aur (n.n.) 

Pe o carte de vizită a „Pr. Stavr. Dr. Dumitru Stăniloae, Rectorul 
Academiei Teologice Andreiane — Sibiu”, Părintele Arsenie însemna 
următoarele: „Aduceţi-vă aminte de mai marii voştri, care v-au grăit vouă 
cuvântul lui Dumnezeu; priviți cu luare aminte cum și-au încheiat viața 
şi le urmaţi credinţa.” (Evrei 13,7). 

I. Veacurile de aur. 

„nici 50 de ani n-au trecut.. (de la edictul din 313 n.n.) şi 
fărădelegile au sporit în aşa măsură încât dacă n-ar fi venit Sfinţii Trei 
lerarhi ar fi trebuit să vie Hristos a doua oară. 

„Când a sporit fărădelegea, a prisosit şi darul.” (Romani 5,20). 

Vasile — cunoscător de oameni, 

Grigorie — cunoscător de Dumnezeu, 

Joan — propovăduitor al mântuirii. (oare de ce ordinea aceasta ?) 

Sfinți propovăduiesc pe Dumnezeu cu îndrăzneală şi cu prețul 
vieții. De fapt Dumnezeu Se propovăduieşte pe Sine prin mijlocirea 
sfinților: singurul care are dreptul să se propovăduiască pe Sine. Sfinţii 

prin viaţă curată şi cunoştinţă luminată de ei înşişi şi de Dumnezeu, s-au 
făcut sfinți, purtători de Dumnezeu, stâlpi şi întărire a adevărului între 
oameni. 

Astăzi, stâlpii se clatină (Levitic 26,30). 

Și poporul e răspunzător de preoţii pe care-i are. 

AI dat darurile lui Cain. Ai dat daruri de nici o treabă şi pe urmă 
râzi. Ca şi cum la oaste ai trimite să te apere tot ce ai slab în casă şi pe 
urmă ai râde ce armată... 

*% 

Întâlnirea cu Mântuitorul, schimbă pe oricine; iar cine L-a întâlnit, 
nu poate să nu-L propovăduiască, să aibă şi alţii parte de neasemănata 
bucurie de a merge după EI, toată stadia vieţii. 

% 

Pentru dobândirea lui lisus în inimă, nici un preţ din câte-avem nu 
e prea mare. 

Dacă nu putem dobândi pe lisus decât cu preţul lepădării de sine, 
iată ne lepădăm — în scris şi cu semnătură — de toată voia noastră, ca să 
rămână în noi numai voia lui Dumnezeu. 

Făgăduinţa aceasta, a urmării voii lui Dumnezeu, se împlineşte 
zilnic prin virtutea ascultării. A unei ascultări din inimă, a unei ascultări 
din dragostea de această virtute. 

Ascultarea e moartea iubirii de sine; — moartea omului vechi. 


+ 


lubirea de sine e fiara, firea mea cea veche. Mândria e duhul 
diavolului, care, unde găseşte iubirea de sine îşi face sălaş şi mai aduce 
cu sine şi alte duhuri, care îndrăcesc fiara cu desăvârşire. 

Ascultarea e lepădarea de sine. Ascultarea e moartea iubirii de 
sine. Hristos, omul cel nou, cel coborât din Cer, prin Botez ni s-a altoit 
nouă mlădiță nobilă. 

Pe această crenguță dumnezeiască, a fiinţei noastre noi, nu se 
poate încolăci nici o lucrare vrăjmaşă. 

E singura soluţie de scăpare. Decât că trebuie să dăm conştient la 
tăiere toate crengile noastre sălbatice, pe care se încovrigă Satana. 

Când nu mai are nimic în noi, înseamnă că avem noi pe Hristos. 
Şi semnul este acesta: Cu cât se apropie Dumnezeu de om, cu atât omul 

se vede pe sine mai păcătos. De aci se începe spre bine: de la constatarea 
sinceră că-s neputincios. (Asta nu înseamnă să te faci dezertor.) 


= 


Patimile minţii iau uneori forma virtuților ca să înşele mintea. 
De pildă: citeşti cărți duhovniceşti sau dogmatice şi vezi că înţelegi 
lucruri pe care, până aci nu le înţelegeai. 

Bun. 

Să vedem cum se răsfrânge în minte această constatare. Dacă 
mintea nu e curățită de patimi, atunci se produce în ea o bucurie: că iată 
ai ajuns la măsura să înţelegi lucruri mari, lucruri duhovniceşti şi să 
crezi că eşti luminat de Duhul Sfânt. Această bucurie e însă necurată şi 
luminarea minții o amăgire, iar lucrarea nu e a Duhului Sfânt, ci a 
duhului viclean. Dacă însă mintea e curățită de patimi, înţelegerea 
Sfintelor Scripturi, produce în minte nu atât o bucurie, cât o adâncă 
smerenie şi sentimentul unei mari nevrednicii, precum şi trebuinţa de-a 
controla, prin conştiinţa unui om duhovnicesc, cele ce ţi s-au arătat 
minţii, ca nu cumva să primeşti înşelăciunea drept adevăr. 

Cu cât se apropie Duhul lui Dumnezeu de mintea ta, şi înţelegi 
duhul Scripturilor, cu atât vezi pe altul mai mare în cunoştinţă şi pe tine 
mai mic, şi pe cât te vezi pe tine mai mic şi pe altul mai mare e semnul 
Duhului Sfânt. 

Cunoştinţa Duhului e întotdeauna spre smerenie. 

Înşelarea e întotdeauna spre slava deșartă. 

Smerenia e roada Duhului Sfânt în minte, slava deșartă rodul 
duhului înşelăciunii şi calea nebuniei. Deci numai smerenia e starea 
normală a minții şi semnul acţiunii Harului asupra sufletului. 


Slava deşartă dă o plăcere, nu o „bucurie în Duhul Sfânt”. Dacă 
am fi mai dezlegaţi de iubirea de sine (prin îndelunga tăiere a voii), mai 
descotorosiţi de egoism, am putea face uşor deosebirea între plăcere şi 
bucurie. 

Patimile; toate, spurcă sufletul tocmai cu această necurată 
dulceaţă a plăcerii şi-l silesc s-o caute încontinuu şi în tot mai mare 
măsură... 

> 

În modul nostru de viaţă nu te poți menţine decât alergat de 

o nestinsă foame şi sete după îmbogățirea în Dumnezeu — ca singură 

ţintă de preţ a vieții. Numai dacă constaţi, în toate zilele, că nu-ți ajunge 
nici pe de parte timpul de-a te prelucra, de-a te face din ce în ce mai bun 
locaş al Împărăției lui Dumnezeu cea ascunsă în sufletul nostru, al 
fiecăruia. 

Trupul și sufletul sunt într-o vrajbă continuă: fiecare trage de 
celălalt către obârşia sa diferită. Câteodată merg cuminţi şi liniștiți pe 
cale; alteori trăgând unul de altul. Dacă nu izbutesc să-şi limpezească 
drepturile şi întâietatea, ori unul, ori altul, ajung de la vrajbă la duşmănie 
ŞI la şantaj. 

lar al treilea, stă şi râde de ei, punându-i să se ia Şi la bătaie, pe 
viaţă şi pe moarte. 

Trupul, prin sine, nu poate nimic asupra sufletului, decât să-l 
tăgăduiască şi să nu-l asculte nicidecum. 

Trupul însă uită în chip neruşinat că viaţa lui se datorează 
prezenţei sufletului într-însul, ba mai mult că Duhul Sfânt — Dumnezeu 
— este „dătătorul de viaţă” — şi nu numai dătătorul vieții animalice, ci a 
unei vieți luminate de conştiinţa existenţei şi a unei alte lumi întreţesute 
cu aceasta, care ne este sădită în germen, dar care nu se dezvoltă la toată 
frumuseţea ei, decât dacă o vrem cu toate puterile şi-o ajutăm cu toate 
purtările, în toate zilele. În trup te-ai născut fără voia ta; în Duh te 
renaşti și fără să ştii (de la Botez), dar cu adevărat te renaşii numai dacă 
vrei şi tu, deplin conştient — la o vârstă când ajungi la această conștiință. 
Ca să crească în viața noastră cea de-acum, viaţa cea adevărată, a 
Împărăției lui Dumnezeu, pentru aceasta are rațiune toată nevoinţa şi 
IScusinţa vieţuirii noastre călugăreşti. 

Trăind cu această conştiinţă, ajutând ca această Împărăţie să 
crească, aceasta dă temei şi rost a vieţii noastre de acum, chiar țesute 
în trup pământesc supus amăgirilor. 

Nu-i fără noimă paradoxul acelui sfânt episcop sârb (Nicolae 
Velimirovici n.n.), care a scris: „Oricât de paradoxal s-ar părea, dar 
acesta-i adevărul: că am venit în viaţa aceasta ca să învăţăm a ne 
desprinde de ea.”... 

Credinţa în Dumnezeu e dar al Duhului Sfânt. Dar dacă voi 
nu vreţi să adunaţi Duh Sfânt în sufletele voastre, cum să crească, 
din ce să crească darurile Duhului Sfânt: bucuria, pacea, îndelunga 
răbdare, mila, iubirea de om — cea după Dumnezeu — prudenţa — care nu 
e frică —; curajul — care nu e temeritate; înțelepciunea — dar nu cea din 

filosofie omenească; jertfa, ultima lepădare de sine şi de viaţă, pentru 
cauza lui Dumnezeu între oameni. 

Când viaţa omului e prinsă în haosul nimicurilor şi faptele lui sunt 
rele, omul nu se mai află sub Har, ci sub osândă. Mânia lui Dumnezeu 
peste el şi puterea diavolului asupra lui. 

Aşa se întâmplă căderea din credinţă şi omul ajunge din fiul lui 
Dumnezeu, vrăjmașşul lui Dumnezeu, fiul pieirii ! 

Opriu-vă şi nu mai mergeţi pe drumul greşit, căci vă duce la 
pieire. Reluaţi aşadar metoda dobândirii Duhului Sfânt, metoda 
îmbogăţirii în Dumnezeu. Răspundeţi în toate mărunţişurile de peste zi 
după Duhul lui Dumnezeu, nu după om, sau după diavol. 

„Tatăl nostru” confirmă că în ochii lui Dumnezeu suntem fiii Lui, 
dar noi trebuie să ţinem în conştiinţă acest fapt, şi ne mai învaţă că, 
numal în calitate de fii, ne va izbăvi de „cel rău”. 

Faptele, gândurile noastre sunt ele de fii ai Tatălui nostru ? Dacă 
nu, atunci sunt ale unor fii ai „celui rău”. Măcar atâta să învăţaţi: al cărui 
fiu ai fost cu prilejul cutare sau cu prilejul cutare. Cine a câştigat sufletul 
tău astăzi ? Pe a cui cale ai mers ? 

Aşa vine peste om fie mila lui Dumnezeu, fie mânia lui 
Dumnezeu. 

* 

Dacă în tine se va stinge conştiinţa vinovăţiei firii tale; dacă se va 
stinge simţul pocăinţei pentru vremea pierdută, pentru prilejurile 
pierdute; dacă nu vei dobândi smerenia vameșului şi cuvintele sale sau a 
tâlharului de pe cruce şi a cuvintelor pe care le-a spus, atunci te cufunzi 
în întuneric şi te pierzi. 

Credinţa nu se menține fără sentimentul vinovăției şi al smereniei 
tuturor vinovaţilor — „dintre care cel dintâi sunt eu.” (| Timotei 1,15). 

Asta nu-i descurajare, ci dimpotrivă: curajul de a vedea realist 
situaţia şi a pune, în disperare, început de pocăință şi de smerenie — 
nevoinţe cu care mai întorci pe Dumnezeu spre mântuirea ta. | 

| i 

Platon — om serios — descrie Atlantida cu lux de amănunte, 

precum şi pieirea ei „pentru că oamenii au folosit rău puterile ce li s-au 


dat.” In (revista) „Contemporanul”, cunoscătorii au scris: „O singură 
încărcătură nucleară trimisă de un submarin e capabilă să distrugă două 

continente”. Într-un alt număr au scris: „Cursa înarmărilor a ajuns la 
următorul blocaj (în Europa): 80 de tone de trinitrotoluen pe cap de 
locuitor”. Deci pentru fiecare om din Europa stau pregătite câte 8 
vagoane de explozibil (ziarele). — La acest final „luminos” îl aduce pe 
om ştiinţa fără credinţă şi viaţa fără de Dumnezeu. 


pi 


Dacă oamenii îţi vor face dreptate, Dumnezeu ce să-ţi mai facă ? 
Greu înţelegi că lumea şi oamenii nu pot face dreptate. 


EL) 


Poate că ești în ispăşire cu vina de a nu fi făcut, atunci, la tinerețe, 
numărul de copii care-l puteai face. Ştiu pe unul care a murit de 
„inutilitate” — la 2 luni după pensionare. În mod sigur şi bătrâneţea e un 
interval de mare folos; înveţi a te desprinde de lumea asta. Deci eşti 
pe-aproape de strămutare. Ai deci un interval de tranziţie. Foloseşte-l 
cuminte. (Mai) învaţă şi asta că lumea (cum €) şi trupul, (cât e de obtuz), 
sunt totuşi bune ca atare şi pentru canon. Deci cât ar fi de paradite şi de 
prelungite, au totuşi rostul şi valoarea aceasta. Cel ce ne ţine, ne ţine cu 
rost chiar şi pe postul inutilităţii. — Mai pot sta, dar fără a mă mai 
provoca la vorbă (că şi scrisu-i vorbă). 


ui 


Ca idei de seamă atinse aseară întâmplător, m-a reţinut întrebarea 
aruncată: 

- De ce trebuie atâta lepădare de iscodelile minţii tale proprii ? 

- Ca să faci loc în mintea ta lucrării Duhului Sfânt. 

- Ce pierzi când judeci (pe aproapele n.n.) ? 

- Pierzi lucrarea Duhului în minte. 


% 


O, judecători răi ai faptelor streine, ascultaţi-mă pe mine: dacă 
este adevărat — precum şi este — că: „Cu judecata cu care veți judeca 
veți fi judecaţi” (Matei 7,2), iată cum se petrec lucrurile: sprijinul 
dumnezeiesc ne părăseşte şi cădem tocmai în păcatele pe care le-am 
osândit la alţii. 

se 

De-ai şti cum te aşteaptă trecutul: scadenţa — plata — cu plata în 
braţe. (Neştiinţa devine păcat). Fărădelegea sau păcatul = conspirația 
minţii omului cu diavolul împotriva Legii lui Dumnezeu. 

Păcatul: 

1. Eroarea în cunoaştere, 

2. răul în morală, 

3. urâtul în estetică. 

Cum plăteşte Porunca a şaptea; cum viitorul îţi pune în braţe 
necazurile poruncii a şaptea. 

Vutorul plăteşte trecutul încă din prezent. 

De-ai şti cum te aşteaptă trecutul... 

De-ai şti cum te aşteaptă tot ce faci... 

„.. Când trecutul te aşteaptă... 

Cum Legile plătesc fărădelegile... 

Inevitabila ispăşire a fărădelegii. 

Explicaţia necazunilor. 

* 
Haosul fărădelegilor şi plata lor: necazurile. 
% 


Plutarh: „Dintre toate comorile pe care părinţii le pot lăsa copiilor, 
nu e nici una mai de preţ ca un frate.” 


EA 


„Nimeni nu se cunoaşte pe sine înainte de a-i străluci lumina 
dumnezeiască” (Sf. loan Gurădeaur). 


% 


Nimeni nu-ş: cunoaşte rezistenţa genetică la uzurile păcatului. De 
aci vine că toți neascultătorii, aroganţii şi încrezuţii cad prinşi în ciurul 
Satanei. 

Se pare — chiar pe considerente genetice — că nu tuturor li-e 
permisă experienţa negativă a libertăţii și de aceea dau, de prima dată şi 
dintr-o dată, în cele mai mari nenorociri biologice (blocare psihică a 
potenţei, regresiune fiziologică şi anatomică — după cum confirmă 
terenul). Recuperarea de la sinucidere n-o poate face decât factorul 
religios, care are această neobişnuită putere de a transforma cele 
mai mari nenorociri, în cea mai mare fericire (W.James). Integrarea în 

concepția religioasă a vieții abia cu sabia „infirmităţilor” se face; — dacă 
de vorbă bună greu găseşti om să asculte. 


> 


lei cuiva un text fără context şi-ai găsit pretextul. Toţi preoții 
binecuvintează, dar nu toţi şi cuvântează bine. 


FA 


Puteţi iudeilor să îngropaţi pe Cel ucis, puteţi pune lespezi oricât 
de grele peste EI], puteţi să pecetluiți mormântul, puteți întări pază cu 
ostaşi... Nici n-au îngropat bine iudeii pe Cel pe care L-au omorât, şi 
Acesta S-a şi ridicat în miezul nopţii, în mijlocul sufletului lor, 
punându-le întrebări. De aceea au dat ordin ca mormântul să fie 
pecetluit. Pogorârea la iad a Mântuitorului a început cu conştiinţa 
iudeilor. lisus a apărut şi în starea de 1ad a conştiinţei iudeilor. 

Împotriva unui mort nu se luptă nimeni de 2.000 de ani. 

(Lupta unora împotriva lui Hristos cel Înviat, este o dovadă în 
plus a adevărului că El este viu ! n.n.) 


% 


„Duhul Sfânt este Duhul creştinismului” 


|. Noi ne rugăm lui Dumnezeu să ne ierte păcatele noastre, multe, 
mari şi mici — petele de negreaţă pe conştiinţă, pe minte şi pe trup — fără 
să pricepem că de toate acestea, noi, cu de la noi putere, nu ne putem 
curăţi, de nu ne va spăla Dumnezeu cu lacrimile noastre sau, dacă EI 
crede, în sângele nostru. 

Pe scurt ne rugăm să ne spele de păcatele noastre, dar nu primim 
necazurile vieţii şi strâmtorările morţii. Ba chiar ne rugăm ca să scăpăm 
de orice strâmtorare cu moartea a pachetului acestuia de păcate. 

Cerem lucruri ce se contrazic. Ca să ieşim din contrazicerea 
aceasta, trebuie să ne suim prin puterea supremă a iubirii de Dumnezeu 
şi de oameni. — chiar oamenii vrăjmaşi lui Dumnezeu şi vrăjmaşi omului 
— deasupra acestei contraziceri cu noi înşine şi cu orânduirea 
dumnezeiască. 

De aici rămâne ca să avem măcar atât înţelepciune, ca cel puţin să 
nu ne împotrivim mijloacelor prin care Dumnezeu ne desăvârşeşte ca să 
ne poată primi în Împărăţia Sa, cum l-a primit pe Ştefan întâiul mucenic, 
ce l-a urmat pe Domnul până şi cu cuvintele de pe cruce. 


490 Y DANIIL STOENESCU 


II. După pogorârea Duhului Sfânt, fricoşii s-au schimbat în cei 
mai îndrăzneți oameni: Apostolii lui Dumnezeu. 

Duhul Sfânt e chiar duhul Creştinismului. El dă curaj în primejdii. 
De altfel scrie: „Când vine primejdia inima omului prinde curaj” 
(Solomon). Duhul Sfânt, Duhul Creştinismului a luminat faţa lui Ştefan 
ca a unui înger, cât o vedeau aceasta şi cei ce fierbeau de ciudă 
împotriva lui. 

Duhul Sfânt, Duhul Creştinismului e acela care îţi dă experienţa 
(simțprea) fericirii celei mai presus de lumea aceasta. Conştiinţa care se 
simte curată despre învinuirile aduse, se umple de pace negrăită când e 
asuprită de nedreptate şi primeşte senin chiar şi moartea, ca de bună 
voie. 

A. Dumnezeu putea zădărnici planurile lor. Totuşi n-a făcut-o, se 
vede că alta este părerea lui Dumnezeu despre viața aceasta îmbrăcată în 
cămașă de piele. 

B. Unii-s lăsaţi să desăvârşească pe alţii. Unii se desăvârşesc în 
culoarea neghinei, desăvârşind pe alţii în culoarea grâului, pentru 
jitniţele lui Dumnezeu. 


INI. Cum stăm astăzi ? Păcatele aduc frica în conștiință, Duhul 
scade („oamenii aceştia sunt numai trup, Duhul Meu nu va mai rămâne 
într-înşii”— Facere 6,6). Toţi trebuie să se desăvârşească fiecare în 
culoarea lui. Asta-i voinţa lui Dumnezeu. 


e 


Brâncuşi a fost invitat de unul din politicienii timpului, din Tg. 
Jiu, să-şi dea şi Ţării de baştină o operă de artă. A primit să decoreze 
parcul oraşului. Deci cum intri în parc, dai de Poarta Sărutului, un mic 
arc de triumf, dintr-un monolit de marmură, fără alt ornament decât 
monumentalitatea blocului, în exact axa aleii principale a grădinii 
publice. Brâncuşi se gândeşte la perechi de tineri care, ajunşi în perioada 
dragostei, trec prin această poartă, cu vama unui sărut, simbolizat 
printr-un singur ornament: un cerc cu o diagonală verticală în el, 
reprezentând pe cei doi tineri. (Simbolul e luat de arhitectul celui mai 
nou şi select hotel de pe Calea Victoriei, în faţadă.) 

Se presupune de Brâncuşi, în continuare, că trecând prin poarta cu 
vama, mai stau tinerii de vorbă. Urmează „Aleea”. Pe aleea principală a 

parcului, de amândouă părțile, Brâncuşi a rânduit nişte tabureţi de piatră, 
de o formă decorativă a câte unei jumătăți de sferă. Aceşti tabureţi, pe 
amândouă părțile, conduc tinerii, după ce se prind în vorbă, drept la 
Masa Tăcerii, în fundul parcului, care-i aşezată pe un teren mai ridicat 
decât aleea cu tabureţi. Iarăşi un bloc de piatră masivă, de formă 
rotundă, având împrejur perechi-perechi de tabureți, precum erau şi cei 
de pe alee. 

Aci Brâncuşi presupune că tinerii care au plătit vama trecând prin 
Poarta Sărutului au locul de-a sta de vorbă mai serios la Masa Tăcerii, 
care însemnează hotărârea de căsătorie. 

De la această Masă, tinerii, ridicându-şi ochii, văd în urma lor ŞI 
Poarta şi Aleea, dar, ceea ce pentru Brâncuşi e subiectul acestui 
aranjament de blocuri, e că peste aceste „amănunte”, în zare, în linie 
dreaptă, se vede cupola unei biserici, care-i cheamă să hotărască ŞI 
căsătoria. 

Coloana e o performanță inginerească în bronz, pe un element 
decorativ al stâlpilor de la ceardacurile țărănești, al regiunii. 

Fiecare fragment cântăreşte 750 kg. De toate sunt vreo 37 de 
elemente. 

A trebuii temeinic construită o bază în pământ, care să poată 
susține această imensă greutate. Reprezintă avântul spre infinit, spre 
cer, spre valorificarea spirituală a vieţii — care-i o muncă fără de 
sfârşit. 

La Reşiţa şi Petroşani, unde au fost turnate elementele Coloanei 
şi, de asemenea la faţa locului, au lucrat ingineri şi muncitori de toate 
naționalitățile. 

Alt simbol de unificare în munca spre idealuri mai bune, mai 
senine, căci numai aşa ceva dă rezistență şi frumusețe muncii omeneşti 
şi dă trăinicie operei de artă. 

se 

La înmormântarea Pr. Runcu, unul din preoții prohoditori a 
încetat şi el din viaţă. 

Nu-i glumă cu accidentele coronariene şi de miocard. 

„. Ce pedepse atrage abuzul care antrenează motorul vieții în 180 


bătăi pe minut. 
% 

Gospodăria unei cărți: 
1. Calabalâcul bibliografiei. 
2. Cimitirul de idei al bibhotecilor. 
3. Piaţa: competiţie ce trebuie câştigată în însuşi „bârlogul 
ursului”. 
4. Dacă refuzi strâmbătatea „lumir”. 


EC 


EXPRESII 
(1974-1986) 


Cuvintele, expresiile şi apoftegmele de mai jos le-am ales şi cules 
dintr-un carnet de însemnări al Părintelui Arsenie, pe care sfinția Sa a 
scris „Expresii” şi care cuprinde gânduri, însemnări şi reflecții — unele 
cu un pronunţat accent vizionar şi actual —, aproximativ din anul 1974 şi 
până la cea din urmă consemnare din 4 aprilie 1986 (n.ed.). 


Nietzsche, sinteză de dispreţ şi aroganță, cel mai aspru şi amarnic 
critic... Inzestrat cu punga acidului criticii sub limbă. 


Osteneau pe aceleași drumuri grele ale lămuririi lăuntrice. 


Nu cumva ferindu-te de Scylla protestantă, să te loveşti de 
Carybda romană — care desigur nu merită ocara de a fi comparată cu cea 
dintâi. 

Faţa scrisă din icoane. 

Pelerinii Absoluiului. 

Știința... limitată de un zid sau de neant. 

Strângerea şurubului. 

Trage semnalul de alarmă. 

Uscăciunea secăciunii. 


La anul 313 este smuls din mâna neagră a păgânismului biciul 
urgiei. (I.P.). 


O turmă de epicurei care o iau pe „sens unic”: anii măgăriilor. 

Rezolvarea torturilor interioare provocate de coasa întrebărilor. 
Scurtă istorie a viitorului, 

S-au obişnuit să priceapă greu şi să uite uşor. 

Ameninţă să ia proporţiile potopului. 


„Ciurda” lui Epicur. 
în criză de timp. 
proba de foc 

bate pasul pe loc. 


Ne jucăm în fel şi chip de-a castele pe nisip. 

Conversiune: schimbarea de planuri în explicarea existenţei. 
Să nu faci obrazul ţării de ruşine ! 

(Pascal): odiseea conştiinţei omeneşti. 

Mizeria omului care face din lume grajd. 


Anomalie ştiinţifică. 

Poarta furtunilor. 

S-au înţepenit în formule. 

Încâlcitul labirint al creierului. 

Piesele matematice ale cercului vicios. 


Adaptare reflexă la situaţiile de risc, cunoscute şi necunoscute, 
prevăzute şi neprevăzute. 


Cutremur: treziți din somn, au intrat direct în coşmar. 


Ideile... dincolo de fereastră învaţă să zboare. 
Afară este lumea. 
Ideile — şi ele — au nevoie de un acoperiş. 


Sfârşitul. Lumea atârnă de un buton, nu de un fir de rază. 
Ziarele de dimineaţă au ieşit din rotative cu noaptea-n cap. 


Vârtejul de pulbere al formelor trecătoare. 

Cu mânia îţi faci țăndări autoritatea. 

S-a înhămat cu îngerii căzuți. 

Umflarea nimicului până la proporţiile Hymalaiei. 
Pleava mărunţişurilor. 

Un legheon de nimicuri. 

Țărâna uitării... 

Vârtejul vieţii materiale. 

În lume: pedepsit vei fi şi dacă faci rău şi dacă faci bine. 


Cu ştiinţele nu facem decât ceea ce am primit poruncă de la 
început: să punem nume la toate lucrurile. Deci n-am terminat, chiar 
ajutați de maşinile electronice. Pe cât creşte sfera cunoştinţelor, în afara 
ei creşte sfera necunoscutelor. E o cale fără ieşire, care duce în toate 
părțile şi nicăieri. 

Potopul şetului dezlănțuindu-se ca o Niagară. 

Tare nu-mi plac oamenii care intră cu şperaclu în biserică. 

Cât de prezent e uneori... viitorul. 


fr. Timpul nu respectă nimic din ceea ce a fost făcut fără 
colaborare cu el. 


Pe căi lipsite de primejdii îi trimiţi numai pe cei slabi. 
Schimbarea îşi rostogoleşte talazurile (prăvăleşte) ca o avalanșă. 
Peisaj atât de straniu. 

Maşinile și zgomotul infernal. 

Rătăciţi şi pierduţi în pleava nimicurilor. 


Ingrozitoarea devalorizare a cuvintelor, încât au apărut 
necuvintele — necuviinţele. 


Răsună muzica pieirii. 

O demobilizare în debandadă a spiritului. 

Fascinantul foraj în cunoașterea lumii. 

Apar lucruri care desfid orice analiză (explicare) raţională. 
Viteza fluxului de situaţii. 

Viteza de circulaţie. 

Distrugem pietre de hotar. 


Senzaţia că trăim fără rădăcini, şi în nesiguranţă, printre dune 
mişcătoare. (57.) 


Sarcini de rutină; - dar când stabilitatea dispare ? 
Aleargă cu stingătorul în mână de la un incendiu la altul — derută. 


Nici un fel de obiective integrate în mod logic nu pot face ordine 
în haos. 


Un guvern (U.S.A.) năucit de schimbări. 


Războiul: dialog atroce cu moartea, are darul de a produce în 
conștiințele oamenilor nişte rupturi, nişte salturi de pe o treaptă pe altă 
treaptă a înţelegerii — urmează un proces lent al clarificărilor. 


Teama de documentaţie, atingând înălțimi deprimante. 


Prezentul devine trecut, dar şi provoacă viitorul. Prezentul scrie 
continuu istoria viitorului — cunoscând date libere de categoria „timp”. 


a ocoli miezul problemei. 
Incărcături informaţionale. 


Ivirea şi perimarea cuvintelor: prolifică termeni noi şi dispar apoi. 
Intrarea cuvintelor în folosinţă şi apoi pensionarea lor. 


Valurile de informaţii codificate se transformă în talazuri furioase, 
care iau un avânt din ce în ce mai mare, atacându-ne, căutând să intre în 
sistemul nostru nervos. 

Hippy: paraziți de toate tepele. A dat o droaie de progenituri. 


Tendinţa de accelerare a lumii exterioare întâlneşte o accelerare 
corespunzătoare a adaptării la individ — eforturile neuronilor de 
confruntare, integrare şi de restructurare a informaţiilor în ritmuri 
fantastice de explozie informaţională. 


Invăţarea necesită energie, reînvăţarea necesită şi mai multă 
energic, 


Prinși într-un context de progres ştiinţific spectaculos, elegant şi 
totuşi înfricoşător. 


Câţi nu suferă de miopia lui: „aici” şi „acum. 
Crearea unor rezervoare de gândire profilate pe teme de viitor. 


Legislatorii moderni ai gândirii stabilesc un principiu imuabil: 
trebuie să ştii isprăvi. 

Faza de bâjbâială. 

Trăieşte ca să otrăvească lumea. 

Mare talent la năzbâtii. 

Aveau câte-o fisură mentală. 

A crescul... aria lor sterilă. 

Scadenţa trecutului... 

Optimiştii în mijlocul furtunii... 

s-au înhămat la treabă. 

la tresărirea de inteligenţă... 


Fulgerele mâniei: Nu există refugiu în fața indignării lui 
Dumnezeu ! 


(Laserul) acoperit de cortina secretului. 


Aşa pierdem o groază de timp 
patimile şi ignoranţa sunt mari primejdii... 
coarnele unei inteligenţe diabolice. 


Cum se târăşte umbra întrebărilor... 


Elefantul troian. 

Vâlva de acuma adună atomi chpei din nemuritoarea nemurire a 
timpului grăbind trecerea lucrurilor. 


Regiuni calamitate de alcoolism şi sifilis — perspectivele pieirii. 


Râde satana de lacul Sodomei. 
Cea mai dureroasă e firea umană — şi cea mai sucită. 


Am trecut în custodia lăzii de gunoi. 


Prezentul e arătat cu degetul dinspre viitor. Voi semănați 
acum. Vă arăt ce veţi culege, ce vor culege fiii şi nepoţii voştri şi voi 
veţi fi traşi la răspundere... că vi s-a spus şi n-aţi ascultat... 


Braque zicea odată că arta e o rană transformată în lumină — una 
din definițiile cele mai frumoase. 


„geniul nu e decât un eşec al mediocrităţii... 


Sub lumină ni se arată rana şi ni se spune cu cinism: iată cauza ! 
în loc să ni se spună: iată ce victorie a obţinut aici inima omenească ! Ni 
se arată mereu privirea rătăcită a lui Van Gogh în loc să ni se arate 
incendiul cu care el a umplut pereţii muzeelor în numai doi ani și 
jumătate. 


„Extras de fericire”; de .„dor”; 
„Nostalgia Paradisului”... 
Intre a fi şi a avea... extrase. 


Ecclesiast 3,18; Pildele lui Solomon 5,5. 


Schiţă. Ordinea creaţiei. 

|. Creaţia îngerilor — minţi pure. 

II. Universul văzut — o explozie din nimic. 

III. Prima celulă vie — de la care începe evoluția. 

IV. Creaţia omului, cu suflet rațional — capabil de evoluţie. 

V. Întruparea lui Dumnezeu în om — Creştinismul a doua creaţie a 
lumii. Înzestrarea omului cu Duh Sfânt — energia capabilă de procesul 
mântuirii. 

VI. „Sfârşitul” istoriei. Revelaţie prin cataclism. 

VII. Desăvârşirea creației. Cer nou, pământ nou. 
VIII. Dumnezeu va fi totul în toate. 


Altă citire a celor cinci talanţi: 

1. Darul existenţei ca om - dezvoltarea ca simplu animal 

- sau ca om. 

2. Darul Cuvântului. Expresie a locuirii lui Hristos în om. 

3. Darul gândului, al cugetului — al conştiinţei. 

4. Darul libertăţii - nici sclavaj 

- nici libertate anarhică. 

5. Darul înţelepciunii (al neangajării în cele două sensuri aberante 

ale libertăţii — căci unii cer „supuşi” nu cetăţeni). 


«Viitorul trecutului.» 
Teribiliştii, protestatarii, agresivi... 


Prostia agresivă, capabilă să terfelească chiar principiile cele mai 
nobile şi să mânjească şi cele mai frumoase idealuri. 


„Gâlceava” artistului cu lumea. 


Bisericii îi revine sarcina să capteze şi să filtreze valurile 
afirmative ce-i năvălesc în prag sau să îndiguiască valurile negative şi 
rebele ce-i bat în coastă. 


Liga Naţiunilor — care a vrut să fie formula magnifică a păcii 
universale, zace ea însăşi bolnavă de inutilitate. E tot ceea ce a putut să 
conceapă mai măreț omul modem. Dar în această măreție s-arată 
totdeodată mizeria puterii omeneşti. Căci Liga Naţiunilor, construcţie 
raţionalistă şi ateistă, lipsită de suflet şi plină de vidul orgoliului ca 
diavolul însuşi, nu e decât Turnul Babilonic prin care omenirea 
contemporană a voit să uzurpe atributele lui Dumnezeu, pentru a 
conduce singură pământul. Acesta e însă termenul fatal al puterii 
omeneşti. Şi termenul a fost atins. Rațiunea, în atotputernicia căreia a 
crezut omul civilizaţiei materialiste, e de fapt cea mai amară deziluzie a 


nefericitei noastre lumi. 
e 

„Unde nu este ascultare, nu cheltui vorba” (Înţelepciunea lui 
Isus Sirah 32,5). Acolo, ascultă de altcineva. De aceea eşti, în final, fiul 
aceluia de care asculți. 
* 


„Eu fac muncă de pompier: Salvez ce se mai poate salva !” 
(Părintele Arsenie). 
> 
Copiii-s primăverile, 
Tinerii, verile şi vrerile 
- cu care-şi fac „averile”, 
Noi, vremea lui Răpciune, 
- concluziile 
Care brumă iluziile. 


% 


Pomenirii de ani, 
plecăciunile. 


3 oct. 1975. Arsenie 


0 

ANEXE! 


! Capitolele care urmează au fost scrise după apariția primei ediţii a acestei cărți. 

„ARHANGHELUL” DE LA PRISLOP 


„Arhanghelul” de la Prislop, sau Părintele Arsenie: binevestitor, 
sub semnul crinului sfântului arhanghel Gavriil, ocrotitor, sub semnul 
sabiei de foc a sfântului arhanghel Mihail şi călăuzitor sub semnul 
sfântului arhanghel Rafael. Aceste gânduri şi cuvinte ne-au fost inspirate 
de aducerea-aminte a unei mărturii a cuvioasei maici Timoteia de la 
Prislop (+ 2008), care mi-a spus cândva, referindu-se la felul de a fi şi la 
modul slujirii liturgice al Părintelui Arsenie: „Când ieşea Părintele din 
sfântul Altar să cădească la Vecernie, era ca un arhanghel !” Duhul, 
puterea şi harul Părintelui nostru Arsenie, bună-mireasma de crin al lui 
Hristos şi vâlvătaia sabiei de foc a lui Dumnezeu, precum şi dreapta 
călăuzitoare şi ocrotitoare a rugăciunii mijlocitoare a sfinției Sale, le-am 
simțit şi le simțim ca pe o dogoare duhovnicească şi cerească care 
răzbate şi răzbat din chivotul de la Prislop al sfinției Sale, în a cărui 
prezenţă euharistică a Domnului îşi dau întâlnire — înspre canonizare — 
atât chilia de sub Fereastra Sâmbetei şi biserica de la Drăgănescu, cât şi 
chilia de la Sinaia şi mormântul de la Prislop. De aceea ne-am îngăduit 
să intitulăm astfel acest volum, în a cărui primă parte am dorit să 
adunăm toate textele, capitolele și cuvintele scrise de către noi și risipite 
în diferite cărți, volume şi publicaţii apărute până în prezent, despre Prea 
Cuviosul Părintele nostru Arsenie, iar în partea a doua a acestei cărți 
oferim cu aceeaşi dragoste cititorilor şi bunilor credincioşi creştini, 
propriile noastre meditații, reflecții şi gânduri pe diferite teme teologice, 
biblice şi duhovniceşti, scrise la Vârşeţ, Hăţăgel şi Sinaia, între aprilie şi 
octombrie 2008. 

Cu arhierească binecuvântare, 


Vârşeţ, 14 octombrie 2008 + DANIIL 
Sfânta Cuvioasă Parascheva 

EVLAVIE ȘI CANONIZARE 


Trăirea în Hristos a unui sfânt iradiază prin viaţa sa rodind în viaţa 
credincioşilor contemporani sau urmaşi ai lui, cărora le devine model 
creştin după pilda Mântuitorului. Trăirea creştină a unui sfânt se 
oglindeşte şi se reflectă în viaţa credincioşilor, cărora le trezeşte 
admiraţie şi evlavie, pentru că sfântul impresionează pe credincioşi prin 
înălțimea, profunzimea şi statura lui spirituală, iar credincioșii sunt 
impresionați de sfânt prin conştientizarea distanţei morale şi a diferenţei 
spirituale dintre ei şi el. Ei sunt oameni şi creştini, dar sfântul este omul 
lui Dumnezeu prin excelenţă şi creştinul desăvârşit. Evlavia creştinilor 
faţă de un sfânt este expresia credinţei lor în Dumnezeu pe care sfântul o 
trezeşte şi o cultivă în ei prin rugăciune, virtute şi cuvânt şi mai ales prin 
taina vieţii lui, dar și mărturia ajutorului spiritual şi moral al sfântului ca 
povăţuitor al lor şi mijlocitor pentru ei înaintea lui Dumnezeu. Evlavia 
credincioşilor față de un sfânt este expresia dragostei lor față de 
Dumnezeu şi sfinţii Lui şi a recunoştinţei de a se fi învrednicit să fie 
contemporani sfântului. Alergând la sfinți, atât în timpul vieţii lor, cât şi 
la mormintele şi moaştele lor, credincioşii aleargă la Dumnezeu cu care 
se întâlnesc, întâlnindu-l pe sfânt, prin care Dumnezeu li se descoperă şi 
le vorbeşte. Sfântul este ridicat din mulţime prin puterea Duhului Sfânt 
pentru a fi stâlp de foc călăuzitor şi mijlocitor al mulţimii şi lanţ de aur 
prin care aceasta atârnă de Dumnezeu. Evlavia poporului față de un 
sfânt este totodată şi expresia speranţelor pe care credincioşii şi le pun în 
alesul şi omul lui Dumnezeu și a legăturii puternice dintre credincioşi şi 
sfânt, legătură care trece dincolo de hotarele mormântului. 

Dacă viața unui sfânt este tainica lucrare neîntreruptă a lui 
Dumnezeu în el, evlavia credincioşilor este semnul extinderii şi rodirii 
acestei lucrări harice între oameni. Crescând şi sporind în timp, evlavia 
credincioşilor bate la uşa Sinodului aşteptând cu umilință şi 
bunăcuviinţă canonizarea după rânduiala ortodoxă. În Tradiţia Bisericii 
canonizarea nu este altceva decât confirmarea oficială şi publică 
a sfinţeniei sfântului şi a evlaviei poporului faţă de un sfânt, de către 

autoritatea bisericească văzută. Canonizarea nu sporeşte sfințenia 
sfântului ci o confirmă şi nu declanșează evlavia poporului, ci o 
constată. Sub privirea lui Dumnezeu şi prin lucrarea providenţei Lui, 
fără de care nimic nu se întâmplă din cele ce se petrec, evlavia poporului 
drepteredincios poartă pe umeri cu deosebită bucurie duhovnicească 
stințenia sfântului înspre actul oficial şi solemn al canonizării, prin care 
evlavia devine cult. Triada sfânt, popor şi ierarhie se traduce prin 
sfințenie, evlavie şi canonizare. Cu privire la canonizare, aceasta nu 
trebuie nici grăbită dar nici întârziată. „Plinirea vremii” unei canonizări 
mult dorite şi mult aşteptate presupune intersectarea în punctul central al 
crucii a voinţei lui Dumnezeu cu dorinţa poporului, întru binecuvântarea 
Bisericii, prin care Dumnezeu ne iese întru întâmpinarea. 

Niciodată vreun sfânt n-a avut conştiinţa sfinţeniei, ci mai degrabă 
a păcătoşeniei sau a celui dintâi dintre păcătoși, precum sfântul apostol 
Pavel şi sfântul loan Gurădeaur, în rugăciunea de dinaintea Sfintei 
Împărtăşanii, şi toţi sfinţii. Prin urmare, niciodată vreun sfânt nu s-a 
gândit şi nu şi-a dorit în timpul vieţii vreo canonizare după moarte, 
pentru că viaţa sfântului este învăluită deplin în dulama smereniei lui 
Dumnezeu. De aceea nu sfântul în sine, care este mântuit şi desăvârşit în 
Hristos, ar avea nevoie de vreo canonizare, ci Biserica prin popor şi 
poporul prin Biserică. Singura cruce de care sfinţii se feresc este „crucea 
canonizări!”. Ei au intrat întru slava dumnezeirii prin trăirea lor în Duhul 
Sfânt şi prin ceasul săvârşirii lor în Hristos. Dar canonizarea unui sfânt 
presupune nu numai vrednicia sfântului, care este indiscutabilă, ci şi 
învrednicirea poporului. Cu siguranţă sfinţii sunt vrednici de canonizare, 
dar nu întotdeauna generația contemporană sfântului sau cea imediat 
următoare, se bucură de această vrednicie. Generaţia contemporană 
sfântului se învredniceşte de a fi martoră a canonizării doar în măsura 
ascultărui, urmării şi împlinirii mesajului creștin al sfântului. Cea mai 
mare responsabilitate faţă de un sfânt o are generaţia contemporană lui, 
ca şi cea imediat următoare. De aceea, aducându-ne aminte de cuvintele 
sfântului apostol Pavel care spune că „Dumnezeu toate le lucrează spre 
binele celor ce iubesc pe Dumnezeu” (Romani 8,28), avem deplină 
încredere în El şi în lucrarea Bisericii adumbrită de Duhul Sfânt. 

Astlel, procesul canonizări! lui Avraam a început prin ascultarea 
chemării lui Dumnezeu de a se strămuta din Haran în Canaan, 
învrednicindu-se de Teofania de la stejarul Mamvri şi desăvârşindu-se în 

credință şi ascultare prin jertfirea lui Isaac pe muntele Moria. Icoana 
canonizării lui Avraam o întrevedem prin sălăşluirea lui Lazăr în sânul 
lui din pilda Mântuitorului despre bogatul nemilostiv, (dându-ni-se de 
înțeles că sufletele tuturor credincioşilor se odihnesc şi se vor odihni în 
sânul fiecărui sfânt Avraam contemporan lor, canonizat). Canonizarea 
lui Moise avea să înceapă prin chemarea din rugul aprins, 
continuându-se prin revelaţia de pe Sinai şi săvârşirea de pe Nebo şi 
desăvârşindu-se prin învrednicirea de a fi martor al Schimbării la Faţă a 
Domnului. Canonizarea sfântului Ilie o dovedeşte rugăciunea de foc a 
jertfei lui de pe Carmel şi înălţarea la cer în carul cel de foc şi o 
confirmă aceeaşi prezență a lui pe Tabor. Canonizarea sfântului loan 
Botezătorul se întemeiază pe Epifanmia de la Botezul Domnului şi se 
confirmă prin tăierea capului cu sabia, din porunca lui Irod. Canonizarea 
sfântului apostol Petru stă nezdruncinată pe mărturisirea dumnezeirii lui 
Hristos în Evanghelie şi pe predica din Duminica Cincizecimii, dar se 
desăvârşeşte prin răstignirea cu capul în jos la Roma. Canonizarea 
sfântului arhidiacon Ştefan se întemeiază pe alegerea lui ca cel dintâi 
dintre cei şapte diaconi, pe propovăduirea lui înflăcărată, pe 
învrednicirea de a fi primit revelația din sinedriu şi se încununează prin 
mucenicia lui prin uciderea cu pietre. Canonizarea sfântului apostol 
Pavel are ca început descoperirea cerească de pe drumul Damascului; ca 
mijloc răpirea la al treilea cer, iar ca sfârşit şi încununare martiriul prin 
tăierea capului cu sabia. Canonizarea sfântului apostol şi evanghelist 
loan are ca stâlp de susținere prezenţa lui la Schimbarea la Faţă, 
odihnirea capului pe pieptul Mâniuitorului la Cina cea de Taină, 
alergarea şi ajungerea cel dintâi la mormânt în Dimineaţa Învierii şi 
mai ales exilul din insula Patmos, ca pătimire pentru Hristos, 
învrednicindu-se de revelația Apocalipsei. Canonizarea sfinților Ignatie 
Teoforul, Policarp al Smirnei, Ciprian al Cartaginei şi atâtor altora, stă 
pe mucenicia lor pentru Hristos, după cum canonizarea sfinților 
Atanasie cel Mare, Vasile cel Mare, Grigorie Teologul, loan Gurădeaur, 
Maxim Mărturisitorul şi a multor altora, se spijină pe sfințenia vieţii lor, 
pe pătimirile lor şi pe mărturisirea sau mărturia ortodoxiei lor, pentru că 
sfinții sunt „întrupări” ale Duhului Sfânt şi conştiinţe ale Bisericii. 
Canonizarea unui sfânt este bucurie, har şi sărbătoare. 


Vârşeţ, 10 octombrie 2008 ț DANIIL 

„CEL VECHI DE ZILE CARELE FĂCU PE OM” 
ȘI „CARELE PENTRU NOI OAMENII S-A 
FACUT OM” 


„Am privit până când au fost aşezate scaune, şi S-a aşezat Cel 
vechi de zile; îmbrăcămintea Lui era albă ca zăpada, iar părul capului 
Său curat ca lâna; tronul Său, flăcări de foc; roţile lui, foc arzător. Un 
râu de foc se vărsa şi ieşea din el, mii de mii Îi slujeau şi miriade de 
miriade stăteau înaintea Lui ! Judecătorul S-a așezat şi cărțile au fost 
deschise.” (Daniel 7,9-10). Pe lângă Mântuitorul lisus Hristos 
Pantocrator, cheia de boltă a picturii Părintelui Arsenie şi a teologiei şi 
teologhisirii sfinției Sale este „Cel Vechi de Zile” — Dumnezeu, 
Creatorul cerului şi al pământului, „Carele făcu pe om” şi Care, la 
„plinirea vremii” (Galateni 4,4) „S-a făcut Om, pentru noi oamenii şi 
pentru a noastră mântuire.” Creaţia, Întruparea şi Judecata sunt 
începutul, mijlocul şi sfârşitul planului, tainei şi lucrării de mântuire a 
lumii şi a oamenilor. „Cel Vechi de Zile” care veghează şi 
binecuvintează din înaltul cerului şi de pe bolta sfântului Altar taina 
sfintei Mese, este deopotrivă Creatorul nostru, Mântuitorul nostru, dar ŞI 
Judecătorul nostru. De aceea, printre cele mai originale dar şi mai 
înfricoşătoare cuvinte înscrise de Părintele Arsenie pe pereţii bisericii 
pictate, sunt cele care încheie şirul celor patrusprezece medalioane de la 
Nunta Fiului de Împărat şi care purced din gura Dreptului Judecător, 
către cei de-a stânga: „Nu găsesc la voi nici o asemănare cu Mine !” 
Mântuirea nu este altceva decât confirmarea asemănării cu lisus Hristos 
„în faptă şi în cuvânt” (Luca 24,19). După sfinţii Părinţi ai Bisericii şi 
după învăţătura Prea Cuviosului Părintelui nostru Arsenie, nouă 
creștinilor nu ni se cere altceva decât urmarea Domnului Hristos prin 
lepădarea de sine, ascultare desăvârşită şi tăierea voii şi asemănarea cu 
EI — „unul treizeci, altul şaizeci şi altul o sută” (Marcu 4,20) — întru 
iubire şi smerenie, întru curăție şi tăcere, întru bunătate şi cuvânt, întru 
înțelepciune și cunoaştere. Oile de-a dreapta se aseamănă cu Păstorul lor 

care este şi Judecătorul lor, pe când caprelor de-a stânga nu li se găseşte 
NICI O asemănare cu El. 

Oile cele de-a dreapta ridică, prin conlucrarea cu harul Duhului 
Sfânt, chipul la nivel de asemănare, prin transfigurare sau schimbare la 
față, pe când caprele de-a stânga schilodesc chipul și îl desfigurează 
întru neasemănare. Mântuirea nu este altceva decât confirmarea 
asemănării, după cum osânda este constatarea desfigurării. Teologia 
duhovnicească a Părintelui Arsenie se mişcă pe această verticală sau 
coloană fără de sfârșit, după cum însuși ne spunea, cândva, la Prislop: 
„Destinul omului este colosal de înalt.” Creaţia şi Întruparea converg, 
se împlinesc şi se desăvârşesc în tronul Judecăţii. Zilele Facerii se 
transfigurează în Ziua Judecăţii, când se va descoperi, revela şi arăta în 
mod desăvârşit slava dumnezeiască a „Celui Vechi de Zile.” Atunci se 
vor împlini pentru noi, cei ce l-am întâlnit şi cunoscut pe Părintele şi 
aceste cuvinte ale sfinției Sale, spuse tot la Prislop: „La Judecata de 
Apoi, puterea Lui mă va aduce martor că v-am spus câte v-am 
spus.” 

„TOŢI PREOȚII BINECUVINTEAZĂ, DAR NU 
TOȚI CUVANTEAZA BINE” (părintele Arsenie) 


Aceste cuvinte ale Prea Cuviosului Părintelui nostru Arsenie, care 
ne pun serios pe gânduri, ne atrag atenţia asupra legăturii dintre 
cuvântare şi binecuvântare, în viața, slujirea şi lucrarea preotului. 
Binecuvântarea precede  cuvântarea şi  cuvântarea urmează 
binecuvântării, din care izvorăşte. Binecuvântarea este a harului şi a 
tainei Hirotoniei, iar cuvântarea este atât a harului cât şi a omului, adică 
a învăţăturii şi a trăirii preotului. Binecuvântarea vine de la Dumnezeu şi 
se revarsă prin cuvântul şi semnul crucii făcut de preot, asupra 
credincioşilor. Cuvântarea vine de la preot care vorbeşte în numele lui 
Dumnezeu, învățând poporul. Binecuvântarea nu are nimic uman în ea şi 
nu poate fi ştirbită de imperfecțiunile sau neputințele preotului. 
Cuvântarea însă poartă pecetea preotului ca om, de aceea viaţa sau 
trăirea lui îşi pune amprenta asupra cuvântării sale. Binecuvântarea 
datorează totul hirotoniei şi nimic vredniciei sau nevredniciei, pe când 
cuvântarea este expresia credinţei şi a convingerii religioase a preotului 
şi a nivelului cunoștinței de Dumnezeu la care a ajuns sau nu, prin 
nevoință susținută şi strădanie personală. Pentru ca vorbirea şi 
propovăduirea sau predica şi cuvântarea preotului să fie la nivelul 
binecuvântării, se cuvine ca aceasta să exprime în toată deplinătatea, 
claritatea, limpezimea şi precizia ei revelația dumnezeiască a Sfintei 
Scripturi şi a Sfintei Tradiţii păstrată în Biserică. Abia atunci mesajul 
cuvântului lui Dumnezeu străluceşte în cuvântarea preotului precum 
luminează harul în binecuvântarea lui. Binecuvântarea preotului este în 
întregime binecuvântarea lui Dumnezeu şi tot aşa s-ar cuveni ca şi 
cuvântarea preotului să exprime în deplinătatea ei cuvântul lui 
Dumnezeu. Binecuvântarea este expresia şi lucrarea harului, iar 
cuvântarea este expresia şi puterea darului. Binecuvântarea se revarsă 
prin talanţii hirotoniei, iar cuvântarea rodeşte şi sporeşte prin punerea în 
valoare, lucrarea şi înmulțirea talanţilor. 

Melhisedec binecuvintează pe Avraam, iar cuvântarea lui nu este 
altceva decât expresia acestei binecuvântări. Aaron însă binecuvintează 
poporul, dar greşeşte împlinindu-i acestuia voia prin facerea viţelului de 
aur. Caiafa prooroceşte în virtutea darului arhieriei, dar Îl şi răstigneşte 
pe Mântuitorul. Arhiereul Anania va fi binecuvântând şi el, dar 
poruncește să fie pălmuit sfântul apostol Pavel. Neconcordanţa dintre 
cuvântare şi binecuvântare se reduce şi se anulează doar prin 
conştientizarea apostoliei preotului și prin trăirea lui la nivel de potir 
duhovnicesc al lui Hristos. Niciodată binecuvântarea nu se poate pogorâ 
la nivelul cuvântării, ci totdeauna cuvântarea trebuie să tindă a se ridica 
spre înălțimea binecuvântării. Cuvântarea profeților a fost la nivelul 
binecuvântării lor. Cuvântarea apostolilor a fost la înălțimea 
binecuvântării lor, iar cuvântarea sfinţilor Părinţi a fost pe măsura 
altitudinii binecuvântării lor. 

Cuvântarea Prea Cuviosului Părintelui nostru Arsenie, înțelegând 
prin aceasta predici, meditații, scrieri, cuvinte şi învățături, a fost mereu 
la nivelul binecuvântării cu care Dumnezeu ne-a binecuvântat prin 
sfinția Sa, după cuvintele sfântului Ioan Gurădeaur: „Sunt plugarul lui 
Hristos.” 


510 + DANIIL STOENESCU 


„STAREA NORMALĂ A MINȚII ESTE 
SMERENIA ȘI NUMAI SMERENIA” (Părintele Arsenie) 


Aceste cuvinte ale Prea Cuviosului Părintelui nostru Arsenie sunt 
deopotrivă filocalice şi psihoterapeutice, pentru că virtutea smereniei 
asigură, oferă şi menține mintea întru normalitate, echilibru şi stabilitate. 
Smerenia te ajută să-ți vezi propriile limite, slăbiciunile şi nimicnicia, 
păcătoşenia şi ignoranța, neputinţele şi deşertăciunea şi să-ţi recunoşti 
totala dependenţă de Dumnezeu, după cuvintele Mântuitorului: „Căci 
fără de Mine nu puteţi face nimic” (loan 15,5). Fiind purtătoare a 
Duhului Sfânt, smerenia menține mintea scăldată în lumina harului 
dumnezeiesc şi îmbrăcată în „coiful mântuirii” (Efeseni 6,17). Smerenia 
este ancora sufletului ca o piatră de moară a minţii, care nu îngăduie 
acesteia a îndrăzni „nici ochii săi să-şi ridice spre cer” (Luca 18,13). 
Prin smerenie Dumnezeu dă minţii har (I Petru 5,5), iar sfinţilor „har 
peste har” (loan 1,16). Prin smerenie mintea îşi leapădă încălțămintele 
părerii de sine, ale slavei deşarte şi ale încrederii în sine, înaintea rugului 
aprins al dragostei dumnezeieşti. Prin smerenie mintea atârnă de 
Dumnezeu şi numai de El. Prin smerenie mintea se abandonează pe sine 
în braţele Bunului Samarinean. Prin smerenie mintea îngenunchează la 
picioarele lu Hristos, „ascultând cuvintele Lui”, precum Maria, sora 
Martei (Luca 10,39). Prin smerenie, bărbatul înţelept îşi zideşte casa pe 
stâncă (Matei 7,24). Prin smerenie, fecioarele înțelepte îşi menţin 
candela aprinsă şi haina de nuntă curată, întru întâmpinarea Mirelui. Prin 
smerenie intrăm prin poarta cea strâmtă şi păşim pe calea cea îngustă 
care duce la viață (Matei 7,13-14). Prin smerenie, ascultare şi lepădare 
de sine, Îl urmăm pe Hristos şi tot prin smerenie ne vom putea asemăna 
cu El. 

Dacă smerenia şi numai smerenia este starea normală a minții, 
înseamnă că orice zvâcnire de mândrie şi undă de slavă deșartă ne induc 
mintea într-o stare anormală. Mândria, slava deşartă, iubirea de sine, 
părerea de sine, importanţa de sine şi încrederea în sine sunt dovezi, 

simptome şi semne ale anormalităţii minţii. Lucrarea minţii este smerita- 
cugetare și rugăciunea vameşului din Evanghelie, ca rugăciune a lui 
lisus. Smerenia, ca stare normală a minţii, asigură sănătatea minții, a 
psihicului sau a sufletului, pe când viruşii mândriei îmbolnăvesc mintea 
prin gândurile cele rele. Smerenia este mediul prielnic şi solul fertil al 
gândurilor bune, curate, sfinte şi luminoase. Smerenia este Edenul ŞI 
Taborul minţii, iar mândria este ținutul Gherghesenilor care devine 
Hacheldamah (Faptele Apostolilor 1,19; Matei 27,7-10). Smerenia este 
cheia care deschide cerul înaintea ta, iar mândria este lacătul care încuie 
porțile iadului în urma ta. Smerenia este dulama lui Dumnezeu şi firul 
de aur care țese prin iubire odăjdiile sfinţilor. Smerenia te face să dai 
întâietate, cinste, respect şi preţuire celuilalt. Smerenia te face şi te 
îndeamnă să te aşezi pe cel din urmă loc al existenţei dintre oameni ŞI 
între oameni (Luca 14,10). Smerenia te ajută să te laşi călcat în picioare, 
precum iarba câmpului. Smerenia este sora iubirii şi maica tăcerii şi a 
rugăciunii. Smerenia te învaţă să stai de vorbă cu icoanele sfinților. 
Smerenia îe inspiră să stai de vorbă cu crucile morţilor. Smerenia te 
luminează să stai de vorbă cu florile ţarinii. Smerenia te încurajează să 
stai de vorbă cu copacii pădurii. Smerenia îţi dă tărie să stai de vorbă cu 
pietrele munţilor. Smerenia te face să-ţi înţelegi curgerea vieţii, precum 
apa limpede a râurilor. Smerenia te face să-L iubeşti pe Dumnezeu ŞI 
să-L contempli pe Hristos ca fiind Soarele care răsare peste cei răi şi 
peste cei buni, iar pe Duhul Sfânt ca fiind Ploaia trimisă la Rusalii peste 
cei drepţi şi peste noi cei nedrepţi (Matei 5,45). Smerenia îi răpeşte pe 
Sfinţi ca să întâmpine pe Domnul în văzduh (I Tesaloniceni 4,17). 

„Să fil atât de smerit, încât şi lui Dumnezeu să-i fie milă de tine”, 
spunea acelaşi Prea Cuvios Părinte Arsenie. 


Sinaia, 26 august 2008 T DANIIL 

DIN CUVINTELE PĂRINTELUI ARSENIE 


|. „Este un plâns care strică ochii şi este un plâns care aprinde 
ochii”. Cel dintâi este plânsul de supărare, întristare, îndurerare şi 
nemângâiere. Cel de al doilea este plânsul de pocăință, de dragoste şi 
dor după Dumnezeu sau plânsul de rugăciune „care aprinde ochii”, ca 
semn al candelei aprinse din suflet şi al inimii aprinse de Duhul Sfânt. 
„Plânsul care aprinde ochii” luminează mintea şi limpezeşte și lărgeşte 
vederea cea duhovnicească. „Plânsul călugărului ce un plâns de pocăință, 
de dragoste către Dumnezeu, de bucurie”, pentru că „chiar iertându-te 
Dumnezeu, te răzbeşte plânsul”, spunea tot sfinția Sa. 


2. „De amărăciune m-am apucat să pictez, pentru că oamenii nu 
m-au ascultat; în schimb, mă ascultă zidurile, pietrele, lemnele. Ele 
păstrează peste ani ceea ce am scris pe ele” — la Sâmbăta, Prislop, 
Drăgănescu şi Sinaia. 


3. „Să facem sforțări şi să suflăm în ultimul jar care a mai 
rămas în noi”, precum femeia păcătoasă, Zaheu vameşul sau tâlharul de 
pe cruce. Atâta vreme cât mai este suflare în om, mai există o speranţă 
sau o nădejde ca semn al celui din urmă jar rămas ascuns sub cenuşa 
unei vieţi deşarie. Acesta poate reaprinde prin suflarea Duhului Sfânt 
chipul lui Dumnezeu din noi, până la străluciri de asemănare. 


4. „N-ajungi la o bătrâneţe liniştită, dacă nu te lupţi din 
tinereţe”. Tinereţea închinată lui Hristos este temelia bătrâneţii liniştite 
şi senine, iar aceasta este încununarea tinereţii. Din tinereţe s-au luptat 
losua şi sfântul loan evanghelistul, David şi stântul apostol Timotei, 
proorocul Daniel şi cei trei tineri. De aceea îndemna sfinția Sa: „Adunați 
la tinereţe că bătrâneţele sunt neputincioase” — precum aduna 
moabiteanca Rut spice de pe urma secerătorilor din țarina lui Booz, 
adică virtuţi, nevoinţe şi cunoaştere duhovnicească. 

5. „Crucea e sfinţită numai când te răstigneşti pe ea”. E vorba 
de crucea nevăzută a vieții fiecăruia dintre noi, pe care primind-o şi 
purtând-o cu răbdare, bucurie, dragoste şi mulţumire, ca într-o răstignire 
continuă, o sfințim şi ne sfinţeşte cu sfinţenia crucii lui Hristos. Acesta 
este adevăratul înţeles filocalic al rânduielii sau slujbei „de sfințire a 
CruciI”, 


6. „Cei răi aveau putere să rupă lanţurile. Cei buni le-au făcut 
să cadă (de pe ei) şi să se deschidă ușile temniţei”. În prima parte a 
acestui cuvânt Părintele Arsenie se referă la demonizațţii din ţinutul 
Gherghesenilor, iar în partea a doua, la sfântul apostol Petru de pe care 
au căzut lanţurile la izbăvirea din închisoare, prin venirea îngerului 
Domnului şi deschiderea uşilor temniţei (Faptele Apostolilor 12,1-11). 


7. „Adevăraţii închinători sunt nu cei ce se închină la 
Ierusalim, ci cei ce se închină în Duh şi Adevăr. Pe aceştia îi iubeşte 
Dumnezeu”, după cuvântul Mântuitorului lisus Hristos din convorbirea 
cu femeia samarineancă (loan 4,21-24). Închinarea în Duh ŞI Adevăr, în 
orice timp şi în orice loc, este adevărata lucrare duhovnicească, tainică ŞI 
ascunsă a minţii, prin rugăciunea lui lisus de pe altarul inimii. Aceasta 
este liturghia interioară sau mistică, care presupune conştientizarea 
atotprezenţei lui Dumnezeu şi a contemporaneităţii noastre cu Hristos, 
prin prezența Lui în noi, ca dar al Duhului Sfânt. Timpurile, 
săptămânile, zilele şi ceasurile liturgice îşi descoperă o altă dimensiune 
prin închinarea în Duh şi Adevăr. 


8. „Cine se ţine de noi, cu noi va fi” — după cuvintele sfântului 
apostol Pavel: „Deci vă rog să-mi fiţi mie următori, precum și eu lui 
Hristos” (1 Corinteni 4,16). Prin urmare, să ne ţinem şi să rămânem 
atârnaţi de părinţii noştri duhovniceşti, pentru că ei sunt lanţul de aur 
care ne ține legaţi de Hristos. 


Sinaia, 31 august 2008 + DANIIL 

LA „O BĂTAIE DE INIMĂ” DE VEŞNICIE 


Astfel aş îndrăzni să definesc apropierea noastră lăuntrică de 
Dumnezeu, prin Hristos în Duhul Sfânt, sau apropierea noastră de 
veşnicie. „Suntem intenţii divine” scria Părintele Arsenie, pentru a 
străbate drumul spre Emaus al vieţii de la chip la asemănarea cu 
Dumnezeu prin har şi virtuţi. „lată, Eu stau la uşă şi bat; de va auzi 
cineva glasul Meu şi va deschide uşa, voi intra la el şi voi cina cu el, şi 
el cu Mine” (Apocalipsă 3,20). Bătaia inimii noastre este ecoul bătăii lui 
Hristos la uşa inimii şi a sufletului nostru prin glasul conştiinţei. Bătaia 
inimii este semnul vieţii, iar bătaia lui Hristos la uşa inimii noastre este 
semnul veşniciei. Pentru aceea înțeleptul Solomon spunea: „Toate le-a 
făcut Dumnezeu frumoase şi la timpul lor; EI a pus în inima lor şi 
veşnicia, dar fără ca omul să poată înţelege lucrarea pe care o face 
Dumnezeu, de la început până la sfârşit” (Ecclesiastul 3,11). La „o 
bătaie de inimă” de veşnicie se întinde puntea nevăzută dintre aici şi 
dincolo, dintre pământ şi cer, dintre viaţă și viaţa de după moarte. De 
aceea: „Fericţi cei curaţi cu inima, că aceia vor vedea pe Dumnezeu” 
(Matei 5,8) şi vor simţi iubirea Lui la fiecare bătaie a inimii lor, căci, 
spunea acelaşi Părinte Arsenie: „Toate diamantele lumii sunt gunoi faţă 
de valoarea unei clipe în lumina dumnezeiască”. Drept aceea, ne spune 
sfântul apostol Pavel: „Ştiţi în ce timp ne găsim, căci este chiar ceasul 
să vă treziți din somn” (Romani 13,11). Ne găsim în candela timpului ce 
atârnă de veșnicie, în durata vieţii noastre pământeşti, în care „noaptea e 
pe sfârşite şi ziua se apropie...” (Romani 13,12). 


2. „Apele diavolului umblă prin sângele oamenilor şi-i 
otrăveşte” (prin patimi şi păcate), scria Părintele Arsenie într-o 
însemnare din 6 februarie 1943 de la sfânta Mânăstire Sâmbăta, 
intitulată „Sita cu două margini” — adică lumea şi trupul — în care 
vrăjmaşul ne-a cerut pe toţi să ne cearnă „ca pe grâu” (Luca 22,31), 
pentru a scăpa de pleava din noi, care nu va putea intra în Împărăţia lui 
Dumnezeu. De înecul în apele tulburi ale patimilor nu putem scăpa decât 

prin mâna dumnezeieștii milostiviri întinsă de Hristos precum lui Petru, 
prin strigătul rugăciunii noastre de ajutor, prin lacrimile de pocăință şi 
prin Trupul şi Sângele Mântuitorului din sfânta Euharistie, după 
spovedanie. Abia atunci vom putea gusta şi simţi dulceaţa harului 
cuvântului şi iubirii lui Dumnezeu, în locul amărăciunii patimilor. 


Sinaia, 2 iulie 2008 + DANIIL 

„SUNTEM INTENȚII DIVINE !” 


(Părintele Arsenie Boca) 


Cuvintele Prea Cuviosului Părintelui nostru Arsenie „Suntem 
intenții divine” (Manuscrise inedite pg. 385) exprimă şi definesc 
concepția antropologică a sfinției Sale în spiritul revelaţiei dumnezeieşti 
și în duhul sfinţilor Părinţi ai Bisericii. Intenţia este primul gând, imbold 
şi sâmbure al faptei şi al împlinirii e1. Toate făpturile creaţiei suntem 
intenţii divine, dar împliniri cu adevărat întru desăvârşire nu sunt decât 
puterile îngereşti şi cereşti şi sfinții Bisericii lui Hristos. Noi toţi ceilalţi 
ne aflăm în diverse puncte şi diferite stadii pe orbita distanţei dintre 
intenția lui Dumnezeu cu noi şi împlinirea acesteia prin fheosis sau 
îndumnezeire, când, „toate fiind bune foarte” (cf. Facere 1,31) şi înviind 
toţi în Hristos, „Dumnezeu va fi totul în toţi” (1 Corinteni 15,22 şi 28). 
Cu alte cuvinte, intenţia divină veşnică sădită în fiecare dintre noi în 
timp prin aducerea noastră la existență, o putem asemăna cu clipa şi 
locul în care săgeata pleacă din arcul eternității spre a-şi atinge ţinta 
desăvârşirii, prin conlucrarea dintre voia liberă şi harul divin. Cu alte 
cuvinte, intenţiile divine se pot asemăna şi contempla cu o ploaie 
nesfârşită de săgeți luminoase, devenite raze şi lumini purtătoare de 
gânduri divine care străbat creaţia şi timpul din ziua întâia a Facerii până 
în ziua cea de pe urmă a Apocalipsei. Acest adevăr de credinţă a fost 
ilustrat de către sfinți Părinţi şi precizat şi tâlcuit ca nimeni altul de 
către sfântul Maxim Mărturisitorul în învăţătura ortodoxă despre 
rațiunile divine, din care s-a inspirat şi Părintele nostru Arsenie în 
cuvântul de mai: sus, rostit într-un alt context şi astfel: „Omul îşi are 
rădăcinile în adâncul cerului” („Cuvinte vii” pg. 132). lar rădăcinile 
omului în cer sunt tocmai intenţia lui Dumnezeu cu omul, chipul lui 
Dumnezeu din om şi sufletul său nemuritor. 

Astfel, intenția divină sădită în ființa şi persoana patriarhului 
Noe va fi fost încheierea legământului dintre Dumnezeu şi om de după 
potop sub lumina curcubeului şi taina corabiei ca icoană a Bisericii lui 
Hristos. Intenţia divină semănată în patriarhul Avraam trebuie să fi fost 

descoperirea Prea Sfintei Treimi la stejarul Mamvri din Vechiul 
Testament și denumirea raiului ca „sân al lui Avraam” în Noul 
Testament, în care se odihneşte sufletul săracului Lazăr. Intenţia divină 
ascunsă în Isaac a fost jertfa hristică de pe Moria, iar intenţia divină 
străluminată în lacob a fost descoperirea scării cerului de la Betel. 
Intenţia divină din potirul de argint al lui Iosif va fi fost pregătirea 
strămutării familiei lui Israel în Egipt şi izbăvirea de acolo după 450 de 
ani prin intenția divină descoperită în rugul aprins al vieţii lui Moise, 
primitorul Decalogului pe muntele Sinai. Intenţia divină scăldată în 
apele Iordanului despărțite de Iosua va fi fost moştenirea ţării 
Canaanului şi apărarea acestui pământ de madianiţi şi filisteni prin 
intenția divină răsărită în judecătorii Ghedeon şi Samson. Intenţia divină 
arătată în lumina candelei de la cortul sfânt lui Samuel, avea să fie 
instituirea profetismului în Israel, care va dura până la „sfeșnicul 
luminii” — sfântul loan Botezătorul. Intenţia divină desfăşurată în viaţa 
lui David avea să fie ascunsă şi împlinită în harfa Psalmilor, după cum 
intenția divină din adâncul înţelepciunii lui Solomon avea să fie zidită 
deodată cu templul din Ierusalim. 

Intenţia divină întraripată în carul de foc al sfântului Ilie, răsădită 
la Cherit, răsărită în Sarepta şi roditoare pe Carmel şi la Horeb, avea să 
fie transfigurată în mărturia Schimbării la Faţă a Domnului. Intenţia 
divină din viaţa sfântului prooroc Elisei avea să prefigureaze harul 
botezului şi celelalte sfinte Taine prin afundarea de şapte ori a leprosului 
Neeman Sirianul în apele Iordanului. Intenţiile divine care străbat cărţile 
proorocilor mari şi mici sunt, mai presus de orice, profeţiile mesianice 
întărite de viziunea serafimilor din templu şi revelaţia carului 
heruvimilor de la Chebar. Intenţia divină înghițită de pântecele chitului 
nu avea să fie alta decât preînchipuirea prin Iona a Îngropării, Pogorârii 
la iad şi Învierii Domnului, precum şi lucrarea pocăinței ninivitenilor. 
Intenţia divină aruncată, pecetluită şi izbăvită din groapa cu lei avea să 
fie revelația „Celui Vechi de zile” primită de către sfântul prooroc 
Daniel şi descoperirea celei de A Doua Venire a lui Hristos pe norii 
cerului la sfârşitul veacurilor, mai înainte de a avea loc cea dintâi Venire 
prin Întruparea Fiului. Cele trei intenţii divine „nearse” din cuptorul 
Babilonului preînchipuiesc de asemenea Întruparea prin arătarea celei de 
a patra Prezențe în cuptor, precum şi aruncarea creştinilor în dogoarea 
cuptorului ispitelor şi necazurilor lumii. Intenţiile divine întemeiate şi 

revelate în Ezdra şi Neemia aveau să fie rezidirea templului şi a 
Ierusalimului după întoarcerea din robia babiloniană de şaptezeci de ani. 

Dacă intenţiile divine sădite şi împlinite în drepţii şi sfinţii 
Vechiului Testament strălucesc în lumina rugului aprins şi a stâlpului de 
foc, aceleaşi intenţii divine semănate şi desăvârşite de către 
Dumnezeiescul Semănător lisus Hristos în cei doisprezece sfinţi 
apostoli, în cei patru sfinți evanghelişti şi în cei doi arhidiaconi (Ştefan 
şi Filip), precum şi în episcopii Timotei, Tit şi Filimon, ucenici ai 
apostolului neamurilor, se transfigurează în lumină dumnezeiască 
necreată a Schimbării la Faţă şi a Învierii Domnului. Intenţiile divine din 
magi şi păstori s-au împlinit sub lumina Stelei Naşterii prin aducerea de 
daruri şi închinarea înaintea Pruncului Iisus. Intenţia divină cu Maria din 
Betania o vedem ascunsă și înmiresmată în vasul de alabastru cu mir de 
nard de mare preţ. Intenţia divină împlinită după vremi de aşteptare, ca 
şi în cazul fiului risipitor, prin pocăinţa tâlharului de pe cruce — ca şi a 
sutașului de lângă cruce — a fost aceea de a recunoaşte şi mărturisi 
dumnezeirea Celui Răstignit, precum Natanael cel din Cana, sfântul 
apostol Petru în Cezareea şi sfântul apostol Toma după Înviere. Intenţia 
divină ascunsă în sfinții ucenici Luca şi Cleopa avea să se descopere 
deodată cu arătarea Celui Înviat la Cina din Emaus. Intențiile divine 
sădite în sfinții apostoli au fosta acelea de a fi ceea ce sunt: chemaţi, 
aleşi, martori, mărturisitori, trimişi, ucenici şi chiar mucenici ai 
Mântuitorului lisus Hristos. Intenţiile divine ascunse în cei patru sfinţi 
evanghelişti, icoană a celor patru feţe din vedenia heruvimilor de la râul 
Chebar, au fost acelea de a scrie în inima Scripturii cele patru Sfinte 
Evanghelii de la Matei, Marcu, Luca şi loan. Scopul intenţiei divine 
desăvârşită prin uciderea cu pietre a sfântului arhidiacon Ştefan avea să 
fie revelaţia din sinedriu a Şederii Celui Înviat şi Înălţat la cer pe veci 
de-a dreapta Tatălui. La fel s-a întâmplat şi cu sfântul apostol Pavel: 
intenţia divină sădită în discipolul lui Gamaliel, Saul din Tars, avea să se 
descopere deodată cu Arătarea şi convertirea de pe drumul Damascului, 
transfigurată apoi în răpirea până la al treilea cer, ca să nu mai vorbim 
despre intenția divină ascunsă în dragostea ucenicului iubit al Domnului, 
care s-a învrednicit de plecarea capului la Cina cea de Taină şi de 
primirea revelației din Patmos. Intenția divină din sfinţii apostoli 
Timotei, Tit şi Filimon, episcopi în Efes, Creta şi Colose, avea să se 

împlinească prin întâlnirea lor cu sfântul apostol Pavel şi prin inspiraţia, 
trimiterea şi primirea celor patru epistole pastorale. 

Tot astfel s-au semănat, sădit, răsărit şi împlinit intenţiile, 
gândurile și rațiunile divine din sfinţii Părinţi ai Bisericii, din marii 
dascăli ai lumii şi ierarhi, din cei dintâi creştini şi din toţi sfinţii 
mucenici, cuvioşi, mărturisitori şi binecredincioşi. Toţi aceştia şi alții 
asemenea lor, în care intenţiile divine s-au împlinit şi desăvârşit în 
timpul vieții pământeşti — precum în cele cinci fecioare înțelepte —, sunt 
de-a dreapta Celui ce Şade de-a dreapta Tatălui, învăluiți în lumina 
Duhului Sfânt. De fapt, în toate oile ce se vor regăsi de-a dreapta 
dreptului Judecător, intenţiile divine s-au împlinit şi desăvârşit, pe când 
în toate caprele care se vor regăsi de-a stânga, aceleaşi intenţii divine 
rămân neîmplinite şi nedesăvârşite, precum florile ce se ofilesc în arşiţa 
şi dogoarea verii. Prin urmare, intenţiile divine din noi au nevoie de 
paza minții şi trezvia inimii, de rugăciune neîncetată, conştiinţă curată ȘI 
luminată, credință dreaptă, nădejde neclătinată şi dragoste înflăcărată, 
sub semnul îndemnului evanghelic de luare-aminte: „Privegheaţi !” 
(Marcu 13,37). 

Vârșeț, Joia Mare-2009, ziua plecării capetelor noastre pe pieptul 
Mântuitorului... 

„NU TE TEME TURMĂ MICĂ... (Luca 12,32). 
UNDE SUNT DOI SAU TREI ADUNAȚI ÎN NUMELE MEU, 


ACOLO SUNT ŞI EU ÎN MIJLOCUL LOR. LATĂ EU CU VOI SUNT 
— TRUP ȘI SÂNGE -— ÎN TOATE ZILELE PÂNĂ LA SFÂRȘITUL 
VEACULUI. DAR FERICIŢI CEI CU INIMA CURATĂ. 

DECI CĂUTAŢI MAI ÎNTÂI ÎMPĂRĂȚIA LUI DUMNEZEU 
ȘI DREPTATEA LUI ȘI TOATE CELELALTE VI SE VOR DA 
VOUĂ. NU FIŢI CU SPINII GRIJILOR ÎN INIMĂ. CI DĂ-MI MIE 
INIMA TA. 

DACĂ VREA CINEVA SĂ VINĂ DUPĂ MINE SĂ SE 
LAPEDE DE SINE, SĂ-ȘI IA CRUCEA SA, ÎN FIECARE ZI, ŞI 
SĂ-MI URMEZE MIE. 

AŞADAR, ORICINE DINTRE VOI CARE NU SE LAPĂDĂ 
DE TOT CE ARE, BA ÎNCĂ ŞI DE VIAȚA SA, NU POATE SĂ FIE 
UCENICUL MEU. 

ÎN LUME NECAZURI VEŢI AVEA, DIN PRICINA MEA, 
CĂCI VĂ VOR OCĂRI ȘI VĂ VOR PRIGONI PE VOI, ŞI, 
MINTȚIND, VOR ZICE TOT CUVÂNTUL RĂU ÎMPOTRIVA 
VOASTRĂ. 

IAR CÂND VOR ÎNCEPE SĂ FIE TOATE ACESTEA, 
PRINDEŢI SUFLET ȘI RIDICAŢI CAPETELE VOASTRE, PENTRU 
CĂ RĂSCUMPĂRAREA VOASTRĂ S-A APROPIAT. 

INDRĂZNIŢI DECI, EU AM BIRUIT LUMEA. 


IATĂ STAU LA UŞA TA ŞI BAT...” (Apocalipsă 3,20). 


* 


(Cuvinte-testament înscrise de Părintele Arsenie pe Evanghelia 
deschisă din icoana împărătească a Mântuitorului lisus Hristos, de pe 
iconostasul bisericii sfintei Mânăstiri Prislop — 1984). 

